
INTRODUCERE 


Am înfăţişat pe scurt în «Introducere» la volumul I de traduceri din 
scrierile sfintului Atanasie viaţa şi scrierile lui. Revenim aci asupra lor cu 
cîteva accente puse pe alte momente. Viaţa lui a fost închinată întreagă, 
cu preţul multor suferințe, apărării «deoființimii» Fiului cu Tatăl. 

Născut, se pare, la 295, probabil în Alexandria!, s-a declarat împo- 
triva ereziei ariene încă de la începutul ei, alături de arhiepiscopul său, 
Alexandru al Alexandriei, pe care l-a însoțit ca diacon-secretar la Sino- 
dul ecumenic de la Niceea. Ajuns, după moartea lui Alexandru, Arhi- 
episcop al Alexandriei (328), el a rămas, cum zice Lebon, «campionul 
viteaz al Niceii», închinând apărării dumnezeirii lui lisus Hristos întreg 
«zelul său fierbinte şi curajul său de nebiruit»?. El îşi dădea seama că 
prin aceasta susținea învățătura despre Dumnezeu cel în Treime, sau cel 
personal şi iubitor, singurul care putea mântui pe oameni de păcat şi de 
moarte, prin faptul că Cel apărut în istorie sub numele de lisus Hristos 
este Însuşi Fiul Tatălui care a asumat umanitatea noastră pentru veci. El 
îşi dădea seama că fără această învăţătură creştinismul cade într-una 
din formele filosofiei panteiste moştenite din antichitatea greacă şi 
îmbrăcate în termenii creştini, ca toate sistemele gnostice constituite în 
primele secole ale creştinismului, care reduceau toată realitatea la o 
unică esență desfăşurată în trepte temporale. Şi se poate spune că prin 
apărarea «deofiinţimii» Fiului cu Tatăl, sfîntul Atanasie a pus capăt 
pentru totdeauna încercărilor gnostice de panteizare a creştinismului şi 
de renunțare la eternitatea persoanei umane, deşi s-a folosit şi el de un 
termen al filosofiei elene pentru clarificarea adevărat creştină a relaţiei 
dintre Persoanele Sfintei Treimi, în acelaşi timp una în fiinţă şi deose- 
bită ca Persoane. E termenul oidia pe care el l-a folosit compunându-l cu 
particula &uo-, spre apărarea lui Dumnezeu cel unic în esenţă, dar 
întreit în Persoane. Acestui sens al termenului âuooimoc (deofiinţă), sfîn- 
tul Atanasie i-a dat o largă întemeiere biblică. În aceasta stă 


1. Joseph Lebon socoteşte că s-a născut între 293-298. Aceasta în «Avant-propos» la 
Athanase d'Alexandrie. Lettres ă Serapion, în «Sources Chretiennes» nr. 15, ed. du Cerf, 
1947, p. 8. E o publicare a traducerii Epistolelor despre Duhul Sfînt către Serapion. 

2. Idem, op. cit. p. 7. S 

marele lui merit. El distinge categoric între Dumnezeu cel în Treime şi 
creaţiune. 

În lupta lui hotărită şi necurmată pentru afirmarea creştinismului în 
ceea ce are propriu, aşa cum e mărturisit în Evanghelia lui Hristos, sfin- 
tul Atanasie a avut de suferit mai multe condamnări de către sinoadele 
unui episcopat care, supunîndu-se împăraţilor din acea vreme câştigaţi 
de cîțiva arieni, adopta, din oportunism, forme mai mult sau mai puţin 
directe de arianism. Din aceeaşi cauză sfîntul Atanasie a trebuit să 
sufere cinci îndepărtări din scaunul său şi tot atitea exiluri. 

Primul din aceste exiluri a fost cel din anul 335, în urma unei con- 
damnări de către un sinod din Tyr, care a reuşit să-l convingă pe împă- 
ratul Constantin de pretinsa lui dreptate. Din acest exil, petrecut la 
Trier în Galia, sfîntul Atanasie s-a putut întoarce în noiembrie 337, 
după moartea lui Constantin. Dar după un destul de scurt timp, intrigile 
arienilor din oraşul său de reşedinţă l-au silit să plece într-un nou exil, 
locul lui de-arhiepiscop fiind ocupat de Grigorie de Capadocia. Atanasie 
a plecat în acest exil în Italia şi la Roma. Occidentalii aflaţi sub domnia 
împăratului Constant, favorabili lui Atanasie, l-au reabilitat în dreptu- 
rile lui la un sinod roman din 341, apoi la sinodul din Sardica (Sofia), în 
343, după ce Constant a devenit împărat în Occident după Constantin II. 
Dar episcopii din Răsărit, care se bucurau de sprijinul lui Constanțiu, 
fratele lui Constant, adunîndu-se separat de cei din Sardica, la Filipo- 
pole, au menţinut condamnarea lui Atanasie, de la Tyr pînă la 21 octom- 
brie 346, cînd în urma energicei intervenţii a lui Constant pe lângă fra- 
tele său Constanțiu, acesta i-a permis să se întoarcă în scaun. Între timp 
diferite alte sinoade care au alcătuit formule mai accentuat sau mai ate- 
nuat ariene, îi reînnoiră condamrarea. A 

Revenit la 347 în scaun, sfîntul Atanasie a putut să se dedice zece ani 
pastoraţiei credincioşilor săi, dar avînd mereu să se apere de intrigile 
arienilor. În aceşti ani a putut alcătui şi o bună parte din scrierile lui, 
dedicate apărării dumnezeirii lui lisus Hristos. «În apărarea şi spre 
triumful credinţei în dumnezeirea Fiului, el a pus nu numai aceeaşi 
rîvnă fierbinte, ci şi întinsa lui cunoştinţă a Scripturii şi profunzimea 
simțului său religios», sau mai bine zis creştin. Din această perioadă 
datează îndeosebi, după Lebon, Apologia contra arienilor şi Epistola 
despre hotărîrile Sinodului de la Niceea; dar după Thompson şi acestea 
datează, ca şi celelalte scrieri, din perioada de după anul 353. 


3. Idem, op. cit. p. cit. 

4. R. Thompson, Contra Gentes and De Incarnatione, Oxford 1971, p. XVIII. După 
Thompson, din perioada 335-346 datează primele scrieri ale lui Atanasie: Contra Gentes 
şi De Incarnatione, contrar lui Lebon şi tuturor celorlalţi cercetători care susţin că ele ar 
data de pe la anul 323, înainte de izbucnirea disputei ariene (op. cit. p. 8). 

Dar în anul 353 Constanțiu a devenit, după moarteu fratelui său Con- 
stant, stăpînitor şi peste Occident, şi în această calitate reuşi să dezli- 
pească şi pe episcopii de acolo de Atanasie şi să-i facă să-l condamne pe 
acesta la un sinod din Milan, ţinut la anul 355. În baza acestei condam- 
nări, Constanțiu, folosind forța pentru a-l scoate pe Atanasie din scaun, 
acesta abia putu scăpa cu viață în noaptea de 8 spre 9 februarie 356, 
fugind de ostaşii ducelui Syrianus, care au pătruns în biserică. Acum se 

: refugie în pustie, la pustnicii care îi erau devotați. Se pare că înainte 
de aceasta a alcătuit scrierea Apologie către Constanțiu. 

În pustie era ţinut la curent cu evenimentele din exterior. În timpul 
acesta a scris: Epistola către episcopii din Egipt şi Libia, Apologia fugii 
sale, Epistola despre Sinoadele din Rimini şi Seleucia, Epistolele către 
Serapion, despre dumnezeirea Duhului Sfint. Tot atunci, cum crede 
Lebon, a scris Istoria arienilor către monahi şi Cele trei mari cuvîntări, 
contra arienilor, precum şi Viaţa sfîntului Antonie. 

La 1 decembrie 361 s-a anunţat la Alexandria moartea lui Constanțiu 
şi venirea la tron a lui Iulian. Acesta anulînd toate sentinţele de exil 
ale lui Constanțiu, sfîntul Atanasie putu reveni la 21 februarie 362 în 
scaunul său. 

Prima lui grijă fu să restaureze, la sinodul din 362 din Alexandria, 
credinţa adevărată şi unirea ortodocşilor împotriva arianismului, care 
pînă atunci fusese menţinut de Constanțiu ca religie dominantă în impe- 
riu. Această activitate a lui Atanasie nu plăcu lui Iulian. De aceea la 23 
octombrie 362, Atanasie trebui să plece iarăşi ca exilat în pustie. Dar 
aceasta nu dură decît câteva luni, căci în 26 iulie 363, locul lui Iulian, 
căzut într-un război cu perşii, fu luat de împăratul Iovian, ortodox decis. 
Atanasie îşi putu reciştiga, în februarie 364, scaunul de la Iovian, pe care 
veni să-l vadă la Antiohia. 

Dar la scurtă vreme Iovian muri şi locul lui îl luă împăratul arian 
Valens, care printr-un decret din 5 mai 365 trimise din nou în exil pe 
episcopii readuşi în scaun de Iovian, între care şi pe Atanasie. De data 
aceasta Atanasie se ascunse într-o mahala a Alexandriei, dar numai 
pentru patru luni (oct. 365 - feb. 366), căci Valens, silit de unele revolte, 
retrase decretul amintit. 

Septuagenar, dar mereu plin de rîvnă în apărarea dreptei credinţe, 
Atanasie continuă lupta împotriva arianismului, dar demască şi unele 
noi erori hristologice, ca în Epistola către Epictet. Îndelungatei sale acti- 
vități şi vieţii sale atît de pline de încercări nu-i puse capăt decît moar- 
tea sa, la 3 mai 373. 

Vom da în cele următoare cîte ceva despre scrierile traduse în acest 
volum: 

1. Mai întîi ceva despre destinatarul Epistolelor despre Duhul Sfint: 
este episcopul Serapion de Thmuis (localitate din delta Nilului), prie- 
ten şi confident al sfintului Atanasie. Cele cîteva date rămase despre el 
permit să-l vedem ca pe un om de valoare remarcabilă. Sfintul Atanasie 
spune că înainte de a fi fost hirotonit episcop, Serapion a fost monah şi 
egumen al unei mânăstiri. A ajuns episcop înainte de 339. El a fost tot- 
deauna un apărător hotărît al ortodoziei şi un susținător al viteazului ei 
campion, sfîntul Atanasie. De aceea sfîntul Atanasie l-a trimis, în anul 
353 în fruntea unei delegații de cinci episcopi şi trei preoţi egipteni, în 
Occident, la papa Liberiu şi la împăratul Constanțiu, pentru a dejuca 
intrigile ariene care se ţeseau pe lîngă aceştia împotriva sa”. Despre 
unele scrisori ale lui Serapion vom aminti ceva mai încolo în legătură cu 
Viața Sfîntului Antonie. 

Ajuns episcop, Serapion a intrat în legătură cu pustnicii din Tebaida. 
Aceasta se vede din faptul că sfîntul Antonie, înainte de moarte, îi lasă 
lui una din cele două haine de piele, iar pe cealaltă o lasă sfîntului Ata- 
nasie. «Cu şeful său ierarhic, episcopul de Thmuis, coresponda asiduu; 
se informa cu afecțiune despre suferințele şi despre greutățile lui, se 
informa despre erezia ariană... Atanasie îl instruia în toate privințele... 
Epistolele traduse aci arată că Serapion recurgea, de asemenea, la lumi- 
nile şi la sfaturile Arhiepiscopului de Alexandria în toate dificultățile 
doctrinare ce se iveau în Biserica sa*». Serapion scria şi altor persoane, 
dîndu-le la rîndul său diferite sfaturi'. Fericitul Ieronim a făcut o colecţie 
de 23 de asemenea piese!. leronim vorbeşte şi de un comentar al lui Sera- 
pion la Psalmi, care nu s-a păstrat; apoi de un tratat împotriva manihei- 
lor, publicat de R. P. Cassey'. Sub numele lui a rămas şi un Evhologiu, 
fără să se ştie dacă toate rugăciunile din el sînt de la Serapion sau numai 
o parte, sau dacă lui i se datorează numai culegerea lor. «Comentator al 
Scripturii, scriitor doctrinar şi ascetic, păstor al poporului, adversar 


5. M. Tietz, în Athanasius und die Vita Antonii, Literarische u. theologische Relatio- 
nen, in Zeitschrift fur die neutestamentliche Wissenschaft und die Kunde der ălteren 
Kirche, 173, 1982, p. 11, admite ca probabil faptul că prin acest Serapion a trimis la 332 
Atanasie o a doua scrisoare episcopului Alexandru din Tesalonic. El e lăudat de Atanasie 
ca ucenicul unui monah, Sozon, şi el însuşi un nevoitor, dar şi un iscusit cuvîntător (Ata- 
nasie, Apologia secunda, 66, 1-2). 

6. J. Lebon, op. cit. 16. Din această operă sînt luate toate ştirile despre Serapion. 

7. De viris îllustribus, cap. 99. 

8. Pitra a publicat un fragment în Analecta sacra et profana, tom. I, p. 47. 

9. Serapion of Thmuis, Against the Manichees, Cambridge, 1931 (în Harward Theo- 
logical Studies, vol. XI). 

hotărît al ereziei, scriitor de epistole, liturgist, Serapion reuneşte toate 
trăsăturile unui mare episcop, instruit şi plin de rîvnă al sec IV» 

Textul celor patru Epistole ale sfîntului Atanasie către Serapion nu 
s-a publicat pînă azi într-o altă ediţie afară de cea a lui Montfaucon de la 
Paris din 1698, reprodusă în Migne P. G. 26, deşi un studiu amănunţit al 
manuscriselor lor a fost făcut de G. H. Opitz'!. Dar textul din Migne «nu 
pare să reclame corecturi esenţiale»". 

Prima Epistolă a fost divizată în ediţiile ei în 33 de capitole. În prima 
parte sfîntul Atanasie respinge teza adversarilor că Duhul Sfînt este 
creatură, un înger, un duh slujitor. A doua parte (21 b. -31) e pozitivă: e o 
dovedire a dumnezeirii Duhului Sfint, ca deosebit de creaturi. 

Epistolele a doua şi a treia au format la început o singură piesă. 
Prima ei parte, editată ca Epistola a doua, în nouă capitole, e îndreptată 
împotriva arienilor; a doua parte a ei, în şapte capitole, e editată ca a 
treia epistolă. Sfîntul Atanasie explică de ce, rugat să scrie despre Duhul 
Sfînt, a vorbit întîi despre dumnezeirea Fiului, ca să arate că Duhul Sfînt 
e tot aşa de mult Dumnezeu ca şi Fiul, formând împreună cu Tatăl Sfînta 
Treime. Din învăţătura despre dumnezeirea Fiului rezultă învăţătura 
despre dumnezeirea Duhului Sfînt. Sfîntul Atanasie era astfei primul 


care respingea erezia începătoare a pnevmatomahilor şi Apr dumne- 
zeirea ca Treime. 


Textul editat ca a patra epistolă cuprinde în 23 de capitole două piese 
diferite. Prima parte (cap. 1-7) tratează aceleaşi chestiuni ca şi episto- 
lele precedente, în urma unei alte epistole a lui Serapion, care descria 
încăpățînarea celor ce negau dumnezeirea Duhului Sfînt. A doua parte 
părăseşte tema dumnezeirii Duhului Sfînt pentru a se ocupa cu interpre- 
tarea cuvintelor Mântuitorului de la Matei 12, 31-32, în cap. 8-23. Se 
pare că ea făcea parte dintr-o altă Epistolă care dădea mai multă atenţie 
Psalmilor'?. Serapion se pare că a scris despre această erezie către sfintul 
Atanasie. Ea apăruse în episcopia sa cînd se afla refugiat printre asceții 
din pustie. Pnevmatomahii sînt numiţi în Epistole «tropici», probabil 
pentru că dădeau un sens figurat expresiilor din Scriptură despre Duhul 
Sfînt. 

După Lebon, învăţătura din aceste Epistole despre Duhul Sfînt se 
concentrează în trei puncte: a) Duhul Sfint este o existență reală. El e o 


10. J. Lebon, op. cit., p. e 

11. În: Untersuchungen zur 7 Uberlieferung der Schriften des Athanasius, Berlin und 
Leipzig, 1935. 

12. J. Lebon, op. cit. p. 21. 

13. J. Lebon, op. cit. p. 23-30, 37. 

putere, un dar al lui Dumnezeu, însă aceasta nu exclude calitatea Lui de 
existenţă personală, distinctă de Tatăl şi de Fiul; b) Duhul Sfînt se dis- 
tinge real de Tatăl şi de Fiul, deşi are toate însuşirile dumnezeieşti ca şi 
Aceia. El nu e creatură, ci e de aceeaşi fiinţă cu Tatăl şi cu Fiul, dar ca 
Persoană e distinct de Ei. El nu e un alt fiu, sau un frate al Fiului sau un 
nepot al Tatălui, deci un fiu al Fiului (Ep. IV, cap. 3-6). În această ches- 
tiune misterioasă trebuie să ne mulțumim cu ceea ce spune Scriptura; 
c) Sfîntul Atanasie se ocupă şi cu originea Duhului Sfînt, dar în ceea ce 
spune el nu se poate afla implicat Filioque, cum spune Lebon. El face o 
legătură între relaţiile Persoanelor din interiorul Treimii şi relaţiile Lor 
cu făpturile. În Treime, Fiul e «din Tatăl» şi Duhul vine «din Tatăl», «în 
Fiul». În relaţie cu făpturile, Duhul se dă «din Tatăl» «prin Fiul», ca să 
fie adunate «în Duhul» şi «prin Duhul», «în Fiul». Dar cele două feluri 
de relaţii se exprimă uneori în mod combinat şi contras: totul e din Tatăl 
prin Fiul în Duhul. 

Se poate spune că pentru sfîntul Atanasie, aşa cum Tatăl e Cel «din 
care» sînt toate, pe baza faptului că Fiul şi Duhul Sfînt înşişi sînt din EL, 
aşa «prin Fiul» sînt toate, pentru că Tatăl însuşi Se arată prin El; iar «în 
Duhul Sfînt» sînt toate, pentru că Duhul este în Fiul, căci Fiul arată pe 
Duhul ca provenind din Tatăl în El. «Tatăl face toate prin Fiul în Duhul 
Sfînt» (P.G. 26, 596). Numai pentru că Duhul este «în Fiul» primesc toate 
«în Duhul» iubirea părintească a Tatălui, sau sînt adunate toate în Fiul. 
În nici un fel Fiul nu are în Treime poziţia Celui «din» care e Duhul, 
ci numai a celui «în» care e Duhul. În Treime Duhul nu e «prin Fiul», ci 
«în Fiul» şi datorită acestui fapt «în Duhul» primesc desăvîrşirea toate 
cele create de Tatăl prin Fiul. Duhul nu merge în realizarea existenţei 
Sale de la Fiul mai departe, ci El rămâne ca existenţă realizată din Tatăl 
în Fiul. Dacă Fiul Îl arată şi Îl dă şi El pe Duhul făpturilor, Îl arată şi-L dă 
ca pe Cel ce este «în Sine», nu ca pe Cel ce trece dincolo de Sine în înfăp- 
tuirea existenţei Lui. De aceea dacă din Tatăl şi prin Fiul există toate, în 
Duhul se desăvîrşesc toate asemenea Fiului. Duhul Se odihneşte în Fiul, 
dar aceasta înseamnă că nu merge mai departe, deci în Duhul aflător în 
Fiul îşi au toate odihna lor. Sau aşa cum Cuvîntul e şi Cuvânt ipostatic, 
dar şi Cuvînt al Tatălui, aşa e Duhul şi odihna ipostatică, dar şi odihna 
iubirii absolute a Tatălui în Fiul absolut. În Duhul purces din Tatăl spre 
Fiul se arată că Tatăl nu merge mai departe de Fiul în iubirea Sa purce- 
zătoare. Rămânînd Duhul ca iubirea Tatălui în Fiul, Treimea Se arată 
desăvirşită în Ea însăşi şi Îşi arată odihna şi desăvirşirea în odihnirea 
Tatălui cu iubirea Sa în Fiul. De aceea îşi găseşte şi creatura desăvârşirea şi 

veşnicia odihnei în Treime, întrucât o găseşte în Duhul. Dar aceasta 
înseamnă şi fermitatea sau tăria ei în existenţă. Dacă «prin Cuvîntul» 
creaţiunea are raționalitatea existenței, «în Duhul» are fermitatea ei 
neameninţată de neant, căci Duhul Tatălui rămîne ferm în Fiul, ca în 
izvorul raţionalităţii existenţei. «Şi cele create prin Cuvîntul au în 
Duhul de la Cuvântul tăria existenței» (P.G. 26, 632). 

Dacă Duhul ar trece pentru realizarea existenţei Sale dincolo de Fiul, 
s-ar întroduce o gradaţie în Dumnezeu, fie în sus desăvârşindu-L, fie în 
jos degradîndu-L. Duhul arată că toată desăvirşirea dăruită de El nu 
coboară şi nu urcă de la Fiul mai departe. 

Sfintul Atanasie apără desăvîrşirea dată făpturilor, întrucît o vede 
realizându-se în Duhul şi pe Duhul aflându-Se în Fiul. El combate pe cei 
ce vedeau pe Duhul inferior Fiului, căci prin aceasta însăşi desăvîrşirea 
făpturilor s-ar realiza la un plan inferior (P. G. 26, col. 597). Dacă Tatăl 
nu merge cu iubirea Sa, manifestată prin Duhul, mai departe de Fiul, ci 
adună făpturile în Duhul aflat în Fiul, arată că şi pe ele le iubeşte cu 
iubirea de Tată faţă de Fiul. De obicei, orice formă de «Filioque» pune pe 
Duhul pe o treaptă inferioară. De aceea sfîntul Atanasie respinge orice 
considerare a Duhului ca un nepot al Tatălui (sau ca un fiu al Fiului), sau 
ca un frate al Fiului. Dacă ar fi ca un frate al Fiului, s-ar relativiza calita- 
tea de Fiu absolut al Fiului; dacă ar fi un nepot al Tatălui, s-ar introduce 
o gradaţie în Dumnezeu. În nici unul din aceste cazuri o adunare a făptu- 
rilor în Duhul n-ar fi o adunare a tuturor în Fiul, n-ar fi o înfiere a tutu- 
ror şi nici o deplină îndumnezeire după har a lor. 

2. Prin scrierea Despre sinoade sau cu titlul întreg: Despre Sinoa- 
dele din Rimini şi Seleucia, tradusă în acest volum, ca şi prin toate Apolo- 
giile şi Epistolele sale de cuprins istoric-dogmatic «Atanasie a creat un 
gen de literatură creştină, în care documentele originale, Epistolele şi 
hotărîrile sinodale sînt prezentate în scopul apărării sale. Se trece în ele 
peste ceea ce îi poate fi defavorabil. Totuşi aceste apologii sînt de un 
mare interes istoric»"*. 

Nu aflăm în ele obiectivitatea rece, ci căldura iubirii pentru dreapta 
credință. Dar nu se implică în această căldură iubirea pentru adevărul 
însuşi? Sf. Atanasie foloseşte cuvinte tari pentru caracterizarea adver- 
sarilor şi pentru doctrinele false susținute de ei. Dar nu exprimă tocmai 
prin aceasta convingerea sa că susține adevărul? Poate vorbi cineva 
despre vreun adevăr, sau despre ceea ce socoteşte el că e adevăr fără căl- 
dură, socotită adeseori pasiune? 


14. R. Thompson, op. cit., p. XVIII. 

Această pasiune curată pentru adevăr străbate şi întreaga Epistolă 
despre sinoadele din Rimini şi Seleucia. Dar ea arată totodată faptul real 
că episcopii arieni fruntaşi convocînd, sub protecţia împăratului, tot 
felul de sinoade, împotriva termenului «de o fiinţă» stabilit la Niceea, 
recurgeau mereu la alte şi alte formule mai mult sau mai puţin ascuns 
ariene, pentru a cîştiga pe episcopii care nu aprobau uşor, cu toată pre- 
siunea imperială exercitată asupra lor, formule prea direct ariene. 

Îm această scriere sfintul Atanasie descrie toate măştile sub care cău- 
tau arienii să-şi impună erezia lor, metodă care pînă la urmă s-a soldat 
cu un eşec total. 

Sfîntul Atanasie analizează în această scriere succesiunea tuturor 
formulelor ariene date nu numai de cele două sinoade de le Rimini şi 
Seleucia, ci de toate sinoadele ariene începînd cu cel de la Tyr, din 335, şi 
pînă la cel din 359, din amintitele localităţi, formule ce se contraziceau 
în aparență, dar coincideau în opoziţia ariană faţă de Niceea. La sinodul 
convocat de el în 362, în Alexandria, sfintul Atanasie va absolvi de vină 
pe toţi episcopii care au acceptat acele formule din frică'”. Scrierea e pre- 
țioasă atât prin subtilele demascări ale conținutului eronat al diferitelor 
formule ariene cît şi prin istorisirea luptelor doctrinare din acel timp. 
Faţă de toate acele formule sfîntul Atanasie apără expresia «de o fiinţă», 
stabilită la Niceea, într-o formă mai speculativă, deosebită de argumen- 
tarea ei biblică din Cele trei cuvîntări împotriva arienilor. 

3. În cele trei epistole: către episcopul Epictet, către episcopul Adelţie 
şi către filosoful Maxim, sfîntul Atanasie respinge o seamă de erori hris- 
tologice, deosebite de cea ariană. 

În Epistola către Epictet respinge pe cei ce, din opoziţie faţă de arieni, 
cădeau în altă extremă, spunând că Cuvîntul nu e creatură nici măcar 
în trupul în care a apărut, ci şi acesta este fie de o fiinţă cu dumnezeirea, 
fie o închipuire. 

În scrierile contra arienilor, sfîntul Atanasie arată că dacă Cuvîntul 
întrupat nu e de o fiinţă cu Tatăl, nu ne poate mântui, iar acum arată că 
nici dacă acest Cuvânt n-a luat trupul nostru real, nu ne-a putut mântui 
de păcat şi de moarte. Dumnezeirea Cuvântului şi trupul real luat de El 
sînt două puncte solidare în învăţătura despre mântuire. Numai dacă 
Dumnezeu adevărat S-a făcut om adevărat, a putut mântui pe om. Amân- 
două sînt necesare în opera mântuirii noastre. «Căci dacă Cuvântul ar fi 
fost în trup prin închipuire, cum zic aceia, iar ceea ce se spune prin în- 


15. R. Thompson, op. cit., p. XVI. 

chipuire e o nălucire, rămîne o părere şi mântuirea şi învierea oameni- 
lor, potrivit prea necredinciosului Maniheu. Dar nu e o nălucire mântui- 
rea noastră, nici numai a trupului, ci mântuirea adevărată a întregului 
om, a sufletului şi a trupului, s-a săvârşit în Însuşi Cuvântul» (P. G. 26, 
1060). 

Susţinătorii acestei idei declarau că dacă Cuvîntul ar fi luat un trup 
omenesc real, aceasta ar însemna că dumnezeirea a avut nevoie de un 
adaos; Sfîntul Atanasie le răspunde: «Rătăcesc mult cei ce socotesc că 
dumnezeirea poate primi un adaos şi ignoră că nu pentru un adaos la 
dumnezeire S-a făcut Cuvîntul trup, ci ca să învie trupul; nici ca să Se 
îmbunătăţească Cuvîntul S-a născut din Maria, ci ca să răscumpere nea- 
mul omenesc şi ca trupul omenesc să fie ridicat la viaţa adevărată; deci 
mai degrabă s-a făcut trupului omenesc un mare adaos din comuniunea 
şi unirea Cuvântului cu el» (P. G. 26, 1065). Este evident că şi la baza 
acestei erezii stătea ideea panteistă a unei esențe care nu e completă 
cînd îi lipseşte ceva. Era o idee pentru care nu exista o deosebire reală 
între Dumnezeu, cel mai presus de creațiune, şi lume. 

În, Epistola către Adelfie, care scrisese sfîntului Atanasie despre unii 
care susțineau aceeaşi opinie eronată, sfîntul Atanasie vorbeşte şi mai 
direct despre disprețul ce se manifestă în această opinie faţă de trup şi 
deci față de oameni, odată ce susţine că Fiul lui Dumnezeu evită să Se 
facă purtătorul trupului nostru ca să-l ridice la viața veşnică. «Cum deci 
nu se arată nemulțumitori şi vrednici de toată osînda cei ce dispreţuiesc 
trupul luat de Cuvîntul pentru a elibera pe toți oamenii şi a învia pe toți 
din morţi şi a-i răscumpăra din păcat, sau cei ce defaimă pe Fiul lui 
Dumnezeu din pricina trupului luat de EI, declarîndu-L creatură?» (P. 
G. 26, 1077). Era în această opinie un fel de monofizism, care închidea pe 
Dumnezeu în El însuşi şi pe om la fel, care deci nu acorda lui Dumnezeu 
puterea de a mântui pe oameni, iar creația apărea fără sens, dacă nu 
chiar ca neadusă la existență de Dumnezeu, odată ce El nu poate mântui 
pe oameni de moarte. Contrar părerii lor, că Dumnezeu este ridicat mult 
deasupra creaţiunii, ei Îl supuneau unor legi ale creaţiunii, deci ÎL supu- 
neau într-un fel unor necesităţi proprii panteismului. Toată existența 
rămânea astfel supusă unui non-sens al neputinței fatale. 

Ideea că Cuvîntul nu S-a făcut om cu adevărat, preluată de monofizis- 
mul de mai tîrziu, nu era prea opusă ideii că Dumnezeu nu Se poate face 
om real decât supunîndu-Se legii naşterii obişnuite. Şi cum Cuvîntul lui 
Dumnezeu nu poate face aceasta, nu S-a întrupat El însuşi, ci S-a aso- 
ciat doar cu un om obişnuit, ca în cazul proorocilor. Ideea aceasta, care a 
fost preluată de nestorianism, e combătută de sfîntul Atanasie în Epis- 
tola către Maxim Filosoful (P. G. 26, 1083). 

Dar şi în aceasta se afirmă o neputinţă a lui Dumnezeu şi o fatală 
rămânere a omului în moartea definitivă fără sens şi un non-sens al 
creațiunii, deci o apropiere a lui Dumnezeu şi a lumii în neputința 
panteismului. 

Numai prin întruparea lui Dumnezeu cel adevărat, ca om real, din 
Fecioara se dovedeşte puterea creatoare şi mîntuitoare a lui Dumnezeu 
şi valoarea ce o acordă omului. 

Numai întruparea Fiului lui Dumnezeu arată că umanul e făcut 
pentru a putea fi fire a subiectului dumnezeiesc şi Dumnezeu Se poate 
manifesta prin firea umană ca subiect direct al ei. Şi numai prin aceasta 
existența se luminează deplin pentru om. Numai Cuvîntul cel întrupat 
aduce «lumina cunoştinţei» în ea (Troparul Naşterii Domnului), numai 
El e «lumina lumii» (loan, 8, 12). 

Altfel, totul rămâne în întuneric. Omul e singura fiinţă cunoscătoare 
şi conştientă în lume. Şi el caută cu toată ființa sa un sens. Prin aceasta el 
cunoaşte în lume o raționalitate cunoştibilă, iar pe sine se vede ca 
rațiune cunoscătoare a ei. Aceasta arată că lumea e pentru el, odată ce ea 
are o raționalitate corespunzătoare raţiunii lui, menită, să facă posibilă 
actualizarea rațiunii lui. Dacă judecă drept, omul deduce de aci că o 
ființă superioară a creat lumea şi pe el, imprimându-i: ei raționalitatea 
şi lui raţiunea ca două aspecte întregitoare. Căci omul n-a putut produce 
lumea şi nici ea pe el în ceea ce are el deosebit. Ea nu poate fi făcută deci 
decît de cineva care i-a imprimat ei raționalitatea cunoştibilă şi tot acel 
cineva l-a creat pe om, imprimându-i calitatea cunoscătoare a raționali- 
tății lumii. Deci atît lumea cît şi omul sînt făcute de un acelaşi subiect 
superior amândorora. Altfel, existenţa lumii şi a omului rămîn inexpli- 
cabile. Dacă n-ar fi decât lumea, ca o putere care l-a produs şi pe om — 
căci este evident că el nu o poate produce — rămîne inexplicabilă exis- 
tența ei ca realitate ce nu are nici măcar puterea de a şti de ea. Ea se 
arată ca neimplicînd o adevărată putere. Numai omul are o oarecare 
putere de a lucra asupra ei pe baza conştiinţei lui. Dar se pune întreba- 
rea: dacă ea produce pe om ca fiinţă conştientă, şi are implicată în ea o 
virtualitate a conştiinţei şi a puterii lui asupra ei, de ce nu are puterea de 
a produce pe om cu o conştiinţă şi cunoaştere pe măsura întregii ei 
existențe? De ce omul e atît de limitat în puterea şi în cunoaşterea lui, 
nefiind capabil să o înțeleagă şi să o folosească deplin în existenţa ei? 

E drept că omul are puterea de a o cunoaşte şi folosi în oarecare 
măsură. pentru trebuinţele lui trupeşti. Dar el nu e stăpîn deplin nici 

asupra lui, nici asupra ei şi nu e multumit cu această cunoştinţă şi 
putere. Apoi, dacă nu se opune judecății sale naturale, el deduce că 
lumea, inexplicabilă prin ea însăşi, este opera unei ființe superioare, 
care are o putere deplină asupra ei, cum n-are el, deci e atotputernic şi 
odată ce a făcut-o pentru om, e bun cu omul şi pe lângă aceasta e rațional 
sau conştient-rațional, odată ce imprimă lumii o raționalitate sesizabilă 
de rațiunea conştientă a omului. 

Dar nici în acest caz, omul nu cunoaşte sigur cu ce scop e făcută lumea 
şi el însuşi. Adică nu poate răspunde sigur la întrebările care depăşesc 
trebuințele lui trupeşti, şi care totuşi i se pun prin fire lui. Iar dacă ar 
rămâne numai la cunoştinţa felului cum răspund obiectele lumii trebuin- 
țelor lui trupeşti, n-ar putea alunga gîndul că existența lumii şi a lui e 
fără rost. lar neputînd răspunde în mod clar la întrebările care depăşesc 
trebuintele lui trupeşti, i se pare că nu ştie nimic. Şi omul are nevoie să 
ştie despre un sens deplin satisfăcător, deplin luminat şi pozitiv al exis- 
tenței lui şi a lumii. 

De fapt aceasta este situația omului pînă nu Se face Cuvîntul om: 
e fiinţa care are nevoie neapărat să ştie pentru ce există, dar care ştie că. 
nu ştie. E mare lucru şi acesta. Căci cine are conştiinţa necesității de a 
şti care e sensul lui deplin satisfăcător, dar îşi dă seama că nu-l ştie, îşi 
dă seama că există un astfel de sens, dar are o adâncime care-i rămîne 
lui inaccesibilă. De aceea sfîntul Grigorie de Nyssa nu spune ca Socrate: 
«ştiu că nu ştiu nimic», ci ca Moise, care pe măsură ce urca pe muntele pe 
care era Dumnezeu, adică în conştiinţa prezenţei Lui, urca în conştiinţa 
că nu-L cunoaşte, că e mai presus de cunoaştere, dar totodată urca în 
conştiinţa că în EL trebuie să se afle sensul adevărat al existenţei sale, 
însă are nevoie de o nouă revelaţie din partea Lui, ca să afle acest sens. 

Iar cînd firea omenească devine firea Cuvântului întrupat, ea pri- 
meşte această revelaţie şi omenescul ajunge la cunoaşterea sigură a sco- 
pului său. Totul se luminează acum în întregime. Setea omului după 
cunoaşterea sensului adevărat al existenţei sale e deplin satisfăcută. În 
Hristos omenescul îşi găseşte desăvirşirea şi eternitatea şi, cu aceasta, 
sensul propriu, fiind purtat de Cuvîntul însuşi ca subiect. Căci în El are 
viaţă veşnică în plenitudine. În uman se revarsă lumina cunoştinţei dra- 
gostei fără umbră a lui Dumnezeu; el se umple de viața dumnezeiască 
nesfîrşită. Căci atît umanul Lui cât şi cei ce cred în Hristos află că El e 
Fiul lui Dumnezeu care S-a făcut din iubire unul din noi, ca să ne scape 
de non-sensul morții şi să ne ducă la viaţa veşnică. Existenţa întreagă 
capătă acum sens. Oamenii ştiu că lumea aceasta cu imperfecțiunile ei 

este numai o lume creată şi poate fi umplută, ca şi ei, de viaţa dumne- 
zeiască. Ea devine mijlocul de comunicare a puterii lui Dumnezeu către 
oameni. Omenescul se luminează în Hristos de această cunoştinţă şi 
viață deplină pentru că El este Cuvîntul, Logosul, Rațiunea personală 
perfectă, prin Care toate s-au făcut şi se refac. Rațiunea omului, făcută 
după chipul Cuvîntului dumnezeiesc şi depărtată de la El prin păcat, e 
ridicată din nedeplinătatea cunoaşterii ei, din conştiinţa că nu ştie, la 
cunoştinţa adevărată. 

Fără întruparea Cuvîntului, fără credința că Hristos e Fiul lui Dum- 
nezeu făcut om, oamenii ar rămîne închişi în monotonia cunoaşterii legi- 
lor şi plăcerilor repetate oferite de lumea materială, văzute curînd ca o 
plictiseală de nesuportat şi ca neputîndu-l scăpa de moarte. Numai Hris- 
tos, cunoscut ca Fiul lui Dumnezeu cel întrupat, deschide trepte mereu 
noi de cunoaştere şi înaintare în orizontul nesfîrşit după care se simte 
însetat spiritul omului. Numai în Hristos i se valorifică potenţele nesfîr- 
şite ale spiritului, îmbogățindu-l la nesfârşit cu noi şi noi experienţe. 

Omul îşi poate explica acum existența lumii din faptul că e opera lui 
Dumnezeu, chemată la o viaţă înrădăcinată în bogăţia vieţii Lui nesfîr- 
şite. De aceea stăruie sfîntul Atanasie asupra calităţii de Cuvînt al Fiului 


lui Dumnezeu. 


Desigur, omul nu înţelege nici acum cum există Dumnezeu. Căci nici 
existența lui Dumnezeu nu-i un produs al voinţei Lui. Dar întrucît exis- 
tența Lui nu e lipsită de conştiinţă de la sine şi nici de voinţă de la sine, 
în El conştiinţa şi voinţa coincid cu existența. Iar în voinţa conştientă a 
lui Dumnezeu e dată şi explicarea existenţei lumii, deci puterea de a o 
aduce la existenţă şi de a o aduce la desăviîrşire în EL. Acum se explică 
faptul că lumea şi omul nu au puterea de a fi prin ea sau prin el, deci, şi 
nedesăvîrşirea lor prin ea însăşi sau prin el însuşi. Şi pînă la un loc se 
explică şi existenţa eternă a lui Dumnezeu. Căci El fiind desăvirşit şi 
nelimitat în putere şi fără început în conştiinţă şi voință, are puterea de 
a fi prin El însuşi. În desăvârşirea Lui, existenţa Lui nu e lipsită de con- 
ştiinţa deplinătăţii Sale şi de acordul voinţei Sale cu ea. Dumnezeu este 
astfel atît existenţa de sine sau desăviîrşită, cît şi rațiunea de sine sau 
desăvîrşire a existenţei şi voinţa fericită a existenţei de sine . 

El e şi unitatea desăvirşită a existenţei infinite, dar şi comuniunea 
desăvirşită, neavînd nevoie de nimic altceva pentru a exista şi pentru a 
înțelege existența Sa şi pentru a fi fericit, cum are omul. 

Iar omenescul unindu-se cu Cuvîntul, prin întruparea Acestuia, şi 
Cuvîntul fiind luminător al plinătăţii existenţei, se luminează nu numai 

în sufletul, ci şi în trupul lui. Trupul lui se «raționalizează» şi el deve- 
nind un complex de simţiri curate, un mediu de puteri dumnezeieşti, un 
templu străveziu al lui Dumnezeu. Materia trupului nu mai rămîne în 
afara lui Dumnezeu, zid opac în fața lui Dumnezeu şi între oameni, ci 
mijloc extrem de simțitor al trăirii infinităţii divine şi al comunicării 
între oameni: cel mai revelator şi mai tuminat rug al luminii lui Dumne- 
zeu către oameni, devenind trupul fiecăruia un transparent al lui Dum- 
nezeu şi un mijloc al comunicării curate între oameni. De aceea sfîntul 
Atanasie spune: «Căci cine e aşa de nebun ca să spună Domnului: Des- 
parte-Te de trup, ca să ne închinăm Ție...? N-a făcut aşa leprosul, ci se 
închina lui Dumnezeu care era în trup. Şi cunoştea că e Dumnezeu, 
zicînd: Doamne, de voieşti, poți să mă curăţeşti. Şi nu socotea, din pri- 
cina trupului, pe Dumnezeu creatură, nici nu disprețuia trupul în care 
era îmbrăcat, pentru faptul că Cuvîntul e Creatorul a toată zidirea. Ci se 
închina Creatorului tuturor ca într-un templu creat şi de aceea a fost 
curăţit». Prin trup a vindecat atiţia bolnavi, de trupul Lui răstignit pe 
cruce s-a cutremurat pământul şi s-a întunecat. «Prin faptul că Fiul, Care, 
este în chipul Tatălui, a luat chip de rob (Filip. 2, 7-8), nu S-a micşorat în 
dumnezeire, ci mai vîrtos S-a făcut eliberatorul a tot trupul şi a toată 
creaţiunea» (Ep. c. Adelfie, P.G. 26, 1076-1077). Trupul şi umanul peste 
tot n-a fost creat ca piedică a lucrării lui Dumnezeu, nici ca trebuind să 
se topească în atingerea lui Dumnezeu de el, ci ca mijloc prin care se 
poate răspîndi peste creație puterea lui Dumnezeu. 

4. Dăm în acest volum într-o traducere nouă şi «Viaţa Sfîntului Anto- 
nie»'f. Scrierea aceasta a format obiectul unei bogate cercetări şi a dat 
naştere la tot felul de teorii asupra influențelor ce ar fi stat la baza ei şi 
asupra rolului ce l-a avut asupra vieţii monahale ulterioare. S-a mers 
pînă la a se contesta autenticitatea ei, sau a se considera ca o aplicare a 
unor vieți de înţelepţi păgini la viața monahilor ca înţelepţi creştini. 

Mai recent, acestor încercări le-a răspuns Louis Bouyer. 

Multă sminteală. a produs cercetătorilor protestanți rolul mare ce-l 
are lupta cu demonii în Viaţa Sfintului Antonie. S-a spus că sfintul Ata- 
nasie, marele teolog al Sfintei Treimi, s-a lăsat aci influenţat de credin- 
tele populare din Egipt. Louis Bouyer a întreprins o stăruitoare expli- 
care a acestei demonologii, folosindu-se şi de psihanaliza lui Freud şi 
mai ales a lui C. G. Jung. El socoteşte că pornirile inferioare ce se opun, în 


16. O primă tipărire în româneşte avem în Vieţile Sfinţilor, publicate în Bucureşti, la 
1835. Ea a fost retipărită în Vieţile Sfinților, din 1904, vol.V, p. 688-738, pe cheltuiala lui 
Iorgu Dunmitrestu. O nouă traducere a dat Ştefan Bezdechi, în: Scrieri alese din opera 
sfintului Atanasie cel Mare, Cluj 1925, p. 11-79. Amîndouă se disting prin frumuseţea 
vechiului stil românesc. De dragul apropierii şi mai mari de textul grec am dat şi noi 
această traducere. 

fondul inconştient comun omenesc, eforturilor omului de a-şi întări per- 
sonalitatea superioară, dată virtual în el, «îmbracă în vechea concepție 
creştină un aspect quasi-personal»". | 
Dar e greu de spus dacă, vorbind de vechea concepție creştină, Bou- 
ver consideră concepția despre realitatea demonilor, ca şi aceea despre 
realitatea îngerilor, care face parte din învățătura biblică, drept o con- 
cepție care a fost proprie numai creştinismului vechi, nu şi ca o concep- 
ție inseparabilă de creştinism. Credem că trebuie arătat în mod clar că 
ea e o concepție ce ține în mod esenţial de creştinism. Răul mai intensiv 
nu poate fi considerat ca existent în sine, fără un suport personal; iar 
suporturile personale ale lui sînt demonii. Ca atare ei insuflă putere 
rezistenței pornirilor mai de jos ale firii față de eforturile ei de a se înălța 
şi de a întări tendinţele ei bune ce ţin în mod mai propriu de firea umană 
şi de persoana umană superioară şi fermă. 
Mai nou,teologul protestant Martin Tietz constatînd că încercările de 
a vedea Viaţa lui Antonie, scrisă de sfîntul Atanasie, sub influența vieți- 
„lor înţelepţilor păgîni (a vieţii lui Pitagora, scrisă de neoplatonicul 
Porţirie), sau de a nega autenticitatea atanasiană a acestei Vieţi, au 
eşuat, prezintă o altă opinie. El socoteşte că sfîntul Atanasie s-ar fi 
folosit de o Viaţă anterioară, scrisă de episcopul Serapion, care ar fi trăit 
mai mult timp în preajma sfintului Antonie. El ar putea fi unul dintre cei 
incluşi de sfîntul Atanasie printre cei ce povesteau despre viața marelui 
nevoitor. i 
Tietz vrea să-şi întemeieze afirmaţia sa pe o Epistolă a lui Serapion: 
către ucenicii lui Antonie, scrisă îndată după moartea acestuia (la anul 
356), păstrată numai în limba siriană şi armeană şi publicată, de-abia în 
1951, de R. Draguets". Apoi pe o Epistolă a lui Serapion către monahi”, 
care e mult mai cuprinzătoare şi se pare că a fost scrisă mult mai tîrziu 
de anul 361. În aceasta Serapion vorbeşte de existenţa unei «Vieţi» 
scrise a lui Antonie. E greu de admis că aceasta ar fi «Viaţa» scrisă de 
Atanasie, căci în acest caz s-ar pune întrebarea de ce nu e pomenit Ata- 
nasie. Ea poate să fie a lui Serapion. Dar Serapion nu spune aceasta, 
pentru că ea ar fi fost întregită de cea a lui Atanasie şi de aceea nu voia să 
mai spună că el i-a servit ca bază o istorisire a sa. 
În orice caz, atât în ceea ce spune Serapion, în Epistola către ucenicii 
lui Antonie, cît şi în cele reproduse din Viaţa lui Antonie pomenită de el 
17. La vie de Saint Antoine, ed. 2, 1977, Abbeye de Bellefontaine p. 70-71. 
18. Une lettre de Serapion de Thmuis auz disciples d'Antoine (A. D. 356) en version 


iaque et armenienne, Muscon, 1951, p. 1-25, la Tietz, op. cit. p. 13. 
19. S. i. Quentin, Patrologie III, 1960, p. 80, la Tietz, op. cit., p. 16. 


INTRODUCERE 


în Epistola către monahi, se văd anumite deosebiri între felul cum pre- 
zintă Serapion pe Antonie şi felul cum îl prezintă Atanasie. Serapion 
îl prezintă pe Antonie în rolul lui de rugător pentru lume şi de ajutător al 
oamenilor în aceste rugăciuni, fără să spună că puterea rugăciunii lui 
vine de la Hristos. Serapion prezintă pe Antonie şi pe monahi în general 
ca «lumina lumii», fără să pomenească de Hristos. S-ar vedea deci la 
Serapion o mai mare influență a înţelepților din antichitate. 

Sfîntul Atanasie dă un caracter accentuat hristologic nevoinţelor lui 
Antonie. Pentru Domnul îmbrățişează Antonie viața pustnicească; prin 
crucea Domnului învinge pe demoni şi produce vindecările etc”. 

Deci folosind relatări ale lui Serapion, eventual chiar o «Viaţă» scrisă 
de el, Atanasie i-a dat «Vieţii» scrise de el un caracter deplin creştin. 

Citatele lui Serapion din «Viaţa» pomenită de el şi reproduse de Tietz 
întăresc faptul că «Viaţa» aceea redă fidel gîndirea şi spiritualitatea 
sfîntului Atanasie, deci este opera lui. Aceasta se vede şi din insistența 
care se pune în «Viaţa» păstrată sub numele lui Atanasie pe respingerea 
arienilor şi pe apărarea învăţăturii despre dumnezeirea lui Hristos. 

Că Atanasie ar fi folosit nu numai relatări verbale, ci şi relatări scrise 
la alcătuirea «Vieţii» scrise de el şi că una din ele ar fi provenit de la 
Serapion, e un lucru de mai mică importanţă. Nu credem totuşi că Sera- 
pion ar fi fost prea străin de gîndirea teologică a sfîntului Atanasie, dată 
fiind strînsa legătură ce s-a dovedit în timpul din urmă tot mai mult că o 
avea cu acesta. Apoi şi în accentul pus pe rugăciune se arată o deosebire 
faţă de «Vieţile» înțelepților păgini. 

În «Viaţa lui Antonie», sfîntul Atanasie trage concluziile concrete din 
învăţătura despre puterea eliberatoare de păcat ce o are Cuvîntul întru- 
pat asupra trupului Său şi apoi asupra celor ce se alipesc de El prin cre- 
dinţă. Dar el a cunoscut şi prin experienţa din viața creştinilor şi în spe- 

- cial a 'pustnicilor spiritualitatea practică ce se cristalizase în viaţa lor, 
ca-urmare a vieţii lui Hristos (Bouyer, op. cit., p. 20). Numai prin aceasta 
Viața sfîntului Antonie, scrisă de sfîntul Atanasie, a putut deveni un 
model pentru «Vieţile» următoare ale sfinţilor, în descrierea urcuşului 
duhovnicesc al lor, prin curățirea de patimi şi prin dobîndirea virtuţilor, 
ca drum spre apropierea de Dumnezeu. Scrierea a avut un succes uriaş 
atât asupra monahismului din Răsărit, cât şi asupra celui din Apus, de 
unde. i-au cerut unii lui Atanasie să scrie această «Viaţă». Antonie a 
murit la anul 356. Unii au socotit că «Viaţa» lui a fost scrisă de Atanasie 


20. Tietz, op. cit., p. 13-30. 

(n 365, alţii socotesc mai cu dreptate că a fost scrisă în 357, În orice caz a 
foat scrisă într-o vreme cînd autorul se afla alungat din scaunul episcopal 
din Alexandria de către arieni (cap. 82). 

- Evagrie, de la 388 Episcop de Antiohia, a dat, pe cînd era presbiter, o 
traducere sau mai degrabă o prelucrare a ei în latineşte. 

În «Viaţa» scrisă de sfintul Atanasie se alternează lupta lui Antonie 
cu ispitele venite de la duhurile rele cu învăţăturile lui despre trebuința 
acestei lupte şi despre stăruirea gîndirii la Domnul Hristos, care Se 
sălăşiuieşte prin aceasta cu puterea Lui în cel ce se nevoieşte, 
înzestrindu-l cu multe harisme. «Trebuie să ne rugăm nu să cunoaştem 
de mai înainte, nici să cerem plată pentru această nevoinţă; ci ca Dom- 
nul să ne fie împreună-lucrător în biruința asupra diavolului. Iar dacă 
vrem vreodată să şi cunoaştem ceva de mai înainte, să ne curățim înțele- 
gerea. Căci eu cred că sufletul care e curăţit în toate privinţele şi care stă 
în cele ale firii, făcîndu-se străvăzător, poate vedea mai multe şi mai 
departe decît demonii, avînd în sine pe Domnul care îi le descoperă» 
(P. G. 26, col. 893). 


SFÎNTUL ATANASIE 
ARHIEPISCOPUL ALEXANDRIEI 


EPISTOLE 


EPISTOLA ÎNTÎIA CĂTRE. SERAPION, 
_ EPISCOPUL DE THMUIS, 
ÎMPOTRIVA CELOR CARE HULESC 

ŞI SPUN CĂ DUHUL SFÎNT 
ESTE CREATURĂ. 


(P. G. 26, 529-608) 


1 

_ Scrisoarea iubirii tale am primit-o în pustie. Şi măcar că stăruie împo- 
triva noastră o prigoană amară şi sîntem mult căutaţi de cei ce voiesc să 
ne omoare, «Părintele îndurărilor şi a toată mîngîierea» (II Cor. 1, 3) ne-a 
mîngiiat cu scrisoarea ta. Căci amintindu-ne de iubirea ta şi a tuturor 
prietenilor, mi s-a părut că sînteți cu mine. Drept aceea, m-am bucurat 
mult primind scrisoarea ta. Dar îndată ce am citit-o, am început iarăşi să 
mă întristez pentru cei ce s-au gîndit să lupte împotriva adevărului. Căci 
mi-ai scris, iubitul şi cu adevărat prea doritul meu, întristîndu-te şi tu 
însuţi că, părăsind unii pe arieni pentru hula lor împotriva Fiului, cugetă 
împotriva Duhului şi zic nu numai că El este creatură, ci şi că e unul dintre 
duhurile slujitoare şi se deosebeşte de îngeri numai prin treaptă. lar 
aceasta e numai o luptă prefăcută față de arieni. De fapt e o adevărată 
împotrivire față de dreapta credință. Căci precum aceia, tăgăduind pe 
Fiul, tăgăduiesc şi pe Tatăl, aşa şi aceştia, grăind râu de Duhul Sfînt, 
grăiesc rău şi de Fiul. Cele două părți şi-au împărţit împotrivirea față de 
adevăr: unii cugetînd împotriva Cuvântului, ceilalți împotriva. Duhului, 

îndreaptă aceeaşi hulă împotriva Sfintei Treimi. 
Acestea cugetîndu-le eu şi mult socotindu-le, m-am întristat că iarăşi 
a găsit diavolul pricină să-şi bată joc de cei ce se lasă cuceriţi de furia lor. 
De aceea am cugetat să tac în această vreme. Dar din îndemnul iubirii tale 


1. E scrisă pe la anul 359-360 către episcopul Serapion de Thmuis , care i-a atras 
atenţia asupra unui grup de călugări egipteni, care învățau corect despre Fiul, dar soco- 
teau pe Duhul o creatură «din spiritele slujitoare care se deosebesc numai gradual de 
îngeri». Atanasie îi numea «tropici», din cauza interpretării «figurate» pe care o dădeau 
Scripturii. (A. M. Rictter, Dogma. und Lehre in der alten Kirche. In vol. Die Lehrent- 
wicklung, in Rahmen der Katholizităt, Gătingen, Vanderhoeck Ruprecht, 1982, p. 184). 

2. Dacă nu e Fiu în Dumnezeu, nu e nici Tată. 

şi gindind la credinţa lor greşită şi la pornirea lor satanică, ţi-am scris în 
scrisoarea aceasta despre ele pe scurt, atita cît am putut, numai pentru 
ca, luînd prilej de la acestea, să adaugi din înțelepciunea proprie ție cele 
ce lipsesc, ca să se facă deplină respingerea ereziei rău credincioase. 


N 


Nu e străină de arieni nici această cugetare. Căci tăgăduind pe Cuvîn- 
tul lui Dumnezeu, grăiesc, în chip firesc, aceleaşi minciuni şi despre 
Duhul. Dar nu mai trebuie spus ceva în plus față de ei. Căci ajung cele 
spuse pînă acum. Iar celor rătăciți în privinţa Duhului, se cuvine să le răs- 
pundem într-un mod oarecare potrivit cu ceea ce spun. Căci cine nu se 
poate mira de nebunia lor, că, nevrînd să socotească pe Fiul creatură, 
deci cugetînd bine în privința aceasta, rabdă să şi audă măcar că Duhul 
Fiului este creatură?* De fapt, dacă pentru unitatea Cuvântului cu Tatăl 
nu voiesc ca Fiul să fie dintre cele create, ci cugetă potrivit adevărului că 
EI este Creatorul făpturilor, pentru ce pe Duhul Sfînt, Care are aceeaşi 
unitate cu Fiul, pe care Acesta o are cu Tatăl, ÎI numesc creatură? De ce 
nu-şi dau seama că, precum nedespărțind pe Fiul de Tatăl păstrează uni- 
tatea lui Dumnezeu, aşa despărțind pe Duhul de Cuvîntul nu mai păs- 
trează unitatea dumnezeirii în Treime, sfişiind-o şi amestecînd în Ea o 
fire străină şi de alt soi şi o egalizează pe aceasta cu creaturile?! Iar 
aceasta arată iarăşi că Treimea nu mai este una, ci compusă din două firi, 
datorită ființei deosebite a Duhului, cum îşi închipuie ei”. Şi ce ființă dum- 
nezeiască mai e aceasta care e compusă din Creator şi creatură?“ Căci sau 
nu e Treime, ci doime, şi deci creatură”, sau dacă e Treime, precum şi 
este, cum pun pe Duhul Treimii în rînd cu creaturile de după Treime? 
Pentru că aceasta înseamnă iarăşi a împărți şi a desface Treimea. Căci 
cugetind rău despre Duhul, nu cugetă bine nici despre Fiul. Fiindcă dacă . 
cugetau drept despre Cuvintul, ar fi cugetat sănătos şi despre Duhul, 
Care purcede de la Tatăl şi fiind propriu al Fiului se dă de către Acesta 


3. Dacă Duhul este al Fiului, nu poate fi nici EI creatură, odată ce Fiul este necreat. Dar 
sfintul Atanasie socoteşte că Duhui nu e creatură, avînd unitatea deplină după ființă cu 
Fiul, Deci foloseşte acelaşi argument al deoființimii. 

4. O Treime în care este şi ceva creat, nu mai e numai necreată, iar de aci rezultă că nu 
mai e o distincție netă între necreat şi creat. Urmează deci că aceasta e o concepție pan- . 
teistă. Pe de o parte se sfişie Treimea, luînd pe Duhul din Ea, pe de altă parte se anexează 
la Ea o fire străină. 

5. Numai deoființimea (6uoo5oov) celor Trei păstrează unitatea lui Dumnezeu în 
'Treime. O deosebire de ființă (Erepoovoiov) a Duhului împarte unitatea Treimii. 

6. Cum mai e Dumnezău Cel ce pe de o parte este Dumnezeu creator, pe de alta făp- 
tură? Cum creează o anumită parte a Sa Cel necreat? i 

1. Un dumnezeu necreat şi creat în acelaşi timp nu e dumnezeu adevărat. Căci el nu se 

oate explica decit ca alcătuit din două ființe deosebite din care, una strîmtorînd pe cea- 
altă nu o lasă pe nici una să fie dumnezeiască. Numai o Treime pe altă bază decit pe baza 
deosebirii de iiință este dumnezeiască cu adevărat. 


CĂTRE SERAPION 


Li 
ucenicilor Săi şi tuturor celor ce cred în EI". Iar rătăcind astfel nu au nici 
despre Tatăl credința cea sănătoasă, Căci cei ce tăgăduiesc pe Duhul, cum 
a spus marele mucenic Ştefan (Fapte, 7, 55), tăgăduiesc pe Fiul, iar cei ce 
tăgăduiesc pe Fiul nu au nici pe Tată!”. 


ŢII 


De unde luaţi deci pricina unei îndrăzneli aşa de mari ca să nu vă 
temeți de spusa Domnului: «Cel ce-şi va îndrepta hula asupra Duhu- 
lui Sfint nu va primi iertare nici în veacul acesta, nici în cel viitor» (Matei, 
12, 32; Marcu, 3, 29)? Arienii, deşi n-au înţeles venirea în trup a Cuvîntu- 
lui şi cele spuse despre ea, au luat totuşi din ele prilej al ereziei lor şi aşa 
au fost dovediţi ca luptînd împotriva lui Dumnezeu şi ca vorbind cu ade- 
vărat cele deşarte ale pămîntului. Dar voi de unde aţi pornit ca să vă rătă- 
ciți? De la cine aţi auzit acestea, sau care e felul acestei rătăciri a voastre? 
«Am citit, zic, la proorocul Amos, spunîndu-se despre Dumnezeu: «lată 
EI este Cel ce întăreşte tunetul şi zideşte duh şi vesteşte oamenilor pe 
Unsul (pe Hristosul) Lui; Cel ce face dimineața şi negura să suie pe 
înălțimile pămîntului; Domnul Dumnezeu Atoţţiitorul este numele 
Lui» (Amos, 4, 13). De aceea am îost convins să urmăm arienilor, 
care zic că Duhul Sfint este creatură». Deci aţi citit aceea ce se 
spune la Amos. 

Dar ceea ce se spune în Pilde: «Domnul M-a zidit (creat) început al 
căilor Sale spre lucrurile Sale» (Pilde, 8, 22), n-aţi citit sau ați citit? Căci 
spusa aceasta o tilcuiţi potrivit adevărului, adică nu spuneţi de Cuvîntul 
că e creatură. Dar cea din Amos nu o tilcuiți aşa, ci auzind simplu cuvîntul 
«duh», ați socotit că se spune despre Duhul Sfînt că e creatură. De fapt, 
Înţelepciunea spune în Pilde în chip vădit «M-a zidit» şi totuşi tîlcuiţi bine 
spusa, nenumărînd Înţelepciunea creatoare între creaturi. Dar spusa 
proorocului nu indică pe Duhul Sfînt, ci s-a grăit simplu despre duh. Cum 
deci, cu toate că e foarte multă deosebire în vorbirea Scripturii despre 
Duhul şi spusa de faţă poate avea înţelesul corect, voi, ca unii porniţi pe 
ceartă sau mişcaţi de şarpele arian, socotiți că Amos vorbeşte despre 
Duhul Sfînt numai ca să-L puteți cugeta creatură? 


8. Unirea între Duhul şi Fiul e aşa de totală, că dacă se cugetă despre Duhul că e făp- 
tură, trebuie să se cugete aceasta şi despre Fiul. Duhul e propriu Fiului, aşa cum e propriu 
Fiul Tatălui, chiar dacă Duhul purcede numai de la Tatăl. Deşi nu Fiul e propriu Duhului, 
ci invers, Duhul e atit de propriu Fiului, că Fiul nu poate fi cugetat fără Duhul, nici invers. 
Duhul, spune sfîntu! Atanasie, purcede de la Tată!, dar Fiul Îl dă făpturilor, nu-L purcede. 

9. Fiul fără Duhul nu e Fiul dumnezeiesc adevărat. lar neexistind un Fiu adevărat, nu 
există nici Tatăl Lui. Nici o Persoană dumnezeiască nu e ceea ce este Ea în mod deosebit, 
fără Celelalte. 


SPINTUL ATANASIE CEL MARI: 


IV 


Spuneți de aflaţi undeva în Sânta Scriptură să se zică Sîntului Duh 
simplu «duh», fără adaosul «Sfînt», sau «al lui Dumnezeu», sau «al Tată- 
lui», sau «al Meu», sau «al lui Hristos însuşi», sau «al Fiului», sau «de la 
Mine», sau «de la Dumnezeu», sau cu articol? Unde 1 se spune simplu 
«duh» şi nu «Duhul», sau «Duhul Sfînt», sau «Mîngîietorul», sau «al ade- 
vărului», ceea ce înseamnă «al Fiului», care zice: «Eu sînt adevărul». 
(loan, 14, 6), ca auzind simplu «duh» să înţelegeţi că e vorba de Duhul 
Sfint? Exceptez de la această regulă pe cei ce, primind pe Duhul Sfint, 
vorbesc apoi iarăşi despre El şi pe cei ce învăţind mai înainte despre 
Duhul Sfînt, auzind prin repetiţie sau prin reamintire cuvîntul «Duhul», 
ştiu despre cine aud, mai ales dacă se vorbeşte despre El cu articol. 

în general cînd cuvîntul se foloseşte fără articol, sau fără vreun adaos 
din cele amintite, nu indică pe Duhul Sfînt. lată cum scrie Pavel galateni- 
lor: «Aceasta voiesc numai s-o aflu de la voi: aţi luat Duhul prin faptele 
legii, sau din auzirea cu credință?» (Gal., 3, 2). Ce altceva au luat aceia 
decit pe Duhul Sfânt, Care se dă celor ce cred şi se nasc din nou din baia 
naşterii din nou? Iar tesalonicienilor le scrie: «Duhul să nu-l stingeți» 
(i Tes., 5, 19). Oare nu le spune aceasta celor ce ştiau ce au luat, să nu 
stingă din negrijă harul Duhului aprins în ei? lar ceea ce spun evangheliş- 
tii despre Mintuitorul ca om, pentru trupul ce L-a luat: «Iar lisus fiind 
plin de Duhul S-a întors de la Iordan» (Luca, 4, 1) şi: «Atunci lisus a fost 
dus de Duhul în pustie» (Matei, 4, 1), are acelaşi înţeles. Căci se spusese 
mai înainte de către Luca: «Şi a fost cînd se boteza tot poporul şi lisus Se 
boteza şi Se ruga, că s-a deschis cerul şi Duhul Sînt S-a pogorit în chip 
trupesc ca un porumb peste El» (Luca, 3, 21, 23). E vădit că spunîndu-se 
acum «Duhul», s-a indicat Duhul Sfînt. Astfel deci în cei ce e Duhul Sfint, 
chiar dacă se vorbeşte de Duhul fără vreun adaos, e neîndoielnic că se 
înțelege că e Duhul Sfînt mai ales dacă are articol, adică chiar dacă se 
spune Duhul în mod simplu fără adaosul mai înainte pomenit şi fără pre- 
cizarea de care am amintit înainte. Însă nu puteţi face adaosul de la voi 
dacă nu-l aflaţi scris. 

v 


Dar voi spuneți-ne dacă aţi aflat undeva în dumnezeiasca Scriptură 
pe Duhul! Sfint numit simplu «duh» fără adaosul pus înainte şi fără 
observaţia de care am amintit? Însă n-aţi putea-o spune. Căci nu veţi 
afla-o spusă. Ci în Facere s-a spus: «Şi Duhul lui Dumnezeu Se purta pe 
deasupra apelor» (Fac. 1, 2); şi după puţin: «Nu va rămîne Duhul Meu în 
oamenii aceştia, pentru că sînt trupuri» (Fac., 6, 3). Iar în Numeri zice 
Moise către fiul lui Navi: «Să nu rîvneşti să fii ca mine. Chiar de va da 


CATRE SERAPION 


Domnul poporului prooroci, cind Domnul dă peste ei Duhul Său» (Num., 
11, 29). Iar în Judecători se spune despre Otniel: «Şi a fost Duhul Dom- 
nului şi a judecat pe Israel» (Jud, 3, 10). Şi iarăşi: «Şi a fost peste leftae 
Duhul Domnului» (Jud., 11, 29). Iar despre Samson: «Şi a crezut pruncul 
şi l-a binecuvîntat pe el Domnul şi Duhul Domnului a început să umble 
împreună cu el» (Jud., 13, 24-25). Şi: «Iar Duhul Domnului S-a întins 
peste Samson» (Jud., 15, 14). Iar David cîntă: «Duhul Tău cel Sfînt nu-L 
lua de la mine» (Ps. 50, 13). Şi iarăşi în Ps. 142: «Duhul Tău cel bun mă va 
călăuzi la pămîntul cel drept; pentru numele Tău, Doamne, mă vei face 
viu» (v. 12). Iar în Isaia s-a scris: «Duhul Domnului peste Mine, pentru 
care M-a uns pe Mine» (61, 1). lar înainte de aceasta s-a spus: «Vai, fii 
răzvrătiți. Acestea zice Domnul: aţi făcut sfat nu prin Mine şi învoieli nu 
prin Duhul Meu, ca să adăugați păcate peste păcate» (Isaia, 30, 1); şi 
iarăşi: «Ascultaţi acestea: nu de la început întru ascuns am grăit. Cînd s-a 
făcut, acolo eram. Şi acum Domnul m-a trimis pe mine şi Duhul Lui» 
(Isaia, 48, 16):. Iar după puțin zice: «Şi acesta le este lor testamentul de 
la Mine, a spus Domnul: Duhul Meu, care este peste tine» (Isaia, 59, 21)'. 
Şi iarăşi adaugă în cele următoare, zicînd: «Nu sol, nu înger, ci Însuşi 
Domnul i-a mîntuit pe ei, pentru că îi iubeşte şi îi cruță pe ei. EL i-a răs- 
cumpărat pe ei şi i-a luat asupra Sa şi i-a ridicat pe ei în toate zilele veacu- 
lui. lar ei n-au ascultat şi au miîniat pe Duhul Sfînt al Lui şi li s-a întors 
Domnul spre duşmănie» (Isaia, 63, 9-10)?. Iar lezechiel zice: «M-a luat 
Duhul şi m-a dus în pămîntul chaldeilor în robie, în vedenie, în Duhul lui 
Dumnezeu» (lez., 11, 24). Iar la Daniel se spune: «Şi a ridicat Domnul pe 
Duhul cel sfânt într-un copil tînăr, cu numele Daniel, şi a strigat cu glas 
mare: curat sînt eu.-de sîngele acestuia» (Dan., 13, 45). lar Miheia zice: 
«Casa lui Iacov mînie pe Duhul Domnului» (2, 7). Şi prin Ioel Dumnezeu 
zice: «Şi va fi după acestea şi voi vărsa din Duhul Meu peste tot trupul» 
(2, 28). Şi prin Zaharia iarăşi a fost glasul lui Dumnezeu care zice: «Însă 
cuvintele Mele şi legile Mele primiţi-le, cîte le poruncesc Eu în Duhul 
Meu, robilor Mei, proorociior» (Zah., 1, 6). Iar cînd proorocul învinuieşte 
poporul, zice după puţin: «Şi şi-a făcut inima neascultătoare, ca să nu 
asculte de legea mea şi de cuvintele pe care le-a trimis Domnul Atotţiito- 
rul în Duhul Său în mîna proorocilor mai înainte» (Zah., 7, 12). 
Aceste puţine le-am scris, alegîndu-le din Vechiul Testament. 


10. E cuvînt mesianic. Mîntuitorul va spune despre Sine: La început nu eram ascuns 
de voi, vă grăiam în mod clar prin faptele Mele, După ce aţi căzut în păcat, am început să 
vorbesc în ascuns, din neputinţa voastră de a Mă cunoaşte în mod descoperit. Dar acum 
am venit în mod arătat, trimis de Tatăl şi luminat de Duhul Sfint. 

11. E de asemenea un loc mesianic. "Tatăl apune denpre oameni către Hristos: Aceasta 
este ceea ce le las lor: Duhul Sfint cure ente pente Tine, care luminează din Tine. 

12. La fel e un loc mesianic, suu referitor lu Melatos. 

VI 


Dar fiindcă voi aţi întrebat şi despre cele scrise de apostoli în Evan- 
ghelii, veți auzi cum şi acolo, arătîndu-se o foarte mare felurime de 
duhuri, Duhul Sînt, în mod deosebit, nu se numeşte simplu Duh, ci cu 
adaosul pe care l-am spus. Astfel cînd Domnul, precum am spus înainte, 
Se botează ca om pentru trupul ce purta, se zice că Duhul Sfînt S-a cobo- 
rit peste Ei (Ioan, 1, 32). Iar dîndu-L pe Acesta ucenicilor, a zis: «Luaţi 
Duh Sînt» (loan 20, 22). Dar îi şi învaţă pe ei, zicînd: «Dar Miîngiietorul, 
Duhul cel Sânt, pe Care-L va trimite Tatăl în numele Meu, Acela vă va 
învăţa pe voi toate» (Ioan, 14, 26). Şi după puțin a zis despre Acelaşi: 
«Cînd va veni Mingiietorul, pe Care Eu Îl voi trimite vouă de la Tatăl, 
Duhul adevărului, Care de la Tatăl purcede, Acela va mărturisi despre 
Mine» (loan, 15, 26). Şi iarăşi: «Nu voi sînteţi cei ce grăiți, ci Duhul Tatălui 
vostru este care grăieşte întru voi» (Matei, 10, 20). Şi după puţin: «lar 
dacă Eu scot dracii cu Duhul lui Dumnezeu, atunci a sosit la voi Împărăţia 
lui Dumnezeu» (Luca, 11, 20). Şi împlinind în E1 toată teologia şi desăvîr- 
şirea noastră, prin care ne-a unit pe noi cu Sine şi prin Sine cu Tatăl“, a 
poruncit ucenicilor: «Mergind, învăţaţi toate neamurile, botezîndu-i pe ei 
în numele Tatălui şi al Fiului şi al Sfântului Duh» (Matei, 28, 19). 


Iar făgăduind ucenicilor Săi să li-L trimită «le-a poruncit să nu se 
depărteze de Ierusalim» (Fapte, 1, 4); şi după puţine zile, «cînd s-a împli- 
nit ziua Cincizecimii şi erau toţi împreună lă un loc, s-a făcut deodată 
vuiet din cer, ca o suflare de vînt ce vine repede şi s-a umplut toată casa 
unde şedeau; şi li s-au arătat limbi împărțite ca de foc şi au şezut pe fie- 
care dintre ei; şi s-au umplut toți de Duh Sfint şi au început a grăi în alte 
limbi, precum le dădea lor Duhul să vorbească» (Fapte, 2, 1-5). 


13. Duhul Sfint e prezentat pretutindeni de sîintul Atanasie ca Cel în care se împli- 
nesc, sau se desăvirgşesc de către Tatăl toate, în vreme ce Fiul e Cel prin care se împlinesc. 
De la Tatăl porneşte orice lucrare, împlinindu-se prin Fiul în Duhul Sfînt. Tatăl este unica 
origine peniru toate. Fiul este mijlocul prin care, iar Duhul Sfînt este Cel în care se împli- 

- nesc toate. Duhul se află astfel în Fiul, dar purcede din Tatăl, cum se naşte Fiul din Tatăl. 
Fiul nu e origine a Duhului, precum nu e origine pentru nimic, ci «locul» de odihnă al 
Duhului şi de oprire a iubirii interioare între Persoanele dumnezeieşti. Duhul pornind din 
"Tatăl nu trece dincolo de Fiul, căci în Fiul se opreşte iubirea Tatălui, a cărei mărturie I-o 
pia Fiului Duhul. Fiul s-ar relativiza dacă ar fi pentru Duhul Sfînt un punct de trecere. 

n acest caz ar trebui să pornească din Tatăl şi din Fiul o nouă Persoană care să-l mărturi- 
sească Duhului iubirea Lor. Mai sus sau mai jos decât Fiul nu e nimeni pentru Tatăl şi din 
fiinţa Lui. Dacă Duhul ar merge mai departe de la Fiul, unindu-ne cu EI, n-am deveni fii ai 
Tatălui. Numai adunindu-ne în Fiul, în care Se odihneşte Duhul, ne facem fii ai Tatălui. 
Aceasta nu e nici o punere a Duhului pe un plan inferior. Căci numai în Duhul e văzut Fiul 
în toată măreţia şi frumusețea Lui neîntrecută. Iar faptul că Fiul Îl dă oamenilor pe Duhul 
nu e decît spre adunarea oamenilor în Cel iubit de Tată! ca Fiu, ca în Cel în care Se odih- 
neşte Duhul pornit din Tatăl. Dacă prin Duhul s-ar trece dincolo de Fiul, lucrarea Lui n-ar 
[i spre înfierea noastră. 

De aceea se dădea Duhul Sfînt celor născuţi din nou prin punerea mti- 
nilor apostolilor (Fapte, 8, 17). Şi un oarecare Agav proorocea în Duhul, 
zicînd: «Acestea zice Duhul Sfint» (Fapte, 21, 11). Iar Pavel zice: «Între 
care Duhul Sfint v-a pus episcopi ca să păstoriţi Biserica lui Dumnezeu 
pe care a cîştigat-o cu sîngele Lui» (Fapte, 20, 28). Iar famenul botezîndu- 
se, Duhul Domnului a răpit pe Filip (Fapte, 8, 39). Şi Pavel a scris: «Căci 
dobindiţi ca ţel al credinţei mîntuirea sufletelor. Această mîntuire au cău- 
tat-o şi au cercetat-o proorocii, care, proorocind despre harul cel pentru 
voi, au cercetat în care şi în ce fel de vreme le-a arătat Duhul lui Hristos 
aflător în ei, care le dădea de mai înainte mărturie despre patimile lui 
Hristos şi despre măririle de după ele» (1 Cor. 1, 9-11). Iar Ioan a scris: 
«Întru aceasta cunoaştem că rămînem întru E] şi EI întru noi, că ne-a dat 
din Duhul Lui» (1 loan, 4, 13)". Iar Pavel scrie romanilor: «Iar voi nu 
sînteţi în trup, ci în Duh, dacă Duhul lui Dumnezeu locuieşte în voi. lar 
dacă cineva nu are Duhul lui Hristos, acesta nu este al Lui. Iar dacă Hris- 
tos nu este întru voi, trupul este mort pentru păcat, iar Duhul este viață 
prin dreptate. Iar dacă Duhul Celui ce L-a înviat pe Iisus locuieşte întru 
voi, Cel-ce L-a înviat pe Hristos din morți va face vii şi trupurile voastre 
prin Duhul Lui care locuieşte în voi» (Rom., 8, 9-11). Iar corintenilor le 
scrie: «Duhul toate le cercetează, chiar şi adîncurile lui Dumnezeu. Căci 
cine ştie cele ale omului decît duhul omului cel dintru el? Aga şi cele ale lui 
Dumnezeu nimenea nu le-a cunoscut decît Duhul lui Dumnezeu. lar noi 
n-am luat duhul lumii, ci Duhul cel din Dumnezeu ca să cunoaştem cele 
dăruite nouă de Dumnezeu» (1 Cor., 2, 10-12). Şi după puţin: «Oare nu 
ştiţi că sînteţi biserica lui Dumnezeu şi Duhul lui Dumnezeu locuieşte 
întru voi?» (| Cor., 3, 16). Şi iarăşi: «Dar v-aţi spălat, dar v-aţi sfințit, dar 
v-aţi îndreptăţit întru numele Domnului nostru Iisus Hristos şi în Duhul 
Dumnezeului nostru» (| Cor., 6, 11). Şi iarăşi: «lar acestea toate le 
lucrează unul şi acelaşi Duh, Care împarte îndeosebi fiecăruia precum 
voieşte» (1 Cor., 12, 11). Şi iarăşi: «Iar Domnul este Duhul. Şi unde este | 
Duhul Domnului, acolo este libertate» (II Cor., 3, 17)%. 

Dar observă cum scrie şi galatenilor: «Iar binecuvîntarea lui Avraam 
să fie întru Hristos Iisus, ca să luăm făgăduinţa Duhului prin credință» 


14. Dacă nu avem pe Duhul Sfînt, nu ştim că sîntem în Hristos, nu avem experienţa lui 
Hristos ca Fiu al Tatălui, Care prin întrupare Se face Fratele nostru. Numai pentru că 
Duhul! Lui ne devine interior şi nouă ca lui Hristos, sîntem uniţi cu Fiul ca fii ai Tatălui, 
Dacă Duhui pornind din Tatăl ar trece peste Fiul, s-ar trece şi peste voința lui Dumnezeu 
'de a ne face fii, ca cele mai iubite făpturi ale lui Dumnezeu. 

15. Duhul Domnului ne eliberează de robia patimilor trupeşti. El e Duh superior celor 
trupeşti şi e Duh de Domn, stăpîn peste tot ce robeşte, dindu-ne şi nouă puterea de 
a fi duhovniceşti şi de a fi stăpini pente cele ce ne robesac, Duhul nostru fiind întărit de 
Duhul Sfînt putem domni peste patimile inferioare care ne atăpinesc datorită slăbirii 
duhului din noi. 


SFINTUL ATANASIE ORL MARE 


(Gal., 4, 6-7), Şi iarăşi: «Iar fiindcă sînteţi fii, a trimis Dumnezeu pe 
Duhul Fiului Său în inimile voastre, care strigă: Ava, părinte! Deci nu mai 
eşti rob, ci fiu, iar de eşti fiu, eşti şi moştenitor al lui Dumnezeu prin Hris- 
tos» (Gal., 4, 8-7). Iar efetenilor le-a zis: «Şi să nu întristaţi pe Duhul cel 
Sfint al lui Dumnezeu, întru Care aţi fost pecetluiți în ziua răscumpărării» 
(Efes. 4, 30). Şi iarăşi: «Silindu-vă să păziți unitatea Duhului în legătura 
păcii» (Efes., 4, 3). Iar către filipeni scria cu încredere: «Căci ce este? 
Nimic altceva decît că în tot chipul, fie din fățărie, fie în adevăr, Hristos se 
propovăduieşte şi întru aceasta mă bucur, dar mă voi şi bucura. Căci ştiu 
că aceasta îmi va fi spre mântuire prin rugăciunea şi prin ajutorul Duhului 
lui Iisus Hristos, potrivit cu aşteptarea şi cu nădejdea mea că întru nimic 
nu voi fi ruşinat>» (Filip., 1, 18-20). Şi iarăşi: «Căci noi sîntem tăierea 
împrejur, cei ce slujim în Duhul lui Dumnezeu şi ne lăudăm în Hristos 
Iisus» (Filip. 3, 3). Iar tesalonicienilor le mărturiseşte: «Deci cel ce defăi- 
mează, nu pe om îl defăimează, ci pe Dumnezeu care v-a dat. pe Duhul : 
Său cel Sânt» (| Tes., 4, 6). Iar către evrei zice: «Duhul Sfint ne-a arătat 
că drumul spre Sfintele încă nu era deschis câtă vreme primul cort mai 
stătea în picioare» (Evr., 9, 8). Şi iarăşi: «Socotiţi cu cît mai aspru va fi 
osîndit cel ce a călcat pe Fiul lui Dumnezeu şi a necinstit sîngele Noului 
Testament cu care s-a sfinţit şi a ocărît Duhul harului» (Evr., 10, 29). Şi 
iarăşi: «Căci dacă sîngele de tauri şi de țapi şi cenuşa viţelei risipită sfin- 
țeşte pe cei întinaţi spre curăţenia trupului, cu cît mai mult sîngele lui 
Hristos care prin Duhul cel veşnic S-a adus pe Sine nepătat lui Dumne- 
zeu, nu va curăți conştiința-voastră de faptele moarte?» (Evr., 9, 13-14). 
Şi către tesalonicieni scrie: «Şi atunci se va descoperi cel fără de lege pe 
care Domnul lisus îl va ucide cu Duhul gurii Sale şi îl va nimici cu străluci- 
rea arătării Sale» ([I Tes. 2, 8). 


VII 


Iată cum se face cunoscut Duhul Sfînt în toată dumnezeiasca Scrip- 
“tură. Ce aţi văzut deci voi la prooroc? Căci «duhul» de care vorbeşte 
proorocul aci nu are nici măcar articol, ca să luaţi locul ca pricină. Ci aţi 
îndrăznit să vă născociți vouă motive şi să spuneţi că duhul de care se 
vorbeşte aci că se creează e Duhul Sfînt însuşi, deşi aţi fi putut afla şi de la 
filologi despre deosebirea duhurilor. Căci se vorbeşte şi de duhul omului, 
cum cîntă David: «Noaptea gindeam în inima mea şi se frămînta duhul 
meu» (Ps. 76, 6). lar Baruh se roagă astfel: «Sufletul în strîmtorare şi 
duhul neliniştit a strigat către Tine» (Bar., 3, 1). Şi în Cîntarea celor trei 
tineri se zice: «Binecuvîntaţi duhuri» (3, 1) şi «suflete ale drepţilor, pe 
Domnul» (Dan., 3, 86). lar Apostolul scrie: «Însuşi Duhul împreună măr- 
turiseşte cu duhul nostru că sîntem fii ai lui Dumnezeu. lar de sîntem fii, 
sîntem şi moştenitori» (Rom., 8, 16-17). Şi iarăşi: «Nimeni nu ştie cele ale 

omului decît duhul omului cel din el» (1 Cor,, 2, 11), Iar în Epistola către 
'Tesalonicieni scrie, rugîndu-se: «Întreg duhul vostru şi sufletul şi trupul 
să fie păstrate fără prihană pentru venirea Domnului nostru Iisus Hris- 
tos» (I Tes., 5, 23). 

Dar se vorbeşte şi de suflările (duhurile) vînturilor. Aşa, în Facere: 
«Şi a adus Dumnezeu suflare pe pămînt şi s-au svintat apele» (Fac., 8, 1). 
Iar la Iona: «Şi Domnul a ridicat vînt (duh) peste mare şi s-a făcut furtună 
cumplită. Şi corabia se primejduia să se sfărime» (Iona, 1, 4). Iar în psal- 
mul 106 s-a scris: «Şi a zis şi s-a pornit vînt (duh) furtunos şi s-au înălțat 
valurile mării» (Ps. 106, 25). Iar în psalmul 148 se spune: «Lăudaţi pe 
Domnul cei de pe pămînt, balaurii şi adîncurile, focul, grindina, zăpada, 
gheaţa, vîntul (duhul) furtunii, care împliniți cuvîntul Lui» (Ps. 148, 7-8). 
Iar la lezechiel se spune despre plinsul Tirului: «Din inima mării, din ape 
multe ţi-au venit ție mugetele lor; vîntul de miază-noapte te-a întristat pe 
tine» (lez., 27, 25). 

VIII 


Dar citind voi în Sfintele Scripturi veți afla spunîndu-se duh şi înțele- 
sului cuvintelor dumnezeieşti. Astfel scrie Pavel: «Care ne-a şi învredni- 
cit să fim slujitori ai Noului Testament, nu ai literei, ci ai duhului. Căci 
litera omoară, iar duhul face viu» (II Cor., 3-6)". Spusa se sapă în literă; 
iar înțelesul ei se numeşte duh. Astfel şi «legea este duhovnicească» 
(Rom., 7, 14), ca, precum s-a spus iarăşi, «să nu slujim întru vechimea 
literei, ci întru înnoirea duhului» (Rom. 7, 6). Şi acelaşi mulțumind a zis: 
«Deci eu însumi cu mintea mea slujesc legii lui Dumnezeu, iar cu trupul 
meu, legii păcatului. Drept aceea nici o osîndă nu este acum celor ce sînt 
în Hristos Iisus. Căci legea duhului vieții în Hristos lisus m-a eliberat pe 
mine de legea păcatului» (Rom., 7, 25-8, 1, 2). lar Filip, voind să întoarcă 
pe famen de la literă la duh, a zis: «Oare înţelegi cele ce le citeşti?» (Fapte, 
8, 39). Un astfel de duh (înţeles) e mărturisit că avea şi Caleb în Numeri, 
unde zice Dumnezeu: «Iar pe sluga Mea, Caleb, fiindcă s-a făcut alt duh 
în el şi a urmat Mie, îl voi duce în pămîntul în care a intrat» (Num., 14, 24). 
Căci vorbind el cu altă înţelegere decît ceilalți, s-a făcut plăcut lui Dum- 
nezeu. O astfel de inimă a îndemnat Dumnezeu poporul să aibă prin 
Iezechiel, zicînd: «Faceţi-vă vouă inimă nouă şi duh nou» (lez., 18, 31). 

Aşa fiind acestea şi arătîndu-se o astfel de deosebire între duhuri, aţi 
îi făcut mai bine dacă, auzind despre duhul creat, aţi fi cugetat despre 
unul din cele spuse înainte. Despre unul din ele s-a scris şi la Isaia: «S-a 


16. E duh nu în înţeles ipostatic, ci în înțeles de putere, de înţelegere. 

17. Unul din sensurile expresiei: litera (cuvintul) e mereu aceeaşi, dar înțelesurile dea- 
coperite în literă sau în cuvînt sînt mereu altele şi altele, potrivit cu momentul, cu timpul, 
cu starea sufletească, cu pregătirea celui cure citeşte litera sau cuvîntul. 

înțeles Aram cu Efraim şi s-a clătinat sufletul lui şi sufletul poporului lui, 
cum se clatină arborele de vînt (de duh) în pădure» (Isaia, 7, 2). Aşa a fost 
şi duhul (vântul) «pe care l-a mişcat Domnul pe mare» pentru Iona. Căci 
tunetului îi urmează suflările (duhurile) vîntului, cum s-a întîmplat cu 
ploaia venită peste Ahab, precum s-a scris: «Şi s-a făcut îndată şi cerul 
s-a întunecat de nori şi de vînt (duh)» (III Regi, 18, 45). 


IX 


Dar cînd Scriptura aminteşte de Hristos, urmează că şi prin Duhul de 
care vorbeşte atunci nu trebuie înțeles altceva decît Duhul Sfint. Apoi se 
poate vedea că Duhul Sfint e numit împreună cu Hristos. Deci de unde 
aţi înțeles voi că trebuie despărţit prin fire şi înstrăinat de Fiul, ca să 
spuneţi că Hristos nu e creatură, iar de Duhul că e creatură? Oare nu este 
absurd să se numească şi să se slăvească împreună cele neasemenea prin 
fire? Căci ce este comun sau ce asemănare este între creatură şi Creator? 
Făcând aşa, ar trebui să se numere împreună cu Fiul şi să se unească cu El 
tăpturile create de El'%. Ajunge deci să înțelegem ceea ce s-a scris despre 
suflarea (duhul) vînturilor, precum s-a spus. i 

Dar fiindcă aduceți ca pretins temei despre aceasta spusa despre 
Hristos, e necesar să privim exact ceea ce se spune ca să vedem de nu 
cumva aflăm înţelesul mai potrivit şi despre duhul de care se zice că a fost 
creat. Ce înseamnă deci a vesti oamenilor pe Unsul (pe Hristosul) Lui 
(Amos, 4, 13) altceva decât a vesti că S-a făcut om? Iar aceasta este egal cu 
a zice: «Iată, Fecioara în pîntece va avea şi va naşte Fiu şi vor chema 
numele Lui Emanuel» (Isaia, 7, 14) şi celelaite câte s-au scris despre veni- 
rea Lui? Iar vestindu-se venirea Cuvîntului în trup, ce alt duh creat ar 
trebui să se înțeleagă dacă nu duhul nou creat şi'reînnoit al oamenilor? 
Căci pe acesta l-a făgăduit Dumnezeu şi prin lezechiel: «Şi voi da vouă 
inimă nouă şi duh nou voi da vouă; şi voi scoate inima de piatră din tru- 
pul vostru şi voi da vouă inimă de carne; şi voi da vouă Duhul Meu» (Iez., 
36, 20). Dar cînd s-a împlinit aceasta dacă nu cînd a venit Domnul şi a 
înnoit toate prin har? Iată deci că şi în spusa aceasta se arată deosebirea 
duhurilor. Căci duhul ce se înnoieşte este al nostru; dar Dumnezeu spune 
că e Duhul Lui cel în care se înnoieşte al nostru. Aşa zice şi psalmistul: 
«Lua-vei Duhul Tău de la ele şi se vor întoarce în țărînă. Trimite-vei 
Duhul Tău şi se vor zidi (crea) şi vei înnoi fața pămîntului» (Ps. 103, 
29-30). Dacă deci în Duhul lui Dumnezeu ne înnoim, nu este Duhul Sfint, 
duhul de care se spune aci că se creează, ci al nostru. Şi dacă pentru că se 
spune că toate s-au făcut prin Cuvintul bine cugetaţi că Fiul nu este crea- 
tură, cum nu e o blasfemie să ziceţi că e creatură Duhul în care Tatăl le 


18. În cei ce declarau pe Duhul creatură se ascundea acelaşi panteism ca şi în arieni. 


CĂTRE SERAPION 


desăvirşeşte şi le înnoieşte prin Fiul?'*. Şi dacă pentru că s-a scris că 
duhul se creează, aceştia şi-au închipuit că acesta e Duhul Sfint, acum 
sînt datori să creadă că nu Duhul Sfînt este cel ce Se creează, ci al nostru 
este cel înnoit în El. Pentru aceasta şi David s-a rugat, zicînd: «Inimă 
curată zideşte întru mine, Dumnezeule, şi duh drept înnoieşte întru cele 
dinăuntru ale mele» (Ps. 50, 13). Aci se spune că-l creează, iar înainte s-a 
spus că l-a creat (Amos, 13), cum zice şi Zaharia: «Cel ce întinde cerul şi 
întemeiază pămîntul şi plăsmuieşte duhul omului în el» (Zah., 12, 1). Căci 
ceea ce a plăsmuit înainte, aceea după ce a căzut a creat din nou, arătîn- 
du-Se El însuşi în ceea ce e creat, cînd Cuvîntul S-a făcut trup. «Ca pre- 
cum a spus Apostolul, să zidească (să creeze) pe cei doi într-un om nou, 
în cel zidit (creat) întru dreptate şi în sfinţenia adevărului» (Efes., 2, 15; 4, 
24). Căci n-a scris aceasta despre alt om creat decît despre cel făcut la 
început după chipul (lui Dumnezeu), ci îl îndemna pe acesta să primească 
mintea cea zidită (creată) şi înnoită în Hristos'*. Aceasta se arată şi prin 
lezechiel care spune: «Faceţi-vă inimă nouă şi duh nou. Şi pentru ce 
muriţi, casa lui Israel? Căci nu voiesc moartea celui ce moare, zice Dom- 
nul Adonai» (lez., 18, 31-32). 


X 


Deci un astfel de înţeles avînd duhul ce se creează, în mod firesc s-ar 
cuveni să se înțeleagă aşa şi tunetul întărit ca închipuind Cuvîntul credin- 
cios şi legea neclintită a Duhului. Căci voind Domnul ca Iacov şi loan să 
fie slujitori ai acestora, i-a numit fii ai tunetului. De fapt loan spune cu 
adevărat: «La început era Cuvîntul şi Cuvîntul era la Dumnezeu şi Dum- 
nezeu era Cuvîntul» (loan, 1, 1). Pentru că mai înainte Legea avea umbra 
celor viitoare. Dar cînd Hristos a fost vestit oamenilor şi El însuşi a fost 
de faţă, zicînd: «Eu sînt Cel ce grăiese» (loan, 4, 26), atunci, cum a zis 
Pavel, glasul Lui a clătinat pămîntul, aşa cum s-a făgăduit mai înainte: 


18 a. Totul se face şi se desăvirşeşte de către Tatăl prin Fiul în Duhul. Dacă Duhul Se 
odihneşte în Fiul, se poate spune că şi Tatăl care-L purcede Se odihneşte în Fiul. Deci 
toată Treimea Se odihneşte datorită Duhului în Ea însăşi; nu tinde spre altceva, spre o 
Persoană de altă calitate decât cea a Fiului. Şi atunci şi cele create îşi găsesc desăvîrşirea şi 
odihna împreună cu Duhul în Fiul. Dincolo de Fiul nu mai au spre ce tinde pentru desăvir- 
şirea lor. Fiul e Cel spre care se îndreaptă dragostea Tatălui prin Duhul şi la calitatea de fii 
în continuă desăvîrşire vrea să aducă făpturile Sale conştiente prin Duhul. În Duhul făptu- 
rile au pe Fiul ca Frate şi se adîncesc în dragostea faţă de Tată ca fii în veşnică desăvirşire. 

18 b. Aci sfîntul Atanasie arată legătura intimă între duhul înnoit al omului şi Duhul 
Sfînt. Prin Duhul Sfînt omul se uneşte cu Fiul lui Dumnezeu, sau Fiul dezvoltă unitatea 
Sa cu umanitatea asumată. De aceea cînd se spune în Scriptură că Dumnezeu a înnoit 
duhul omului, se înțelege că a făcut-o prin Duhul Sfînt ca să înnoiască şi să dezvolte calita- 
tea de fiu dumnezeiesc al omului. În aceasta sfîntul Atanasie afirmă din nou învăţătura sa 
despre îndumnezeirea omului. Dar aci pune în lumină rolul Duhului Sfint în îndumnezei- 
rea omului şi arată că această îndumnezeire a omului constă în relația intimă a omului cu 
Tatăl şi cu Fiul ca fiu al celui dintii şi ca frate al celui de al doilea. 


NFIN'TUL, ATANANIE CEI, MARE 


“Încă o dată Eu voi clătina nu numai pămîntul, ci şi cerul» (Agheu, 2, 7). 
Iar «cuvîntul «încă o dată» arată mutarea celor ce se clatină, ca să rămînă 
cele ce nu se clatină» (Evr., 12, 26-28). 

De aceea primind Împărăţia neclătinată”, avem harul prin care slujim 
bineplăcut lui Dumnezeu. Iar ceea ce numeşte Pavel Împărăție neclăti- 
nată (Evr., 12, 28), David o numeşte Împărăţie întărită: «Domnul a împă- 
răţit, întru podoabă S-a îmbrăcat, îmbrăcatu-S-a Domnul întru putere şi 
S-a încins. Pentru că a întărit lumea, care nu se va clăti» (Ps. 102, 1-2). 
Deci spusa proorocului arată venirea Mîntuitorului în care ne-am înnoit 
şi noi şi legea Duhului care rămîne neclătinată. 

Dar cei cu adevărat tropici!*, uniţi cu arienii şi însoțiți cu ei în hulirea 
dumnezeirii, aceia numind creatură pe Fiul, iar aceştia pe Duhul, au cute- 
zat iarăşi să schimbe şi să răstălmăcească, cum zic ei, în diferite moduri 
spusa Apostolului, care bine a scris lui Timotei, zicînd: «Mărturisesc 
înaintea lui Dumnezeu şi a lui lisus Hristos şi a îngerilor celor aleşi, ca să 
păzeşti acestea fără căutare la față, nimic făcînd după îndemnul cuiva» ( 
'Tim., 5, 21). Aceştia spun, fiindcă Pavel a numit întîi pe Dumnezeu şi pe 
Hristos, apoi pe îngeri, că e necesar să fie numărat Duhul între îngeri, căci 
şi El e din ceata lor şi e un înger mai mare ca alţii. Născocirea acestei 
abateri de la credinţă vine de la Valentin'”. Dar aceştia susținînd ale lor, 
n-au uitat de ale aceluia. Acela a spus că Duhul fiind trimis, au fost trimişi 
împreună cu E] şi îngerii de o vîrstă cu El. Dar aceştia coborînd pe Duhul 


la îngeri, l-au pus totuşi în rînd cu Treimea. Căci dacă după ei îngerii sînt 
după Tatăl şi Fiul, e vădit că sînt din Treime şi nu mai sînt «duhuri sluji- 
toare trimise spre slujire» (Evr., 1, 14), nici sfințiți, ci sînt mai vîrtos ei 
înşişi sfințitori”. 


19. Toate cele ale vieţii pămînteşti se clatină. Dar Împărăţia Sfintei Treimi rămîne în 
vecii vecilor, pentru că are în Ea plenitudinea vieţii şi ferieirii. Pe aceasta o binecuvîntăm 
la începutul Sfintei Liturghii şi a oricărei Taine prin care primim harul dumnezeiesc, sau 
fluxul de viaţă şi de iubire al acestei Împărăţii, viață şi iubire a Persoanelor Sfintei Treimi. 
Dar harul îl aduce în noi Duhul Sfînt. Duhul face neclătinaţi pe cei în care vine, pentru că îi 
aşază în Fiul şi în relație filială cu Tatăl. El aşezîndu-ne în Hristos, ca în Omul înnoit 
pentru veci, ne face şi pe noi înnoiţi pentru veci. Căci ne uneşte pentru veci cu Dumnezeu 
şi între noi într-o veşnică Împărăţie, ridicîndu-ne din dezbinarea de Dumnezeu şi dintre 
noi. Duhul ca odihnă a Tatălui în Fiul, sau ca al Treilea, prin Care se confirmă iubirea între 
Cei doi, reprezintă dovada adevăratei Împărăţii a unităţii în iubire. De aceea se numeşte 
El în mod deosebit «Împăratul cerese». Legea Lui ca lege a iubirii e cea mai înaltă. Ea nu 
poate fi schimbată vreodată cu o alta mai înaltă, mai puternică. Ci spre ea tind toate legile, 
spre depăşirea lor în ea. 

19 a. «Tropici» înseamnă în greceşte şi schimbători. Ereticii pnevmatomahi, contes- 
tind dumnezeirea Duhului şi declarîndu-L creatură, nu mai aveau pe Cel ce-i poate face 
neclătinaţi în Fiul şi deci în Dumnezeu. Rămînînd în lume ca în unica realitate, se schimbă 
şi ei în «neființă», ca toate. 

19 b. Valentin era întemeietorul unui sistem gnostico-panteist emanaţionist. Tropicii 
combătuţi de sfîntul Atanasie declarau că Duhul, deşi face parte dintre îngeri, ţine pe de 
altă parte de Sfinta Treime. Ei recunoşteau de formă Treimea, ca deosebită de îngeri. Dar 
în fond nici ei nu cunoşteau o graniță între Treime şi făpturi. Erau şi ei gnostico-panteişti. 

20. Se vede de aci cum aceşti eretici ştergeau granița între Dumnezeu cel necreat şi 
creatură, în sensul unui panteism emanaționist. i 


XI 


La ce serveşte o astfel de mare nebunie a lor? Unde au aflat în Scrip- 
turi pe Duhul numit înger? Faţă de aceştia e de trebuință să repet cele 
spuse înainte. Mîngiietorul a fost numit şi Duh al înfierii şi Duh al sfinţe- 
niei” şi Duh al lui Dumnezeu şi Duh al lui Hristos. Dar nicăieri, înger, nici 
arhanghel, nici duh al slujirii, cum sînt îngerii. Ci mai vîrtos EI e slujit 
împreună cu Hristos de Gavriel care zice Mariei: «Duhul Sfînt va veni 
peste tine şi puterea Celui prea înalt te va umbri» (Luca, 1, 14). Dacă 
Scripturile nu numesc pe Duhul înger, ce apărare vor avea aceştia pentru 
o astfel de îndrăzneală nesocotită? Mai ales că cel ce a semănat în ei 
această smintită cugetare e Valentin, care a numit pe unul mîngiietor, iar 
pe ceilalți îngeri, deşi l-a pus, prea lipsitul de minte, şi e! pe Duhul în rînd 
cu îngerii, ca fiind din aceeaşi vreme şi de aceeaşi vîrstă cu ei”. 

«Dar iată, zic ei, la proorocul Zaharia s-a scris: «Acestea zice îngerul 
care vorbeşte întru mine» (Zah:, 4). E vădit că aci îngerul care grăieşte în 
el indică pe Duhui». Dar aceasta nu ar fi spus-o ei, dacă ar fi fost atenţi la 
cele citite. Căci însuşi Zaharia, cînd a privit vedenia sfeşnicului, a zis: «Şi 
a răspuns îngerul care grăieşte în mine şi a zis: nu cunoşti ce sînt aces- 
tea? Şi am zis: nu, Doamne! Şi a răspuns şi a spus către mine, zicînd: 
acesta e cuvîntul Domnului către Zorobabel, zicînd: nu în putere mare, 
nici în tărie, ci în Duhul Meu, zice Domnul Atotţiitorul» (Ibid., 5-6). Deci e 
vădit că îngerul ce vorbea în prooroc nu era Duhul Sfînt, ci însuşi îngerul, 
iar Duhul Sfint al lui Dumnezeu Atotţiitorul e slujit de îngeri; şi El e 
nedespărțit de dumnezeire şi propriu Cuvîntului. 

lar fiindcă iau ca motiv spusa Apostolului, care a numit după Hristos 
pe îngerii cei aleşi, să spună care dintre aceştia toţi este pus în rînd cu 
Treimea? Căci nu sînt toţi unul la număr. Sau care dintre ei s-a coborit în 
Iordan în chip de porumb? Căci sînt mii de mii şi zeci de mii de zeci de mii 
cei ce slujesc (Dan., 16, 7). Sau pentru ce, deschizîndu-se cerurile, nu s-a 
spus: «Şi s-a coborit unul dintre îngerii cei aleşi», ci Duhul Sfint? Sau 
pentru ce Însuşi Domnul, vorbind ucenicilor despre sfirşit, a spus în chip 
distinct: «Va trimite Fiul omului pe îngerii Săi» (Matei, 13, 41)? Iar înainte 
de aceasta a spus: «Vor ieşi îngerii» (Matei, 14, 11). Dar dîndu-L pe Duhul 


21. Sfinţenia e eliberarea noastră adevărată de patimile înrobitoare, ca dovadă că ne e 
dăruită de Dumnezeu, supremul eliberator, deținător al libertăţii absolute, nu de un spirit 
supus el însuşi unor legi sau unor forțe sau legi care-l pun într-o situație inferioară. Prin 
sfințenie ne simţim în Dumnezeu însuşi, în Dumnezeu care Se revarsă în noi, adică în 
Duhul dumnezeiesc care ne eliberează de tot ce este inferior. 

22. Originea coboririi Duhului mai jos de Dumnezeu e şi ea panteistă, însemnînd un 
panteism emanaţionist, după care o esență fundamentală se desfăşoară, coborînd la 
trepte inferioare, conform unei legi căreia îi este supusă. Valentin e întemeietorul uneia 
din formele acestui gnosticism. 


SFÎNTUL ATANASIE CEL MARE 


ucenicilor, a zis: «Luaţi Duh Sfint» (loan, 20, 22). lar trimiţindu-i pe ei, a 
zis: «Mergînd, învățați toate neamurile, botezîndu-i pe ei în numele Tată- 
lui şi al Fiului şi al Sfîntului Duh» (Matei, 28, 19). N-a unit vreun înger cu 
dumnezeirea, nici nu ne-a legat pe noi cu Sine şi cu Tatăl prin vreo făp- 
tură, ci în Duhul Sfînt”, pe Care Hristos însuşi făgăduindu-L, n-a spus că 
va trimite un înger, ci «Duhul adevărului, Care de la Tatăl purcede şi din 
al Său ia şi ne dă nouă» (loan, 15, 26; 16, 14). 


XII 


Dar şi Moise a cunoscut pe îngeri ca făpturi, iar pe Duhul Sfînt, ca unit 
cu Fiul şi cu Tatăl. Căci Dumnezeu însuşi i-a spus: «Mergi, urcă de aci tu 
şi poporul tău, pe care l-ai scos din Egipt ca să-l duci în pămîntul pe care 
M-am jurat lui Avraam şi lui Isaac şi lui lacov, zicînd: «Seminției voastre 
îl voi da pe el». Şi voi trimite înaintea feţei tale pe îngerul Meu şi va scoate 
pe canaaneu» (leş. 33, 1-2). De aceea se fereşte Moise, zicînd: «De nu vei 
merge 'Tu însuţi cu noi, să nu mă duci de aci» (Ibid. 15). Căci nu voia să 
meargă înaintea poporului o creatură, ca să nu se înveţe să se închine 
creaturii în locul Dumnezeului creator al tuturor. De aceea, refuzînd pe 
înger, L-a rugat pe Dumnezeu însuşi să-i conducă pe ei”. lar Dumnezeu 


23. Dacă ne-ar fi legat cu Sine, ridicîndu-ne în vreo creatură, tot în planul creat am fi 
rămas. Aci e greşeala învăţăturii catolice despre graţia creată. Dumnezeu ne uneşte cu 
Sine, ridicîndu-ne în Duhul cel necreat. Duhul Sfint e Persoana dumnezeiască în care se 
opreşte urcuşul nostru. Pentru că prin Duhul se opreşte, sau se odihneşte dumnezeirea în 
Fiul. Dar tocmai de aceea în El e adusă creațiunea la existenţă şi în El se susţine în exis- 
tență şi se desăvirşeşte. A cădea din Duhul e a cădea din Dumnezeu, în Care este exis- 
tenţa inepuizabilă. Prin Cuvîntul ne aduce Tatăl la existență, ne susține şi ne desăvîrşeşte, 
dar în Duhul. Dincolo de Duhul, în afară de Duhul ce Se odihneşte în Fiul nu mai e nimic 
dumnezeiesc. Aceasta ar fi o întindere a lui Dumnezeu în toate ca produse ale esenței Lui. 
Duhul arată distincția creaturilor de Dumnezeu, dar le şi adună în Dumnezeu. Odihnin- 
du-Se Duhul în Fiul, sau oprindu-Se ca mărturie a iubirii Tatălui în Fiul, adunaţi în El, 
sîntem adunaţi în Fiul şi ne bucurăm de iubirea Fiului față de Tatăl ca nişte fii, dar şi de 
iubirea Tatălui ca față de fii. In toate.se vede că Duhul nu purcede şi din Fiul. Aceasta ar 
duce spre un fel de panteism degradaţionist. Sîntem adunați în Treime; pentru că Treimea 
Se opreşte, prin Duhul, în Fiul, sau Duhul, venind din Tatăl peste Fiul, Îl ţine pe Fiui pri- 
vind la Tatăl şi pe Tatăl privind la Fiul. Treimea rămîne astfel în Ea însăşi. 

24, Moise nu voia să rețină poporul sub autoritatea relativă a unei creaturi, ci voia să-l 
facă să se simtă experiind direct conducerea autorității şi puterii absolute şi iubitoare a lui 
Dumnezeu. Numai aceasta îi putea da puterea unei credinţe şi a unei afecțiuni nesfirşite 
faţă de Dumnezeu, prin care s-a menţinut în cursul unei istorii pline de atitea greutăți. Se 
arată în aceasta şi marea cinste ce o acordă Dumnezeu omului, pe care nu-l lasă închis în 
creațiune, în relativitatea vieţii limitate. Dumnezeu conduce ca supremă autoritate pe om 
spre Împărăţia cerurilor şi spre EI cel veşnic ca ţintă a lui. Îngerul e trimis uneori de Dum- 
nezeu numai pentru cîte o slujire trecătoare. lar Dumnezeu conduce pe oameni spre Sine, 
sau spre tot mai deplina unire cu Fiul Său, pentru ca ei să devină fii ai Tatălui, prin Duhul 
Sfînt. Locul dat de sfîntul Atanasie mai jos, din Isaia 63, 11, arată pe Dumnezeu în Treime. 
Dacă Duhul prin care conduce Dumnezeu poporul ar fi creatură, Dumnezeu n-ar fi în 
'Treime. Dar Duhul e numit, la Isaia 63, 12, «dreapta lui Dumnezeu» şi «braţul slavei 
Sale», deci de o ființă cu Dumnezeu. 


CĂTRE NERAPION 


i-a făgăduit să-i conducă El însuşi pe ei, zicînd: «Voi împlini acest cuvînt 
pe care l-ai spus. Căci ai aflat har înaintea Mea şi te ştiu pe tine mai mult 
decit pe toți» (Ibid. 17-18). De aceea s-a scris în Isaia: «Unde este Cel cea 
ridicat din pămînt pe păstorul oilor? Unde este Cel ce a pus în el pe Duhul 
cel Sfînt? Unde este Cel ce a condus prin dreapta Lui pe Moise?» (Isaia, 
63, 11-12). Şi după puţin: «Pogorîtu-S-a Duhul de la Domnul şi i-a călău- 
zit pe ei. Aşa ai condus pe poporul Tău, făcîndu-Ţi Ție nume de slavă» 
(Ibid. 14). 
E Cine nu vede din acestea adevărul? Dumnezeu făgăduind să conducă, 
iată că nu făgăduieşte să trimită un înger, ci pe Duhul Său, Care este mai 
presus de îngeri şi Acesta e cel ce conduce poporul. Deci se arată că 
Duhul nu este dintre făpturi, nici înger, ci este mai presus de creațiune, 
unit cu dumnezeirea Tatălui. Căci Însuşi Dumnezeu conduce poporul, 
prin Cuvântul, în Duhul”. De aceea în toată Scriptura se zice: «Eu v-am 
scos pe voi din pămîntul Egiptului». Voi sînteți martori că n-a fost în voi 
vreun dumnezeu străin, deosebit de Mine (Lev., 11, 45; Deut., 32, 39; 
Isaia, 45, 21; Osea, 13, 5). Şi sfinții spun lui Dumnezeu: «Ai condus ca pe 
oi poporul Tău» (Ps. 76, 18) şi: «Dumnezeu i-a călăuzit întru nădejde şi 
nu s-au înfricoşat» (Ps. 77, 58)". Lui Îi înalță şi cîntare de laudă, zicând: 
“Celui ce a călăuzit poporul Său prin pustie, că în veac este mila Lui» (Ps. 
135, 16). lar marele Moise repetă neîncetat: «Domnul Dumnezeu care 
merge înaintea feţei voastre» (Deut., 1, 30, 33). Deci cîntindu-se lui Dum- 
nezeu, se arată că nu este înger, nici creatură, ci cîntarea se aduce dum- 
nezeirii Lui. Căci fiind Duhul în popor, Dumnezeu însuşi era cu ei prin 
Fiul în Duhul. 


25. Mereu afirmă sântul Atanasie că Duhul este Cel în care ailîndu-se făpturile, se află 
în Dumnezeu. Duhul e Puterea activă în care trăim pe Dumnezeu. Duhul ca Dumnezeu 
întră în comunicare directă cu creaturile, aduse la existență din nimic. Duhul e temelia 
neclintită, susținătoare, de viață dătătoare a făpturilor, pentru că e în Fiul din Tatăl. De 
aceea fiind în Duhul, sîntem în Fiul. Duhul e în Fiul şi noi în Duhul. Tatăl însuşi ne creează, 
ne susține, ne conduce prin Cuvintul în Duhul. Tatăl e ultima cauză în Treime şi în lucră- 
rile dumnezeieşti îndreptate spre noi. Şi pe noi ne creează şi ne susține şi ne conduce prin 
Fiul în Duhul aflat în Fiul, aşezindu-ne în mod tot mai deplin în Fiul. Nu se trece în Dum- 
nezeu dincolo de Fiul, căci în Fiul Se odihneşte Duhul şi de aceea ridicîndu-ne pe noi în 
Sine, ne adună în Fiul, în Care este Duhul. Mai sus de calitatea de fii ai Tatălui nu putem 
ajunge. Căci la o iubire superioară celei de fii față de Dumnezeu nu se poate ajunge. Dar în 
această calitate de fii sintem chemaţi să înaintăm la nesfirşit. 

25 a. Numai Dumnezeu poate conduce pe oameni, dîndu-le nădejde că nu-i va lăsa în 
moartea în care sfirşesc cele create, cînd sînt rupte de El. Numai EI îi poate face pe oameni 
să nu se teamă de moarte. 

26. Tatăl fiind prin Fiul în Duhul, fiind noi în Duhul, sîntem prin Fiul în Tatăl însuşi. 
Duhul purcede din Tatăl în Fiul, nu trece de Fiul. Deci aflindu-ne noi în Duhul, nu sîntem 
mai jos de Fiul, ci în Fiul în care este Duhul şi prin Fiul sîntem legaţi de Tatăl ca fii. Drugos- 
tea Tatălui care se odihneşte prin mărturia Duhului Sfint în Fiul, se odihneşte şi în noi. 
Sîntem ridicaţi astfel în afecțiunea Tatălui. "Totul « adunat du pă har în Sfinta Treime. Tatăl 
ne trimite prin Fiul pe Duhul, ca adunindu-ne în Duhul sa fim conduşi în Fiul şi prin Fiul în 


NEIN'TUL ATANANIE CEI, MARE 


XIII 


«Să fie acestea aşa, zic ei. Dar de ce Apostolul n-a numit după Hristos 
pe Duhul Sfint, ci pe îngerii cei aleşi?» Dar i-ar putea întreba cineva şi 
pe ei: pentru ce nu i-a numit Pavel nici Arhangheli, nici Heruvimi, nici 
Serafimi, nici Domnii, nici Scaune, nici altceva, ci numai îngeri aleşi? 
Oare fiindcă nu i-a numit asa, îngerii sînt numai îngeri şi nu sînt nici 
Serafimi, nici Heruvimi, nici Arhangheli, nici Domnii, nici Scaune, nici 
Începătorii şi nici altceva? Dar aceasta înseamnă a sili pe Apostol, pentru că 
n-a spus altfel, ci aşa, să nu cunoască dumnezeieştile Scripturi şi de aceea 
să rătăcească de la adevăr. Căci la Isaia s-a scris: «Veniţi la Mine şi ascul- 
taţi acestea: Nu de la început v-am vorbit în ascuns. Cînd s-au făcut eram 
acolo. Şi acum Domnul M-a trimis pe Mine şi Duhul Lui» (Isaia, 58, 18)”. 

Iar la Agheu s-a scris: «Şi acum întăreşte-te Zorobabel, zice Domnul; 
şi te întăreşte Iisuse al lui Iosedec, preotul cel mare; şi să se întărească tot 
poporul pămîntului, zice Domnul. Şi faceți, pentru că Eu cu voi sînt, zice 
Domnul Atotţiitorul. Şi Duhul Meu e în mijlocul vostru» (Agheu, 2, 6)%. 
La amîndoi proorocii s-a făcut pomenire numai despre Domnul şi despre 
Duhul. Ce vor zice deci şi despre aceasta? Dacă pentru că pomenind 
Pavel pe Hristos, a tăcut despre Duhul, dar a pomenit pe îngerii cei aleşi, 
pun pe Duhul în rînd cu îngerii, iată că citind şi aceste cuvinte prooroceşti 
cugetă ceva şi mai îndrăzneţ despre Duhul, de Care a tăcut acela. Căci 
dacă vor zice că Domnul este Fiul, ce vor zice despre Tatăl? lar de vor 
zice că e Tatăl, ce vor zice despre Fiul? Căci despre reaua concluzie ce ar 
urma, după ei, de aci pentru Duhul nici nu mai trebuie să gîndim. Căci e 
necesar ca ei să spună sau că Cel despre care a tăcut Pavel nu există, sau 
că trebuie numărat între făpturi. 


XIV 


Dar ce vor zice cînd vor auzi şi pe Domnul zicînd: «Era într-o ţară un 
oarecare judecător care de Dumnezeu nu se temea şi de om nu se ruşina» 
(Luca, 18, 2)? Oare fiindcă după Dumnezeu a numit pe om, acest om e 


Tatăl. Căci Fiul e în relaţie filială cu Tatăl. Prin Fiul Se trimite Duhul filiaţiei făpturilor. 
Prin Fiul ni Se trimite Duhul pentru că Se află «în Fiul» venind din Tatăl. Mai ales ni se dă 
prin Fiul întrupat, intrat în legătură cu noi prin firea Sa omenească. Dar ne este dat de Fiul 
ca să ne adune în Sine, odată ce Duhul este în Sine. Este o mişcare a Duhului de la Tatăl 
grin Fiul spre noi şi de la noi prin Duhul în Fiul şi prin E1 spre Tatăl. Treimea Se mişcă în 

ine în felul acesta şi face şi cu noi la fel. Cînd ni se spune că Tatăl conduce pe oameni prin 
Fiul în Duhul, sau prin Duhul în Fiul, se arată că Duhul nu e un locaş despărţit de Fiul, sau 
nu e ultimul în care ne conduce Tatăl, ci Fiul e ultimul locaş în care sîntem readunaţi, dar 
în acest ultim locaş Se odihneşte Duhul. 

27. Acestea le spune Fiul despre Tatăl şi Duhul. Se arată aci Sfinta Treime. 

28. Duhul Sfint e Cel ce ne întăreşte în Fiul şi deci în legătura cu Tatăl ca izvor al exis- 
tenţei. Nu putem avea această tărie în vreo creatură, în cadrul creațiunii, fie ea înțeleasă 
chiar în sens panteist. În mod special Duhul e «în mijlocul nostru», în centrul fiinţei 
noastre. 

Fiul de care nu se ruşina nedreptul judecător? Sau fiindcă după ce a 
numit pe Dumnezeu, a numit pe om, Fiul este al treilea, fiind după om, 
şi Duhul Sfint al patrulea? Sau ce vor face dacă vor auzi pe Apostol spu- 
nînd iarăşi în aceeaşi epistolă: «Îţi poruncesc înaintea lui Dumnezeu, 
Care dă viaţă tuturor, şi a Domnului lisus Hristos, Cel ce a dat mărturisi- 
rea cea bună în fața lui Pilat, să păzeşti porunca nepătată, fără vină» (| 
'Tim., 6, 13)? Oare, fiindcă a trecut sub tăcere pe îngeri şi pe Duhul, se vor 
îndoi despre Duhul că există şi despre îngeri, că există? Da, se vor îndoi 
cîtă vreme gîndesc să grăiască aceste lucruri rele despre Duhul. Iar dacă 
vor auzi Scriptura zicînd în Ieşirea: «S-a temut poporul de Domnul şi a 
crezut lui Dumnezeu şi lui Moise, slujitorului Lui» (14, 31), oare vor pune 
pe Moise în rînd cu Dumnezeu şi nu vor cugeta după Dumnezeu pe Fiul, 
ci numai pe Moise? Şi ce vor face de vor auzi şi pe patriarhul Iacov bine- 
cuvîntînd pe Iosif şi zicînd: «Dumnezeu care m-a hrănit din tinerețea 
mea pînă în ziua aceasta, îngerul care m-a scăpat din toate relele să bine- 
cuvinteze copiii aceştia» (Fac., 48, 15)? Oare, pentru că a numit după 
Dumnezeu pe înger, este îngerul mai înainte de Fiul, sau se numără înge- 
rul împreună cu Fiul? Da, aşa vor cugeta, avînd inima stricată. Dar nu 
aceasta este credința apostolică, nici n-ar răbda-o aceasta un creştin. 


Căci Sfinta şi fericita Treime este neîmpărțită şi unită în Ea însăşi. Şi cînd 
e numit Tatăl, cu El este şi Cuvîntul Lui şi în Fiul este şi Duhul?*. Iar de se 
numeşte Fiul, în Fiul este Tatăl şi Duhul nu este în afară de Cuvîntul. Căci 
unul este harul din Tatăl care se împlineşte prin Fiul în Duhul Sfînt“. Şi 
una este dumnezeirea şi unul Dumnezeu cel peste toate şi prin toate şi în 


29. Cine neagă pe Fiul neagă şi pe Tatăl şi pe Duhul. Şi invers, cine neagă pe Duhul ca 
ipostas dumnezeiesc neagă şi pe Fiul, fără de Care nu există, şi pe Tatăl care-L naşte pe 
Fiul şi-L purcede pe Duhul ca să se odihnească şi să strălucească drept mărturie a iubirii 
Lui, peste Fiul. A scoate o Persoană din Treime, înseamnă a nega şi pe Celelalte, 
înseamnă a nega iubirea desăvîrşită care uneşte Persoanele Sfintei Treimi şi în care se 
arată calitatea Lor dumnezeiască. 

30, Harul îl avem din Tatăl prin Fiul în Duhul Sfînt. Curge din Tatăl prin Fiul în care 
este EI, ridicîndu-ne în Duhul, Care este în Fiul. Numai aflîndu-ne în Duhul, sîntem uniţi 
cu Fiul. Aflindu-ne în Duhul, nu sîntem despărțiți de Fiul. Harul ni se dă din Tatăl prin 
Fiul, aducîndu-ne dragostea Tatălui, atrăgîndu-ne prin Fiul iubit în Duhul aflător în Fiul. 

Avem aci formula cea mai corespunzătoare adevărului. Cînd se numeşte Tatăl, se 
spune că împreună cu El este Fiul, iar cu Fiul, Duhul Sfint. Nu e Duhul din Fiul, ci din 
Tatăl ca să Se odihnească în Fiul. Treimea este Una nu în mod simpiu şi uniform, ci pentru 
că e unită prin afecțiunea dintre Tatăl şi Fiul, în care Se opreşte Duhul Sfînt purcezător 
din Tatăl ca mărturie a iubirii Tatălui. În această Treime unită în iubire e adunată şi crea- 
țiunea. Perihoreza din iubire a Treimii, prin care fiecare Persoană e în Celelalte, adună şi 
pe oameni în această perihoreză iubitoare, care se hrăneşte din perihoreza Treimii. 
Pentru că Tatăl e prin Fiul în Duhul Sfînt, sau pentru că e prin Duhul în Fiul, sîntem şi noi 
adunaţi prin Duhul în Fiu! şi uniţi cu Tatăl, int prin nceanta uniți şi între noi ca fraţi ai Fiu- 
lui şi ca fii ai Tatălui. 

toate". Aşa şi Pavel, spunînd: «Mărturisesc înaintea lui Dumnezeu şi a 
lui Iisus Hristos», a cunoscut că nu se desface Duhul de Fiul, ci e şi El în 
Hristos, precum Fiul în Tatăl”. lar pe îngerii aleşi i-a adăugat ca, de 
vreme ce dădeau mărturie ucenicului, să-i facă cunoscut că cele spuse le-a 
grăit de la Dumnezeu prin Hristos în Duhul“. Iar îngerii slujesc cele ale 
noastre, supraveghind faptele fiecăruia ca să păzească îndemnurile Învă- 
țătorului ca unul ce-i are martori ca pe cei ce privesc cele spuse. Sau 
poate pentru că îngerii pururea văd fața Tatălui cel din ceruri, numeşte 
Pavel acum pe îngeri pentru cei mici din Biserică pentru ca, cunoscând 
ucenicul pe ocrotitorii popoarelor, să nu nesocotească îndemnurile 
Apostolului***. 


XV 


Acesta mi se pare mie înţelesul cuvintelor dumnezeieşti, care res- 
pinge vorbirea necuvenită a celor lipsiţi de minte împotriva Duhului. Iar 
aceştia stăruind, cum scrii, în duşmănia lor față de adevăr, vomită nu 
din cele aflate în Scripturi (căci nu află în ele aşa ceva), ci din prisosul ini- 
mii lor. De aceea zic iarăşi: «Dacă Duhul nu e creatură, nici unul dintre 
îngeri, ci purcede din Tatăl, urmează că e Fiu şi EI, şi astfel sînt doi fii: El 
şi Cuvîntul. Şi dacă e frate, cum e Cuvîntul Unul Născut? Sau nu sînt 
egali, ci unul se numeşte după Tatăl, iar celălalt după Fiul? Şi cum, dacă e 
din Tatăl, nu se zice şi de El că S-a născut, sau că e Fiu, ci simplu Duh 
Sfânt? Iar dacă Duhul este al Fiului, urmează că Tatăl este bunicul Duhului. 

Acestea le spun în bătaie de joc, vrînd să iscodească cu curiozitate 
adîncurile lui Dumnezeu, pe care nimenea nu le cunoaşte decît Duhul lui 
Dumnezeu (I Cor., 2, 10), de care vorbesc cu necredinţă. Acestora n-ar 
trebui nici măcar să li se mai răspundă, ci, după porunca Apostolului, 

„după mustrările de mai înainte, să fie ocoliţi ca nişte eretici. Sau ar trebui 


31. Tatăl este «peste toate» ca izvor al dragostei; dar e în toate prin Fiul şi e în toate, 
prin faptul că Duhul Lui este în Fiul şi vrea să le adune în Fiul pe toate. Căci toate sînt adu- 
nate în Duhul care e în Fiul cel unit cu Tatăl. 

32. E perihoreza treimică în care sînt prinşi şi oamenii, sau creațiunea întreagă. Fiul e 
în Tatăl, Duhul în Fiul. Deci noi, find în Duhul, sîntem în Fiul şi cu EI la sînul Tatălui. 

33. Chiar cuvintele ce ne vin de la Dumnezeu ne vin de la Tatăl prin Cuvîntul în Duhul, 
purtind întipărirea fiecărei Persoane. Cînd auzim cuvintele dumnezeieşti, le auzim aflîn- 
du-ne în Duhul, sau numai aflîndu-ne în Duhul. Dar ele ne fac să simţim pe Tatăl, căci vin 
de ia EI, şi ne pun în responsabilitatea de fii, căci ne vin prin Fiul, în Care Se află Duhul ce 
ne este dat prin Fiul. Dacă n-am fi în Duhul, nu le-am auzi, pentru că n-am fi împreună cu 
E! în Fiul. in Duhul auzim, înțelegem şi grăim cu convingere şi cu putere, ca unii ce ne sim- 
țim prinşi în relaţie cu Sfînta Treime şi în relația dintre Persoanele Sfintei Treimi. Noi cînd 
vorbim, cuvintele noastre sînt ale Duhului. Dar vorbim ca fii, căci Duhul Fiului este şi în 
noi. Şi-I vorbim Tatălui, Căruia Îi răspunde cu dragoste Fiul ca Dumnezeu din veci şi ca 
om întrupat de cînd S-a făcut om. 

33 a. Ucenicul e aci Timotei, căruia Pavel îi dă ca martori pentru cele scrise pe îngerii 
care văd cele dumnezeieşti. 


CATRE, SERAPION 


întrebaţi şi ei de cele ce întreabă şi să li se ceară răspunsul pe care îl cer ei 
de la noi. Să spună deci dacă Tată! este din alt tată? Şi dacă s-a născut un 
altui împreună cu El, deci dacă sînt doi frați din unul? Şi care este numele 
lor? Şi cine este tatăl lor şi bunicul lor? Şi care sînt strămoşii lor? Vor 
zice că nu sînt. Să spună deci cum e Tată odată ce nu e născut din tată? 

"Sau cum a putut avea un Fiu dacă nu s-a născut El mai întii ca fiu? Ştiu că 
întrebările sînt necredincioase. Dar e drept să ne batem joc întrebîndu-i 
acestea, de cei ce-şi bat joc întrebînd aceleaşi, ca şi din această nebunie şi 
întrebări necredincioase să se poată simţi nebunia lor. Nu există astfel de 
relaţii în Dumnezeu. Să nu fie! Nici nu se cuvine să se întrebe astfel 
despre dumnezeire. Căci nu este Dumnezeu ca omul, ca să îndrăznească 
cineva să întrebe omeneşte despre El. 


XVI 


Deci trebuie să se tacă despre acestea şi nu trebuie să se urmeze pilda 
unora ca aceştia. Dar ca să nu le fie tăcerea noastră motiv de neruşinare, 
să asculte. Precum nu se poate vorbi de un tată al Tatălui, aşa nu se poate 
vorbi de un frate al Fiului. Cum s-a spus înainte alt dumnezeu al Tatălui 
n-a fost. Iar alt Fiu nu există. Căci este Unul Născut. De aceea unul şi sin- 
gur este Tată al unui unic şi singur Fiu. Şi numai în dumnezeire a fost şi 
este pururea un Tată şi un Fiu**. La oameni, dacă cineva se zice tată, ela 
fost fiu al altuia şi dacă se zice fiu, a fost tată al altuia. Deci la oameni nu se 
păstrează în mod propriu şi exclusiv numele de tată şi de fiu”. Avraam, 
fiind fiul lui Tara, s-a făcut tată al lui Isaac; şi Isaac, fiind fiu al lui Avraam, 
s-a făcut tată al lui Iacov. Acesta e modul naturii omeneşti“. Căci sînt 
părţi unii altora. Şi fiecare născîndu-se se face parte a unui tată, ca să se 
facă şi el tată al altuia. Dar în dumnezeire nu este aşa. Căci nu e Dum- 


34. În dumnezeire Tatăl este de la Sine. De aceea are un singur Fiu. Nici Tatăl nu Se 
relativizează, nici Fiul, cura ar fi cînd Tatăl ar avea mai mulți fii. Precum Unul e Tatăl, aşa 
Unul este şi Fiul. Nu se slăbeşte afecțiunea Tatălui unic față de Fiul unic şi nici afecțiunea 
Fiului față de Tatăl unic. Ei sînt pereche veşnic unită în Duhul Sfint. 

35. În Dumnezeu calitatea de Tată şi de Fiu e liberă de orice relativizare, nu se 
schimbă. O persoană este permanent numai Tată şi alta numai Fiu, cu un sentiment pur, 
corespunzător. Calitatea de Tată e trăită în toată puritatea ei în mod absolut, şi cea de Fiu 
de asemenea. Şi e un sentiment patern care leagă pe Tatăl exclusiv şi absolut de un unic 
Fiu şi invers. Tatăl e dumnezeirea întreagă în mişcarea dăruitoare a ființei Sale, Fiul, 
dumnezeirea întreagă în starea primitoare a ființei, iar Duhul Sfint e dumnezeirea 
întreagă în bucuria ce rezultă din mişcarea dăruitoare şi primitoare desăvirşită a celorlalte 
două. 

36. Nu e un mod propriu al firii umane să fie numai paternă, sau numai filială. Omul 
nu trăieşte exclusiv şi în toată intensitatea paternitatea sau filiaţia. Prin aceasta persoa- 
nele umane nu sînt distincte în toate, nici atit de intens legate între ele. Fiinţa omenească e 
mai puțin imprimată de distincțiile personale decît cea dumnezeiască. Persoanele umane 
fiind numeroase, unitatea firii lor e menținută prin relaţii reciproce mai bogate, de năacă- 
tori şi născuți şi de alte înrudiri. 

nezeu ca omul şi nici nu are o fire împărțită”. De aceea nici nu naşte Tatăl 
pe Fiul împărțindu-Se, ca să Se facă şi tată al altuia, fiindcă nici El nu este 
dintr-un tată. Nici Fiul nu e parte a Tatălui. De aceea nici nu naşte cum 
S-a născut EI, ci e întreg chipul şi strălucirea unui întreg“. Numai în dum- 
nezeire Tatăl este în mod propriu (prin excelență xv proc) Tată; şi Fiul în 
mod propriu Fiu. Între ei, Tatăl a fost pururea Tată, iar Fiul, pururea Fiu." 
Şi precum Tatăl nu va fi niciodată fiu, aşa nici Fiul nu va fi niciodată tată”. 
Şi precum Tatăl nu va înceta niciodată să fie singur Tată, aşa nu va înceta 
Fiul niciodată să fie singur Fiu. E deci o nebunie şi a cugeta şi a zice de 
Fiul că e frate, sau de a da Tatălui numele de bunic“. De aceea în Scrip- 
turi nu s-a numit Duhul nici fiu, ca să nu se socotească frate, nici fiu al 
Fiului, ca să nu se înțeleagă Tatăl ca bunic“. Ci Fiul S-a numit Fiu al Tată- 
lui. Şi Duhul, Duh al Tatălui. Şi aşa e o singură dumnezeire a Sfintei 
Treimi şi o credință în Ea. 


37. Deşi oamenii par să aibă o fire mai unită prin relaţiile reciproce mai bogate de năs- 
cători şi născuţi, totuşi aceasta înseamnă şi o împărţire a firii lor şi a atenţiei între ei, pe 
cînd la Dumnezeu firea nu se împarte, ci fiecare Persoană are toată firea fie ca Tată, fie ca 
Fiu. Nu e necesar să se comunice firea multiplu împărțită prin multiple naşteri. Tatăl Se 
comunică întreg Fiului. Toată atenţia Tatălui e îndreptată spre unicul Fiu şi a Fiului spre 
Cel ce e Tatăl Său. 

38. Cauza pentru care un tată omenesc poate fi fiu al altei persoane stă, după sfintul 
Atanasie, în faptul că născînd pe altul, rămîn cu o fire nedată întreagă celui născut. De 
aceea el poate intra într-o nouă legătură. Dar Fiul dumnezeiesc nu primeşte parțial o fire. 
El rămîne desăvîrşit una cu Tatăl. Fiul nu poate deveni ca chip, izvor, nici Tatăl din izvor, 
chip. Tatăl Îşi păstrează prin nenaştere firea Sa ca origine, precum Fiul, pe cea de Născut 
prin naştere. Tatăl nu L-ar iubi altfel în veci ca Tată pe Fiul. Unde ar fi atunci o paternitate 
neschimbată şi o filiație neschimbată, ca izvoare inepuizabile ale paternităţii şi filiației 
dintre oameni? 

38. În aceasta se arată temelia neclătinată a identității persoanelor. Există undeva o 
pereche de Persoane neschimbate în rolul Lor. Ele sînt izvorul iubirii tuturor părinţilor şi 
tuturor fiilor creați, al neschimbării relaţiei de fiu şi de tată care există totuşi între două 
persoane, sau între o persoană şi mai multe, ca unul din temeiurile identității lor. 

40. Bunicul apare acolo unde fiul se face tată al altuia. Dar aceasta nu se întîmplă la 
Dumnezeu. Fiul e chipul întreg, deci exclusiv al Tatălui. Nici Tatăl nu e izvorul altui chip, 
nici Fiul nu e numai în parte chip al Tatălui. e 

i 41. În doctrina Filioque nu se ţine seama de aceasta. În ea Fiul e un fel de Tată al 
Duhului, împreună cu Tatăl. Nu se mai păstrează pură nici calitatea Tatălui de Tată, nici a 
Fiului de Fiu. Persoana nu diminuează calitatea de unicitate a Ei în treapta supremă a 
existenţei. La noi se menţine unicitatea, întrucît o persoană umană nu dă ca tată toată 
firea fiului. La Dumnezeu nu s-ar putea menţine această unicitate astfel, întrucît Tatăl dă 
toată firea Sa Fiului, ci prin faptul că Tatăl e numai Tată şi Fiul numai Fiu. Dar prin aceasta 
Tatăl ne rămîne şi nouă exclusiv Tată şi Fiul exclusiv Frate, accentuînd valoarea acestei 
calităţi a noastră. Sau noi devenim exclusiv fii ai Tatălui, uniţi cu Fiul ca Fiu. Tatăl suprem 
nu se relativizează pentru noi. Dar prin aceasta şi valoarea noastră de fii ai Tatălui, iubiţi 
de Tatăl, rămine în veci. Dumnezeu ar putea crea la nesfirşit alte iumi, ca să-Şi arate dra- 
gostea Sa infinită. Dar infinitatea dragostei Sale adevărate Şi-o poate păstra nu creînd la 
infinit alte persoane, ci ridicîndu-le la infinit pe cele pe care le creează prin arătarea dra- 
Moatei de Tată şi de Frate şi în simțirea de către ele a acestei iubiri. De aceea nu sînt nici taţi 
mai mulţi, nici fii mai mulți cărora să le arate dragostea. Iar noi vom urca la nesfirşit în 
trăirea înfierii, sau a alipirii la Fiul şi în simţirea dragostei părinteşti. 


CATRE NERAPIUN 


XVII 


Deci şi din acest motiv e o nebunie de a apune că Duhul e creatură. 
Căci dacă ar fi creatură nu s-ar uni în Treime“. Dar toată Treimea e un 
unic Dumnezeu. Şi ajunge să cunoaştem că Duhul nu e creatură, nici nu 
se numără între creaturi. Căci nu se amestecă ceva străin în Treime, ci 
Aceasta e neîmpărțită şi asemenea Ei înşişi. Ajunge aceasta credincioşi- 
lor. Căci pînă aci ajunge cunoştinţa oamenilor. Aci se acoperă şi Heruvi- 
mii cu aripile. Iar cel ce caută şi voieşte să cerceteze mai multe, aude pe 
cel ce zice: «Nu te sfătoşi în cele de prisos, ca să nu-ţi ieşi din minţi» (Ecl., 
7, 17); Căci cele predate prin credinţă, se cuvine să fie judecate nu cu înțe- 
lepciunea omenească, ci primite prin auzirea credinţei. Căci ce Cuvînt va 
putea tilcui după cuviinţă cele ce sînt mai presus de firea creată? Sau ce 
auz va putea pricepe tot ceea ce nu e îngăduit oamenilor nici a auzi, nici a 
grăi? Aşa a spus Pavel despre cele ce le-a auzit, adică despre Dumnezeu: 
«Cît de neurmate sînt căile Lui! Căci cine a cunoscut mintea Domnului? 
Sau cine s-a făcut sfetnicul Lui?» (Rom., 11, 33). lar Avraam nici n-a isco- 
dit, nici n-a judecat pe Cel ce grăia, ci «a crezut şi s-a socotit lui spre drep- 
tate» (Rom., 4, 3). De aceea a fost chemat Moise «slujitor credincios» 
(Evr., 3, 5). 

Iar dacă cei ce cugetă cele ale lui Arie - fiindcă în sufletul lor rău isco- 
ditor nu intră înțelepciunea - nu pot înțelege, nici crede Treimea neîm- 
părțită şi sfîntă, acesta nu e un motiv ca să răstălmăcească adevărul, nici 
să spună că nu pot exista cele ce ei nu pot înțelege. Ei suferă un lucru cu 
totul nebunesc cînd, neputînd înţelege cum e neîmpărțită Sfinta Treime, 
arienii fac pe Fiul una cu creaţiunea, iar tropicii Îl numără şi ei pe Duhul 
între creaturi“. Ar trebui mai degrabă ca neînțelegînd, sau să tacă şi să nu 
pună aceia pe Fiul, iar aceştia pe Duhul, între creaturi; sau să recunoască 
cele scrise şi să unească pe Fiul cu Tatăl şi pe Duhul să nu-L despartă de 
Fiul, ca să rămînă Sfînta Treime cu adevărat neîmpărțită şi de aceeaşi 
fire. Aflindu-le acestea, ar trebui să nu îndrăzntască să întrebe îndoindu- 
se, cum sînt cu putință acestea, ca tacă cel întrebat nu va şti să spună, să 
nu-şi născocească lor înțelegeri necuvenite. Căci tuturor celor create, dar 
mai ales nouă, oamenilor, ne este cu neputinţă să grăim cum se cuvine 
despre cele de negrăit. Dar e o şi mai mare îndrăzneală ca neputind să 
grăim despre Ele, să născocim despre ele cuvinte noi, deosebite de cele 
din Scripturi. Ba e chiar nebunească încercarea atit a celui ce întreabă cât 


42. Şi nu ne-ar uni în nici un fel pe noi. Trebuie să fie un al Treilea de aceeaşi ființă 
care ne uneşte şi cu Tatăl şi cu Fiul. 

43. Cum ar mai fi Dumnezeu un Dumnezeu al iubirii, adică un Dumnezeu adevărat, 
dacă n-ar fi din veci Tată şi n-ar avea din veci un Fiu pe care să-l, iubească? Şi dacă n-ar fi 
un al Treilea căruia să-l arate drugosteu Lor şi bucuria comună de El şi care să dea fiecă- 
ruia mărturie despre dragostea celuilult.? 


SFINTUL APANANIE CEI MARE 


şi a celui ce se gîndeşte măcar să răspundă. Căci nici măcar despre cele 
create nu s-ar socoti cineva că are minte, dacă întreabă astfel. 


XVIII 


Să îndrăznească, de pot, să răspundă cei ce grăiesc-cu uşurinţă despre 
toate, cum s-a întemeiat cerul şi din ce substanţă şi din ce amestec e? Sau 
cum s-a constituit soarele şi fiecare dintre stele? Şi ce e de mirare dacă îşi 
văd neînțelegerea lor privitoare la cele de sus, cînd nici firea pomilor de 
jos şi alcătuirea apelor şi formarea şi alcătuirea animalelor nu se 
cunoaşte. Oare nu vor spune ca şi Solomon, părtaş de înțelepciune mai 
mult decit toți, văzînd neputinţa oamenilor de a le afla acestea: «Şi tot 
veacul l-a dat în inima lor, ca să nu afle omul făptura pe care a făcut-o 
Dumnezeu de la început pînă la sfîrşit» (Ecl., 3, 11)**. Oare pentru că nu 
le pot afla vor declara că nici nu sînt? Da, vor spune aceasta avînd mintea 
stricată. Deci cu dreptate le-ar putea spune cineva: «O, lipsiţilor de minte 
şi prea îndrăzneților, pentru ce nu încetaţi cu atît mai mult să iscodiţi cele 
despre Sfinta Treime, ca să credeți numai că este , avînd spre aceasta 
învăţătura Apostolului, care zice: «Trebuie să creadă întîi lui Dumnezeu 
ică este şi celor ce Îl caută le este dătător de plată» (Evr., 11, 6). Căci n-a 
spus cum este, ci numai «că este». De nu se vor lăsa convinşi nici de 


aceasta, să spună cum este Tatăl, ca să afle astfel cum este şi Cuvîntul 
Lui. Dar e lucru nebunesc, vor zice, a întreba astfel despre Tatăl. Să audă 
atunci că e lucru nebunesc şi a întreba astfel despre Cuvintul. 


XIX 


Fiind de prisos deci şi nebunescă această încercare, să nu mai întrebe 
cineva despre acestea, sau să primească numai cele din Scripturi. Căci 
sînt de ajuns pildele aflătoare în Scripturi despre acestea. Astiel, Tatăl e 
numit izvor şi lumină. Căci zice: «M-au părăsit pe Mine izvorul de apă 
vie» (Ler., 2, 13). Şi iarăşi: «Ce este, Israele, că eşti în pămîntul duşmani- 
lor? Ai părăsit izvorul înţelepciunii» (Bar., 3, 10, 12); Iar la loan se spune: 
“Dumnezeul nostru este lumină» (I loan, 1, 5). Iar Fiul în raport cu izvo- 
rul se numeşte rîu: «Rîul lui Dumnezeu s-a umplut de ape» (Ps. 44, 10). 
Iar în raport cu lumina, strălucire. Căci zice Pavel: «Care fiind 


43 a. Toate timpurile le au oamenii la dispoziţie ca să vadă că, şi cu tot progresul lor în 
cunoaştere, nu ajung să cunoască totul. 

44. E de observat că sfîntul Atanasie nu spune numai de Dumnezeu în general, că nu 
ştim altceva decit că este, ci de Sfinta Treime şi de faptul că în Ea este un Tată, un Fiu şi un 
Duh Sfînt. Deci nu ne lasă într-un întuneric total. E mare lucru a şti că în Dumnezeu e un 
'Tată iubitor al unui Fiu iubitor şi un Duh Sfînt al comuniunii între Ei, căruia fiecare îi 
comunică dragostea Sa față de celălalt şi Care ni se comunică şi nouă, aducîndu-ne dra- 
goatea Tatălui şi a Fiului şi întărind dragostea între noi. E mare lucru să ştiu că eu ca per- 
aoană mă deosebesc de un obiect și că am relaţii cu alte persoane fără să mă confund cu 


CATRE NERAPIUN 


strălucirea slavei Lui şi pecetea ipostasului Lui» (Evr., 1, 2). Tatăl fiind 
deci Lumina, iar Fiul strălucirea Lui (căci nu trebuie să obosim să repe- 
tăm de multe ori acestea), se poate vedea şi în Fiul, Duhul“, în care ne 
luminăm“*. Căci zice: «Ca să vă dea vouă Duhul înţelepciunii şi al desco- 
peririi şi al cunoaşterii Lui, avînd luminaţi ochii inimii» (Efes., 1, 17). 
Luminaţi fiind noi de Duhul, Hristos este Cel ce luminează în El. «Era, 
zice, lumina adevărată care luminează pe tot omul care vine în lume» 
(loan, 1, 9). Şi iarăşi Tatăl fiind izvorul, iar Fiul numindu-Se rîul, se 
spune de noi că bem Duhul. Căci s-a scris că «noi toți dintr-un Duh 
ne-am adăpat» (I Cor., 12, 13)”. ar adăpîndu-ne din Duhul, bem pe Hris- 
tos. Căci «au băut din băutura duhovnicească ce avea să vină. Iar piatra 
era Hristos» (1 Cor., 10, 4). Şi iarăşi, Hristos fiind Fiul adevărat, noi pri- 
mind pe Duhul, sîntem făcuți fii. Căci zice: «N-aţi luat iarăşi duhul robiei 
spre temere, ci aţi luat Duhul înfierii» (Rom., 8, 15). Iar fiind înfiați 
prin Duhul, e vădit că sîntem fii ai lui Dumnezeu în Hristos. Căci «câți 


ele. Sînt nişte mistere într-un fel cunoscute şi folositoare mie. E mare lucru să ştiu că sînt 
şi că sînt deosebit de alții şi în acelaşi timp în legătură conştientă cu ei, chiar dacă nu pot 
pătrunde tot misterul acestui fapt. Misterul e unit cu experiența folosului ce-l am din el. 
Chiar în spusa lui Socrate: «Ştiu că nu ştiu nimic» e implicată o anumită cunoştinţă. El 
«ştie» că nu ştie. Deci nu e drept a spune că nu ştiu chiar nimic. Cunoaşterea şi necunoag- 
terea, sau cunoaşterea a ceea ce e mister sînt mereu împreunate. Şi mereu se înaintează în 
cunoaşterea misterului, fără să fie epuizat vreodată. Chiar Apostolul o spune aceasta prin 
cuvintele: «Întâi să creadă» ca apoi «Să-L caute». Sfîntul Atanasie cere aci numai să nu se 
iasă, prin voința de cunoaştere, din misterul de care se ştie «că este». 

45. Fiul este în Tatăl şi Duhul în Fiul. Astfel fiind noi în Duhul, sîntem în Fiul şi în 
Tatăl. Este ceea ce se numeşte perihoreză, sau interioritate reciprocă. Sensul dragostei 
între trei persoane este acela de a arăta că nici una din cele două nu vrea ca numai ea să 
iubească pe cealaltă, ci fiecare se bucură de a o vedea iubită şi de alta, punîndu-se prin 
aceasta în lumină deplina ei valoare, sau de a o iubi pe aceea în comun, fără ca vreuna să 
se arate geloasă. Perechea celor ce se iubesc e deschisă şi spre altă persoană. 

46. Lumina e din Tatăl. Dar ea străluceşte prin Duhul în Fiul. Căci în Duhul e nu numai 
Fiul care străluceşte, ci şi Tatăl ca lumină. 

47. Duhul e apa vie a Fiului, pusă la dispoziția noastră ca să ne facă vii prin comuniu- 
nea cu Sfinta Treime şi între noi. 

48. Aceasta arată cît de mult este unit Duhul cu Fiul. Nu poate fi primit Fiul decit prin 
Duhul. Nu putem avea pe Duhul decît unindu-ne cu Fiul. Duhul este în Fiul, sau Fiul în 
Duhul. Duhul nu vine în noi singur, de Sine şi pentru Sine, ci ca să ne cîştige dragostea 
pia Fiul şi Tatăl. Bînd Duhul ca pe o apă, o bem din rîul Fiului şi din izvorul Tatălui. 

iul ne adună prin Duhul în Sine ca Fiu, sau Duhul Sfînt ne imprimă calitatea de fii, făcîn- 
du-ne să ne simţim fii ai Tatălui împreună cu Fiul, sau ca Fiul. Dacă Duhul ar purcede şi de 
la Fiul, Acesta n-ar mai avea pe Duhul în Sine ca Fiu, ci ca Tată, şi ni l-ar da ca Duh de 
'Tată; sau primind pe Duhul în noi nu ar mai imprima în noi calitatea de Fiu, aşa cum pri- 
mind pe Fiul nu ne imprimă calitatea de Tată. S-ar imprima în noi calitatea Duhului deo- 
sebită de filiație; Duhul ar veni în noi pentru Sine, Poate de aceea s-a dezvoltat în Occi- 
dent fie un hristomonism neduhovnicesc, fie un entuziasm al trăirii Duhului fără Hristos, 
un entuziasm harismatic pur sentimental, lipsit de filiaţie şi de interes pentru cunoaşterea 
mistică a lui Dumnezeu cel în Treime. Fiul vrea să ne bucure dăruindu-ne pe Duhul, şi 
Duhul imprimă în noi pe Fiul. Aceasta e urmarea laptului că Duhul e «în Fiul». Fiind ridi- 
caţi în Duhul, sîntem Mulţi în EI cu Fiul în dragonteu faţă de Tatăl, avînd lucrătoare în noi 
iubirea Tatălui față de Fiul. Totul e spre înfiereu nountră. 


NEIN'TUL AVANANIE CHI MARE 


L-au primit pe EI, le-a dat lor puterea să se facă fii ai lui Dumnezeu» 
(loan, 1, 12). 

Apoi Tatăl, cum a spus Pavel, fiind singur înțelept, Fiul este Înţelep- 
ciunea Lui. Căci «Hristos este Puterea şi Înţelepciunea lui Dumnezeu» (1 
Cor., 1, 24). Iar Fiul fiind Înţelepciunea, noi luînd Duhul Înţelepciunii, 
avem pe Fiul şi întru El ne facem înţelepţi. Căci aşa s-a şi scris în psalm: 
«Domnul dezleagă pe cei împiedicaţi, Domnul înţelepțeşte pe cei orbi» 
(Ps. 145, 7). Şi fiindu-ne dat nouă (căci Domnul a zis: «Luaţi Duh Sfînt» 
(loan, 20, 22), Dumnezeu este în noi. Căci aşa a spus Ioan: «De ne iubim 
unii pe alții, Dumnezeu rămîne în noi. În aceasta cunoaştem că rămînem 
în EI şi EL în noi, că din Duhul Lui ne-a dat nouă» (| loan, 4, 12-13)“. Iar 
Dumnezeu fiind în noi, şi Fiul este în noi. Căci Fiul însuşi a zis: «Vom 
veni, Eu şi Tatăl, şi ne vom face locaş în el» (loan, 14, 23). Apoi Fiul fiind 
viața («căci Eu, zice, sînt Viaţa», ibid. 6), se spune şi de noi că sîntem 
făcuţi vii în Duhul. Pentru că zice: «Cel ce L-a sculat pe Hristos Iisus din 
morți va face vii şi trupurile voastre cele muritoare, prin Duhul Lui care 
locuieşte în noi» (Rom., 8, 11). Iar fiind noi făcuţi vii în Duhul, Însuşi Hris- 
tos se zice că locuieşte în noi”. Căci «în Hristos, zice, m-am răstignit şi nu 

„nai trăiesc eu, ci Hristos trăieşte în mine» (Gal., 10, 19-20). Şi iarăşi, pre- 
cum Hristos a zis că făcea lucrurile pe care le făcea Tatăl (căci zice: «Tatăl 
Meu care rămîne în Mine, E! face lucrurile; credeţi Mie că Eu sînt întru 
Tatăl şi Tatăl întru Mine, iar de nu, credeţi Mie pentru lucrurile înseşi» 
Ioan, 14, 10-12), aşa cele ce le făcea Pavel întru puterea Duhului, spunea 
că sînt faptele lui Hristos. «Căci nu îndrăznesc, zicea, să grăiesc ceva din 
cele ce nu le-a lucrat Hristos prin Mine spre ascultarea neamurilor în 
cuvînt şi faptă, întru puterea semnelor şi a minunilor, întru puterea 
Duhului Sfînt» (Rom., 15, 18-19). 


XX 


Aceasta fiind unitatea în Sfînta Treime, cine ar putea despărți pe Fiul 
de Tatăl şi pe Duhul, de Fiul, sau de Tatăl însuşi? Sau cine ar fi atît de 


49. Dumnezeu ne iubeşte pentru că ne dă Duhul Lui, Care Se odihneşte ca iubire 
peste Fiul, odihnindu-ne şi pe noi în Fiul. Tatăl ne iubeşte pentru că iubeşte pe Fiul şi ne 
dă Duhul Fiului, întărind în noi Duhul de fii. Dumnezeu este în noi prin Duhul, aşa cum 
Tatăl este în Fiul prin Duhul. Duhul este suflarea lui Dumnezeu, este atenţia Lui; este 
atenția Tatălui spre Fiul şi odată cu aceasta spre noi. E atenţie şi odihnă. Nu te odihneşti 
decit în celălalt pe care-l iubeşti. Odihnindu-Se Tatăl în Fiul prin Duhui, Se odihneşte şi în 
noi. Dar ne face şi pe noi să ne odihnim în El prin duhul, împreună cu Fiul. Odihna o 
găseşti în altul cînd ai dragoste faţă de el. Dar nu te odihneşti deplin în celălalt, dacă nu te 
bucuri de el împreună cu altul. Al treilea te asigură deplin că celălait te poate odihni. Te 
odihneşti deplin în celălalt cînd te bucuri împreună cu altul de EI prin iubire. 

50. Nu înviem şi nu sîntem vii decît în Duhul, precum şi Hristos ca om a înviat în 
Duhul, Căci prin Duhul S-a odihnit Tatăl, izvorul vieții, în Fiul şi Se odihneşte şi în noi. 
Prin Duhul sîntem îndreptaţi spre Tatăl împreună cu Fiul. 


CĂTRE RERAPION 


îndrăzneț ca să spună că Treimua cute neusemenea şi de o fire străină în 
Ea însăşi, sau că Fiul e de o altă ființă decit Tatăl, sau că Duhul e străin de 
Fiul? Iar dacă ar încerca cineva să întrebe cum sînt acestea: cum Duhul 
fiind în noi, se spune că Fiul este în noi, iar că Fiul fiind în noi, se spune că 
Tatăl este în noi, sau cum fiind peste tot Treime, Treimea e înțeleasă în 
Unul, sau cum Unul fiind în noi, se zice că Treimea este în noi, — să des- 
partă întîi strălucirea de lumină, sau înţelepciunea de înțelept, sau să 
spună cum sînt acestea. Iar dacă nu poate aceasta, cu atît mai mult e o 
îndrăzneală a celor nebuni să iscodească acestea despre Dumnezeu. Căci 
dumnezeirea nu se predă, cum s-a spus, prin dovedirea raționamentelor, 
ci prin credință şi prin cugetare binecredincioasă unită cu evlavia. Căci 
dacă şi cele despre crucea mîntuitoare nu le-a propovăduit Pavel <întru 
înțelepciunea cuvintelor, ci întru dovedirea Duhului şi a puterii» (1 Cor., 
1, 17; 2, 4), şi el «a auzit în rai cuvinte de negrăit, pe care nu este îngăduit 
omului să le grăiască» (II Cor., 12, 1), cum poate grăi cineva despre Sfînta 
Treime? 

Totuşi această nepricepere o poate cineva vindeca mai întîi prin cre- 
dință, apoi şi prin cele spuse înainte, adică prin chipul şi strălucirea şi 
izvorul şi ipostasul (substanța) şi pilda”. Căci precum Fiul este în Duhul 
ca în propriul chip, aşa şi Tatăl, în Fiul”. De fapt Scriptura voind să vin- 
dece neputința înțelegerii acestora prin raționamente şi să ne ajute să le 
înțelegem prin pilde, ne-a dat aceste exemple, ca să putem grăi împotriva 
necredinței celor îndrăzneți, în mod mai simplu şi fără primejdie şi să 
înțelegem în chip nevinovat şi să credem că una este sfinţirea cea săvîr- 
şită din Tată! prin Fiul în Duhul Sfînt. Căci precum Fiul este Unul Născut, 
aşa şi Duhul dat şi trimis de Fiul este şi E] unul şi nu multe, nici unul din 
multe, ci singur El este Duhul”. Pentru că Unul fiind Fiul, sau Cuvîntul 
cel viu, Una trebuie să fie desăvîrşita şi deplina lucrare sfinţitoare şi lumi- 
nătoare şi vie a Lui şi darul“ de care se spune că purcede din Tatăl, 


51. Pe de o parte, cele dumnezeieşti, şi cu deosebire Sfinta Treime şi mîntuirea prin 
cruce, sînt mai presus de înțelegere, pe de alta sînt accesibile unei înțelegeri a inimii capa- 
bile de credinţă şi prin folosirea unor imagini din lume, în care ele şi-au imprimat urmele. 
Credinţa sau inima trăitoare a legăturii cu Dumnezeu îşi dă seama mai mult decit specula- 
ţia care schematizează, care se depărtează de viaţă, că Dumnezeu, originea vieţii, nu poate 
fi decît iubitor, iar ca atare un Tată, un Fiu şi un Duh prin care Se odihneşte Tatăl în Fiul: 
şi că fără suferință nu poţi depăşi egoismul propriu, deci nu te poți mîntui intrînd în viață 
şi nu poți ajuta nici la mîntuirea altora. 

52. Dar Fiul Se reflectă în Duhul ca în chipul Său, ca Fiu, nu cum Se reflectă Tatăl în 
Fiul ca Tată. Duhul nu e chip al Fiului ca al celui ce L-ar naşte, sau din care ar iradia, cum e 
Fiul chip al Tatălui, ca al Celui ce e născut din Tatăl. În Duhul trăim pe Fiul ca Fiu sau ca 
chip al Tatălui, ca pe Cel ce-L primeşte pe Duhul din Tatăl şi e întors ca Fiu spre Tatăl. 

53. Duhul fiind Cel prin care ne desăvirşim, El este Cel prin care ne sfințim. Căci desă- 
vârşirea e una cu sfinţirea. lar aceasta înseamnă a fi plini de Dumnezeu. În sfințire sintem 
ridicați peste dezbinările noastră; peste patimi, peste tot ce ne robeşte. De aceea în Duhul 
sîntem liberi şi puternici spiritual. Şi ne sfințeşte prin unirea între noi, întrucît este Unul. 

54. Am spus mai înainte că Duhul e atenţia Tatălui către Fiul şi mărturia Lui personifi- 
cată către Fiul despre dragostea Sa către E] şi odihna Lui în Fiul. Dar aceasta este o atenţie 


NPÎNTUL, ATANANIE CEL MARE 


pentru că străluceşte” şi se trimite şi se dă de la Fiul cel mărturisit din 
"Tatăl. Nesndoielnic Fiul e trimis de Tatăl. Căci zice: «Aşa a iubit Dumne- 
zeu lumea, că şi pe Unul Născut Fiul Său L-a trimis» (loan, 3, 16). Iar Fiul 
Îl trimite pe Duhul". Căci zice: «de voi pleca Eu, voi trimite pe Mîngiieto- 
rul» (Ioan, 16, 7). Şi Fiul slăveşte pe Tatăl, zicînd: «Părinte Eu Te-am 
preamărit» (loan, 17, 4). Iar Duhul slăveşte pe Fiul”. «Căci Acela, zice, pe 
Mine Mă va slăvi» (loan, 16, 14), «Câte Le-am auzit de la Tatăl, acelea le şi 
grăiesc în lume» (loan, 8, 26). Iar Duhul le ia din Fiul. «Căci din al Meu va 
lua şi va vesti vouă» (Ioan, 16, 14)”. Şi Fiul a venit în numele Tatălui. «Iar 
Duhul Sfînt - zice Fiul — e Cel pe Care-L va trimite Tatăl întru numele 
Meu» (Ioan, 14, 26). 
XXI 


Iar Duhul avînd aceeaşi fire şi aceeaşi poziţie față de Fiul, pe care o 
are Fiul față de Tatăl, cum oare cel ce-L numeşte pe Acesta creatură nu 
va cugeta în mod necesar aceleaşi şi despre Fiul?“ Căci dacă Duhul Fiului 
este creatură, e firesc ca ei să spună că şi Cuvîntul Tatălui este creatură. 
Aceasta nălucindu-şi-le arienii au căzut în iudaismul lui Caiafa. lar dacă 
ci ce spun aceasta despre Duhul, nu-şi însuşesc cele ale lui Arie, să oco- 


activă, mărturia unui ipostas, şi numai Persoana e capabilă de lucrare. În forma aceasta 
lucrătoare, ipostatică, se manifestă atenția Tatălui şi mărturia dragostei Lui şi față de noi, 
dar nu ca spre unii ce am fi în afara Fiului, ci adunaţi în Fiul. Duhul presupune totdeauna 
pe doi. Dacă Fiul e conştiinţa ipostasiată a Tatălui de Sine, dacă Tată! e cu Fiul într-un dia- 
log interior, sau într-o convorbire a Sa cu Chipul Său, în Duhul se depăşeşte această con- 
vorbire între doi, fără a se desființa, ci se desăvîrşeşte ca iubire prin care Unul cere şi 
Altuia să fie martor al iubirii Sale faţă de Celălalt şi să Se bucure de iubirea Sa faţă de 
Acela. 

55. Expresia «strălucirea» Duhului din Fiul a folosit-o în sec. XII patriarhul Grigorie 
Cipriotul. Duhul străluceşte din Fiul, dar nu purcede din EI, pentru că nu trece dincolo de 
Fiul în provenirea Sa din Tatăl. Ci El Îşi primeşte existența din Tatăl ca iradiere a iubirii 
Tatălui spre Fiul. Cînd apar făpturile şi Fiul Se face om, această odihnă şi strălucire devine 
proprie şi umanității Lui şi celor ce se unesc cu El. 

56. Repetăm: Fiul ÎI trimite pe Duhul ca Fiu, nu ca Tată, adică imprimînd în ei simţirea 

- de fii, ca Cel ce ÎI are ca Fiu de la Tatăl, ca Cel ce îi adună pe oameni în Sine ca împreună fii, 
nemergind prin Duhul dincolo de Sine, cum Tatăl nu Se îndreaptă, purcezînd pe Duhul, 
dincolo de Fiul. 

57. Duhul slăveşte pe Fiul făcut om, arătîndu-ne că Hristos e Fiul Tatălui, făcut Fratele 
nostru. Hristos L-a preamărit pe Tatăl, arătînd-o aceasta prin îndumnezeirea Sa ca om, 
deci în ridicarea omului îm general la această înălțime. Oamenii ÎI preamăresc pe Hristos, 
recunoscînd în El ca om pe Cel ce i-a miîntuit pe ei. Dar aceasta o fac ei prin Duhul. 

57 a. Duhul ia ale Fiului ca să le dea celor pe care vrea Tatăl să-i facă fii. Deci Duhul ia 
de la Fiul ca de la Fiul, nu ca de la Tatăl, dar ia de la Fiul din voinţa Tatălui. De aceea nu se 
trimite Duhul făpturilor direct de către Tatăl, ci prin Fiul. 

58. Are aceeaşi treaptă (fn) în raport cu Fiul, ca Fiul în raport cu Tatăl, în sensul că e 
de aceeaşi ființă necreată. Cum e Fiul egal în fiinţă cu Tatăl, aşa e şi Duhul egal şi unit în 
fiinţă cu Fiul, din care Îl avem noi. Apoi Duhul vine şi El din Tatăl ca şi Fiul. 

lească şi cuvintele lui şi să-şi îndrepte necredinţa privitoare la Duhul. 
Căci precum Fiul, Cel ce este în Tutăl i în Care e şi Tatăl, nu e creatură, ci 
e propriu ființei Tatălui (căci aceasta pretindeți că o spuneți şi voi), 
aşa şi pe Duhul cel aflător în Fiul, întru Care e şi Fiul”, nu e îngă- 
duit a-L socoti între creaturi, nici a-L. diviza de Cuvîntul şi a face Treimea 
nedesăvirşită”, 

Dar ajunge să respingem credința greşită a tropicilor, răsărită din 
neştiința lor prin explicarea spuselor proorocilor şi ale apostolilor, pe 
care răstălmăcindu-le aceia s-au amăgit pe ei:înşişi. Să privim deci în ele 
înseşi cele spuse în dumnezeieştile Scripturi despre Duhul Sfînt şi să 
vedem din ele ca nişte oameni aşezaţi, dacă Duhul are ceva propriu crea- 
turilor, sau e propriu lui Dumnezeu, ca fie să spunem că e creatură, fie 
altceva decît creaturile, fie că e propriu dumnezeirii Treimii şi Unul din 
Ea. Poate că se vor ruşina prin aceasta, aflind cât de străine sînt spusele 
hulitoare născocite de ei în cuvintele dumnezeieşti. 


XXII 


Creaturile s-au făcut din cele ce nu sînt, avînd un început al facerii. 
Căci «la început a făcut Dumnezeu cerul şi pămîntul» şi toate cele din ele 
(Fac., 1, 1). Iar Duhul Sfînt se spune că e din Dumnezeu. «Căci nimeni, 
zice, nu cunoaşte cele ale omului decît duhul omului care este în el. Aşa şi 


ale lui Dumnezeu, nimeni nu le cunoaşte, decît Duhul lui Dumnezeu. lar 
noi n-am luat duhul lumii, ci Duhul cel din Dumnezeu» (| Cor., 2, 11-12). 
Deci ce înrudire rezultă din cele spuse înainte între Duhul şi creaturi? 


59. Există chiar la oameni o «interioritate reciprocă» (cum zice Madinier), sau o peri- 
horeză, nu numai între mine şi tine, ci şi între mine şi tine pe de o parte şi altul pe de alta, 
sau între noi doi şi el. Dar aşa cum al treilea e nu numai cel aflat în altă relaţie cu mine şi cu 
tine decit cea directă între mine şi tine, ci şi cel permanent prezent spiritual între noi doi, 
această poziţie în mod exclusiv o are Duhul între Tatăl şi Fiul. Căci aşa cum în Dumnezeu, 
Tatăl e numai Tată şi Fiul numai Fiu, aşa Duhul e numai în acest rol nu şi în acela al vre- 
unuia. El e în acest rol potența multiplului dintre oameni. La persoanele umane interiori- 
tatea reciprocă se repetă multiplu şi rolurile se schimbă, pe cînd la Persoanele divine e 
mereu aceeaşi şi de supremă deplinătate. Aceasta are ca temei o unicitate deosebit de 
accentuată a fiecăreia, cum nu e la oameni, căci unicitatea lor se întemeiază mai mult pe 
unicitatea cu totul accentuată a Persoanelor divine. Tatăl e numai Tată, Fiul numai Fiu, 
Duhul Sfint numai Duh Sfînt. De aceea fără unicitatea Persoanelor divine greu s-ar 
explica unicitatea persoanelor umane. Deosebirea între felul cum e interior Duhul Fiului, 
față de felul cum e interior Tatăl Fiului, prin Duhul, e că Tatăl o înfăptuieşte aducînd Fiului 
mărturia Duhului, ca o manifestare accentuată a iubirii paterne, în Fiul intensificîndu-se, 
chiar prin această prezenţă a Duhului în Sine ca martor al iubirii paterne, simțirea Sa 
filială. De aceea numai iradiind în oameni Duhul din Fiul se produce simțirea lor filială 
accentuată faţă de Tatăl. Pe cît de mare e unicitatea Persoanelor divine, pe atît de mare e 
unitatea între Ele. Acestea două se țin în cumpănă. Şi prin ele se menține unicitatea şi 
comuniunea între persoanele umane în Dumnezeu. 

80. O Treime de Persoane neegale în ființă (în ființa necreată) e o Treime nedesăvirşit 
unită, deci o Treime nedesăvirşită. Numai unitatea de ființă face 'Treimea desăvirşită, în 
primul rînd în iubire. Căci o Treime nedesăvirşită nu are nici o iubire desăvirşilă. 

Creaturile nu erau. lar Dumnezeu este Cel ce este, din Care este şi 
Duhul. lar Cel ce este din Dumnezeu nu e din ceea ce nu este, nici crea- 
tură, ca să nu se socotească şi cel din care este Duhul, că e creatură. Căci 
cine ar putea suporta pe astfel de nebuni, care spun şi ei în inima lor că nu 
este Dumnezeu (Ps. 13, 4)? Şi dacă, precum nimeni nu cunoaşte cele ale 
omului decît duhul cel din el, şi nici cele ale lui Dumnezeu, decît Duhul cel 
din EI, cum n-ar fi contrar- credinței a numi creatură pe Cel aflător în 
Dumnezeu, Care cercetează şi adîncurile lui Dumnezeu? Unul ca acesta 
va fi silit ca urmare să spună că duhul omului e din afara omului, iar 
Cuvintul aflător în Tatăl este creatură“. 

Şi iarăşi Duhul este şi Se numeşte Duh al sfințeniei şi al înnoirii. Căci 
scrie Pavel: «Celui rînduit Fiu al lui Dumnezeu în putere după Duhul sfințe- 
niei prin învierea din morţi a lui Iisus Hristos, Domnul nostru» (Rom., 1, 4)”. 
Şi iarăşi zice: «Dar v-a sfințit, dar v-a îndreptățit în numele lui Hristos şi în 
Duhul Dumnezeului nostru» (1 Cor., 6, 11). E ceea ce zice, scriind şi către Tit: 
«Căci s-a arătat bunătatea şi iubirea de oameni a Mîntuitorului nostru Dum- 
nezeu, nu din faptele pe care le-am săvârşit noi întru dreptate, ci prin mila 
Lui care ne-a mintuit pe noi prin baia naşterii din nou şi a înnoirii Duhului 
ffint, pe care L-a vărsat peste noi cu îmbelşugare prin Iisus Hristos Mîntui- 
torul nostru, ca îndreptățiți prin harul Lui să ne facem moştenitori prin 
nădejde ai vieții veşnice» (Tit, 3, 4). Iar creaturile sînt sfințite şi înnoite”. 
«Trimite-vei Duhul Tău şi se vor zidi şi vei înnoi fața pămîntului» (Ps. 103, 
30). Căci zice Pavel iarăşi: «Căci e cu neputinţă ca cei odată luminați, care au . 
gustat din darul ceresc şi s-au făcut părtaşi ai Duhului Sfânt...» (Evr., 6,4). 


81. Dacă Duhul cunoscător al adincurilor lui Dumnezeu e în afară de Dumnezeu, 
atunci creatura rămîne definitiv afară de Dumnezeu. De fâpt această idee implică în ea 
nteismul, sau.confuzia între Creator şi creatură. Că lumea nu are calități divine, o arată 
imitările ei şi incapacitatea ei de a răspunde tuturor trebuinjelor noastre. În Duhul pri- 
mim plenitudinea divină, dar simţim că aceasta nu ne vine dfa lume. 

62. Duhul Sfânt Îşi arată puterea mai ales în învierea lui Hristos şi în viaţa veşnică a 
trupului înviat. Căci dacă înaintarea fatală spre moarte este semnul celei mai extreme 
robii, învierea şi viața fără de moarte este semnul libertății depline a purtătorului de trup. 
lar de această libertate nu se poate împărtăşi umanul creat decît în Dumnezeu şi nu o 
poate avea omul decît prin Duhul dat de Dumnezeu. Dar libertatea deplină şi adevărată e 
una cu sfințenia. Dacă patimile sînt semnul robiei egoiste, numai în sfințenie e dată liber- 
tatea de robia egoismului atit de supus forțelor impersonale. Sfinţenia este nu o stare de 
izolare, ci de iubire sau de comuniune. ar comuniunea desăvîrşită e în Treimea Persoane- 
lor supreme şi omul nu o poate avea decit în legătură cu Ea prin Duhul, căci Ea e desăvirşi- 
rea comuniunii. 

63. Creaturile nu au puterea de a se sfinți şi înnoi prin ele pentru o viață liberă de 
patimi, ci aceasta le vine numai de la Dumnezeu în Duhul, Care aduce comuniunea desă- 
vîrşită a Treimii în oameni. În sfinţenie creaturile trăiesc o transcendere a insuficiențelor 
cărora sînt supuse din partea lumii şi a ființei lor limitate. Ea se trăieşte în mod intensiv în 
Duhul ca mărturia dragostei Taţălui suprem şi a Fiului suprem. Numai Duhul ca mărturie 
prin putere a iubirii Sfintei Treimi faţă de noi ne scoate de sub robia păcatelor egoismului 
şi a unor legi ce sînt socotite legi ale firii, dar care ne duc prin corupere la moarte. Numai 
'Treimea ca structură a iubirii supreme şi desăvirşite ne poate elibera de legile egoismului 
şi deci sfinți. i ă 

Deci Cel care nu se sfințeşte de către altul, nici nu se face părtaş de 
sfințenie, ci e cel care se dă el însuşi spre împărtăşire şi în care se sfințesc 
toate făpturile, cum ar fi una din toate, aparținind celor ce se împărtăşesc 
de E]?* Cei ce o spun aceasta ar trebui să spună că şi Fiul, prin Care toate 
s-au făcut, este unul din toate”, 

Duhul mai este numit Cel de-viaţă-făcător. «Căci Cel ce L-a sculat 
zice, pe lisus Hristos din morţi va face vii şi trupurile voastre muritoare 
prin Duhul Lui, Care locuieşte întru voi» (Rom. 8, 11)*%. Pentru că Dom- 
nul este însăşi viaţa şi «Incepătorul vieţii», cum a spus Petru (Fapte 3, 
15). E. ceea ce a spus şi Domnul însuşi: «Apa pe care Eu voi da se va face 
în el izvor dătător de apă spre viața veşnică. Dar aceasta a spus-o despre 
Duhul, pe Care aveau să-L primească cei ce vor crede în El» (Ioan, 7, 
39)”. Iar făpturile, precum s-a zis, sînt făcute vii prin E]. Însă Cel ce nu se 
împărtăşeşte de viaţă, ci se dă spre împărtăşire şi face vii făpturile, ce 
rudenie are cu cele create? Sau cum ar fi peste tot dintre creaturile care 
sînt făcute vii în El de către Cuvîntul?%* 

Duhul se mai numeşte ungere şi este pecete“. Căci Ioan scrie: «Şi 
ungerea pe care voi aţi luat-o de la El rămîne în voi. Şi nu aveţi nevoie ca 


64. Precum Cuvîntul prin care toate s-au făcut nu e unul din toate, aşa nici Duhul de 
care se împărtăşesc toate, nu e unul din cele ce se împărțăşesc. Prin Cuvîntul toate se fac, 
iar de Duhul toate se împărtăşesc. Dar Cuvîntul şi Duhul nu lucrează separat nici în face- 
rea, nici în sfinţirea de după aceea a făpturilor. Atît facerea cît şi sfințirea lor e un act de 
dragoste al Treimii, nu o emanaţie a unei.esenţe, sau un act al unui dumnezeu singuratic, 
lipsit de iubirea interioară. Totul se face prin bunăvoirea Tatălui, prin Fiul în Duhul care 
este în El. Dacă toate ar fi dintr-o esenţă impersonală, ea n-ar fi o comuniiine iubitoare 
care poate sfinți, ci ar fi supusă legii emmanației din care ies şi se pierd alte şi alte individuațiuni. 

64 a. Dacă Fiul sau Duhul ar fi unul din toate, atunci n-ar fi o deosebire de esenţă Între 
Dumnezeu şi lume, n-ar mai fi un Dumnezeu atotputernic şi de la Sine. Şi existența ar 
rămîne în general inexplicabilă şi roaba unor legi ele însele inexplicabile în existenţa lor. 
Căci cine a făcut aceste legi? Totul ar rămîne în întuneric şi într-o fatalitate inexplicabilă. 
Aceasta nu acordă omului nici o valoare şi nici o putere. Numai în libertate se manifestă 
puterea creatoare originală a fiecărei persoane. 

65. Duhul face viu trupul pe care îl scoate de sub legile ce duc spre moarte, prin iubi- 
rea care eliberează puterile spiritului cu care este unit. 

66. Duhul e «Domnul de-viață-făcătorul». Domn cu adevărat nu e decit cel liber prin 
Sine de cea mai totală robie, care e necesitatea de a muri. Domnul adevărat este Acesta, 
Care are în Sine viaţa ce o dă şi celor ce se alipesc de El. 

67. Duhul e Dumnezeu Cel ce Îşi arată viața mereu proaspătă şi înviorătoare aseme- 
nea unei ape săltătoare. 

68. Duhul nu are nimic superior de care să Se împărtăşească, ci de EI Se împărtăşesc 
toate, ca să Se facă asemenea Fiului îndreptat spre Tatăl. Treimea e de la Sine şi toate sînt 
de la Ea, nu primind ființa Ei, ci existența şi lucrarea desăvirşitoare. 

69, Duhul este numit «ungere», pentru că EI e curgerea lui Dumnezeu în noi, care 
înmoaje egoismul nostru rigid şi ne pune în comunicare unii cu alţii. El se numeşte pecete, 
pentru că în El se termină facerea creaturilor de către Dumnezeu cel în Treime prin desă- 
virşirea lor. Şi în Duhul se aşază şi sînt aduse toate la capăt, la odihna lor în Dumnezeu. 
În Duhul au siguranţa existenţei şi desăvirşirea sau sfințirea ei. Treimea e desăvirşirea 
lui Dumnezeu şi din Ea vine desăvîrşirea făpturilor. Dar Treimea Se arată deplin în 
Duhul, în Cel de al treilea, Care purcezind din Tatăl Se odihneşte în Fiul. De la Tatăl por- 


SFÎNTUL ATANANIE CEI MARE 


să vă înveţe cineva pe voi. Căci ungerea Lui (Duhul Lui), vă învaţă pe voi 
despre toate» (I Ioan, 2, 27). Iar la Isaia s-a scris: «Duhul Domnului peste 
Mine, pentru care M-a uns pe Mine» (Isaia, 61, 1). Şi Pavel zice: «În care 
crezînd, ați fost pecetluiți spre ziua răscumpărării» (Efes., 1, 13). lar făp- 
turile se pecetluiesc şi se ung şi se învaţă în El. Dar dacă Duhul e ungere şi 
pecete în care Cuvîntul unge şi pecetluieşte toate, ce asemănare este 
între ungere şi pecete şi cele ce se ung şi se pecetluiesc? Deci şi de aci se 
vede că ea nu e una dintre toate”. Căci pecetea nu e dintre cele pecetluite, 
nici ungerea dintre cele unse. Ci aceasta este propriu Cuvîntului care 
unge şi pecetluieşte'*:. Pentru că ungerea are în sine buna mireasmă a 
Celui ce unge. De aceea, despre cei ce se împărtăşesc de El se spune: 
«Sîntem buna mireasmă a lui Hristos» (II Cor., 2, 15). lar pecetea are 
forma lui Hristos care pecetluieşte, şi de aceasta se împărtăşesc cei ce se 
pecetluiesc, luînd forma ei”. Căci zice Apostolul: “Copilaşii mei, pe care 
iarăşi vă nasc, pînă ce Hristos va lua chip în voi». (Gal., 4, 19)”. Pecetluiţi 
astfel, ne facem ca urmare, şi părtaşi ai dumnezeieştii firi, cum a spus 
Petru (II Petru, 1, 4). Aşa participă toată creatura la Cuvîntul în Duhul. 

Şi prin Duhul se spune că ne facem părtaşi de Dumnezeu. Căci zice: 
«Au nu ştiţi că sînteţi biserica lui Dumnezeu şi Duhul lui Dumnezeu 
locuieşte în voi? Iar de strică cineva biserica lui Dumnezeu strica-l-va pe 
el Dumnezeu. Căci biserica lui Dumnezeu este sfîntă. Şi aceasta sînteți 
voi» (1 Cor., 3, 16-17). Dar dacă Duhul Sfint ar fi creatură, nu ar avea 

neşte orice lucrare cu privire la creaturi, prin Fiul se face şi în Duhul primim pecetea exis- 
tenței. Dragostea porneşte de la Tatăl ca Duhul, se îndreaptă spre Fiul şi prin El spre toate 
făpturile, care de aceea se desăvîrşesc în Duhul. Căci desăviîrşirea dragostei între doi se 
adevereşte în odihna lor în Duhul comuniunii, sau în odihna celor doi prin Duhul în toate. 

10. Fiul e cel ce unge şi pecetluieşte, iar Duhul e ungerea şi pecetea ca Persoană. 
În aceasta se arată unitatea Lor nedespărțită. Căci Fiul nu unge şi nu pecetluieşte cu o 
ungere şi cu o pecete exterioară Lui. În aceasta se arată interioritatea Lor reciprocă. Dacă 
Fiul ar unge şi ar pecetlui făpturile cu o ungere şi o pecete exterioară, ele ar rămîne străine 
de Dumnezeu. Deci Duhul nu e nici numai un obiect sau o materie cu care unge şi pecet- 
luieşte Fiul, ci este şi El tot aşa de activ ca şi Cuvîntul în această ungere şi pecetluire. 
Duhul întipăreşte pe Fiul lucrător în făpturi, întrucît E! însuşi, în care Fiul le pecetluieşte 
în Sine, e activ. Propriu-zis Fiul fixează creaturile în Sine, întrucit le fixează în Duhul Său, 
sau întrucît face să Se odihnească în ele Duhul Său, Care Se odihneşte în Fiul însuşi: Fiul 
vine în ele cu Cel ce Se odihneşte în El. 

10 a. Cuvîntul unge cu dragostea Sa de Fiu, dar în această dragoste de Fiu e plin de 
dragostea Duhului față de Tatăl. 

71, Hristos ne pecetluieşte cu chipul Lui propriu. Dar acest chip e întreţinut în El de 
Duhul Tatălui. Precum Fiul e chipul Tatălui, asa Duhul e forma Fiului. Dar forma Fiului e 
cea de Fiu, nu de Tată; e cea care primeşte pe Duhul de la Tatăl ca asigurare a calităţii Sale 
de Fiu, ca să ne dea şi nouă pecetea de fii ai Tatălui. 

12. Persoana lui Pavel luase forma lui Hristos. De aceea întipărindu-se pe sine în cei 
cărora se comunica, întipărea şi în ei forma lui Hristos, făcîndu-i făpturi noi. Dar aceasta 
ue săvîrşea cu multă stăruință prin îndelungata comunicare a Duhului Fiului. 

vreunul din noi în El participare (uezovata) la Dumnezeu”, Dacă ne-am 
uni cu Dumnezeu prin creatură, am rămine atrăini de firea Lui, ca unii ce 
n-am participa prin nimic la firea lui Dumnezeu, Dar acum, deoarece ni 
se spune că sîntem părtaşi de Hristos şi părtaşi de Dumnezeu, se arată 
că ungerea şi pecetea din noi nu ține de firea celor create, ci de'a Fiului, 
care ne uneşte prin Duhul aflător în EI cu Tatăl". Aceasta a scris-o Ioan, 
învățîndu-ne, precum s-a zis în cele dinainte: «Întru aceasta cunoaştem 
că rămînem în Dumnezeu şi El în noi, că ne-a dat nouă din Duhul Său» (| 
Ioan, 4, 13). Iar dacă prin împărtăşire de Duhul ne facem părtaşi ai dum- 
nezeieştii firi, ar fi nebun cel ce ar zice că Duhul e de fire creată şi nu de 
firea lui Dumnezeu. Căci prin EI se şi îndumnezeiesc cei în care Se află. 
lar de se îndumnezeiesc, e neîndoielnic că firea Lui este a lui 
Dumnezeu”. 

Încă şi mai vădit se cîntă, spre desființarea acestei erezii, în Ps. 103, 
precum am spus înainte: «Lua-vei Duhul Tău de la ele şi Toate vor pieri 
şi în ţărînă se vor întoarce. Trimite-vei Duhul Tău şi se vor zidi şi vei 
Înnoi faţa pămîntului» (Ps, 103, 29-30). Iar Pavel scrie lui Tit: «Prin baia 
naşterii din nou şi a înnoirii Duhului, pe Care L-a vărsat cu îmbelşugare 
peste noi prin lisus Hristos» (Tit, 3, 5). lar dacă Tatăl creează şi înnoieşte 
toate prin Cuvintul în Duhul, ce asemănare sau înrudire este între Cel ce 
creează şi creaturi? Sau cum ar fi, Cel în care se creează, creatură? Aces- 
tei grăiri necredincioase îi urmează şi hula împotriva Fiului. Astfel cei ce 
spun că Duhul este creatură, vor spune că şi Cuvântul, prin Care se 
creează toate, este creatură. Căci Duhul se zice chip al Fiului'e. «Căci pe 


73. Numai în Duhul ne putem împărtăşi de Dumnezeu sau sîntem ridicați în transcen- 
denja Treimii din egoismul ce ne închide în noi. Duhul e Cel prin care Fiul ne adună în El, 
ne face fii desăvirşiţi ai Tatălui, împreună cu Sine. Duhul ne adună în Fiul, făcîndu-ne şi pe 
noi fii, fiind Duh al Fiului. În Duhul are loc taina depăşirii despărțirii între creatură şi 
Creator. Aceasta pentru că chiar în calitatea noastră de creaturi, avem ca temelie pe Dum- 
nezeu. Prin Duhul se trezeşte în noi din nou calitatea de fii şi sporeşte. Nu mai sîntem 
numai creaturi, sau slăbiți prin păcat în calitatea de fii. : 

74. Duhul e «în El», zice sfintul Atanasie, nu «din El». Numai pentru că e «în El», fiind 
noi ridicaţi în Duhul sîntem ridicaţi la starea de fii ai Tatălui. Altfel am rămîne neînfiați de 
Dumnezeu şi neînfrățiţi cu Fiul şi între noi. Teologia occidentală a abstractizat pe Dumne- 
zeu cu care ne punem în legătură prin Fiul. Nu devenim, după ea, prin Duhul fii ai Tatălui, 
pentru că nu sintem primiţi în Fiul şi înfrățiți cu EI, deci fii ai Tatălui. Răminem undeva în 
afara relaţiei dintre Tatăl şi Fiul. 

75. Nu ne-am îndumnezei dacă Duhul de care ne împărtăşim n-ar fi de ființă dumne- 
zeiască, ci de fire creată. Totuşi participarea la firea dumnezeiască, care nu e una cu naşte- 
rea noastră din Tatăl, şi care e proprie Fiului, sau cu purcederea din EI, care e proprie 
Duhului, e o mare taină. E o participare care nu anulează aducerea noastră la existenţă din 
nimic, fiind creaturi. Sîntem creaturi, dar ne împărtăşim de puterea dumnezeiască prin 
faptul că sînteri creați de Dumnezeu, susținuți de EI şi îndumnezeiţi. Dacă ni s-ar anula 
calitatea de creaturi, Dumnezeu n-ar mai fi Domn al nostru, deosebit de noi. Trebuie să 
răminem creaturi ca E] să fie Domn şi liber prin Sine şi noi să ne putem împărtăşi de liber- 
tatea şi de iubirea Lui. 

78. Aceasta nu înseamnă că şi Duhul e Fiu al Tatălui, cum e Fiul chip al Tatălui, ca năs- 
cut din "Tatăl. Duhul reflectă pe Fiul ca Fiu. Fiul reflectind pe Tatăl este totuşi Fiu şi nu 

cei pe care mai înainte i-a ştiut, mai înainte i-a şi rînduit să fie asemenea 
chipului Fiului Său» (Rom., 8, 29). Deci dacă şi după ei Fiul e mărturisit ca 
nefiind creatură, nu va fi creatură nici chipul Lui. Căci precum este chi- 
pul, aşa trebuie să fie şi Cel al cărui chip este. De aceea în mod cuvenit se 
mărturiseşte şi Cuvîntul ca nefiind creatură, odată ce e chipul Tatălui”. 
Dar cei ce numără pe Duhul între creaturi, Îl vor număra şi pe Fiul între 
acestea, hulind odată cu aceasta şi pe Tatăl pentru hula îndreptată spre 
chipul Lui. . 


XXV 


Deci Duhul este altceva decit creaturile. S-a dovedit că e mai degrabă 
propriu Fiului şi că nu e străin de Dumnezeu. Chiar şi acea sfătoasă între- 
bare a lor: «Dacă Duhul este din Dumnezeu, pentru ce nu Se numeşte şi 
EI Fiu?», s-a dovedit încă prin cele dinainte, cutezătoare şi îndrăzneață, 
dar se dovedeşte nu mai puţin şi acum. Căci deşi nu s-a numit în Scripturi 
Fiu, ci Duh al lui Dumnezeu, s-a spus că e în Dumnezeu însuşi şi din 
Dumnezeu însuşi precum a spus Apostolul (1 Cor., 2, 12). Iar dacă Fiul, 
fiindcă e din Tatăl, este propriu ființei Lui, în mod necesar şi Duhul, 
odată ce se spune că e din Dumnezeu, este propriu după ființă al Fiului. 
Şi fără îndoială, pentru că Domnul este Fiu, Duhul însuşi a fost numit 
Duhul înfierii'e. Şi iarăşi Fiul fiirid Înţelepciunea şi Adevărul, s-a scris 
de Duhul că e Duhul Înțelepciunii (Isaia, 11, 2) şi al Adevărului (loan, 
15, 26)”. Şi iarăşi Fiul este Puterea lui Dumnezeu (1 Cor., 3, 24) şi Domnul 
slavei (1 Cor., 2, 8), iar Duhul Se numeşte Duhul Puterii şi Duhul slavei. i 


"Tată, deci şi Duhul reflectînd pe Fiul, nu e Fiu, pentru că nu reflectă pe Fiul ca devenit 
pentru EI Tată. Ci face pe Fiul arătat în calitatea Lui de Fiu exclusiv, care nu naşte. 

77. Omul e însă numai «după chipul», adică asemenea Fiului, Care e chipul Tatălui. 
tara e Cel ce ne face după chipul (asemenea Fiului), întrucit El poartă în Sine chipul 

pe Fiul). 

78. Duhul nu e Fiu al Fiului, cum e Fiul chip al Tatălui, pentru că nu Se naşte din Fiul, 
cum Se naşte Fiul din Tatăl. Dar e Duhul înfierii, pentru că nenăscîndu-Se din Fiul, dar 
fiind în Fiul şi lăsîndu-L pe Acesta Fiu şi nefăcîndu-L Tată al Său, ne face şi pe noi fii, ca 
Cel ce Se întipăreşte în noi ca chipul Fiului. EI e chip al Fiului în alt sens, anume ca Cel ce Îl 

din strînsa unire cu El. El ne face de aceea pe noi asemenea Fiului, 


E! este chipul Fiului, dar nu are ace 

'Tatăl, purcezindu-L ca Tată al Fiului, 

şi să reflecte pe Fiul, sau să confirme pe Fiul în 

a Lui. În mod deosebit Duhul e ipostasul-suflu, însă un suflu în care se reflectă trăsăturile 

Fiului, care accentuează aceste trăsături, rămînînd totuşi deosebit ca ipostas de Fiul. 
19. Tatăl Se revelează Sieşi născând pe Fiul. Dar ca Tată Îl face şi pe Fiul să Se reve- 

leze Sieşi prin faptul că revarsă lumina Sa peste Fiul. Tatăl Îşi arată calitatea de Tată năs- 

cînd pe Fiul ca chip al Său. Dar ÎI face şi pe Fiul să-Şi arate calitatea de Fiu. Dar mărturi- 

seşte această calitate Tatălui şi prin Duhul. În acest sens Duhul e chipul Tatălui, sau modul 

de arătare accentuată către Tatăl a Fiului ca Înţelepciune şi Strălucire a Tatălui. În con- 

ştiinţa de sine, chiar omul face ca şi conştiinţa să-i vorbească, nu numai el să vorbească 

conştiinţei. Dar îşi hrăneşte dialogul cu ea şi prin alții. 

Astfel grăieşte Scriptura despre fiecare. Aga Pavel scrie către Corinteni: 
«De L-ar fi cunoscut, nu L-ar fi răstignit pe Domnul slavei» (ibid.). lar în 
alt loc, despre Duhul: «Căci n-aţi luat iarăşi duh de robie, spre frică, ci ați 
luat Duhul înfierii“» (Rom. 8, 15). Şi iarăşi: «A trimis Dumnezeu pe 
Duhul Fiului Său în inimile voastre, care strigă: Ava Părinte» (Gal., 4, 6). 
Iar Petru a scris: «De veţi fi osîndiți pentru numele lui Hristos, fericiţi veţi 
fi. Căci Duhul slavei şi al puterii odihneşte peste voi» (1 Petru, 4, 18)". Iar 
Domnul a spus că Duhul este Duhul adevărului şi Mîngiietorul (loan, 14, 
16). Din aceasta se arată că Treimea este: desăvirşită în EI?. Şi în El 
Cuvîntul slăveşte creatura şi, îndumnezeind-o şi înfiind-o o aduce Tată- 
lui”. Iar Cel ce uneşte creațiunea cu Cuvîntul nu este dintre creaturi”. Şi 
Cel ce înfiază creaţiunea nu e străin de Fiul. Căci în acest caz ar trebui să 
se caute alt duh ca şi acesta să se unească prin acela cu Cuvîntul”. Dar 
aceasta e absurd. Deci nu e Duhul dintre cele create, ci e propriu dumne- 
zeirii Tatălui. Întru El Cuvântul îndumnezeieşte cele create. Dar Cel întru 
care se îndumnezeieşte creaţia nu e în afară de dumnezeirea Tatălui”, 


80. Ca Duh de Fiu, Duhul ne dă curaj de fii în faţa Tatălui. Nu ne mai temem de moarte, 
sau de cei ce ne pot omori. 

81. Duhul puterii şi al slavei de Fiu odihneşte şi peste noi, ca peste Fiul, fiind împreună 
fii. Tatăl ne slăveşte prin Duhul ca pe Fiul Său şi ne dă putere din puterea Fiului, 

82. Nu în sensul că în Duhul desăvîrşeşte Treimea, ci în sensul că, numai fiind pe lîngă 
Tatăl şi Fiul şi Duhul, Treimea e desăvîrşită. Desăvîrşirea stă în Trei, nu în doi. Viaţa ple- 
nară stă în Trei. Relaţia cu al! doilea cere pe al Treilea. Al Treilea întăreşte şi dragostea 
între Cei doi. Eu nu sînt gol în relația cu tine, ci mă bucur cu un altul de tine. Şi tu la fel. În 
tine văd pe al treilea care te îndeamnă la iubire. Al doilea îl aduce cu sine pe al treilea. 

83. Prin Duhul din El Fiul aduce creaţiunea la unirea cu El şi deci o pune în legătură eu 
Tatăl. Căci prin Duhul, Îşi imprimă chipul filial în ea, îndumnezeind-o şi înfiind-o pe 
seama Tatălui. | 

84. Cel ce imprimă chipul şi prezenţa Fiului dumnezeiesc în creatură, nu poate îi El 
însuşi creatură. Numai Duhul de o ființă cu Fiul ne poate ridica la stare de înfiere, pentru 
că este Duhul Fiului. Iar înfierea pentru Tatăl este suprema înălțare a omului, care spo- 
reşte în ea la infinit. Dar Duhul nu imprimă în noi chipul Fiului numai ca Fiu, ci şi ca 
Cuviînt sau ca Raţiune şi ca Adevăr. Căci în Dumnezeu însuşi Duhul Tatălui ce Se odih- 
neşte peste Fiul nu ţine în faţa Tatălui în plină lumină pe Fiul numai ca Fiu, ci şi ca Cuvint, 
ca Raţiune revelată a Tatălui, ca Adevăr revelat şi exprimat în Treime, În această calitate 
ne pune şi nouă Duhul în lumină pe Fiul. Cunoaştem în Duhui pe Fiul ca Adevăr descope- 
rit. Dar Duhul e şi prin aceasta Miîngiietorul nostru, căci EL vădeşte Coma iţei noastre 
calitatea noastră de fii ai Tatălui, umplîndu-ne de nădejdea vieții veşnice. Prin Duhul ştim 
de valoarea noastră, de sensul existenței noastre, ştim că nu sîntem produsele trecătoare 
ale unei naturi inconştiente. 

85. Un Duh creat ar trebui să se unească prin alt duh cu Cuvîntul şi aşa la infinit, fără a 
ajunge la adevărata unire cu Dumnezeu, ci răminînd şi aceste duhuri şi noi înşine în crea- 
ţia în continuă facere şi desfacere. 

85 a. Îndumnezeirea ridică făptura de sub orice robie în libertatea desăvirşită care nu 
poate exista decit în relaţia iubirii preacurate. De aceea îndumnezeirea nu poate însemna 
decit introducerea omului în relația comuniunii supreme a Treimii. În perihoreza Treimii 
e atrasă creaţiunea umană, întărindu-se în ea perihoreza între persoanele umane. Astfel 
devin şi oamenii interiori relaţiilor treimice şi unii altora, uniţi în mişcarea iubitoare n 
unora în alţii asemenea persoanelor dumnezeieşti şi în interiorul mişcării Acelora. 

XXVI 


Că Duhul este mai presus de creaţie şi altul decit firea celor create şi 
propriu dumnezeirii se poate vedea şi din aceasta: Duhul Sfint este ne- 
schimbat şi inalterabil. Căci se zice: «Duhul Sfint va scăpa de înțelepciu- 
nea vicleană şi se va împotrivi gîndurilor neînţelepte» (În. Sol., 1,5). Şi 
Petru zice: «În nestricăciunea Duhului biînd şi liniştit» (| Petru, 3, 1). Şi 
iarăşi în Înţelepciune se zice: «Duhul Tău nestricăcios este în toate» (Înţ. 
Sol., 12, 1). Şi dacă «nimeni nu cunoaşte cele ale lui Dumnezeu decât 
Duhul lui Dumnezeu care este în El» (1 Cor., 2, 11), iar «la Dumnezeu nu 
este, cum a spus Iacov, schimbare şi umbră de mutare» (Iacov, 1, 17), 
Duhul Sfînt care e în Dumnezeu, va fi pe drept cuvînt neschimbabil, inco- 
ruptibil şi inalterabil. lar firea celor făcute şi create este schimbătoare, ca 
una ce e în afara ființei lui Dumnezeu şi a luat existenţa din cele ce nu 
sînt. «Căci tot omul e mincinos» (Ps. 115, 11). «Fiindcă toți au păcătuit şi 
sînt lipsiți de slava lui Dumnezeu» (Rom., 3, 23)". Iar pe îngerii care nu 
şi-au păstrat starea lor de la început, ci şi-au părăsit locaşul lor propriu 
i-a păstrat sub întuneric spre judecata zilei celei mari, în lanţuri eterne 
“uda, 6)*-. Iar la Iov se zice: «În îngerii Lui nu se încrede, ci a cugetat 
împotriva îngerilor Lui cele rele» (lov, 4, 18), iar stelele nu sînt curate 


înaintea Lui» (Iov, 25, 5). Dar şi Pavel scrie: «Nu ştiţi oare că vom judeca 
pe îngeri şi cu atît mai mult pe cele din lume?» (1 Cor., 6, 3). Dar am auzit 
că şi diavolul care se afla în mijlocul heruvimilor şi a fost făcut ca o pecete 
a asemănării, a căzut din cer ca un fulger (lez., 28, 12). 


88. Duhul este inalterabil, pentru că e viața nesfirşită, izvoritoare din Sine. Faptul că e 
inalterabil nu înseamnă că nu e mereu viu. Tocmai pentru că e mereu viu, e inalterabil. 
„ Coruperea şi moartea apar unde încetează viața. Duhul e însă «de viaţă Făcător». El men- 

ține în viaţă persoanele umane, nelăsîndu-le să înainteze prin corupere spre moarte, 
pentru că El însuşi este ca Făcător de viață, ca inepuizabil în viaţă, inalterabil. Iar aşa n-ar 
putea fi El dacă n-ar fi într-o comunicare fără sfirşit a iubirii cu celelalte Persoane dumne- 
zeieşti. Sînt bătrîni tineri, pentru că au în ei Duhul; şi tineri îmbătrîniţi, pentru că n-au în 
ei Duhul. Dar Duhul Sfînt menţine prin aceasta persoanele umane în unicitatea lor, sau le 
adinceşte această unicitate, făcînd pe fiecare să sporească veşnic în cunoaşterea, primirea 
vieții dumnezeieşti în mod propriu, ca fii neuniformi, ca fii unici ai Tatălui, izvorul vieţii, 
cum e Fiul unic, putind comunica fiecare viața primită continuu în modul propriu celor- 
lalte persoane. Fiul ne susţine şi ne întăreşte şi ne desăvîrşeşte continuu din El însuşi filia- 
ţia față de Tatăl. 

87. Chiar în faptul că omul e mincinos şi păcătos, se arată că e stricăcios, sau se 
corupe. El vrea să-şi ascundă această stare prin autoamăgire şi minciună. Dar minciuna 
însăşi îl schimbă, îl corupe mereu. 

87 a. Chiar o parte din îngeri s-au alterat, ieşind din comuniunea cu Dumnezeu, izvo- 
rul vieţii, ca locaş al libertăţii lor, ca stare de la început. Prin aceasta a ieşit din libertatea 
dragostei de Dumnezeu, căzînd în lanţurile robiei patimilor şi în întunericul lipsei de sens 
al unei astfel de existenţe, care nu înaintează în bogăţie spirituală. Se înțelege prin putinţa 
de schimbare a făpturilor, atît schimbarea morală, cât şi alterarea ontologică. Cea dintii 
produce pe cea de a doua. 

Dar dacă creaturile au o astfel de fire şi despre îngeri s-au scris astfel 
de lucruri, iar dacă Duhul este ucelugi şi neschimbător, şi aparţine ne- 
schimbării Fiului, păstrîndu-Şi pururea neachimbarea Sa, ce asemănare 
are Cel neschimbat cu cele schimbătoare?" E vădit că El nu e creatură, 
nici de fiinţa îngerilor, odată ce aceia sînt schimbători, iar El este chipul 
Cuvîntului şi propriu Tatălui. 

Şi iarăşi Duhul Domnului a umplut lumea. Căci aşa zice David în 
psalmi: «Unde voi pleca de la Duhul Tău?» (Ps. 138, 7). Şi iarăşi s-a scris: 
Duhul Tău nestricăcios este în toate» (nţ. Sol., 12, 1). Dar cele create 
sînt toate în locuri împărţite: «soarele şi luna şi stelele în tărie, norii în 
aer, pentru oameni stau graniţele între neamuri (Fapte, 17, 26). Şi îngerii 
se trimit spre slujiri. «Şi au venit îngerii să stea înaintea Domnului», cum 
s-a scris la lov (1, 6); şi «a adormit Iacov, patriarhul, şi iată o scară spriji- 
nită pe pămînt, al cărei vîrf ajungea la cer, şi îngerii lui Dumnezeu urcau 
şi coborau pe ea» (Fac., 28, 12). 

Iar dacă Duhul toate le umple şi e de faţă în Cuvîntul în mijlocul tutu- 
ror*, iar îngerii sînt în această privință mai mici şi unde se trimit acolo 
pleacă, e neîndoielnic că Duhul nu e dintre cele create, nici nu e înger, 
cum ziceți voi, ci e mai presus de firea îngerilor. 


XXVII 


Şi din acestea iarăşi se vede că Duhul Sfînt, ca Cel care Se dă spre 
împărtăşire, nu Se împărtăşeşte El însuşi de cineva mai înalt (nu voi 
obosi să o spun aceasta). «Căci este cu neputinţă, zice, pentru cei ce s-au 
luminat odată şi au gustat darul şi s-au făcut părtaşi Duhului Sfînt şi au 
gustat Cuvîntul cel bun» (Evr., 6, 4). lar îngerii şi celelalte făpturi sînt păr- 
taşe ale Duhului. De aceea ele pot şi cădea de la Cel de care s-au împărtă- 
şit. Iar Duhul e pururea acelaşi”. Căci nu e din cele ce se împărtăşesc de 
altul, ci toate se fac părtaşe de El. lar dacă Duhul este pururea acelaşi şi 
împărtăşibil, iar făpturile sînt cele ce se împărtăşesc de EI, Duhul Sfînt nu 
e nici înger, nici creatură în general, ci e propriu Cuvintului, de la Care 
fiind dat, făpturile se împărtăşesc de El. Altfel, ar trebui ca ei să spună că 
e creatură şi Fiul, de Care ne împărtăşim toți în Duhul. 

Apoi Duhul Sfint e Unul, iar creaturile multe. Căci îngerii sînt mii de 
mii şi zeci de mii de zeci de mii; iar luminătorii sînt mulţi; şi multe sînt 
Scaunele, Domniile, Cerurile şi Heruvimii şi Serafimii şi Arhanghelii. Şi 


88. Cele schimbătoare au putinţa de a rămîne şi spori în viață prin legătura cu Dumne- 
zeu, dar şi de a se schimba şi de a se altera ontologic, prin ieşirea din această legătură. 
Duhul nu are putinţa schimbării ontologice. Căci EI e prin Sine de viață Făcător, El 
e neschimbat prin infinitatea vieţii Lui dumnezeieşti. 

88. Duhul e în toate, fiind totodată în Cuvintul. Nu e singur niciodată. 

80. Căci El e prin Sine, deci infinit în fiinţa Sa. 

simplu grăind, creațurile nu sînt una, ci toate sînt multe şi diferite. Iar 
dacă Duhul Sfint e Unul, iar creaturile multe şi îngerii mulți, ce asemă- 
nare este între Duhul şi cele create? Este vădit că Duhul nu este dintre 
cele multe, deci nu e nici înger, ci e Unul," ba mai degrabă este propriu 
Cuviîntului care e Unul şi propriu lui Dumnezeu care e Unul şi de o ființă 
cu El. Deci acestea sînt singurele pe care le spunem despre Duhul Sfînt. 
Acestea Îl arată prin ele însele ca neavînd nimic comun prin fire şi ființă 
cu creaturile, nici propriu lor, ci ca fiind altul decit cele create. Căci aces- 
tea sînt străine ființei şi dumnezeirii Fiului, iar El, aparţinînd Sfintei 
Treimi, ruşinează nesimţirea acelora. 


XXVIIL 


Să vedem însă pe lîngă acestea şi predania cea de la început şi învățătura 
şi credința Bisericii universale, pe care a dat-o Domnul, au propovăduit-o 
apostolii şi au păzit-o Părinţii. Pe ea s-a întemeiat Biserica” şi cel ce cade 
din ea nu mai este şi nu se mai numeşte creştin. Astfel, există o Treime 
Sfintă şi desăvîrşită, teologhisită în Tatăl şi Fiul şi Sfîntul Duh, neavînd 
nimic amestecat şi nimic străin, din afară*%, şi neconstînd din Creator şi 
ayeat, ci fiind toată creatoare şi făcătoare. Persoanele Ei sînt asemenea şi 
nedespărțite prin fire şi una este lucrarea (EvEpyewu) Ei. Căci Tatăl face toate 


prin Fiul în Duhul Sfint”. Şi aşa se păstrează unitatea Sfintei Treimi”. Şi 


91. Cine e Unul nu are graniţă, dincolo de care ar fi cineva care să-L limiteze. Oricare 
dintre făpturi e în număr multiplu, pentru că sînt limitate unele de altele. 

92. În vremea sfîntului Atanasie se ştia care e tradiţia ce vine de la Domnul prin apos- 
toli şi părinţii Bisericii. Ea era criteriul adevărului, pentru că venea de la Hristos. Era învă- 
țătura Lui păstrată în continuitate neîntreruptă. Pe ea se întemeiază pînă azi Biserica şi 
aceasta înseamnă că se întemeiază pe Hristos Dumnezeu. Mai bine ştia sfîntul Atanasie, 
născut la anul 295, care este adevărul moştenit de la Hristos decît întemeietorii sectelor 
recente. 

93. E minunat lucru cum a ştiut Biserica de la început să facă să se cunoască şi să se 
păstreze de către popor esenţa învăţăturii lui Hristos, obişnuindu-l să-şi facă la nenumă- 
rate ocazii semnul sfintei cruci, mărturisind prin aceasta credința în Sfînta Treime şi în 
crucea mîntuitoare a lui Hristos. 

94. Creaţia nu e pusă cu totul în afara Treimii. Ci ea e pusă de la început şi rămîne în 
Duhul, fără să fie una cu EI, deci cu Treimea. E ceva paradoxal în modul de existenţă al 
creaţiei. Pe de o parte nu face parte din Treime, sau e «în afara» Ei, pe de alta nu e cu totul 
în afara Ei. Dar creaţia e în mod special în Duhul, căci E! îi comunică ei viața din puterea lui 
Dumnezeu. Tatăl e originea ultimă a ei, Fiul e Cel prin care, iar Duhul Cel în care, pri- 
megte ea existența şi se menţine în ea. De aceea suflarea de viaţă e legată în mod special de 
Duhul. Lucrarea Treimii e una, dar în Tatăl are originea, prin Fiul înfăptuirea, şi în Duhul 
împlinirea. Însă în faza de înfăptuire prin Fiul nu e alta decit cea care porneşte din Tatăl şi 
se desăvîrgeşte în Duhul. 

95. Unitatea Treimii nu se desface nici în relaţia ei cu creația. Lumea nu e creată şi 
menţinută de o Persoană dumnezeiască despărțită de celelalte două. La temelia creației 
stă Treimea, în existența ei continuată e lucrătoare Treimea; Treimea e imprimată crea- 
ției. În ea se experiază caracterul ei originat (de Tatăl), raționalitatea ei constitutivă (prin 
Fiul) şi viața en Duhul). Nici persoana singură nu se poate realiza, nici natura fără per- 
soană nu e un virf al existenței. Iar prin persoană natura e dusă şi ea la o desăviîrşire, dar 


CĂTRE SERAPION 


aşa se propovăduieşte în Biserică un Dumnezeu «Cel peste toate şi prin 
toate şi în toate» (Efes., 4, 6)'*; «peste toate» ca Tată, ca origine şi izvor; 
«prin toate», prin Cuvîntul, «în toate» în Duhul Sfint. E Treime nu numai 
după nume şi după vorbă închipuită, ci întru adevăr şi subzistență”. Căci 
precum Tatăl e Cel ce este, aşa şi Cuvîntul Lui e Cel ce este şi Dumnezeu 
peste toate”. Şi Duhul Sfînt nu e nesubzistenţă, ci există şi subzistă cu 
adevărat"“. Şi Biserica universală nu-L cugetă mai mic decît pe Aceştia, 
ca să nu cadă în rîndul iudeilor celor asemenea lui Caiafa şi să se facă ase- 
menea lui Sabelie; nici nu-şi închipuie mai mulţi decit Aceştia, ca să nu se 
rostogolească în mulțimea de zei a elinilor*”. Şi că aceasta este credința 
Bisericii, poţi afla din aceea că Domnul, trimițind pe apostoli, a pus-o pe 
ea Treimea,ca temelie Bisericii, zicînd: «Mergînd, învățați toate neamu- 
rile, botezindu-le în numele Tatălui şi al Fiului şi al Sfîntului Duh» (Matei, 
28, 19). Iar apostolii, mergînd, aşa au învăţat. Şi aceasta este propovădui- 
rea întregii Biserici de sub cer. 


XXIX 


Deci Biserica avînd această temelie a credinței, să ne spună iarăşi 
aceia şi să răspundă: e Treime, sau doime? Dacă e doime să se numere 


în acelaşi timp persoana e cea care poate fi desăvîrşită la nesfirşit, ducînd şi natura cu sine 
spre o desăvârşire. Dar persoana e în comuniune cu alte persoane. Aceasta arată că la ori- 
ginea lumii şi la temelia ei şi în aspiraţia ei stă o comuniune de Persoane. 

96. Pe Tată] îl simte creațiunea, ca pe Cel peste ea, ca.origine, care ca atare e dincolv 
de ea; pe Fiul ca pe Cel prezent în ea şi imprimat în ea prin raționalitatea ei constitutivă şi 
susținătoare; pe Duhul ca pe Cel în ea, ca Cel în care ea se mişcă spre desăvirşire. Dar nu 
poate simţi pe unul fără ceilalți doi. E ceea ce se spune în text în continuare. A fi în Duhul e 
una cu a fi Duhul în mod dinamic în ea. A fi prin Fiul e una cu a fi Fiul lucrător prin Duhul 
în ea. Ea tinde spre desăvîrşire prin Duhul în cadrul structurii ei susținută de Fiul. 

97. vnaptea = E Treime întrucît ființa cea una subzistă în mod real în cele trei 
Persoane. Ş 

98. Nu numai Tatăl e peste toate, sau Stăpîn peste toate, deci deasupra tuturor, 
transcendent tuturor, nu în aşa fel că cele create nu pot fi despărțite de El; ci aşa este şi 
Fiul şi Duhul. Dar Tatăl mai e «peste toate» şi în sensul de origine a lucrării creatoare, sus- 
ținătoare şi desăvirşitoare. Însă lucrarea aceasta nu e alta decit a Fiului, ci ea se arată efi- 
cient prin Fiul. Deci şi Fiul este «peste toate», ca Cel prin care se săvîrşeşte orice lucrare 
pornită din Tatăl, nefiind produs al acestei lucrări. 

98 a. Biserica cunoaşte pe Duhul ca subzistent, deci ca ipostas, sau ca persoană, nu ca 

” putere nesubzistentă, sau neipostatică. 

99. Dacă ar fi Dumnezeu mai mult de trei Persoane, n-ar fi un singur Dumnezeu, ci 
mulţi zei. Tată! n-ar fi concentrat cu toată iubirea Lui spre un Fiu unic şi nici n-ar fi unit cu 
EI exclusiv în Duhul Sfint. O iubire îndreptată spre mulţi fii nu mai prezintă un Tată con- 
centrat într-o iubire absolută spre un unic Fiu şi nici unul din fiii cei mulți, sau din nepoți, 
n-ar avea iubirea absolută a unicului Fiu. Aceasta ar înseamna că fiecare din ei e la rîndul 
său tată al altui fiu. Iubirea indirectă a tatălui spre fiul fiului nu mai are caracterul! absolut. 
Unitatea lui Dumnezeu se menţine, odată cu unitatea vie şi iubitoare, numai dacă Dum- 
nezeu e un singur Tată al unui singur Fiu, iar bucuria Tatălui de Fiul şi a Fiului de Tatăl e 
participată de o singură Persoană, căreia i-o împărtăşeşte fiecare din Cei doi. Chiar în reu- 
litatea supremă socotită dumnezeu totul s-ar relativiza şi el n-ar mai putea îi socotit ca ori- 
gine, susținere şi dinamică supremă a existenței şi iubirii, care are în Sine viaţa şi iubirea. 


NIINTUL ATANANIE CEL MARE 


Duhul de către voi între creaturi. Dar atunci voi nu mai credeți într-un - 
singur Dumnezeu Cel «peste toate» şi «prin toate» şi «în toate». Căci nu 
mai aveți pe Cel «în toate», despărțind şi înstrăinînd de dumnezeire pe 
Duhul. Şi desăvîrşirea voastră, pe care o socotiți să o lucraţi, nu se săvîr- 
şeşte în dumnezeirea întreagă, cugetînd aşa'”. Căci e amestecată în dum- 
nezeire creatura şi voi cugetați despre Dumnezeu ca arienii şi elinii, 
amestecînd creația cu Dumnezeu care a creat-o prin Cuvîntul Său'". Dar 
cugetînd aşa, ce nădejde mai aveți? Sau cine vă va ţine pe voi în legătură 
cu Dumnezeu, neavînd Duhul lui Dumnezeu, ci duhul creat?'* Dar şi mai 
mare e cutezanța şi nepăsarea voastră, cînd coboriţi pe Tatăl şi Cuvîntul 
Lui la starea de făpturi şi egalizaţi iarăşi făptura cu Dumnezeu'*. Căci 
aceasta o faceţi închipuindu-vă pe Duhul ca făptură şi totuşi făcîndu-L. de 
o potrivă cu Treimea. La fel de mare e nebunia voastră cînd nedreptățiți 
atît de mult pe Dumnezeu, că nu numărați pe toţi îngerii sau toate făptu- 
rile împreună cu Dumnezeu şi cu Cuvîntul, ci numai pe una din acestea. 
Căci trebuia ca voi, odată ce socotiți pe Duhul înger sau făptură şi-L 


100. În cazul că Duhul nu e Dumnezeu, creatura nu mai este în Dumnezeu, nu se mai 
odihneşte în Dumnezeu, nu mai înaintează în El. Se odihneşte trecător şi nedeplin satis- 
tădtior într-o creatură. Odihna aceasta nu mai e odihna în sensul propriu al cuvîntului. 
Creuţiunea ar rămîne închisă în ea însăşi, într-o continuă mişcare între ființă şi neființă. 
Dar ea e creată şi susținută prin Cuvîntul cel necreat şi Creator, Cel mai presus de ea, ca să 
se odihnească înaintînd în Duhul cel de o ființă infinită cu El. Fiecare e mai presus de crea- 
tură. Între Dumnezeu şi creaţie nu e o unitate de ființă. Dacă Duhul ar fi creatură, n-ar 
avea în El puterea care duce spre desăvirşire şi odihnă. Numai Duhul necreat insuflă crea- 
țlei dinamica desăvirşirii şi aspirația spre odihna în Dumnezeu. Creaţia fără Dumnezeu ar 
rămîne închisă într-o agitație care n-o duce nicăieri. Astfel, Tatăl este Cel din care por- 
negte lucrarea creatoare, Fiul Cel prin care se înfăptuieşte creaţia, iar Duhul este Cel care 
o conduce spre împlinire, spre desăvîrşire şi spre odihnă în Dumnezeu. Înaintarea creaţiei 
în desăvirgirea în Dumnezeu e una cu înduhovnicirea ei, cu umplerea continuă a ei de 
Duhul. Duhul o duce la asemănarea nesfirşită cu Fiul şi la iubirea faţă de Tatăl; Duhul o 
conduce tot mai adînc în această relație de iubire cu Dumnezeu. Prin Duhul reintră creația 
în Dumnezeu şi înaintează în El. Aşa cum în Treime, Duhul fiind în Fiul, ca purces din 
'Tatăl, Îl arată pe Fiul unit cu Tatăl, tot aşa, iradiind din Fiul în creaţie, o face pe aceasta să 
înainteze la infinit în starea de înfiere şi de alipire la Fiul şi, prin aceasta, în iubirea față de 
Tatăl. «Desăvirşirea» (rei.etw)o1c), de care se vorbeşte aci, poate să fie şi botezul. Acesta 
era socotit în Biserica primară ca actul prin care omul intră pe drumul desăvîrşirii. 

101. Sfintul Atanasie îi socoteşte şi pe arieni ca panteişti, ca şi pe elini (păgîni), nedeo- 
sebind pe Dumnezeu-Creatorul de creaţie, deşi în «Introducere» la vol. II al scrierilor lui 
Atanasie am văzut că Spassky socoteşte pe arieni deosebind, asemenea lui Aristotel, pe 
Creator de creatură. 

102. Sfintul Atanasie reia ideea că Duhul e Cel ce, uneşte creatura cu Dumnezeu cel 
necreat ca unul ce-i dă adevăratul dinamism. Deci dacă El e creat se menţine un hiatus 
între Dumnezeu şi creațiune şi noi rămînem în stricăciunea creaţiunii. Starea duhovni- 
cească, pe care o avem prin Duhul e cea care ne uneşte cu Dumnezeu. Prin ea se imprimă 
dumnezeiescul nemuritor în noi. Starea duhovnicească e forma pe care o ia prezenţa lui 
Dumnezeu în oameni. În ea e dinamica nesfirşită în Dumnezeu, reînnoită în om şi susţi- 
nută de Duhul. De aceea, adevărata înduhovnicire e cea în care omul trăieşte relația cu 
transcendentul, sau prezenţă vie a lui Dumnezeu cel transcendent în sine. 

103. Cei ce socotesc pe Duhul făptură coboară pe Tatăl şi pe Fiul cînd ÎI pun pe Duhul 
în rînd cu Ei şi arată în aceasta un panteism patent. 


CĂTRE MERAPION 


numărați în Treime, să introduceţi în Aceaata nu numai un înger, ci pe 
toți îngerii creaţi; şi să nu mai fie o Treime, ci o dumnezeire înmulțită fără 
număr, ca şi desăvîrşirea voastră în Ea să fie împărțită aci şi acolo şi să fie 
nestabilă prin această deosebire. Acestea sint concluziile din învăţăturile 
voastre şi ale arienilor care cugetaţi contrar dumnezeirii şi vă închinaţi 
zidirii în locul lui Dumnezeu Creatorul. 


XXX 


Acestea sînt nebuniile la care ajungeţi din a cugeta pe Dumnezeu 
doime. Iar de este Treime, precum şi este, dar s-a dovedit că e şi neîm- 
părțită şi nu neasemenea în fire, e necesar ca şi sfințenia şi eternitatea Ei 
să fie una şi firea neschimbată". Căci precum credința în Treime, pre- 
dată nouă, este una, şi ea ne leagă de Dumnezeu, cel ce sustrage ceva din 
Treime şi se botează numai în numele Tatălui, sau numai în numele Fiu- 
lui, sau în Tatăl şi Fiul fără Duhul, nu ia nimic, ci rămîne gol şi nedesăvir- 
şit atit el însuşi cât şi cel ce pare să dea '*. Căci în Treime e desăvirşirea!“, 
Astiel cel ce desparte pe Fiul de Tatăl, sau coboară pe Duhul între crea- 
turi, nu are nici pe Fiul, nici pe Tatăl, ci este fără Dumnezeu şi mai rău ca 
un necredincios şi orice mai degrabă decît un creştin'”. Şi pe drept 
cuvînt. Căci precum unul este Botezul dat în Tatăl şi în Fiul şi în Sfintul 


104. Dacă în Dumnezeu două Persoane ar fi necreate, iar una (Duhul) creată, însăşi 
sfințenia adusă de Duhul ar fi diferită de sfințenia lui Dumnezeu. Iar eternitatea şi 
neschimbabilitatea ar avea-o numai două Persoane despărțite de noi. Pe de altă parte am 
văzut că o desăvirşire în doi nu e posibilă. 

105. Cel ce nu se botează şi în Duhul nu primeşte nimic, pentru că sau nu se botează 
propriu-zis, sau nu intră prin acest Botez pe drumul desăvirşirii. Pentru că numai prin 
Duhul se intră în legătură cu dumnezeirea. Duhul e firul prin care curge energia dumne- 
zeiască în noi. Numai Duhul ne introduce în Fiul, pentru că numai El e în Fiul. Aşa cum 
dacă Fiul nu e necreat, firea omenească luată de El şi deci şi firea noastră a tuturor nu 
scapă de stricăciune şi moarte, la fel dacă Duhul, Care din Hristos ni Se comunică nouă, nu 
e necreat, rămînem în starea pieritoare. 

106. In Treime e botezul, sau desăvîrşirea (zeiioo1c); o doime dumnezeiască rămine 
închisă în ea, ca într-o iubire nerevărsată spre alţii, şi noi închişi în starea noastră creată, 
şi supusă, în afara Treimii, dezbinării egoiste. Prin Duhul ni Se comunică Treimea iubirii 
revărsate cu generozitate peste creaturi. Duhul arată generozitatea dumnezeirii. Prin 
Duhul ni se comunică viața dumnezeiască plină de iubire a Tatălui şi a Fiului, pentru că 
Duhul înseamnă comunicarea acestei vieţi şi în Treime. Chiar între oameni, al treilea dă 
celor doi posibilitatea ieşirii din închiderea între ei, sau posibilitatea revărsării generoase 
spre alţii a dragostei dintre ei. 

107. Cine desparte pe Fiul de Tatăl nu mai are nici pe Tatăl, nici pe Fiul, pentru că 
pentru el Fiul nu mai e Fiu şi Tatăl nu mai e Tată. Fiul e o creatură şi Tatăl o esenţă imper- 
sonală, din care acela emană spre a se pierde după o vreme. La fel nu mai are pe Tatăl şi 
pe Fiul cel ce coboară pe Duhul la treapta de creatură, căci nu mai are cine-L uni cu Tatăl 
şi cu Fiul. Ba chiar Tatăl şi Fiul nu mai sînt în acest caz Tată şi Fiu, căci un Tată care nu 
suflă iubirea Lui asupra Fiului (adică pe Duhul), nu mai e un Tată care are un Fiu. Pri- 
mind pe Duhul, noi primim iubirea Tatălui faţă de Fiul, iubire care se odihneşte în Fiul şi 
care ne adună şi pe noi în Fiul. Fără Duhul nu e o iubire desăvirşită în Dumnezeu, etc 
Tatăl nu-Şi arată iubirea [aţă de Fiul, confirmata de Duhul, 


NEIN'TUL ATANANIE CEI, MARE 


Duh şi o singură credinţă în Ea, cum a zis Apostolul (Efes., 4, 5), la fel 
şi Sfinta Treime, fiind una în Ea însăşi şi unită în Ea, nu are nimic în Ea 
din cele create. Aceasta este unitatea neîmpărțită a Treimii şi una este 
credința în ea. . 

Iar dacă, după născocirea voastră, a tropicilor, nu e aşa, ci visaţi să 
spuneți că Duhul Sfînt este creatură, credinţa voastră nu mai este una, 
nici botezul nu mai este unul, ci două, unul în Tatăl şi Fiul, altul într-un 
înger care e făptură”. Şi deci nu mai aveți nimic sigur şi adevărat. Căci ce 
poate fi comun între creat şi Creator? Sau ce unitate este între făpturile 
de jos şi Cuvintul care le-a creat pe âcestea?'” 

Aceasta ştiind-o, fericitul Pavel nu împarte Treimea, ca voi, ci făcînd 
cunoscută unitatea Ei a scris, corintenilor despre cele duhovniceşti şi a 
recapitulat toate într-un unic Dumnezeu Tatăl, zicînd: «Sînt împărțiri ale 
darurilor dar e acelaşi Duh; şi împărțiri ale slujirilor, dar e acelaşi Domn; 
şi împărțiri ale lucrărilor, dar e acelaşi Dumnezeu care lucrează toate în 
toţi» (1 Cor., 12, 4-6). Căci cele ce le împarte Duhul fiecăruia, acelea sînt 
dăruite de la Tatăl prin Fiul. De aceea şi cele date de către Fiul în Duhul 
sînt daruri ale Tatălui. Şi fiind Duhul în voi, şi Cuvîntul care-L dă pe 
Acesta este întru voi. Şi în Cuvîntul este Tatăl. Şi aşa se împlineşte ceea 
ce s-a zis: «Voi veni Eu şi Tatăl şi ne vom face locaş la voi» (loan, 14, 23). 

Căci unde e lumina, acolo e şi strălucirea; şi unde e strălucirea, acolo e 
şi lucrarea şi harul luminător. Şi aceasta învățind-o Pavel, a scris iarăşi 
corintenilor în a doua Epistolă, zicînd: «Harul Domnului nostru Iisus 
Hristos şi dragostea lui Dumnezeu Tatăl şi împărtăşirea Sfintului Duh cu 
voi cu toți» (II Cor., 13, 13). Căci harul şi darul dat de 'Treime se dau de la 
Tatăl prin Fiul, în Duhul Sfint. Fiindcă precum harul dat este din Tatăl 

„prin Fiul, aşa nu poate fi părtăşie la dar în noi (xowovio răc 6bdeus 
tv dpiv) decît în Duhul Sfînt". Căci împărtăşindu-ne de Duhul, avem 
dragostea Tatălui şi harul Fiului şi împărtăşirea Duhului însuşi. 


108. “Ev Bânnoua = un Botez. Expresia aceasta folosită în Simbolul niceo-constanti- 
nopolitan şi luată din simbolurile anterioare are şi sensul că el se dă în numele celor trei 
Persoane de o ființă. Căci dacă Duhul n-ar fi de o ființă cu Tatăl şi cu Fiul, ci vreun înger, 
ar trebui să se dea două botezuri şi să avem două credințe. 

109. Dacă Duhul e creat, şi celelalte două Persoane sînt creaturi, în cazul că se ține la 
unitatea Duhului cu Ele. Sau dacă Duhul e creat, cum ne poate uni El cu Fiul şi cu Tatăl, pe 
care voim să-l socotim necreaţi. 

140. Noi nu putem să ne împărtăşim de darul dat de Tatăl prin Fiul decît în Duhul 
Sfint. Duhul Sfînt vine în noi ca darul iubirii părinteşti, cum vine în Fiul. El vine în noi, 
făcîndu-ne să ne simţim că fii ai Tatălui şi să ne deschidem Tatălui prin Fiul. Duhul 
trezeşte sensibilitatea noastră de fii față de Tatăl, încît ne e greu să distingem în actul 
nostru de primire a Duhului între noi şi Duhul. El actualizează comunicabilitatea noastră 
cu Dumnezeu ca între fii şi Tatăl şi ca a unor fraţi ai Fiului, dar şi sentimentul îrăției între 
noi. El nu lasă persoanele ună în îața alteia, ci actualizează comunicarea între ele, mişca- 
rea între ele. i 


CATRE NERALIUN 


XXXI 


Deci şi din acestea s-a arătat tă lucrarea Treimi! este una. Căci Apos- 
tolul nu arată pe cele date, ca dindu-se deosebite şi împărțite de către 
fiecare'"!, ci că se dau de Treime şi că toate sînt din Dumnezeul cel unic. 
Deci cel ce declară făptură pe Cel ce nu e făptură, ci unit cu Fiul, precum 
Fiul e unit cu Tatăl, pe cel împreună slăvit cu'Tatăl şi cu Fiul şi cugetat ca 
Dumnezeu împreună cu Cuvintul şi lucrînd ceea ce lucrează Tatăl prin 
Fiul, cum nu-şi îndreaptă necredinţa spre Fiul însuşi? Căci nimic nu se 
face de Tatăl, care nu se face şi nu se lucrează prin Cuvîntul în Duhul. 
Aceasta se spune şi în psalmi: Cu Cuvîntul Domnului cerurile s-au întărit 
şi cu Duhul gurii Lui toată puterea lor» (Ps. 32, 6). Iar în psalmul 147 se 
spune: «Va trimite pe Cuvîntul Său şi le va topi pe ele. Va sufla Duhul 
Său şi vor curge ape» (Ps. 147, 7)'*. Şi cum a zis Apostolul: «Ne-am făcut 
drepți în numele Domnului nostru Iisus Hristos şi în Duhul Dumnezeului 
nostru» (I Cor., 6, 11). Căci e nedespărţit Duhul de Cuvîntul. Fiindcă 
zicînd Domnul: «Vom veni Eu şi Tatăl» (loan, 14, 23), arată că intră 
împreună şi Duhul, sălăşluind-Se în noi nu altfel decît Fiul, precum scrie 
Pavel efesenilor: «Să vă dea vouă după bogăţia slavei Lui, să vă întăriți 
întru putere prin Duhul Lui în omul dinăuntru, ca să Se sălăşluiască Hris- 
tos în inimile voastre» (Efes., 4, 16). Iar Hristos fiind în noi, este şi Tatăl. 
Căci spune Fiul: «Eu întru Tatăl şi Tatăl întru Mine» (loan, 14, 10). De 
aceea fiind Cuvîntul în prooroci, ei proorocesc în Însuşi Duhul Sfînt. De 
fapt cînd spune Scriptura: «Şi a fost Cuvîntul Domnului» către cutare 
prooroc, îl arată proorocind în Duhul Sfint. Căci s-a scris la Zaharia: 
«Dar primiți cuvintele Mele şi cele legiuite de Mine, cîte le poruncese 
robilor Mei, proorocilor» (Zah., 1, 6). Iar după puţin, mustrînd poporul, a 
zis: «Şi inima lor au făcut-o neascultătoare ca să nu asculte de legile Mele 
şi de cuvintele Mele, pe care le-a trimis Domnul Atotţiitorul întru Duhul 
Lui în miinile proorocilor Lui mai înainte» (Zah., 7, 12). Iar Petru a zis în 
Fapte: «Bărbaţi frați, trebuia să se împlinească Scriptura, pe care a 
spus-o mai înainte Duhul Sfînt» (Fapte, 1, 16). Şi îndeobşte apostolii stri- 
gau: «Stăpîne, Cel ce ai făcut cerul şi pămîntul şi marea şi toate cele din 
ele, care prin gura părintelui nostru David, a slugii Tale, ai spus prin 


111. Deci nu putem socoti ca VI. Lossky că Fiul ne face una în ființă, iar Duhul Sfînt ne 
dezvoltă pe fiecare persoană (Essai sur la theologie mystique de VEglise d'Orient). Totul 
porneşte de la Tatăl, ajungînd la noi prin Fiul în Duhul Sfint. În fiecare dar avem lucrarea 
unică a Sfintei Treimi. Trăim în fiecare dar prezența întregii Treimi şi în fiecare Persoană, 
pe toate trei în mod nedespărțit şi neconfundat, sau unitatea dragostei dintre ele comuni- 
cată nouă pentru a crea o unitate de dragoste şi între noi. 

112. Cuvântul de supărare poate topi puterea cuiva, dar suflul totdeauna o pune în 
mişcare ca pe o apă. Cuvintul neiubitor încremeneşte în incomunicabilitate pe cel căruiu i 
se spune. Cuvîntul care suflă în noi Duhul iubirii pune în mişcare vie de comunicare nuflu= 
tul nostru. 


NFIN'TUL ATANASIE CEI. MARE, 


Duhul Sfînt» (Fapte, 4, 24-25). Şi Pavel aflindu-se în Roma, a spus cu 
îndrăzneală iudeilor ce au venit la el: «Bine a grăit Duhul Sfînt prin Isaia 
către părinții voştri» (Fapte, 28, 25). Iar lui Timotei i-a scris: «Iar Duhul 
zice lămurit că în timpurile din urmă se vor depărta unii de credința sănă- 
toasă, luînd aminte la duhurile înşelăciunii» (| Tim., 4, 1). 

De aceea, de cîte ori zice că Duhul e în cineva, se înțelege că în acela e 
şi Cuvîntul care dă Duhul. De fapt, cînd s-a împlinit proorocia: «Voi vărsa 
din Duhul Meu peste tot trupul» (Ioel, 2, 28), Pavel a zis: «după dăruirea 
Duhului lui lisus Hristos, ce ni s-a dat» (Filip., 1, 19). Iar către corinteni a 
scris: «Oare cereţi dovadă a lui Hristos care grăieşte în mine?» (UI Cor., 
13, 3). lar dacă Cel ce grăia în el era Hristos, e vădit că Duhul ce grăia în el 
era al lui Hristos. Căci grăind în el Hristos, Pavel a zis iarăşi în Fapte: «Şi 
acum iată că fiind legat cu Duhul, merg la Ierusalim, neştiind cele ce mi se 
vor întîmpla acolo, decît numai că Duhul Sfînt mărturiseşte în cetate, 
spunîndu-mi că mă aşteaptă lanţuri şi necazuri» (Fapte, 20, 22-2 3). 

De aceea cînd sfinţii zic: «Acestea zice Domnul», nu grăiesc altfel decât 
în Duhul Sfint, şi grăind în Duhul Sânt, le spun acestea în Hristos. lar 
cînd Agav zice în Fapte: «Acestea zice Duhul Sfînt» (Fapte, 21, 11), iarăşi 
Hu trebuie înţeles altfel decit că, venind Cuvîntul în el, Duhul i-a dat să 
ştie că Acela grăia în el şi i-a anunţat cele ce-l aşteaptă pe Pavel în Ieru- 


salim. Deci Duhul anunţîndu-le acestea lui Pavel, însuşi Hristos grăia în 
el, încât vestirea Duhului era vestirea Cuvântului''*. Aşa venind Cuvîntul 
în Sfinta Fecioară Maria, a venit în ea împreună cu E! şi Duhul; şi Cuvîn- 
tul S-a plăsmuit şi Şi-a format în ea trupul Său din Duhul", voind să 
adune şi să aducă prin Sine creația Tatălui şi să împace toate întru Sine, 
“împăcînd cele din cer şi cele de pe pămînt» (Col., 1, 20)'*. 


XXXII 


Se arată deci că sînt de acord cu dumnezeieştile Scripturi cei ce cred 
că Duhul Sfint nu e creatură, ci e propriu Cuvântului şi dumnezeirii Tată- 
lui. Aşa se dovedeşte învăţătura sfinţilor''* despre Sfînta şi neîmpărțita 
Treime şi că aceasta este credința cea una a Bisericii universale (catolice). 
Iar neraționalul mit plăsmuit al tropicilor e în dezacord cu Scripturile şi e 
în acord cu iraționalitatea nebună a arienilor. Şi e drept să socotim că 


113. În cuvintele rostite de prooroci şi de apostoli era activ atît Cuvîntul cât şi Duhul 
Lui. De cîte ori nu simţim că în cuvîntul spus de noi e şi puterea sau îndemnul unui prieten 
la care ținem, sau care e de față? Cit de nedespărţită e o persoană de alta în lucrarea, în 
grăirea ei, fără ca să se confunde totuşi? 

114. Aşa cum Duhul e în Cuvintul neîntrupat, aşa trece şi în trupul ce începe EI să Şi-l 
formeze. Astfel, Cuvîntul Îşi formează trupul, dar nu fără lucrarea Duhului. 

115. Lucrarea de mîntuire începe odată cu începutul întrupării în pîntecele Fecioarei. 
E o lucrare în care e prezentă iarăşi întreaga Sfîntă Treime plină de iubire în Ea însăşi. 

115 a. Sfintul Atanasie înțelege prin «sfinţi» pe autorii Sfintei Scripturi. 


CĂTRE NERAMON [d 


rămin străiri de rătăcirea acelora numal pentru cel simpli. Dar mulțumită 
lui Dumnezeu, ei n-au reuşit, precum ncrii, să-l mulțumească pe arieni, 
acoperindu-se sub păruta lor contrazicere față de ei. De aceea sînt uriţi şi 
de aceia, pentru că declară numai pe Duhul creatură. Şi sînt dispreţuiţi de 
toţi ca unii ce luptă cu adevărat împotriva Duhului şi în scurt timp devin 
morți, fiind pustii şi goi de Duhul''*. Căci după fericitul Apostol, fiind 
oameni sufleteşti, n-au. putut primi cele ale Duhului lui Dumnezeu, care 
trebuie judecate duhovniceşte (II Cor., 2, 14). Iar cei ce cugetă cele ale 
adevărului, judecă toate, «iar ei nu sînt judecaţi de nimeni», avînd în ei 
pe Domnul, Care Se descoperă în-Duhul pe Sine însuşi şi prin Sine pe: 
'Tatăl'”, | Se iii, a: 
XXXIII 
118 


Deci eu, care petrec în pustie''*, îndemnat de neruşinarea celor ce 


s-au abătut de la adevăr şi neținînd seama de'cei ce voiesc să rîdă de slă- 
biciunea şi puținătatea dovedirii prin cuvînt a abaterii lor, ţi-am scris 
acestea pe scurt şi ți le-am trimis evlaviei tale, rugîndu-te mult ca, citin- 
du-le, pe unele să le îndrepţi iar de cele scrise cu slăbiciune, să mă ierţi. Căci 
le-am scris după credința apostolică predată nouă de Părinți, neadăugînd . 
nimic din afară, ci ceea ce am învățat, am pus în scris în acord cu Sfintele 


Scripturi'*. Sînt de acord acestea şi cu cele mai înainte hotărite spre întă- 


rirea adevărului din Sfintele Scripturi. N-am adaus nimic din afară. Căci 
Însuşi Domnul lisus Hristos a învățat prin Sine pe samariteanca, şi prin 
ea, pe noi, desăvîrşirea Sfintei Treimi, ca fiind o dumnezeire neîmpărţită 
şi una. Însuşi Adevărul mărturiseşte, cînd zice samaritencei: «Crede Mie, 
că vine ceasul, şi acum este, cînd adevărații închinători se vor închina 


116. Duhul e «de viață Făcătorul», căci El ne introduce în viața dumnezeiască. Cei goi 
de Duhul devin morţi sufleteşte, ca lipsiți de comuniunea cu Dumnezeu şi întreolaltă. 

117. Unitatea între Persoanele Sfintei Treimi se arată şi în aceea că în Duh ni Se des- 
coperă Fiul însuşi şi Fiul prin Sine Îl descoperă pe Tatăl. De aceea şi omul care n-are pe 
Duhul nu vede pe Fiul. Duhul e ca un fel de ochi spiritual, prin care Se vede Fiul. De aceea 
propriu-zis Duhul nu Se vede. Dar cel ce-L are, Îl simte. Sau ÎI simte, dar nu prin puterea 
sa naturală, pe Hristos ca Dumnezeu. Duhul Sfint înalță simţurile perceperii spirituale ale 
omului. Se unifică cu omul, înălțind şi transfigurînd subiectul lui. Înalţă în orizontul trans- 
cendent subiectul uman cu simţurile şi cu înțelegerea lui. Aceasta pentru că în Dumnezeu 
Însuşi Duhul întreţine confirmarea şi intensitatea supremă a trăirii Fiului de către Tatăl şi 
a Tatălui de către Fiul. Fiecare e luminat în întregime celuilalt prin Duhul. Fără Duhul nu 
cunoaştem nici prin Hristos pe Tatăl. 

De cite ori nu simţim că în cuvîntul nostru, în vederea noastră, e prezent cuvintul 
altuia şi vederea noastră e ajutată de vederea altuia, încît ne vine să spunem: acela 
grăieşte prin mine, acela vede prin mine. 

118. Se vede că această scriere e alcătuită după 356, cînd Atanasie, exilat petrecea 
printre pustnicii din pustia Egiptului. 

119. De atunci se socoteau Scriptura şi Tradiţia ca cele două norme ale credinței 
Bisericii. 


NIÎNTUL ATANANIE CEI MARE 


lui în Duh şi Adevăr. Căci Tatăl îi vrea astfel pe cei ce se închină Lui. 
Duh este Dumnezeu şi cei ce se închină Lui se cade să se închine în Duh şi 
Adevăr» (loan, 4, 21-22). 

Deci s-a arătat din aceasta că Adevărul este Fiul însuşi, cum Însuşi 
zice: «Eu sînt Adevărul»%, Pentru EI s-a rugat şi proorocul David: «Tri- 
mite lumina Ta şi Adevărul Tău» (Ps. 42, 3). Deci adevărații închinători se 
închină Tatălui, dar în Duh şi Adevăr, mărturisind pe Fiul şi în El pe 
Duhul. Căci Duhul e nedespărțit de Fiu, cum nedespărțit e Fiul de Tatăl. 
Însuşi Adevărul mărturiseşte aceasta, zicînd: «Voi trimite vouă pe Mîn- 
giietorul, Duhul Adevărului, Care de la Tatăl purcede, pe Care lumea 
nu-L poate primi» (loan, 15, 26; 14, 17), adică nu-L pot primi cei ce-L 
tăgăduiesc că El este din Tatăl în Fiul. 

Deci, urmînd pilda adevăraţilor mărturisitori, trebuie să vină şi 
aceştia la adevăr. Cei ce nu voiesc nici după acestea să înveţe, nu vor 
putea nici să înțeleagă. Dar trebuie să înceteze de la ocări şi să nu împartă 
Treimea, nici să numere pe Duhul între creaturi, ca fariseii de odinioară, 
care au pus cele ale Duhului pe seama lui Beelzebul. Aceştia, îndrăznind 
aceleaşi lucruri, vor avea de suportat şi aci şi după cele de aici osînda acelora. 


120. Cuvîntul Tatălui face cunoştibil pe Tatăl; în Cuvîntul vedem Adevărul. Fără El nu 
s-ar putea cunoaşte Adevărul. O persoană singură nu e persoană, deci nu este peste tot. 


EPISTOLA A DOUA 
CĂTRE ACELAŞI EPISCOP SERAPION, 
IMPOTRIVA CELOR CARE 
DECLARĂ PE FIUL CREATURĂ 


(col. 612-680) 


1 


Socotesc că am scris despre aceasta puţine cuvinte. Şi m-am învino- 
văţii de marea slăbiciune de a nu putea să scriu atitea cîte sînt datori 
oamenii să le spună împotriva celor ce nu cred în Duhul Sfint. Iar fiind- 
că, precum scrii, unii dintre frați au cerut să le scurtez şi pe acestea, ca să 
aibă de-a gata şi pe scurt putinţa să dea pe de o parte răspuns celor ce 
întreabă despre credința noastră, iar pe de alta să respingă pe necredin- 
cioşi, am făcut-o şi pe aceasta, ştiind că, mînat de conştiinţa cea bună, vei 
împlini Tu şi ceea ce lipseşte în acestea. 

Arienii, întorcîndu-se în ei înşişi, şi necugetînd nimic mai mult decât 
ceea ce e în afara Scripturilor, asemenea saducheilor, au înțeles Scriptu- 
rile de Dumnezeu insuflate după cugetările omeneşti. Auzind deci că Fiul 
e Înţelepciunea şi Strălucirea şi Cuvîntul Tatălui, s-au obişnuit să 
întrebe: Cum pot fi acestea? După ei nu poate fi ceea ce nu pot înţelege 
ei. In felul acesta ei pot întreba astfel despre toate: Cum poate creațiu- 
nea, care cîndva n-a fost, să se facă? Sau cum poate ţărîna pămîntului să 
fie făcută om cuvîntător? Sau cum poate fi făcut stricăciosul, nestrică- 
cios? Sau cum s-a întemeiat pămîntul pe mări şi a pregătit Dumnezeu 
rîuri? În sfârşit nu le rămîne decât să-şi spună lor înşişi: «să mergem şi să 
bem. Căci mîine vom muri» (Ps. 23, 2), ca, pierind ei, să piară împreună 
şi furia ereziei lor. 

II 


Această cugetare a arienilor este pieritoare şi supusă stricăciunii"*!. 
Dar cuvîntul adevărului, pe care ar trebui să-l înțeleagă şi ei este acesta: 


121. Dacă n-a luat în Sine firea noastră omenească Fiul lui Dumnezeu cel veşnic, sau 
nepieritor, ci o creatură pieritoare, omenescul luat de EI şi persoanele umane rămîn 
supuse pieirii. Aceasta rezultă din arianism. Şi atunci totul în lume e fără sens. Întrupureu 
Fiului lui Dumnezeu arată sensul existenței . E] e Adevărul. 


NEINTUL_ ATANANIE CEI, MARE 


Dacă Dumnezeu este izvor şi lumină şi Tată, nu e îngăduit să se spună că 
izvorul e uscat, că lumina e fără strălucire, că Dumnezeu e fără Cuvînt 


(Raţiune), ca să nu fie Dumnezeu neînţelept, nerațional (necuvîntător) şi 


fără strălucire'?. Iar Tatăl fiind etern, e necesar ca şi Fiul să fie etern'”. 


Căci cele ce le înțelegem în Tatăl e neîndoielnic că sînt şi în Fiul. De fapt 
Însuşi Fiul a spus: «Toate cîte le are Tatăl ale Mele sînt» (loan, 16, 15); şi 
toate ale Mele sînt ale Tatălui. 

Deci dacă Tatăl este veşnic, veşnic este şi Fiul. Căci prin El s-au făcut 
veacurile (Evr., 1, 2) *. Tatăl este Cel ce este, Dar.dacă El este Cel ce este, 
e necesar să fie şi Fiul. Căci Tatăl este cum a spus Pavel: «Cel ce este 
peste toațe Dumnezeu binecuvîntat în veci. Amin» (Rom., 2, 5). Dacă nu e 
îngăduit deci să se spună despre Tatăl: a fost cîndva cînd n-a fost, nu e 
îngăduit să se spună nici despre Fiul: a fost cîndva cînd n-a fost'*. Atotţii- 
tor este Tatăl, Atotţiitor este deci şi Fiul. Căci spune loan: «Cel ce este, 
Cel ce era, Cel ce va veni, Atotţiitorul» (Apoc., 1, 8). Tatăl este lumină, 
deci Fiul este strălucire şi lumină adevărată. Tatăl este Dumnezeu adevă- 
rat; Dumnezeu adevărat este deci şi Fiul. Căci a scris loan: «Sîntem întru 


122. Dumnezeu nu poate fi decit izvor fecund, nu ceva uscat, mort; nu poate fi decit 
lumină, sau sens şi conştiinţă de acest sens, căci un sens fără conştiinţă de sine nu e sens; 
sensul nu poate fi haotic, ci rațional, dar rațional în mod conştient, căci altiel i-ar fi impri- 
mată raționalitatea de o realitate superioară, conştientă, deci n-ar mai fi El Dumnezeu, ci 
un altul. Pînă la urmă trebuie să fie o existenţă cu un sens conştient, care e Dumnezeu ca 
realitate supremă. Dar ca izvor, Dumnezeu cel conştient trebuie să izvorască din Sine, nu 
din ceva inferior Lui, ci o apă la nivelul Lui; ca Lumină, trebuie să aibă o strălucire la nive- 
lul ei, nu inferioară ei; ca Raţiune cugetătoare, o cugetare la nivelul ei, nu inferioară. Deci 
Dumnezeu trebuie să aibă din veci o manifestare la nivelul Lui, din fiinţa Lui, care să-l 
facă posibilă conştiinţa de Sine şi viața care nu poate veni din afară de Sine. 

Dacă există o realitate, trebuie să existe un izvor suprem al ei din eternitate. Dacă 
există o raționalitate în toate, trebuie să existe un izvor personal al ei din eternitate. Căci 
raționalitatea fără un subiect conştient de ea, care o sesizează şi o utilizează, n-are rost şi 
nu poate fi explicată în ce priveşte originea ei. 

123. Dacă sînt lucruri şi persoane care se mişcă în timp, dar imprimate de raționali- 
tate, trebuie să fie şi un subiect rațional etern, ca origine creatoare a lor. Dar un Subiect 
personal etern nu poate fi singur. 

124, Tatăl este Cel ce este, Cel ce este cu adevărat, sau prin Sine şi din eternitate, nu 
cu o existenţă primită din afară de Sine. Şi pînă la urmă trebuie să existe o astfel de exis- 
tenţă prin Sine. Trebuie să fie o realitate supremă care nu-şi mai are existența din afară de 
Sine. Ea este «Tatăl» tuturor prin excelenţă. De la El sînt toate. Dar dacă Tatăl este din 
eternitate ca origine, deci ca Tatăl, trebuie să aibă din veci şi un Fiu egal cu Sine şi din 
fiinţa Sa. Din origine trebuie să iasă din eternitate ceva sau ceva egal cu ea. 

125. Dacă formula arienilor: «Era cîndva cînd nu era» nu se poate aplica Tatălui, căci 
Dumnezeu n-a devenit cîndva Tată, ci din veci e originea a ceva de nivelul Său şi din ființa 
Sa, nu se poate spune aceasta nici despre Fiul. Dacă Fiul nu e din veci, nici Tatăl nu e Tată 
din veci, ci s-a produs în Dumnezeu 'o prefacere radicală, ceea ce Îl arată supus unei evolu- 
ţii, deci nefiind Dumnezeu cu adevărat. Dar trebuie să existe mai presus de toate o exis- 
tenţă prin sine, nesupusă vreunei legi superioare ei, deci nici evoluției, avînd în Sine totul 
din veci. În acest caz cele ce apar ulterior, nu apar ca evoluții sau ca manifestări ale ființei 
Lui, ci ca produse ale voinţei Lui, din afara ființei Lui, adică din nimic; căci în afară de EI 
nu e nimic. 


N 


CĂTRE ACELAŞI EPINCUOP NEHAPLON 


Cel adevărat, întru Fiul Lui, lisus Hristos. Acenta este Dumnezeu Cel 
adevărat şi viața veşnică» (1 loan, 5, 20). Şi peste tot nu e nimic din ceea 
ce are Tatăl, care nu este al Fiului. De aceea Fiul e în Tatăl şi Tatăl în Fiul. 
Fiindcă cele ce sînt ale Tatălui, acelea sînt în Fiul şi iarăşi acestea se înțe- 
leg în Tatăl. Aşa se înțelege şi cuvîntul: «Eu şi Tatăl una sîntem» (loan, 10, 
30). Fiindcă nu sînt alte în Tatăl şi alte în Fiul, ci cele ce sînt în Tatăl, ace- 
lea sînt şi în Fiul. Şi dacă vezi în Tatăl, cele ce le vezi în Fiul, bine se 
spune: «Cel ce Mă vede pe Mine vede pe Tatăl» (Ioan, 14, 9). 


III 


Acestea fiind astfel, cel ce declară pe Fiul creatură e necredincios. 
Căci va fi silit să spună că e creatură şi izvorul țişnitor, dacă e creatură 
Înţelepciunea şi Cuvîntul întru care sînt toate cele ale Tatălui. Şi se va 
putea vedea şi din acestea putreziciunea ereziei nebuneşti a arienilor!?. 

În cele în care sîntem asemenea, în acelea avem şi identitate şi sîn- 
tem de o ființă. Aşa noi, oamenii, fiind asemenea şi avînd identitate în 
ele, sîntem de o ființă unii cu alții. Căci tuturor ne este comună mortalita- 
tea, stricăciunea, schimbarea, venirea la existență din cele ce nu sînt!”. Şi 
îngerii între ei şi toate celelalte la fel îşi sînt asemenea întreolaltă. Deci să 
cerceteze cei iscoditori de este vreo asemănare a creaturilor cu Fiul; sau 


126. Cine face Rațiunea, Înţelepciunea Tatălui creatură, Îl declară şi pe Tatăl creatură. 
Dar atunci, cine le-a creat pe toate? Trebuie să stea la baza înțelepciunii, rațiunii din lume 
o înțelepciune, o rațiune personală eternă. Altfel înțelepciunea şi raționalitatea din lume 
nu se pot explica. De unde ar veni înțelepciunea din ele? Iar Înţelepciunea supremă poate 
proveni din ceva neînțelept? Nimic nu se poate explica fără o înțelepciune eternă exis- 
tentă prin Sine. Iar înțelepciunea din lume nu poate fi prin ea însăşi, dată fiind imperfec- 
ţiunea tuturor celor din lume. Trebuie să fie un izvor suprem personal al tuturor celor în 
care se arată o înțelepciune, un izvor conştient de ele, care are într-o formă desăvirşită 
înțelepciunea arătată în ele. Acesta e Logosul dumnezeiesc. O înţelepciune fără o con- 
ştiinţă despre ea este inexplicabilă. O înțelepciune fără un subiect al ei, conştient de ea, 
fără un subiect care să se bucure de ea şi să se folosească de ea, care să vadă în ea sensul 
existenţei, ar fi fără rost şi nu s-ar putea explica cum de există. 

127. Cele aduse la existenţă din nimic nu au o ființă netrecătoare, nepieritoare, inco- 
ruptibilă în ele înseşi. Ele sînt menținute în existenţă prin puterea lui Dumnezeu, sau se 
împărtăşesc de ea datorită Lui, deci prin voia Lui, nu fără voia Lui, căci în acest caz ar fi şi 
el o existenţă supusă unor legi superioare, care nici ele nu pot fi explicate prin ele însegi. 
Şi prin aceasta se arată că cele ce sînt aduse la existență din nimic nu au o ființă prin ele 
înseşi, ci capătă o ființă prin voia lui Dumnezeu. Aceasta se arată şi prin faptul că, atunci 
cînd nu mai trăiesc în acord cu voia lui Dumnezeu, ele îşi arată caracterul lor coruptibil, 
trecător, muritor. Iar după căderea în păcat, chiar dacă sînt readuse în general la legătura 
cu Dumnezeu prin Hristos, rămîn şi trecătoare şi muritoare, pentru a se arăta că nu prin 
ele sînt netrecătoare şi nemuritoare, ci prin Fiul lui Dumnezeu, Care a luat în Sine firea 
lor, sau le lasă şi să moară după firea lor, dar le şi învie prin puterea Lui la viața nemuri- 
toare. Omul e lăsat să fie conştient de ceea ce este prin sine şi de ceea ce primeşte prin 
puterea lui Dumnezeu. 

Dacă în Hristos s-ar fi întrupat numai vreo creatură superioară, ar însemna că nici El 
nu ne poate scoate din piericiune. Şi dacă există un Dumnezeu superior lui Hristos, aceata 
nu ne poate ajuta. Rămine închis şi el însuşi ca şi creatura. Mai degrabă trebuie cugetat 
deci şi el ca o esenţă izvoritoare de forme exclusiv picritoare, Dar atunci cum se împacă 
nepiericiunea ei ca esenţă cu piericiunea formelor ce emană din ea? La ce mai e bună 
nepiericiunea ci? 


INTUL ATANANIE CEL. MARE 


dacă se pot afla cele din Fiul între cele făcute, ca să îndrăznească să 
declare şi pe Fiul lui Dumnezeu creatură. Dar nu vor afla aşa ceva cei ce 
îndrăznesc toate şi rătăcesc în privința dreptei credințe. Căci în cele 
create nu este nimic atotțiitor şi nimic nu e ținut de altul'*. Ci toate sînt 
ţinute de Dumnezeu: «Cerurile grăiesc slava lui Dumnezeu» (Ps. 18, 2); 
şi: «Al Domnului este pămîntul şi plinirea lui» (Ps. 23, 1); «Marea a văzut 
şi a fugit» (Ps. 113, 3). Şi toate sînt slujitoare ale Celui ce le-a făcut, împli- 
nind cuvîntul Lui şi ascultînd de poruncile Lui (Ps. 102, 20)*. Dar Fiul 
este atotțiitor, ca şi Tatăl, cum s-a scris şi s-a arătat. 

Şi iarăşi în creaturi nu e nimic neschimbător prin fire. Căci unii din 
îngeri nu şi-au păstrat vrednicia lor (Iuda, 6); şi «stelele nu sînt curate 
înaintea Lui»; şi diavolul a căzut din cer, iar Adam a călcat porunca; şi 
toate sînt schimbătoare. Dar Fiul e neschimbător ca şi Tatăl. Aceasta a 
arătat-o Pavel, din psalmul 101, zicînd: «Şi Tu întru început, Doamne, ai 
întemeiat pămîntul; şi lucrul miinilor Tale sînt cerurile. Ele vor pieri, iar 
'Tu vei rămîne şi toate ca o haină se vor învechi şi ca pe o îmbrăcăminte le 
vei schimba şi se vor preface. Iar Tu acelaşi eşti şi anii Tăi nu se vor 
afirşi» (Evr., 1, 10-12). Şi iarăşi zice: «Iisus Hristos, ieri şi astăzi acelaşi, şi 
în veci» (Evr., 13, 8). : 


IV 


Şi iarăşi toate cele făcute nu erau şi s-au făcut. Căci pămîntul care nu 
era nimic, l-a făcut. Şi Ele «Cel ce cheamă cele ce nu sînt, ca să fie (Rom., 
4, 17). Şi aşa sînt făpturi şi creaturi'*!. De aceea <Întru început a făcut 
Dumnezeu cerul şi pămîntul» (Fac., 1, 1) şi toate cele din ele. Şi iarăşi: 
«Mina Mea le-a făcut pe acestea toate» (Isaia, 66, 2)*. 


128. Nimic din lume nu e ţinut definitiv şi exclusiv de altul, deşi fiecare din formele - 
lumii are nevoie de altceva pentru timpul existenţei ei. Dar orice ține ceva pentru o vreme 
şi în parte e ținut şi el de altceva. Dacă e aşa, nu se pot ţine nici toate unele prin altele în 
mod definitiv. Cum, fiind toate slabe, s-ar putea ține în mod absolut întreolaltă? Există un 
Atotţiitor superior tuturor, Care n-are nevoie să fie susținut de altceva. Gîndirea sfintului 
Atanasie îmbrăţişează toată creaţia, ca să vadă în ea necesitatea unui Atoţţiitor absolut 
mai presus de ea. Dar Dumnezeu este Atotţiitor şi în sensul că EI susţine pe fiecare în 
unire cu toate, mai ales persoanele umane. Dacă ele totuşi mor în urma păcatului, nu mor 
de tot şi cele ce au refăcut legătura lor cu Dumnezeu vor îi readuse prin înviere la viața 
deplină în El. 

129. Cele create nu plasticizează numai raţiuni ale Cuvîntului, ci şi împlinesc acele 
rațiuni, sau Cuvinte ale Lui. Cuvîntul creator cheamă cuvintele create la o împlinire a ceea 
ce e dat lor de către El. 

130. lov, 25, 5. 

131. Dumnezeu le face toate prin chemare, sau cuvînt. Cuvîntul sau chemarea e pute- 
rea care face din nimic cele spuse prin El ca sens. Acest sens ia existenţă creată. El e la 
început gînd, apoi devine realitate, nu ca emanaţie din E], ci prin voia Lui. 

132. Deci la gînd se adaugă voia, sau fapta lui Dumnezeu, ca gîndul să-şi capete o 
împlinire într-o creatură. 


d EPINCOP NERAPION 


Dar Fiul este Cel ce este!" şi Dumnezeu pente toate, ca şi Tatăl. 
Aceasta s-a arătat. El nu este făcut, ci e Făcător'"i; nu este creat, ci e Crea- 
tor şi Făcător al lucrurilor Tatălui. Căci prin El s-au făcut veacurile (Evr., 
1, 2)'%. Şi «toate printr-Însul s-au făcut şi fără de El nimic nu s-a făcut»'*, 
Precum a învățat Apostolul din psalm, E! a întemeiat la început pămîntul 
şi cerurile sînt lucrurile miinilor Lui (Evr., 1, 10; Ps. 101, 26). 

Şi iarăşi nimic din cele create nu este prin fire Dumnezeu, ci fiecare 
din cele făcute, ca ceea ce s-a făcut aceea a fost şi chemat!”; una cer, alta 
pămînt, unele luminători, altele stele; şi altele mare şi adîncuri şi viețui- 
toare cu patru picioare; şi în sfîrşit, om. Şi înainte de acestea: îngeri, 
arhangheli, heruvimi, serafimi, puteri, începătorii, stăpînii, domnii'* şi 
raiul. Şi aşa rămîne fiecare. Iar dacă au fost numiţi unii şi dumnezei, nu 
au fost numiţi aşa prin fire, ci prin participare la Fiul'*. Aşa a spus şi El 
însuşi: «Deci i-a numit dumnezei pe aceia către care a fost cuvîntul lui 


133. EI e pururea Cel ce este, nu ceva ce n-a fost vreodată, sau a fost numai gindit de 
altcineva şi a fost făcut de acela. Nu se poate merge aşa la infinit. El e Cel ce este într-un 
prezent etern, nu ceva ce a fost făcut cîndva. 

134. Dacă nu se face, e veşnic. Dacă e Făcător, e numai Subiect, nu e obiect în nici o 
privinţă. 

135. Dacă prin El s-au făcut veacurile, El este înainte de veacuri, din eternitate. Deci 
n-a fost făcut cîndva. _ 

136. Dacă «toate printr-Însul s-au făcut şi fără de El nimic nu s-a făcut din cîte s-au 
făcut», El nu e din cele făcute. EI este pur şi simplu din eternitate prin Sine. Nimic n-a avut 
putere peste El, care să-L facă. El e liber în mod absolut, deci e Persoana absolută, ne- 
avînd în El nimic de obiect, nimic supus unei puteri superioare. Toate cele supuse, depen- 
dente, se explică în existenţa lor printr-o realitate nesupusă vreunei puteri superioare, 

” vreunei legi. E Subiect absolut în putere şi-libertate. Mai mult, toate cele ce au o depen- 
denţă, dovedindu-se ca făcute, sînt dependente de El şi nu poate fi ceva independent de 
E]. Căci atunci n-ar fi putut să facă toate cîte s-au făcut. Ar fi strimtorat de acela care n-a 
fost făcut de El. N-ar fi Atotputernic şi Atotţiitor. 

137. Dumnezeu a făcut pe fiecare, chemîndu-l pe nume. Prin aceasta i-a dat un rost 
propriu, o rațiune proprie. Fiecare lucru e un cuvînt încorporat, ca produs al unui gînd 
exprimat voit al Cuvîntului. Toate ne sînt adresate nouă drept cuvinte ale lui Dumnezeu, 
la nivelul înțelegerii noastre. 'Toate fiind chemate la existenţă pe nume sînt făcute cu func- 
țiuni potrivite necesităţii altora, cu o structură ce se integrează cu altele. Dar numai Dum- 
nezeu are puterea să le dea aceste funcțiuni sau structuri complementare, deci să le dea 
numele prin care unele pot fi folosite de altele. 

138. Avem aci opt din cele nouă trepte ale lui Dionisie Areopagitul. Numai treapta 
scaunelor (tronurilor) lipseşte. Şi nu sînt puse în ordinea de la acela. Dar ca al noulea e 
numit raiul. Poate prin aceasta arată neamul omenesc ca a noua treaptă a făpturilor 
conştiente create. 

139. Din stăruința sfintului Atanasie în descrierea creației ca deosebită de Sfinta 
'Treime se vede că termenul «de o ființă» cu Tatăl, folosit pentru Fiul are rostul de a dovedi 
că Hristos numai dacă e Fiul lui Dumnezeu făcut om poate scăpa pe oameni de stricăciu- 
nea şi de moartea care le vine creaturilor cînd se despart de Dumnezeu. Termenul «de o 
ființă» e folosit cu rost mîntuitor, soteriologic, nu speculativ. Lumea aceasta în schimba- 
rea şi succesiunea de persoane şi lucruri, nu ce unica realitate, ci deasupra ei este ființa 
eternă, incoruptibilă, care fiind Treime de Persoane usigură şi persoanelor umane, din 
iubire şi prin iubire, o existență pentru veci. 


SFINTUL ATANASIE CEI. MARE 


Dumnezeu» (loan, 10, 35)'*, De aceea nefiind dumnezei prin fire, se 
întîmplă uneori că unii se schimbă şi de aceea aud: «Eu am zis: dumnezei 
sînteți şi toți fii ai Dumnezeului celui prea înalt. Dar voi, ca oameni, 
muriţi» (Ps. 81, 6). Aşa a fost cel ce a auzit: «Iar tu eşti om şi nu dumne- 
zeu». lar Fiul este Dumnezeu adevărat ca şi Tatăl. Căci întru el este şi: 
Tatăl ca în Fiul“. i , S 

Asttel Ioan a scris precum s-a arătat. lar David cîntă: «Scaunul Tău, 
Dumnezeule, în veacul veacului. Toiag al dreptăţii este toiagul împărăției 
'Tale» (Ps. 44, 7). Iar proorocul Isaia zice: «Ostenit-a Egiptul şi negustoria 
etiopienilor. Şi bărbaţii cei înalţi din Savarin la Tine vor trece şi vor urma 
Ţie legaţi de miini cu cătuşi şi se vor închina Ție că în Tine este Dumne- 
zeu. Că Tu eşti Dumnezeul lui Israel şi n-am ştiut» (Isaia, 45, 14-15). Dar 
cine este Dumnezeu, întru care este Dumnezeu, dacă nu Fiul, Care zice: 
«Eu sînt întru Tatăl şi Tatăl întru Mine» (loan, 14, 10)? 


vV 


” Acestea aşa fiind, şi aşa fiind scrise, cine nu vede, odată ce Fiul nu are 
nimic asemenea celor create, ci toate cele ale Tatălui sînt ale Fiului, că 
fiul este de o ființă cu Tatăl? Căci precum dacă ar avea vreo asemănare 
cu creaturile şi vreo înrudire cu ele, ar fi de o ființă cu ele, aşa fiind străin 
după ființă de cele create şi fiind Cuvîntul Tatălui şi nefiind altfel decât 
Acela, fiindcă toate ale Tatălui sînt şi ale Lui, în mod cuvenit este de o 
ființă cu Tatăl. Aşa au înţeles şi Părinţii, mărturisind în Sinodul de la 
Niceea pe Fiul «de o fiinţă» cu Tatăl şi «din ființa Tatălui» **. Căci ştiau 
prea bine că o ființă creată nu poate spune: «Toate câte le are Tatăl ale 
Mele sînt» (Ioan, 14, 10). Căci cel ce are început al facerii, nu are însuşi- 
rea ca cel ce este şi de a fi fost etern. Şi de aceea, fiindcă Fiul le are acestea 

” şi toate cele spuse înainte că fiind ale Tatălui sînt şi ale Fiului, e necesar ca 
ființa Fiului să nu fie creată, ci de o fiinţă cu Tatăl. Căci o ființă creată nu 


139 a. Numai cei care sînt în stare să înțeleagă cuvîntul lui Dumnezeu, pot fi făcuți 
dumnezei prin har. În capacitatea de a înţelege cuvîntul lui Dumnezeu se arată o capaci- 
tate de deschidere a lor pentru Dumnezeu, de comunicare cu Dumnezeu în mod spiritual, 
comunicare care are efect şi asupra trupului. Animalul nu poate fi îndumnezeit, pentru că 
nu comunică spiritual cu Dumnezeu prin cuvînt. Prin cuvînt omul creşte spiritual spre 
Dumnezeu. : 

140 Omul este după Dumnezeu cînd se îndumnezeieşte prin har. Dar el are capacita- 
tea de a fi îndumnezeit, fiind făcut «după chipul» Fiului, putînd fi înfiat. Căci are înțelegere 
şi libertate, cu care poate cunoaşte pe Dumnezeu şi împlini voia Lui. Dar nefiind Dumne- 
zeu prin fire, el poate şi muri. E se poate mişca, în libertate, spre plinătatea vieții în Dum- 
nezeu, dar şi spre golirea de viață, sau spre moarte. Dumnezeu însă nu Se poate schimba 
spre o viață împuţinată. El rămîne în plinătatea infinită a vieţii. 

141. În textul completat la Sinodul ÎI din Constantinopol s-a spus «din ființa Tatălui» 
pentru a nu se da impresia că Fiul Se naşte «dir ființă» şi nu din persoana Tatălui, lăsînd 
impresia de panteism. 


CATRE ACELAŞI EPINCOR NEMAPION 


poate primi cele proprii lui Dumnezeu. Proprii Fiului sînt însă cele din 
care este cunoscut Dumnezeu, ca: atotțiitor, neschimbat şi celelalte spuse 
înainte. Deci Dumnezeu nu Se arată de o ființă cu creaturile, avînd cele ce 
le au şi creaturile, cum spun aceşti nesocotiți!“:. 


VI 


Aşa ar respinge cineva necredința celor ce spun că Cuvîntul lui Dum- 
nezeu este creatură. Credința noastră este în Tatăl, în Fiul şi în Sfântul 
Duh. Căci Însuşi Fiul a spus apostolilor: «Mergând învățați toate neamu- 
rile, botezîndu-i pe ei în numele Tatălui şi al Fiului şi al Sfîntului Duh» 
(Matei, 28, 19). A spus aşa, ca din acestea să înțelegem cele spuse înainte. 
Căci precum nu le spunem părinților făcători, ci născători şi pe noi înşine 
nu ne-a numit cineva creaturi ale părinților, ci fii prin fire şi de o ființă cu 
ei, aşa dacă Dumnezeu este Tatăl, numaidecit este Tată al Fiului prin fire 
şi de o ființă. Astfel Avraam n-a creat pe Isaac, ci l-a născut. Dar Veseleil 
şi Eliav n-au născut, ci au făcut toate lucrurile din cort (leş., 36, 1). Şi con- 
structorul de corăbii şi zidarul nu nasc cele ce le fac, ci fiecare face unul 
vasul, celălalt casa. Isaac nu face, ci naşte prin fire pe Iacov cel de o fiinţă. 
Şi la fel Iacov pe Iuda şi pe fraţii lui. Deci precum ar fi fără minte dacă ar 
numi cineva casa de o ființă cu zidarul şi vasul cu constructorul de coră- 
bii, aşa cu dreptate poate declara cineva pe orice fiu de o ființă cu tatăl lui. 


142. Sfîntul Atanasie stăruie în a prezenta pe Dumnezeu ca Cel ce este, Neschimbatul, 
Atotţiitorul, pentru că aşa fiind, Fiul Lui luînd firea noastră în Sine ne poate scăpa de 
corupție şi moarte. S-ar părea la prima vedere că aceste însuşiri ÎI prezintă pe Dumnezeu, 

. din punct de vedere ontologic, ca pe o entitate oarecum fizică ce nu poate fi roasă de dmp, 
coniorm filosofiei elene (parmenidiene). De fapt aceste însuşiri sînt biblice. Dumnezeu Îşi 
spune El însuşi. «Cel ce sînt» (Iahve); Pavel prezintă pe «lisus Hristos, ieri şi astăzi şi în 
veci acelaşi» (Evr., 13, 8). Sau Domnul însuşi zice despre Sine: «Eu sînt Alfa şi Omega, 
începutul şi sfirşitul, Cel ce este şi Cel ce era şi Cel ce vine, Atotţiitorul» (Apoc., 1, 8). Dar 
poate că în perioada Părinților nu s-au aprofundat destul aceste trăsături ale lui Dumne- 
zeu, nu s-a insistaț asupra conținutului lor de adincime spirituală. 

Dumnezeu ca Cel ce este nu are început, nici sârşit şi nu e de la nimeni. Nu depinde de 
nimic în existența Lui. Totodată nu Se poate epuiza în existenţa Lui. E o adincime infinită 
şi desăvirşit liberă, neprimind nimic de la nimeni şi nefiind supus la nimic. El are şi con- 
ştiinţă. Căci o existenţă fără conştiinţă nu are intensitatea trăirii. De plenitudinea existen- 
ței lui Dumnezeu ține conştiinţa, dar nu conştiinţa unei dependențe, a unei nedeplinătăți şi 
a unei resbnsabilități față de o altă realitate, ca la om, ci conştiinţa absolutei plenitudini şi 
nbertăţi. Neschimbabilitatea lui Dumnezeu ţine şi ea de existența Lui prin Sine, plenară, 

. infinită, absolută, liberă şi conştientă. De aceea nu trebuie înțeleasă ca încremenire fizică, 
ci ca plenitudine nemicşorată de viață, putînd da acestei plenitudini tot felul de forme (ca 
cea a chenozei Fiului care se întrupează, a aplecării milostive la creaturi, manifestînd însă 
şi în ele o putere mai presus de a oricărei creaturi). În calitatea de Atotţiitor a lui Dumne- 
zeu se arată din nou plenitudinea existenţei Lui, care nu e susținută de nimic, ci susține 
toate, fapt însoţit de conştiinţa independenţei Sale absolute şi a dependenţei tuturor de EI, 
atît în originea existenței lor, cât şi a duratei ei. El Îşi exercită această însuşire inspirînd 
creaturilor conştiente, conştiinţa acestei dependențe, iar în celelalte manifestind-o prin 
faptul că ele prin ele înseşi sînt coruptibile, trecătoare; de asemenea în dispariția indivi- 
duaţiunilor existente şi în apariţia altora, dar totodată şi în menţinerea creației cu întreg în 
putinţa de a fi înălțată la infinit prin prezența 1.ui în eu. Fără cel ce ente şi fără EI ca Atolţii- 
tor, neschimbat în putere, nu putem explicu existența noastră dependentă şi a tuturor. 


SFINTUL ATANANIE CEI, MARE 


Dacă deci există tată şi fiu, e necesar ca fiul să fie prin fire şi cu adevărat - 
fiu. Iar aceasta este deoființimea cu Tatăl, cum s-a arătat prin multe. 

De fapt despre făpturi s-a spus: «El a zis şi s-au făcut». «EI a poruncit 
şi s-au zidit» (Ps. 148, 5). Iar despre Fiul: «Scos-a inima Mea Cuvînt bun» 
(Ps. 44, 2). Iar Daniel a cunoscut pe Fiul lui Dumnezeu, dar a cunoscut şi 
lucrurile lui Dumnezeu. Şi pe Fiul L-a văzut răcorind cuptorul (3, 25). Iar 
despre lucruri a spus: «Binecuvîntaţi toate lucrurile Domnului pe Dom- 
nul» (Cîntarea celor trei tineri). Şi pe fiecare dintre făpturi le-a înşirat. 
Dar pe Fiul nu L-a numărat între ele, ştiind că nu este lucru, ci că prin El 
s-au făcut lucrurile. De aceea L-a lăudat şi L-a prea înălţat în Tatăl. 

Precum deci prin El Se descoperă Dumnezeu celor ce-L cunosc, aşa 
prin El şi în El se mărturiseşte binecuvîntarea şi lauda şi slava şi stăpîni- 
rea Tatălui, ca această mărturisire să fie bine primită, precum spun 
Scripturile'*. 

Din multe, deci şi din acestea, s-a arătat şi se arată că e necredincios 
cel ce declară pe Cuvîntul lui Dumnezeu creatură. 

VII 


Dar fiindcă iau ca motiv mincinos şi scrisa din Pilde: «Domnul M-a 
zidit (creat) pe Mine început al căilor Sale spre lucrurile Sale» (Pilde, 8, 
22) şi pe temeiul ei conchid: Iată «l-a zidit», deci e creatură, e de trebuință 
să arătăm şi din aceasta cât de mult rătăcesc, necunoscînd scopul dum- 
nezeieştii Scripturi. Dacă este Fiul, să nu 1 se spună creatură. Iar de e 
creatură, să nu 1 se spună Fiu. Căci s-a arătat în cele dinainte cîtă deose- 
bire este între creatură şi Fiu. Şi fiindcă desăvârşirea (botezul) nu se 


săvirşeşte în Creator şi creatură, ci în Tatăl şi Fiul, necesar să nu se spună 


că Domnul e creatură, ci Fiu!*. 


143. Dacă prin Fiul creează şi susține şi mîntuieşte Dumnezeu, după cădere, toate, tot 
prin Fiul se aduce Tatălui de către creaturi binecuvîntarea şi slava şi se dă acesteia prilejul 
cunoaşterii puterii Lui creatoare şi mîntuitoare. Dacă nu i se mărturisesc acestea Tatălui 
prin Fiul, nu se face bucurie Tatălui, pentru că nu se recunoaşte ca Tată şi se nesocoteşte 
Fiul care voieşte ca acestea să fie recunoscute de către creaturi Tatălui Său. Un tată 
pămîntesc care nu vede pe fiul său prețuit, nu are nici o bucurie de lauda ce i se aduce, sau 
nu i se aduce în acest caz nici o preţuire. Un Dumnezeu care nu e Tată, n-are iubire nici 
faţă de noi şi nu se înţelege pentru ce ne-a făcut. Lui îi lipseşte nota personală cea mai 
caracteristică. Este o esenţă, din care lucrurile emană fără voia şi conştiinţa ei. Nu e conş- 
tientă nici de laudele ce i se aduc. Noi, fiind făcuţi după chipul lui Dumnezeu, adică după 
modelul Fiului, trebuie să ne simţim calitatea de fii cînd lăudăm pe Tatăl, adică să-L lău- 
dăm cu iubire de fii. Aşa Îi place Tatălui să ne simţim, ca să-L simţim pe EI ca Tată iubitor. 
Această fericire a noastră este bucuria Lui. Dar această simţire fericită nu o putem avea 
decit de la Fiul, uniţi cu Fiul, mişcaţi în sporirea ei de Duhul Sfint. 

144. Omul creat nu se poate desăvirşi în Dumnezeu printr-o creatură intermediară. 
Aceasta ne ţine în creatura mărginită; nu putem trece în Dumnezeu cel necreat, nu putem 
spori în Dumnezeu cel nemărginit, nu putem dobîndi nemurirea în Dumnezeu cel nemuri- 
tor. Ne deşăvirşim prin Duhul în Fiul cel de o ființă cu Tatăl, pentru că prin aceasta sîntem 
ridicați necontenit prin Fiul devenit om în relaţia Lui cu Tatăl, sau în planul înaintării în 
infinitatea vieţii nemuritoare şi a dragostei desăvîrşite ca fii ai Tatălui desăvîrşit împreună 
cu Fiul desăvirşit. Ne botezăm sau ne renaştem în Dumnezeul iubirii, Care e Cel al relației 
între 'Tatăl şi Fiul şi în Duhul cure ne aduce înfierea şi ne face să creştem în ea la nesfirşit. 


CATA ACELANI PPINCOP NERAPLON 


Însă ei întreabă: Dar nu s-a scris uşu?'* Da, s-a scris şi s-a spus în 
mod necesar. Dar ei înțeleg rău ceea ce s-a scris bine. Ei «n-au cunoscut 
şi n-au înțeles» (Ps. 81, 5). De aceea, precum s-a Scris, «umblă în întune- 
ric» (loan, 12, 35). Dar nu trebuie să grăim, ca ei să se arate şi în aceasta 
fără de minte, iar noi să nu nesocotim respingerea necredinţei lor. Căci 
poate se vor întoarce şi ei. Deci conţinutul credinței noastre în Hristos 
este acesta: Fiul lui Dumnezeu, Care e Dumnezeu-Cuvîntul (căci «la 
început era Cuvîntul şi Dumnezeu era Cuvintul» (loan, 1, 1), Înţelepciu- 
nea şi Puterea Tatălui (căci «Hristos e Puterea şi Înţelepciunea lui Dum- 
nezeu» I Cor. 1, 24), S-a făcut la sfîrşitul veacurilor om pentru mintuirea 
noastră. Căci loan zice: «La început era Cuvintul» (loan, 1, 1), iar după 
puţin: «Şi Cuvîntul trup S-a făcut» (Ioan, 1, 14). Prin aceasta a arătat că 
S-a făcut om. lar Domnul a spus despre Sine: «De ce căutați să Mă omo- 
rîți pe Mine, omul care v-am grăit adevărul» (loan, 7, 19; 8, 10)? La rîndul 
său Pavel, învăţînd de la EI, a spus: «Unul este Dumnezeu, Unul e şi Mij- 
locitorul între Dumnezeu şi oameni, omul Hristos Iisus» (I Tim., 2, 5). lar 
făcîndu-Se om şi descoperind cele omeneşti, alungînd şi desființind 
moartea noastră, S-a aşezat de-a dreapta Tatălui, E! fiind în Tatăl şi Tatăl 
fiind în El, precum era şi este pururea. 

4 VIII 

Acesta e conţinutul credinţei, primit de la apostoli prin Părinți. Deci 
cel ce citeşte Scriptura trebuie să cerceteze şi să distingă cînd grăieşte ea 
despre dumnezeirea Cuvântului şi cînd despre cele omeneşti ale Lui, ca 
nu cumva înțelegînd unele în locul altora să pătimim cele ce au pătimit 
arienii. Deci cunoscîndu-L pe El drept Cuvîntul, ştim că «toate printr-Insul 
s-au făcut şi fără de El nimic nu s-a făcut» (loan, 1, 3) şi: «Prin Cuvîntul 
Domnului cerurile s-au întărit» (Ps. 32, 6) şi: «Trimite Cuvîntul Lui şi se 
vindecă toate» (Ps. 106, 20); iar cunoscîndu-L ca Înţelepciune, ştim că 
Dumnezeu prin Înţelepciune a întemeiat pămîntul (Pilde, 3, 19) şi toate 
le-a făcut Tatăl întru Înţelepciune'*; şi cunoscîndu-L pe EI ca Dumnezeu, 


144 a. Arienii întrebau: nu s-a scris în Proverbe (8, 22): «M-a creat»? 

145. Dumnezeu n-a creat lumea în mod haotic, ca să rămînă într-o agitaţie continuă şi 
fără scop în această stare, ci a întipărit în ea o ordine strict raţională în care ea înaintează 
tot mai mult în unirea şi asemănarea cu Dumnezeu. Existenţa lumii nu se poate separa de 
ordinea ei şi de aspiraţia ei spre desăvirşire. Este o ordine plasticizată dinamică, este un 
întreg structurat armonic înaintînd spre desăvirşire, o unică structură dinamică de mare 
complexitate. ar calitatea aceasta n-ar putea-o avea lumea dacă n-ar avea ca temelie 
izvorul existenței (Tatăl), dacă n-ar avea imprimată în ea Înţelepciunea dumnezeiască 
(Fiul sau Cuvintul lui Dumnezeu) şi dacă n-ar fi în mişcare spre desăvîrşirea în asemăna- 
rea cu Dumnezeu (în Duhul! Sfînt). Dumnezeu nu este izvorul unei puteri haotice, ci adîn- 
cul Înţelepciunii, al desăvirşitei raționalități şi al mişcării spre viața desăvîrşită în Dum- 
nezeu. Numai aşa fiind lumea poate cunoaşte şi folosi cu un rost omul, dotat şi el cu 
rațiune şi cu aspiraţia spre dezvoltare la nexsfirgit. Şi numai aşa poate vedea omul în ea 


NEINTLIL ATANANIE CEI, MARE 


am cunoscut că El este Hristos. Căci cîntă David: «Scaunul Tău, Dumne- 
zeule, în veacul veacului. Toiag de dreptate este toiagul Împărăției Tale: 
iubit-ai dreptatea şi urît-ai nedreptatea. Pentru aceea Te-a uns pe Tine 
Dumnezeul Tău, cu untdelemnul bucuriei mai mult decit pe părtaşii Tăi» 
(Ps. 44, 7-8). lar în Isaia E] însuşi zice despre Sine: «Duhul Domnului 
peste Mine, pentru care M-a uns pe Mine» (Isaia, 61, 1). Iar Petru a măr- 
turisit: «Tu eşti Hristos, Fiul lui Dumnezeu celui viu» (Matei, 16, 16). 
Iar pe de altă parte, cunoscîndu-L pe El ca făcut om, nu tăgăduim cele 
spuse despre El omeneşte, cum este: a flămînzi, a înseta, a fi lovit, a 
lăcrima, a adormi şi la sfîrşit a primi prin cruce moartea pentru noi. Căci 
toate acestea s-au scris despre El. Aşa şi cuvîntul: «M-a zidit (creat), care 
se potriveşte oamenilor, nu l-a tăcut Scriptura, ci l-a grăit. Căci noi, 
oamenii, am fost creați şi făcuţi. Deci precum auzim: a flămînzit, a ador- 
mit, a fost lovit, nu-I tăgăduim dumnezeirea, aşa auzind: «M-a zidit», tre- 
buie să ne amintim că, Dumnezeu fiind, a fost creat ca om. Căci e propriu 
omului a fi creat şi cele spuse înainte: a flămînzi şi cele asemenea. : 


gîngurile lui Dumnezeu adresate lui şi poate purta un dialog cu Dumnezeu spre înaintarea 
în asemănarea şi unirea cu El. De aceea în lume se văd şi cuvintele Cuvîntului adresate 
omului, pentru ca acesta, dotat cu capacitatea de a le percepe, să poată răspunde chemării 
lui Dumnezeu prin ele spre desăvîrşire, sporind tot mai mult în calitatea sa de om şi putînd 
răspunde cu mulțumire şi cu slavă lui Dumnezeu şi arătînd această slavă a lui Dumnezeu 
chiar în slava în care se îmbracă el. Raţionalitatea lumii şi raţiunea omului, capabilă să o 
descifreze, nu e fără rost. Prin ea omul înaintează în unirea cu Dumnezeu şi prin aceasta 
în desăvirşire. Nu e în lume o raționalitate şi în om o rațiune statică, nici una care se conci- 
lază cu apariția şi dispariția monotonă şi fără rost a persoanelor umane. În acest caz 
rațiunea lui n-ar descifra raționalitatea lumii, decât pentru a-şi da seama de lipsa lor de 
rost a rațiunii lui şi a raționalităţii lumii şi pentru a protesta împotriva lor, sau a declara, ca 
unii din existențialiştii moderni, că lumea este o imensă necropolă fără nici un sens. Prin 
rațiune şi responsabilitate umanitatea - şi.cu ea lumea întreagă — se dovedeşte ca aflîn- 
du-se într-o legătură cu un Dumnezeu personal şi desăvirşit, deci transcendent ei, ca 
piei final şi ajutor în aspiraţia ei spre desăvîrşire; cu un Dumnezeu cu care se află în dia- 
log în scopul unei sporiri în apropierea de EI, ca model al desăvirşirii. O lume haotică, sau 
cu o raționalitate care nu o duce nicăieri, sau care pare că duce specia înainte, dar indivizii 
sint lăsaţi să piară rînd pe rînd, s-ar dovedi ca emanînd dintr-o esenţă oarbă, cu o raționa- 
litate nedeplină sau aparentă. Numai pe baza faptului că în lume este imprimată raționa- 
litatea Cuvintului lui Dumnezeu, Acesta Se poate face om şi omul se poate îndumnezei. 
Sfintul loan Evanghelistul a identificat pe Fiul iui Dumnezeu cu Cuvîntul sau cu Rațiunea, 
deşi termenul Cuvintul este şi în Vechiul Testament. Prin aceasta el a făcut o apropiere 
între învățătura despre Treime şi gîndirea greacă. În Rațiunea sau în Înţelepciunea divină 
e dată şi putinţa înţelegerii omului ca chip al lui Dumnezeu, sau o anumită înrudire a omu- 
lui cu Dumnezeu. Pe baza acestei înrudiri a putut lua Fiul lui Dumnezeu umanitatea în 
Sine şi o poate desăvirşi pînă la îndumnezeire. Pe baza ei ipostasul divin al Fiului se poate 
exprima prin gândirea şi prin cuvîntul omenesc. 

Astfel înţelegem cum ordinea din lume îşi are ternelia infinită în Logosul dumnezeiesc 
şl ea e destinată să înainteze sau să se înalțe în EI, prin persoana omului, în eterniţate. Nu 
e o ordine sortită să rămină între granițe finite, ci cu posibilitatea de a se înălța la infinit şi 
de a face străvezie ordinea iubirii desăvirşite a Sfintei Treimi în relaţiile dintre oameni şi 
în folosirea naturii în acest scop. 


CATRE ACELAŞI KPINCOP NERAPION 


IX 


Aşa e şi cu ceea ce s-a spus bine, dur s-a înțeles rău de către ei, adică: 
«Iar de ziua sau de ceasul acela nimeni nu ştie, nici îngerii, nici Fiul», 
Cuvîntul are un înţeles bun. Aceia însă socotesc că zicînd «nici Fiul», se 
arată ca neştiutor, fiindcă e creatură. Dar nu este aşa. Nicidecum! Căci 
precum zicînd: «M-a zidit» a zis-o omeneşte, aşa zicînd «nici Fiul» a 
spus-o tot omeneşte. Şi a spus-o dintr-o pricină binecuvîntată. Căci 
fiinacă S-a făcut, precum s-a scris, om, iar propriu omului este să nu ştie, 
şi să flămînzească şi celelalte (pentru că nu ştie, de nu aude şi nu află), de 
aceea Îşi arată şi neştiința omului, ca unul ce S-a făcut om: întii, ca să 
arate că are cu adevărat trup omenesc; apoi ca, avînd neştiința ome- 
nească în trup, eliberînd-o şi curățind-o de toate, să înfățişeze Tatălui 
umanitatea sfîntă şi desăvîrşită'“. 

Deci ce motiv mincinos vor mai născoci arienii? Şi ce născocire îi va 
mai ajuta să se împotrivească? Căci au fost ruşinaţi ca neştiind ce 
înseamnă: «Domnul M-a zidit pe Mine spre început lucrurilor Sale». Şi 
au fost arătaţi ca neînţelegînd cuvîntul: «lar de ziua aceea nimeni nu ştie, 
nici îngerii, nici Fiul». Căci precum zicînd: «M-a zidit», a arătat omenes- 
cul, sau că S-a făcut om şi ca atare a fost creat, iar zicînd: «Eu şi Tatăl una 
sîntem» (Ioan, 10, 30) şi: «Eu sînt întru Tatăl şi Tatăl întru Mine» (Ioan, 
14, 9), a arătat veşnicia şi deoființimea cu Tatăl, aşa zicînd: «Nimeni nu 
ştie, nici Fiul», o zice iarăşi ca om. Căci e propriu oamenilor să nu ştie. 
Dar zicînd: «Nimeni nu cunoaşte pe Tatăl decît Fiul nici pe Fiul, decît 
'Tatăl» (Matei, 11, 27), El arată că cunoaşte cu mult mai mult decît făptu- 
rile. De aceea ucenicii au spus Domnului în Evanghelia după loan: 
«Acum ştim că toate le ştii» (Ioan, 16, 30). E vădit deci că nu e nimic ce nu 
ştie El, Care e Cuvântul prin care toate s-au făcut. Iar între toate fiind şi 
ziua aceea, fără îndoială că prin El va fi şi ziua aceea, chiar dacă strigă 
arienii contrarul, în neştiinţa lor. 


146. Trebuia ca foamea, setea, neştiinţa, frica de moarte, moartea să le învingă ca om 
ajutat de Dumnezeu, dinăuntru, căci nu se putea întări firea noastră împotriva lor fără a 
face şi ea un efort prin voința ei liberă. Iar puterea dumnezeiască nu putea susține efortul 
omenesc decit comunicindu-i-se umanității de însuşi ipostasul dumnezeiesc, care i-a 
devenit ipostas propriu. Oarecum Însuşi Subiectul dumnezeiesc biruia în Hristos slăbiciu- 
nile omeneşti şi moartea, dar folosindu-Se şi de eforturile omeneşti, sau suportîndu-le pe 
acestea ca un om. Ipostasul dumnezeiesc, devenit ipostas al firii noastre, a coborit în 
lucrarea Sa la nivelul posibilităților maxime a lucrării omeneşti. Un Dumnezeu care ne-ar 
comunica puterea Sa numai din exterior, nefăcindu-Se El însuşi subiectul firii omeneşti şi 
necomunicîndu-i acesteia Duhul Său care-i dă tărie, n-ar putea birui slăbiciunile şi monr- 
tea omului de pe urma păcațului. Prin aceasta firea omenească e dăruită şi se dăruieşte 
Tatălui curățită şi sfințită de Însuşi Fiul prin puterea întăritoare a Duhului, ca fire proprie 
a Lui. În Fiul Său Tatăl iubeşte şi omenescul usumat de Fiul Său în care trece şi Duhul ce 
Se odihneşte în Fiul Său din eternitate. Avem aci sensul ontologic al mintuirii, derivind 
din relația Persoanelor treimice, nu cel juridic care s-a dezvoltat în Occident, 


DESPRE SFÎNTUL DUH, 
EPISTOLA ACELUIAŞI 
CĂTRE ACELAŞI EPISCOP SERAPION 


1 


Poate te vei mira că poruncindu-mi să scurtez epistola scrisă despre 
Sfîntul Duh şi s-o înfățişez în cuvinte mai puţine, mă vezi că am lăsat 
cuvîntul despre Duhul Sfint şi am scris împotriva celor ce nu cred în Fiul 
lui Dumnezeu şi-L declară creatură. Dar ştiu că nu mi-o vei lua în nume 
de rău de vei afla pricina. Ba evlavia ta mă va şi aproba, văzînd dreptatea 
ei. Căci ştii că Însuşi Domnul a zis: «Mîngiietorul nu va grăi de la Sine, ci 
cîte va auzi va grăi, că dintr-al Meu va lua şi va vesti vouă» (loan, 16, 13); 
şi“suflînd, le-a dat de la Sine pe Acesta ucenicilor (Ioan, 20, 22); şi la fel 
L-a vărsat Tatăl peste tot trupul, după cum s-a scris (Ioel, 2, 29). De aceea 
cu dreptate s-a vorbit şi s-a scris întîi despre Fiul lui Dumnezeu, ca din 
cunoştinţa despre Fiul să putem avea buna cunoştinţă şi despre Duhul'”. 
Căci precum am cunoscut pe Fiul ca propriu Tatălui, aşa vom afla că şi 
Duhul este propriu Fiului. Şi precum zice Fiul: «Toate cîte le are Tatăl ale 
Mele sînt» (Ioan, 16, 15), aşa toate acestea le vom afla că sînt prin Fiul şi 
în Duhul.Şi precum Tatăl a arătat pe Fiul, zicînd: «Acesta este Fiul Meu 
cel iubit, întru care am binevoit» (Matei, 3, 17), aşa este Duhul al Fiului. 
Căci zice Apostolul: «A trimis în inimile noastre pe Duhul Fiului, care 
striga: Ava, Părinte» (Gal., 4, 6). 

Dar ceea ce este minunat este că precum Fiul zice: «Ale Mele sînt ale 
Tatălui», aşa este al Tatălui şi Duhul Sfint, de Care s-a spus că e al 
Fiului!'“, 


147, Aceasta nu contrazice ceea ce s-a spus înainte, că nu se poate cunoaşte Hristos ca 
Fiul lui Dumnezeu decit prin Duhul, sau fiind omul în Duhul. Cel ce vorbeşte despre Fiul 
în mod adevărat, îl are pe Duhul. Dar nu cunoaşte propriu-zis pe Duhul pe care-l are, 
decit după ce cunoaşte pe Fiul. Sau Amîndoi sînt cunoscuți deodată. Putem afla din Scrip- 
tură şi ce ne spun alţii despre Hristos. Dar credinţa în EI ca în Fiul lui Dumnezeu o avem 
după aceea şi odată cu acela prin Duhul primit de la Hristos de care am aflat ce spune 
Scriptura sau ce spun alţii că este. Şi aceasta este adevărata cunoştinţă a lui Hristos, dar şi 
a Duhului. Se vede de aci chiâr din începutul epistolei a doua că aceasta (despre Fiul) şi cea 
de a treia (despre Duhul) au format o singură epistolă. E 

148. Duhul este şi al Tatălui şi al Fiului, dar al Tatălui ca Tată şi al Fiului ca Fiu. Tatăl Îl 
dă Fiului cum Îi dă toate ale Sale. Deci Fiul Îl are pe Duhul ca primitor al Lui, nu ca Cel ce e 
cuuzu existenţei Lui cum e Tatăl. De aceea primim şi noi pe Duhul Fiului, ca Duh prin care 
revenind şi sporind în calitatea de fii, strigăm: Ava, Părinte! 


CĂTRE ACELAŞI EDPINCOP SENAPION 


Căci Însuşi Fiul zice: «Cînd va veni Mingtietorul, pe Care Îl voi trimite 
vouă de la Tatăl, Duhul Adevărului, Care de la Tatăl purcede, Acela va 
mărturisi despre Mine» (loan, 15, 26). lar Pavel scrie: «Nimeni nu ştie 
cele ale omului decît duhul omului care locuieşte în el. Aşa şi cele al lui 
Dumnezeu nimeni nu le ştie decît Duhul lui Dumnezeu, Cel ce este în El. 
Iar noi n-am luat duhul lumii, ci Duhul cel din Dumnezeu ca să cunoaş- 
tem cele dăruite nouă de Dumnezeu» (1 Cor., 2, 11-12). Şi în toată Sfinta 
Scriptură vei afla că Duhul cel Sfint, care se spune al Fiului, se spune că e 
Duhul lui Dumnezeu. Aceasta am scris-o în cele dinainte. Deci dacă Fiul, 
pentru că e al Tatălui şi pentru că e Născutul ființei Lui, nu e creatură, ci 
de o ființă cu Tatăl, aşa nu e nici Duhul Sfînt creatură. Şi e necredincios 
cel ce zice aceasta, pentru că e al Fiului şi pentru că din EI se dă tuturor şi 
cele ce le are sînt ale Fiului'*. 


ii 
Deci sînt suficiente acestea pentru a convinge pe orice iubitor de 
ceartă să nu mai declare creatură a lui Dumnezeu pe Cel ce este Dumne- 
zeu şi scrutează adîncurile lui Dumnezeu şi e dat din Tatăl prin Fiul'**. 


Aceasta pentru ca să nu fie silit să declare creatură şi pe Fiul, pe Cuvîntul, 
Înţelepciunea, pecetea, strălucirea, pe care văzîndu-L cineva vede pe 


Tatăl şi drept urmare să audă: «Cel ce tăgăduieşte pe Fiul, nu are nici pe 
Tatăl» (| Ioan, 2, 23). Unul ca acesta va ajunge treptat să spună ca cel 
nebun: «Nu este Dumnezeu» (Ps. 13, 1). Faţă de unul ca acesta se va 
dovedi însă cu prisosință bun argumentul împotriva celor ce nu cred în 


149. Primindu-le de la Tatăl, Fiul le are în calitate de Fiu, le trăieşte cu conştiinţa că le 
are de ia Tatăl. Iar Duhul, avîndu-le de la Fiul, le trece în făpturi, care le trăiesc cu simțirea 
cu care le trăieşte Fiul ca Fiu. Neprimindu-le însă Duhul de la Tatăl direct ca Fiul, nu li le 
aduce făpturilor ca un alt Fiu, ca să nu se confunde cu Fiul. Duhul, purcezind însă din 
'Tatăl, are o altă relaţie directă cu Tatăl, dar ca să ia de la Fiul toate cîte le aduce creaturilor 
puse de Tatăl în Fiul. Deci Fiul rămîne Fiu, comunicîndu-ni-le prin Duhul, nu devine Tatăl 
sau originea ultimă a celor date. Nu devine deci nici originea Duhului. Se arată şi prin 
aceasta perihoreza celor trei Persoane; dar aceasta lasă distinctă, existenţa fiecăreia din 
celelalte două ca ceea ce este Ea însăşi. Nimic nu se trăieşte sau se dă separat de vreuna 
sau de două din Ele. Precum Fiul este în Tatăl şi Tatăl în Fiul, aşa este şi Duhul în Fiul. Dar 
'Tatăl are în Fiul, Care este în Sine, şi pe Duhul, sau în Duhul şi pe Fiul. Duhul aflător în 
Fiul ia din Fiul toate câte le dă Tatăl Fiului ca să le treacă oamenilor cu simțirea că le au 
comune cu Fiul, ca să-i întoarcă spre Tatăl, cum e şi Fiul întors din Duhul spre Tatăl. 

149 a. Se dă făpturilor de Tatăl prin Fiul, pentru a le sădi sirnţirea de fii ai Tatălui, 
comună cu a Fiului. 

150. Cine nu recunoaşte pe Fiul ca Fiu nu recunoaşte nici pe Tatăl ca Tată. Pentru 
acela nu există un Dumnezeu personal al supremei iubiri sau al iubirii între Tată! şi Fiul. 
Pentru acela nu e decit o esenţă impersonală, supusă unor legi inexplicabile în originea 
lor, cum sînt supuse toate cele ce provin din ea, neexistind cineva înzestrat cu demnitatea 
supremă a libertăţii. Pentru acela nu e decît o esenţă oarbă din care emană în baza acelor 
legi o succesiune monotonă de individuaţiuni care se topesc din nou în această esenţă. 
'Totul e fără rost. 


NEÎN'TUL_ ATANASIE CEL MARE 


Fiul, anume că din cele ce se dovedeşte Fiul ca nefiind creatură, se dove-. 
deşte şi Duhul ca nefiind creatură. Căci creaturile sînt din cele ce nu sînt 
şi au un început al existenţei'**. Căci «la început a făcut Dumnezeu cerul 
şi pămîntul» (Fac., 1, 1) şi cele din ele. Dar Duhul Sfint este şi se zice din 
Dumnezeu, cum a spus Apostolul. Iar dacă Fiul, fiindcă nu este din cele 
ce nu sînt, ci din Dumnezeu, e firesc să nu fie creatură, e necesar ca nici 
Duhul să nu fie creatură, fiindcă Se mărturiseşte ca fiind din Dumnezeu. 
Iar creaturile sînt din cele ce nu sînti“!. 


III 


Şi iarăşi Duhul este şi se zice ungere şi pecete. Căci scrie Ioan: «Şi 
ungerea pe care aţi luat-o de la El rămîne în voi şi nu aveţi trebuinţă ca să 
vă înveţe cineva, ci ungerea Lui, sau Duhul Lui vă învaţă despre toate» 
(I loan, 2, 27). Iar la proorocul Isaia s-a scris: «Duhul Domnului peste 
Mine pentru care M-a uns» (61, 1). Pavel, la rîndul său, scrie: «Întru care 
crezînd, aţi fost pecetluiți» (Efes., 1, 13). Şi iarăşi: «Nu întristați pe Duhul 
Sfint, întru Care aţi fost pecetluiți pentru ziua răscumpărării» (Efes., 4, 
30). Deci creaturile se ung şi se pecetluiesc întru Duhul. Iar dacă făpturile 
se ung şi se pecetluiesc întru Acesta, Duhul nu e creatură. Căci nu e ase- 
m&nea Cel ce unge cu cel uns. De fapt ungerea aceasta este suflarea Fiu- 
lui, încât cel ce are Duhul poate zice: «Sîntem buna mireasmă a lui Hris- 
tos» ([I Cor., 2, 15)'**. Iar pecetea întipăreşte pe Hristos, încât cel pecetluit 
are chipul lui Hristos'*. Căci zice Apostolul: “Copilaşii mei, pentru care 
iarăşi sufăr durerile naşterii pînă ce Hristos va lua chip în voi» (Gal., 4, 
19). i 

Iar dacă Duhul este buna mireasmă şi chipul Fiului, e vădit că nu e 
creatură. Fiindcă nici Fiul, fiind în chipul Tatălui, nu e creatură'**. De 


150 a. Sfintul Atanasie a fost adus la afirmarea despre creația lumii din nimic, de nece- 
sitatea de a apăra învățătura că Fiul nu e creatură, de a-L distinge de creaţiune. Astfel 
'Treimea implică deosebirea dintre Dumnezeu şi lumea creată. Dacă nu e o Treime de Per- 
soane, Care Îl arată pe Dumnezeu suficient Lui însuşi, nu rămîne decit alternativa unei 
esențe din care emană o lume identică cu această esenţă în sens panteist. Cele trei învăță- 
turi creştine fundamentale: Sfinta Treime, creaţia lumii din nimic şi întruparea Cuvîntului 
ca om spre miîntuirea oamenilor se află într-o strînsă solidaritate. 

"101, Dacă Duhul ar fi creatură, ar fi marcat de faptul că e din cele ce nu sînt, deci avînd 
în Sine tendinţa spre piericiune. El n-ar putea în acest caz da viață netrecătoare celor în 
care Se sălăsluieşte. În acest caz, fără Treime ca Dumnezeire a iubirii desăvirşite Dumne- 
zeu n-ar mai îi Dumnezeu adevărat, ci S-ar confunda cu lumea relativă. 

151 a. Cînd iubesc pe cineva întipăresc chipul aceluia în altul, pentru că l-am întipărit 
întîi în mine. 

152. Duhul e legat atît de intim cu Fiul, încît e numit suflarea Lui personală. Dar şi 
între noi cînd dau pe cel iubit altuia, cel iubit dat de mine e ca un suflu al meu. 

152 a. Duhul nu dă chipul Său celui în care e suflat, sau în care Se îmbibă ca ungere, 
sau celui pe care-l pecetluieşte. EI are o fluiditate de viață, care-L face să nu se identifice 
ca un chip distinct în cel în care este suflat, ci îl ridică pe acela în întregime pe un alt plan. 
Îi dă un elan spre desăvirşire, o puritate, o frumuseţe spirituală, o pornire generoasă de a 

fapt, precum cel ce vede pe Fiul vede pe "Tatăl, aşa cel ce are pe Duhul 
Sfint, are pe Fiul. Şi avindu-L pe Duhul ente templul lui Dumnezeu. Căci 
scrie Pavel: «Oare nu ştiţi că templul lui D)umnezeu sînteţi şi Duhul lui 
Dumnezeu locuieşte în voi?» (1 Cor., 3, 10). Iar Ioan zice: «Întru aceasta 
cunoaştem că sîntem în Dumnezeu şi El întru noi, că ne-a dat nouă din 
Duhul Lui» (| Ioan, 4, 13). lar dacă Fiul, fiind în Tatăl şi Tatăl în EL, a fost 
mărturisit că nu este creatură, e cu totul necesar ca nici Duhul să nu fie 
creatură. Căci în El este Fiul şi EI este în Fiul!*%, De aceea cel ce primeşte 
pe Duhul este templul lui Dumnezeu. De aci se vede iarăşi că dacă Fiul 
este Cuvîntul lui Dumnezeu, este şi El una cu Tatăl. «Căci unul este Dum- 
nezeu, din care sînt toate şi unul Domnul lisus Hristos» (1 Cor., 8, 6). De 
aceea s-a şi spus şi s-a şi scris că Fiul este Unul Născut, pe cînd creaturile 
sînt multe şi deosebite: îngeri, arhangheli, heruvimi, începătorii, stăpînii 
şi celelalte, precum s-a mai spus'*. Iar dacă Fiul nu este dintre cele multe, 
ci e Unul, cum Unul este şi Tatăl, şi nu este creatură, fără îndoială nici 


se dărui, o luminozitate a întregii ființe. Iar forma aceasta seamănă cu Hristos. Duhul ira- 
diină ca o suflare dinamică, ce curge ca o ungere din Hristos, dă omului într-o sporire 
continuă chipul lui Hristos, sau restabileşte tot mai mult şi tot mai clar în el chipul lui Hris- 
tos pe care-l are prin creaţie. Aceasta înseamnă că Duhul însuşi e, într-un fel deosebit de 
om, chipul Fiului. De fapt Părinţii spun că Duhul e chipul Fiului, cum Fiul e chipul Tatălui. 
Dar nu spun niciodată că Fiul e chipul Duhului. Insă Duhul e altfel chipul Fiului de cum e 
Fiul chipul Tatălui. Fiul e chipul Tatălui pentru că Se naşte din El. Duhul e însă chipul Fiu- 
lui pentru că «străluceşte» din El cum a spus Patriarhul Grigorie Cipriotul în sec. XIII. Îl 
face pe Fiul să strălucească şi această strălucire să se vadă ca o frumuseţe vie a Fiului. Şi 
acest chip strălucitor al Fiului se vede în Duhul, ca într-un chip al Fiului. Chipul nu e des- 
părțit de model. Chipul se ştie deosebit de model, dar totodată unit cu modelul. Cînd 
cineva e strîns unit cu mine, în mine se vede chipul lui, în lucrarea mea se vede lucrarea 
lui. Dar el rămîne el şi eu rămîn eu. Nimeni nu are un chip decît în relație intimă cu altul. 
Şi e chipul altuia în măsura relaţiei de iubire cu acela. În acest sens Duhul e chipul lui Hris- 
tos. Dar în chip se vede şi modelul fără să se confunde: «Cine Mă vede pe Mine, vede pe 
Tatăl». Noi sîntem chipul lui Hristos prin Duhul, pentru că Duhul însuşi e chipul străluci- 
tor al lui Hristos. Dar un chip transcendent nouă. Iar în Hristos însuşi modelul transcen- 
dent al omului se face subiectul chipului Său uman. Dar nu fără lucrarea Duhului. Căci 
Duhul este supremul chip al Fiului, în Duhul străluceşte Fiul. Dar pentru noi Fiul ca model 
este transcendent, pentru Duhul însă nu. Însă Duhul ne ridică la unirea cu Fiul cel trans- 
cendent. Această unire a noastră cu Fiul ca model al nostru şi cu Duhul ca chip al Lui nu ne 
confundă nici cu Fiul, nici cu Duhul, precum nici Duhul nu Se confundă cu Fiul. 

152 b.E o interioritate reciprocă între Fiul şi Duhul, deosebită de cea dintre EI şi Tatăl, 
sau de cea între Tatăl şi Fiul. 

153. Fiul e Unul, pentru că Dumnezeu nu arată aspecte diferite ale Sale prin fii diferiți, 
ci se dă întreg în Fiul şi-Şi arată tot chipul Său în Fiul. Altfel Fiul n-ar avea valoare abso- 
lută de Fiu. În creaturi însă Tată! nu pune ființa Sa neîmpărțită, ci în aducerea lor la exis- 
tență pune în lucrare diferite aspecte ale puterii Sale. De aceea creaturile sînt multe şi . 
diferite. Cele multe sînt mărginite unele prin altele şi fiecare are o valoare relativă în func- 
ție de a altora; şi fiecare e dependentă de celelalte. Fiul nu ce dependent de nimic, nu e 
mărginit de nimic. Toate sînt depenacente de El. 


NEÎNTUL ATÂNANIE CEI, MARE 


Duhul (căci trebuie să se ia din Fiul cunoştinţa Duhului)!" nu este crea: 
tură. Căci nu e dintre cele multe, ci şi El este Unul”“. 


IV 


Şi pe aceasta o ştie Apostolul cînd zice: «Iar toate acestea le lucrează 
unul şi acelaşi Duh, care împarte în mod deosebit fiecăruia precum 
voieşte» (I Cor., 12, 11). Şi după puţin: «Într-un Duh noi toți ne-am bote- 
zat spre-a fi un trup şi toţi ne-am adăpat dintr-un Duh» (1 Cor., 12, 13). Şi 
iarăşi: pentru că din Fiul trebuie să primim cunoştinţa despre Duhul, se 
cuvine ca de la El să luăm şi dovezile. Deci pretutindeni este Fiul, întrucât 
este în Tatăl şi Tatăl este în El. Căci pe toate le susține şi le ține împreună. 
De aceea s-a scris: «Întru El sînt aşezate (subzistă) toate», fie cele văzute, 


fie cele nevăzute!**; «şi E] este înainte de toate» (Col., 1, 17). Creaturile 
sînt însă în locuri împărțite'*: soarele şi luna şi alţi luminători în tăria bol- 
ţii cereşti, îngerii în cer şi oamenii pe pămînt; 

Iar dacă Fiul, nefiind în locuri împărţite, ci în Tatăl, este pretutindeni 
şi în afară de toate'**, nu este creatură, drept urmare nici Duhul nu e crea- 


s 154. Duhul e Unul cu Fiul nu în sensul că Îşi ia ființa din Fiul, ci în sensul că din Duhul 
luăm cunoştinţa despre Fiul. Deci numai E! Îi este Fiului intim, numai E! Îi este Fiului inte- 
rior prin identitatea ființei. Dacă Duhul ar fi creatură, n-am avea cunoştinţă despre Fiul 
decît din putinţa noastră de a cunoaşte cele asemenea nouă. 

154 a. Dacă Fiul n-ar fi Unul şi Duhul la fel, nu s-ar putea ține într-o unitate cele multe 
din lume. Dacă ar fi mulţi fii ai Tatălui după ființă şi multe duhuri purcezătoare din El, fie- 
care ar aduna în ele unele dintre creaturi. Mai bine-zis, mulți fii născuţi din Tatăl ar 
însemna fii la nesfirşit şi multe duhuri purcezătoare din Tatăl ar fi duhuri la nesfârşit. Căci 
ce L-ar sili pe Tatăl să Se oprească la un număr limitat de fii şi de duhuri? Ar fi supus unei 
legi a emanaţiei continue. Şi fiii născuţi la nesfirşit ar trebui să piară continuu ca să facă loc 
altora şi n-ar mai fi o deosebire între Dumnezeu şi lume. Am fi în plin panteism lipsit de 
sens şi de explicaţie a existenței. Fiii creați pot fi mulți pentru că nici unul din ei nu are 
flința lui Dumnezeu care nu se poate împărți. Dar fiind creaţi de iubirea Lui liberă nu-i 
creează nici pe aceştia la infinit, ca să acorde totuşi fiecăruia o valoare, menţinîndu-i pe 
toţi în existenţă veşnică, cum n-ar fi posibil dacă ar crea continuu alți şi alți oameni. 

154 b. Toate subzistă în Duhul, precum subzistă toate puterile în ipostas. Duhul e fun- 
damentul lor şi un fel de subiect al lor. Ă 

Ş 155. Creaturile sînt nu numai multe, ci sînt şi aşezate în locuri diferite. Dar ceea ce le 
ine unite e faptul că, deşi aşezate în locuri diferite, toate sînt adunate, legate între ele, prin 
uvintul în Duhul. Dar Cuvîntul le ţine ca o Raţiune unică, care le leagă prin rațiunile lor, 
susținute de rațiunile Cuvîntului unic. Un lucru se corupe cînd rațiunea lui se destramă, Şi 
se destramă cînd legătura dintre componentele ei şi rațiunile altor lucruri se slăbeşte. Căci 
atunci iese şi din sinteza cu celelalte raţiuni în Logosul divin. Ele o pot face aceasta pentru 
că nu sînt rațiunile divine însele, ci chipuri ale acelora legate cu ele, chipuri pe care Logo- 
sul divin le poate lăsa să se destrame. Numai oamenii sînt ţinuţi ca persoane unice cu 
sufletul şi după moartea trupului, iar după învierea lui Hristos sînt chemaţi la veşnicie şi 
cu trupul, după trecerea trupului prin moarte. Căci sufletul nu e supus legilor coruperii, ca 
cele materiale, care s-au înstăpinit după slăbirea sufletului prin păcat. 

156. Fiul e în afară de toate în sensul de transcendent tuturor, nesupus dependenței 
de toate celelalte, sau relației cu ele, ca creaturile. Nu stă fără voie în relaţie cu ceva, dar 
toate stau în relaţie cu El. A fi în dependenţă cu celelalte înseamnă totodată a fi într-un 
«loc» sau a deține «un loc» în contextul tuturor. 

tură, nefiind în locuri împărțite, ci umpliînd toate şi fiind afară de toate. 
Căci aşa s-a şi scris: «Duhul Domnului a umplut lumea» (Înţ. Sol., 1,7). 
Iar David zice: «Unde mă voi duce de la Duhul Tău?» (Ps. 138, 7). Căci nu 
este într-un loc, ci în afară de toate, ca Unul ce este în Fiul precum este şi 
Fiul în toate. De aceea, precum s-a arătat, nu este nici El creatură. 


Pe lîngă toate acestea, încă şi mai mult se va ruşina erezia ariană din 
aceea, că din Fiul se primeşte cunoştinţa despre Duhul'**. 

Iar Fiul este Creator ca şi Tatăl. Căci zice: «Cele ce le văd făcându-le 
Tatăl, pe acelea şi Eu le fac» (Ioan, 5, 19). De fapt «toate printr-Însul s-au 
făcut şi fără de EI nimic nu s-a făcut» (loan, 1, 2). lar dacă Fiul, fiind Crea- 
tor ca şi Tatăl, nu este creatură; şi dacă prin E1 se creează toate, deci nu 
este dintre cele ce se creează, e vădit că nici Duhul nu este creatură. 
Fiindcă s-a scris despre El în psalmul 103: «Lua-vei Duhul Tău de la ele şi 
vor pieri şi în țărînă se vor întoarce. Trimite-vei Duhul Tău şi se vor zidi 
şi vei înnoi fața pămîntului» (29-30). 


vV 


Aşa fiind scris, e vădit că Duhul nu e creatură, ci e şi El Creator. Căci 
Tatăl creează toate prin Cuvîntul în Duhul. Fiindcă unde este Cuvintul, 
acolo este şi Duhul. Şi cele create prin Cuvîntul au tăria existenței lor de 
la Cuvîntul în Duhul!*. Aşa s-a scris în Psalm 32: «Cu Cuvîntul Domnului 
cerurile s-au întărit şi cu Duhul gurii Lui toată puterea lor» (Ps. 32, 6), 
În felul acesta Duhul e nedespărţit de Fiul, precum reiese neîndoielnic 
din ceea ce s-a spus. Căci cînd a venit Cuvîntul la prooroc, proorocul a 


156 a. Cunoştinţa Duhului o avem numai în unirea cu Fiul, sau viceversa, pentru că 
nici Fiul nu este creatură, nici Duhul. Pe Duhul nu-L cunoaştem ca pe Unul aflător în rela- 
ție cu creaturile, cum le cunoaştem pe ele, unele din altele, ci trebuie să transcendem toate 
cele aflătoare în relaţie necesară între ele, ca să-L cunoaştem printr-o altfel de experiență 
directă deosebită. Nu-L cunoaştem decit în Fiul, Care transcende ca Dumnezeu şi El toate, 
deşi ni S-a făcut cunoscut în trupul asumat de El. 

157. Dumnezeu nu creează lumea fără Raţiune, deci nu fără libertate. Altfel, lumea ar 
îi o emanaţie a unei esențe oarbe. lar aceasta nu explică nimic şi ne îndeamnă să nu mai 
căutăm nici un sens în nimic prin cugetare. Dar atunci la ce mai serveşte cugetarea? Însă 
Dumnezeu nu creează numai prin Raţiune, ci pe toate le umple de viaţă, care nu e fără 
mişcarea lor spre Sine ca scop al desăvîrşirii lor. Nu creează o lume statică. Duhul ca viață 
întreține în toate un dinamism, care e propriu vieţii întregii lumi. Sfîntul Atanasie 
numeşte aci Duhul, Viaţă, Tărie. De fapt viața e una cu tăria, precum lipsa de viață e 
neputinţă de mişcare statornică spre un scop superior. Dar tăria vieţii e unită cu raționali- 
tatea, manifestindu-se în cadrul ei. Căci rațiunea e unită cu aspiraţia de a cunoaşte tot 
mai mult şi a înainta spre desăvîrşire ca scop. Mişcarea persistă şi în cei ce nu mai tind 
spre desăvârşire, dar ca o mişcare pervertită, într-o agitaţie fără un scop final. 

157 a. Duhul e atit de intim Fiului încât e ca un Duh al gurii Lui, ca o mişcare ce por- 
neşte din El. Fiul vorbeşte prin Duhul deşi vorbeşte şi Duhul. Prin mine vorbeşte uneori 
cel pe care-l iubesc, sau invers. Fără celălalt dinamiamul meu slăbeşte. 

grăit cele de la Cuvintul în Duh!"”. Aşa s-a scris şi în Fapte, cînd Petru a 
spus: «Bărbaţi frați, trebuie să se împlinească Scriptura pe care a spus-o 
mai înainte Duhul Sfînt» (Fapte, 1, 16). Iar în Zaharia venind Cuvintul la 
el, s-a scris: «Însă cuvintele Mele şi legiuirile Mele primiţile, câte le 
poruncesc Eu în Duhul Meu proorocilor» (Zah., 1, 6). Şi după puţin, mus- 
trînd poporul a zis: «Inima lor şi-au făcut-o neascultătoare ca să nu audă 
cuvintele mele şi cuvintele ce le-a trimis Domnul Atotţiitorul în Duhul 
Lui, în mîna proorocilor de mai înainte» (Zah., 7, 12). lar Hristos grăind 
în Pavel, cum însuşi Pavel spune: «De căutaţi dovada că Hristos grăieşte 
în mine» (1 Cor., 13, 3), avea nu mai puţin pe Duhul, care-i dădea să 
grăiască!'**. Căci aşa scrie el însuşi: «După darul Duhului lui Iisus Hristos 
în mine» (Filip. 1, 19). Şi iarăşi Hristos grăind în el, a zis: «Decât că Duhul 
Sfint îmi mărturiseşte în cetate, zicînd că mă aşteaptă lanțuri şi necazuri» 
(Fapte, 20, 23). Căci Duhul nu e în afară de Cuvîntul, ci fiind în Cuvîntul, 
este prin El în Dumnezeu. Deci darurile (harismele) se dau în Treime. 
Căci în împărțirea lor este, cum scrie Pavel corintenilor, acelaşi Duh şi 
acelaşi Domn şi acelaşi Dumnezeu care lucrează toate în toți (1 Cor., 12, 
4-6). Căci Însuşi Tatăl lucrează şi dă toate prin Cuvîntul în Duhul. 


” 
VI 


De aceea, dorindu-le cele bune corintenilor, Pavel li le doreşte în 
'Treime: «Harul Domnului Iisus Hristos şi dragostea lui Dumnezeu Tatăl 
şi împărtăşirea Sfintului Duh să fie cu voi, cu toți» (II Cor., 13, 13). Căci 
împărtăşindu-ne de Duhul, avem harul Cuvîntului şi în El dragostea 
Tatălui. Precum unul este harul Treimii, aşa nedespărțită este 


Treimea!*. : 


Aceasta o poate vedea cineva şi la Sfînta Maria. Căci îngerul Gavriil, 

- trimis să vestească coborîrea Cuvîntului peste ea, a zis: «Duhul Sfînt va 

veni peste Tine», ştiind că în Cuvîntul era Duhul. Deci îndată a adăugat: 

«Şi Puterea Celui prea înalt te va umbri» (Luca, 1, 35). Căci «Hristos este 
Puterea şi Înţelepciunea lui Dumnezeu» (1 Cor., 1, 24) 


158. Cu Cuvîntul de la Dumnezeu e legat Duhul, sau cu cuvintele Cuvîntului e legată 

uterea Duhului, izvorîtoare de viață. Dar în Cuvîntul grăieşte Duhul în mod personal, 

ără să Se confunde. Şi la noi, cînd vorbesc eu, simt.că în mine vorbeşte şi persoana res- 
pectată de mine, sau pe care o iubesc. 

158 a. Pavel simte că în perihoreza, sau interioritatea reciprocă între Fiul şi Duhul, e 
prins şi el. El are în sine în interioritate reciprocă pe Fiul şi pe Duhul, fiind şi el în interiori- 
tate reciprocă cu Ei. Pavel simte că în el vorbeşte cineva superior, sau Fiul şi Duhul. 

159. Harul ne-a venit prin Hristos cel întrupat, răstignit şi înviat, plin de toată puterea 
acestor stări prin care Şi-a desăvirşit umanitatea Sa. Dar harul plin de aceste stări şi 
puteri ne devine propriu prin împărtăşirea de Duhul Sfînt şi ele s-au imprimat în umani- 
tatea lui Hristos, ca dragoste a lui Hristos pentru noi şi ca dragoste a Tatălui şi către Tatăl. 
Deci însăşi dragostea Tatălui ni se dă în sau prin harul Domnului Hristos, de care ne 
împărtăşim în Duhul Sfînt şi în care El Îşi arată dinamismul Lui desăvirşitor. 


CATRE ACELAŞI EPINCOI NWRAPIUN 


Iar Duhul fiind în Cuvîntul, e vădit că era prin Cuvintul şi în Dumne- 
zeu. Deci Duhul venind în noi, va veni şi Fiul şi Tatăl şi-Şi vor face sălaş 
în noi (loan, 14, 23). Deci Treimea e nedespărțită şi dumnezeirea Ei este 
una şi Unul este Dumnezeu peste toate şi prin toate şi în toate. 

Aceasta e credinţa Bisericii universale. Căci în Treime a întemeiat-o şi 
a înrădăcinat-o pe ea Domnul'**, spunînd ucenicilor: «Mergând, învățați 
toate neamurile, botezindu-i pe ei în numele Tatălui şi al Fiului şi al Sfîn- 
tului Duh» (Matei, 28, 19). Dacă Duhul ar fi creatură, nu L-ar fi legat de 
Tatăl, ca să nu fie Treimea neasemenea Ei înseşi, legîndu-se cu Ea ceva 
străin şi din afară. Căci ce i-ar fi lipsit lui Dumnezeu, ca să 1 se adauge 
ceva străin, care să fie împreună slăvit cu E1? '%. Să nu fie! Nu este aşa. 
Căci El însuşi a spus: «Sînt plin» (Isaia, 1, 11). De aceea Însuşi Domnul a 
legat de numele Tatălui pe al Duhului, ca să arate că Sfinta Treime nu 
constă din planuri diferite, adică din Creator şi creatură, ci una este dum- 
nezeirea Ei. Aceasta cunoscînd-o Pavel, a învățat că harul dat de Ea este 
unul, zicînd: «Un Domn, o credinţă, un Botez» (Efes., 4, 5). Precum e un 
Botez, aşa e o credinţă. Căci cel ce crede în Tatăl, cunoaşte în Tatăl pe 
Fiul şi pe Duhul, nu în afară de Fiul. Şi de aceea crede şi în Fiul şi în Duhul 
Sfînt. Fiindcă una este dumnezeirea Treimii, cunoscută din Tatăl cel Unul. 

Acesta e deci conținutul credinței universale. Iar cei ce hulesc pe 
Duhul şi spun că e creatură, dacă nu se vor răzgîndi de cele spuse, să se 
ruşineze măcar de cele ce se vor spune. Dacă există Treime şi credinţa e 
în Treime, să spună dacă Treimea e pururea, sau a fost cîndva cînd n-a 
fost Treime. Dacă Treimea e veşnică, Duhul nu e creatură, căci există din 
veci împreună cu Cuvîntul şi se află în El. Căci de creaturi ştim că era cînd 
nu erau. lar dacă Duhul e creatură, iar creaturile sînt din cele ce nu sînt 
(din nimic), e vădit că a fost cînd n-a fost Treimea, ci doimea. Şi ce ar 
putea spune cineva mai contrar credinței ca aceasta? Căci aceştia spun că 
'Treimea rezultă din prefacere şi progres şi există o doime care aşteaptă să se 


159 a. Biserica e interioritatea reciprocă a celor ce se află în interioritatea reciprocă a 
Persoanelor Sfintei Treimi, interioritate adusă în noi prin Hristos făcut om. 

160. Dacă Domnul a poruncit să se boteze fiecare în numele Tatălui şi al Fiului şi al 
Sfintului Duh, înseamnă că fiecare din aceşti Trei e Dumnezeu, şi nu creatură. Dacă Duhul 
ar fi creatură, ce nevoie ar îi fost să se adauge Tatălui şi Fiului ca să se facă botezul şi în 
numele Lui? Ar fi avut Dumnezeu nevoie să se completeze printr-o creatură? Ar însemna 
că nu mai este nici El Dumnezeu care nu are nevoie de nimic din afară de Sine. Şi ce 
nevoie are omul să se boteze în numele creaturii, dacă e botezat ca să fie scos din stricăciu- 
nea şi mortalitatea proprie creaturii? Fiecare Persoană a Treimii e prezentă în ceea ce se 
dă în botez fără să se confunde cu celelalte. Sînt prezente toate Trei pentru că ele repre- 
zintă viața nemuritoare şi iubirea desăvârşită. Cînd arăt dragostea mea cuiva, unită cu dra- 
gostea altuia care îl iubeşte şi el, nu ne confundăm, ci ne bucurăm de această iubire 
comună a noastră faţă de acela, insuflindu-i şi lui drumostea ca pornire spre comuniune. 

facă o creatură, ca să se unească cu Tatăl şi cu Fiul şi să apară Treimea'"!. 
Aşa ceva nu poate nici măcar veni în mintea creştinilor. Căci precum Fiul 
existînd pururea nu este creatură, la fel Treimea existînd pururea, nu e în 
ea nimic creat. De aceea Duhul nu e creatură. Căci precum a fost pururea, 
aşa este şi acum. Şi precum este acum, aşa a fost pururea. Şi există Trei- 
mea şi în Ea Tatăl şi Fiul şi Duhul Sfînt. Şi Unul este Dumnezeu-Tatăl Cel 
peste toate şi prin toate şi în toate, Care este binecuvîntat în veci. Amin. 

Eu deci, precum ai cerut, scriind şi acestea, ți le-am trimis. lar tu ca un 
înţelept, de lipseşte ceva şi în acestea, binevoieşte şi împlineşte lipsa. Şi 
le citeşte celor ce sînt una cu tine în credinţă, iar pe cei ce se împotrivesc 
respinge-i. Căci poate măcar şi mai tîrziu, răzeîndindu-se, vor spăla din 
sufletul lor reaua cugetare ce s-a adaus la el. Căci bine este să o scoată pe 
aceasta din ei şi să nu se învechească, ca nu cumva, stăruind în ea, să 
audă ceea ce a spus Domnul: «Oricine ar spune vreun cuvînt împotriva 
Duhului Sfint, nu i se va ierta nici în veacul acesta, nici în cel viitor» 
(Matei, 12, 32). 


161. O doime care aşteaptă să apară o creatură, care să 1 se adauge, introduce o evolu- 

e în Dumnezeu. Deci nu mai există din veci un Dumnezeu al plenitudinii, de aceea ne- 

jchimbat, ci o realitate supusă unei evoluţii, unei necesităţi de împlinire. Tot aşa dacă lui 

Dumnezeu 1 se adaugă un fiu creat. Un Dumnezeu adevărat, cu o viaţă plenară, suficientă 
Siegi, e numai un Dumnezeu care e Treime de Persoane din veci. 


DESPRE SFÎNTUL DUH 
CĂTRE ACELAŞI 
EPISCOP SERAPION 


I 


Am citit şi Epistola scrisă acum de evlavia ta şi mirîndu-mă foarte de 
neruşinarea ereticilor, am văzut că nimic nu se potriveşte aşa de mult a 
spune despre ei decât cuvîntul Apostolului: «De omul eretic, după întiia şi 
a doua mustrare, depărtează-te, ştiind că unul ca acesta s-a abătut şi, 
căzînd în păcat, se osîndeşte singur» (Tit, 3, 10). Căci avînd mintea stri- 
cată nu întreabă ca să se convingă, nici ca să se răzgîndească, ci se infor- 
mează din pricina celor înşelaţi de el, ca nu cumva tăcînd să fie disprețuit 
de ei. Au fost destule cele spuse înainte ca să aibă ei atitea dovezi încât să 
înceteze de la blasfemia lor împotriva Sfîntului Duh. Dar lor nu le-au fost 
destule. Ci se pornesc din nou cu neruşinare, ca să arate că, stăruind în 
războiul de cuvinte şi în lupta împotriva Duhului, vor fi, nu peste mult, 
morţi!din pricina nebuniei. Căci chiar dacă le răspunde cineva şi la între- 
bările lor de acum, vor născoci din nou alte răutăţi, numai ca, căutînd să 
nu afle şi auzind să nu înțeleagă. 

Care sînt deci deşteptele lor întrebări? Dacă Duhul nu e creatură, 
atunci, zic ei, este fiu şi deci sînt doi fraţi: Cuvîntul şi el. Apoi adaugă, pre- 
cum zici: Dacă Duhul va lua din Fiul şi se va da de către EI (căci aşa s-a 
scris), urmează că Tatăl e bunic şi Duhul e nepotul Lui. 


H 


Cine, auzind acestea, îi mai socoteşte pe aceştia creştini şi nu mai 
degrabă păgîni? Căci unele ca acestea le spun şi elinii împotriva 
noastră!“?. Cine va voi să răspundă acestei nebunii a lor? Eu, gîndindu- 
mă mai mult, şi căutînd un răspuns potrivit față de ei, n-am aflat nici 


163 


unul, fără numai cel dat odinioară fariseilor'*. Căci precum acelora, care 


162. Era propriu neoplatonicilor să vorbească de o gradaţie de emanații, nemaifăcind 
o distincție clară între Dumnezeu şi lume. 

163. Sfîntul Atanasie nu se întinde în explicarea modului de provenire a Sfintului 
Duh, ci rămîne la afirmarea simplă a existenţei Lui, recunoscînd modul inexplicabil, tainice 

întrebaseră dintr-o vicleană intenție, Mîntuitorul le-a pus o contra între- 
bare, ca să-şi recunoască viclenia gîndurilor, aşa, şi aceştia fiindcă 
întreabă despre aceste lucruri, să spună, mai bine zis să răspundă la rîn- 
dul lor, odată ce au întrebat. Fiindcă grăind, prezintă născocirile lor ca 
unii ce, chipurile, nu ne înţeleg, auzindu-ne, să-şi recunoască nebunia 
lor. Ei zic deci: Dacă Duhul Sfînt nu e creatură, cum aţi spus înainte, ci 
este în Dumnezeu şi se dă din Dumnezeu, atunci este şi el fiu şi sînt deci 
doi fii, el şi Fiul. Iar dacă Duhul e al Fiului şi primeşte toate de la Fiul, 
cum a spus Fiul însuşi: «şi suflind!'* L-a dat pe El ucenicilor» (loan, 20, 22) şi 
cum o spuneți şi voi, atunci Tatăl este bunic şi Duhul este nepotul Lui. 

Dar cele ce le cereți de la noi, întrebîndu-ne despre Duhul, să le cerem 
şi noi de la voi, întrebîndu-vă despre El. Căci dacă tăgăduliţi cele scrise, 
nu vă mai puteți numi creştini şi e drept ca noi creştinii să fim întrebaţi de 
voi. Dar dacă recunoaşteţi ca şi noi cele scrise, e drept ca şi voi să fiți 
întrebaţi de noi despre acestea. Spuneţi deci şi nu şovăiți, dacă Duhul 
este fiu şi Tatăl bunic. Căci dacă stînd la gînduri, cum au făcut fariseii de 
atunci, veţi zice şi voi în voi înşivă: de vom zice că este fiu, vom auzi: unde 
s-a scris aceasta? Iar de vom zice: nu este fiu ne temem să nu ni se spună 
cum s-a spus deci: «Noi n-am luat Duhul lumii, ci Duhul cel din Dumne- 


zeu» (| Cor., 2, 12)'%*. Zbătîndu-vă astfel în voi înşivă, de veţi zice şi voi: 
Nu ştim, e necesar ca şi cel întrebat de voi despre acestea să tacă, ascul- 
tînd de cel ce zice: «Nu răspunde celui nebun la nebunia lui, ca să nu te 
faci asemenea lui, ci răspunde potrivit nebuniei lui, ca să nu i se pară că 
este înțelept» (Pilde, 26, 4). Iar răspunsul cel mai potrivit vouă este tăce- 
rea, ca să vă cunoaşteţi neştiința. 


" al acestei proveniri. Rămîne la ceea ce spune Sfinta Scriptură, căci nu voia să cadă în cine 
gtie ce alte erori. El recunoaşte taina adîncă a existenţei lui Dumnezeu şi necesitatea unei 
atitudini apofatice. Numai ereziile s-au încrezut într-o cunoaştere raţională deplină a lui 
Dumnezeu. Rațiunea serveşte însă numai pentru a apăra taina de ceea ce nu e propriu tai- 
nei. Rațiunea ne spune numai că Fiul e Logosul sau Cuvîntul Tatălui, ca să nu se poată 
spune că Dumnezeu e haos irațional şi impersonal. 

164. E de remarcat că niciodată nu se spune de Tatăl că «suflă» pe Duhul, ci numai Îl 
purcede, ceea ce nu se spune despre Fiul. Numai despre Fiul se spune că «suflă» pe 
Duhul, dar nu în Treime, ci spre făpturi. Suflind Fiul pe Duhul în făpturi, nu o face ca Cel 
ce e cauza existenței Duhului. El Î! «suflă» pe Duhul făpturilor pentru că Îl are în Sine, nu 
pentru -că Îi dă existență. Catolicismul foloseşte cuvîntul «suflare» (spiratio) în locul 
purcederii Duhului de către Tatăl în Treime. Dar suflarea înseamnă a da viaţă. Şi cui dă 
Tatăl viață în Treime, suflindu-L? Fiului? ar fi absurd. Duhul e suflat nurnai spre făpturi şi 
e suflat de Fiul întrupat pentru a le da acestora viața care este în El, care nu pur- 
cede însă din El. 

164 a. De vor zice că Duhul e fiu, vor fi întrebaţi: unde se scrie aceasta? De vor zice că 
nu este fiu, înțelegînd că nu e de o ființă cu Dumnezeu, li se vor arăta că Pavel afirmă că 
luăm Duhul cel din Dumnezeu. Ei nu cunoşteau decît această alternativă greşită. 

III 


Dar iarăşi e drept ca în temeiul celor ce spuneţi, să vă întrebăm: Deoa- 
rece proorocii grăiesc în Duhul lui Dumnezeu şi în Isaia Duhul Sfînt 
prooroceşte, cum s-a arătat înainte, oare şi Duhul este Cuvînt al lui Dum- 
nezeu şi deci sînt două Cuvinte: Duhul şi Cuvîntul? De fapt proorocii 
prooroceau cînd venea Cuvântul lui Dumnezeu la ei. Şi pe lîngă aceasta s-a 
mai spus că «toate prin Cuvîntul s-au făcut şi fără de El nimic nu s-a 
făcut» (loan, 1, 3); şi «Dumnezeu a întemeiat pămîntul întru Înţelep- 
ciune» (Pilde, 3, 19); şi «Toate întru Înţelepciune le-a făcut» (Ps. 103, 
24). Dar s-a mai scris, cum s-a arătat şi mai înainte: «Trimite-vei Duhul 
'Tău şi se vor zidi» (Ps. 103, 30). De aci urmează sau că Duhul e Cuvîntul, 
sau că Dumnezeu a făcut toate în Cei doi, întru Înţelepciune şi în Duhul. 
Apoi zice Pavel: «Un Dumnezeu, din Care sînt toate, şi un Domn, prin 
Care sînt toate» (I Cor., 8, 6) iarăşi că «Fiul este chipul Tatălui celui nevă- 
zut> (Col., 1, 16), iar Duhul este chipul Fiului. Căci s-a scris: «Pe care mai 
înainte i-a cunoscut, mai înainte i-a şi rînduit să fie asemenea chipului 
Fiului Său» (Rom., 8, 29). 

Oare urmează din aceasta că Tatăl este bunic? Şi fiindcă Fiul a venit în 
numele Tatălui, iar Duhul Sfînt, zice Fiul, e Cel pe care-L va trimite Tatăl 
în numele Său (loan, 14, 26), oare de aci urmează iarăşi că Tatăl este 
bunic? Ce veţi răspunde la aceasta voi care le afirmaţi toate cu uşurinţă? 
Ce veţi gîndi în voi înşivă? Văzindu-vă în neputinţă de a răspunde, veţi 
disprețui aceste întrebări? Dar mai înții condamnați-vă pe voi înşivă (căci 
voi v-aţi obişnuit să întrebaţi unele ca acestea) şi ascultați de Scripturi. Şi 
neputînd răspunde, învăţaţi în sfîrşit că Duhul n-a fost numit în Scripturi 
Fiu, ci Duh Sfînt şi Duh al lui Dumnezeu. Şi precum Duhul n-a fost numit 
Fiu, aşa nici despre Fiul nu s-a scris că este Duhul Sfînt. Şi oare fiindcă nu 
S-a numit Duhul Fiu şi nici Fiul nu este Duh, se abate credinţa de la ade- 
văr? Nicidecum! Ci mai degrabă fiecare dintre cei numiţi îşi are înțelesul 
său. Fiul este Născutul propriu al ființei şi al firii Tatălui. Acesta este înțe- 
lesul lui. Iar Duhul, zicîndu-se al lui Dumnezeu şi fiind în EI, nu e străin 
firii Fiului, nici dumnezeirii Tatălui. De aceea una este dumnezeirea în 
Treime, în Tatăl şi în Fiul şi în Duhul însuşi; şi unul este Botezul în Însăşi 
'Treimea şi una credinţa. Iar Tatăl, trimițind pe Duhul, Fiul ÎI dă ucenici- 
lor, sufiîndu-L (Ioan, 20, 22). Pentru că «toate cîte le are Tatăl, sînt ale 
Fiului» (loan, 16, 15)'%. Şi Cuvîntul venind în prooroci, ei proorocesc cu 


165. Deci fiind propriu Tatălui şi să trimită pe Duhul, e propriu şi Fiului. Dar Fiului îi 
este proprie aceasta ca unui Fiu, nu ca Tatălui. Proprietatea Persoanelor nu se anulează 
prin faptul că Fiul are toate cîte le are Tatăl, şi Duhul, toate cîte le are Fiul. Deci Duhul are 
şi El trimiterea de la Tatăl ca de la Tată! şi de la Fiul ca de la Fiul Tatălui, ca de la Cel ce Îl 
are deci pe Duhul de la Tatăl. În fiecare Persoană se văd celelalte două. Dar şi Ea însăşi în 

Duhul, cum s-a scris şi s-a arătat. «Cu Cuvintul Domnului cerurile s-au 
întărit şi cu Duhul gurii Lui toată puterea lor» (Ps. 32, 6). 


IV 


Astfel Duhul nu e creatură, ci e propriu ființei Cuvîntului, deci propriu 
şi lui Dumnezeu şi se zice că e în El. Nu trebuie să cugetăm a le spune pe 
acestea iarăşi. Deşi Duhul Sfint nu S-a numit Fiu, E] nu e în afara Fiului. 
Căci 1 s-a spus Duhul înfierii'*. Şi fiindcă «Hristos este Puterea lui Dum- 
nezeu şi Înţelepciunea lui Dumnezeu» (1 Cor. 1, 24), drept urmare s-a 
spus despre Duhul că este «Duhul Înţelepciunii şi Duhul Puterii» (Isaia, 
11, 2). Căci împărtăşindu-ne de Duhul, avem pe Fiul; şi avînd pe Fiul, 
avem pe Duhul strigînd în inimile noastre: «Ava, Părinte», cum zice 
Pavel (Gal., 4, 6). Iar dacă Duhul este al lui Dumnezeu, s-a scris că este şi 
în El: «Cele ale lui Dumnezeu nimeni nu le cunoaşte decît numai Duhul 
lui Dumnezeu, Cel care este în El» ([ Cor., 2, 11). 

Dar dacă Fiul a zis la fel: «Eu sînt întru Tatăl şi Tatăl întru Mine», 
(Ioan, 14, 10), de ce nu are acelaşi nume Fiul şi Duhul, ci unul este Fiu, iar 
celălalt Duh? Chiar şi numai întrebînd cineva aceasta, e fără de minte, 

rcetînd cele de necercetat şi neascultind de Apostol, care zice: «Cine a 
cunoscut mintea Domnului? Sau cine s-a făcut sfătuitorul Lui?» (Rom., 
11, 34). Apoi, cine va îndrăzni să schimbe numele date de Dumnezeu cu 
alte nume? De ce nu face aceasta şi cu cele create? Dacă creațiunea s-a 
zidit cu aceeaşi încuviințare, să spună pentru ce soarele e soare, iar cerul 
e cer şi la fel pămîntul, marea şi aerul? Iar dacă aceasta li se pare cu 
neputinţă chiar celor fără minte (căci fiecare rămîne cum a fost făcut), cu 
atît mai mult cele de deasupra creațiunii au o statarnicie eternă şi nu sînt 
altfel de cum sînt: Tatăl, Tată şi nu bunic, şi Fiul, Fiul lui Dumnezeu şi nu 
tată al Duhului, şi Duhul Sfînt, Duhul Sfînt şi nu nepot al Tatălui, nici 
frate al Fiului'**. 

V 


Acestea fiind astfel dovedite, ar fi nebun cel ce ar întreba: Nu e şi 
“Duhul fiu? Nu. Fiindcă nu s-a scris aşa. De aceea cel ce face aceasta, să-L 
scoată pe Duhul din firea dumnezeiască şi din ceea ce e propriu lui Dum- 


ceea ce îi este propriu. De aceea Duhul nu e Fiu, ca să nu piardă calitatea de a fi trimis de 
Fiul, care nu-Şi confundă, la rîndul Său, însuşirea personală de Fiu cu a celorlalte Persoane. 

166. Deci Duhul e şi al Fiului, dar ca al Lui, nu ca al Tatălui. Nu-L are'pe Fiul drept ori- 
gine, ci Fiul e primitorul Lui de la Tatăl, în calitate de Fiu. De aceea cînd este dat şi oame- 
nilor, este dat în calitatea de Duh al Fiului, aducînd şi în oameni simţirea de fii, sau făcîn- 
du-i asemenea Fiului. Ei sînt înfiați însă prin aceasta, de Tatăl. Fiul nu-i ține nedeschişi 
Tatălui, cum nu este nici El închis 'Tatălui. Duhul pe care-L dă El oamenilor, deşi Îl dă în 
calitate de Fiu, tocmai prin aceasta Îl dă şi ca Duh al Tatălui, sau ca primit de la Tatăl. 

166 a. E identitatea eternă a fiecărei Persoane divine, În aceasta se arată valoarea per- 
soanelor divine şi umane. Ele nu apar şi dispar, nu se schimbă în altele. 


CĂTRE ACELAŞI EPISCOP NERAPION 


nezeu. Dar trebuie să creadă cum s-a scriu şi să nu zică: de ce aşa şi nu 
altfel? Ca nu cumva, punînd la îndoială acestea, să înceapă să gîndească şi 
să zică: Unde este deci Dumnezeu şi cum este? Căci va auzi: «Zis-a cel 
nebun în inima sa: nu este Dumnezeu» (Ps. 13, 1). Cunoştinţa celor pre- 
date credinței nu e purtată de curiozitate. Ucenicii auzind porunca: 
-Mergînd, botezaţi-i pe ei în numele Tatălui şi al Fiului şi al Sfintului 
Duh», n-au întrebat cu curiozitate: pentru ce Fiul e al doilea şi Duhul e a! 
treilea, sau pentru ce în general există Treime? Ci, precum au auzit, aşa 
au crezut şi n-au întrebat ca voi: Duhul e deci fiu? Nici n-au întrebat, 
numind după Fiul pe Duhul: Tatăl e deci bunic? Căci n-au auzit: în 
numele bunicului, ci în numele Tatălui. Şi această credinţă au propovă- 
duit-o pretutindeni cu dreaptă cugetare. Căci nu puteau spune altfel de 
cum a spus Mîntuitorul, numindu-Se pe Sine Fiu, iar pe Duhul Sfint, 
Duhul Sfint. Nici nu le era îngăduit să Le schimbe locul, ci I-a înfățişat 
cum au fost rînduiți. Tot aşa pentru Tatăl. Căci precum nu e îngăduit să se 
spună altfel despre EI, decât că e Tatăl, la fel e lipsit de evlavie a întreba de 
este Fiul Duh, sau Duhul Fiu. De aceea Sabelie a fost condamnat ca duş- 
man al Bisericii, fiindcă a îndrăznit să spună Tatălui Fiu şi Fiului să-l dea 
numele de Tată. Deci va mai îndrăzni, după acestea, cineva, auzind de 
Fiul şi de Duhul să spună că Tatăl este bunic, sau că Duhul e Fiu?'** Dar 


vor îndrăzni eunomienii, eudoxienii, eusebienii. Căci odată ce îşi vor 
însuşi erezia ariană, nu-şi vor opri limba lor de la blasfemie. Dar cine le-a 
predat acestea? Cine i-a învățat? Nimeni din dumnezeieştile Scripturi. Ci 
această nebunie a ieşit din prisosul inimii lor. 


VI 


Căci dacă, deoarece Duhul nu este creatură (şi aceasta s-a dovedit), 
întrebaţi: deci Duhul este Fiu? Luaţi seama ca nu cumva aflînd că Fiul nu 
este creatură (căci prin El s-au creat cele făcute), să întrebaţi: deci Fiul 
este Tată? Sau şi aşa: Duhul este deci Fiul şi Fiul este Duhul Sfint? Cei ce 
cugetă aşa, sînt în afara Treimii şi se vor socoti fără Dumnezeu, schim- 
bînd numele Tatălui şi al Fiului şi al Sfîntului Duh şi socotindu-l pe aceş- 
tia, după voia lor, întru asemănarea naşterii omeneşti, numindu-l nepoți 
şi bunici şi nălucindu-şi naşteri dumnezeieşti (teogonii) asemenea 
elinilori“. Nu aceasta este credinţa Bisericii, ci cum a zis Mintuitorul; în 


166 b. Se afirmă cu tărie identitatea neschimbată a persoanelor. Dacă Persoanele 
divine n-ar rămîne identice, nici cele umane n-ar rămîne identice. Totul ar fi o natură cure 
se transformă în toate. 

167. Elinii (păgânii), necunoscînd un Dumnezeu transcendent naturii supuse legilor şi 
confundind divinitatea cu natura, nu știu de apofaticul dumnezeiesc, ci socotesc că totul se 
petrece în divinitate ca în natură şi deci e cunoştibilă asemenea acesteia; deci totul ne 


NHINTUL ATANASIE CEI, MARE 


Tatăl şi Fiul şi Sfîntul Duh; în Tatăl care nu poate deveni bunic şi în Fiul 
care nu poate deveni Tată şi în Duhul Sfînt care nu poate fi numit decît 
aşa şi nu altfel. Credinţa aceasta nu poate schimba numele. Ci Tatăl e 
pururea Tatăl, şi Fiul e pururea Fiul, şi Duhul Sfînt este şi se zice pururea 
Duhul Sfint'*». În cele omeneşti nu este însă aşa, chiar dacă arienii îşi 
nălucesc unele ca acestea, Căci precum s-a scris: «Nu este Dumnezeu ca 
omul» (Num., 23, 19), şi poate spune de asemenea cineva: nu sînt oame- 
nii ca Dumnezeu. La oameni tatăl nu este pururea tată, nici fiul pururea 
fiu. Fiindcă cel ce devine tatăl unui fiu a fost fiul altuia. Şi fiul unui tată 
devine tatăl altuia. Avraam, fiind fiul lui Nahor, a devenit tatăl lui Isaac şi 
Isaac, fiind fiul lui Avraam, s-a făcut tatăl lui Iacov. Căci fiecare fiind o 
parte a născătorului său, se naşte ca fiu, dar devine şi el tată al altuia:“?. 
Dar în dumnezeire nu e aşa, fiindcă Dumnezeu nu e ca omul. Tatăl nu e 
din alt tată. De aceea nici nu naşte pe cel ce va deveni tață al altuia. Nici 
Fiul nu e o parte a Tatălui, de aceea nici nu e născut spre a naşte un alt 
fiu'“*, Pentru aceea numai în dumnezeire Tatăl fiind în mod propriu şi 
singur (numai) Tată este şi a fost şi va fi pururea Tatăl. Şi Fiul este în mod 


pgtrece ca în omul care fiind în parte tributar naturii e tată şi fiu şi nepot. Dumnezeu cel 
atotdesăvirşit nu poate fi decît un tată absolut, neschimbat în această proprietate, şi un 
Fiu absolut, la fel de neschimbat în proprietatea Lui ipostatică, deci nedînd naştere unui 
nepot. De aceea Tatăl nu poate avea nici doi fii ca la oameni. De desăvîrşirea aceasta 
Deprultă, transcendentă celor din lume, ține ca Duhul să nu fie nici Frate al Fiului, nici Fiu 
al Lui sau nepot al Tatăiui. Odată pornindu-se pe această linie de continuare, ar apărea 
alți şi alți nepoți, ca la oameni. Dar la Dumnezeu ființa întreagă e netrecătoare, nemărgi- 
nită, întreg Cel ce este e Tată şi numai Tată, nu numai în parte, şi întreaga fiinţă e şi Fiu, 
fiind dată Fiului întreagă; şi e Duh Sfînt. De aceea la Dumnezeu Fiul e altfel de o ființă cu 
Tatăl, decit fiul oamenilor. Căci Fiul are pur şi simplu întreaga ființă a Tatălui, sau întreaga 
fiinţă ce există cu adevărat, pe cînd la oameni un fiu are numai o parte a ființei tatălui şi o 
infimă părticică din ființa umană de obşte. j 
Otto Bardenhewer zice despre «omousianitatea» (deoființimea) Fiului cu Tatăl: 
" «Ființa divină nu admite o despărțire, sau o împărţire... Nu e vorba despre o a doua «usie» 
(ființă), care ar fi cu totul egală cu prima şi ar primi toate proprietăţile celei dintii. O astfel 
de usie ar fi o usie străină, nu de aceeaşi ființă, ci de o ființă străină (Erepoovoia). Nu e 
vorba de o egalitate fiinţială între doi, ci de o unitate ființială numerică, cu toată deosebi- 
rea personală. Tatăl şi Fiul sînt cu desăvirşire una pentru unitatea dumnezeirii şi a firii. 
'Tot ce lucrează Tatăl lucrează prin Fiul. Fiul este Acela prin care Tatăl îndumnezeieşte şi 
luminează... Nu există două «usii» divine. Nu există doi dumnezei, ci o unică dumnezeire, 
care e în posesiunea Tatălui şi la fel de nemicşorată şi în posesiunea Fiului» (Geschichte 
der altkirchi. Literatur, III Band, p. 78). 

167 a. Se confirmă nu o succesiune eternă de taţi şi de fii trecători, ci permanența unui 
Tată identic în Sine. În această permanenţă îşi are temeiul caracterul părintesc şi filial 
netrecător al persoanelor umane, chiar dacă la ele tatăl poate fi şi fiu etc. 

167 b. Persoana umană nu-şi păstrează identitatea în păstrarea unei singure relaţii cu 
altă persoană, ci în taina interioară a unicităţii sale, ca bază a acestor relaţii în acelaşi timp 
multiple şi permanente. 

167 c. În Dumnezeu totul e în întregime Tată! şi totul în întregime Fiul şi totul în între- 
gime Duhul Sfînt. Toată ființa divină ia caracter de Tată. La oameni nu se identifică toată 
ființa unui om cu caracterul de Tată. Căci deşi rămîne tată permanent al cuiva, poate 
deveni şi tată permanent al altora. 


propriu şi singur (numai) Fiu. Astfel Tatăl e şi ae zice pururea Tatăl şi Fiul 
e pururea Fiul şi Duhul Sfînt este pururea Duhul, Iar Acesta credem că 
este al lui Dumnezeu şi că s-a dat de la Tatăl prin Fiul. Astfel Sfinta 
Treime rămîne neschimbată, cunoscută într-o singură dumnezeire'""!. 
Deci cel ce întreabă: prin urmare Duhul este Fiu? îşi închipuie că numele 
poate fi schimbat şi nu e sănătos la minte. Şi cel ce întreabă: Tatăl e deci 
bunic? născocind un alt nume Tatălui, rătăceşte în inima lui. Dar a răs- 
punde mai departe neruşinării ereticilor nu e de folos. Căci înseamnă a ne 
opune sfatului Apostolului. E mai bine să-i sfătuim, cum ne-a îndemnat el. 


VII 


Ajung deci acestea pentru respingerea vorbăriei lor prosteşti. Nu vă 
mai jucaţi cu dumnezeirea. Căci e propriu celor ce se joacă cu ea să 
întrebe despre cele ce nu sînt scrise şi să zică: deci nu e fiu Duhul şi 
bunic Tatăl? Aşa rîde de dumnezeire cel din Cezareea şi cel din 
Scytopole!*. Ajunge să credeţi că Duhul nu e creatură, ci e Duhul lui 
Dumnezeu şi în Dumnezeu. Căci Treimea e Tatăl, Fiul şi Duhul Sfint. Şi 
nici Fiului nu trebuie să 1 se dea numele de Tată, nici despre Duhul nu tre- 


167 d. Dacă Persoanele divine s-ar schimba în calitatea Lor, n-ar mai fi o Treime ade- 
vărată. Tatăl devenind bunic, ce L-ar împiedica să devină şi străbunic? Dacă Tatăl ar avea 
doi fii, ei ar trebui să fie deosebiți, avînd fiecare numai o parte a ființei Tatălui. Nici unul 
n-ar avea toată ființa Tatălui. Apoi s-ar introduce o succesiune temporală, chiar în cazul că 
fiii ar fi gemeni. La fel s-ar introduce o succesiune temporală în cazul că Duhul ar îi nepot 
al Tatălui. Ar trebui să fie înții Fiul, ca apoi să fie din Fiul, Duhul. Apoi relaţia Fiului cu 
Duhul ar fi mai directă ca a Tatălui cu Duhul. Sau Fiul Şi-ar îndrepta dragostea mai mult 
spre Duhul, ca fiu al Lui decît spre Tatăl. În acest caz El nu S-ar trăi în întregime ca Fiu al 
'Tătălui. Relaţiile de iubire între Persoanele divine s-ar relativiza. 

Modul de provenire al Fiului şi al Duhului din Tatăl sînt misterioase, ca şi deosebirea 
între ele. Numele de «naştere» arată o foarte depărtată asemănare între ea şi naşterea de 
la oameni. Iar pentru purcedere nu avem nici o asemănare în lumea creată. Ştim doar că 
sînt deosebite şi că amîndouă au pe Tatăl ca izvor şi că prin purcedere nu se iveşte un 
ipostas paralel cu Fiul, sau care trece dincolo de Fiul. Treimea se menține prin purcedere 
în Ea însăşi. Niciodată Părinţii nu spun că Duhul e şi «din Fiul», ci numai «din Tatăl», deşi 
primeşte de la Tatăl şi o relaţie cu Fiul. 

Reluăm pentru oarecare înțelegere, cu un adaos existenţial (ontologic), imaginea folo- 
sită în trecutul teologiei din Răsărit şi Apus: Tatăl are pe Fiul atit de intim unit cu Sine, 
ca născut din Sine, încit Îi este ca chipul total, gîndit al Său. Eu-ul Său gînditor Îl cugetă pe 
Fiul ca pe un alt Eu gîndit (ce ia consistenţa de Tu) al Său. Dar Eu-ul gîndit ca să fie repro- 
ducerea exactă şi totală a Sa, cu o consistenţă de Tu, trebuie cugetat şi E ca gînditor. Însă 
nu ca Unul ce gîndeşte alt chip al Său, ci ca Unul ce, gîndindu-Se pe Sine, Îl gîndeşte pe 
Eu-ul gînditor al Său, ca pe Primul Eu ce-L gîndeşte. 

Dar Eu-ul prim, privindu-şi chipul Său, îşi comunică oarecum Sieşi ca unui alt Eu, 
sau ca unui alt Tu, bucuria de Eu-ul gînditor şi amîndoi au bucuria de Eu-ul gîndit şi se 
bucură de frumuseţea chipului gindit. Dar acest alt Eu, sau Tu, are rostul Său nu numai în 
primirea bucuriei şi iubirii primului Eu de chipul Său, ci arătîndu-şi El bucuria de Acela, îi 
mărturiseşte Aceluia bucuria primului Eu, bucurie care Îl luminează şi prin aceasta pe 
Eu-ul gîndit, făcînd şi prin aceasta Amiîndoi bucurie primului Eu. 

168. E vorba de Eusebie şi de Patroiil (P. G. 26, 647, nota 70), unde se reproduce 
părerea lui Regnis şi Segnerian. Eusebie era însă mort atunci. 


SFINTUL ATANANIE CI. MARE 


buie să spună că e Fiu, nici de Fiul că e Duhul Sfint. Ci sînt aşa cum s-a 
spus. Şi una este dumnezeirea în această Treime şi una credinţa şi unul 
Botezul dat întru Ea şi una desăvîrşirea în Hristos Iisus, Domnul nostru, 
prin Care şi cu Care e slava şi stăpînirea Tatălui împreună cu Sfîntul Duh 
în vecii vecilor. Amin. i 


VIII 


lar despre spusa evanghelică de care ne-ai scris'*, află, iubitule, că 
gîndesc la fel. Dar mă tem să mă apropii de ea, ca nu cumva pătrunzând în 
ea cu cugetarea şi începînd să o cercetez, să nu izbutesc să scot la iveală 
înţelesul ei adînc. Aş fi voit deci să tac cu desăviîrşire despre ea şi să mă 
mulțumesc cu cele scrise înainte. Dar gîndindu-mă să nu rîvneşti să-mi 
scrii şi a doua oară despre ea, m-am silit ca să-ţi comunic înţelegerea 
smerită la care am ajuns cu privire la ea. Am îndrăznit aceasta, cugetînd 
că de ne vom atinge scopul, vei primi cele spuse pentru cel ce s-a silit să 
înveţe. lar de nu-l vom atinge, nu mă vei învinui, cunoscînd slăbiciunea 
noastră. 
 Spusa este aceasta: făcîndu-se atitea semne în Evanghelie, fariseii 
«ziceau: «Acesta nu scoate dracii decit cu Beelzebul, căpetenia dracilor. 
Iar El cunoscând gîndurile lor, le-a zis: Orice împărăție care se dezbină în 
sine se pustieşte». Şi zicînd: «Iar dacă Eu scot dracii cu Duhul lui Dumne- 
zeu, iată a ajuns la voi înțelepciunea lui Dumnezeu», la sfîrşit adaugă: 
«De aceea vă spun vouă: tot păcatul şi hula se va ierta vouă, oamenilor. 
Dar hula împotriva Duhului nu se va ierta nici în veacul acesta, nici în cel 
viitor» (Matei, 12, 24-32). Iar tu mă întrebi: pentru ce hula împotriva 
Fiului se iartă, iar cea împotriva Duhului nu se iărtă nici în veacul acesta, 
nici în cel viitor? 
15.4 


Bărbaţii de mai înainte, Origen, prea învățatul şi mult ostenitorul, şi 
Teognost, minunatul şi sîrguinciosul (căci cînd am primit Epistola ta, 
citeam scrierile lor), scriu amindoi despre acestea, zicînd că hula împo- 
triva Duhului e aceea cînd cei ce s-au învrednicit în botez de Sfintul Duh 
se reîntorc la păcat. De aceea zic că nu vor primi iertare, cum zice şi Pavel 
în Epistola către Evrei: «E cu neputinţă ca cei ce s-au luminat şi au gustat 
darul dumnezeiesc şi s-au făcut părtaşi Duhului Sfînt şi au gustat Cuvîn- 


169. Textul care începe cu acest capitol şi continuă pînă la sfîrşit (8-23) se socoteşte, 
pe baza manuscriselor, că n-a aparținut Epistolei a IV-a către Serapion, ci a fost o epistolă 
aparte. Numai maurinii în ediţia lor au unit acest text cu cele opt capitole de pînă acum. El 
cuprinde o parte dintr-o Epistolă adresată probabil tot de Serapion (O. Bardenhewer, op. 
cit. p. 11). De fapt acest text tratează mai mult despre unitatea Duhului cu Fiul întrupat, 
Împotriva arienilor, interpretînd textul din Matei, 12, 32. 


CATRE ACELAŞI EPIACOP AERAPION 95 


tul cel bun al lui Dumnezeu şi puterile veucului viitor şi au căzut, să se 
înnoiască iarăşi spre pocăință» (Evr,. 6, 4-6). Amindoi le spun acestea în 
comun, dar fiecare adaugă la ele înțelegerea proprie. 


x 


Origen dă şi pricina osîndirii acestora, zicînd: «Dumnezeu şi Tatăl 
străbate în toate şi toate le ţine împreună, însuflețite şi neînsuflețite, 
raționale şi neraţionale; puterea Fiului se extinde numai la cele raționale, 
între care sînt catehumenii şi păgînii care încă nu cred; iar Duhul cel Sfint 
este numai în cei ce se împărtăşesc de El în darul Botezului. Cînd deci 
catehumenii şi păgînii păcătuiesc, păcătuiesc împotriva Fiului, fiindcă, 
precum s-a zis, El este în ei. Dar pot primi iertare cînd se învrednicesc de 
darul renaşterii (Botezului). Dar cînd păcătuiesc cei botezați, fărădelegea 
lor se îndreaptă împotriva Duhului Sfint, fiindcă au păcătuit, aflîndu-se 
în“El. Şi de aceea pedeapsa lor este de neiertat. 


XI 


Iar Teognost, adăugînd şi el unele de la sine, zice: «Cel ce a călcat 
prima îndatorire şi a doua primeşte o pedeapsă mai mică. Dar cel ce a căl- 
cat şi pe a treia nu mai dobîndeşte iertare. Prima îndatorire şi a doua sînt 
învățăturile despre Tatăl şi despre Fiul, iar a treia este învățătura dată 
prin desăvirşire (botez) şi împărtăşirea Duhului». Şi aceasta voind să o 
întărească, adaugă spusa Mîntuitorului către ucenici «încă multe am a vă 
spune, dar încă nu le puteţi primi. Dar cînd va veni Sfintul Duh, vă va 
învăţa pe voi» (loan, 16, 12-13). Apoi zice: «Precum celor ce nu pot pri- 
cepe Miîntuitorul le vorbeşte, coborînd la micimea lor, iar la cei desăvîr- 
siţi vine Duhul Sfint, dar nu va zice vreunul din aceştia că învățătura 
Duhului întrece pe cea a Fiului, ci că Fiul coboară la cei nedesăvirşiţi, iar 
Duhul e pecetea celor desăvîrşiți, aşa nu din pricina superiorității Duhu- 
lui faţă de Fiul nu se iartă hula împotriva Duhului, ci fiindcă pentru cei 
nedesăvirşiți există iertare, dar celor ce-au gustat darul ceresc şi s-au 
desăvîrşit, nu le rămîne nici o apărare şi scuză în vederea iertării». 

Acestea le-au spus aceia. 


XII 


Dar eu din cele ce am învățat, socotesc că gîndirea fiecăruia are nevoie 
de o oarecare cercetare şi înțelegere. Căci ne întrebăm: oare nu este în 
cele spuse de ei un înțeles ascuns mai adînc? Căci e vădit că Fiul, fiind în 


170. Prin cateheza dinaintea botezului oamenii se pun în legătură, după Teognost, 
numai cu Tatăl şi cu Fiul, rămînînd în oarecare separație de Dumnezeu. Prin Botez intră în 
legătură deplină cu Dumnezeu prin Duhul, primind deplina învățătură despre EL. 


NEÎN'TUL ATANANIE CEI, MARE 


Tatăl, este şi EI în cele ce e şi Tatăl. Dar nici Duhul nu lipseşte'"!. Fiindcă 
Sfînta şi fericita şi desăvîrşita Treime e nedespărțită. Pe lîngă aceea, dacă 
toate prin Fiul s-au făcut şi în el sînt aşezate (subzistă) toate, cum ar fi în 
afara celor ce s-au făcut prin EI? Iar nefiind acelea departe de EI, în toate 
acelea este în mod cuvenit, şi El. De aceea cel ce păcătuieşte şi huleşte 
împotriva Fiului, în mod necesar păcătuieşte şi huleşte şi împotriva Tată- 
lui şi a Sfîntului Duh. Şi dacă Sfinta Baie s-ar da numai în Sfîntul Duh, 
s-ar putea spune în mod potrivit că cei botezați dacă păcătuiesc păcă- 
tuiesc numai față de Duhul". Dar dacă se dă în Tatăl şi în Fiul şi în Sfîn- 
tul Duh, şi aşa se desăvirşeşte fiecare din cei botezați, e numaidecât nece- 
sar că cei ce păcătuiesc după botez săvîrşesc hulă împotriva Sfintei şi 
nedespărțitei Treimi. Aşa e drept să se cugete şi să se înțeleagă. Şi dacă 
Domnul ar fi vorbit către fariseii care ar fi primit baia renaşterii şi s-ar fi 
împărtăşit de darul Sfintului Duh, ar fi putut înțelege cuvîntul Lui ca 
adresat celor ce s-au întors la păcat şi au greşit faţă de Duhul Sfint. Iar 
dacă n-au primit Baia, ba au disprețuit şi botezul lui Ioan, cum i-a învinuit 


171. Cu aceasta sfîntul Atanasie purcede la îndreptarea celor spuse de Origen. Acesta 
încă nu fusese condamnat de Sinoadele V, VI, VII, ca sfîntul Atanasie să-şi ia îndrăzneala 
să-l arate în mod direct ca abătut de la învățătura Bisericii. Dar pe lingă faptul că nu soco- 
tegte pe Origen între «părinţi», de care vorbeşte cu deplin respect, aci îl corectează direct. 
EI nu aprobă limitarea prezenţei Fiului numai în oameni şi a Duhului numai în cei bote- 
zaţi. El vede în aceasta o ştirbire a egalității şi unității depline a Fiului cu Tatăl şi a Duhului 
cu Fiul, un fel de micşorare treptată a Fiului şi a Duhului față de Tatăl, care îl apropia pe 
Origen de Arie şi de panteismul gnostic-emanaţionist. Mai e Fiul Dumnezeu, dacă nu e 
prvtulidenea de față împreună cu Tatăl? Aceeaşi întrebare se poate pune şi despre 

uhul Sfint. Origen se vădeşte influenţat în aceasta de neoplatonism. El e departe de Ata- 
nasie, care afirmă mereu interioritatea reciprocă (perihoreza), a Persoanelor dumnezeieşti 
şi nedespărţirea Lor pe baza unității de ființă. În teoria lui Origen e implicată o despărțire 
între Tatăl, Fiul şi Duhul. În mod consecvent în ea mai e implicată şi ideea unei nedepline 
legături între părțile creației, sau între rațiunea umană şi latura materială a cosmosului, 
“sau chiar între spiritul uman şi trup. Logosul divin e prezent numai în spirit nu şi în par- 
tea materială a cosmosului şi în trup. Se resimte aci ideea lui Origen că trupul cu lumea 
materială e o închisoare pentru spirit, neavînd un rost pozitiv. În modul acesta nu se mai 
vede rostul şi putinţa întrupării, ca un rost mîntuitor al omului întreg (suflet şi trup). Fiul şi 
Cuvintul lui Dumnezeu nu mai apare ca ipostasul divin care prin întrupare începe aduna- 
rea creațiunii în Creator, cum spune Pavel în Col., 1, 17. Nu mai există o forţă de unificare 
a toată existența (divină. şi creată). Hristos e, în credința creştină, Miîntuitorul ca Cel ce e 
Unificatorul tuturor. Păcatul şi moartea, ca destrămare a trupurilor, s-au ivit prin ieşirea 
creaţiunii din unitatea ei în Dumnezeu. Fiul lui Dumnezeu, prin Care toate ș-au făcut, Se 
face om, pentru că numai în om e unit spiritul cu materia şi numai reînţărind unitatea 
aceasta în om, prin eliminarea morții, se pot unifica toate. Şi cine poate socoti nedemnă de 
Dumnezeu voința Lui de a readuna în Sine toată creațiunea, de a restabili în Sine toată 
existența? Mai e Dumnezeu Cel ce nu le poate avea toate în Sine? Mai e Dumnezeu Cel ce 
nu le-a făcut pe toate, inclusiv lumea materială? Nu e strîmtorat El de această lume, dacă 
nu e Creatorul ei? În teoria lui Origen nu se vede cum Dumnezeu prin Cuvîntul Său a 
imprimat şi materia de raționalitate şi a făcut-o capabilă de o frumuseţe deosebită prin 
spiritul care se manifestă prin ea, în fiecare trup altfel. 

171 a. A se botaza în numele Persoanelor Sfintei Treimi înseamnă a; se scufunda în 

Ele însele, umplindu-se cel botezat de iubirea dintre Ele. 

pe aceştia ca hulitori ai Duhului Sânt, de care nu s-au făcut niciodată păr- 
taşi? De fapt, Mintuitorul a spus acestea învățind simplu, neamenințind 
numai pe cei viitori cu pedeapsa. Ci Domnul a spus aceasta, mustrind cu 
adevărat chiar în acel moment pe farisei, ca făcindu-se vinovaţi chiar 
atunci de o astfel de hulă. Deci fiind fariseii astfel învinuiți încă înainte de 
a primi botezul, spusa aceasta nu s-a referit la cei ce au păcătuit după 
botez. Pe lîngă aceea nu au fost învinovăţiți simplu pentru păcate, ci 
pentru hulă. Şi între acestea este deosebire. Pentru că cel ce păcătuieşte 
calcă legea, iar cel ce huleşte îşi arată necredinţa față de dumnezeirea 
însăşi'”?. Învinovăţindu-i Mîntuitorul mai înainte pe ei pentru multe gre- 
şeli şi anume pentru călcarea poruncii lui Dumnezeu despre părinţi, 
pentru bani şi pentru că se abăteau de la cele ale proorocilor şi făceau 
casa lui Dumnezeu casă de negustorie, totuşi îi îndemna să se pocăiască. 
Dar despre spusa lor că El scoate dracii întru Beelzebul, n-a mai zis că 
aceasta e păcat simplu, ci o hulă atît de mare că nu mai pot îi iertaţi cei ce 
îndrăznesc să facă aceasta'”"". 


XII 

De altfel, dacă acest cuvînt s-a spus pentru cei ce păcătuiesc după 
botez şi dacă osînda acestora este de neiertat, cum îşi arată Pavel iubirea 
față de cel ce s-a pocăit în Corint (II Cor., 2, 8), iar pentru galatenii ce s-au 
întors la păcate suferea durerile naşterii pînă va lua Hristos iarăşi chip în 
ei (Gal., 4, 10)?'* În ceea ce spune arată totodată desăvirşirea lor de mai 
înainte în Duhul. De ce mai socotim apoi vinovaţi pe Novat, care nesoco- 
tea pocăinţa şi spunea că nu mai e nici o iertare pentru cei ce păcătuiesc 
după botez, dacă cuvîntul s-a spus pentru cei ce păcătuiesc după botez? 
De fapt, ceea ce se spune în Epistola către Evrei nu exclude pocăința 
celor ce se pocăiesc, ci arată că unul este botezul Bisericii universale şi nu 
există al doilea. Căci a scris evreilor să nu socotească, după obiceiul legii, 
sub pretextul de pocăință, că sînt multe botezuri, ba chiar în fiecare zi. 
Deci îi îndeamnă la pocăință, declarînd însă că una este înnoirea prin 
botez, nu şi a doua, cum spune şi în altă Epistolă: «O credinţă, un botez» 
(Efes. 4, 5). Căci nu este, zice, cu neputinţă a te pocăi. Ci e cu neputinţă a 
te înnoi sub pretext că te pocăieşti'!. Între aceştia e o deosebire. Cel ce se 


172. Hula împotriva Duhului Sfint e disprețul hotărît al lui Dumnezeu în întregime , 
dispreț care nu e capabil în general de pocăință, pe cînd celelalte păcate sînt păcate din 
slăbiciune, în care nu se angajează cu totul voința omului prin disprețul față de Dumnezeu. 

112 a. Hula împotriva Sfintului Duh e negarea lui Dumnezeu. Căci Dumnezeu Se face 
cunoscut şi primit şi lucrează prin Duhul Sfint. 

173. Aci sfintul Atanasie respinge o altă erezie a lui Origen: că cel ce păcătuieşte după 
botez nu mai capătă iertare. 

174. E un singur botez şi o singură înnoire, pocăinţa readuce la aceeaşi înnoire a uni- 
cului botez, nu la o altă înnoire, pentru că nu sînt nici mai multe botezuri, nici mai mulți 
dumnezei în care să se poată omul înnoi. 

pocăieşte, încetează de a păcătui, dar are urmele rănilor. Dar cel ce se 
botează, a dezbrăcat pe omul vechi şi se înnoieşte, născîndu-se de sus 
prin harul Duhului!”*. 


XIV . 


Cugetîndu-le eu acestea, mă întîmpină o mai mare adîncime a înțele- 
sului cuvîntului. Şi de aceea rugînd pe Domnul, care cu mult înainte 
şedea deasupra puţului şi umbla pe mare, vin în sfîrşit la iconomia cea 
pentru noi aflată în EI, că doar voi putea să prind înţelesul textului. De 
fapt toată dumnezeiasca Scriptură o binevesteşte şi o propovăduieşte 
pe aceasta. Dar mai ales Ioan, care zice: «Cuvîntul trup S-a făcut şi S-a 
sălăşluit întru noi» (loan, 1, 14). Dar şi Pavel scrie: «Care fiind în chipul 
lui Dumnezeu, nu răpire a socotit a fi deopotrivă cu Dumnezeu; ci S-a 
golit pe Sine, chip de rob luînd şi la înfăţişare aflindu-Se ca omul. Şi S-a 
smerit pe Sine, ascultător făcîndu-Se pînă la moarte, iar moartea, pe 
cruce» (Filip., 2, 6-8). Pentru aceea Dumnezeu fiind şi om făcîndu-Se, ca 
Dumnezeu a sculat morți, a vindecat pe toţi, a prefăcut apa în vin; căci nu 
erau acestea faptele omului. Iar purtînd trup, înseta şi obosea şi pătimea; 
căci acestea nu erau proprii dumnezeirii. Şi ca Dumnezeu zicea: «Eu sînt 
să întru 'Tatăl şi Tatăl întru Mine» (loan, 14, 11). lar ca purtător de trup 
mustra pe iudei: «De ce căutați să Mă omoriţi pe Mine, omul care v-am 
vorbit despre adevărul pe care l-am auzit de la Tatăl Meu?» (loan, 8, 40). 
lar acestea nu se săvirşeau în mod despărțit, după calitatea celor ce se 
săvirşeau, ca cele ale trupului să se arate fără dumnezeire, iar cele ale 
dumnezeirii, fără trup. Toate se săvîrşeau în chip unit şi unul era Domnul 
care le făcea acestea în mod minunat prin harul Lui. Căci scuipa ome- 
neşte, dar scuipatul era îndumnezeit (£vbeov. Fiindcă prin el făcea ochii 
orbului din naştere să vadă. Şi vrînd să Se arate pe Sine Dumnezeu, zicea 
aceasta cu limbă omenească: «Eu şi Tatăl una sîntem» (loan, 10, 30); şi 
vindeca cu însoțirea voinței omeneşti. Iar întinzînd mîna, a vindecat pe 
soacra lui Petru care zăcea de friguri, şi a sculat din morţi pe fiica mai 
marelui sinagogii, care murise. 


XV 
Dar ereticii, din neştiința lor, şi-au ieşit din minţi. Şi unii văzînd cele 
trupeşti ale Mîntuitorului, au tăgăduit afirmaţia: «La început era Cuvîn- 
tul» (Ioan, 1, 1); iar alţii, privind cele ale dumnezeirii, n-au recunoscut 


175. Pentru evrei botezurile dese erau numai semne văzute ale căinţei subiective, nu 
mijlocul prin care omul se scufundă în Dumnezeu în mod obiectiv. Deosebirea aceasta o 
putem vedea şi azi între botezul dat în numele Sfintei Treimi şi între botezurile neoprotes- 
tanţilor, care pun accentul pe subiectivismul pocăinței în defavoarea botezului care aduce, 
de dincolo de subiectivitatea umană, harul lui Dumnezeu. Desigur prezența obiectivă a 
harului este asigurată de tăria credinţei, care la rîndul ei este întărită de prezenţa şi lucra- 
rea obiectivă a harului. 


afirmaţia: «Cuvîntul trup S-a făcut» (loan, 1, 14). lar apostolul credin- 
cios, cunoscînd iubirea de oameni a Domnului şi văzind semnele dumne- 
zeirii, s-a minunat de Domnul în trup. Dar privind iarăşi cele proprii tru- 
pului, se uimeşte peste măsură, cunoscînd lucrarea dumnezeirii din ele. 

Aceasta fiind credinţa Bisericii, cînd unii, privind la cele omeneşti şi 
văzînd pe Domnul însetînd sau obosind, sau pătimind, flecăresc socotind 
pe Mîntuitorul numai om, păcătuiesc mult; dar totuşi, căindu-se repede 
pot să primească iertare, avînd ca pricină slăbiciunea trupului (căci au şi 
pe Apostol dîndu-le iertare şi întinzîndu-le mîna, întrucit le spune: «Cu 
adevărat mare este taina dreptei credințe: Dumnezeu S-a arătat în trup» 
( Tim., 3, 16). lar când alţii, privind faptele dumnezeirii, se îndoiesc 
despre firea trupului, păcătuiesc şi ei foarte mult, pentru că, deşi ÎI văd 
miîncînd şi pătimind, le socotesc pe acestea năluciri; dar Hristos îi iartă şi 
pe aceştia, dacă se căiesc curînd, pentru că au şi ei ca pretext mărimea 
supraomenească a faptelor. Dar cînd părînd să aibă cunoştinţa legii, îşi 
măresc neştiința şi orbirea (cum erau fariseii de atunci) şi prin aceasta îşi 
pierd mintea şi tăgăduiesc cu totul pe Însuşi Cuvîntul aflător în trup, sau 
atribuie faptele dumnezeirii, diavolului şi demonilor lui, pe drept cuvînt 
se învrednicesc de osînda acestei necredințe. Căci au socotit pe diavol 
drept dumnezeu şi au cugetat pe Dumnezeu cel cu adevărat existent nea- 
vînd nimic mai mult în faptele Lui decît demonii. 

XVI 

Într-o astfel de necredință erau căzuţi iudeii de atunci şi, dintre iudei, 
mai ales fariseii. Căci Mîntuitorul arătînd faptele Tatălui (fiindcă scula 
morţi, dăruia orbilor vedere, făcea pe ologi să umble, deschidea auzul 
surzilor, făcea pe muţi să vorbească şi supunea zidirea poruncind vîintu- 
lui şi umblînd pe mare), mulțimile se uimeau şi slăveau pe Dumnezeu, 
dar fariseii ziceau că aceste fapte sînt ale lui Beelzebul; şi nu se ruşi- 
nau, nebunii, să pună pe seama diavolului puterea lui Dumnezeu. De 
aceea, pe drept cuvînt a spus că ei hulesc într-un chip de neiertat. Pînă ce 
şchiopătau cu înțelegerea, privind la cele omeneşti şi zicînd: «Oare nu 
este acesta fiul timplarului?» (Matei, 13, 55), şi: «Cum ştie acesta toate, 
fără să fi învățat?» (loan, 7, 15); şi: «Ce semn faci pentru tine însuţi?» 
(loan, 6, 30); şi: «Să coboare acum de pe cruce şi vom crede în el» (Matei, 
217, 42), îi suporta ca păcătuind față de Fiul omului, şi, întristat de orbirea 
lor, zicea: «Dacă aţi fi cunoscut şi voi cele spre pace» (Luca, 19, 42). Ba şi 
pe marele Petru, care a vorbit portăresei bănuitoare,de EI ca de un om şi 
apoi s-a depărtat, l-a iertat Domnul cînd a plîns (Matei, 26, 74). Dar cînd 
aceştia, odată căzuţi, au căzut şi mai tare şi şi-au ieşit şi mai mult din 
minţi, încît au zis şi de faptele lui Dumnezeu că sînt ale iui Beelzebul, nu 

i-a mai suportat. Căci huleau împotriva Duhului Său, zicînd că Cel ce face 
acestea nu este Dumnezeu, ci Beelzebul''». Şi de aceea, ca unii ce au 
cutezat cele de nesuportat, au fost pedepsiţi pentru vecie. Căci îndrăz- 
neala lor este egală cu a zice privind rînduiala lumii şi pronia arătată în 
ea, că şi zidirea a fost făcută de Beelzebul; şi soarele răsare ascultînd de 
diavol şi pentru el se mişcă toate pe cer. Căci precum acestea sînt ale lui 
Dumnezeu, aşa erau şi acelea faptele “Tatălui. Şi dacă acelea erau ale lui 
Beelzebul, în mod necesar şi acestea (cele ale lumii) sînt ale lui 
Beelzebul''*. Şi ce mai spun atunci de Cuvintul: «La început a făcut Dum- 
nezeu cerul şi pămîntul» (Fac., 1, 1)? Dar de nimic nu se feresc în această 
nebunie a lor. Pentru că şi părinţii lor, stăpîniți de aceeaşi voinţă, cînd se 
aflau în pustiu după ce ieşiseră de curînd din Egipt, făurindu-şi un vițel, 
au pus pe seama lui binefacerile făcute lor de Dumnezeu, zicînd: «Aceştia 
sînt dumnezeii tăi, Israele, care te-au scos pe tine din Egipt» (leş., 32, 4). 
Pentru această hulă şi atunci nu puțini, ci mulţi din cei ce au cutezat aces- 
tea, au fost omoriţi. Şi Dumnezeu le-a vestit aceasta, zicînd: «În ziua în 
care îi voi cerceta, voi aduce peste ei păcatul lor» (leş., 34). De fapt pînă ce 
aceia cîrteau pentru lipsa de pîine şi de apă, i-a răbdat pe ei, cum rabdă o 
+ 3 PR : a - Si : 
mamă care alăptează pe copilul ei. Dar cînd au înnebunit mai mult şi, cum 


zice despre ei Duhul în psalmi: «Au schimbat slava Lui în asemănarea 
vițelului care se hrăneşte cu iarbă» (Ps. 105, 22), îndrăznind cele de 


115 a. Fariseii păcătuiau împotriva întregii Sfinte Treimi, negînd că Hristos are în El 
pe Sintul Duh şi că e Fiul Tatălui. 

176. Dacă faptele minunate săvîrşite de lisus ar fi fost ale lui Beelzebul, atunci şi toată 
ordinea creaţiei ar fi a lui Beelzebul. Cei ce o spun aceasta se închină diavolului în loc de a 
se închina lui Dumnezeu. . 

În general hula întpotriva Duhului Sfint e necredința în lucrarea lui Dumnezeu în 
lume, fie în crearea şi conservarea ei, fie în fapte mai presus de fire şi în faptele lui Hristos. 
Căci Dumnezeu e prezent şi lucrează în lume prin Duhul Sfint. A nega pe Duhul Sfînt 
înseamnă a nega puterea creatoare şi mîntuitoare a lui Dumnezeu. Ea e una cu necredința 
în Dumnezeu. Ea înseamnă a atribui totul forțelor naturii, personificate de păgiîni în zei, 
căci Beelzebul eră unul din aceşti zei. Creştinismul i-a socotit de la început diavoli, odată 
ce etau opuşi de aderenții lor lui Dumnezeu. Numai în Dumnezeu cel în Treime, deci în 
Care şi Duhul e de ființă dumnezeiască, poate fi un Dumnezeu creator, şi deci poate 
săvirgi şi fapte mai presus de fire în lume. Căci dacă nu e un Dumnezeu care naşte ca Tată 
pe Fiul şi purcede pe Duhul Sfint din ființa Lui, El nu-Şi arată rodnicia decit în natura 
emanată din El. Deci nu există altă alternativă decit sau Treimea creatoare, sau panteis- 
mul; sau 'Treimea în care Persoanele dumnezeieşti au o atenţie conştientă față de persoa- 
nele create, sau avalanşa de individuațiuni ce apar şi dispar fără rost dintr-o esență oarbă, 
inconştientă, supusă unor legi a căror existenţă este inexplicabilă. 

În considerarea zeilor ca forțe ale naturii se manifestă ideea că natura copleşeşte per- 
soana. Influenţată de această idee, filosofia greacă nu ajunsese la distincţia clară între per- 
soană şi natură. Ideea clară a persoanei şi a valorii ei eterne, sau a superiorității ei 
negrăite asupra naturii a adus-o creştinismul, dezvoltînd în această privință gîndirea Ve- 
chiului Testament. Învățătura despre Sfînta Treime stă la baza acestei idei despre valoa- 
rea eternă a persoanei şi despre comuniunea ca condiție necesară a ei. Filosofia din ulti- 
mele secole tinde să revină iarăşi la considerarea naturii ca superioară persoanei. 

neiertat, au fost bătuţi, cum zice Scriptura, pentru făurirea viţelului, pe 
care-l făcuse Aaron (leş., 32, 35). 


XVII 


Acestea îndrăznindu-le şi acum fariseii, au primit această hotărîre de 
la Mîntuitorui, pe care a primit-o şi o suportă şi acum Beelzebul, cel 
pomenit de ei, ca să fie aşezaţi şi ei împreună cu acela pentru veci în focul 
gătit aceluia. Căci nu le-a spus acestea făcînd vreo comparaţie între hula 
adusă Lui şi Duhului Sfint, ca şi cînd Duhul ar fi mai mare şi de aceea şi 
păcatul săvîrşit împotriva Duhului. Să nu fie! Fiinacă altă dată a învăţat 
că toate cîte le are Tatăl sînt ale Fiului şi Duhul va lua din cele ale Fiului şi 
EI va slăvi pe Fiul; şi nu Duhul îl dă pe Fiul, ci Fiul îl dă ucenicilor şi prin ei 
tuturor celor ce cred în El. Nu aşa a spus Mîntuitorul, ci Domnul le-a spus 
acestea ca să arate că hula împotriva Lui se îndreaptă spre amîndouă 
laturile Lui, fie că e mai mică, fie că e mai mare. 

De fapt şi fariseii înşişi le rosteau împotriva amîndurora. Privindu-L 
ca om, îl bîrfeau zicînd: «De unde are Acesta o astfel de înțelepciune?» 
(Matei, 13, 54) şi: «Încă nu are cincizeci de ani şi a văzut pe Avraam?» 
(loan, 8, 57). Şi privind faptele Tatălui, nu numai că tăgăduiau dumnezei- 
rea Lui, ci spuneau că în locul acesteia este în El Beeizebul şi faptele ei 
sînt ale acestuia. De aceea amîndouă spunîndu-se despre El şi hula mai 
mică îndreptîndu-se spre umanitate iar cea mai mare spre dumnezeire, 
pentru cea mai mare El a rostit împotriva lor osînda de neiertat. De aceea 
încurajînd pe ucenicii Săi, le-a spus: «Dacă pe Stăpînul casei L-au numit 
Beelzebul» (Matei, 10, 25). Prin aceasta S-a arătat pe Sine ca Stăpinul 
casei Cel hulit astfel de către iudei. 


XVIII 


Iar dacă iudeii zicînd: «Între Beelzebul», nu ocărau pe altcineva decât 
„pe Domnul, e vădit că spusa «hula împoțriva Duhului» (Matei, 12, 31), o 
arată ca rostită împotriva Domnului. Deci Mîntuitorul a arătat toată 
spusa ca îndreptată spre E]. Căci El este Stăpînul casei universale. Nu 
trebuie să obosim a o spune aceasta iarăşi şi iarăşi pentru întărire. A 
înseta, a obosi, a adormi, a fi lovit, a mînca sînt proprii omului. Dar fap- 
tele ce le făcea Domnul nu mai sînt ale oamenilor, ci era propriu lui Dum- 
nezeu a le face. Cînd deci, precum am spus înainte, văzîndu-le vreunii pe 
acestea, Îl birfesc pe Domnul ca om, îşi atrag o mai mică osîndă decit cei 
ce pun faptele lui Dumnezeu pe seama diavolului. Căci aceştia nu aruncă 
numai cele sfinte înaintea cîinilor, ci îl şi aseamănă pe Dumnezeu cu dia- 
volul şi spun de lumină că e întuneric. 

Aceasta e deci hula de neiertat a fariseilor, de care Marcu a spus: «lar 
cel ce va huli-împotriva Duhului Sfînt nu are iertare, ci este vinovat de 
osînda veşnică. Pentru că ziceau: «Are duh necurat» (Marcu, 3, 29-30). 
Dar orbul din naştere, văzînd, mărturisea: «Din veac nu s-a auzit să îi 
deschis cineva ochii unuia care s-a născut orb. De nu era Acesta Fiul lui 
Dumnezeu, nu putea face nimic» (loan, 9, 32-33). lar mulțimile minunîn- 
du-se de cele săvirşite de Domnul, ziceau: «Aceste cuvinte nu sînt ale 
unui îndrăcit, căci nu poate un îndrăcit să deschidă ochii orbilor» (loan, 
10, 21) 

„_ Dar fariseii, socotiți tari în ale Legii, căci îşi lărgeau ciucurii şi se făleau 
ca ştiind mai multe decit alții, nu se ruşinau nici de aceasta. Ci, după cum 
s-a scris, jertfeau, nenorociţii, demonilor şi nu lui Dumnezeu, zicînd că 
Domnul are drac şi faptele Lui Dumnezeu sînt ale dracilor'”. Şi pătimeau 
aceasta nu pentru altceva, ci ca să nege că Cel ce le făcea acestea era 
Dumnezeu şi Fiul lui Dumnezeu. Căci dacă faptul că mînca şi înfăţişarea 
trupului ÎI arătau ca fiind şi om, pentru ce nu vedeau din faptele Lui 
minunate că este întru Tatăl şi Tatăl întru El? Pentru că nu voiau. De 
aceea degrabă îl aveau pe Beelzebul grăind în ei. Căci precum din cele 
Gineneşti Îl numeau numai om, din faptele care erau proprii ale lui Dum- 
nezeu, nu-L mai mărturiseau Dumnezeu, ci îl îndumnezeiau în locul Lui 


pe Beelzebul, ca să fie chinuiţi împreună cu el în focul veşnic. 
XIX 


Cercetarea textului mi se pare că dă la iveală acest înțeles şi că el arată 
cum amîndouă felurile de hulă se îndreaptă spre El. Dar şi că pe Sine S-a 
indicat atît prin «Fiul omului» cît şi prin «Duhul», pentru ca prin cea dintii 
să arate partea trupească a Lui, iar prin «Duhul» să indice dumnezeirea 

"Lui spirituală şi inteligibilă şi atotadevărată. Şi a legat putinţa de a se 
primi iertare de «Fiul omului», ca să indice partea Lui trupească. lar hula 
de neiertat a arătat-o ca pe cea care atingea pe Duhul ca exprimând prin 
aceasta ceea ce e deosebit de trup, să indice dumnezeirea Lui'"". Acest 
înțeles l-am văzut şi în Evanghelia după loan, când, vorbind despre 
mîncare ca faptă a trupului şi de aceea văzîndu-i pe mulți smintindu-se, 


177. Asemenea acestora sînt cei ce admiră lucrurile deosebite ce se fac uneori de vrăji- 
tori. E aci o credinţă într-un fel de puteri necunoscute ale naturii. 

177 a. Cel ce spunea că lisus e numai om nu păcătuia aşa de mult ca cei ce socoteau 
faptele Lui dumnezeieşti ca fapte ale unui îndrăcit, pentru că avea scuza umaniţății Lui 
care-i acoperea dumnezeirea. Acela putea fi iertat, pentru că se putea şi căi dacă vedea în 
lisus un om cu calități vrednice de prețuire. Dar cel ce socotea faptele Lui minunate ca ale 
unui îndrăcit Îl socotea căzut chiar din umanitate şi Îl dispreţuia şi ca om. Dar prin aceasta 
arăta că este el însuşi un îndrăcit, ca cel ce-L socotea pe lisus astfel. Acesta săvirşea un 
pacat de neiertat, pentru că răutatea lui atingea un grad suprem, care nu mai făcea posi- 

ilă căința. 

Domnul zice: «Aceasta vă sminteşte? Dar dacă veți vedea pe Fiul omului 
suindu-Se unde era mai înainte? Duhul este Cel ce dă viaţa. Trupul 
nu foloseşte la nimic. Cuvintele ce vi le-am spus sînt Duh şi viață» 
(loan, 6, 62-64). 

Aci le-a spus amîndouă despre Sine: că e trup şi Duh. Şi a deosebit 
Duhul de trup, ca, crezînd noi, să cunoaştem nu numai ce se vede din 
El, ci şi ceea ce nu se vede şi că cele ce nu se văd, nu sînt trupeşti, ci 
duhovniceşti. Dar trupul Lui promis spre mîncare e menit să fie hrana 
lumii întregi. Pentru aceasta a pomenit de suirea Fiului omului la ceruri 
ca să-i atragă de la înțelegerea trupească şi să afle că mîncarea amintită ca 
avînd să fie dată de El e o hrană cerească şi duhovnicească de sus. Căci 
zicînd: «Cele ce vi le-am spus sînt Duh şi viaţă», e egal cu a zice: Ceea ce 
vă arăt şi vă dau spre mîntuirea lumii e trupul pe care-l port Eu. Dar 
Acesta Îşi dă şi sîngele Lui. Şi amîndouă vor fi hrană dată de El duhovni- 
ceşte. Deci acestea se dau fiecăruia duhovniceşte şi se fac în toți asigura- 
re spre învierea şi viața de veci. Astfel atrăgînd-o Domnul şi pe samari- 
teancă de la cele supuse simţurilor, a numit pe Dumnezeu Duh, ca ea să - 
nu.mai cugete trupeşte, ci duhovniceşte despre Dumnezeu. La fel şi 
proorocul, privind la Cuvîntul ce se face trup, a zis: «Duhul feței noastre 
Unsul (Hristos) Domnul» (Pling., 4, 20), ca să nu socotească cineva că 
Domnul e om simplu, ci auzind şi de Duhul să afle că cel ce este în trup 
este Dumnezeu. 

xx 

Deci sînt vădite amîndouă. De aceea cel ce priveşte la Domnul, care 
vorbeşte de ale Sale, de primeşte numai cele trupeşti şi necrezind în cele 
dumnezeieşti, zice: «De unde are Acesta înțelepciunea aceasta?» (Matei, 
13, 54), păcătuieşte şi-L huleşte ca pe Cel ce S-a făcut Fiul omului; iar cel 
ce, privind faptele săvirşite în Duhul Sfint, zice că Cel ce le face nu e 
Dumnezeu şi Fiul lui Dumnezeu, ci le pune acestea pe seama lui Beelze- 
bul, huleşte în chip deschis, tăgăduind dumnezeirea Lui. De fapt, în 
spusa evanghelică, cum s-a zis adeseori, numindu-Se «Fiul omului», 
arată latura Lui cea după trup şi omenească, ca numindu-Se apoi «Duh» 
să arate că îi este propriu Sfîntul Duh, în Care toate le lucrează". De 
aceea, făcînd lucrurile dumnezeieşti, a zis: “De nu credeţi Mie, credeţi 
lucrurilor Mele, ca să cunoaşteţi că Eu sînt întru Tatăl şi Tatăl întru Mine» 
(loan, 10, 38). ar avînd să Se aducă pe Sine trupeşte pentru noi, cînd în 


178. Se reia expresia: toate se fac «în Duhul», adică Tatăl le face toate prin Fiul, în 
Duhul. Duhul e Dumnezeu, Care Se dă creaturii ca ţintă, dar şi ca mijloc dinamic în care 
aflîndu-Se, Se desăvirşeşte la nesfirşit, sporind în starea de fiu al Tatălui. Pe de altă parte 
se spune continuu de Duhul că e în Fiul, pentru că Se odihneşte în Fiul, sau Se află în adîn- 
cul Lui, pe care Fiul î descoperă şi-L comunică şi-L luminează aşa lu nesfirşit creaturilor, 

scopul acesta S-a suit la Ierusalim, a spus ucenicilor Săi: «De acum dor- 
miţi şi vă odihniţi. Că iată s-a apropiat ceasul şi Fiul omului Se predă în 
mfinile păcătoşilor» (Matei, 26, 45). 

Faptele Lui dumnezeieşti făceau să se creadă că El e Dumnezeu adevă- 
rat. lar moartea L-a arătat pe El ca avînd trup adevărat. De aceea în mod 
cuvenit îşi zice Sieşi, Celui ce Se va preda, «Fiul omului». Căci Cuvîntul 
este nemuritor şi de nepipăit şi este însăşi viaţa. Dar nici acestora nu cre- 
deau fariseii. Precum nu voiau să vadă nici cele ce le făceau fiii lor. De 
aceea Domnul îi mustră iarăşi, zicînd: «Dacă Eu scot dracii întru Beelze- 
bul, fiii voştri în cine îi scot? Pentru aceasta ei vor fi judecătorii voştri. lar 
dacă Eu scot dracii în Duhul lui Dumnezeu, atunci a ajuns la voi Împărăția 
lui Dumnezeu» (Luca, 11, 19-20). Şi a spus aci: «în Duhul lui Dumnezeu», 
nu ca fiind mai mic decît Duhul, nici pentru că Duhul lucra în EI", ci ca să 
arate iarăşi că Fiul, ca unul ce este Cuvîntul lui Dumnezeu, le lucrează 
acestea prin Duhul, şi ca să-i învețe pe auzitori că, cu cît pun mai mult 
faptele Duhului pe seama lui Beelzebul, cu atât ÎI defavorizează mai mult 
pe Cel ce procură pe Duhul'"*. De fapt, chiar spunînd aceasta, ei arată că 
nu din neştiință, ci cu voia se avîntă în această hulă de neiertat. Şi deşi 

“cunosc că aceste fapte sînt ale lui Dumnezeu, nu se ruşinează nebunii să 
le pună pe seama lui Beelzebul, declarînd că sînt de la duhul necurat. 


XXI 


Dar cum îndrăznind aceasta, mai pot să învinovăţească pe elinii (pe 
păgâni), care îşi făuresc idoli şi-i numesc pe ei zei? Căci cele ce le fac ei 
sînt asemenea cu cele ale nebuniei acelora. Sau poate că îndrăznelile lor 
sînt şi mai mari. Pentru că deşi au primit o Lege în privința aceasta, au 
necinstit pe Dumnezeu prin călcarea Legii. Dar ce vor face cei ce hulesc 
acestea, cînd vor citi la proorocul Isaia că semnele venirii lui Hristos vor 
fi vederea orbilor, mersul ologilor, vorbirea celor fără grai, învierea mor- 
ților, vindecarea leproşilor, destuparea auzului surzilor? Oare care din 
aceştia vor voi să spună că El e Făcătorul? De vor spune că El e Dumne- 
zeu, se vor vădi pe ei înşişi că au defăimat pe Domnul. Căci cele ce le-a 
spus proorocul, văzînd de mai înainte, acestea le-a făcut Domnul însuşi 
cînd a venit de faţă. lar dacă, grăbindu-se, duşi de o pornire nestăpînită, 


178 a. N-a spus «în Duhul» pentru că numai Duhul ar fi lucrat în Hristos ca într-un om, 
ci ca să arate că Hristos lucrează în Duhul ca în Cel de ființă dumnezeiască asemenea Lui. 

178 b. Toată interpretarea dată de sfîntul Atanasie locului de la Matei, 12, 31-32, este 
hristologică, deşi nu pare că hula se referă la Fiul, ci la Duhul. Prin Fiul lucrează însă 
Duhul, deci cel ce le atribuie lui Beelzebul Îl defăimează pe Fiul ca neavînd pe Duhul dum- 
nezeiesc. Duhul e atit de unit cu Fiul, încît cine nu vede în Fiul pe Duhul micşorează pe 
Fiul însuşi. Acela socoteşte pe Fiul mai prejos chiar de om, considerîndu-L unealta lui 
Beelzebul. Duhul Sfînt dă faptelor Fiului caracterul dumnezeiesc. Duhul Sfint Îl arată pe 
Fiul ca Dumnezeu. Dacă Fiul n-are pe Duhul, nu e Dumnezeu. 

vor îndrăzni să spună că şi acestea se vor face de Beelzebul, mă tem ca nu 
cumva, înaintînd treptat în necredinţă şi citind: «Cine a dat gură omului? 
Şi cine a făcut rău la auz pe surd şi văzător pe orb?» (leş., 4, 11), şi cele 
asemenea acestora, să zică că şi acestea sînt cuvintele lui Beelzebul. Căci 
celui ce-i atribuie harul vederii, aceluia trebuie să-i atribuie în mod nece- 
sar şi pricina nevederii. Căci Cuvîntul a spus că pe amîndouă le-a făcut 
Acelaşi. În orice caz, spunînd-o aceasta, vor gîndi pe Beelzebul şi creator 
al firii omeneşti. Fiindcă cel ce le-a făcut are şi stăpînirea peste cele 
făcute. Căci Moise spunînd: «La început a făcut Dumnezeu cerul şi 
pămîntul» (Fac., 1, 1) şi: «În chipul lui Dumnezeu a făcut Dumnezeu pe 
om» (Fac., 1, 27); iar Daniel spunînd cu îndrăzneală lui Darie: «Nu mă 
închin idolilor făcuţi de mînă, ci Dumnezeului celui viu care a făcut cerul 
şi pămîntul şi care are stăpînire peste tot trupul» (Dan., 14, 1), nu spune 
iarăşi, întorcînd declaraţia, că a nu vedea şi a şchiopăta şi celelalte boli vin 
din pedeapsa Creatorului? Dar după ei scăparea de ele şi binefacerea 
adusă celor bolnavi o socotesc lucrarea lui Beelzebul'”. Dacă cercetăm 
bine această vorbire prostească unită cu necredința e mult obişnuită 
printre cei nebuni şi ieşiţi din minte. Căci nebunii nu le atribuie nici pe 
cele bune prin asemănarea lui Dumnezeu, ci lui Beelzebul. Căci acestora 
nu le pasă că pervertesc dogmele dumnezeieştilor Scripturi, numai din 
pornirea de a tăgădui venirea lui Hristos. 


XXII 


Ar trebui ca aceşti vicleni să nu disprețuiască nici din cele trupeşti pe 
Domnul, dar să mărturisească şi din faptele dumnezeieşti că e Dumnezeu 
adevărat. Dar ei le-au făcut toate în mod alterat. Văzîndu-L. om, L-au 
defăimat ca pe un om, iar privind faptele dumnezeieşti I-au negat dum- 
nezeirea şi au alergat la diavolul, socotind că îndrăznind acestea vor 
putea scăpa să nu fie osîndiţi de Cuvîntul cel batjocorit de ei. Descîntăto- 
rii, magicienii şi vrăjitorii, deşi au încercat toate cîte le-au putut, văzînd 
semnele făcute prin Moise, plecîndu-şi grumazul, au zis: «Acesta este 
degetul lui Dumnezeu» (leş., 8, 19). Dar fariseii şi cărturarii văzînd în 
lucrare toată mîna lui Dumnezeu şi observînd că cele făcute de Miîntui- 
torul sînt cu mult mai multe şi mai mari, spuneau că cel ce le face pe 
acestea e Beelzebul, de care magicienii, măcar că erau ai lui, mărturiseau 


179. Diavolul nu vindecă de boli de nelecuit. Aceasta ar însemna că el e creatorul. 
Numai Dumnezeu le poate vindeca, pentru că EI e Creatorul din nimic al puterilor lumii şi 
EI poate da putere din nimic celui bolnav cînd nu mai poate fi ajutat de puterile din lumea 
creată de Ei. Bolile oamenilor au venit de pe urma căderii neamului omenesc în păcat, 
adică de pe urma slăbirii legăturii lui cu Dumnezeu, izvorul vieţii. De aceea suferă de ele şi 
unii care n-au făcut grele păcate personale. Aceasta pentru ca prin răbdare să sporească şi 
mai mult în bine. Dar Dumnezeu le poate vindeca singur şi într-un chip minunat, printr-o 
putere deosebită revărsată în cei bolnavi, cînd aceştia se deschid Lui prin credinţă. 

că nu poate face nici pe cele mai mici decît acestea. Cine ar putea descrie* 
mărimea copleşitoare a nebuniei lor? Sau cine, cum a spus proorocul, ar 
putea găsi ceva asemănător cu necinstirile aduse de ei lui Dumnezeu? Au 
arătat prin acestea mai drepți pe sodomiţi şi au întrecut neştiinţa elinilor. 
Au întrecut şi pe vrăjitorii lui Faraon şi nu se pot asemăna decit cu arienii 
cei nebuni, uniți în aceeaşi necredinţă. Căci iudeii văzînd faptele Tatălui 
prin Fiul, le atribuie lui Beelzebui. Iar arienii văzînd şi ei aceleaşi fapte, 
numără pe Domnul, care le săvîrşeşte, între creaturi, spunînd că El este 
din cele ce nu sînt; şi că nu era înainte de a fi făcut. Fariseii privind pe 
Domnul în trup bombăneau, zicînd: «Pentru ce Tu, om fiind, Te faci pe 
Tine Dumnezeu?» (loan, 10, 33). Iar duşmanii lui Hristos, văzîndu-L 
pătimind şi dormind, Îl hulesc, zicînd: «Cel ce le suferă pe acestea nu 
poate fi Dumnezeu adevărat şi de o ființă cu Tatăl». 

Şi în general, dacă ar voi să cerceteze cineva în paralelă urîtele cuge- 
tări ale ambelor grupuri, i-ar afla, cum am spus înainte, căzuţi împreună 
în groapa aceleaşi nebunii. 


zi „XXIII 
De aceea Domnul a declarat de neiertat osînda pentru acestea atit a 


unora cât şi a altora, zicînd: «Oricăruia care ar grăi împotriva Duhului 
Sfînt, nu i se va ierta nici în veacul acesta nici în cel viitor» (Matei, 12, 32). 
Şi pe drept cuvînt. Căci cel ce neagă pe Fiul, pe cine rugîndu-l, îl va putea 
avea ca Mîntuitor? Sau ce viață, sau odihnă va aştepta, cel ce respinge pe 
Cel ce a zis: «Eu sînt viața» (loan, 14, 6)'%; şi: «Veniţi la Mine toţi cei obo- 
siți şi împovărați şi Eu vă voi odihni» (Matei, 11? 28). Aceasta fiind 
pedeapsa acestora, e vădit că cei binecredincioşi în Hristos, care se 


180. Dacă Hristos nu e Fiul lui Dumnezeu, oamenii n-au pe nimeni care, luînd firea 
lor, să le asigure învierea şi viața eternă. N-au în cine fi prezentaţi în fața Tatălui, ca ridi- 
caţi din starea care-i duce, prin lucrarea păcatului în ei, sau a urmărilor păcatului, la moar- 
tea eternă. N-are cine să dea lumii acesteia un rost. În sensul acesta, cel ce disprețuieşte pe 
Hristos, declarînd că nu e Dumnezeu, nu poate avea iertare de păcate nici în viața aceasta, 
nici în cea viitoare. Căci cine va mijloci pentru El în fața Tatălui, ca să fie iertat? Cine îi va 
putea asigura în El viața veşnică întru fericire? În acest sens de existența unui Fiu etern în 
Dumnezeu şi de întruparea Lui depinde viața veşnică a oamenilor întru fericire şi sen- 
sul vieţii lor în lume şi însuşi sensul lumii legată de oameni. Numai în acest caz, lumea 
aceasta şi viața oamenilor în ea nu se arată ca singura realitate, ci ca creată de un Dumne- 
zeu personal, etern şi ca atare putînd fi scăpată de corupere şi moarte şi căpătînd un sens. 
În afară de Hristos ca Fiul lui Dumnezeu cel întrupat, totul e fără sens. Omul capătă adîn- 
cime de taină şi de valoare nesfirşită numai în Hristos. Fără Hristos omul apare ca o înfiri- 
pare superficială şi trecătoare. Toată existența devine a platitudine inexplicabilă. Hristos 
e viața nesfirşită şi sensul existenţei, sau «Adevărul». 

181. Viaţa omului fără nădejdea vieţii eterne întru fericire este o «oboseală» şi o 
«povară» plictisitoare, căci e lipsită de sens. 

închină Lui şi după trup şi după Duh şi nu-L, nesocotesc nici ca Fiu al lui 
Dumnezeu şi nu tăgăduiesc nici că S-a făcut om, ci cred că «la început a 
fost Cuvintul» şi că «Cuvîntul trup S-a făcut», vor împărăţi veşnic în 
ceruri după sfintele făgăduințe ale Domnului şi Mintuitorului nostru lisus 
Hristos, Care a zis: «Aceia se vor duce în chinul veşnic, iar drepții la viața 
veşnică» (Matei, 25, 46). 

Acestea ţi le-am scris pe scurt, din cele ce le-am învățat. Dar tu nu le 
lua ca învăţătură desăvirşită, ci numai ca pe un prilej dat ție de mine spre 
mai multă cunoştinţă. De aceea luînd din spusa evanghelică şi din psalmi 
o înţelegere mai deplină, leagă snopul adevărului, ca purtîndu-l, să auzi, 
spunîndu-ţi-se: «Dar venind vor fi întru veselie, ridicînd snopii lor» (Ps. 
125, 6), întru Hristos Iisus, Domnul nostru, prin Care şi cu Care fie slava 
şi stăpînirea Tatălui, împreună cu Sfintul Duh, în vecii vecilor. Amin. 


EPISTOLA DESPRE SINOADELE CE S-AU ȚINUT 
LA RIMINI ÎN ITALIA 
ŞI LA SELEUCIA ÎN ISAURIA 
DESPRE SINOADE: 


(col. 681-791) 


I 

Poate a ajuns şi la voi vestea despre sinodul de care se trîmbiţează şi 
acum. Căci s-a trimis pretutindeni scrisoarea împăratului şi a 
prefecţilor”, care convoacă pe cei ce au să vină la el. Dar pentru că, fiind 
dornici de învăţătură, căutaţi să cunoaşteţi cele întîmplate acolo, am 
socotit că se cuvine să vă arăt şi vouă cele ce le-am auzit şi le-am aflat 
întocmai despre ele. Aceasta, pentru ca nu cumva auzindu-le de la alții, 
să aveţi o judecată îndoielnică despre ele. Mai ales pentru că sînt unii care 
au obişnuit să vestească altfel cele ce s-au săvîrşit, de cum s-au săvîrşit. 

Întrunirea nu s-a mai făcut la Niceea, cum se hotărise, ci s-a trimis o 
altă dispoziție, anume ca episcopii din părțile apusene să se adune la 
Rimini în Italia, iar cei din părțile răsăritene să se întîlnească în Seleucia, 
numită Aspra, din Isauria. Ca pretext al acestei întruniri se trîmbiţa tema 
credinţei în Domnul nostru Iisus Hristos. lar cei ce au oferit acest pretext 
sînt din Panonia, anume Ursachie, Valens şi un oarecare Gherman, iar 
din Siria, Acacie, Eudoxie şi Patrofil dintr-o cetate din Sciția. Aceştia 
fiind din partida lui Arie şi nepricepînd nici ce cred, nici despre ce vor- 
besc, dar amăgind pe furiş pe fiecare şi semănînd sămînţa ereziei lor, au 
cîştigat pe unii care socotesc că sînt ceva, ba chiar pe împăratul care e 
eretic, prefăcîndu-se că se îngrijesc de credință: Pe acesta l-au îndemnat 
ca să adune un sindd, socotind că pot acoperi Sinodul din Niceea şi îi pot 
atrage pe toţi în aşa fel ca să se înstăpînească pretutindeni necredinţa în 
locul adevărului. 


1. Titlul pe scurt. Istoricii Socrate (III, II, cap. 37) şi Sozomen spun că epistola era 
adresată unui grup de prieteni (P. G. 26, col. 681, nota 2). Sinoadele acestea s-au ținut la 
anul 359. 

2. Imperiul era împărțit în patru prefecturi cu reşedinţele în Antiqhia, Alexandria, 
Tesalonic şi Mediolan. Sinoadele din Rimini şi Seleucia s-au convocat după ce la 353 a 
ajuns Constanțiu împărat în Occident, din voința acestuia de a impune şi acolo arianismul. 

II 


Mai întîi mă mir (şi socotesc că orice om cu minte cugetă astfel) că, 
hotărîndu-se ținerea unui sinod universal şi aşteptindu-l toţi pe acesta, 
deodată el s-a împărțit în două. Şi unii s-au întilnit acolo, alţii aici. Poate a 
fost şi acesta un lucru al Proniei, ca să se arate în fiecare din ele cugetul 
neviclean şi curat al credinței unora şi să se dea pe față purtarea suspectă 
şi îndoielnică a altora. Apoi am înţeles, cu fraţii de aici, şi am deplins lipsa 
de rost a întrunirii. Căci ce silea aşa de mult ca să se agite lumea creştină 
şi să alerge numiții episcopi din timpul nostru în sus şi în jos şi să caute să 
afle cum să creadă în Domnul lisus Hristos? Fiindcă dacă ar fi crezut, n-ar 
fi căutat credința ca şi cînd n-o aveau. lar aceasta a oferit catehumenilor? 
nu puțină sminteală; iar păgînilor nu puţină, ci multă pricină de ris, 
văzînd pe creştini cum caută, ca treziți acum din somn ce trebuie să 
creadă despre Hristos şi pe episcopii acestora, cu toate că cer de la popor 
recunoaşterea autorității lor ca învățători, vădindu-se acum ca părăsind 
credinţa“ şi căutînd ceea ce nu au. Prin aceasta, cei din jurul lui Ursachie, 
făcîndu-se cauza acestor tulburări, nu-şi dau seama ce miînie îşi îngrămă- 
desc. Căci spune Hristos prin sfinţii Săi: «Vai celor prin care se huleşte 
numele Meu» (Isaia, 52, 5; Rom., 2, 24); iar prin Sine însuşi în Evanghe- 
lie: «Oricine va sminti pe unul din aceşti prea mici, mai de folos i-ar fi să i 
se atîrne o piatră de moară de grumaz şi să se înece în noianul mării, 
decît, cum adaugă Luca, să smintească pe unul din aceşti prea mici» 
(Matei, 18, 6; Luca, 17, 2). 


NI 


Căci ce lipsea învăţăturii Bisericii despre dreapta credinţă ca să se 
pornească acum la o cercetare a credinței şi să pună înaintea pretinselor 
cuvinte despre credință expuse de ei numele consulilor timpului de față? 
Ursachie şi Valens şi Gherman şi cei împreună cu ei au făcut prin aceasta 
ceea ce nu s-a făcut, nici nu s-a auzit vreodată la creştini. Căci scriind, 
cum au voit ei să creadă, au însemnat înainte numirile consulilor şi luna 
şi ziua timpului de față, ca să arate tuturor celor cunoscători că nu mai 
înainte, ci acum, sub Constanțiu, şi-a luat început credința lor. Fiindcă au 
scris toate acestea gîndind la credinţa lor. Pe lingă aceasta, prefăcîndu-se 
că scriu despre Hristos, îşi numesc lor ca alt stăpîn pe Constanțiu. Căci 
acesta e cel care le dă lor puterea să susțină abaterea de la credinţă. Şi cei 


3. Cei ce nu erau încă botezați, ci erau catehizaţi în vederea Botezului. 

4. Sfintul Atanasie socoteşte erezia ariană una cu nectedinţa (&otPea). Căci cine soco- 
teşte pe Hristos creatură nu consideră pe Dumnezeu ca Tată personal care naşte un Fiu şi 
deci nu cunoaşte pe Dumnezeu ca deosebit în esență de lumea noastră, ci ca pe o esenţă 
impersonală, din care emană lumea. În acest caz nimic nu ne poate ridica din succesiunea 
pieritoare, căreia îi sînt supuse toate individuaţiunile, 

ce tăgăduiesc pe Fiul cel veşnic l-au declarat pe Constanțiu împărat veş- 
nic. Astfel prin abaterea lor de la credinţă s-au făcut duşmani ai lui Hristos. 

Dar poate iau ca pretext al numirii consulilor indicarea anilor de către 
prooroci. Însă dacă vor îndrăzni să o spună şi aceasta, îşi vor da pe faţă şi 
mai mult ignoranța. Căci proorociile sfinţilor indică timpurile spre a fi 
ținute în amintire. Isaia şi Osea au fost în zilele lui Ozie şi loatam şi Ahaz 
şi Ezechia; Ieremia, în zilele lui losie; iar Daniel în vremea lui Chir şi 
Darie. Şi alţii au proorocit în alte timpuri. Ei n-au pus prin aceasta înce- 
putul credinţei în Dumnezeu. Căci aceasta era şi înainte de ei şi a fost 
pururea. Ba Dumnezeu a pregătit-o şi pe cea în Hristos înainte de înte- 
meierea lumii. Ei n-au indicat timpurile începutului credinței lor, căci 
erau credincioşi şi înainte de aceste timpuri; le-au arătat pe acelea în care 
s-a vestit credinţa prin ei. Era o vestire anterioară despre venirea Mîn- 
tuitorului, dar şi una despre urmarea purtărilor viitoare ale lui Israel şi 
ale neamurilor. Dar «înţelepţii» de acum nu prezintă istoria, nici nu pre- 
zic cele ce vor fi, ci, după ce au scris: «S-a expus credința universală», 
îndată au adăugat numele consulilor, luna şi ziua. Aceasta pentrucă pre- 
cum sfinţii au indicat anii istoriei şi ai slujirii lor, aşa aceştia să indice anii 
începutului credinţei lor. Şi dacă ar fi scris măcar despre al lor! Căci ea a 
îngeput de fapt acum. Dacă n-ar fi îndrăznit să scrie despre credința 
universală! Dar ei n-au scris: «aşa credem», ci: «S-a expus credința 
universală». 


IV 


Iar îndrăzneala afrimaţiei lor dă pe față isnoranţa lor. Căci conţinutul 
nou al scrisului lor este egal cu erezia ariană. Şi scriind ei aşa, au arătat 
cînd au început să creadă astfel. Deci arată că de acum încep să vestească 
credința lor. Şi precum, după evanghelistul Luca, «s-a dat poruncă» 
(«s-a pus dogmă») pentru înscriere şi această poruncă («dogmă») nu era 
înainte, ci a început să fie împlinită din zilele acelea în care s-a dat de cel 
ce a rînduit-o, tot aşa şi aceştia, scriind: «s-a expus acum credința», au 
arătat că conținutul ereziei lor este nou şi nu a fost mai înainte. lar dacă 
au adăugat «universală», au căzut, fără să-şi dea seama, în nebunia celor 
din Frigia. Căci au spus şi ei ca şi aceia: «Nouă ni s-a descoperit prima 
dată şi de la noi începe credinţa». Şi precum aceia au recunoscut de căpe- 
tenie pe Maximila şi Montan, aşa aceştia socotesc pe Constanțiu ca stăpîn 
în locul lui Hristos. Dar dacă, după aceştia, credinţa începe de la consulii 
de acum, ce vor face cu Părinţii şi cu fericiţii Mucenici? Ce vor face ei cu 
cei catehizaţi de aceia şi cu cei adormiţi înainte de consulii de acum? Cum 
îi vor scula pe aceia, ca să şteargă de la ei cele ce s-au socotit de ei că tre- 
buie să fie învăţate atunci, ca să semene în ei cele pe care le-au scris 
acum, născocindu-le? Iată cum se dovedesc ignoranțţi, ştiind doar să năs- 
cocească pretexte nedemne şi greu de susținut, sau uşor de respins. 

Sinodul din Niceea nu s-a adunat fără motiv, ci a fost o necesitate 
care-l impunea şi o cauză binecuvintată. Căci cei din Siria, Cilicia şi 
Mesopotamia ezitau în privința sărbătorii şi prăznuiau Paştele cu iudeii; 
iar erezia ariană se răzvrătise împotriva Bisericii universale şi avea ca 
ocrotitori, în rîvna ei şi în uneltirile împotriva drepteredincioşilor, pe cei 
din jurul lui Eusebie. Acestea au fost cauzele pentru adunarea Sinodului 
ecumenic: ca să se țină pretutindeni aceeaşi zi a sărbătorii şi ca să se dea 
anatemei erezia odrăslită. Deci s-a adunat Sinodul şi cei din Siria au fost 
convinşi în privinţa sărbătorii, iar erezia ariană a fost declarată înainte- 
mergătoarea lui Antihrist şi s-a dat în scris hotărîrea cea dreaptă împo- 
triva ei. ă 

Totuşi, dînd această hotărîre în scris, deşi episcopii erau în mare 
număr, n-au îndrăznit ceea ce au îndrăznit aceşti trei sau patru inşi. Căci 
despre Paşte au scris: “Părutu-s-au cele ce urmează». lar despre cre- 
dință n-au scris: «Părutu-s-a», ci: «Aşa crede Biserica universală». Şi 
îndată au mărturisit cum cred ca să arate că cugetarea lor nu e nouă, ci 
apostolică şi că cele ce le-au scris nu s-au născocit de ei, ci sînt aceleaşi pe 


care le-au învăţat Apostolii. 


VI 


Dar sinoadele adunate acum de ei ce cauză binecuvîntată au? Dacă a 
apărut vreo altă erezie mai nouă, după cea ariană, să spună cuvintele 
născocite de ea şi să arate pe născocitorii ei. Şi punînd acestea în scris, să 
dea anatemei ereziile dinainte de sinodul acesta între care este şi cea 
ariană, cum au făcut cei din Niceea. Aceasta ca să arate că au şi ei un 
motiv adevărat de a spune ceva nou. lar dacă nu s-a întîmplat nimic de 
felul acesta şi deci nici nu pot arăta aşa ceva, ci mai degrabă ei, ţinîndu-se 
de necredința ariană, spun cele proprii acesteia, şi, dați pe faţă, se 
schimbă în fiecare zi, ce nevoie e de sinoade? Căci ajunge cel adunat la 
Niceea pentru erezia ariană şi celelalte toate, pe care le-a înlăturat prin 
credința cea sănătoasă. 

Nici mult trîmbițatul Aetie (Aetios), supranumit Ateos, nu îndrăzneşte 
să născocească altă nebunie, ci a naufragiat şi el în ea cu cei amăgiţi de el. 
În zadar aleargă, deci, aceştia pretutindeni, răspîndind pretextul că au 
cerut să se adune sinoadele acestea din pricina credinţei. E mai îndestu- 
lătoare dumnezeiasca Scriptură decît toate. lar dacă e necesar şi un sinod 
pentru aceasta, să se ţină cele ale Părinților. Căci acestea nu le-au născo- 
cit nici cei ce s-au adunat la Niceea, ci au scris aşa de bine despre ea, că cei 

ce citesc cu sinceritate cele scrise ale acelora pot să-şi amintească prin ele 
credința dreaptă în Hristos aflată în dumnezeieştile Scripturi. 


VII 


Deci, dat fiind că nimic întemeiat nu pot aduce în sprijin unui nou 
sinod, ci sînt lipsiţi de orice temei, chiar dacă născocesc unele pretexte, le 
rămîne să spună: «Noi, împotrivindu-ne celor dinainte de noi şi călcînd 
tradițiile Părinților, am cerut să se adune un sinod. Dar temîndu-ne pe de 
altă parte, ca nu cumva, adunîndu-ne iarăşi, străduința să ne fie zadar- 
nică, am cerut să se împartă sinodul în două, ca fiind despărțiți în două 
părţi, arătînd cele ce le-am scris, să putem să-i atragem mai uşor pe cei- 
alți, sprijinindu-ne pe întîi stătătorul relei necredințe, Constanțiu şi aşa 
să golim de putere cele hotărite la Niceea, ascunzîndu-le sub generalită- 
țile scrise de noi». Deşi n-au spus acestea prin cuvinte directe, au făcut 
aceasta prin felul cum au lucrat şi prin tulburarea întreținută de ei. 

De fapt, spunînd de multe ori multe şi întoemind texte scrise în dife- 
rite sinoade, niciodată n-au pomenit de erezia ariană, ca stricăcioasă. Ci, 
deşi erau de față cîteodată unii care o criticau, ei apărau această erezie pe 
cae Sinodul din Niceea a dat-o anatemei. Ba mai mult, aceştia primeau 
cu sinceritate pe cei ce afirmau cele ale lui Arie. Deci mare dovadă e şi 
aceasta că nu pentru adevăr, ci pentru desființarea celor hotărite la 
Niceea, s-a iscat gîndul convocării acestor sinoade. lar ceea ce s-a făcut în 
aceste sinoade de către cei amintiți şi de către cei asemenea lor, arată nu 
mai puțin că acesta e adevărul. Dar e necesar să arătăm cum s-au petre- 
cut toate. 


VIII 


Aşteptîndu-se să se adune la un loc toţi cei pe care i-a convocat scri- 
soarea împărătească şi să se întrunească un singur sinod, episcopii s-au 
împărţit, şi unii s-au dus la Seleucia, numită Aspra, iar alții s-au adunata 
Rimini; şi fiindcă în sinodul de la Rimini erau patru sute de episcopi, sau 
chiar mai mulți, au venit la acesta şi Herminie, Auxentie, Valens, Ursa- 
chie, Demofil şi Gaius. Dar pe cînd toţi episcopii discutau despre cele din 
dumnezeieştile Scripturi, aceştia au prezentat o declarație scrisă. Şi după 
ce au indicat pe consuli, au cerut ca această declarație să fie aprobată de 
tot sinodul şi să nu se mai discute nimic din cele ale ereticilor şi să nu se 
mai cerceteze gîndirea lor, ci să se mulțumească toți cu acest document. lar 


FE Sinopaala ecumenice n-au voit să facă decit să formuleze credinţa din Sfinta 
tură. 

. Cu pretextul «simplităţii» arienii evitînd în textele lor, pentru Fiul, termenii «de o 
tina «din ființa Tatălui» şi vorbind simplu de «născut», fără nici o precizare, lăsau 
putinţa interpretării acestui cuvint la voința fiecăruia şi mai ales într-un sens panteist. 

cele scrise de ei sint acestea: S-a expus credința universală în prezenţa 
prea evlaviosului şi gloriosului împărat Conatanţiu, August cel veşnic şi 
prea venerat, sub consulatul lui Eusebie Flaviu şi Ipatie FLaviu, în Sir- 
 miu, la 11 ale calendelor lui Iunie”. 

«Credem într-unul, singurul şi adevăratul Dăniciezed: Tatăl, Atotţii- 
torul, Creatorul şi Ziditorul tuturor. Şi într-unul Unul născut, Fiul lui 
Dumnezeu cel dinainte de toți vecii şi înainte de tot începutul şi înainte de 
tot timpul cugetat şi înainte de toată ființa ce se poate cuprinde, născut 
tără patimă din Dumnezeu, prin care s-au alcătuit veacurile şi toate s-au 
făcut; născut; Unul născut, singur din Tatăl singur; Dumnezeu din Dum- 

3 nezeu, asemenea (6uotov) cu Tatăl, cel ce L-a născut, după Scripturi; a 
cărui naştere (facere = yâveaw) nimeni n-o ştie decîi numai Tatăl cel ce 
L-a născut pe El. Pe Acesta îi Ştim ca Fiu Unul Născut al lui Dumnezeu, 
care cu consimţirea părintească a-venit din ceruri spre desființarea păca- 
tului şi S-a născut din Maria Fecioară şi a vieţuit cu ucenicii şi a împlinit 
toată iconomia după voia Tatălui şi S-a răstignit şi a murit şi S-a coborit 

-la cele de sub pămiînt şi a împlinit iconomia pentru cele de acolo, de care. 

„portarii iadului, văzîndu-l s-au umplut: de frică; şi a înviat. din morți a 
treia zi şi-a petrecut cu uceriitii şi a împlinit toată iconomiaă; şi împlinindu- 
se patruzeci de zile, s-a înălțat: la ceruri şi şade de-a dreapta Tatălui; şi va 
veni în ziua de pe urmă a învierii întru slava părintească să răsplătească 
fiecăruia după faptele lui. | 

Şi întru Sântul Duh, pe care Însuşi Unul născut al'lui Dituctzeu lisus 
Hristos L-a făgăduit să-L frimită neamului omenesc, Mingiietorul, după 
cum s-a scris: «Mă duc la Tatăl Meu şi Îl voi ruga pe Tatăl şi alt Mîngiietor 
vă va trimite vouă, Duhul adevărului; Acela dintr-al Meu va lua şi vă va 
învăţa şi vă va aduce amirite de toate» (loan, 14, 16-17). 

Tar numele de-ființă, pus de Părinţi pentru că e mai simplu, dar care 
neînțeles de noroade aduce sminiteală, pentru că nu e dat nici de Scrip- 
turi, s-a convenit să fie înlăturat. Şi să nu se mai facă nicidecum vreo 

“pomenire de o ființă a.lui Dumnezeu de aci înainte, pentru motivul că 
Scripturile nu pomenesc nicăieri de o ființă a Tatălui şi a Fiului. Ci spu- 

„nem că Fiul e asemenea (Guo.ov) cu Tatăl întru toate, precum spun şi 
învaţă şi sfintele Scripturi". 


7. Cei doi consuli erau frați (din familia Flaviu). Sora lor, Eusebia, era soția împăratu- 
lui Constanțiu. Data: 22 mai 359. 

8, Se observă în acest text lipsa precizării că Fiul este «lumină din lumină, Dumnezeu 
adevărat din Dumnezeu adevărât», precum şi precizarea «născut, nu făcut». Numele 
simplu de Fiu îl lasă să fie înțeles şi ca Fiu adoptat de Dumnezeu. Textul se menţine în 
generalități vagi. Se spune doar de Fiul că e născut înainte de orice «ființă care se poate 
cuprinde», deci înainte de individuaţiunile ce ies din esența cea indefinită. Expresia «de o 
ființă cu Tatăl» nu numai că lipseşte, ci e şi respinsă în mod clar, ca nefiind în Scriptură. 
Pentru actul venirii la existenţă nu se foloseşte termenul de yfvvnui = nuştere, ci cel de 

1% Ă 
După ce s-au citit acestea, nu peste mult s-a cunoscut viclenia celor ce 
le-au scris. Căci episcopii propunînd să se dea anatemei erezia ariană şi 
celelalte erezii şi toți consimțind cu aceasta, Ursachie şi Valens şi cei 
împreună cu ei au refuzat; atunci s-a cunoscut că nu din sinceritate au 
scris acestea, ci pentru abrogarea hotăririlor de la Niceea, spre a intro- 
duce în locul lor erezia cea cu nume urit. Mirîndu-se deci de cuvintele lor 
viclene şi de intenția lor murdară, au spus: «Noi nu ne-am întrunit aici 
pentru că avem nevoie de o credință (căci avem în noi înşine credința cea 
sănătoasă), ci ca să facem de ruşine pe cei ce se împotrivesc adevărului şi 
încearcă să aducă învățături noi. Dacă deci voi ați scris acestea ca unii ce 
aţi început să credeţi acum, încă nu sînteţi clerici, ci de abia începeți să fiți 
catehizaţi. Iar dacă răspundeți că sînteți şi voi doi de acord cu intenția cu 
care ne-am adunzt, să ne arătăm toţi de un cuget şi să dăm anatemei ere- 
ziile şi să păzim ce.e ale Părinților, ca să nu se mai răspîndească pretexte 
pentru sinoade, odată ce s-au adunat mai înainte cei de la Niceea şi au 
hotărit toate pentru Biserica universală». 
Episcopii, consimţind iarăşi toţi cu aceasta, cei mai înainte amintiţi au 
refuzat din nou. În sfirşit, cunoscînd ei că aceia sînt nişte vicleni ignoranți 
şi mai degrabă eretici, au întărit toți cu votul lor sinodul ce s-a ținut la 


“tveow care are multe sensuri, în primul rînd pe cel de «facere». Peste tot se cere să nu se 
mai pomenească în viitor termenul de «ființă» a lui Dumnezeu. Remarcăm că acest lucru îl 
cer şi unii teologi protestanți contemporani, pe motiv că el aduce o prea mare precizare 
despre Dumnezeu. Dar Părinții de la Niceea n-au folosit termenul «de o ființă» pentru a 
preciza ce e Dumnezeu în Sine, ci pentru a preciza egalitatea şi unitatea Fiului cu Tatăl 
menţinând în acelaşi timp distincția Lor. «Fiinţa» la Dumnezeu nu înlătură caracterul Lui 
negrăit, apofatic. În fond termenul «ființă» aplicat lui Dumnezeu înseamnă ceea ce «este 
cu adevărat». Căci e substantivul lui eva (= a fi). La noi s-a folosit în trecut pentru ea şi 
termenul «estime» de la «este». La Dumnezeu înseamnă existența supraexistentă, ce stă 
la baza oricărei existențe. E existența căreia nici nu i se potriveşte acest nume, dat de noi 
existenţei create. Dumnezeu este mai degrabă Cel ce «nu este» în sensul existenței cunos- 
cute de noi, cum zice Dionisie Areopagitul. E plinătatea infinită, necuprinsă, mai presus de 
orice experiență şi înțelegere a noastră, a existenței. E existenţa prin Sine, baza tot ce 
este. Conţinutul reprezentat de ea este propriu celor trei Persoane. Căci cînd se spune de 
Fiul că e «de o ființă» se arată că el este o persoană împreună cu altă persoană, care amîn- 
două au existența adevărată, supremă. Deci acea existență nu e o esență impersonală. 
Căci aceasta n-ar fi existența plenară, ea e o existență personală, sau mai bine zis triper- 
sonală, căci o persoană singură nu e o persoană adevărată. Cînd se spune cuvîntul «de o 
fiinţă» se spune implicit că sînt doi, deşi au o singură fiinţă, sau aceeaşi existenţă supremă, 
unică. Deci sînt doi purtători ai aceleiaşi ființe prin excelenţă. Şi aceşti doi nu pot fi decit 
persoane. Dacă n-am mai spune că Fiul e «de o ființă cu Tatăl», cum am mai putea 
exprima egalitatea şi unitatea Lui desăvirşită cu Tatăl? Nu se periclitează prin aceasta 
învățătura despre dumnezeirea Fiului? Nu se rămîne într-un vag total în privința dumne- 
zeirii lui Hristos? În textul acesta Ursachie şi aderenții lui folosesc pentru Fiul numai ter- 
menul general de «asemenea Tatălui». Dar înțelesul lui «asemenea» e foarte larg. Şi noi 
sîntem «asemenea» lui Dumnezeu, deşi sîntem creaturi, iar El, Creatorul. Într-o concepție 
pahteizantă ca cea ariană, toate sînt «asemenea» cu esenţa din care emană. Arienii sau nu 
spuneau nimic despre Dumnezeu, sau Îl confundau cu lumea noastră lipsită de existența 
aşa cum o înţelegem pe cena a lui Dumnezeu. 

Niceea şi au socotit că ajunge aceasta. lar pe Ursachie şi Valens, pe Her- 
minie, Auxentie, Gaius, Demofil i-au declarat eretici şi depunindu-i ca 
nefiind cu adevărat creştini, ci arieni, au scris împotriva lor în limba 
romană următoarele, traduse după putere în limba greacă: 


x 


Copie de pe Epistola sinodului din Rimini 
către împăratul Constanțiu 


1. Credem că s-au împlinit cele hotărite mai înainte din porunca lui 
Dumnezeu şi din dispoziţia binecredincioşiei tale. Căci ne-am adunat la 
Rimini împreună toți episcopii din toate cetățile de către Apus, ca să se 
facă pe de o parte cunoscută credinţa Bisericii universale, iar pe de alta, 
să se facă vădiţi cei ce cugetă cele protivnice. Şi după multă cercetare am 
aflat mulțumitoare credința care s-a păstrat din vechime, pe care au pro- 
povăduit-o şi proorocii şi Evangheliile şi apostolii prin Domnul nostru 
Iisus Hristos, Care e şi păzitorul împărăției tale şi ocrotitorul sănătății 
tale. Ca atare ni s-a arătat vrednică să o ținem şi să o păstrăm şi să o 
păzim pînă la sfirşit şi de aceea am socotit lucru greşit şi neîngăduit să 
schimbăm ceva din cele corect şi drept stabilite şi din cele bine cugetate la 
Niceea împreună cu prea slăvitul Constantin, împăratul şi tatăl vostru. 
Învățătura aceasta şi înțelesul ei a străbătut şi s-a propovăduit la toate 
urechile şi mințile oamenilor şi a fost singura contrară şi nimicitoare a 
ereziei ariene. Ba prin ea s-a desființat nu numai aceasta, ci şi celelalte 
erezii. E greşit deci a adăuga ceva la învățătura aceasta, dar e periculos şi 
a scoate ceva din ea. Căci oricare din acestea două s-ar face, se va îngădui 
vrăjmaşilor să facă tot ce vor voi. 

2. Ursachie şi Valens, fiindcă odinioară erau părtaşi şi în acord cu 
dogma ariană, au fost declaraţi atunci despărțiți de comuniunea noastră. 
Ca să se împărtăşească iarăşi de ea, recunoscînd şi pocăindu-se de cele în 
care au greşit, au cerut iertare, cum mărturisesc şi declaraţiile făcute de 
ei în scris. Făcînd aceasta li s-a dat iertare de vinele lor şi au fost cruțaţi. 
Iar timpul în care s-au făcut acestea, a fost cînd s-a întrunit sinodul de la 
Milan”, fiind de față şi legaţii Bisericii Romanilor. Ei au recunoscut toto- 
dată atunci şi pe Constantin cel după moarte vrednic de pomenire, care a 
expus credinţa cu toată exactitatea, pe temeiul cercetării ei. Şi fiindcă a 
fost botezat ca unul din oameni şi a plecat la odihna cuvenită, ar fi greşit 
să se aducă vreo înnoire după aceea, nesocotindu-se atiţia sfinți mărturi- 
sitori, mucenici, scriitori şi tilcuitori ai acestei dogme, care au rămas 

9. Sinodul! de la Milan s-a ţinut la anul 355 şi contează şi el ca arian, ţinîndu-se sub 


presiunea împăratului arian Constanțiu. Dar se vede că era de un arianism moderat, motiv 
pentru care sinodul din Rimini, de acelaşi arianism moderat, nu vorbeşte rău despre el. 


Li6 SFINTUL, ATANANIE CEI, MARE 


cugetind toate după vechea rînduială a Bisericii, al căror Dumnezeu a 
transmis credința şi în timpurile împărăției Tale prin Stăpînul nostru 
Iisus Hristos, prin Care ţi-a fost dat şi ție să împărățeşti şi să StApiegră 
peste lumea noastră. 

Dar aceşti nenorociţi şi morţi cu sufletul s-au făcut iarăşi, printr-o 
îndrăzneală neîngăduită, propovăduitori ai acestei cugetări necredin- 
cioase şi încearcă să răstoarne toată întocmirea adevărului. Căci cînd, 
după porunca ta, s-a întrunit adunarea sinodului, şi-au dezgolit din nou 
cugetarea lor rătăcită. Şi au încercat cu vicleşug şi tulburare să introducă 
vreo înnoire, aflînd ca asociaţi la grupul lor pe Herminie, Auxentie. şi 
Gaius, ca împreună susținători ai vrajbei şi ai dezbinării. Învățătura lor 
fiind una, a întrecut orice mulţime de hule. Dar cînd au văzut că nu sîn- 
tem de o astfel de părere, nici de un cuget cu ei în ceea ce gîndeau rău, 
s-au schimbat pot.ivit adunării noastre, ca să pară că scriu altceva. lar 
timpul era prea scurt ca să se poată da pe faţă intenţiile lor. Deci ca să nu 
cadă cele ale Bisericii în ale lor şi să se sporească tulburarea şi vrajba ca 
să le amestece pe toate, s-a părut că e bine să se păzească cele stabilite 
odinioară ca hotăriri legiuite şi nemişcate, iar pe cei mai înainte pomeniți 
Să-i scoatem din comuniunea cu noi”. De aceea am trimis pe solii noştri 
la bunăvoința ta. Ei vă vor informa mai bine şi vă vor aduce opinia sinio- 
dului prin epistolă. Solilor le-am poruncit înainte de toate să vă încre- 
dințeze despre adevăr, pornind de la cele vechi şi drepte. Ei vor arăta 
binecredincioşiei tale că nu va fi pace, cum au spus Ursachie şi Valens, 
dacă se va schimba ceva din cele drepte. Căci cum vor putea înfăptui 
pacea cei ce destramă pacea? Aceştia vor aduce mai multă ceartă şi tulbu- 
rare între celelalte Biserici şi Biserica Romanilor. 

3. De aceea rugăm bunătatea ta ca să primeşti cu urechi binevoitoare 

- şi cu privire senină pe solii noştri şi să nu îngădui să fie batjocoriţi cei 
ce s-au oprit de la a aduce ceva nou şi să ne laşi să stăruim în cele stabilite 
şi legiuite de înaintaşi, despre care voim să spunem că toate le-au făcut 
cu minte ascuţită şi cu înțelepciune şi cu ajutorul Duhului. Căci înnoirile 


10. Sinodul nu întreprinde o combatere a textului prezentat de Ursachie şi soții, dar îi 
declară scoşi din comuniune pentru că nu rămîn la textul de la Niceea. Episcopii din sinod 
își afirmau fidelitatea față de sinodul de la Niceea, căutînd să potolească pe Constanțiu în 
pornirea de a-i sili să adopte arianismul, prin argumentul că sinodul de la Niceea s-a bucu- 
rat de ocrotirea tatălui lui Constanțiu. Pînă la urmă unii episcopi, participanţi la sinodul 
acesta ca şi la cel de la Seleucia, s-au supus poruncii împăratului, semnînd un text impus 
de el prin grupul arienilor amintiţi. Sfîntul Atanasie nu spune aceasta aci, căci scrierea 
aceasta a fost alcătuită înainte de sfîrşitul sinodului. Dar o spune în cap. 30-31, adăugat 
ulterior. Vom vedea mai încolo că Atanasie nu se formalizează de această cedare a unor 
episcopi. La un sinod din Alexandria de la 362 el absolvă de vina acestei semnături pe 
episcopii participanţi la aceste sinoade care au semnat de silă. A se vedea despre semnă- 
turile date de unii episcopi, siliți de împărat, la Rimini şi Seleucia, unui text impus de 
acesta, cap. 30 (adăugul acestei scrieri de Atanasie, ulterior). 

aduse de aceia sădeşte celor ce au crezut, necredință, iar celor ce n-au 
crezut, violenţă. Te mai rugăm să porunceşti ca episcopilor care se află 
acum în locuri străine, pe care îi apasă virata obositoare şi-i slăbeşte şi 
lipsa de cele ale traiului să li se facă uşoară întoarcerea la ale lor, ca să nu 
rămînă bisericile pustii de episcopii despărțiți de ele. Pe lîngă toate vă 
mai rugăm şi aceasta, ca cele ce le aveau înainte să le rămînă nemicşorate 
şi nesporite, ci păstrate toate cum au fost lăsate prin binecredincioşia 
părintelui tău pentru timpul de acum; şi nici să nu se supere, nici să se 
îngăduie să se dea altora părți din diecezele noastre, ci ca episcopii să se 
bucure cu pace, împreună cu popoarele lor, de liniştea rugăciunilor şi a 
slujbelor dumnezeieşti, rugîndu-se pentru împărăția ta, pentru-mâîntuire 
şi pace, pe care Dumriezeu să ţi le dăruiască fără întrerupere. Solii noştri 
aduc cu ei semnăturile şi numele episcopilor. Ei vor spune binecredincio- 
şiei tale şi alte lucruri din dumnezeieştile Scripturi. 


XI, 
„- Hotărtrea sinodului 


Cît s-a cuvenit şi a fost cu putinţă, prea cinstiţi Frați, sinodul universal 
şi sfinta Biserică. au'suportat cu răbdare şi cu linişte pe Ursachie şi Va- 
„lens, pe Gaius, Herminie şi Auxentie, care altă dată gîndind altfel au tul- 
burat toate Bisericile şi care şi acum au îndrăznit să încerce să amestece 
cugetarea lor în credința drepteredincioşilor (ortodocşilor) şi să submi- 
neze Sinodul din Niceea, care e adversarul ereziei ariene, aducând din 
afară o oarecare credinţă scrisă, proprie şi foarte străină de prea sfinta 
Biserică, pe care noi am socotit că nu e îngăduit să o primim, întrucît 
aceşti eretici de odinioară s-au arătat şi acum cugetînd cele contrare. Dar 
acestora noi nu le îngăduim comuniunea cu noi şi fiind ei de față i-am 
condamnat şi i-am depus cu glasul nostru propriu. Drept aceea acum, de 
socotiți de bine, declaraţi-o aceasta şi voi, ca să se cunoască sigur hotări- 
rea voastră din semnătură. Într-un cuget noi, episcopii, zicem: Mai 
înainte numiții duşmani să se depună, ca credința universală să rămînă 
în pace". 
Şi lucrările din Rimini au luat repede sfîrşit în acest fel. Căci nimeni 
n-a fost acolo în vreun dezacord, ci toți au semnat cu un cuget, precum au 
scris şi au depus pe arieni. 


XII 


Iar cele ce s-au făcut în Seleucia (Aspra) sînt acestea: 

Era luna numită după romani Septembrie, iar după egipteni şi după 
macedoneni Gorpieu. lar ziua lunii, în care au sosit toți ce: chemaţi să 
vină, a fost, după egipteni, unsprezece. Au sosit si acolc iu jurul a o sută- 


11. Erau două grade de pedeapsă: pe unii i-au depus, pe alți i-nu.scos din comuniune. 

şaizeci de episcopi. Mulţi fiind dintre cei învinuiți, cei ce-i acuzau strigau 
împotriva lor. Cei acuzați erau: Acacie şi Patrofil, Uraniu din Tir şi Eudo- 
xie care s-a introdus în Biserica din Antiohia, Leontin şi Teodot, Evagrie 
şi Teodul, Gheorghe alungat de toată lumea. Toţi aceştia au înscenat o 
faptă vicleană. Căci temându-se de dovezile celor ce-i acuzau, au luat ală- 
turea de ei pe ceilalți din partida arienilor, care au fost aduşi la abaterea 
de la credinţă fiind plătiţi şi au fost făcuţi episcopi de un sinod condamnat 
de marele Sinod. Aceştia erau Ştefan din Libia, Serat şi Polideu, acuzaţi 
de diferite vini; apoi, Pandratie şi Ptolomeu şi un oarecare Meleţian. 
Aceştia se prefăceau că vor să vină la credinţă din temerea de acuzatori, 
dar apărau de fapt erezia. Dar pînă la urmă s-au despărţit. Şi cei din jurul 
lui Acacie, foarte puţini la număr, au rămas singuri suspecți. Iar ceilalți 
formau mulţimea. Cei din jurul lui Acacie, folosindu-se de o îndrăzneală 
nebună, tăgăduiau cu desăvîrşire cele scrise la Niceea şi defăimau Sino- 
dul. Iar ceilalţi (care formau mulțimea) primeau toate celelalte ale Sino- 
dului. Numai cuvîntul «de o ființă» îl dezaprobau ca suspect de neclari- 
tate. Petrecînd deci mult timp în localitate şi acuzatorii atacînd, iar acuza- 
ţii apărîndu-se şi de aceea înaintînd şi mai mult în necredinţă şi hulind pe 
Jomnul, mulțimea episcopilor s-a indignat şi au depus pe Acacie, Patro- 
il, Uranie, Eudoxie şi pe Gheorghe cel dintre cei odinioară primiţi şi pe 
alții din Asia, Leonţiu, Teodot, Evagrie şi Teodul; iar pe Asterie, Eusebie, 
Avgar, Vasilic, Fivos, Fidelie, Eutichie, Eustatie şi Magnus i-au scos din 
comuniune. Aceasta au făcut-o cu aceştia pentru că , chemaţi să se apere 
de cele ce îi acuzau mulți, n-au răspuns. De aceea au hotărît să rămînă 
aceştia aşa, pînă ce, apărîndu-se, se vor arăta pe ei curați de acuzațiile ce 
li se aduceau. Comunicînd la eparhia fiecăruia judecata rostită asupra lor, . 
s-au adresat apoi prea credinciosului împărat Constanțiu, arătîndu-i cele 
hotărite. Căci aşa li se ceruse. Acesta a fost sfîrşitul sinodului din Seleucia. 


XIII 


Cine n-a primit deci ca evlavioşi pe episcopii întruniţi în sinodul din 
Rimini, care au îndurat atîta oboseală a drumului şi multe primejdii pe 
mare, ca să depună pe cei ce cugetă cele ale lui Arie, iar definițiile Părinţi- 
lor să le păzească cu evlavie şi în mod canonic?” Căci fiecare dintre ei 


12. Cele două sinoade s-au socotit totuşi ariene, pentru că atit unii din-episcopii adu- 
naţi la Rimini cât şi unii din cei adunaţi la Seleucia au semnat un text impus de împărat, 
fiindcă nu li se permitea altfel plecarea la eparhiile lor. Ei au fost însă iertaţi de un sinod 
din Alexandria convocat de sfîntul Atanasie după revenirea lui în scaun (Robert Thomp- 
son, Athanasius, Contra Gentes and de Incarnatione, Oxioră, 1971, p. XVII). Sfintul Ata- 
nasie nu le consideră în această scriere ariene, pentru că socoteşte că sinoadele din Rimini 
şi Seleucia s-au terminat propriu-zis după condamnarea episcopilor arieni mai sus pome- 
al şi după ce au afirmat fidelitatea lor faţă de credința cea dreaptă. El nu face caz de fap- 
tul că episcopii din aceste două sinoade au avut unele îndoieli despre. expresia «de o 
ființă» din Crezul de la Niceea. Căci nu au adoptat vreo definiţie nouă de credinţă deose- 
bită de cea de la Niceea. lar semnăturile amintite le-au dat unuia din ei după închiderea 
sinoadelor. 

socotea că dacă ar desființa cele dinaintea lor, ar da pretext celor de după 
aceea să desfințeze cele stabilite de ei acum", ŞI cine nu disprețuieşte 
uşurătatea aderenților lui Eudoxie şi Acacie, care pun mai presus de cre- 
dința Părinților zelul şi plăcerea celor înnebuniţi de arianism? Şi ce cre- 
dință pot avea în cele spuse de aceştia, dacă abrogă cele ale celor 
dinainte? Şi cum numesc Părinţi pe cei ai căror urmaşi sînt, dacă se fac 
acuzatorii opiniei lor? Mai ales ce-ar'spune Acacie despre Eusebie, învă- 
țătorul său, care nu numai că a semnat în Sinodul de la Niceea, ci a şi 
declarat printr-o epistolă adresată poporului său că credința cea adevă- 
rată este cea mărturisită în Sinodul de la Niceea? Căci deşi le-a explicat 

“cum a voit prin epistolă, dar cuvintele însăşi nu le-a respins, ba a şi învi- 
novățit pe arieni, că spun că n-a fost Fiul înainte de a Se naşte şi nu admit 
că a fost înainte de Maria. Ce vom învăţa deci popoarele amăgite de ei? 
Că au greşit Părinţii? Şi cum vor fi ascultați ei de cei pe care îi învaţă să nu 
asculte de vechii învăţători? Şi cu ce ochi vor privi la mormintele Părinţi- 
lor pe care-i numesc acum eretici? Şi pentru ce defăimează pe Valentin 
din Frigia şi pe Maniheu, iar pe cei ce grăiesc cele asemenea, cum gîndesc 
ei, îi numesc sfinți? Sau cum mai pot fi ei episcopi, dacă au îost făcuți 
episcopi de cei pe care-i defăimează ca eretici? Iar dacă aceia cugetînd şi 
scriind rău au înşelat lumea, să înceteze să-i mai pomenească. Şi dacă 
se aruncă scrierile acelora, aruncaţi şi voi din cimitire rămăşiţele lor, ca să 
cunoască toți pe aceia ca amăgitori, iar pe voi, ca paricizi. 


XIV 


Fericitul Pavel îi laudă pe corinteni, zicînd: «Fraţilor, vă laud că în 
toate vă aduceţi aminte de mine şi ţineţi predaniile, aşa cum vi le-am 
dat» (I Cor., 11, 2).lar aceştia gîndind unele ca acestea despre cele 
dinaintea lor, îndrăznesc să şi spună popoarelor cele contrare: «Nu vă 
lăudăm pe voi că pomeniţi pe Părinţi, ci vă lăudăm mai degrabă cînd nu 
ţineţi predaniile lor». Deci să recunoască şi să spună că sînt dintr-un 
neam slab, zicînd: «Noi nu ne-am născut din oameni binecredincioşi, ci 
din eretici». 


13. Un important argument pentru tradiţie: a abroga cele dinainte prin impunerea 
unui punct de vedere nou înseamnă a da motiv celor de după aceea să abroge şi et fur- 
mula nouă impusă contra celei vechi. Biserica nu se învecheşte în esenţă prin credința 
moştenită, pentru că ea se referă la Hristos, Care e acelaşi în veci, Care nu poale fi depui 
de cineva mai presus de El. In Biserică prin tradiţie nu se păstrează ceva !egat exclusiv de 
un timp trecut, sau potrivit numai cu acel timp şi inspirat de el, ci ceea ce e veşnic valabil şi 
ne conduce spre veşnicie şi infinitate. Tradiţia creştină e drumul spre eternitatea netrecă- 
toare şi inepuizabilă în nici un timp prin care ne conduce, hrănindu-ne cu nădejdea eterni- 
tății, dar fiind potrivită şi cu fiecare timp. 

Acestea se cuvine să le spună, cum am zis înainte, celor ce leapădă cin- 
stirea Părinților şi-şi aşteaptă miîntuirea de la erezia ariană şi nu se tem 
„să audă ceea ce s-a scris în Pilde: «Fiul rău blesteamă pe tatăl său» 
(Pilde, 30, 11), Remipeilae pe la amenințarea din Lege suita unora 
ca aceştia. 
Aceia deci au avut un astfel de cuget de împotrivire; iar.voi din pricina 
"aceasta nu v-aţi tulburat, nici n-aţi socotit cutezanța lor adevăr. De fapt 
despărțindu-se. de Părinţi ei s-au împotrivit unii altora, neavînd.o unică - 
opinie, ci trecînd prin. schiribără multe şi diferite. Si răzvrătindu-se 
împotriva . Sinodului din "Niceea, şi-au. făcut ei înşişi multe. sinoade şi 
expuniînd la fiecare o credință, n-au rămas la-nici unâ'*. Şi nu încetează de 
a o face aceasta pururea, căci căutînd în mod greşit, nu vor ala înţelep-. 
ciunea pe care au urît-o. 
"Am înfățișat 1 numai în parte. cele scrise de Ads şi câte: am a putut: săadun 
„ din cele pe care le-au expus aceştia în sinoade, ca să cunoaşteţi şi să-vă 
mirați pentru ce nu se ruşinează, împotrivindu-se Sinodului ecumenic şi 
Părinților lor. Arie şi cei împreună-cu el, cugetînd şi zicînd: «Dumnezeu a 
tăcut pe Fiul din cele ce niu sînt şi L-a numit Fiul Său»; şi «Cuvântul lui 
“Dumnezeu este una dintre creaturi»; şi: <A fost.odată când n-a fost şi este . 
schimbător, putîndu-se schimba cînd voieşte», au fost scoşi din Biserică 
de fericitul întru. adormire Alexandru. . 


XV 


Dar Arie, scos din Biserică şi petrecând la cei din iau lui Eusebie, şi-a 
expus erezia pe hîrtie şi întrucit, cu toată rîvna lui, n-a cîştigat prin Talia pe 
nimeni dintre cei înţelepţi, ci doar pe egipteanul Sosates, care l-a imitat în 
moravuri şi în sfirşitul vieţii, a scris şi alte multe. Vom da din ele acestea: 


Hulele lazi, Arie 


“Dumnezeu însuşi, aşa cum este, este pentru toți de negrăit. Fiind 
singur astfel, nu are pe nimeni egai, nici asemenea, nici împreună slăvit. 
Ti spunem nenăscut pentru (față de) cel născut prin fire. Il lăudăm fără 
început pentru (față de) cel ce s-a făcut în timp. Cel fără de început L-a 


e 

14. Unde nu se menține ca tradiţie învăţătura despre Hristos ca Dumnezeu şi om, dată 
de El însuşi prin apostoli, se iveşte ca urmare micşorarea făgăduinţei infinităţii Lui şi fărî- 
mițarea sectară a celor ce pun gîndirea proprie în locul plenitudinii lui Hristos, păstrată 
prin tradiţia Bisericii, Numai în Biserică se menţirie unitatea, pentru că numai în ea se păs- 
trează învățătura predată de Hristos ca Dumnezeu şi om şi făgăduinţa infinității şi eterni- 
tății date de E]. In voiriţa de a se menţine ceea ce s-a moştenit prin tradiţia neîntreruptă şi 
nedepăşită ca conţinut de la Hristos însuşi, se manifstă totodată o depăşire de sine a indi- 
vidului. Prin această voinţă se biruieşte ispita individului de a se afirma pe sine însuşi mai 
deştept şi cuprinzînd mai mult din ceea ce se poate aştepta de la Dumnezeu decit cele 
făgăduite de Hristos însuşi prin Apostoli şi păstrate neîntrerupt-în Biserică. 


DENPRE. NINOADE, 


pus pe Fiul început al celor făcute'" şi L.-u luut pe acesta Fiu, făcindu-Şi-L 
Fiu!'*. Dar acesta nu are nimic propriu din proprietatea după ipostas a lui 
Dumnezeu'*. Căci nu e nici egal, nici de o ființă cu El. Dumnezeu este 
înțelept pentru că este Învățățorul înțelepciunii. O dovadă suficientă că 
„Dumnezeu = sabii de Fiul e că este nevăzut celor ce sînt prin Fiul şi 
Fiului însuşi!” 

Voi spune lirhpede cum se vede totuşi Cel nevăzut de către Fiul: prin 
puterea prin care Dumnezeu poate. să se vadă, primeşte Fiul în măsurile 
proprii să vadă pe Tatăl pe.cât se poate. Sau Treimii nu-l sînt proprii ase- 

. mănările, căci ipostasurile sînt neamestecate între ele'*. Unul e mai slăvit 
„decit alţii la' nesfirşit'*: Căci Tatăl e străin după ființă de Fiul, fiindcă 
„e fără început”. Înţelege că a fost întîi unitatea (monada), iar doimea: 


15. Arie a afirmat de la-început pe Dumnezeu ca unic în sensul de ipostas unic, pe 
care-l confunda cu ființa. EI făcea din nenaşterea Tatălui şi riaşterea Fiului nu o deosebire 
în interiorul Treimii, ci o opoziţie între Dumnezeu şi creatură. Dar aceasta era o cugetare 
greşită, care considera pe Tatăl şi pe Fiul deosebiți după fiinţă. 

15a: Fiul nu mai era pentru Arie un Fiu de aceeaşi fire, ci unul adoptat de Dumnezeu. 

| 16. Arie înțelegea prin ipostas, «ființa lui Dumnezeu», Din faptul că Fiul e deosebit ca 
iipostas de Tatăl, el deducea deosebirea lui după ființă. Încă nu se ajunsese în filosofie la 
distincţia clară între ipostas şi ființă şi Arie era tributar acestei filosofii. Dar apărătorii ere- 

: dinţei creştine vedeau această deosebire. Arie înlătura învățătura Scripturii prin doctrina 

. filosofiei care.nu ajunsese la recunoaşterea faptului real că între ființă şi persoană este o 
deosebire. Arie făcea opoziție între nenaşterea. Tatălui şi naşterea Fiului, care-l. plasa pe 
Fiul în planul naturii create, contrar Scripturii care nu trage din naşterea Fiului o aseme- 

:nea concluzie. Arie:o făcea aceasta, adăugând în mod perfid la nenaşterea Tatălui şi nagte- 
rea Fiului: Tatăl e nenăscut prin fire, iar Fiul e născut prin fire. Dar nenaşterea Tatălui şi 
naşterea Fiului nu sînt proprietăți ale firii, ci proprietăţi ipostatice. . 

La fel opunea Arie calitatea de fără-de început a Tatălui, începutului ce-l atribuia Flu- 
lui prin naşterea din Tatăl, socotind că aceasta înseamnă un început în timp. Era aceeaşi 
confuzie între ipostas şi ființă. Nu înțelegea că Tatăl e fără de început şi Fiul are pe Tatăl ca 
început în calitate de ipostasuri, nu prin fire. Căci prin fire sînt amîndoi fără început. Neîn- 
ceperea Tatălui nu se opune deci faptului că Fiul are pe Tatăl ca origine a Lui, că Fiul nu 
este fără un principiu. Prin fire amindoi sînt neîncepuţi. Era o anumită viclenie în inter- 
pretările date de Arie termenilor biblici referitori la Dumnezeu. : 

17. O alţă pretinsă dovadă pentru Arie că Tatăl e deosebit ca Dumnezeu de Fiul ca 
creatură: Tatăl e nevăzut celor făcute de Fiul şi prin Fiul, deci şi Fiului însuşi. Prin aceasta 
făcea pe Fiul, spre deosebire de Tatăl, vizibil de cînd există. Deci după el Fiul nu cunoaşte 
decît o lume văzută. 

Prin toată doctrina lui, Arie se depărta de credința în Dumnezeu cel viu şi personal, 
care are o viaţă eternă de iubire în EI ca Tată, ca Fiu şi ca Duh Sfint şi rămînea cu un dum- 
nezeu abstract, ireal, care nu are motiv să creeze lumea, deci din care lumea iese ca o ema- 
nație dintr-o esență supusă unor legi. 

18. Aci ipostasurile sînt înțelese de Arie atit ca persoane cît şi ca ființe deosebite. Deci 
ipostasurile nu se pot cunoaşte, pentru că nu sînt «amestecate» sau unite după ființă. De 
aceea, persoanelor 'Treimii, aşa cum le înțelegea Arie, nu li se poate atribui nici vreun [el 
de asemănare, pentru că Tatăl e cu totul neînțeles, iar Fiul şi Duhul ar fi din planul 
nostru creat. 

18a. Tatăl are o slavă nesfirşit mai mare decit Fiul şi Duhul, Care n-au decit o alavă 
asemenea celei a creaturilor. 

18b. Relaţia între Tatăl şi Fiul se constituie după Arie numai după ce Talăl intră intr-o 
legătură cu un Fiu concret, cunoştibil, vizibil. Dar un Dumnezeu care e în Sine lipsit de 

n-a fost înainte de a exista în mod concret. Dumnezeu Tatăl este înainte 
de a fi fiul. Pînă ce nu e încă fiul (căci a luat existența prin voia părin- 
tească), exista un Dumnezeu unul născut şi acesta e străin ambilor:?. Înţe- 
lepciunea a luat existență ca înțelepciune prin voința lui Dumnezeu cel 
înţelept?.Se cugeta deci prin aceasta zeci de mii de înțelesuri: duh, 
putere, slava lui Dumnezeu, adevăr, chip şi Cuvîntul acesta. Gîndeşte 
deci că acesta se înțelege şi ca strălucire şi ca lumină. Fiind Cel mai înalt, 
are putere să nască ceva mai deosebit, sau mai înalt, sau mai mare decît 
Fiul. Căci Fiul, oricît de mare este, nu a luat existenţa prin voinţa lui 
Dumnezeu din care este Cuvîntul şi de cînd este Dumnezeu**. Iar Dum- 
nezeu, fiind tare, Fiul Îl laudă numai în parte pe cel mai înalt. Spunem pe 
scurt că Dumnezeu este negrăit pentru Fiul. Căci Îşi este sie însuşi 
(pentru sine) de negrăit?*. Adică nimic din cele ce pot fi spuse prin 
cuprindere nu poate exprima Fiul. Căci este cu neputinţă să afle urmele 
Tatălui, cum este în sine”. Căci Fiul nu-Şi cunoaşte nici însăşi ființa Sa. 
Pentru că fiind Fiu Şi-a luat existența” cu adevărat din voia Tatălui”. Deci 


rsoana pe care o iubeşte din veci şi ajunge la o astfel de iubire numai după ce creează o 
astfel de Persoană, nu suferă o modificare de neînțeles? 

18c. Fiul nu poate fi nici Înţelepciunea Tatălui, pentru că este învățat de Tatăl, Care 
singur este înțelept. Dar se pune întrebarea: pe cine învăţa Tatăl înainte de a fi Fiul? Nu se 
ajunge prin aceasta la o eternizare a lumii, sau la o modificare importantă în Dumnezeu? 
Ambele sînt părțile unei alternative panteiste. 

19. Dumnezeu unul născut e străin Tatălui, Care a născut, şi Fiului pe Care L-a născut. 
E între Ei. 

20. Inainte de Fiul a fost înțelepciunea Tatălui. Ea e Unul născut, dar nu are caracter 
personal. E un Unul născut în sens impropriu. Hristos nu e întruparea ei, ci Tatăl Îl învaţă 
prin ea pe Hristos. In acest sens ea e intermediara între Duranezeu şi creatură şi ea întru- 
cît poate avea rol de intermediere şi nu e nici persoană divină, nici creată, poate fi socotită 
ca străină atît Tatălui cât şi Fiului. Sau toate sînt străine în sens relativ. Căci toate fac parte 

- din aceeaşi esență. Întrucât Tatăl foloseşte această Înțelepciune cînd voieşte să înveţe pe 
Fiul», se poate spune că ea vine la existență concretă prin voinţa Tatălui. Dar mai ales 
«Fiul» e produsul voinţei Tatălui, şi nu născut din ființa Lui. 

20a. Cuvintul venit în Hristos e un fel de emanație din Înțelepciune care poate fi pe de 
o parte numită Unul Născut, pe de altă parte se arată în multe forme. Cuvintul venit în 
Hristos e deci mai înalt decit Fiul, întrucit face parte din înțelepciunea care poate fi numită 
Unul Născut. Cuvintul ca însuşire a lui Dumnezeu, dar nu ca Persoană, este de cînd e 
Dumnezeu. 

20b. Spusa aceasta e referită de Arie fie la Dumnezeu însuşi, fie la «Fiul» Său creat. In 
primul caz Dumnezeu e negrăit chiar Sieşi, pentru că nu se poate cuprinde nici E! însuşi 
pe Sine. Avem aci ceva asemănător gîndirii lui lakob Bâhme. În a! doilea caz Fiul nu Se 
poale cunoaşte pe Sine, pentru că nu cunoaşte motivul pentru care a fost creat de Tatăl cel 
veşnic. 

21. Arie concepea pe Dumnezeu incomunicabil, odată ce nu există afară de El decît 
creaturi. Omul nu poate ajunge pe urmele lui Dumnezeu aflate în sine, pînă la El însuşi. 

22, In acest text se repetă mereu că Fiul Şi-a luat existența (5napEev) din voia Tatălui. 

23. Sfîntul Atanasie afirmă, împotriva ideii ariene că Fiul îi precede voia Tatălui, ideea 
că Fiul e una cu voia Tatălui (în Cuv. [II contra arienilor). În faptul că e făcut din voia 
'Tatălui şi nu-i născut din ființa Lui, stă motivul pentru care Fiul nu cunoaşte pe Tatăl. Cel 
născut din ființa cuiva îl cunoaşte pe acesta chiar în ființa sa. 

a i iii: 


ce rațiune va permite Celui ce e din Tatăl să cunoască prin înţelegere 
(cuprindere) pe Cei ce L-a născut? Căci e vădit că cel ce are început nu 
poate să înțeleagă sau să cuprindă pe cel fără de început, aşa cum este». 


XVI 


Iar cele ce le-a scris prin epistolă către fericitul întru pomenire Ale- 
xandru sînt acestea: 


Fericitului Papă şi Arhiepiscop al nostru Alexandru, 
prezbiterii şi diaconii în Domnul, bucurie, 


Credinţa noastră din strămoşi, pe care am învăţat-o şi de la tine, Feri- 
cite Papă, este aceasta: cunoaştem un Dumnezeu, singur nenăscut, sin- 
gur veşnic, singur fără de început, singur adevărat, singur avînd nemu- 
rire, singur înţelept, singur stăpînitor, singur judecător, singur cîrmuitor, 
iconom, neschimbat, drept şi bun, pe Dumnezeul Legii şi al proorocilor şi 
al Noului Testament; şi pe Fiul născut, unul născut, înainte de timpurile 
veşnice, prin Care a făcut şi veacurile şi toate; pe Cel pe care l-a născut 
nu după părere, ci într-adevăr, creatura desăvirşită a lui Dumnezeu, 
căreia i-a dat să subziste (Unoorfoavro)””, neschimbat, neprefăcut, prin 
voie proprie“; dar nu ca una dintre creaturi”%*; născut, dar nu ca una 
dintre cele născute”. Nu cum dogmatizează Valentin, născut ca o emana- 
ţie a Tatălui, nici cum a explicat Maniheu pe acest născut ca o parte a 


24. Timpurile eonilor, ale veacurilor, sint cele în care există formele individuale ale 
existenţei. Se identifică veacurile cu timpurile., 

25. Fiul e creatura desăvirşită căreia Tatăl i-a dat existența concretă prin voia Sa pro- 
prie. Dar ce înseamnă «creatura desăvirşită»? Poate fi o creatură «desăvirşită» prin ea 
însăşi? Fiul e prima individuaţiune ce vine la existenţă la hotarul dintre eternitate şi tim- 
purile eonice. Probabil că existenţa înainte de timp, dar imediat înainte de începutul lui e 
socotită ca o individuaţiune unică cuprinzătoare a tuturor celorlalte. E o concepție plină de 
contradicții. Cum poate fi creatură şi în acelaşi timp anterioară timpului? Cum se abține 
Dumnezeu de la creațiunea tuturor celorlalte altfel, decît dacă se socoteşte Cuvintul ca 
cuprinzîndu-le în El pe toate? Dar atunci, cum se mai face om individual? 

26. «Fiul» ca creatură nu poate fi neschimbat prin ființă, ci primeşte neschimbabilita- 
tea prin voia Tatălui, deci putîndu-i fi şi luată aceasta. Dar cum se leagă atunci neschimba- 

„rea de această creatură, dacă nu printr-o legătură permanentă cu dumnezeirea? Si atunci 
de ce nu sînt toate neschimbate? Nu vrea Dumnezeu să stea, fără voia lor, dar prin voia 
Lui într-o legătură permanentă cu ele? Şi ce rol mai are atunci voinţa creaturii în păstra- 
rea acestei neschimbări? Se vede din nou că toată doctrina lui Arie e plină de contradicții. 

26a. Cum e Fiul creat ca una dintre creaturi? 

26b. Cum e acest Fiu creat, dar nu ca una din cele create, şi în calitate de creat, născut, 
dar nu ca una din cele născute? Arie voia să se introducă ceva intermediar între Dumne- 
zeu cel necreat şi creaturi. Dar în aceasta se manifesta tendința de a şterge granița între 
Dumnezeu şi lumea noastră în sens panteist. Consecvent ar fi fost Arie dacă ar fi conside- 
rat pe Fiul necreat, sau L-ar fi văzut asemenea celor create. Nu se află prin aceasta «Fiul» 
în relație cu toate celelalte creaturi? Şi atunci n-a creat Dumnezeu însuşi deodată cu 
«Fiul» acesta măcar potenţial pe toate celelalte? Dar atunci de ce se mai spune că prin Ela 
creat Dumnezeu pe toate celelalte şi nu odată cu EI? cum se poate da unei creaturi un ast- 
fel de statut excepțional față de toate celelalte? 

Taţălui, de o ființă cu E*; nici ca Sabelie care, împărțind monada, a spus 
că e şi Tată şi fiu; nici ca Hieracas, care a spus că e sfeşnic din sfeşnic, sau 
ca un sfeşnic împărțit în două; nici ca pe cel ce fiind mai întii, s-a născut 
mai pe urmă, sau se creează ca fiu”, cum şi tu însuţi, Fericite Papă, ai 
condamnat în mijlocul Bisericii şi în adunare de multe ori pe cei ce susțin 
acestea. Ci, precum spunem, ca pe Cel care, prin voia-lui Dumnezeu%, 
născut înainte de timpuri şi de veacuri, a primit de la Tatăl viața şi exis- - 
tența, Tatăl ipostaziindu-şi împreună cu el (prin el) măririle sale (Tăc 
d6fac ovvvnooTfioavroc AVI AUTĂ Tov 'narp66). Căci Tatăl, dîndu-i din 
„Plinătatea tuturor, nu S-a, lipsit pe Sine de cele pe care le are în mod 
nenăscut în Sine, întrucît El este izvorul tuturor. i 
Deci trei sînt ipostasurile?*: Dumnezeu, Care fiind cauza tuturor, e 
singur fără de început. Fiul, Care fiind născut netemporal de Tatăl şi 
creat“ şi întemeiat înainte de veacuri, nu a fost înainte de a se naşte, ci, 
născut netemporal. înainte. de toate, a fost singur adus la existență 
_(intotn) de către Tatăl**; El nu are deci deodată cu Tatăl existența, cum 
spun unii despre cele ce țin de ceva (rănpâcr)", afirmînd două principii 


26c. Valentin confunda emanația cu naşterea. Dar emanaţia e ulterioară izvorului din 
care apare ea. Nu € din veci împreună cu izvorul, nici unică. Aci se vede panteismul. În 
. învățătura creştină este împreună eternă cu Tatăl:o persoană, deci e împreună etern Fiul 
cu Tatăl. Numai două persoane de'o ființă pot fi coeterne. La Maniheu «Fiul» e o parte a 
Tatălui. Deci el vedea fiinţa lui Dumnezeu divizibilă ca şi natura creată în sens panteist; o 
vedea ca atare imperfectă. i i : ” 

27. E ceva asemănător cu ceea ce spune lakob B5hme, care cugeta pe Dumnezeu ca 
un indefinit, sau ca uh abis, în care nici El însuşi nu sesizează nimic sau nu Se sesizează 
nici pe Sine, ca un Nichts, în care se cuprind virtual toate. Acgst vid aparent se defineşte 
apoi pe sine ca realitate personală, sau devine conştient de sine. Dar ce Dumnezeu mai e 
acest vid supus unei evoluţii? : , 

„28, «Năseut prin voia lui Dumnezeu» implică o contradicţie în gîndirea lui Arie: pe de 
o parte născut, pe de alta: creat. Căci ceea ce e prin voia cuiva e creat, nu născut. 

29. După Arie, Tatăl face să se vadă, în individuațiunea creată a «Fiului», slavele Sale, 
dar nu ființa Sa. Dar şi Fiul contribuie la această arătare a măririlor Tatălui. Şi cur o 
poate face aceasta dacă e creatură? : 

29 a.Aci Arie înțelege prin cele trei ipostasuri, trei existenţe, dintre care două, adică 
Fiul şi Duhul, nu sînt de ființă dumnezeiască. El amăgea şi prin aceasta pe cei simpli, ară- 
tindu-se că ar crede în trei ipostasuri, sau în Sfînta Treime. 

30. Aci apare marea contradicţie ariană: născut, dar în acelaşi timp creat. Sau afirmîn- 
du-le amîndouă acestea, Arie arată că nu face o reală distincţie între naşterea din Dumne- 
zeu şi creare, tot ce pare creat fiind de fapt născut, sau emanat din esența divină; sau 
invers: ceea ce emană din fiinţa divină poate părea creat, dacă se admite un fel de voință 
(impusă de o lege mai adîncă) în actul naşterii. 

30a. Aceeaşi ambiguitate o arată Arie: spunînd că «Fiul», deşi creatură, e. născut 
netemporal şi că a fost adus singur la existenţă. El înțelege prin aceasta probabil faptul că 
Fiul nu Se specificase în multele individuaţiuni care întrețin prin relațiile dintre ele o tem- 
poralitate. Avem aci iarăşi un fel de trecere neîntreruptă de la esenţa izvoritoare la prima 
emisie nediferențiată, din care apoi decurg toate.. Ă 

51. se face aluzie la Ioan 1, 1, unde se spune că «Cuvintul era la Dumnezeu» (npăs 
zăv de6v). 


DESPRE SINOADE 


(începuturi, origini) nenăscute”. Ci ca monadă şi început al tuturor, 
Dumnezeu e înainte de toate. De aceea e şi înaintea Fiului, precum am 
învățat şi de la tine că ai propovăduit în mijlocul bisericii. Întrucît are deci 
de la Dumnezeu existenţa şi măririle şi viaţa şi toate i s-au dat de către EI, 
Dumnezeu este începutul (originea = &pxf)) Lui. Căci este la originea Lui 
(&pxev) ca cel ce e Dumnezeul Lui şi e înainte de El. Iar dacă expresiile 
«din El» (Rom. 11, 36), şi «din pîntece» (Ps. 120, 3) şi «din Tatăl am ieşit 
şi vin» (loan, 10, 28), se înțeleg de unii ca o emisie (emanaţie), Tatăl va fi 
compus şi divizibil şi schimbător şi trup după ei şi aşa, precum se întîmplă 
cu ei, Dumnezeu cel netrupesc, pătimeşte cele proprii trupului»*. 

Acestea sînt o parte din vomitările aderenţilor lui Arie, din inima lor 
eretică. i . 

XVII 


Dar înainte de a avea loc Sinodul din Niceea, au scris şi cei din jurul lui 
Eusebie, Narcis, Patrofil; Maris, Paulin, Teodot şi Atanasie cel din 
Nazarbe cele asemenea acestora. În plus, Eusebie din Nicomedia a scris 
lui Arie, spunîndu-i: «Bine cugeţi; roagă-te să cugete toți aşa. Căci e vădit 
oricui că ceea ce e făcut nu era înainte de a se face. Ceea ce e făcut are un 
început al existenţei». lar Eusebie din Cezareea Palestinei, scriind epis- 


copului Eufration, nu s-a temut să-i spună deschis că Hristos nu este 


32. E o acuză mincinoasă la adresa creştinilor. Căci creştinii nu admit două începuturi, 
sau principii, ci numai unul, pe Tatăl. Dar Fiul e în Tatăl, sau Tatăl nu e fără Fiul, sau în 
calitate de origine eternă nu poate fi fără Cel originat. | y 

33. Arie nu putea înţelege naşterea Fiului din Tatăl, întrucît o confunda cu o emanaţie, 
care ar împărți pe Dumnezeu. De aceea acuza pe dreptcredincioşi de panteism. Pe de altă 
parte îi acuza că văd naşterea în Dumnezeu ca la oameni. La baza acestei neînţelegeri stă- 
tea, cum am spus, faptul că în filosofia greacă, căreia Arie îi era tributar ca nul ereticii 
amintiţi şi combătuţi mai înainte, încă nu era lămurită ideea de persoană. Ideea lui Dum- 
nezeu ca persoană o aduce creştinismul, dezvoltind-o din spiritul vechiului Testament. Şi 
a trebuit un efort deosebit de gîndire pentru a o tălmăci în termenii filosofiei. Pentru creş- 
tinism Persoana în Dumnezeu, nu emană din altă Persoană ci Ea se naşte. Căci Ea e întru 
totul egală cu Cea care naşte, avînd într-un fel toată ființa Aceleia, dar într-o înfăţişare 
proprie, cu o conştiinţă de sine. Dar întrucît voinţa Persoanei se arăta din plin şi în actul 
creaţiei, Arie a voit să scape pe Dumnezeu de sensul naşterii - pe care el Îl socotea emana- 
ționist -, afirmînd că Dumnezeu prin voinţă doar creează, nu şi naşte. Gîndirea creştină a 
- reuşit să purifice total naşterea în Dumnezeu de sensul lei aa văzind în El o per- 

soană perfectă căreia îi este proprie iubirea conştientă perfectă. În Dumnezeu naşterea e 
unită şi cu voința, dar nu în aşa fel că Cel născut e exclusiv produsul voinţei, cum sînt 
lucrurile create de Dumnezeu, sau cele supuse manipulării persoanei umane. Sfintul Ata- 
nasie va stărui mult asupra ideii că din naşterea Fiului din Tatăl nu lipseşte nici voința 
Tatălui, nici a Fiului, deci această neş::-< nu e numai produsul voinţei Tatălui. Fiul e una 
cu voia Tatălui, cu voia Lui fiinţială. Sfîntul Atanasie respingea ideea emanației de care 
acuza Arie pe creştini, prin afirmarea că prin naştere Tatăl dă din iubire toată ființa Sa 
Fiului, nu numai o părte. Sfîntul Maxim Mărturisitorul va limpezi acest lucru şi mai mult, 
arătînd că de însăşi ființa ţine voinţa de a fi şi de a fi în comuniune. Deci în Dumnezeu nu e 
nici ființa mai înainte, nici Persoanele, ci sint deodată; fiinţa divină e personală, deci inter- 
personală. 


NEINTUL, ATÂNANIE CEL MARE 


Dumnezeu adevărat'!. Atanasie din Nazarbe, la rîndul lui, a arătat şi mai 
dezvelit erezia, declarînd pe Fiul lui Dumnezeu una din cele o sută de oi. 
Căci scriind către episcopul Alexandru, a îndrăznit să spună aşa: «De ce 
osîndeşti pe aderenții lui Arie, dacă zic că Fiul lui Dumnezeu e creatură 
făcută din nimic şi una din toate? Căci dacă toate cele făcute îşi au compa- 
rația în cele o sută de oi, una dintre ele este şi Fiul“. Deci dacă cele o sută 
nu sînt creaturi, e vădit că nici Fiul nu e creatură şi una dintre toate. Dar 
dacă cele o sută sînt create şi nimic nu mai există afară de cele o sută, 
afară de Dumnezeu singur, ce e absurd în ceea ce spun aderenții lui Arie, 
dacă între cele o sută cuprind şi numără şi pe Hristos, declarînd că e unul 
dintre toți?» Iar George, care e acum în Laodiceea, iar atunci era prezbi- 
ter în Alexandria, pe cînd petrecea în Antiohia, a scris către episcopul 
Alexandru: «Nu condamnați pe aderenții lui Arie dacă zic: A fost odată 
cînd n-a fost Fiul lui Dumnezeu. Doar şi Isaia a fost fiul lui Amos, dar 
Amos a fost înainte de a îi Isaia. Iar Isaia n-a fost mai înainte, ci a venit la 
existență după aceea». Iar către arieni a scris: «Pentru ce defăimaţi pe 
papa Alexandru, care zice că Fiul e din Tatăl? Doar nici voi nu trebuie să 
vă temeți să declaraţi pe Fiul şi din Tatăl. Căci dacă Apostolul a scris: 
«Toate sînt din Dumnezeu» (1 Cor., 11, 12), şi e vădit că toate s-au făcut 
din cele ce nu sînt, iar Fiul e şi El creatură şi unul din cele ce s-au făcut, se 
poate spune şi de «Fiul că e din Tatăl, aşa cum se spune de toate că sînt 
din Dumnezeu». Deci de la acela au învăţat cei ce cugetă ale lui Arie să 
folosească cuvintul «din Dumnezeu» şi să spună cuvîntul, dar să nu-l 
cugete cum e drept. Acest George a fost depus de către Alexandru, desi- 
gur pentru altceva, dar şi pentru că s-a dovedit necredincios. Căci era 
atunci, precum s-a spus, prezbiter. 


XVIII ! 


În general toți cei numiţi scriau aceștea, fiecare după cum socotea 
să-şi susțină împotrivirea şi iubirea de vrajbă. Încit nu ştiu cine ar putea 
spori mai mult necredința ereziei şi s-o arate mai dezvelită. Nu am epis- 
tolele lor în întregime ca să vi le trimit. Dacă aş avea măcar căpii ale lor, vi 


34. Eusebiu sta sub influenţa lui Origen, al cărui ucenic era, prin Pamfil. De la Origen 
venea şi înțelesul echivoc al termenului de «creaţie», care însemna totodată şi emanație. 
Cu acest înțeles echivoc l-a folosit şi Arie. De aceea sfintul Atanasie a trebuit să dedice o 
bună parte din efortul gîndirii lui distingerii clare între Treimea cea de o ființă, necreată şi 
eternă, şi creația din nimic în timp. Sînt cele două iu; în jurul cărora se mişcă toată teolo- 
gia lui, idei solidare, care sînt esența învăţăturii creştine. 

35. Şi aceacta era o opinie a lui Origen. El spunea că «Fiul» este un spirit din toată 
mulţimea de spirite preexistente; dar, întrucât e singurul care n-a căzut dintre toate, a pri- 
mit misiunea să vină în timp ca pe toţi cei căzuţi să-i învețe adevărul; era unul din spiritele 
care în fond sînt din esenţa divină, Dar întrucît Origen spunea că se plictisesc acolo, arată 
că această esenţă este imperfectă. Avem în aceasta o învățătură categoric panteistă. 


DESPRE, SINOADE 


le-aş trimite. Dar dacă, cu voia lui Dumnezeu, le voi procura, voi 
face şi aceasta, 

Iar un oarecare Asterie din Capadocia, sofist cu multe capete (police- 
fal), care era unul dintre aderenții lui Eusebie, gi care, fiindcă a jertfit în 
prigoana din urmă“, din vremea bunicului lui Constanțiu, n-a putut fi 
ridicat în rîndul clerului, a scris o lucrare, susținînd opinia aderenților lui 
Eusebie, lucrare cerută de ei. In ea arată o îndrăzneală egală cu cea a jert- 
fei aduse idolilor. Căci în ea compară lăcusta şi omida cu Hristos, ba chiar 
le cinsteşte pe acestea mai mult şi zice că alta este înțelepciunea lor în 
Dumnezeu decât înțelepciunea lui Hristos şi a lumii. Cu această scriere a 
cutreierat Siria şi alte Biserici, cu recomandarea aderenților lui Eusebie. 
Aceasta pentru ca, după ce a cugetat odată să tăgăduiască pe Hristos, 
acum să-şi arate din nou îndrăzneala împortiva adevărului, în locuri în 
care nu-i era lui îngăduit să intre. Căci fiind a toate cutezător s-a aşezat în 
locul clericilor (episcopilor) şi a citit în public cărticica lui, măcar că alții au 
suportat cu greu fapta lui. În cărticica aceasta sînt multe scrise. Nişte părți 
din ea sînt acestea: «Fericitul Pavel n-a spus că el predică pe Hristos, 
puterea lui Dumnezeu, sau înţelepciunea Lui, ci fără articol, o putere a lui 
Dumnezeu şi o înțelepciune a Lui. El a propovăduit că alta este puterea 
proprie a lui Dumnezeu, puterea Lui naturală, coexistentă cu EI, fără să 
fie făcută, dar născătoare a lui Hristos şi creatoare a lumii întregi». 
Despre ea zicea că învață Pavel în Epistola către Romani cînd spune: 
«Cele nevăzute ale lui Dumnezeu de la întemeierea lumii din făpturi fiind 
cunoscute, se văd, veşnica Lui putere şi dumnezeire» (Rom., 1, 20). «Pre- 
cum de dumnezeirea numită aci n-ar putea spune cineva că e Hristos, ci 
Însuşi Tatăl, aşa socotesc că şi veşnica Lui putere nu este cel unul născut, 
ci Tatăl care L-a născut»"”. E] învaţă şi o altă putere şi înțelepciune a lui 
Dumnezeu, pe cea care s-a arătat prin Hristos şi s-a făcut cunoscută prin 
înseşi faptele slujirii Lui. Şi iarăşi: «Deci veşnica Lui putere şi înțelep- 
ciunea, pe care cugetarea adevărată o declară fără de început şi nenăs- 
cută, e una şi aceeaşi. Iar cele create de El în parte, sînt multe, una dintre 
ele fiind Hristos, Cel primul născut şi Unul născut. Toate depind de El de 
posesorul lor şi toate puterile se numesc pe drept ale Creatorului însuşi, 


36. A jertfit idolilor ca să scape de moarte. Era o condiţie ce se cerea unui creştin ca să 
nu fie dat morţii. 

37. Aceeaşi folosire ambiguă sau amăgitoare a termenului «născut». Prin el, Asterie 
înțelegea, ca şi Arie, «creat». Sau dacă cel creat de Dumnezeu e pe de o parte născut, prin 
el se înțelege un născut inferior în fiinţă, sau arată o degradare a fiinţei, în sensul filosofiei 
neoplatonice, emanaţioniste. Arie, cu orice panteist, nu cunoştea nici pe Dumnezeu ca 
absolut şi nu asigura nici ființelor conştiente create o existență personală eternă. Totul era 
degradat şi relativizat în gîndirea lui, în calitate de gîndire panteistă. Dar se pune pe lîngă 
aceasta, întrebarea: cum poate ca Cel «născut» sau chiar «creat» de Dumnezeu să nu aibă 
imprimată în sine înțelepciunea lui Dumnezeu? Nu pune Creatorul sau Izvorul ceva din 
Sine în cel creat, sau născut? 


SÂNUL A'TANANIE CEL MARE 


Care le foloseşte. Astfel. proorocul nu :numeşte lăcusta trimisă ca . 
pedeapsă a păcatelor omeneşti numai puterea lui Dumnezeu, ci şi putere 
mare trimisă de EI (loel, 2, 25). lar fericitul David, în mulţi psalmi, cere nu 
numai îngerilor, ci şi Puterilor, să laude pe Dumnezeu. Şi îndemnîndu-le 
pe toate la laudă, le-prezință ca o mulţime şi nu se fereşte să le numească 
“slujitoare ale lui Dumnezeu şi să le ceară să facă voia Lui». -" 
Dar nu s-a mulțumit să îndrăznească numai unele ca acestea împo- 
triva Mîntuitorului, ci întinde şi mai mult hulele, zicînd că Fiul este una 
din toate: «E primul dintre cele făcute şi una dintre fiinţele inteligibile. Şi 
precum! soarele este unul dintre fenomenele. văzute, dar luminează 
lumea întreagă la porunca Făcătorului, aşa Fiul, fiind una dintre fiinţele 
inteligibile, luminează şi El tuturor celor din lume». Şi iarăşi zice: «A fost . 
odată cînd n-a fost», scriind aşa: «Şi înainte de naşterea (facerea = 
vtvebia) Fiului", Tatăl avea cunoştinţa naşterii lui, fiindcă şi medicul are 
ştiinţa vindecării înainte de a vindeca», Şi iarăşi zice: «Fiul a fost creat cu 
generozitate binefăcătoare şi din bogăția puterii L-a făcut pe EI Tatăl». Şi 
iarăşi: «Dacă voința lui Dumnezeu a trecut pe urmă la toate cele făcute!, 
e vădit că şi Fiul fiind făptură, S-a făcut cu voia». i 
Acestea le-a scris Asterie singur..lar aderenţii lui Eusebie le cugetau 
acestea în comun împreună cu el. i 
Acestea sînt cele pentru care se luptă, pentru acestea se războiesc 
împotriva vechiului Sinod”, fiindcă, cei ce s-au întrunit în el n-au scris 
cele asemănătoare cugetării lor, ci mai vîrtos au dat anatemei erezia 
ariană, pe care s-au străduit aceştia s-o susțină. De aceea l-au promo- 
vat pe Asterie, ca sofist carea jertfit (idolilor), avocat al necredinței lor, ca 
să nu se ferească: să se rostească şi împotriva Domnului, pentru a amăgi 
pe cei naivi prin argumente ce par probabile. Şi de fapt aceşti ignoranţi * 
nu şi-au dat 'seâma că acestea se întorceau cu adevărat împotriva lor. 
Căci răul miros-al jertfei aduse idolilor de avocatul lor făcea şi mai vădită . 
erezia duşmanului lui Hristos. Astfel mişcă şi acum toate şi fac mare zgo- 
mot, socotind că dacă vor omori pe cât mai mulţi şi vor aduna sinoade în 
fiecare lună, se va desființa hotărîrea împotriva ereziei ariene. S-au făcut 
că nu ştiu, sau ştiind îşi dau aparenţa că nu ştiu că erezia a fost urită şi 


37a. Intr-o concepție panteistă creaţia se confundă cu naşterea, Totul e născut şi totul 
e făcut, fiind supus unor legi inevitabile. 
* 38.-Deci nu «Fiul» ca prima «creatură» le face pe celelalte. Ci Dumnezeu le face pe 
toate (poate prin EI). EI e creatura rezumativă. 

39. Sinodul ecumenic de la Niceea. 


DESPRE SINOADE 


înainte de Niceea, de cînd i-a pus temelie Artemas“, şi chiar dinainte de 
el, de la sfatul lui Caiafa şi al fariseilor; şi că uneltirea ce se lucrează 
mereu împotriva lui Hristos pricinuieşte scîrbă şi nu încetează să fie urită 
de Dumnezeu, numele Domnului fiind iubit şi făcînd să se îndoaie tot 
genunchiul creaţiunii, care mărturiseşte că «Domn este lisus Hristos 
întru slava lui Dumnezeu Tatăl». 
XXI 

"Totuşi ei n-au obosit încă să facă sinoade necontenite împotriva Sino- 
dului ecumenic. Căci deşi după Sinodul de la Niceea aderențţii lui Eusebie 
au fost depuşi, după o vreme, invadînd fără ruşine Bisericile, au început 
să țeasă intrigi împotriva episcopilor care îi contraziceau şi să impună în 
locul lor susținători ai ereziei proprii, ca atunci cînd vor voi să adune 
sinoade proprii, să aibă oameni care să se adune în ele, promovați în 
acest scop ca episcopi. 


Astiel, aceştia s-au adunat în Ierusalim şi au scris acestea; 

«Sfîntul Sinod adunat din voia lui Dumnezeu în lerusalim, Bisericii 
lui Dumnezeu din Alexandria şi celor din tot Egiptul, Thebaida, Libia 
şi Pentapole şi episcopilor, presbiterilor şi diaconilor, bucurie". 


Noi toţi cei adunaţi din diferite eparhii la marea sărbătoare a mîntui- 
toarelor patimi - pe care am prăznuit-o din grija prea iubitorului de 
Dumnezeu împărat Constantin, în cinstea lui Dumnezeu, Împăratul tutu- 
ror, şi a lui Hristos, sărbătoare pregătită de el, am avut parte, prin harul 
lui Hristos de o mare bucurie, pricinuită nouă de însuşi prea iubitorul de 
Dumnezeu împărat printr-o scrisoare proprie, care a hotărît ceea ce tre- 
buia. Căci voind să scoată din Biserica lui Dumnezeu toată pizma şi să 
depărteze toată intriga, care despărțea înainte mădularele lui Hristos, a 
cerut să fie primiţi aderențţii lui Arie, pe care pentru un timp pizma urî- 
toare de bine a făcut să-i scoată din Biserică. Însuşi prea iubitorul de 
Dumnezeu împărat a dat mărturie prin scrisoare despre dreapta credință 
a acelor. bărbaţi. Căci interesîndu-se la ei şi auzind despre ea el însuşi, 
prin glasul lor viu, a aprobat-o şi ne-a făcut-o evidentă în scris, arătînd 
într-un document ortodoxia bărbaților, pe care am cunoscut-o toți ca 
fiind sănătoasă şi bisericească. Şi pe drept ne-a îndemnat să primim pe 
bărbaţi şi să-i unim cu Biserica lui Dumnezeu, precum veți cunoaşte şi 
voi dintr-o copie a scrisorii însăşi, pe care o trimitem evlaviei voastre. 
Credem că şi voi primindu-i ca pe mădularele proprii ale trupului vostru, 


40. A se vedea despre acest Artemas sau Artemon, la Eusebie, Istoria bisericească, 
cartea a VI-a. 

41.E scrisă în anul 335, la un an înainte de moartea împăratului Constantin (P, G. 26, 
col. 718). E vorba de sinodul din Tyr. 


"SFÎNTUL ATANASIE, CEL MARE 


veţi avea mare bucurie şi veselie să-i recunoaşteţi şi primiţi ca pe cele 
dinăuntru ale voastre, ca pe fraţii şi părinţii voştri. Căci se vor reda Bise- 
ricii nu numai presbiterii aderenţi ai lui Arie, ci şi tot poporul şi toată 
mulțimea, care din motivul depărtării numiţilor bărbaţi a stat pînă acum 
despărțit şi el. Şi se cuvine cu adevărat să cunoaşteţi cele hotărite şi cum 
au intrat în comuniune cu noi şi au fost primiţi de acest sfînt sinod, ca să 
îmbrățişați şi voi din toată inima unirea şi pacea cu propriile mădulare, 
dat fiind că punctele credinței expuse de ei păstrează neîndoielnică tradi- 
ţia şi învățătura apostolică mărturisită de toţi». 


XXII 


Acesta a fost începutul sinoadelor lor, în care şi-au expus îndată cuge- 
tarea lor arbitrară, neputînd să o ascundă. Căci după ce au spus că tre- 
buie să fie alungată toată pizma şi după ce a fost exilat Atanasie, episco- 
pul Alexandriei şi au scris că trebuie să fie primit Arie şi cei împreună cu 
el, au arătat că pentru aceasta au făcut intrigi împotriva lui Atanasie şi a 
tuturor celorlalți episcopi care se opuneau lor ca să primească pe aderen- 
ţii lui Arie şi să introducă erezia lor în Biserică. Şi deşi au lăudat în acel 
sinod toată reaua cugetare ariană şi au poruncit să se primească aderenții 
ei în comuniune, făcînd ei înşişi întîi aceasta, totuşi, socotind că le lipseşte 
încă ceva din ceea ce voiesc, au adunat în Antiohia un alt sinod“, cu prile- 
jul înnoirii. Şi fiindcă toți îi acuzau de erezie, atunci ei au scris în mod 
diferit, unele într-un fel, altele altfel. Şi cele scrise de ei în epistolă sînt 
acestea: | 

«Noi nu ne-am făcut următori ai lui Arie. Căci cum am putea, fiind 
episcopi, să urmăm unui prezbiter? Nici n-am primit altă învățătură decît 
cea predată de la început. Dar examinînd şi cercetînd credința lui, mai 
degrabă l-am primit decât i-am urmat, cum veți cunoaşte din cele spuse 

„de noi“, Căci am învăţat de la început să credem într-un Dumnezeu, în 
Dumnezeul tuturor, Creatorul tuturor celor gîndite şi simţite; şi într- 
Unul Fiul lui Dumnezeu, Unul născut, existent dinainte de toți vecii şi 
împreună existent cu Tatăl Cel ce L-a născut; prin Care toate s-au făcut, 
cele văzute şi cele nevăzute; Care în zilele de pe urmă S-a pogorit din 
bunăvoirea Tatălui şi a luat trup din Fecioara şi, împlinind toată voința 
'Tatălui, a pătimit şi a înviat şi S-a suit la ceruri şi a şezut de-a dreapta 
'Tatălui şi iarăşi va să vină să judece viii şi morții şi va rămîne Împărat şi 


42. Începînd reacția împotriva arianismului, episcopii adunați în Antiohia la anul 339 
nu mai apără deplin pe Arie şi formula lui: «a fost cîndva cînd n-a fost», ci se mulțumesc 
doar să formuleze un text fără expresia «de o ființă», ca cel de la Niceea. Dar rămîn totuşi 
într-o ambiguitate. 

"48, Ei declară că nu sînt aderențţi ai lui Arie. Dar dau ca motiv nu greşeala învăţăturii 
lui Arie, ci faptul că ei, episcopi fiind, nu pot urma unui preot. În plus şi-au însuşit unele 
din învățăturile lui Arie. Sfîntul Atanasie socoteşte toate aceste declarații disimulări. 


DESPRE NINOADE 131 
pom ni LA RC. 


Dumnezeu în veci. Credem şi în Sfintul Duh. Iar dacă trebuie să mai 
adăugăm ceva: credem şi în învierea trupului şi în viața veşnică»* 


XXIII 


lar cele expuse a doua oară, în altă epistolă, la aceeaşi sărbătoare a 
Înnoirii, sînt acestea. Căci răzgîndindu-se după cele spuse mai înainte, 
au născocit unele formulări noi. 

«Credem, urmînd tradiţiei evanghelice şi apostolice, într-Unul Dum- 
nezeu, Tatăl Atotţiitorul, Creatorul şi Făcătorul şi Proniatorul tuturor, 
din Care sînt toate. Şi într-Unul Domn Iisus Hristos, Fiul lui Dumnezeu, 
Unul născut, prin Care sînt toate, născut înainte de toţi vecii, Dumnezeu 
din Dumnezeu, întreg din întreg, singur din singur, desăvîrşit din desă- 
vîrşit, Împărat din Împărat, Domn din Domn, Cuvîntul viu, Înţelepciunea 
vie, Lumină adevărată, Calea, Adevărul, Învierea, Păstorul, Uşa, 
neschimbabil şi nealterabil, chipul neschimbat al dumnezeirii, al ființei şi 
al voinţei, al puterii şi slavei Tatălui, întîiul născut a toată creațiunea, Cel 
ce este întru început la Dumnezeu, Dumnezeu Cuvîntul, după spusa din 
Evanghelie: «Şi Dumnezeu era Cuvîntul» (Ioan, 1, 1), prin Care toate 
s-au făcut şi întru Care toate se ţin; Care în zilele de pe urmă S-a pogorit 
de sus şi S-a născut din Fecioara, după Scripturi, şi S-a făcut om, mijloci- 
tor între Dumnezeu şi oameni şi apostolul credinţei noastre şi căpetenia 
vieţii, cum zice El însuşi: «M-am pogorit din cer nu ca să fac voia Mea, ci 
voia Celui ce M-a trimis» (loan, 6, 38); Care a pătimit pentru noi şi a 
înviat a treia zi; şi S-a suit la ceruri şi şade de-a dreapta Tatălui; şi iarăşi 
va să vie cu slavă şi putere, să judece viii şi morţii. Şi întru Duhul Sfînt dat 
celor ce cred, spre mîngiiere şi sfințire şi desăvîrşire, cum a poruncit şi 
Domnul nostru Iisus Hristos ucenicilor Săi, zicînd: «Mergând, învățați 
toate popoarele, botezîndu-i pe ei în numele Tatălui şi al Fiului şi al Sfîn- 
tului Duh» (Matei, 28, 19), adică al Tatălui, Care e cu adevărat Tată, al 
Fiului, Care e cu adevărat Fiu, şi al Sfintului Duh, Care e cu adevărat Duh 
Sfînt. Căci numele acestea nu sînt simple nume fără rost, ci însemnează 
sigur ipostasul şi treapta şi slava celor numite, aşa încât după ipostas sînt 
trei“, dar prin acord una“. 

Avînd deci această credinţă şi anume de la început pînă la sfirşit în fața 
lui Dumnezeu şi a lui Hristos, dăm anatemei orice rea credinţă eretică. Şi 

44. Precum se vede, lipseşte şi în acest text precizarea de la Niceea că Fiul e de o ființă 
iu ori cuvîntul «ipostas» înseamnă persoană, căci numele de care se vorbeşte aci sînt 
numele celor trei Persoane ale Treimii. Dar în acelaşi timp ei înțelegeau prin ipostas şi 
«fiinţă», căci spuneau de fiecare persoană că e de altă ființă. 


46. După aceşti arieni cele trei ipostasuri nu sînt una după ființă, ci numai prin acord. 
În orice caz lipseşte şi în această formulă termenul «de o ființă». 


MFÎINTUL ATANASIE CEL MARE 


dacă cineva învaţă contrar sănătoasei şi dreptei credinţe a Seripturilor, 
spunînd că este sau a fost fi timp, sau vreme, sau veac, înainte de a Se 
naşte Fiul, să fie anatema. Şi dacă spune că Fiul este creatură ca una 
dintre creaturi, sau născut ca una din cele născute, sau făptură ca una 
dintre cele făcute“ şi nu cum au predat Dumnezeieştile Scripturi pe fie- 
care din cei spuşi deosebit de fiecare, sau dacă învaţă, sau binevestesc 
altceva decit ceea ce s-a preda +, să fie anatema. Căci noi credem şi cu . 
frică urmăm tuturor celor predate de către prooroci şi apostoli», 
-Iar un oarecare Teofronie, episcop: al Tyanelor, a expus şi el această 
credinţă înaintea tuturor, pe care au semnat-o toți, primind credinţa lui: 
«Ştie Dumnezeu, pe Care-L chem ca martor în sufletul meu, că cred 
-aşa: «În Dumnezeu, Tatăl Atotţiitorul, Creatorul şi Făcătorul tuturor, din 
Care sînt toate. Şi în Fiul Lui Unul născut, Dumnezeu, Cuvînt, Putere 
. şi Înţelepciune, Domnul nostru Iisus Hristos, prin Care sînt toate, Cel 
născut din Tatăl înainte de veci, Dumnezeu desăvîrşit din Dumnezeu 
desăvirşit, Care este la Dumnezeu în ipostas*, iar în zilele de pe urmă S-a 
pogorit şi S-a născut din Fecioara, după Scripturi, S-a făcut om, a pătimit 
şi a înviat din morți şi S-a suit la ceruri şi şade de-a dreapta Tatălui Său, 
şi iarăşi va să vie cu slavă şi putere să judece viii şi morții şi va rămîne în 
veci. Şi în Duhul Sfînt, Mîngiietorul, Duhul Adevărului, pe Care L-a făgă- 
duit Dumnezeu prin proorocul că-L va vărsa peste robii Săi (Ioil, 2, 25) şi 
Domnul a făgăduit să-L. trimită ucenicilor Săi, şi pe Care L-a şi trimis, 
cum mărturisesc Faptele Apostolilor. Iar dacă cineva învaţă sau are în 
sine ceva contrar acestei credinţe, să fie anatema şi să fie supus şi el şi toți 


41. Fraza aceasta este echivocă: se poate înțelege că Fiul este creatură, dar nu ca una 
dintre toate creaturile, ci ca prima individuaţiune între creaturi, primindu-şi existența la 
începutul timpului, sau la graniţa dintre eternitate şi timp. Dăr se poate înțelege prin ea şi 
că Fiul nu e dintre creaturi. Însă aceasta nu se spune direct. Dar se ra Fiului şi calitatea 
de «născut», ceea ce dă de înţeles că e cugetat mai degrăbă ca făptură. Însă nu se mai spu- 
nea direct că Fiul e făptură ca oricare alta şi că «a fost cîndva cînd n-a fost», ci recurgeau — 
după sfintul Atanasie, în mod nesincer — la descrieri mai echivoce, sau mai fluide şi de 
aceea, mai amăgitoare pentru cei simpli. 

48, Arienii se refereau critic la termenul «de o ființă», de la Niceea, care nu e predat de 
către Scriptură, pretinzînd că numai ei rămîn fideli celor cuprinse în Scriptură. 

49. Ipostasul se poate înțelege aci ca persoană deosebită sau ca ființă deosebită. Incă 
nu se distingea clar între fiinţă şi ipostas, ci ființa se socotea existînd ca ipostas deosebit, 
De aceea arienii puteau înțelege prin termenul «de o ființă» o confuzie a Fiului cu Tatăl 
într-o persoană, socotind pe cei ce credeau că Fiul e de o ființă cu Tatăl ca fiind aderenţi ai 
lui Sabelie şi Marcel de Ancyra, care confundau ființa cu ipostasul, afirmînd numai un 
ipostas în Dumnezeu. De-abia sfîntul Vasile a deosebit filosofic în mod clar ipostasul de 
fiinţă. 


DESPRE SINOADE, 


cei care comunică cu el anatemei lui Marcel de Ancyra, sau a lui Sabelie, 
sau a lui Pavel de Samosata»“. 

Iar episcopii întruniți la sărbătoarea Înnoirii erau nouăzeci. Ei s-au 
întrunit sub consulatul lui Marcelin şi Probin, la indicţionul 14, aflindu-se 

acolo prea necredinciosul Constanțiu. 

După ce au scris acestea în Antiohia la Înnoire, socotind că n-au scris 
în chip desăvirşit, ca unii ce aveau cugetarea nestatornică, au alcătuit 
îndată altă scrisoare, chipurile despre credinţă, după puţine luni şi au tri- 
“mis-o episcopilor din Galia: Narcis, Maris, Teodor şi Marcu. lar aceştia ca 
trimişi de sinod au predat-o împăratului de fericită pomenire, Constant, 
şi tuturor celor de acolo. Ea cuprindea acestea:" 

"..' «Credem într-Unul Dumnezeu, Tatăl Atotţiitorul, Creatorul şi Făcă- 
torul tuturor, din Care se numeşte toată părințimea în ceruri şi pe 
pămînt. Şi în Unul născut Fiul Lui, Domnul.nostru lisus Hristos, născut 
din Tatăl înainte de toţi vecii; Dumnezeu din Dumnezeu, lumină din 
lumină, prin Care toate s-au făcut în ceruri şi pe pămînt, cele văzute şi 
cele nevăzute; Care e Cuvînt şi: Înţelepciune şi Putere şi Viaţă şi lumină 
adevărată”; Care în zilele de pe urmă S-a făcut pentru noi om şi S-a năs- 
cut din Sfinta Fecioară, S-a răstignit şi a murit şi S-a îngropat şi a înviat 
din morți a treia zi şi S-a suit la cer şi şade de-a dreapta Tatălui; şi va să 
vie la sfîrşitul veacului să judece viii şi morţii şi să răsplătească fiecăruia 
după faptele lui; a Cărui Împărăţie fiind nebiruită, va rămîne în veacurile 
nesfirşite. Căci va şedea de-a dreapta Tatălui nu numai în veacul acesţa, 
ci şi în cel viitor. Şi întru Sfîntul Duh, adică în Mîngiietorul pe care L-a 
făgăduit apostolilor, că după suirea Lui la ceruri Îl va trimite ca să-i 
înveţe şi să le aducă aminte toate; prin Care se vor şi sfinți cu adevărat 
sufletele care au crezut în E]. Iar pe cei ce zic că Fiul este din cele ce nu 
sînt, sau că e din alt ipostas* şi nu din Dumnezeu şi că a fost un timp cînd 
n-a fost, Biserica universală îi socoteşte străini». 


50. Aceştia toți erau antitrinitari, confundînd persoanele Treimii. Arienii se prefăceau 
că apără distincția persoanelor, chiar împotriva expresiei niceene «de o ființă». De fapt 
nemaisocotind pe Fiul şi Duhul «de o ființă» cu Tatăl şi între Ei, ajungeau şi ei la negarea 
Treimii, 

51. În nota 92 din P. G. 26, col 755 se spune că această «a patra formulă a credinței a 
fost scrisă în anul 341» (se înţelege, a patra a sinodului din Antiohia). 

52. Toate sînt puse nearticulat conform învățăturii lui Asterie, deci aşa cum poate fi o 
creatură, 

53. Aci “ipostas» pare a însemna mai mult «ființă», deşi nu se exclude nici sensul de 
persoană. 

54. Semiarienii au înaintat aci şi mai mult spre ortodoxie, condamnind direct formula 
lui Arie «a fost cîndva cînd n-a fost». 


SFINTUL ATANASIE CEL MARE 

Dar parcă răzgîndindu-se iarăşi, au întrunit din nou adunarea lor, 
după trei ani, şi au trimis pe Eudoxie, pe Martirie şi pe Macedonie cel din 
Cilicia şi împreună cu ei pe alţii oarecare în părțile Italiei, ducînd cu ei 
scrise mai pe larg, avînd foarte multe adaosuri, cele scrise mai înainte. 
Astfel aceştia au plecat, avîndu-le pe acestea ca nişte formulări mai noi 
cugetate de ei*: > 

1. «Credem într-Unul Dumnezeu, Tatăl Atotţiitorul, Creatorul şi 
Făcătorul tuturor, de la Care se numeşte toată părințimea în cer şi pe 
pămînt. Şi într-Unul născut Fiul Lui, Domnul nostru lisus Hristos, Cel 
dinainte de toţi vecii, născut din Tatăl, Dumnezeu din Dumnezeu, lumină 
din lumină, prin Care toate s-au făcut, cele din ceruri şi cele de pe pămînt, 
cele văzute şi cele nevăzute; Care e Cuvîntul, Înţelepciunea şi puterea şi 
viața şi lumina adevărată; Care în zilele de pe urmă pentru noi oamenii 
S-a făcut şi S-a născut din siinta Fecioară, S-a răstignit şi a murit şi S-a 
îngropat şi a înviat a treia zi din morţi; şi S-a suit la cer şi şade de-a 
dreapta Tatălui şi va veni la sfârşitul veacului să judece viii şi morții şi să 
răsplătească fiecăruia după faptele lui; a Cărui Împărăţie fiind neînce- 
tată, rămîne în veacurile nesfirşite. Căci şade la dreapta Tatălui nu numai 
în veacul acesta, ci şi în cel viitor. Credem şi întru Duhul Sfint, adică Mîn- 
giietorul, pe Care, făgăduindu-L apostolilor după suirea la cer, L-a trimis 
să-i înveţe şi să le aducă aminte toate; prin Care se vor şi sfinţi sufletele 
cele ce au crezut în El. ” 

2. «Iar pe cei ce zic că Fiul e din cele ce nu sînt şi din alt ipostas, nu din 
Dumnezeu, şi'că a fost un timp, sau un veac, cînd n-a fost, Biserica uni- 
versală şi sfintă îi socoteşte străini. La fel sfinta Biserică universală îi dă 
anatemei şi pe cei ce zic că sînt trei dumnezei, sau că Hristos nu e Dumne- 
-zeu, sau că înainte de veacuri El n-a fost nici Hristos, nici Fiul lui Dumne- 
zeu, sau că El este Tată şi Fiu, sau Duh Sfînt; sau că Fiul e nenăscut, 
sau că Tatăl L-a născut pe Fiul prin voință”. 


55. Aceasta e considerată în nota 92 din P. G. 26, col. 755, ca a cincea formulă a credin- 

1 gi ca datînd din anul 344 sau 345. (E dată şi în Istoria lui Socrate, cartea III, cap. 19). Ea 

ace o precizare care pare că reprezintă un pas înapoi spre arianism, întrucît afirmă că 

Fiul S-a născut prin voinţa Tatălui. Aceasta în cazul cînd ea înțelege că voinţa Tatălui de a 

naste precede naşterii Fiului. De aceea sfîntul Atanasie combate această idee. O ferire de 

formula niceeană «de o ființă cu Tatăl» se vede şi în condamnarea sabelianismului care 
confunda pe Fiul cu Tatăl. 

56. Nesiguranța continuă a celor ce respingeau Sinodul din Niceea se vede şi din fap- 
tul că după ce afirmaseră că Tatăl a născut pe Fiul prin voință, acum îi condamnă pe cei ce 
zic acestea. Se vede şi aci că ei socoteau pe Fiul, în cazul că e de o ființă cu Tatăl, ca confun- 
dindu-se cu Tatăl după ipostas, cum socotea Sabelie. Dar condamnau totuşi pe triteişti, 
însă înțelegînd prin aceştia pe cei ce socoteau pe Fiul deopotrivă cu Tatăl. Formula aceasta 
se eee însă ca şi altele de afirmarea lui Arie că Fiul e creatură, ca şi de alte afirmări ale 
aceluia. 


DENPRE, SINOADE, 


3. «Căci nu e corect a zice că Fiul e din cele ce nu sînt, pentru că 
nicăieri nu se spune aceasta despre EI în de Dumnezeu insuflatele Scrip- 
turi, nici că e din alt ipostas preexistent afară de Tatăl”. Ci definim că El 
S-a născut cu adevărat numai din Tatăl. Căci cuvîntul dumnezeiesc 
învaţă că Unul este Cel nenăscut şi fără de început, Tatăl lui Hristos. Dar 
nu aprobăm nici pe cei ce zic, neîntemeiaţi pe Scripturi, că a fost cîndva 
cînd n-a fost. Căci nu trebuie cugetat înainte de El vreun interval tempo- 
ral, ci numai Dumnezeu care L-a născut pe El netemporal*. Căci şi tim- 
pul şi veacurile s-au făcut prin El. Dar nici nu trebuie cugetat că Fiul este 
împreună fără de început şi împreună nenăscut cu Tatăl. Fiindcă nimeni 
nu va putea zice de nici un tată şi de nici un fiu că e tată sau fiu al Celui 
dimpreună fără de început şi împreună nenăscut”. Ci numai pe Tatăl Îl 
ştim ca pe Cel ce, fiind fără de început şi nenăscut, a născut în mod neîn- 
țeles şi de toți necuprins. ar pe Fiul Îl ştim că S-a născut înainte de veci şi 
că nu e nenăscut asemenea Tatălui, ci are ca început (ca origine = &pyv) 
pe Tatăl. Căci Dumnezeu e capul lui Hristos. 

4. «Iar mărturisind, după Scripturi, trei existențe şi trei Persoane, a 
Tatălui şi a Fiului şi a Sfîntului Duh, nu afirmăm prin aceasta trei dumne- 
zei. Fiindcă pe Dumnezeu cel desăvirşit în EI însuşi şi nenăscut, fără de 
început şi nevăzut, ÎI ştim numai un Dumnezeu şi Tatăl al Unuia Născutu- 


lui, avînd singur din Sine existența şi dăruind-o singur tuturor celorlalți 
cu îmbelşugare. Dar nici spunînd că e un singur Dumnezeu, Tatăl Dom- 
nului nostru lisus Hristos, singur nenăscut, nu negăm prin aceasta că 
Hristos este Dumnezeu dinainte de veacuri, cum fac ucenicii lui Paul de 


57. Termenul de ipostas încă cu înțeles dublu de ființă şi ipostas putea permite atit 
afirmarea că Fiul e din ființa Tatălui, cât şi cea că e creat de ipostasul Tatălui din nimic, deşi 
se negase aceasta imediat mai înainte. Autorii epistolei îl înțelegeau mai mult în sensul al 
doilea. Dar arienii îşi ascundeau gîndirea în tot felul de expresii ambigue. 

58. O altă ambiguitate: nu trebuie cugetat înainte de Fiul vreun interval temporal, dar 
trebuie cugetat înainte de El, Tatăl. Însă aceasta răpeşte Fiului coeternitatea cu Tatăl. 
Biserica nu spune că Tatăl e «înainte» de Fiul, ci că Fiul este din eternitate ca şi Tatăl. Căci 
'Tatăl e Tată din eternitate, .nu devine ulterior Tată. Arienii intercalau între eternitate şi 
timp o formă de existență netemporală, dar deosebită de eternitatea Tatălui. Apare aci 
ideea unei treceri gradate de la eternitate la timp. Arienii afirmau pe de o parte că Fiul e 
năseut înainte de timp. Dar socoteau că cel ce naşte şi cel născut nu pot fi împreună fără de 
început. În mod absurd socoteau că se poate ivi cineva sau ceva înainte de timp, dar are 
totuşi un început. Sfinţii Părinţi ştiu şi ei de o formă eonică atemporală, avînd totuşi un 
început. Dar nu se poate cugeta la o formă de existenţă preeonică deosebită de eternitate, 
avînd un început. 

Învățătura despre Treime s-a clarificat în lupta subtilă cu pozițiile filosofiei panteiste 
elene, de o mare varietate, deşi în esenţă identice, Învățătura Părinților a clarificat faptul 
că Fiul e de la Tatăl, dar totuşi e fără început. 

59. Arienii nu cunoşteau caracterul apofatic, tainic, profund paradoxal al lui Dumne- 
zeu, pentru că nu cunoşteau caracterul Lui personal, sau de comuniune personală eternă. 
Ei aplicau lui Dumnezeu cunoaşterea prin analogie cu lumea, socotind că la El totul e ca şi 
în lume. Prin aceasta identificau pe Dumnezeu cu lumea în sens panteiat. 


SFINTUL ATANASIE CEL MARE 


Samosata, care spun că Acesta S-a îndumnezeit pe urmă, după întru- 
pare, prin progres, fiind prin fire om simplu. Căci ÎI ştim şi pe EI, deşi S-a 
supus Tatălui şi lui Dumnezeu, născut înainte de veci din Dumnezeu ca 
fiind desăviîrşit Dumnezeu după fire“ şi adevărat, şi nu devenit după 
aceea dintre oameni Dumnezeu, ci făcîndu-Se din Dumnezeu om pentru 
noi şi nepierzînd niciodată existența (ca Dumnezeu, n.n.). 

5. «Îi respingem şi-i dăm anatemei şi pe cei ce-L numesc pe El numai 
cuvînt simplu, inconsistent, al lui Dumnezeu, avînd în altul (în altă per- 
soană, n.n.) existența, numit când de unii cuvînt rostit, cînd de alţii cuvînt 
lăuntric (Evâvăderov), nevoind să fie Hristos şi Fiu al lui Dumnezeu şi mij- 
locitor şi chip al lui Dumnezeu dinainte de veci, ci declarînd că S-a făcut 
Hristos Fiu al lui Dumnezeu de cînd a luat trupul nostru din Fecioară, 
înainte cu mai puţin de patru sute de ani. Căci de atunci spun că are Hristos 
împărăția, iar sfirşitul ei va fi după sfîrşitul lumii şi după judecată“. - 

6. «Aşa sînt ucenicii lui Marcel din Ancyra şi ai lui Fotin din Galata, 
care desființează asemenea iudeilor existenţa dinainte de veci a tui Hris- 
tos şi dumnezeirea şi împărăția Lui fără sfîrşit, ca :să pară că susțin 
'monarhia (unitatea lui Dumnezeu). Noi însă Îl ştim pe EI nu simplu cuvînt 
rostit sau lăuntric al lui Dumnezeu, ci Dumnezeu-Cuvîntul viu, existind 
de Sine“ şi Fiu al lui Dumnezeu şi Hristos; şi viețuind dinainte de veci (în 
mod real), nu prin preştiință, împreună cu Tatăl Său şi slujindu-I Lui la 
crearea tuturor“, fie văzute, fie nevăzute. Căci Acesta a fost Cel către 
care a zis Tatăl: «Să facem pe om după chipul şi asemănarea Noastră» 
(Fac., 1, 26). Şi El S-a arătat ca Persoană proprie şi patriarhilor şi a dat 
Legea şi a grăit prin prooroci şi la urmă S-a făcut om şi L-a arătat pe 
Tatăl Său tuturor oamenilor şi împărăţeşte în veacurile nesfirşite. Căci 
n-a prmit Hristos nici o demnitate de curînd, ci credem că este de la înce- 
put desăvirşit şi întru toate asemenea Tatălui. 

1. «Şi pe cei ce spun că acelaşi este Tatăl şi Fiul şi Sfîntul Duh, înţele- 
gînd în chip necredincios cele trei nume ca aplicîndu-se aceleiaşi existențe 
şi Persoane, pe drept cuvînt îi declarăm scoşi din Biserică, pentru că 


60. E cea mai avansată expresie a episcopilor adunaţi în sinoadele ariene spreortodo- 
xie. Dar sfintul Atanasie o consideră nesinceră şi pe aceasta. Nu-i afirmată nici aci în mod 
hotărtt unitatea de ființă a Fiului cu Tatăl ca la Niceea. Căci declarîndu-se că Fiul Se naşte 
prin voința Tatălui, se făcea un pas înapoi spre arianism. Tot aşa prin afirmarea că Fiul 
are un început. Vedem mereu o oscilare între termeni contradictorii. 

61. Unii dintre arieni socoteau că aşa cum Hristos nu e Dumnezeu înainte de a fi om, ci 
abia atunci a fost declarat de Dumnezeu ori, la fel socoteau că n-are împărăția decît pînă la 
sfirgitul lumii şi după judecata din urmă, pierzind după aceea demnitatea de Dumnezeu în 
mod deosebit de oameni. Era şi aci o urmă de la Origen. 

62. Kad' taurâv. E afirmat de sfintul Atanasie nu ca un Cuviînt al vreunei PET sORNiei ci 
ca Cuvint-Persoană, de sine subzistent. 

83. E un termen prin care se afirma inferioritatea Fiului față de Tatăl, dar şi Fiâicarea 
Lui peste cele create, ca un intermediar între Dumnezeu şi creatură. 

socotesc pe Tatăl, Cel neîncăput şi nepătimitor, început şi pătimitor prin 
întrupare. Aşa sînt patripasienii la romani şi cei numiţi sabelieni la noi“. 
Căci ştim pe Tatăl trimițător şi rămas în condiția proprie a dumne- 
zeirii neschimbate, iar pe Hristos, Cel trimis împlinind iconomia întrupării. 
8. «La fel îi socotim atotnecredincioşi şi străini de Biserică pe cei ce zic 
în chip neevlavios că Fiul a fost născut nu prin voinţă, văzînd în Dumne- 
zeu o necesitate nevrută, ca să nască pe Fiul fără voie. Căci au îndrăznit 
să afirme despre El unele ca acestea contrar învăţăturii de obşte despre 
Dumnezeu şi contrar spusei de Dumnezeu insuflatei Scripturi”. Iar noi, 
ştiind pe Dumnezeu Stăpîn şi Domn peste Sine, am înțeles cu dreaptă 
credinţă că L-a născut pe Fiul de bunăvoie“. Dar crezînd cu frică şi celui 
ce a zis despre Sine: «Dumnezeu M-a creat pe Mine început al căilor 
Sale spre lucrurile Lui» (Pilde, 8, 22), nu înțelegem că a fost făcut la fel cu 
" creaturile şi făpturile făcute prin EI”. Căci e lucru necredincios şi străin 
de credința bisericească a compara pe Creatorul cu făpturile create de El 
şi a socoti'că EI a primit acelaşi mod al facerii ca celelalte“. Fiindcă dum- 
nezeieştile Scripturi ne învață că singur Unul născut Cuvîntul, şi Unic, 
S-a născut cu adevărat”. 
9. «Dar spunînd că Fiul este, viețuieşte şi există de Sine asemenea 
Tatălui, nu-L despărțim pentru aceasta de Tatăl, cugetînd trupeşte unele 


64. Prin această formulă se afirmă că în Hristos n-a putut fi un ipostas dumnezeiesc, 
căci El n-ar fi putut încăpea într-un trup pătimitor, Deci ei socoteau pe cei ce credeau 
aceasta în chip ortodox, ca sabelieni. 

65. Cu argumentul că Dumnezeu nu e supus necesității, arienii afirmau puternic că 
Fiul S-a născut prin voinţa lui Dumnezeu. Dar prin aceasta ei Îl puneau pe Fiul mai prejos 
de Tatăl. Sfîntul Atanasie a adus reflexiuni subtile despre unirea ființei cu voinţa în naşte- 
rea Fiului. 

66. Aci arienii introduceau o deosebire esenţială între Tatăl şi Fiul. Căci dacă numai 
'Tatăl Îşi manifestă voința în naşterea Fiului şi nu şi Fiul, Ei nu mai sînt egali în libertate. 
Fiul e supus cu totul Tatălui. Dar dacă Fiul voieşte şi EI să fie născut, nu mai premerge 
voința Tatălui naşterii Fiului. Atunci actul naşterii Fiului este un act etern voit de amindoi. 
Fiul Se naşte şi El de bunăvoie din Tatăl, sau în acest act e o iubire eternă între amindoi, 
Pentru aceasta trebuie să fie şi Fiul din eternitate. Relaţia între Cel ce naşte şi Cel ce Se 
naşte este eternă. Nu premerge naşterii Fiului o voinţă exclusivă a Tatălui. Aceasta L-ar 
face pe Fiul supus ca un fel de obiect Tatălui, lipsit de dragostea eternă față de Tatăl. Arie- 
nii nu vedeau taina iubirii în Dumnezeu, ci puneau mai presus de orice puterea unei per- 
soane divine singulare. Se poate cugeta de aceea mai degrabă că Fiul e într-o veşnică 
stare de primire a fiinţei din Tatăl. Căci dacă n-ar fi iubirea în Dumnezeu, ce L-ar face pe 
Tatăl să voiască să nască pe Fiul? Nu e supus El pînă la urmă, mai degrabă, în sei caz, 
unei necesități, care Îl panteizează? | 

67. Dar în ce poate consta deosebirea între actul prin care Fiul a fost «făcut», de modul 
în care au fost făcute celelalte creaturi? ) DR) 

68. Aci se arată clar că autorii textului socotesc pe Fiul creatură venită la ekistență 
prin «facere». Dar o creatură creată în mod deosebit de celelalte. El e creatură, dar şi 
creator. Dar poate crea din nimic cel creat? Se introduce între Dumnezeu şi creație un 
intermediar şi deci se consideră cel numit de ei dumnezeu ca supus unei degradări emana- 

ioniste. 
i 69. Se vede din propozițiile anterioare cît de impropriu cra socotit Fiul «născut» 
în acest text. 


MFINTUL ATANASIE. CEL MARE 
spaţii şi intervale în unirea Lor. Căci credem că Ei sînt legaţi (uniţi) între 
Ei în mod nemijlocit şi nedistanţat şi sînt nedespărțiţi între Ei”. Întreg 
Tatăl Îl are în sînul Său pe întreg Fiul şi întreg Fiul atîrnă de Tatăl şi e ali- 
pit de El şi singur El Se odihneşte perpetuu în sînurile părinteşti”!. Cre- 
zînd deci în atotdesăvirşita şi Prea-Sfinta Treime, adică în Tatăl, în Fiul şi 
întru Duhul Sfînt, şi numind pe Tatăl Dumnezeu şi pe Fiul Dumnezeu, 
nu-l mărturisim pe aceştia doi Dumnezei, ci socotim una demnitatea 
dumnezeirii şi una cu adevărat armonia împărăției. Căci singur Tatăl stă- 
pîneşte peste toate şi peste Fiul însuşi. Iar Fiul Se supune Tatălui”? împă- 
răţind în afară de Tatăl şi după Tatăl peste toate cele făcute prin EI, şi 
dăruind harul Sfîntului Duh cu îmbelşugare tuturor sfinților cu voia 
Tatălui. În acestea ne-au predat sfințitele cuvinte (ale Scripturii) că 
constă rațiunea împărăției unice în Hristos. 

10. «Acestea am fost siliţi, după credința expusă mai înainte pe scurt, 
să le înfățişăm mai pe larg, nu dintr-o prea mare ambiţie, ci ca să o cură- 
țim de toată bănuiala străină cugetării noastre, aflată la cei ce nu cunosc 
ale noastre şi să cunoască toţi cei din Apus neruşinarea birfelii eterodoc- 
şilor şi totodată cugetarea bisericească în Domnul a celor din Răsărit, 
mărturisită fără silă pe temeiul de Dumnezeu insufiatelor Scripturi, de 
către cei nestricaţi la minte»". 


XXVII 


Dar nu s-au oprit nici la aceasta, căci adunîndu-se iarăşi în Sirmiu, 
împotriva lui Fotin, au alcătuit altă formulă a credinţei, nu atit de dezvol- 
tată şi în aşa de multe cuvinte. Scoţînd cele mai multe din ele şi adăugînd 
„ altele, ca sub o sugestie din partea altora, au scris acestea": 

«Credem într-Unul Dumnezeu, Tatăl Atotţiitorul, Creatorul şi Făcă- 
„torul tuturor, din Care se numeşte toată părințimea în cer şi pe pămînt. Şi 
în Unul născut Fiul Lui, Domnul nostru lisus Hristos, născut din Tatăl 
înainte de toți vecii; Dumnezeu din Dumnezeu, lumină din lumină, prin 
Care toate s-au făcut, cele din ceruri şi de pe pămînt, cele văzute şi nevă- 
zute; Cel ce e Cuvîntul şi Înţelepciunea şi lumina adevărată şi viața; Cel 


10. E imposibil de înțeles o unire nedespărțită între Dumnezeu-Creatorul şi creatură, 
chiar dacă e vorba de prima creatură. 

11. E o vorbărie care nu corespunde deloc adevărului, o vorbărie plină de echivocuri, 
folosită pentru amăgirea celor nepregătiţi. 

12. Toată egalitatea afirmată în rîndurile dinainte e anulată prin afirmarea că Tatăl 
stăpineşte peste «Fiul» ca peste toate şi «Fiul» se supune Lui. Tot textul e plin de afirmaţii 
mincinoase, date pe faţă din cînd în cînd. E ceea ce e propriu oricărei formaţiuni despărțite 
de credința creştină apostolică. 

13. În Apus dominînd împăratul Constant cel rămas în dreapta credinţă, s-a păstrat în 
acel timp mai bine această credinţă decît în Răsărit, unde domnea fratele lui, Constanțiu, 
care a acceptat pe arieni, 

14. E a şasen formulă de credință, scrisă la anul 351 (P. G. 26, col. 715, nota 41). 

ce în zilele de pe urmă S-a făcut pentru noi om şi S-a născut din Sfinta 
Fecioară; şi S-a răstignit şi a murit şi S-a îngropat şi a înviat din morți a 
treia zi; şi S-a înălțat la cer şi şade de-a dreapta Tatălui; şi va veni la sfir- 
situl veacului să judece viii şi morții şi să răsplătească fiecăruia după fap- 
tele lui; a Căruia împărăție fiind neîncetată, rămîne în veacurile nesfir- 
şite; căci va şedea de-a dreapta Tatălui nu numai în veacul acesta, ci şi 
în cel viitor. Şi întru Duhul Sfînt, adică în Mîngiietorul, pe Care făgă- 
duindu-L apostolilor să-L trimită după înălțarea Sa la cer ca să-i învețe şi 
să le aducă aminte de toate, L-a trimis; prin Care se şi sfințesc sufletele 
celor ce au crezut cu adevărat în El». 

1. «lar pe cei ce zic că Fiul este din cele ce nu sînt, sau din alt ipostas, 
nu din Dumnezeu şi că era un timp sau un veac cînd nu era, sfinta şi uni- 
versala Biserică îi cunoaşte ca străini. 

2. «Deci iarăşi zicem: dacă declară cineva pe Tatăl şi pe Fiul doi dum- 
nezei, să fie anatema. 

3. «Dacă cineva numind pe Hristos Dumnezeu, şi Fiul lui Dumnezeu 
dinainte de veci, nu-L, mărturiseşte că a slujit lui Dumnezeu la crearea 
tuturor, să fie anatema”. 

4. «Dacă îndrăzneşte cineva să spună că Cel nenăscut sau o parte a 
Lui s-a născut din Maria, să fie anatema”. 

5. «Dacă zice cineva că Fiul e prin preştiință dinainte de Maria şi nu e 
născut dinainte de veci din Tatăl şi că prin El toate s-au făcut, să fie 
anatema. 

6. «Dacă zice cineva că ființa lui Dumnezeu se lățeşte sau se con- 
trage, să fie anatema. 

7. «Dacă zice cineva că fiinţa lui Dumnezeu face pe Fiul lăţindu-se, 
sau numeşte pe Fiul lăţirea fiinţei Lui, să fie anatema'”. 

8. «Dacă declară cineva pe Fiul lui Dumnezeu cuvînt lăuntric sau 
rostit, să fie anatema. 

9. «Dacă cineva declară pe Fiul din Maria numai om, să fie anatema. 

10. «Dacă declarînd cineva Dumnezeu şi om pe Cel din Maria, înțe- 
lege prin aceasta pe Dumnezeu nenăscut, să fie anatema.'* 

_ 11. «Dacă cineva înţelege cuvîntul: «Eu sînt Dumnezeu primul şi Eu 

Dumnezeu după aceea şi în afară de Mine nu e Dumnezeu» (Isaia, 44, 6), 


15. Se reia din formula a cincea ideea de slujire care afirmă inferioritatea Fiului faţă de 
Tatăl. 

76. Adică Însuşi Tatăl S-a născut din Maria, după teoria lui Sabelie preluată de Marcel 
de Ancyra şi de Fotin, care afirma că Tatăl, Fiul şi Duhul Sfint sînt trei nume ale aceleiaşi 
persoane, sau ipostase confundate cu fiinţa. 

176 a. Aci se atacă, răstălmăcindu-se, învățătura de la Niceea că Fiul e din ființa Tatălui. 

76 b. Se combate teoria amintită a lui Sabelie că Fiul e ca persoană identic cu Tatăl, 
deci cine zice că Cel născut din Fecioara Maria e Dumnezeu socotește că Însuşi Tatăl S-a 
născut din ea. 

1 
spus spre desființarea idolilor şi a zeilor care nu sînt, în chip iudaic, 
spre desființarea lui Dumnezeu cel unul născut dinainte de veci, să fie 
anatema. 

12. «Dacă cineva auzind: «Cuvîntul trup S-a făcut» (loan, 1, 14), soco- 
teşte că Cuvîntul S-a prefăcut în trup, sau că a suferit vreo prefacere 
oarecare luînd trup, să fie anatema. 

13. «Dacă cineva auzind de Fiul-unul-născut al lui Dumnezeu răstig- 
nit, ar zice că El a suferit vreo patimă sau vreo prefacere, sau vreo micşo- 
rare, sau vreo desființare, să fie anatema. 

14. «Dacă cineva ar spune că: «Să facem pe om» n-a spus-o Tatăl 
către Fiul, ci a zis-o Dumnezeu către Sine însuşi, să fie anatema. 

15. «Dacă cineva ar zice că Avraam nu L-a văzut pe Fiul, ci pe Dum- 
nezeu cel nenăscut, sau o parte a Lui, să fie anatema. 

16. «Dacă cineva ar zice că Iacov nu s-a luptat cu Fiul ca om, ci cu 
Dumnezeu cel nenăscut, sau cu o pârte a Lui, să fie anatema. i 

17. «Dacă cineva auzind: «A plouat Domnul de la Domnul» (Fac. 19, 
24), n-ar înțelege că se spune despre Tatăl şi Fiul, ci că El însuşi a plouat 
de la Sine însuşi, să fie anatema. Căci a vărsat Domnul Fiul ploaie de la 
Domnul Tatăl. 

18. «Dacă cineva auzind spunîndu-se că Dumnezeu e Tatăl şi Dumne- 
zeu e Fiul şi Domn e Tatăl şi Domn e Fiul, fiindcă e Domn din Domn, ar 
zice doi dumnezei, să fie anatema. Căci nu vedem pe Fiul egal cu Tatăl, ci 
supus Tatălui”. Fiindcă n-a coborit la Sodoma fără voia Tatălui, nici 
n-a plouat de la Sine însuşi, ci de la Domnul, deci din autoritatea Tatălui 
(avdevroăvroc rod Ilarp6q)”. Nici nu S-a aşezat de-a dreapta Tatălui 
de la Sine însuşi, ci auzind pe Cel ce zice: «Şezi de-a dreapta Mea» 
(Ps. 109, 1)”. 


11. Aci se vede iarăşi subordinaţionismul arienilor. Ei nu înțelegeau că Tatăl şi Fiul nu 
sint doi Dumnezei, chiar dacă sînt egali. Pentru că nu vedeau unitatea lor după ființă şi în 
acelaşi timp deosebirea lor ca Persoane. Căci nu înțelegeau naşterea Fiului din Tatăl şi în 
acelaşi timp unitatea lor nedespărțită după ființă. Nu admiteau că la Dumnezeu există 

- această unitate superioară. Zice şi Biserica despre Tată! şi Fiul că nu sînt doi dumnezei, 
dar nu pentru că Fiul e inferior Tatălui, ci pentru că sînt de o ființă. Arienii nu admiteau 
unitatea superioară între Tatăl şi Fiul, care cu toate că sînt două Persoane, sînt în acelaşi 
timp într-o perfectă unitate de ființă şi din această cauză nu sînt doi dumnezei. Pentru că 
doi dumnezei ar însemna că sînt despărțiți în dumnezeire unul de altul, ceea ce ar implica 
o împărţire a dumnezeirii. 

18. E acelaşi subordinațianism arian, afirmat în acest text. Biserica nu foloseşte 
expresia «din autoritatea Tatălui», pentru că Tatăl şi Fiul voiesc împreună. Iubirea desă- 
vîrgită înseamnă o relație superioară celei existente între autoritatea unuia şi supunerea 
celuilalt. Şi e mai depăşită singularitatea în relația iubirii ca în cea dintre autoritatea unuia 
şi supunerea celuilalt. Desigur Fiul are altfel de afecţiune faţă de Tatăl decît cea pe care o 
are Tatăl faţă de Fiul. Fiul împlineşte voia Tatălui care-L trimite, dar Tatăl nu-L. trimite 
decit cu o afecțiune de Tată. 

19. Între a Se aşeza Fiul la dreapta Tatălui de ia Sine şi a Se aşeza la porunca Tatălui, 
există şi o a treia posibilitate, superioară celor două: a Se aşeza din simultana şi unica 

19. «Dacă cineva a numit pe Tatăl şi pe Fiul şi pe Sfintul Duh o singură 
persoană, să fie anatema. 

20. «Dacă cineva zicînd Duhului Sfînt «Miîngiietorul», ar înțelege pe 
Dumnezeu cel nenăscut, să fie anatema. 

21. «Dacă cineva nu ar înţelege, precum ne-a învățat Domnul, prin 
Mingiietorul pe altul decît pe Fiul, potrivit cu spusa: «Şi alt Mîngiietor vă 
va trimite vouă Tatăl, pe Care Îl voi ruga» (loan, 14, 16), să fie anatema. 

22. «Dacă cineva ar zice de Duhul Sfint că e parte a Tatălui, sau a Fiu- 
„lui, să fie anatema. 

23. «Dacă cineva ar zice de Tatăl şi de Fiul şi de Sfîntul Duh că sînt 
dumnezei, să fie anatema. 

24. «Dacă ar zice cineva că Fiul lui Dumnezeu a fost făcut prin voința 
lui Dumnezeu ca una dintre făpturi, să fie anatema”. 

25. «Dacă cineva ar zice că nu voind Tatăl a fost făcut Fiul, să fie ana- 
tema. Căci nu silit de vreo necesitate naturală, fără să voiască, L-a născut 
Tatăl pe Fiul, ci îndată ce a voit L-a şi arătat pe El născîndu-L din Sine 
însuşi, netemporal şi nepasiv%. 

26. «Dacă cineva ar declara pe Fiul nenăscut şi fără început, ca să 
spună că sînt două neînceputuri şi doi nenăscuţi şi să facă doi dumnezei, 
să fie anatema. Căci Fiul este cap, ca început al tuturor. Dar cap ca înce- 


put al lui Hristos este Dumnezeu. Aşa referim toate în chip bine credin- 
cios la un început al tuturor prin Fiul”. 

271. «Şi precizînd rezumativ învățătura creştinismului, spunem: dacă 
cineva nu cunoaşte pe Hristos Dumnezeu, ca fiind Fiul dinainte de veci al 


voinţă iubitoare a amîndurora; amindoi o voiesc aceasta din iubirea între Ei. La vir- 
ful şi la originea existenţei nu poate fi decît o iubire desăvirşită, adică o iubire între 
cei uniţi în ființă şi egali, sau iubirea Sfintei Treimi. Desigur, Fiul Se aşază la 
dreapta Tatălui şi ca om şi în această calitate El împlineşte voia Tatălui, dar şi vola 
Lui de a împlini voia Tatălui. 

79a. Acelaşi echivoc în privinţa Fiului: E creatură dar nu ca una dintre ele. 

80. In formula a cincea, paragraful VIII, se spusese numai că Tatăl nu L-a născut pe 
Fiul fără să vrea. Acum, repetindu-se aceasta, se afirmă în acelaşi timp că Tatăl nu l-a năs- 
cut; voindu-l ca pe una din făpturi. Dar nu se explică diferenţa între voia lui Dumnezeu cu 
privire la facerea făpturilor şi cea cu privire la naşterea «Fiului». Se precizează doar că 
nici pe «Fiul» nu L-a născut Tatăl din necesitate, sau pasiv (pătimind naşterea), ci voind 
naşterea Fiului. E un act mai presus de opoziția între necesitate şi voia Tatălui. Sfintul 
Atanasie susține că Fiul nu e nici produsul voinței, nici al necesității. Fiul nu e obiect al 
voinţei Tatălui, dar nici Tatăl, obiectul unei necesități. Dumnezeu este din eternitate iubire 
liberă, deci Treime de Persoane. 

81. E suspectă această paralelă făcută între Dumnezeu în calitate de cap al lui Hristos şi 
Hristos în calitate de cap al tuturor. Se ascunde aci un anumit panteism. De fapt Fiul nu e 
fără Tatăl, început al tuturor. Pe de altă parte se împărtăşeşte şi EI de calitatea de fără de 
început a Tatălui, prin unirea cu El după ființă, deci în această calitate nu e cap al făpturi- 
lor. Tatăl e ca Persoană început al Fiului şi amindoi sînt cap fără de început al creaturilor 
prin ființa Lor transcendentă, dar creatoare şi susținătoare a creaturilor. Arienii nu lucrau 
cu noțiunea ființei divine ca temelie transcendentă a creaţiunii şi ca unitate între Persoa- 
nele 'Treimii. Nelucrînd cu noțiunea ființei divine transcendente, cu ființă a Persoanelor 
divine, anulau transcendența divină şi Sfînta Treime, căzind în panteinm. 

lui Dumnezeu şi ca atare slujind Tatălui la crearea tuturor, ci că de cînd: 
S-a născut din Fecioara de atunci S-a numit Hristos şi Fiu şi a început să 
fie Dumnezeu, să fie anatema»”. 


XXVIII 


Respingînd toate acestea, ca şi cînd ar cugeta altele, cei adunaţi în 
Sirmiu stabilesc o altă credință, punînd în scris în limba romană acestea, 
care s-au tălmăcit în elină. 

«Fiindcă s-a socotit să se facă o discuție despre credinţă, s-au cercetat 
şi pătruns toate cu temei în Sirmiu în prezenţa lui Valens şi Ursachie şi 
Herminie şi a celorlați. S-a recunoscut că e un Dumnzeu Tatăl 
Atotţiitorul, precum se propovăduieşte în toată lumea; şi Unul născut Fiu 
al Lui, Domnul nostru lisus Hristos, născut din Tatăl înainte de toţi vecii. 
Nu trebuie să se spună însă doi dumnezei fiindcă Însuşi Domnul a spus: 
«Mă voi duce la Tatăl Meu şi la Tatăl vostru, la Dumnezeul Meu şi Dum- 
nezeul vostru» (Ioan, 20, 17).:De aceea este şi Dumnezeul tuturor, cum a 
învățat şi Apostolul: «Oare Dumnezeu e numai al iudeilor, nu şi al nea- 
murilor? Da, şi al neamurilor. Fiindcă Unul este Dumnezeu care va 
îndreptăţi tăierea-împrejur din credință şi netăierea-împrejur prin cre- 
dință» (Rom., 3, 29-30).' 

Dar s-a căzut de acord şi asupra tuturor celorlalte, nerămînînd nici un 
dezacord. lar fiindcă mulţi se frămîntau despre aşa zisa în limba romană 
«substantia», sau în elineşte «usia», sau ca să se înțeleagă mai bine ter- 
menul «de o ființă» (Guoovotov), sau «de o ființă asemănătoare» 
(&poioioiov), s-a hotărît că nu trebuie să se facă nicidecum vreo pomenire 
despre acestea, nici să se mai predice despre acestea în Biserică, din 
cauză şi pentru rațiunea că nu s-a scris în dumnezeieştile Scripturi 
despre acestea şi pentru că acestea sînt mai presus de înțelegerea şi 
mintea omenească*; şi pentru că nimeni nu poate vorbi despre neamul 


82. Unii din arieni pretindeau că recunosc pe Hristos ca Dumnezeu veşnic şi că prin 
aceasta se deosebesc de cei ce afirmau că a început să fie Dumnezeu numai de cînd S-a 
născut din Maria. De fapt, afirmînd că Hristos se cade să fie numit Dumnezeu dinainte de 
veci, pentru că de atunci slujeşte lui Dumnezeu la crearea lumii, nu se deosebeau în fond 
de cei din urmă, pentru că şi ei considerau pe Hristos făptură supusă lui Dumnezeu. Deo- 
sebirea era doar aceea că Îl considerau pe Hristos prima creatură şi ca slujitor al lui 
Dumnezeu la crearea celorlalte creaturi. In această concepție Hristos e doar un fel de 
primă şi foarte generală definire de sine a esenței fundamentale total indefinite. 

Panteismul concepţiei se arată în faptul că această esență nu putea crea direct, prin 
«voință» proprie, lumea, deşi vorbea de o voință a ei în aducerea la existenţă a «Fiului». 
Dar ce fel de voință e aceea care are nevoie de o treaptă intermediară pentru aducerea la 
existență a mulțimii variate a creaturilor? Totul nu e decît un evoluționism panteist. 

83. Forma aceasta de arianism se mulțumea să se renunţe la orice expresie despre 
unitatea sau înrudirea după ființă («de o ființă», sau «de o ființă asemănătoare») a Fiului 
cu Tatăl. Reprezentanţii lui ştiau că în vidul acesta se poate cugeta orice despre reiația 
Fiului cu Tatăl, pină şi ca Fiul este creatură. Biserica, deşi recunoaşte caracterul de taină, 

Fiului, precum s-a scris: «Şi neamul Lui cine-l va spune?» (Isaia, 53, 8). 
Nu se poate şti în mod vădit decît că Tatăl L-a născut pe Fiul şi despre 
Fiul că El S-a născut din Tatăl. Şi nu e pentru nimeni vreo îndoială că 
Tatăl e mai măre decît Fiul; şi nu s-ar putea îndoi cineva că Tatăl e prin 
cinste, demnitate şi dumnezeire şi chiar prin numele de Tată mai mare", 
dat fiind că Însuşi Fiul mărturiseşte: «Tatăl care M-a trimis e mai mare 
decît Mine» (loan, 14, 28). Dar nimeni nu ignoră că şi aceasta este o cre- 
dinţă universală, că sînt două persoane, a Tatălui şi a Fiului, şi că Tatăl 
este mai mare, iar Fiul supus Tatălui cu toate“ pe care I le-a supus Tatăl”. 
De asemenea nu ignoră că Tatăl nu are început şi că e nevăzut şi nemuri- 
tor şi nepătimitor; iar Fiul S-a născut din Tatăl, Dumnezeu din Dumne- 
zeu, lumină din lumină. Şi facerea (y£veow) Acestuia, precum s-a spus 
înainte, nimeni nu o ştie, decît numai Tatăl”. Iar Fiul însuşi şi Domnul şi 
Dumnezeul nostru a luat trup sau corp adică om“, din Maria Fecioara, 
precum a binevestit mai înainte şi îngerul. Căci precum învaţă toate 
Scripturile şi mai ales însuşi Apostolul, dascălul neamurilor, Hristos a 
luat din Fecioara om, prin care a pătimit. lar punctul de căpetenie al 
întregii credinţe şi întărirea ei este să se păstreze pururea Treimea, cum am 
citit în Evanghelie: «Mergînd, botezați toate neamurile în numele Tatălui şi 
al' Fiului şi al Sfîntului Duh» (Matei, 28, 19)*. Numărul Treimii are sen- 


sau negrăit (apofatic) al legăturii Persoanelor Sfintei Treimi, nu poate renunţa la afirma- 
rea deplinei egalităţi şi unităţi a lor. Despre persoană, de exemplu, trebuie să se spună că e 
persoană, fără să se înţeleagă exact ce este. La fel despre relaţia oricărei persoane cu alta. 
Despre iubirea între Persoană şi Persoană în Dumnezeu ca implicată în unirea Lor, tre- 
buie să spună că e un adevăr indubitabil şi etern. Altfel totul devine nesigur şi relativ. 
Chiar taina existenţei se întunecă nespunîndu-se aceasta. Taina Treimii însăşi se asigură 
prin afirmarea conturului ei general printr-un anumit cuvînt, ca adevăr etern, nepieritor 
şi în această calitate ca temelie a caracterului structural şi valabil al tuturor. Am spua că 
azi se cere din nou de unii teologi protestanți şi catolici să nu se mai folosească cuvintul 
«fiinţă» pentru Dumnezeu. Dar prin renunţarea la acest termen s-ar cădea într-un relati- 
vism pe care fiecare îl poate înțelege cum voieşte. 

84. Iată că contestînd îndreptăţirea precizării despre unitatea sau înrudirea în ființă a 
Fiului cu Tatăl, chiar dacă aceasta e mai presus de minte, arienii introduceau totuşi o altă 
precizare, şi anume aceea despre superioritatea Tatălui față de Fiul. Pe lîngă faptul că ea e 
la fel de neînțeleasă minţii, mai implică şi contestarea iubirii eterne şi desăvirşite în 
Dumnezeu, odată ce Fiul e socotit numai creatură supusă lui Dumnezeu şi neexistînd de 
cînd există şi Tatăl. A se observa afirmaţia că Tatăl e mai mare decit Fiul prin dumnezeire. 
Deci Fiul nu e Dumnezeu propriu-zis. Dar nici Cel pe care ei Îl numesc totuşi «Tatăl» nu 
mai e în acest caz Dumnezeu adevărat, căci un Dumnezeu lipsit de iubire nu e un Dum- 
nezeu personal. 

85. Fiul e pus iarăşi în rînd cu toate, ca supus Tatălui împreună cu toate. E vădit că prin 
aceasta e considerat creatură. 

86. Prin această expresie se afirmă din nou inferioritatea Fiului față de Tatăl. Biserica 
învaţă că nu-l sînt supuse Fiului ca lui Dumnezeu prin fire, ci ca Cel ce S-a făcut om. 

817. Vedem iarăşi termenul echivoc «facere», care înseamnă mai mult creare decît naş- 
tere. De altfel se mărturiseşte mai jos că nu se poate şti în ce constă «facerea». 

88. E o expresie nestoriană. 

89. Dar ce Treime mai este aceea, în Care numai Tată] e necreat? Mai e Ea Treime din 
veci? Şi mai e Ea în întregime superioară lumii? 

sul de întreg şi desăvirşit. lar Mingiietorul, Duhul Sfint, trimis prin Fiul, 
a venit, potrivit făgăduinței, ca să înveţe şi să sfințească pe cei ce cred»". 


XXIX 


Dar după ce au scris acestea, răzgîndindu-se iarăşi, au alcătuit-o pe 
aceea, pe care arătînd-o împreună cu data consulatului, s-au făcut de 
ruşine”!. Însă ca de obicei, părăsind-o aceia şi pe aceasta, episcopii au 
făcut să fie răpite de la cei ce o aveau, căpii, de către notarul Martinian. Şi 
făcînd pe împăratul Constanțiu să dea împotriva ei un edict, cei ce au 
întocmit pe aceea au întocmit iarăşi-alta, în care adăugînd, cum obiş- 
nuiesc, cîteva cuvinte, au prezentat-o în Isauria”: 

«Nu tăgăduim credința adevărată scrisă în Antiohia, din prilejul înnoi- 
rii, pe care am prezentat-o mai înainte. Mai ales că Părinții noştri au con- 
tribuit în acel timp la cercetarea conținutului. Dar fiindcă pe mulţi i-au 
tulburat în timpurile trecute şi pînă azi termenii «de o ființă» (6uoo5orov) 
şi «de o ființă asemănătoare» (6uovo5oov), iar de curînd se spune că se 
foloseşte de către unii termenul nou despre «neasemănare» (&v&uoov) 
Fiului cu Tatăl, respingem termenul «de o ființă asemănătoare» ca străin 
Scripturilor, iar termenul «neasemenea» îl dăm anatemei şi pe toți care-l 
folosesc îi socotim străini de Biserică. lar că Fiul este «asemenea» 
(Spowov) cu Tatăl, o mărturisim în mod hotărît”, potrivit Apostolului, 
care zice despre Fiul: «care este chipul lui Dumnezeu cel nevăzut» 
(Col., 1, 15). 

Deci mărturisim şi credem într-Unul Dumnezeu Tatăl Atotţiitorul, 
Făcătorul cerului şi al pămîntului, al tuturor celor văzute şi nevăzute. 
Credem şi într-Unul Domnul nostru Iisus Hristos, Fiul Lui, Care S-a năs- 
cut din EI în chip nepătimitor, înainte de toţi vecii, Dumnezeu Cuvîn- 
„ tul, Duninezeu din Dumnezeu, Unul născut, lumină, viață, adevăr, înțe- 
lepciune, putere, prin Care toate s-au făcut, cele din ceruri şi cele de pe 
pămînt, fie văzute, fie nevăzute. Credem că Acesta la sfîrşitul veacurilor a 
" luat trup din Sfinta Fecioară spre desființarea păcatului şi S-a făcut om şi 
a pătimit pentru păcatele noastre şi a înviat şi S-a înălţat la ceruri şi şade 
de-a dreapta Tatălui; şi iarăşi va să vie întru slavă să judece viii şi morții. 

90. Dar cum mai poate sfinți un duh care nu e Dumnezeu? 

91. E a opta formulă, dată mai înainte la cap. 8, şi datată din 359, de la Rimini (P. G. 26, 
143, nota 82). 

92. Această formulă e a noua. Ea a fost scrisă de căpeteniile ariene în octombrie 359 
(P. G. 26, 744, nota 84), după ce li s-a respins cea de-a opta. 

93. Termenul «asemenea» n-a mulțumit Biserica. El era prea vag. La adăpostul lui se 
poate susține orice despre relaţia Fiului cu Tatăl, chiar şi faptul că e creatură. Căci şi omul 
este «după chipul şi asemănarea lui Dumnezeu». Apoi de cîte plante şi animale de specii 


diferite nu se spune că «scumănă» între ele? Ba chiar şi de unele animale se spune că 
“scamănă» cu unii onmeni. 

Credem şi întru Sfîntul Duh, pe Care Mintuitorul şi Domnul nostru L-a 
numit şi Miîngiietorul; pe Care L-a făgăduil ucenicilor Săi să-L trimită 
după plecarea Sa şi pe Care L-a şi trimis; prin ' Care sfințeşte pe cei ce 
cred din Biserică şi se botează în numele Tatălui şi al Fiului şi al Sfîntului 
Duh. Iar pe cei ce propovăduiesc altceva decit această credință Biseriva 
universală îi socoteşte străini. La fel cu această credinţă este şi credința 
expusă mai înainte în Sirmiu sub bine credinciosul nostru împărat. 
Aceasta o vor vedea cei ce o vor citi». 


).9.0.< 


După ce au scris acestea în Isauria, mergînd la Constantinopol, răz- 
gîndindu-se, au schimbat acestea, după obicei, şi adăugînd unele cuvin- 
țele, ca să nu mai supună Tatălui pe Fiul şi pe Sfintul Duh, le-au trimis pe 
acestea celor din Rimini şi i-au silit şi pe cei din aceste părți să semneze. 
Iar pe cei ce s-au opus lor i-au făcut să fie exilați de Constanțiu. lată care 
sînt acestea“: 

«Credem într-Unul Dumnezeu, Tatăl Atotţiitorul, din Care sînt toate, 
şi în Unul născut Fiul lui Dumnezeu, Cel care S-a născut din Dumnezeu 
înainte de toți vecii şi de tot începutul“, prin Care toate s-au făcut, cele 
văzute şi cele nevăzute, Unul născut, singur născut din Tatăl singur, 
Dumnezeu din Dumnezeu, asemenea Tatălui ce L-a născut, după Scrip- 
turi, a Cărui naştere (facere = y&veow) nimeni nu o înțelege, decit numai 
Tatăl care L-a născut”. Pe Acesta Îl ştim ca Fiul unul născut al lui Dum- 
nezeu, Care, trimis de Tatăl, a venit din ceruri, precum s-a scris, spre 
desființarea păcatului şi a morții, şi S-a născut din Duhul Sfînt şi din 
Maria Fecioară după trup, după cum s-a scris, a vieţuit cu ucenicii Săi şi, 
împlinind toată iconomia după voia părintească, S-a răstignit şi a murit şi 
S-a îngropat şi S-a coborit la cele de sub pămînt; de Care s-a înspăimîn- 
tat şi iadul însuşi; Care a înviat a treia zi din morți şi a petrecut cu ucenicii 
Săi şi, împlinindu-se patruzeci de zile, S-a înălțat la ceruri şi şade de-a 
dreapta Tatălui, avînd să vină în ziua de apoi a învierii întru slava Tatălui, 
ca să răsplătească fiecăruia după faptele lui. Şi întru Sfîntul Duh, pe Care 
Însuşi Hristos, Unul Născut Fiul lui Dumnezeu, Domnul şi Dumnezeul 
nostru, a făgăduit să-L trimită neamului omenesc precum s-a scris, Mîn- 
gfietorul, Duhul adevărului, pe Care L-a trimis după ce S-a suit la ceruri. 

Iar numele de ființă, care s-a spus ca mai simplu (&nodorepov) de 
către Părinți, dar neştiut de mulțimi, a adus sminteală, pentru că nu-l 


94. E a zecea formulă, care s-a scris la anul 360 (P. G. 26 col. 746, nota 96). 

95. Apare aci această expresie care pare a atribui Fiului eternitatea. Dar acest termen 
e pus spre amăgire căci mai jos se vorbeşte de «facerea» Fiului (yfveuw). 

96. Această «facere» n-o cunoaşte nici Fiul, ca dovadă ca e erentură. 

cuprind nici'dumnezeieştile Scripturi, s-a convenit să se părăsească şi 
să nu se mai facă nici o pomenire de el, pentru că nici dumnezeieştile 
Scripturi n-au pomenit despre ființa Tatălui şi a Fiului. La fel nu trebuie 
să se vorbească nici de ipostasul Tatălui şi al Fiului şi al Sfîntului Duh. Ci 
spunem că Fiul este asemenea Tatălui cum zic şi învaţă dumnezeieştile 
Scripturi. Şi toate ereziile, atit cele condamnate mai înainte, 'cât şi cele 
apărute mai nou, care sînt contrare acestei expuneri, să fie anatema». 


XXXI 


Dar nu s-au oprit nici la acestea. Căci venind de la Constantinopol la 
Antiohia, le-a părut rău că au folosit chiar şi expresia că Fiul este «ase- 
menea» Tatălui, cum zic Scripturile”, şi, formulind ceea ce au născocit, 
au început iarăşi să alerge la cele dintii ale lor şi să spună că Fiul este cu 
totul neasemenea (ăvâuowov) Tatălui şi în nici un fel Fiul nu este aseme- 
nea Tatălui. Şi atâta s-au schimbat că au îndrăznit să primească şi pe cei 
ce afirmau în mod mai descoperit cele ale lui Arie şi să le predea lor Bise- 
ricile ca să proclame pe față hulele lor. Pentru neruşinarea hulelor au 
chemat pe toți anomeii, care aveau apelativul de exuconţi (ca cei ce decla- 
rau pe Fiul creat din cele ce nu sînt = £E ovx ăvruv) şi pe ereticul împărat 
Constanțiu ca protector al necredinţei lor. lar acesta a rămas pînă la sfir- 
şit în necredinţă, apoi pe patul de moarte a hotărit să se boteze, nu la 
drept credincioşi, ci de către Evzoe, care fiind aderent al ereziei ariene, a 
fost caterisit nu o dată, ci de multe ori, şi cînd era diacon şi cînd şedea (pe 
scaunul episcopal n.n.) în Antiohia. 


XXXII 


Deci ajungînd pînă aci cei mai sus pomeniţi, au fost depuşi. Dar ştiu 
prea bine că nici aşa nu se vor opri toţi câţi se prefac, ci vor alcătui mereu 
alte declaraţii împotriva adevărului, pînă cînd, întorşi în ei înşişi, vor zice 
şi ei: «Ridicîndu-ne, să mergem la Părinţii noştri şi să le spunem: Dăm 
anatemei erezia ariană şi recunoaştem Sinodul din Niceea». Căci împo- 
triva acestuia e toată lupta lor. Cine deci, de are măcar cât de puțină sim- 
ţire, îi va mai răbda pe aceştia? Cine, văzînd la fiecare sinod, unele înlătu- 
rate, altele adăugate, nu observă că-aceştia au o cugetare suspectă şi 
vicleană faţă de Hristos? Cine, văzîndu-i lungind în multe vorbe expune- 
rea credinţei lor şi apărarea de cele ce sînt acuzaţi, nu-i vede nesiguri de 


97. De fapt Sfinta Scriptură nu foloseşte despre Fiul nici expresia «asemeneă (6potoc) 
Tatălui». Dar arienii nu foloseau termenul «de o ființă», pentru că nu e în Scriptură, ci 
pentru că oprea coborirea Fiului la treapta de creatură. Se refuza şi termenul «ipostas», 
care începea să fie folosit, ca indicînd deosebirile de Persoană între Tatăl, Fiul şi Sfîntul 
Duh; se refuza spre a nu se cugeta vreo egalitate între ei. i 

97 a. O. Bardenhewer, op. cit. p. 72, spune despre cap. 30-31 că au foșt adăugate ulte- 
rior. ca şi despre cap. 35. 

ale lor şi scriind multe ca să amăgească, prin părutele concesii [ără conți- 
nul şi prin vorbărie, pe cei simpli şi să ascundă în ce erezie se află? Dar 
precum păginii, cum a zis Domnul, bolborosind în rugăciunile lor, nu au 
nici un folos (Matei, 6, 7), aşa aceştia, revărsîndu-se în atitea nu au putut 
să stingă osînda ereziei ariene, ci, dîindu-se şi mai mult pe față, au fost 
depuşi. Şi pe drept cuvînt. Căci cine va primi scrisul lor, citindu-l? Sau în 
care dintre expunerile lor vor catehiza cu îndrăzneală pe cei ce vin la ei? 
Căci dacă toate sînt de acord în una şi aceeaşi credinţă, ce trebuinţă e de 
multe? Iar dacă a fost trebuință de atîtea, e vădit că fiecare e cu lipsuri şi 
nu e deplină. Şi aceasta ne-o dovedesc ei înşişi prin schimbarea şi prefa- 
cerea tuturor. lar mulţimea sinoadelor şi deosebirea celor scrise în ele îi 
arată pe cei ce s-au adunat în ele luptîindu-se împotriva Sinodului din 
Niceea şi războindu-se împotriva adevărului. 


XXXIII 


Fiindcă aceştia şi-au arătat o astfel de dispoziţie față de ei înşişi şi faţă 
de cei dinaintea lor, e cazul ca, cercetînd, să aflăm de la ei, ce greşeală 
văzînd sau ce cuvînt învinovățind din documentele scrise, s-au făcut 
neascultători față de Părinţi şi se luptă împotriva Sinodului ecumenic? 
Nu ne-a plăcut, zic, expresia «din ființa» şi «de o ființă», căci acestea au 
smintit pe unii şi au tulburat pe mulți. Aşa au spus aceia în scrisul lor. La 
aceasta le-ar putea răspunde cineva cu bun temei astfel: Dacă aceste 
cuvinte sînt prin ele însele pricină de sminteală acelora, ar trebui să nu se 
smintească numai unii, nici să se tulbure mulți, ci ar trebui să suferim şi 
noi şi toți ceilalți la fel cu aceia din pricina lor. lar dacă toți iubesc aceste 
cuvinte şi cei ce le-au scris nu sînt nişte inşi întîmplători, ci cei adunaţi din 
toată lumea şi cu ei mărturisesc împreună cei peste patru sute de epis- 
copi adunați şi ei la Rimini din toată lumea”, cum nu le dovedeşte aceasta 
celor ce grăiesc împotriva Sinodului, că nu cuvintele sînt pricina, ci reaua 
cugetare a celor ce le răstălmăcesc? De altfel câți nu sînt cei ce, citind cu 
viclenie dumnezeieştile Scripturi şi înțelegîndu-le cum nu trebuie, nu-i 
învinovățese pe sfinţi (autori)? Aşa au fost iudeii de atunci, care n-au pri- 
mit pe Domnul şi maniheii de acum care hulesc Legea. Deci nu Scriptu- 
rile li s-au făcut lor pricină pentru aceasta, ci reaua lor cugetare. Dacă 
deci puteţi dovedi greşeala cuvintelor, faceți-o, ca să se judece puterea 
dovedirii voastre şi nu daţi ca motiv mincinos pe cei ce se smintesc, ca să 
nu pătimiţi ceea ce au pătimit fariseii de odinioară. Căci aceia dînd şi ei ca 
motiv mincinos pe cei ce se sminteau de învățăturile Domnului, au auzit 

98. Sfintul Atanasie se referă aci la poziţia episcopilor de la Rimini înainte de a le fi tri- 


mis împăratul un text prin grupul celor cîţiva arieni, pe care cei mai mulţi l-au semnat ca 
să poată pleca la eparhiile lor. 

pe Domnul spunîndu-le: «Orice răsad pe care nu l-a sădit Tatăl cel 
ceresc, va fi smuls din rădăcină» (Matei, 15, 13). Iar spunînd aceasta le 
arată că nu cuvintele Tatălui «sădite» prin. El le erau smințeală, ci ei înşişi 
se sminteau pe ei, înțelegînd rău cele bine spuse. Dar şi cei ce învinovă- 
ţeau atunci epistolele Apostolului, nu învinovăţeau cele ale lui Pavel, ci 
neştiința şi strîmba; lor înţelegere. i 


XXXIV 


Căci (e bine să-i întrebăm) spuneţi cine sînt cei pe care-i daţi ca pre- 
text că se smintesc şi se tulbură de acestea? Nici unul dintre binecredin- 
cioşii în Hristos, căci ei le propovăduiesc şi le apără pe acestea. Iar dacă 
cei ce pătimesc acestea sînt dintre arieni, ce e de mirare dacă se înfurie 
pe cei ce desființează erezia lor? Căci nu cuvintele sînt spre sminteală, ci 
supărarea că ele pun la stilp necredința lor. 

Deci, încetaţi să mai bombăniţi împotriva Părinților şi să le mai daţi 
acestea ca pretext. Căci altfel vă rămîne să batjocoriţi şi crucea Domnu- 
lui, pentru că iudeilor le este sminteală şi păginilor nebunie, cum a zis 
Apostolul. Dar precum nu crucea e rea, căci nouă, celor ce credem, 
«Hristos ne este puterea lui Dumnezeu şi înțelepciunea lui Dumnezeu» 
( Cor., 1, 24), chiar dacă se înfurie iudeii, aşa cuvintele Părinților nu sînt 
rele, ci folositoare celor ce le citesc cu sinceritate şi surpătoare a toată 
necredința, chiar dacă arienii se sparg de multe ori de minie, văzîndu-se 
osîndiţi de ele. Deci fiindcă pretextul cu cei ce se smintesc s-a dovedit 
neîntemeiat, spuneți de ce nu vă mulţumeşte expresia «din ființă»? Căci e 
de trebuință să judecăm întîi acest lucru. N-aţi scris şi voi că Fiul S-a năs- 
cut din Tatăl? Dacă deci numind pe Tatăl, sau spunînd numele «Dumne- 
zeu», nu indicaţi ființa, nici nu înţelegeți pe Însuşi Cel ce este ceea ce este 
după ființă, ci prin acestea indicaţi altceva din jurul Lui (nepi av 76v), sau 
ceea ce e mai rău (ceea ce nu vreau să spun eu), n-ar trebui să scrieți că 
Fiul este din Tatăl, ci din cele din jurul Lui, sau din cele ce sînt în El, ca, 
evitînd să spuneţi că Tatăl e cu adevărat Dumnezeu şi cugetînd pe Cel 
simplu compus şi trupesc, să vă faceți născocitorii unei noi blasfemii”. lar 


99. Arienii se jucau cu cuvintele, folosindu-le pentru înțelesuri străine lor. Spuneau de 
Fiul că e «Dumnezeu» fără să-L socotească cu adevărat Dumnezeu; spuneau că e «Fiu» 
fără să fie cu adevărat Fiu; spuneau că «Fiul» acesta «s-a născut din Dumnezeu» fără să se 
fi născut cu adevărat din Dumnezeu. Se pusese în circulație un limbaj haotic, pe care fie- 
care îl înțelegea cum voia. Foloseau cuvintele în chip viclean ca să amăgească pe oameni. 
Cînd episcopii drepteredincioşi voiau să precizeze că Fiul Se naşte din Dumnezeu după 
fiinţă şi aceasta nu e vorbă fără acoperire, se revoltau. Arianismul încerca să dizolve cre- 
dința creştină într-un joc de cuvinte cu înţelesuri nesincere, într-un haos relativist, sau al 
bunului plac individual. 

Desigur, nu ştim ce e în sine «ființa» lui Dumnezeu. Dar ştim că ea e existența supre- 
mă, existența propriu-zisă, existența prin excelenţă, sau absolută, deosebită de exis- 
lenţa relativă şi nesigura prin ca a lumii create. Căci cuvîntul derivă de la «a fi». Dum- 

cugetînd aşa, în mod necesar socotiți şi pe Cuvintul şi Fiul nu fiinţă, ci 


numai nume şi deci fantezia voastră se opreşte la numiri şi ceea ce spu- 


neți credeţi că nu este'”. 


XXXV 


Aceasta este o îndrăzneală mai degrabă a saducheilor şi a celor numiţi 
de elini atei. De aceea nu veţi spune nici de zidire că este creaţiunea lui 
Dumnezeu Cel ce este, dacă cuvîntul Tată şi Dumnezeu nu indică ființa 
Celui ce este, ci altceva ce vă închipuiţi voi. Dar acesta e un lucru foarte 
necredincios, necuvenit chiar şi nurnai a-l cugeta. Căci dacă, atunci cînd 
auzim: «Eu sînt Cel ce sînt» (leş., 3, 14) şi «La început a făcut Dumne- 
zeu cerul şi pămîntul» (Fac., 1, 1) şi: «Ascultă, Israele, Domnul Dumne- 
zeul Tău, Domnul Cel unul este» (Deut., 6, 4) şi: «Acestea zice Domnul 

” Atotţiitorul» (Fac., 17, 1), nu înțelegem altceva decit însăşi ființa simplă şi 
fericită şi necuprinsă a Celui ce este, chiar dacă ne e cu neputinţă să pri- 
cepem ceea ce este, tot aşa auzim cuvintele Tată şi Dumnezeu şi Atotţii- 
torul nu înțelegem altceva decit însăşi ființa Celui ce este indicată prin 
ele. Deci dacă aţi zis şi voi că Fiul este din Dumnezeu, e vădit că ați zis că e 
din ființa Tatălui". Iar dacă Scripturile au spus şi înainte de voi despre 
Domnul că e Fiui Tatălui, iar Tatăl a spus şi înaintea lor: «Acesta este Fiul 
Meu cel iubit» (Matei, 3, 17)“, iar Fiul nu este nimic altceva decit Cel 
născut din Tatăl, cum nu au grăit Părinții bine zicînd că este din ființa 
Tatălui, socotind că aceasta e una cu a zice corect că e din Dumnezeu 


nezeu este «Cel ce este». De nimeni altul şi de nimic altceva nu se poate spune aceasta. 
Dumnezeu este Cel ce este prin Sine, Cel ce e izvorul nesecat al existenței, Cel de care nu 
se poate spune că e şi nu e, ca fiind din nimic. Iar Fiul e de o fiinţă cu EI, nu e din substanța 
relativă a lumii create. Aşa cum de Tatăl nu se poate spune că «este» şi nu este, cum se 
poate spune de creaturi, aşa nu se poate spune nici de Fiul decât că «este», în sensul pro- 

„priu şi eminent al cuvîntului. Astfel «ființa» înțeleasă în sens propriu este Dumnezeu. Nu 
mai trebuie spus altceva ca să se înțeleagă că e vorba de Dumnezeu. Dar şi viceversa, cînd 
se spune Dumnezeu, se înțelege «ființa». Dar întrucît «ființa» prin excelenţă trebuie să 
aibă în plenitudinea ei şi fericirea iubirii, ea nu e impersonală, ci personală sau triperso- 
nală. Iar omul unindu-se cu ea, nu se topeşte ca persoană, ci se intensifică în existența lui. 
Se poate spune deci de Fiul că e «din ființă» pur şi simplu. Căci dacă n-ar fi «din ființă», ar 
avea existența din nimic, roasă de neființă, cînd rămîne în sine însăşi. , 

100. Dacă Dumnezeu este prin excelenţă «ființa», spunindu-se că Fiul este din Dum- 
nezeu, spunem că este din existenţa sau ființa Tatălui. Altfel ne mişcăm în cuvinte care nu 
spun nimic, care sînt simple născociri verbale ale noastre. Cuvîntul indică ceva real şi dis- 
tinge ceva de orice altceva, deşi nu spune tot ce e acel ceva. Deci cînd spunem că Fiul Se 
naşte din ființa Tatălui, sau e de o ființă cu Tatăl, chiar dacă nu înțelegem tot ce înseamnă 
această ființă, ştim că Fiul are şi El toată această existență supremă a Tatălui, deci nu face 
parte dintre creaturile cu existenţa relativă, care nu poate mîntui lumea şi nu o poate face 
părtaşă de existența netrecătoare, deci de existența veşnică. : 

101, A spune că Fiul este născut din ființa Tatălui înseamnă a spune că este din 
suprema existenţă şi o are pe aceasta comună cu Tatăl chiar dacă nu înțelegem ce este ea. 
nseamnă a spune că nu e din ceva din afara Tatălui, că nu e din nimic cu făpturile, 

101a. Inainte de a se îi scris Evangheliile. 

şi cu a zice «din ființă»? Căci toate creaturile, chiar dacă se spune că sînt 
din Dumnezeu, nu sînt din Dumnezeu ca Fiul, căci nu sînt născute din El, 
ci sînt făpturi după fire'?. Căci s-a spus că «la început Dumnezeu a 
făcut», nu a născut «cerul şi pămîntul şi toate cele din ele» (Fac., 1, 1).Şi 
n-a spus «Cel ce naşte», ci «Cel ce face pe îngerii Lui duhuri şi pe slujitorii 
Lui pară de foc» (Ps. 103,4). Iar dacă Apostolul a zis: «Un Dumnezeu, din 
Care sînt toate» (1 Cor., 8, 6), a spus aceasta nu numărînd pe Fiul între 
«toate». Ci fiindcă unii dintre elini socotesc că zidirea s-a alcătuit din 
întîmplare şi din combinarea de atomi şi din părţi asemănătoare, în mod 
automat, şi nu are un cauzator, iar alții că s-a făcut de un cauzator dar nu 
şi prin Cuvînt (Raţiune), iar dintre eretici fiecare îşi închipuie cum voieşte 
şi născoceşte un mit despre zidire, Apostolul a spus dintr-o trebuinţă că 
«din Dumnezeu sînt toate» (1 Cor., 8, 6), ca să facă cunoscut pe Dumne- 
zeu şi pe Făcătorul şi ca să dovedească şi crearea tuturor din voința Lui. 
De aceea îndată adaugă: «Şi în Domnul lisus Hristos, prin Care sînt 
toate» ca să scoată pe Domnul dintre toate'*. Căci cele spuse că sînt din 
Dumnezeu, toate s-au făcut prin Fiul, dar nu pot avea cele create una şi 
aceeaşi aducere la existență cu Cel ce le creează. Dar şi ca să înveţe că 
expresia «din Dumnezeu», folosită aci, trebuie înțeleasă altfel cu referire 
la făpturi decit cu referire la Fiul. Căci Acesta e născut, pe cînd acelea sînt 
făcute. Pentru aceasta Fiul este născutul propriu al ființei, pe cînd creatu- 


rile sînt ale voinţei'”*. 

Acestea înțelegîndu-le şi Sinodul şi cunoşcînd deosebirea celor de 
care s-a vorbit identic, ca să nu socotească vreunii că şi de Fiul se spune 
că e din Tatăl ca creaturile, a scris mai clar că Fiul e din ființa (lui Dumne- 
zeu). Căci din aceasta se cunoaşte cu adevărat Fiul autentic al Tatălui. 


102. Pentru sfîntul Atanasie ceea ce nu e din Cel ce este, sau din Dumnezeu, sau «din 
ființa» pur şi simplu, e «din nimic», din cele ce nu sînt, din «neființă». Aceasta e creațiu- 
nea. Faptul că Dumnezeu are numai un Fiu «din fiinţă», iar celelalte nu sînt «din ființa» 
(Sa), le arată pe acestea ca creaturi. Distincția între Fiul «din ființă» şi cele ce nu sînt «din 
ființă» face ca creaţia să presupună Treimea. Faptul că Fiul e «din ființa» Tatălui face ca 
lumea să nu fie prin ea însăşi, ci şi ea îşi are existența de la EI, însă prin creaţie. Totul e de 
la Dumnezeu. Şi lumea e de la Dumnezeu, dar ereată prin Fiul, Care e şi El de la Dumne- 
zeu, dar ca Dumnezeu şi deci prin naştere. De aceea Dumnezeu ţine şi lumea legată de 
Sine şi o mîntuieşte prin Fiul. 

103. Sfîntul Atanasie arată că lumea e din nimic, dar nu prin ea însăşi, ci prin voia lui 
Dumnezeu, împotriva teoriilor că e din veci prin ea însăşi, Dar pe de altă parte distinge 
lumea făcută de voința lui Dumnezeu de Fiul născut prin naştere din ființa lui Dumnezeu. 
'Toate sînt într-un fel sau altul «din Dumnezeu», dar Fiul, prin naştere, iar creațiunea, prin 
voinţa lui Dumnezeu, Care-i dă existenţa nu din ființa Lui ca Fiului, ci din nimic. 

104. Cele ce sînt din voinţă, nu sînt «din ființă», ci din nimic şi sînt ținute în existență 
prin voinţa lui Dumnezeu. 

Căci cînd se spune simplu «din Dumnezeu», se indică voința creatoare a 
Făcătorului. Dacă deci aceştia scriind că Fiul e «din Tatăl», înțeleg lucrul 
acesta în sensul de mai sus, să nu dispreţuiască Sinodul. Iar dacă ceea ce 
s-a scris despre creatură că e «din Dumnezeu» vor să nu o cugete şi 
despre Fiul, ar trebui ca înțelegînd-o despre creaţiune, să nu o aplice şi 
Fiului, ca să nu pară că amestecă hula cu dreapta credință, ci fie să nu 
pună creaturile în rînd cu Fiul, fie să nu scrie lucruri nedemne şi nepotri- 
vite despre Fiul. Căci dacă e Fiu, nu e creatură; iar de e creatură, nu este 
Fiu. Iar de cugetă astfel de lucruri, vor nega şi sfîntul botez, fiindcă el se 
dă în Tatăl şi în Fiul, şi nu în Creator şi creatură, cum socotesc ei. 

Dar nu s-au scris acestea, zic ei, şi înlăturăm aceste cuvinte ca 
nescrise'“*. Dar şi acesta le este un pretext neruşinat. Căci dacă socotesc 
că trebuie să respingă cele nescrise, pentru ce nu s-au opus celor din jurul 
lui Arie care au născocit din cele nescrise o grămadă aşa de mare de 
cuvinte ca: «din cele ce nu sînt», «Fiul nu era înainte de a Se naşte», şi «a 
fost odată cînd n-a fost» şi că «e schimbător» şi că «Tatăl e negrăit şi 
nevăzut de către Fiul» şi că «Fiu] nu cunoaşte ființa Lui» şi toate cele ce 
le-a vomitat Arie în Thalia necredincioasă şi caraghioasă, născocind ale 
lui; ci mai degrabă luptă pentru ele şi șe războiesc pentru ele cu Părinţii 
lor? Şi în care Scriptură au aflat şi ei expresia «nefăcut» şi cuvîntul «fiin- 
ță» şi că «trei sînt ipostasurile»'* şi că «Hristos nu este Dumnezeu adevă- 
rat» şi că este «una dintre cele o sută de oi» şi că «înţelepciunea lui Dum- 
nezeu este nenăscută şi fără de început, dar puterile create sînt multe, 
dintre care una este Hristos»? Sau cum cei din jurul Ipi Acacie şi Eudoxie, 
folosindu-se de cuvintele nescrise (neaflătoare în Scriptură) în numitele 
«Înnoiri»"%* şi numind pe întîiul născut al creațiunii chipul nealterat al 
fiinţei, al puterii, al sfatului şi al slavei, cârtesc împotriva Părinților că 
folosesc cuvinte nescrise (în Scripturi) între care şi pe cel de ființă? Ar 
trebui ca ei să cîrtească şi împotriva lor înşile , sau să nu învinovățească 
nici pe Părinți. - 


XXXVII 


Dacă s-ar fi opus alţii cuvintelor Sinodului, ar fi putut fi scuzați că o 
fac din neştiință sau din evlavie. Dar pentru Gheorghe din Capadochia 
alungat din Alexandria, nu e o scuză. Căci nu are nici mărturia unei vieți 
trecute, nici nu e cu totul creştin, ci a fățărit numai numele acesta din 
oportunism şi a socotit dreapta credinţă ca mijloc de parvenire. Dar din 


105. Nu s-au scris în Sfinta Scriptură. 

106. Arienii foloseau expresia «trei ipostasuri» în sensul de trei fiinţe, ca să o opună 
expresiei «de o ființă», prin care li se părea că se afirmă un singur ipostas. 

106a. În textele formulate la sinodul din Antiohia, cu ocazia sărbătorii «Înnoirii». 

alt punct de vedere nu l-ar putea defăima cineva cu dreptate că a greşit în 
privința credinţei, căci e un om care nu ştie nimic despre cele ce vorbeşte 
şi pe care le susține, ci urmează tuturor, cum s-a scris, ca un cîine dus de 
lanţ (Pilde, 7, 22). Dar Acacie şi Eudoxie şi Patrofil spunînd acestea, cum 
n-ar fi vrednici de tot disprețul? Căci scriind şi ei cele neaflate în Scrip- 
turi şi primind de multe ori ca bun termenul de «ființă», mai ales din pri- 
cina Epistolei lui Eusebiu, învinovăţesc acum pe cei dinaintea lor, pentru 
că au folosit asemenea cuvinte. Căci spunînd şi ei: “Dumnezeu din Dum- 
nezeu» şi «Cuvîntul viu», şi numind pe «Fiul chipul nealterat al ființei 
- Tatălui», învinovăţesc pe cei ce au spus la Niceea că Cel născut e «din 
fiinţă» şi «de o ființă» cu Cel ce L-a născut. Dar nu e de mirare că se răz- 
boiesc cu cei dinaintea lor şi cu Părinţii proprii, odată ce ei se împotrivesc 
lor înşile şi se smintesc chiar-de ale lor? Căci spunînd în aşa numitele 
«Înnoiri» din Antiohia că Fiul este chipul nealterat al fiinţei Tatălui şi 
părînd că aşa cugetă şi dînd anatemei pe cei ce cugetă altfel, ba scriind şi 
în Isauria: «Nu ocolim credința autentică din «Înnoiri» din Antiohia» (căci 
în ele s-a scris cuvîntul «ființă»), parcă uitînd de acestea, după scurt timp 
în aceeaşi Isauria au scris cele contrare, zicînd: Înlăturăm termenii «de o 
ființă» şi «de o ființă asemănătoare» (Spoovarov şi uoroddrov), ca străini 
'Scripturilor, şi scoatem termenul «ființă» ca neaflindu-se în Scripturi». 

Cine va mai socoti deci pe aceştia creştini?'” Sau ce credință mai e la 
aceştia, la care nu e cuvînt, nu e ceva scris sigur, ci toate se schimbă şi se 
modifică?'% Căci dacă, o, Acacie şi Eudoxie, nu evitaţi credința expusă în 
«Înnoiri», iar în ea s-a scris că Fiul e «chipul nealterat al ființei», cum 
” scrieţi în Isauria: «Înlăturăm termenul «de o ființă»? Căci dacă Fiul nu e 
asemenea după ființă (5poiov xar'oboiav) cu Tatăl, cum e chipul nealterat 


107. Creştinismul constă în fond în afirmarea deoființimei Fiului cu Tatăl: Înlăturarea 
acesteia înseamnă înlăturarea. credinței în dumnezeirea lui Hristos şi deci în Sfînta 
Treime, ca în Dumnezeul personal şi iubitor; înseamnă că lumea aceasta, în care toate 
apar şi dispar definitiv, e ultima realitate şi că omul nu e ridicat ca persoană în unirea pe 
veci cu Dumnezeul cel personal, iubitor şi nemuritor. Unde lipsesc aceste învățături nu e 
decit panteismul necreştin şi lipsit de sens. | j : 

108. Arianismul aducea cu el un relativism care nu întemeia nimic sigur, care să dea o 
nădejde omului. In panteism toți termenii pot fi mereu schimbaţi. Se poate vorbi de Dum- 
nezeu, dar în sens impropriu. Deci se poate şi nega Dumnezeu. Se poate spune că Hris- 
tos S-a născut din Dumnezeu (ca esenţă impersonală), dar şi că e făcut, căci nu e o deose- 
bire între creator şi creatură. Se poate vorbi de unirea cu Dumnezeu ca de o mîntuire, dar 
se poate şi nega aceasta, căci ea e una cu topirea persoanei şi deci cu pierderea ei în marea 
esenţă. Numai creştinismul ia toate aceste cuvinte în serios sau în sensul lor neschimbat. 
Pentru că numai în creştinism toate realitățile valoroase sînt neschimbate: Dumnezeu e 
Dumnezeu, neschimbat. [iccare persoană umană rămîne în veci. 

al fiinţei (Lui)? lar dacă v-aţi căit că ați scris că e chipul nealterat al ființei, 
cum daţi anatemei pe cei ce spun de Fiul că e neanemenea (&v6uoov)? 
Căci dacă nu e asemenea după ființă, desigur că e neasemenea. lar cel 
neasemenea nu este chip. lar dacă e aşa, după voi, cel ce vede pe Fiul nu 
mai vede pe Tatăl, odată ce e o aşa de mare deosebire între Ei, ba, mai 
mult, acesta e cu totul neasemenea aceluia. De aceea nu e cu putință a 
“spune că Cel neasemenea e asemenea. Deci cum mai spuneți că cel 
neasemenea e asemenea, sau cum mai cugetați pe cel asemenea neasc- 
menea? Şi oare nu vă prefaceți zicînd că Fiul este chipul Tatălui? Căci 
dacă Fiul nu e asemenea după ființă Tatălui, lipseşte ceva chipului şi nu e 
chip deplin, nici strălucire desăvârşită. Cum mai citiți atunci: «Întru El 
locuieşte toată plinătatea dumnezeirii trupeşte» (Col. 2, 9) şi: «Din plină- 
tatea Lui noi toți am luat» (loan, 1, 16)? Cum scoateţi pe Aetiu ca eretic, 
deşi spuneți aceleaşi lucruri ca el? Căci ţie , Acacie, îţi este prieten, iar lui 
Eudoxie i s-a făcut învăţător într-o astfel de impietate, fapt pentru care şi 
episcopul Leontie l-a făcut diacon, ca, folosindu-se de numele de diacon, 
ca de o piele de oaie, să-şi poată vărsa neîmpiedicat cuvintele de hulă. 


XXXIX 


Ce v-a convins aşa de mult, ca să cădeți şi în cele protivnice vouă şi să 
ajungeţi la o asemenea ruşine? N-aţi putea da pentru aceasta nici un 
motiv întemeiat. Numai aceasta rămînea de cugetat: că toate vă sînt o 
prefăcătorie şi pe toate le născociţi ca pretexte pentru a vă bucura de 
ocrotirea lui Constanțiu şi de câştigul ce vă vine din aceasta. Şi învinovă- 
țiți cu uşurinţă pe Părinţi, dînd ca pretext cuvintele ca neaflate în Scrip- 
turi. Şi după cum s-a scris «ați desfăcut picioarele voastre oricărui trecă- 
tor» (lez., 16, 25); căci vă prefaceți de atîtea ori de câte ori voiesc cei ce vă 
plătesc şi vă procură cele dorite. 

Cel credincios chiar dacă îi spune cineva cuvinte neaflate în Scripturi, 
nu le respinge cît timp au un înţeles bine credincios. Dar omul eretic, 
chiar dacă foloseşte cuvintele din Scripturi, fiind bănuitor şi cu mintea 
stricată, va auzi de la Duhul: «Pentru ce povesteşti dreptățile Mele şi iei 
legămîntul Meu în gura ta?» (Ps. 49, 17). Astfel diavolului, deşi vorbea din 
Scripturi, Mântuitorul i-a închis gura. lar fericitul Pavel, chiar cînd spu- 
nea lucruri din afară, ca: «Cretanii sînt pururea mincinoşi» (Tit, 1, 12), 
sau: «Căci ai Lui neam sîntem» (Fapte, 17, 28), sau: «Cuvîntările rele 
strică obiceiurile bune» (1 Cor., 15, 33), totuşi, fiind sfînt, ia din ele înțele- 
sul bun şi, avînd mintea lui Hristos, este învățător al neamurilor în cre- 
dinţă şi în adevăr şi cele ce le grăieşte, le rosteşte cu bunăcuviință. 

Dar ce vrednicie de crezare este îm cuvintele arienilor, prin care c 
preţuită mai mult omida şi lăcusta decit Mîntuitorul, iar Acesta e birfit de 

ei? Căci 1 se spune: «N-ai fost cîndva şi ai fost creat şi eşti străin după 
ființă de Dumnezeu». Ce birfire mai lipseşte din aceasta? Dimpotrivă,ce 
laudă lipseşte din cuvintele Părinților? Nu e mai degrabă un înţeles înalt 
şi o evlavie de Hristos iubitoare în cuvintele lor? Şi totuşi aceştia au scris: 
«Le înlăturăm». Ei stăruie în defăimările Domnului şi se fac vădiţi tuturor 
că nu luptă împotriva Sinodului pentru nimic altceva decît pentru că a 
condarinat erezia ariană. De aceea birfesc şi cuvîntul «de o ființă», cuge- 
tînd rău şi despre el. Căci dacă ar crede drept, ar mărturisi pe Tatăl de 
Tată cu adevărat şi pe Fiul că e Fiu adevărat şi Cuvînt adevărat prin 
fire şi Înţelepciunea Tatălui. În acest caz spusa că Fiul e «din Tatăl» n-ar 
socoti-o spusă despre El ca şi despre creaturi, ci ar socoti că El este năs- 
cutul propriu al Tatălui, precum este strălucirea din lumină. Ca urmare 
n-ar mai învinovăţi fiecare din ei pe Părinţi, ci ar îndrăzni să spună că 
bine a scris Sinodul şi aşa este credința cea dreaptă despre Domnul 
nostru lisus Hristos. 
XL 


Dar ei zic: «Înţelesul acestor cuvinte este neclar pentru noi». Acesta a 
fost pretextul lor cînd, neputînd să le înțeleagă, au zis: «Înlăturăm aceste 
cuvinte». Dar dacă ar fi spus adevărul, n-ar fi trebuit să zică: «Le înlătu- 
răm». Ci ar fi căutat. să afle de la cei-ce ie înţeleg înţelesul lor, fiindcă 
altfel ar trebui să înlăture şi cuvintele pe care nu le înţeleg din dumne- 
zeieştile Scripturi şi să-i învinovățească pe cei ce le-au scris. Dar aceasta 
este mai degrabă o îndrăzneală a ereticilor şi nu a noastră, a creştinilor. 
Căci noi nu înlăturăm din Scripturi cuvintele ce nu le pricepem, ci căutăm 
pe cei cărora le-a descoperit Domnul înțelesul lor şi cerem să-l aflăm de 
la ei. Dar fiindcă dau ca motiv mincinos nelimpezimea acestor cuvinte, să 
admită că sînt astfel şi cele adaose de ai lor şi să dea anatemei pe cei ce 

"cugetă că «Fiul este din cele ce nu sînt» şi că «n-a fost înainte de a Se 
naşte» şi că «Cuvîntul lui Dumnezeu e creatură şi făptură» şi că e «schim- 
bător prin fire»'* şi «din alt ipostas» şi să dea anatemei în general erezia 
ariană, care a născocit o astfel de credință. Deci să nu mai spuneți: «Înlă- 
turăm aceste cuvinte», ci: «Încă nu le înțelegem». Şi să-nu socotească în 
aceasta un pretext acceptabil pentru respingerea lor. Căci ştiu bine şi sînt 
convins că şi ei le'vor înţelege acestea de le vor mărturisi; sau de vor da 
anatemei erezia ariană, nu vor mai respinge aceste cuvinte ale Sinodului. 
De aceea Părinţii, spunînd că Fiul născut din ființa Tatălui este de o ființă 
cu Tatăl, au adăugat îndată: «lar pe cei ce zic cele mai înainte spuse, care 
sînt ale ereziei ariene, îi dăm anatemei», casă arate că aceste cuvinte s-au 


109. Fiinţa dumnezeiască nu e schimbătoare prin fire, căci nu înaintează de la mai 
puțin la mai mult şi inveru. 

spus de ei în legătură cu celelalte şi că ele indică acelaşi lucru şi că celor 
ce le vor mărturisi pe acestea li se vor luce clare şi acelea. Iar cei ce nu le 
primesc nici pe acestea şi le defăimeuză şi pe acelea se vor vădi prin 
amîndouă că sînt duşmani ai lui Hristos. 


XLI 


Dar pentru respingerea celor ce tăgăduiesc în întregime Sinodul 
ajung aceste puține spuse. Iar pe cei ce primesc toate celelalte ale celor 
stabilite la Niceea, îndoindu-se numai despre termenul «de o ființă», nu 
trebuie să-i socotim ca pe nişte duşmani, nici să ne împotrivim lor ca 
unora ce se războiesc cu Părinţii, ci să stăm de vorbă cu ei ca şi cu nişte 
fraţi, care înţeleg lucrurile la fel cu noi, deosebindu-se numai în privința 
cuvîntului. Căci mărturisind că Fiul e din ființa Tatălui şi nu din alt ipos- 
tas!**: şi că nu e creatură, nici făptură, ci că El coexistă, ca născut adevărat 
şi prin fire din eternitate cu Tatăl, fiind Cuvîntul şi Înţelepciunea Lui, nu 
sînt departe de a primi şi termenul «de o ființă»"** (6poovoiov). Aşa este 
Vasile din Ancyra, care a scris despre credință!" De fapt a spune numai 
«asemenea după ființă» nu înseamnă şi «din ființă», fiind o expresie care 
singură, precum zic ei înşişi, nu arată pe Fiul adevărat al Tatălui''!. Căci şi 
cositorul este numai asemenea argintului şi lupul asemenea cîinelui şi 
arama aurită asemenea aurului, dar cositorul nu e din argint, nici lupul 
nu e socotit fiul cinelui. Dar spunînd ei că El este şi «din ființă» şi «de o 
ființă asemănătoare», ce altceva indică prin aceasta decît că e «de o 
ființă»?" Căci precum cel ce zice numai «de o ființă asemănătoare»! 
(Suoovoiov), nu indică numaidecât şi că e «din ființă», aşa cel ce zice «de o 
ființă» (6puoovovov) indică înţelesul ambelor. Căci e şi «de o ființă asemă- 

“ nătoare» şi «din ființă». Aceştia împotrivindu-se celor ce spun că Cuvin- 
tul este creatură şi nu voiesc să admită că e Fiu adevărat, au luat din pil- 


109 a. Aci se identifică sensul ființei cu al ipostasului. 

109 b. Otto Bardenhewer spune că lui Atanasie nu-i era prea mare grija de termenul 
«de o ființă». «EI nu are în general formule... Chiar faţă de termenul 5uoo6otos... a păstrat 
o deplină libertate». (op. cit. p. 77). Din acest text vedem însă că aceasta era pentru el 
numai o metodă prin care voia să uşureze revenirea la termenul «de o ființă» a celor ce 
aveau rezerve faţă de el ca victime ale unei propagande din partea arienilor. 

110. Vasile din Ancyra folosea termenul âuototovoc = «de o ființă asemănătoare», dar 
nu era contrar nici lui 6uo06otoc = «de o ființă». La Seleucia a semnat însă şi el textul ano- 
meilor impus de împărat. Dar pe urmă şi-a retras public semnătura (O. Bardenhewer, op. 
cit., p. 124). Scrierea lui de care vorbeşte aci sfintul Atanasie s-a pierdut. 

111. Aci sfîntul Atanasie nu se arată mulțumit cu 6poros xar'ovotav sau cu homiusienii, 
care vorbeau numai de o asemănare a Fiului după ființă cu Tatăl, nu de o naştere a L.ui din 
ființa Tatălui. 

112. Aci sfîntul Atanasie oferă o punte homiusienilor spre homousianism. Dacă cei 
dintii spun că Fiul e nu numai «de o ființă asemănătoare», ci şi «din ființa» (Tatălui), ei 
spun chiar şi prin expresia «de o ființă asemănătoare», că Fiul e «de o ființă» cu Tatăl. 

113. În textul grec e scris 6uoovotov, dar în textul latin termenul e tradus cu substan- 
tiae similem, care corespunde lui âuowbowv. Şi fraza dă de înţeles acest cuvînt. 

dele omeneşti de fiu şi tată, dovezile împotriva acelora, cu excepția fap- * 
tului că Dumnezeu nu e ca omul, nici naşterea Fiului, ca naşterea omului, 
ci aceasta trebuie înțeleasă aşa cum se cuvine lui Dumnezeu şi e potrivită 
cu EI'!*. Căci au spus că Tatăl e izvor al Înţelepciunii şi Vieţii, iar Fiul, 
strălucirea luminii eterne şi că este născut din izvor. Şi de fapt El însuşi a 
spus: «Eu sînt viața» (Ioan, 14, 6) şi: «Eu, înţelepciunea, M-am sălăşluit 
întru sfat» (Pilde, 8, 12)'*. 

Iar strălucirea (iradierea) luminii şi născutul din izvor şi Fiul din Tatăl 
cum ar numi-o cineva altfel decît «de o ființă» (6uoodoov)? Deci faptul că 
cei născuți dintre oameni sînt de o ființă nu trebuie să ne oprească de a 
cugeta că şi Cel numit Fiu (dumnezeiesc) e de o ființă ca şi născutul ome- 
nesc. Să nu fie! Aceasta se înțelege îndată astfel: Fiul este Cuvîntul şi 
Înţelepciunea. Prin aceasta se arată că naşterea din Tatăl e nepătimi- 
toare"! şi fără împărțire. Căci nici cuvîntul oamenilor nu e parte şi nu iese 


din ei cu patimă, nici al lui Dumnezeu, pe Care Tatăl l-a arătat ca fiind 
Fiul Său. Aceasta pentru ca nu cumva, auzind cineva iarăşi că e numai 
Cuvint, să cugete că e aşa cum e cuvîntul neipostatic al oamenilor, ci, au- 


zind că e Fiu, să ştie că Acesta este Cuvîntul viu şi Înţelepciunea ființială!"”. 


XLII 


Apoi, precum zicînd «Născutul», nu-l înțelegem omeneşte, şi ştiind pe 
Dumnezeu Tatăl, nu ne facem o imagine trupească despre EI, ci auzind 


114. În aceste propoziţii sfîntul Atanasie îndeamnă pe homiusieni să accepte homou- 
slanitatea, căci aceasta cuprinde atit ideea că Fiul e «de o ființă» cu Tatăl, cît şi că e «din 
ființa Tatălui», pe cînd homiusianitatea nu spune că Fiul e şi din ființa Tatălui. Sfîntul 
Atanasie nu spune aci că «devființimea» în Dumnezeu înseamnă nu numai că Fiul e de o 
ființă asemănătoare cu Tatăl şi din ființa Lui, ci şi că ea înseamnă că în Dumnezeu ființa nu 
e repetată în Fiul, cum e la oameni. O spune aceasta în alte părți. 

' 115. Înţelepciunea nu e decit acolo unde e acord între unul şi altul. Ea trebuie să fie 
undeva din eternitate. Astfel trebuie să existe un Dumnezeu, unitate armonioasă şi desă- 
virşită între Persoane, în sfatul Lor. Altfel nu s-ar explica existența unei armonii şi aspira- 
ţia spre desăvirşirea ei în lume. 

116. Naştere nepătimitoare poate însemna atit naşterea neunită cu durerea şi cu 
patima plăcerii, cît şi aksenţa caracterului pasiv în ea. Dumnezeu nu o suferă în nici un 
sens. Naşterea în El e un act liber, dar nu în sensul că ar putea să nu fie. La Dumnezeu 
fiinţa e totodată libertate. 

117. Fiul Se numeşte Cuvint; ca oamenii să ştie că nu Se naşte în mod pătimaş şi 
prin împărțire din Tatăl; dar Cuvîntul Se numeşte Fiu, pentru ca să se ştie că nu e 
«neipostatic» cum e cuvîntul omenesc, care n-are o existență asemenea Celui din care 
provine. Astfel s-a născut precizarea că Cuvîntul Cel de o ființă cu Tatăl este un ipostas ca 
o Persoană proprie. E Cuvînt-Persoană, sau Persoană-Cuvint. Privind-persoana ome- 
ncască vedem că,în fond, şi ea este, deşi nu prin sine, o persoană - cuvint, sau izvor de 
cuvinte, deşi de naşterea ei e legată şi o patimă-pasivitate şi o împărțire sau o repetiție a 
firii celui ce naşte. De afecțiunea perfectă a Fiului față de Tatăl ține şi faptul nerepetării 
firii prin naşterea Lui. Cuvîntul Tatălui fiind o Persoană, e prin aceasta Cuvintul viu, 
Cuvintul căruia Tatăl I-a dat să aibă viața întru Sine, cum are Tatăl viața întru Sine. E 
Cuvintul viu care ştie că există şi dă şi oamenilor existența conştientă. 

aceste pilde şi cuvinte, le înțelegem potrivit cu Dumnezeu - căci Dum- 
nezeu nu e ca omul - la fel, auzind termenul «de o ființă» (0uoobarov), 
trebuie să trecem peste orice realitate sensibilă şi, conform proverbului, 
să cugetăm în chip inteligibil (spiritual) cele ce ni se pun în față (Pilde, 23, 
1). Deci să cunoaştem că nu e prin voinţă; ci Fiu adevărat din Tatăl'”*, ca 
viața din izvor şi ca strălucirea (iradierea) luminii. 

Dar atunci pentru ce cuvintele «născut» şi «fiu» nu le înțelegem tru- 
peşte, iar pe cel «de o ființă» (6poovoov) l-am înțelege referindu-se la 
trupuri, mai ales că aceste cuvinte nu se spun despre alti] şi altul, ci Cel 
despre care se spune că e «născut» se spune şi că e «de o ființă»? Astfel 
trebuie să acordăm acelaşi înţeles ambelor cuvinte în cazul Mîntuitorului 
şi să nu înțelegem bine cuvîntul «născut», iar cuvîntul «de o ființă», alt- 
fel. Fiindcă făcînd voi aşa, cînd se spune că Fiul este Cuvîntul şi Înţelep- 
ciunea Tatălui, în mod necesar veţi avea o înțelegere diferită a acestora şi 
veţi înțelege altceva prin Cuvîntul şi Înţelepciunea decît pe Fiul. Dar pre- 
cum a cugeta aşa este absurd, căci Cuvîntul şi Înţelepciunea Tatălui este 
Însuşi Fiul Unul Născut din Tatăl şi propriu fiinţei Lui, la fel unul este 
înţelesul Născutului şi al Celui de o ființă; şi cel ce înțelege pe Fiul ca Năs- 
cut Îl înțelege cu dreptate şi ca «de o ființă»""*. 


XLIII 


Ajung acestea pentru a arăta că cei ce Îl iubesc nu au o înţelegere 
deosebită nici depărtată de cea exprimată prin termenul «de o ființă». 
Dar findcă, precum zic aceştia, (căci Epistola nu am avut-o), episcopii 
care l-au condamnat pe al Samosatei, au spus în scris că Fiul nu e de o 
ființă cu Tatăl şi de aceea, din evlavie şi respect pentru cei ce au spus aşa, 
cugetă şi ei aşa despre acest cuvînt, e bine să discutăm cu ei şi despre 
aceasta cu toată evlavia. Căci nu se cuvine să-i socotim pe aceştia împo- 
trivindu-se celor ce au spus că e de o ființă. Pentru că toți sînt Părinți. Nici 
nu e cuvios să deosebim între ei, declarînd că aceştia au grăit bine, iar 
aceia dimpotrivă. Căci toți au adormit în Hristos. Nu trebuie nici să încu- 


118. Produsul voinței e un lucru făcut, nu un fiu născut. Sfîntul Atanasie respinge prin 
aceasta afirmarea arienilor că înainte de a fi fost Fiul a fost voința lui Dumnezeu de «a-l, 
naşte». Desigur însă că naşterea Fiului din Tatăl nu e nici pătimită ca cea omenească. E o 
neînțeleasă unire între libertate şi ființă. Dumnezeu, în Treimea Lui, nu e produsul unei 
legi, nici supus vreunor legi. El e iubirea desăvirşită şi izvorul iubirii şi, ca atare, libertatea 
desăvirşită. Iubirea nu e simțită ca forță care supune, dar Dumnezeu nici nu poate ieşi din 
iubire, deci din libertatea implicată în ea. Fiul nu e din voinţă, ca creaturile, cum ziceau 
arienii, ci din iubire. Tatăl şi Fiul sînt din veci împreună ca semn al iubirii Lor concomi- 
tente, care nu e contrară voinţei, dar nici produsă de ea. Cele două (sau trei) Persoane 
dumnezeieşti sînt taina veşnicei iubiri. 

119. Se vede că arienii respingeau termenul «de o ființă» şi pentru că îl socoteau ca 
referindu-se la relaţiile între cei născuţi şi născători trupeşti. De uceea primeau toţi ceilalți 
termeni: Fiu născut, Cuvînt, Înţelepciune, dar nu primeau termenul «de o fiinţă». Sfintul 
Atanasie arată că această deosebire făcută de ei este absurda. 

rajăm vreo sfadă, comparînd numărul celor adunaţi, ca să nu pară că cei 
trei sute (de ia Niceea n. tr.) covirşesc pe cei mai puţini, nici să măsurăm 
timpul, ca să nu pară că cei dinainte lipsesc de autoritate pe cei de după 
aceea. Căci toți sînt, cum am spus înainte, Părinţi. Cei trei sute n-au scris 
cugetînd ceva nou, nici n-au introdus cuvinte nescrise (în Scripturi) 
încrezîndu-se în ei înşişi, ci pornind şi ei de la Părinţi, s-au folosit de 
cuvintele acelora. Căci doi episcopi cu numele Dionisie au precedat cu 
mult pe cei şaptezeci care au depus pe al Samosatei. Dintre ei, unul este 
al Romei'!, iar celălalt al Alexandriei'”. Acuzînd unii la episcopul Romei 
pe cel al Alexandriei că numeşte pe Fiul făptură şi nu «de o ființă» 
(6poovotwv) cu Tatăl, un sinod din Roma s-a indignat şi episcopul Romei a 
scris către omonimul lui în numele tuturor. Iar acela, apărîndu-se, a scris 
cartea Respingere şi apărare!'”. În ea scrie acestea către acela: 

«V-am scris şi o altă Epistolă, în care am respins acuza ce o aduc unii 
împotriva mea, că n-aş spune că Fiul este de o ființă cu Dumnezeu. Deşi 
spun că cuvîntul acesta nu se află, nici nu se citeşte undeva în sfintele 
Scripturi, argumentele mele următoare, pe care ei le-au trecut sub 
tăcere, nu contravin înțelesului lui. De fapt am dat ca pildă naşterea ome- 
nească, care arată că copiii sînt de aceeaşi natură (Guoyevîi) cu cei ce-i 
nasc. Părinții se deosebesc de copii numai prin aceea că nu sînt şi ei copii. 
Altfel ar trebui să nu existe nici copii, nici părinţi. Epistola aceea, precum 
am spus înainte, nu o pot anexa din pricina împrejurărilor. Altfel ți-aş fi 
scris aceleaşi cuvinte, sau mai vîrtos ți-aş fi dat o copie a întregii epistole. 
Dar de o voi afla, ţi-o voi trimite. Însă ştiu şi îmi amintesc multe lucruri 
asemănătoare pe care le adaug aci. Ştiu că am spus că şi planta ce odrăs- 
leşte din sămînță sau din rădăcină este alta decît aceea din care a odrăslit, 
dar totuşi este de aceeaşi natură (6pogv£c); şi rîul ce curge din izvor pri- 
meşte altă formă şi alt nume. Căci nu se numeşte nici izvorul rîu, nici rîul 
izvor, ci e altul fiecare. Şi izvorul e ca un tată, iar rîul este cel născut din 
izvor». Acestea le-a spus episcopul. 


XLV 


Dacă defăimează deci cineva pe cei ce s-au adunat la Niceea ca pe unii 
ce ar fi spus altele decit cele hotărite înaintea lor, acela va defăima şi pe 


120. Episcop la Roma între anii 259-268. 

121. Se pare că s-a născut pe la sfîrşitul sec.I, căci la 264-265 era în vîrstă înaintată. 
Paul de Samosata a fost condamnat de un sinod din Anţjohia, la anul 268. Sinodul acesta a 
respins şi termenul «de o ființă», folosit de Paul de Samosata pentru erezia lui. Căci acesta 
înțelegea, se pare, cînd zicea că Fiul e de o ființă cu Tatăl, că Fiul e numai o însuşire sau o 
putere a Tatălui (O. Bardenhewer, op.cit., Band.II, p.277). 

122. Sinodul din Roma s-a ținut la 262 (O. Bardenhewer, op.cit., Band II, p.217). 

cei şaptezeci că nu au păzit cele dinaintuu lor, lar înaintea lor au fost cei 
doi Dionisie şi episcopii care s-au adunut atunci la Roma. Dar nu se 
cuvine a învinovăţi nici pe aceştia, nici pe aceia, Căci toți au propovăduit 
cele ale lui Hristos şi toți s-au împotrivit eretieilor. Unii au condamnat pe 
al Samosatei, iar alții erezia ariană. Şi aceştia şi aceia au scris drept şi 
bine, potrivit cu tema ce li se punea. Fericitul Pavel, scriind romanilor, 
zicea: «Legea e duhovnicească» (Rom., 7, 14) şi: «Legea e sfîntă> şi: 
-Porunca e sfîntă şi dreaptă şi bună» (Rom., 7, 12); iar după puţin: «Căci 
ceea ce era cu neputinţă Legii, fiind slabă prin trup» (Rom., 8, 3); iar 
evreilor le scria: «Legea n-a desăvirşit pe nimeni» (Evr., 7, 19) şi galate- 
nilor: «În Lege nu se îndreptățeşte nimeni» (Gal., 3, 11), iar lui Timotei: 
«Bună este legea, dacă cineva se foloseşte de ea potrivit legii» 
(1 Tim., 1, 8). Dar nimeni nu învinovăţeşte pe sfînt pentru că ar scrie 
lucruri protivnice între ele, ci mai degrabă îl admiră că scrie tuturor 
potrivit cu ei, ca romanii şi alţii să înveţe din Epistolă să se întoarcă la 
Duhul, iar evreii şi galatenii să ştie să-şi pună nădejdea nu în lege, ci în 
Domnul care a dat legea. La fel dacă Părinţii celor două Sinoade au expli- 
cat în mod diferit termenul «de o ființă», noi nu trebuie să ne despărțim 
de ei, ci să cercetăm felul cum l-au înţeles şi vom afla identitatea cugetării 
ambelor Sinoade. 

Unii au depus pe al Samosatei pentru că înțelegea trupeşte termenul 
«de o ființă». Căci acela, ca un sofist, spunea că dacă Hristos nu S-ar fi 
făcut din om, ar fi de o ființă cu Tatăl şi de aceea ar fi necesar să fie trei 
ființe, una anterioară, iar celelalte două din ea. De aceea, pe drept cuvînt, 
Părinţii, păzindu-se de această sofismă, au spus că Hristos nu este «de o 
ființă»"*. Căci Hristos nu este în raport cu Tatăl, cum înțelegea acela. lar 
ceilalți au dat anatemei erezia ariană, respingînd viclenia lui Paul şi soco- 
tind că «de o fiinţă» nu trebuie înţeles aşa şi în cele netrupeşti şi mai ales 
la Dumnezeu; fiindcă Cuvîntul nu e creatură, ci născut din ființa Tatălui 
şi ființa Tatălui este fără început şi rădăcină şi izvor al Fiului şi există o 
asemănare prin Sine a Celui ce naşte cu Fiul, fiindcă Acesta nu e străin 
cum sîntem noi şi despărțiți de Tatăl, ci Fiul există din El şi e nedespărțit, 
cum este strălucirea de lumină. Ei au luat. şi pildele' lui. Dionisie, adică 
izvorul şi apărarea termenului «de o fiiriță». Dar au ținut seama înaintea 
acestora de cuvîntul Mîntuitorului: «Eu şi Tatăl una sîntem» (loân, 10, 30) 


123. Paul de Samosata spunea că Hristos a fost om şi nu avea în EI decit o putere a lui 
Dumnezeu. Căci dacă nu s-ar cugeta aşa, ar fi de o ființă cu Tatăl şi cu Duhul în sensui că 
sînt trei ființe. Părinţii au respins cuvîntul «de o ființă» folosit de Paul în sensul de putere. 
De altfel toată grija lor a fost să respingă ideea lui Paul de Samosata că Hristos S-a ridicat 
la treapta de Dumnezeu de cînd S-a făcut om din Maria, adica un fel de creştere a omului 
la treapta de dumnezeu, sau la conştiinţa de dumnezeu în sensul heghelian. 

şi: «Cel ce Mă vede pe Mine vede pe Tatăl» (loan, 14, 9). De aceea au spus 
şi ei pe drept cuvint că Fiul este «de o ființă». 

Şi precum, cum am spus înainte, n-ar învinovăţi cineva pe Apostol 
pentru că a scris romanilor aşa, iar evreilor altfel, despre lege, la fel nici 
cei de acum (de la Niceea) n-ar învinovăţi pe cei de mai înainte, văzînd 
explicarea lor; nici cei dinainte nu i-ar defăima pe cei de după ei, văzînd 
explicarea lor şi trebuința pentru care au scris aşa despre Domnul. Căci 
fiecare Sinod a avut o altă cauză binecuvîntată pentru care unii au zis aşa, 
iar alţii altfel. Cei ce s-au adunat atunci şi l-au depus pe samosateanul şi 
l-au declarat eretic au făcut aceasta fiindcă acela cugeta că Fiul n-a fost 
înainte de Maria, ci a început să-Şi aibă existența de la Ea. Dar despre 
dumnezeirea lui Hristos scriind mai simplu nu s-au ocupat cu explicarea 
mai exactă a termenului «de o ființă», ci au cugetat la cuvîntul «de o 
fiinţă» aşa cum trebuia atunci. Căci toată grija lor era să înlăture ceea ce a 
născocit samosateanul şi să afirme că Fiul este înainte de toate şi n-a fost 
făcut Dumnezeu din om, ci, fiind Dumnezeu a îmbrăcat chipul de rob şi 
fiind Cuvântul, S-a făcut trup cum a spus Ioan; şi aşa au hotărît împotriva 
blasfemiei lui Paul'*. 

Iar fiindcă cei din jurul lui Eusebiu şi Arie ziceau că Fiul e dinainte de 
timpuri, dar a fost făcut şi învățau că El este una dintre creaturi şi expre- 
sia «din Dumnezeu» nu o socoteau referindu-se la Fiul adevărat al lui 
Dumnezeu, ci la creaturi, dar aplicau în acest sens şi Lui expresia «din 
Dumnezeu», necugetînd ca la unitatea Fiului cu Tatăl după ființă, nici 
după fire, ci ca la un acord în dogme şi în învățături şi aşa despărțeau şi 
înstrăinau cu totul ființa Fiului de a Tatălui, născocindu-I Lui o altă ori- 
gine decât pe Tatăl şi coborîndu-L la treapta creaturilor, episcopii adunaţi 
la Niceea, văzînd viclenia celor ce cugetau astfel şi deducînd din Scripturi 
înțelesul cuvenit, exprimîndu-l pe acesta mai clar, au folosit cuvîntul «de 
o ființă». Aceasta, pentru că să se cunoască înţelesul adevărat al Fiului ca 

- neavînd nimic comun cu cele create. Căci exactitatea termenului folosit 
de ei dă pe față prefăcătoria ereticilor cînd folosesc expresia «din Dum- 


124. Pentru creştinism nu omul se face Dumnezeu, ci Dumnezeu Se coboară luînd 
firea omului, fără să Se schimbe EI însuşi în om. Nu ajunge natura inferioară la treapta lui 
dumnezeu în sens panteist, ci iubirea supremă care e din eternitate ca Treime de Per- 
soane dumnezeieşti face ca una din aceste Persoane să coboare liber la om. Primul lucru 
nu se poate explica, al doilea explică totul. Legea nu duce prin ea însăşi la depăşirea ei, ci 
Cel mai presus de lege poate ridica peste lege pe cei supuşi ei, folosindu-se de caracterul 
mlădios al legii şi de iubire ca putere care o copleşeşte. Nu se poate ajunge Ia libertate prin 
lege, ci libertatea desăvîrşită ca iubire poate crea ființe conştiente inferioare, dotate cu 
libertate şi capabile să crească tot mai mult în libertate, putînd prin aceasta să le ridice la 
nivelul ei, dar fără să le schimbe firea. Toate ereziile născute din întîlnirea creştinismului 
cu filosofia elenă duceau spre panteismul nelibertăţii, al legii, al naturii necopleşite de spi- 
rit. Numai creştinismul crede într-un plan superior naturii supuse legilor. Nu poate fi la 
început inferiorul. Venirea lui la existenţa prin sine şi ridicarea prin el însuşi la starea 
superioară ar fi inexplicabile. La început e treapta supremă şi desăvirşită a existenței. 
Chiar faptul că inferiorul are tendința spre trepte superioare arată că la început e exis- 
tența supremă şi ca exercită o atracţie asupra existenţei inferioare. 

nezeu» şi înlătură toate arguţiile cu care îi amăgona pe cel mai simpli. Căci 
putînd folosi şi preface în mod sofistic toate, precum voiesc, numai de 
acest cuvînt se tem, căci dă pe faţă erezia lor. De aceea Părinţii au pus-o 
în scris ca un zid de apărare împotriva oricărei născociri a necredinţei lor. 


XLVI 


Iarăşi, precum am spus înainte, Fiul nu este din participare; ci toate 
cele făcute au din participare harul de la Dumnezeu, iar EI este Înțelep- 
ciunea şi Cuvîntul Tatălui. La El participă toate'*, pentru că El însuşi, 
fiind îndumnezeitorul şi luminătorul tuturor, nu este de o altă ființă decit 
Tatăl, ci de o fiinţă cu E1'*. Căci participînd la EI, participăm la Tatăl, 
pentru că El este Cuvîntul propriu al Tatălui. De aceea dacă ar îi şi El din 
participare şi nu dumnezeirea fiinţială din Tatăl şi chipul Tatălui!'”, nu 
ar îndumnezei şi E1:'%, întrucât ar fi şi El îndumnezeit!?. Căci n-ar fi.cu 
putinţă ca Cel ce are ceea ce are prin participare să dea şi el altora din 
ceea ce are prin participare'*”, pentru că nu este a lui ceea ce are, ci a celui 


ce a dat-o şi ceea ce a primit e de-abia graţia (harul) care-i dă putinţa să 
existe. 

Totuşi să cercetăm cu adevărat cauza pentru care, cum se zice, unii 
refuză termenul «de o ființă», ca să vedem dacă nu cumva din ea însăşi se 


arată Fiul ca fiind «de o ființă» cu Tatăl. Deci zic, cum aţi scris voi înşivă, 
că nu trebuie să se spună că Fiul e de o fiinţă cu Tatăl, pentru că cel ce zice 


125. Participă cineva la altcineva cînd nu se naşte din acela. Căci atunci are existența 
din fiinţa aceluia. Iar cum nenăscute din Dumnezeu nu sînt decît creaturile, numai ele au 
ceea ce au prin participarea la Dumnezeu, mai precis prin Fiul şi Cuvîntul lui Dumnezeu şi 
prin Duhul Sfint. Ele sînt pe de o parte din nimic, pe de altă parte există şi se menţin prin 
participarea la Cuvîntul lui Dumnezeu. Căci dacă ar fi din ființa Lui n-ar fi aduse la exis- 
tenţă din nimic. Creaturile vin la existenţă din nimic şi se menţin în existență numai prin 
participare la Dumnezeu. Dumnezeu le dă puterea să existe prin libertatea Lui. Cel ce se 
naşte din altul există nu prin puterea ce i-o dă acela în mod liber să existe, ci din ființa ace- 
luia. Fiul are, ca Dumnezeu, prin fire în Sine toate, fiind de o ființă cu Tatăl. Creaturile le 
au prin participarea la EL." 

126. Cele create din nimic pot exista prin participare la Fiul, pentru că El nu e din 
nimic, ci există pur şi simplu din veci ca şi Tatăl, fiind din ființa Tatălui, Care există prin 
Sine şi dă şi Fiului să existe prin El însuşi, întrucît îi dă ființa prin Sine existentă. 

127. Fiul e dumnezeirea ființială ipostaziată, adică primeşte de la Tatăl existenţa prin 
Sine, spre deosebire de creaturi care au existență prin participare la Dumnezeu. 

128. A îndumnezei e propriu Celui ce poate da şi dă altora trepte cât mai înalte din 
existența Sa care e prin Sine. Numai dacă Fiul e de o ființă cu Tatăl, participarea la El 
poate spori pînă la îndumnezeirea celor create prin El de Tatăl. 

129. Se pare că aci termenul de îndumnezeire (deonowiv) se ia în sens larg, ca fiind 
puterea prin care căpătînd creatura existența, are chiar prin aceasta ceva de la Dumne- 
zeu, fără a fi ea însăşi Dumnezeu şi neîncetind să fie din nimic, ba putind fi lăsată să fie 
roasă de nimic, să cadă în nimic. Dar creatura poate fi îndumnezeită, pentru că primeşte 
existenţa de la Dumnezeu şi nu o are de la sine. 

” 180. Nu poate da cineva prin participare existența cînd o are el însuşi prin partici- 
pare. Un om poate da existență copilului său prin naştere, sau din ființa sa, dar nu i-o 
poate da aducînd-o la existență din nimic. 

aceasta zice trei lucruri: ființa mai înainte existentă şi cei ce fiind din ea 
sînt de o ființă. Şi de aci conchid: Dacă Fiul este de o ființă cu Tatăl, e 
necesar să le preexiste o ființă din care s-au născut (amîndoi) şi să nu fie 
unul Tată, altul Fiu, ci amindoi fraţi". 

Acestea, deşi sînt nişte speculaţii proprii elinilor şi cele ale lor nu ne 
sînt necesare şi nouă, să vedem totuşi pe cei declaraţi de o ființă, socotiți 
fraţi, pentru că sînt din ființa mai înainte cugetată, dacă sînt ei de o ființă 
între ei, sau cu fiinţa din care s-au născut? Dacă sînt de o ființă între ei, 
vor fi de altă ființă şi neasemenea faţă de ființa care i-a născut'”. Şi ceea 
ce e de altă ființă se opune deoființimii. Iar dacă fiecare este de o ființă cu 
ființa care l-a născut, e vădit că cel ce s-a născut din cineva este de o ființă 
cu cel ce l-a născut. Şi nu mai e necesar să se caute trei ființe, ci numai 
dacă acesta este cu adevărat din acela. Şi chiar dacă s-ar întîmpla să nu 
fie doi frați, ci să iasă numai unul din acea ființă, din faptul că nu este şi un 
altul, nu se va declara de altă fiinţă cel ce s-a născut. 

Altfel ce am zice de fiica lui Eftaie, care era unica născută: «Şi n-a avut 
el, zice, alți copii» (Jud., 11, 34). Şi ce-am zice despre fiul văduvei, pe care 
l-a sculat Domnul din morți, care nu avea nici el vreun frate, ci era unicul 
născut. Oare nu eră fiecare de o ființă cu cel ce l-a născut? Erau, fără 

“idoială. Căci erau copii. Şi aceasta este proprie copiilor față de părinți. 
Asttel şi pe Fiul lui Dumnezeu declarîndu-L Părinții «din ființă» (Tatălui), 
cu dreptate L-au declarat şi «de o ființă». Aceasta este şi legătura pe care 
o are strălucirea cu lumina. Altfel ar urma că nici creația nu s-a făcut din 
ceea ce nu este:*. De fapt oamenii care nasc din patimă, lucrează asupra 
materiei exiștente şi altfel n-ar putea face'*". Iar dacă fapta creării nu o 


131. Prin aceasta se voia să se afirme ideea ariană că nu poate fi un Tată care nu e 
„ anterior Fiului. Şi dacă ortodocşii țin ca să fie amindoi deodată, cei doi sînt după arieni 
frați. Iar ceea ce este anterior este o ființă comună. În acest sens se poate admite că cei doi 
sint de o ființă. Dar prin aceasta arienii îşi dădeau pe față panteismul lor, care pune la ori- 
ea persoanelor o esenţă. Desigur ar fi fost cazul să li șe pună şi lor şi panteiştilor filoso- . 
lor germane întrebarea: 'dacă esența evoluează în mod. necesar spre persoană, nu e 
implicată de la început persoana în ea? Sfinţii Părinți n-au văzut niciodată, ca în Occident, 
ființa dumnezeiască existind înainte de Persoane ca izvor al lor, ci ființa dumnezeiască e, 
după ei, din veci fripersonală.. Nu există o ființă. neipostaziată. Căci dacă fiinţa dumne- 
ze e existența desăvirşită prin sine, ea trebuie să aibă şi perfecțiunea iubirii, adică să 
fie tripersonală. - si ş , i . 
132. Sfîntul Atanasie afirmă stăruitor că la Dumnezeu de deoființime. ține naşterea 
unei Persoane din alta, pentru că nu există în afară de cele două Persoane vreo ființă din 
care se nasc. E respinge prin aceasta panteismul. Dacă deci cei zişi de arieni fraţi sînt de o 
ființă, înseamnă că-unul e născut din altul. Deci nu sînt fraţi propriu zis. Şi atunci nu sînt - 
născuți amîndoi. de o altă ființă. a ; i să 
133. Din ideea că persoanele divine vin dintr-o ființă în sens. panteist, urmează că 
* orice există vine dintr-o esenţă; urmează că nici creaţia nu s-a făcut din nimic prin voia 
unui Dumnezeu personal. . - a a > Ă 
133 a. Dar oamenii nu pot crea din nimic. Ba ei nici nu pot naşte fără să se folosească 
de materia trupului, asupra căreia lucrează în mod pătimaş. Dar pentru Dumnezeu şi 

cugetăm la Dumnezeu în mod omenesc, cu atit mal mult nici nașterea nu 
trebuie înțeleasă la Dumnezeu omeneşte, nici deoființimea nu trebuie 
înțeleasă trupeşte, ci trebuie să ne depărtăm de cele făcute şi, lepădind 
chipurile omeneşti şi, simplu, toate cele sensibile, să urcăm la Tatăl, 
nedespărțind pe Fiul de Tatăl şi adăugiîndu-L la creaturile Lui. 


XLVII 


Şi iarăşi dacă, mărturisind pe Tatăl şi pe Fiul, spunem două origini 
(principii) sau doi dumnezei, ca Marcion şi Valentin, sau că Fiul are un 
alt fel de dumnezeire şi nu e chipul şi înfăţişarea (pecetea) Tatălui, ca unul 
ce provine din Tatăl, se poate spune că nu sînt asemenea. Căci astfel de 
ființe ale lor sînt cu totul străine între ele'*. Dar dacă cunoaştem o unică 
şi singură dumnezeire, cea a Tatălui, şi că Fiul e Cuvîntul şi Înţelepciunea 
Acestuia şi crezînd aşa nu zicem doi dumnezei, nu mai cugetăm unitatea 
Fiului cu Tatăl ca o asemănare a învăţăturii, ci după ființă şi adevăr'*, 
Prin aceasta nu mai zicem doi dumnezei, ci un singur Dumnezeu, fiind un 
singur fel de dumnezeire, cum este lumina şi strălucirea. Aceasta s-a ară- 
tat patriarhului Iacov, cum spune Scriptura: «I-a răsărit lui soarele cînd 
a trecut chipul lui Dumnezeu» (Fac., 32, 31). Pe Acesta văzîndu-L sfinții 


lucrarea asupra materiei şi naşterea e altfel. Materia o poate crea din nimic. De aceea nici 
în naştere nu e dependent de materie în mod pasiv sau pătimaş. În amîndouă Dumnezeu e 
liber de legi cum socoteau arienii în mod panteist. 

134. Pentru arieni, simplul fapt că Fiul e născut iar Tatăl nenăscut, face ființa Fiului 
neasemenea fiinţei Tatălui. Pentru ei această naştere a Fiului era trecerea la «creatură». 
Dar atunci şi Tatăl trece spre creatură. De fapt ei nu cunoşteau o deosebire de ființă între 
necreat şi creat. Creatul e de aceeaşi ființă cu necreatul. Există doar o diferenţă de grad şi 
de timp între esenţa ce există din eternitate şi individuaţiunile ce apar în timp. De aceea, 
nu exista, după ei, nici o diferenţă esenţială între naştere şi facere (yevvnow şi yeveaiq). E 
adevărat că afirmau o prioritate a voinței față de Fiul născut sau făcut. Dar nici această 
prioritate nu este explicabilă. Oare nu voieşte esenţa de cînd există emanațiile sale, deci 
din eternitate? Sau cum sînț aceste emanaţii produse prin voinţă şi nu printr-o lege căreia 
îi este supusă esența? Şi atunci nu dă această esenţă caracter de Tată personal? Şi atunci 
de ce nu naşte Tatăl etern pe Fiul din eternitate? Voința afirmată de arieni ca o condiție a 
naşterii sau a facerii «Fiului» era însă iluzorie. Totul decurge în «Dumnezeul» cugetat de 
ei conform unor legi. Şi totul se desfăşoară fără sens, fără vreo explicaţie posibilă şi fără 
scop. Numai făcînd distincţia reală între o naştere interioară în Sfînta Treime şi între crea- 
rea lumii din nimic, naşterea aceea care implică iubirea eternă între Persoanele divine 
explică crearea iumii din nimic şi dă lumii un scop, care e înaintarea spre deplina înfiere a 
persoanelor create de către Tatăl iubitor prin Fiul iubit. : 

135. Marea taină care dă sens vieții noastre şi lumii este că există o unitate de ființă 
între Tatăl şi Fiul, deci un singur Dumnezeu, pentru că e o singură dumnezeire şi o singură 
origine şi totuşi mai multe din veci iubitoare între ele. Iubirea explică unitatea Persoanelor 
divine şi deosebirea lor, dar şi deosebirea lumii de Dumnezeu şi legătura ei cu El. Arianis- 
mul părea că desparte pe Fiul de originea supremă. De fapt el le confunda pe toate în 
aceeaşi esenţă. Sfintul Atanasie, deşi foloseşte pentru Fiul expresia «din ființa Tatălui», 
punea la originea tuturor Persoana Tatălui. Dar tot spunînd că Fiul e «din ființa Tatălui» 
asigura şi unitatea între Fiul şi Tatăl şi deosebirea creaţiei de Dumnezeu cel Unul în 
Treime, fără să o dezlege de El. 


NPÎINTUL ATANASIE CEL MARE 


prooroci şi înțelegind al cui Fiu şi Chip este, ziceau: «S-a făcut Cuvintul 
lui Dumnezeu către mine» (Isaia, 38, 4; ler., 1, 2, 4, 11 etc.). Şi cunoscînd 
pe Tatăl cel ce se vede şi se descoperă în E], îndrăzneau să spună: «S-a 
arătat mie Dumnezeul părinților noştri, Dumnezeul lui Avraam şi al lui 
Isaac şi al Iacov» (leş., 3, 16). Acestea aşa fiind, pentru ce pe Cel ce este 
una cu Tatăl şi arată aşa cum e Tatăl, după asemănare şi după dumnezei- 
rea cea una, ne ferim să-L declarăm «de o ființă» (6phoooiov)? Dacă n-ar 
avea, precum s-a zis de multe ori, propria ființă a Tatălui, nici asemăna- 
rea Fiului, bine am face să ne ferim. Dar dacă El este cea mai proprie 
putere luminătoare şi creatoare a Tatălui, fără de care Acesta nici nu 
creează, nici nu este cunoscut'* (căci toate s-au înfiinţat prin EI şi în El), 
pentru ce, ştiind acest lucru, refuzăm să spunem cuvîntul care-L 
exprimă? Căci ce altceva este aşa de mult de o fire şi de o ființă cu Tatăl ca 
E1? Căci n-a luat Dumnezeu pe cineva străin ca Fiu, avînd nevoie de El ca 
de un slujitor'*; nici nu sînt făpturile egale în demnitate cu Creatorul, ca 
“să fie cinstite acestea ca El, sau să socotim că acestea şi Tatăl sînt una'*. 
Sau cine ar îndrăzni să despartă şi să spună că soarele şi strălucirea sînt 
două lumini? Sau că sînt o alta şi o altă fiinţă, sau că strălucirea se adaugă 
şi nu e simpla şi curata strălucire a soarelui? Soarele şi strălucirea sînt două 
lucruri deosebite, dar lumina e una, pentru că este născută din soare'*. 


136. Fără Cuvîntul, Dumnezeu nu S-ar îi manifestat într-un mod care produce şi pro- 
movează cunoaşterea şi în lume n-ar fi nici un sens, pentru că n-ar fi raţiunile imprimate 
de El în toate şi rațiunea umană cea după chipul Cuvîntului, care să le cunoască pe toate. 
Fără Cuvîntul totul ar fi fără sens. Cuvîntul dă lumii nu numai un sens static, ci pune în 
oameni aspiraţia spre relația mereu mai adîncită cu Dumnezeu ca Tatăl, pentru că El a 
i în ea chipul Său, chipul Cuvîntului şi al Fiului, ca model al creațiunii chemate la 
înfiere prin dialog. Sensul lumii n-ar fi deplin fără acest dihamism al ei. Dar prin aceasta 
Dumnezeu Se face cunoscut şi ca Tată. La fel, fără Cuvîntul şi Fiul, Dumnezeu n-ar fi avut 
un motiv să creeze lumea şi nu i-ar fi putut da acesteia un sens şi un scop. lar o lume fără 
sens este o realitate inutilă. Creştinismul vede toată existența creată imprimată de rațiune 
şi de sens şi deci chemată la dezvoltare infinită. 

137. Aceasta ar însemna iarăşi o neputinţă a lui Dumnezeu de a crea lumea prin Sine, 
iar pe de altă parte subordonarea Lui sub o lege inexplicabilă. Arianismul nu poate ieşi 
din panteismul fără sens, oricit ar încerca să distingă pe «Fiul» ca creatură de Dumnezeu 
ca Creator, sau tocmai de aceea. Ultimul sens al creaţiunii nu poate fi în ceva ce face parte 
din ea. 

138. În aceste cuvinte sfîntul Atanasie demască direct panteismul arian. Dacă Dumne- 
zeu are nevoie ca să creeze lumea de o creatură superioară, înseamnă că El are nevoie de 

uterea unei creaturi, că deci nu e mai puternic decît creatura, că e supus şi EI, şi 
impreună cu El sîntem supuşi şi noi, legilor fără sens ale lumii acesteia. Nu cunoaştem un 
Dumnezeu transcendent, capabil să ne mîntuiască din acest circuit fără sens închis în sine. 

139. Arienii au alternativa: sau confundă creația cu «Dumnezeu», dacă «Fiul» de care 
Dumnezeu are nevoie ca să o creeze este creatură; sau despart total pe Fiul şi deci şi 
lumea de Tatăl, ca aparținînd la două planuri nelegate între ele. Ei însă fug de această 
alternativă, menţinindu-se într-un echivoc şi negîndind lucrurile pînă la capăt prin ascul- 
tarea de porunca raţiunii. Acest echivoc e propriu oricărui panteism, care ar vrea să dis- 
tingă esența fumdamentală de lume, dar nu o poate scoate de sub aceleaşi legi. Numai 
'Treimea scapă gîndireu de echivoc şi de inconsistență. Căci Ea cunoaşte un Dumnezeu 


DESPRE SINOADE 


Aşa fiind, ba încă şi mai neîmpărțită firea Flului de a Tatălui şi dumnezei- 
rea neadăugîndu-se din afară Fiului, ci dumnezeirea părintească fiind în 
Fiul, încât cel ce vede pe Fiul vede în El pe Tatăl, pentru ce fiirid Fiul ast- 
fel, n-ar putea fi declarat de o ființă? : 


XLVIII 

Dar ajung acestea să vă convingă să nu învinovăţiţi pe cei ce spun că 
Fiul este de o ființă cu Tatăl. Totuşi să cercetăm cuvîntul «de o ființă» 
(6uoodotov) în el însuşi, ca să ştim de trebuie să spunem în general că Fiul 
este de o ființă şi dacă e cuvîntul propriu şi potrivit care se poate spune 
despre Fiul. De fapt ştiţi şi voi şi nu se îndoieşte cineva că cuvîntul ase- 
menea (Guoiov) nu se spune despre fiinţă, ci despre chipuri şi calități. Căci 
despre ființe nu se spune cuvîntul asemănare, ci identitate. De un om se 
spune că e asemenea altui om nu după ființă, ci după chip şi înfăţişare. 
Căci după ființă sînt de o fire. Şi iarăşi de om nu se spune că e neaseme- 
nea cîinelui, ci de altă natură. Deci pe de o parte se spune de cineva că e 
de o fire şi de o fiinţă, pe de alta, de o altă fire şi de altă ființă. De aceea şi 
cel ce zice de cineva că e asemenea după ființă, spune că e asemena prin 
participare'“. Căi asemănarea este o calitate care se adaugă ființei. Iar 
aceasta este ceva propriu făpturilor. Căci acestea se aseamănă cu Dum- 
nezeu prin participare. Fiindcă zice: «Iar cînd se va arăta, asemenea Lui 


vom fi» (I loan, 3, 2). Adică vom fi asemenea nu în fiinţă, ci în filiație, de 
care ne vom împărtăşi de la EI'“. Dar dacă declarați şi pe Fiul Fiu din par- 


ticipare puteţi spune şi că e de o ființă asemănătoare'“ 


„Dar prin aceasta 
„ transcendent legilor lumii, avînd în iubirea Sa interioară plinătatea proprie, dar putind şi 
” crea în mod liber lumea spre a o conduce la plinătatea de viaţă în iubirea Lui de Tată 
suprem şi de Frate suprem al oamenilor, identic cu Fiul Tatălui. - 

Numai 'Treimea uneşte fără să confunde pe Tatăl şi pe Fiul ca lumina cu strălucirea, 
Fiul născîndu-se etern din Tatăl; numai Ea face posibilă prin aceasta o distincţie reală 
între Dumnezeu suficient Sieşi şi lume, dar o face pe aceasta totodată operă liberă şi iubită 
a lui Dumnezeu cel în Treime. În arianism, Dumnezeu şi lumea sînt unite şi distinse în 
mod echivoc, ca în orice panteism. Credinţa în Treime le distinge în mod clar, dar face 
lumea dependentă tot în mod clar de Dumnezeu şi-i asigură fericirea în iubirea Lui. Trei- 
mea asigură unitatea şi distincția în Dumnezeu'şi legătura şi distincţia între Dumnezeu şi 
lume. Iubirea uneşte, dar nu-confundă. lar iubirea e acolo unde sînt persoane şi unde totul 
vine din persoane şi pentru persoane. 

140. Nu e o contrazicere între a zice că cineva este asemenea după ființă, şi că are ase- 
mănarea după participare, pentru că aceasta e asemănarea ce o are el cu altul după ființa 
sa: asemănarea pei pptiripare, Mai jos, în text, se spune că e propriu făpturilor să fie 
asemenea cu Dumriezeu prin participare. Aceasta ţine de ființa lor: să fie asemenea cu 
Dumnezeu prin participare. Ele n-ar putea avea ființa pe care o au, dacă n-ar avea-o prin 
participare la Dumnezeu. Ele nu există în modul propriu ființei lor decit fiind asemena lui 
Dumnezeu prin participare. Fiinţa lor nu e identică cu ființa lui Dumnezeu, dar ea are o 
asemănare cu aceea prin participare. : 

141. Ca ființă sîntem deosebiți de Dumnezeu, dar sîntem asemenea ca fii cu El ca Fiu. 
Prin ființă sîntem din nimic. Dar avem o existență asemănătoare cu existența Lui, din 
puterea Lui. Puterea Lui ne dă asemănarea cu El, dar nu identitatea în fiinţă. 

142. Se poate vorbi nu numai de o asemănare în vreo calitate, ci şi în ființă. Căci ase- 
mănarea în ființă nu înseamnă identitate în ființă (6poo6ooc nu'e 6uonboiwnc). Prin aceasta 


SFÎNTUL ATANASIE CEI, MARE 


nu mai e declarat adevărul, nici lumina, nici Dumnezeu prin fire. Căci 
cele din participare nu se zic asemenea fiindcă sînt adevărul, ci fiindcă au 
asemănarea cu adevărul!“. De aceea pot şi cădea şi pot fi private de parti- 
ciparea proprie celor ce participă. Iar aceasta este iarăşi propriu creaturi- 
lor şi făpturilor. Deci este absurd a spune că e Fiu din participare Cel ce e 
în adevăr Fiul, lumina , Înţelepciunea, Dumnezeu. Fiind prin fire şi nu 
prin participare, nu 1 se poate spune că e de o ființă asemănătoare 
(6uovoţorov), ci de aceeaşi ființă (opioovotov). lar aceasta nu o poate spune 
cineva şi despre alţii. Căci s-a arătat că termenul «asemenea» nu se poate 
aplica ființelor :1. Căci cum nu ar îi lucru prostesc, sau chiar mai grav să 
se spună despre Fiul aceasta şi nu mai degrabă că e «de o ființă»? 
XLIX ai 

De aceea şi Sinodul din Niceea bine a scris ceea ce trebuia să spună că 
Fiul este «născut din ființa Tatălui» şi este «de o ființă». Aceasta învățind-o şi 
noi, nu ne luptăm cu umbrele, cunoscând prea bine că cei ce au scris aşa 
nu au răstălmăcit adevărul, ci au apărat adevărul şi dreapta credință în 
Hristos şi au condamnat hulele arienilor maniaci împotriva Lui, mărturi- 
sind credința adevărată. Căci cei ce zic că e neasemenea şi de o altă ființă 
nu exprimă pe adevăratul Hristos, ci-vreuna din făpturi şi pe un fiu făcut 
şi adoptat, cum gîndesc ereticii. Iar noi zicîndu-l de o ființă fără nici o 
împotrivire, exprimăm pe Fiul adevărat, născut din Tatăl, chiar dacă duş- 
manii lui Hristos se înfurie de aceasta. Acestea cunoscîndu-le eu şi auzin- 
du-le din convorbirile celor cuminţi, le-am scris aci pe scurt. lar voi;rămi- 
nînd pe temelia-apostolilor şi ţinînd predaniile Părinților, rugaţi-vă ca să 
înceteze odată toată vrajba şi aprinderea cea rea şi să fie dispreţuite spe- 
culațiile nebune ale ereticilor şi să dispară erezia defăimată şi de oameni 
ucigătoare a arienilor şi să lumineze din nou inimile tuturor adevărul, ca 
să grăiască şi să cugete toţi pretutindeni la fel, ca, nemairămînînd nici o 
blasfemie ariană, să se zică şi să se mărturisească în toată Biserica: «Un 
Domn, o credinţă, un Botez» (Efes. 4, 5) întru Hristos lisus, Domnul nos- 
tru prin Care fie slava şi stăpînirea Tatălui în vecii vecilor. Amin. 


sfintul Atanasie vădea marea eroare a celor ce spuneau că Fiul e de o ființă asemănătoare 
cu a Tatălui. Asemănarea se poate întinde pe multe trepte. De o ființă asemănătoare cu 
Dumnezeu sîntem noi, cei creați. Prin aceasta Fiul e considerat creatură. lar asemănarea 
în fiinţă e prin participare la puterea lui Dumnezeu, nu prin unitatea în ființă cu EL, sau 
prin naştere. 

143. Altceva este adevărul şi altceva, asemănarea cu adevărul. Adevărul real şi prin 
excelenţă al existenţei este Dumnezeu. Creatura nu e adevărul, sau nu existenţa în sensul 
propriu, inepuizabilă prin sine, ci numai asemănătoare acelei existenţe reale, fără putință 
de micşorare sau de epuizare, sau adevărului. Cel adevărat nu e asemenea adevărului, ci 
adevărul însuşi. 

144. Nu se poale spune de fiinţa Tatălui şi de a Fiului că sînt asemenea, ci că Tatăl şi 
Fiul sînt de o îiință. 


DEAPRE BINOADK 


L 


După ce am scris Despre sinoade, am aflat că prea necredinciosul 
Constanțiu a scris către episcopii ce aşteptau în Rimini. Silindu-mă deci 
să am nişte copii de la fraţii adevăraţi, v-am trimis şi vouă, odată cu 
"căpiile, răspunsul episcopilor!“, ca să cunoaşteţi pe de o parte viclenia 
necredincioasă a împăratului, pe de alta, tăria neclintită în adevăr a voin- 
ţei episcopilor. 


Traducerea epistolei împăratului Constanțiu Augustus Biruitorul, 
Gloriosul, tuturor episcopilor întruniţi în Rimini 
Cunoaşte şi Bunătatea voastră grija noastră de pînă acum pentru 
legea dumnezeiască şi prea respectată. Dar acum n-am putut încă vedea 
pe cei 20 de episcopi trimişi de sinodul vostru ca soli ai voştri. Căci ni se 
impunea o expediţie urgentă împotriva barbarilor. Şi, precum ştiţi, tre- 
buie ca sufletul să fie curat de toată grija pentru a se ocupa cu cele ale legii 
dumnezeieşti. Drept aceea am poruncit episcopilor să aştepte în Adria- 
nopol întoarcerea noastră ca, după ce se vor rîndui ţoate cele publice, să 
putem asculta şi cerceta cele ce ni le vor supune. Să nu pară deci greu. 
vouă care sînteți tari să aşteptaţi întoarcerea lor, ca după ce vor aduce 
răspunsurile noastre să puteţi duce la capăt cele ce aparţin Bisericii uni- 
versale. Acestea le-au primit episcopii, aduse de trei soli. 
Traducerea epistolei episcopilor 
Doamne, Prea-iubitorule de Dumnezeu Împărate, am primit scrisoa- 
rea ta, care ne vesteşte că datorită urgenţei treburilor publice, n-aţi putut 
să vedeți pe solii noştri şi ne porunciţi să aşteptăm întoarcerea lor pînă 
cînd Binecredincioşia ta va afla de la ei cele hotărite de noi, potrivit înain- 
taşilor noştri. Dar mărturisim şi afirmăm şi acum prin această scrisoare 
__că nu vom renunţa nicidecum la hotărîrea noastră. Aceasta am poruncit 
şi solilor noştri să vă spună. Cerem deci să porunciți să se citească cele 
din scrisoarea smereniei noastre seninei tale atenţii. Dar să primeşti cu 
bunăvoință şi cele ce le-am poruncit solilor noştri. Căci bunătatea ta vede 
împreună cu noi cîtă tristeţe şi durere este că, în timpurile Prea Fericirii 
tale, atitea Biserici sînt fără episcopi'“. De aceea cerem iarăşi iubirii tale 
de oameni, Doamne, Prea-iubitorule de Dumnezeu Împărate, ca înainte 
de înăsprirea iernii, dacă place Binecredincioşiei tale, să porunceşti să ne 
întoarcem la Bisericile noastre ca să putem înălța, împreună cu popoa- 
rele noastre, Atotţiitorului Dumnezeu şi Stăpînului şi Mîntuitorului 
nostru Hristos, Fiul Lui cel Unul Născut, rugăciunile obişnuite pentru 
Împărăţia Ta, precum am făcut totdeauna şi facem şi astăzi. 


145. Acest capitol e adăugat după terminarea acestei scrieri Despre sinoade, alcătuită 
în toamna anului 359. 

146. Aceasta se întîmpla pentru că ținea pe episcopi departe de Bisericile lor pînă se 
vor hotări să semneze documentul ce-l va aduce de la împărat grupul episcopilor arieni. 


CATRE EPICTET, 
EPISCOPUL CORINTULUI 


(col. 1049 - 1069) 


Domnului şi prea iubitului meu frate 
şi prea doritului împreună-liturghisitor 
Episcopului Epictet, 
Atanasie, bucurie în Domnul . 


1 


Eu socoteam că toată deşarta vorbărie a tuturor ereticilor va înceta 
odată ce a avut loc Sinodul de la Niceea. Căci credința mărturisită în el de 
Părinţi, potrivit dumnezeieştilor Scripturi, ajunge ca să răstoarne toată 
necredința şi să susţină dreapta credinţă în Hristos. De aceea, ţinîndu-se 
şi acum diferite sinoade în Galia şi în Spania şi în marea Romă, toţi cei ce 
s-au adunat în ele au dat anatemei în unanimitate, ca mişcaţi de un singur 
Duh, cele ale lui Arie, adică pe Auxentie din Mediolan, pe Ursachie şi 
Valens şi pe Gaius din Panonia. Şi au scris pretutindeni (pentru că-aceş- 
tia şi-au inventat şi atribuit lor nume de sinoade), să nu se numească în 
Biserica universală nici un alt Sinod decît cel adunat în Niceea, care a 
biruit orice erezie şi cu deosebire pe cea ariană, pentru care s-a adunat 
mai ales atunci acest Sinod. Cum măi încearcă deci încă unii după atît de 
mari hotărîri să le mai pună în discuţie şi să caute altele? Dacă aceştia sînt 
arieni, nu e nici o mirare că ei le defăimează pe acelea, auzindu-le cu 
urechi de elini (păgîni). Căci «idolii păgînilor sînt argint şi aur, lucruri ale 
miinilor omeneşti» (Ps. 113, 4). Ei socotesc nebunie învăţătura despre 
dumnezeiasca cruce. lar dacă, voind să surpe prin cercetare cele arătate 
de Părinţi, par să creadă drept şi să le iubească pe acelea, nu fac altceva 
decit să adape pe aproapele cu apă tulbure (Avac., 2, 15), susținînd o 
ceartă de cuvinte fără nici un folos, sau spre pieirea celor simpli. 


1, Scrisă în jurul anului 371 (P. G. 26, 1049, nota 91). 


CĂTRE KPICTEL 


II 


Le scriu acestea, citind Memoriile trimise de Binecredincioşia ta, care 
ar fi fost de folos nici să nu fie scrise, ca să nu rămină nici măcar vreo 
amintire despre ele celor de mai tîrziu. Căci cine a auzit astfel de lucruri 
vreodată? Cine le-a predat, învățind pe alţii, sau le-a primit de la alții? 
«Căci din Sion va ieşi legea lui Dumnezeu şi Cuvîntul Domnului din leru- 
salim» (Isaia, 2, 3). Dar acestea de unde au ieşit? Ce iad a născocit să 
spună că trupul cel din Maria este de o ființă (6uoovoov) cu dumnezeirea 
Cuvîntului, sau că Cuvîntul S-a prefăcut în carne, în oase, în păr şi în tru- 
pul întreg şi S-a preschimbat din firea Sa? Şi cine a auzit în Biserică, sau 
în general de la creştini, că Domnul a purtat un trup închipuit şi nu după 
fire? Sau cine a ajuns la atita necredinţă, încât să spună şi să cugete că 
însăşi dumnezeirea cea de o ființă cu Tatăl s-a tăiat împrejur şi s-a făcut 
din desăvirşită, nedesăvirşită? Şi că ceea ce s-a pironit pe lemn n-a fost 
trupul, ci însăşi ființa creatoare a Înţelepciunii? Sau cine auzind că nu din 
Maria, ci din fiinţa Lui Şi-a făcut Cuvintul Sieşi un trup pătimitor, ar mai 
numi creştin pe cel ce spune acestea? Cine a născocit această impietate 
neîngăduită? Sau cui i-ar fi venit măcar în minte să spună că cel ce zice că 
trupul Domnului e din Maria nu mai cugetă în dumnezeire o Treime, ci o 
pătrime? Şi că pentru a evita aceasta cei ce cugetă aşa spun că trupul pe 
care l-a îmbrăcat Mîntuitorul din Maria este din ființa Treimii. De unde 
au scos iarăşi unii impietatea egală cu cele de mai înainte, ca să spună că 
trupul nu e mai tinăr decît dumnezeirea Cuvîntului, ci e coetern cu El, 
fiindcă s-a constituit din ființa Înţelepeiunii? Şi cum au îndrăznit unii, 
care-şi mai zic creştini, să pună la îndoială faptul că Domnul născut din 
Maria este Fiul lui Dumnezeu prin ființă şi fire, iar după trup este din 
sămiînţa lui David şi din trupul Sfintei Maria? Cine sînt cei ce s-au făcut 
atît de îndrăzneți, încît să spună că Hristos care a pătimit cu trupul şi s-a 
răstignit, nu este Domnul şi Mîntuitorul şi Dumnezeu şi Fiul Tatălui? Sau 
cum vor să se numească creştini cei ce spun că Cuvîntul a venit la un 
om sfint ca la unul dintre prooroci şi nu S-a făcut El însuşi om, Care a luat 
din Maria trupul, ci altul este Hristos şi altul Cuvîntul lui Dumnezeu cel 
care este Fiul Tatălui dinainte de Maria şi dinainte de veci? Sau cum pot fi 
creştini cei ce zic că altul este Fiul şi altul Cuvîntul lui Dumenezeu? 


III 


Acestea erau spuse în Memorii, variate între ele, dar avînd un unic 
înțeles şi o singură tendință spre necredinţă. Totuşi se deosebesc şi se 
luptă între ei cei ce se laudă pe de altă parte cu mărturisirea Părinților 
stabilită la Niceea. Iar eu am admirat dreapta ta credință răbdătoare, care 
nu le-a impus tăcere celor ce spun acestea, dar le-a predat credința, ca, 

sau ascultînd să se liniştească, sau împotrivindu-se să fie socotiți eretici. 
Căci cele spuse (în Memorii) nu e îngăduit creştinilor nici a le grăi, nici a le 
auzi, ci a le socoti străine în tot chipul învăţăturii apostolice. De aceea şi 
eu am făcut să fie scrise în Epistolă cele ale acelora; în mod dezvelit, ca fie 
şi numai auzindu-le cineva să vadă ruşinea şi lipsa lor de evlavie. Şi deşi 
ar trebui condamnată şi dată pe față mai pe larg nebunia celor ce au gîn- 
dit acestea, e bine ca Epistola să se oprească numai la acestea şi să nu 
scrie nimic mai mult. Căci nu e necesar a dezgoli şi iscodi mai mult uritele 
gînduri arătate aşa de vădit, ca să nu fie celor iubitori de sfadă pricinui- 
toare de îndoieli. Ci ajunge să li se răspundă numai aceasta şi să li se 
spună că nu sînt ale Bisericii universale, nici n-au cugetat Părinţii aces- 
tea. Dar ca să nu ia născocirea răului, din tăcerea totală, pretext de neru- 
şinare, e bine să li se amintească totuşi puţin din dumnezeieştile Scrip- 
turi. Poate că ruşinîndu-se astfel, se vor opri din născocirile lor murdare. 


IV 


De unde v-a venit, deci, să spuneţi că trupul este de o ființă cu dumne- 
zeirea Cuvîntului (căci e bine a începe de la aceasta, ca arătindu-se cât de 
nebunească este această afirmare, să se vadă că şi toate celelalte sînt la 
tel)? Ea nu poate veni din dumnezeieştile Scripturi, căci ele zic că Dum- 
nezeu însuşi a fost în trup. Dar şi Părinţii care s-au adunat la Niceea n-au 
spus că trupul, ci că Fiul este de o fiinţă cu Tatăl. Numai de Acesta au 
spus că e din ființa Tatălui, iar trupul au mărturisit că e din Maria, urmînd 
iarăşi Scripturilor. Deci, sau tăgăduiţi Sinodul din Niceea şi le spuneţi 
acestea ca eretici, sau, dacă voiţi să fiți fiii Părinților, nu cugetaţi altele 
decit acelea pe care le-au scris ei. Căci şi din aceaşta se poate vedea cât de 
absurdă este această afirmare: dacă Cuvîntul este de o ființă cu trupul ce 
îşi are natura din pămînt, iar Cuvîntul este de o ființă şi cu Tatăl, după 

“mărturisirea Părinților, va fi şi Tatăl de o ființă cu trupul făcut din 
pămînt. Atunci de ce mai disprețuiţi pe arieni, care spun că Fiul este crea- 
tură, cînd voi spuneţi că şi Tatăl este de o ființă cu creaturile, ba trecînd în 
altă impietate ziceți că Cuvîntul S-a prefăcut în trup şi oase şi păr şi nervi 
şi în tot trupul şi că Şi-a schimbat firea Sa? Rămîne doar să spuneți pe 
față că El S-a făcut din pămînt. Căci din pămînt e firea oaselor şi a între- 
gului trup. De unde v-a venit o atit de mare nebunie ca să vă luptaţi şi cu 
voi înşivă? Căci spunînd că trupul e de o ființă cu Cuvîntul, indicaţi pe 
unul din altul. Şi spunînd că s-a preschimbat în trup, născociţi preschim- 
barea Cuvântului însuşi. Dar cine vă va mai suporta fie şi numai să spu- 
neţi acestea? Căci întreceți prin necredința voastră orice erezie. Şi dacă 
Cuvîntul e de o fiinţă cu trupul, e de prisos să se mai amintească de Maria : 
şi de trebuinţa de ea. Căci trupul poate fi etern deci dinainte de Maria, | 
precum este şi Cuvîntul însuşi care, după voi, este de o ființă cu trupul. 


CĂTRE KPICTET 


La ce mai este atunci necesară venirea Cuvintului, ca să îmbrace ceea ce e 
de o ființă cu EI, sau ca preschimbiîndu-ŞI firea Sa să Se facă trup? Căci 
nu ia dumnezeirea ce este al ei, ca să îmbrace ceea ce e de o ființă cu ea. 
Nici n-a luat Cuvîntul, Care a răscumpărat păcatele celorlalți, păcatul, ca 
preschimbîndu-Se în trup să Se aducă pe Sine jertfă pentru Sine şi să Se 
răscumpere pe Sine?. 


vV 


Dar nu este aşa. Să nu fie! Căci Apostolul zice că «a luat sămînţa lui 
Avraam; pentru aceea trebuia să Se facă în toate asemenea fraților» 
(Evr., 2, 16-17) şi să ia un trup asemenea celui al nostru. Pentru aceea se 
supune cu adevărat Maria, ca El să-Şi ia cu adevărat trupul din ea şi ca 
să-L aducă pe El ca trup propriu pentru noi. Aceasta a arătat-o Isaia cînd 
a zis, proorocind: «lată Fecioara» (7, 14). lar Gavriel e trimis la ea nu 
simplu ca la o fecioară, ci ca la «o fecioară logodită cu bărbat» (Luca, 1, 
217), ca din logodnă să se arate că Maria a fost cu adevărat om. De aceea 
Scriptura spune că a şi născut. Căci zice: «Şi a născut» (Luca, 2, 7); şi au 
fost fericiţi sînii care L-au alăptat (Luca , 11, 27) şi a adus jertfă după naş- 
tere (Luca, 2, 23). lar toate acestea au fost semne că a născut ca fecioară. 
Şi Gavriel i-a binevestit ei cu exactitate, nu spunînd simplu «Cel ce se 
va naşte în tine», ca să nu cugete că îşi aduce în ea trupul din afară, ci 
«din tine» (Luca, 1, 29), ca să se creadă că Cel născut este din ea prin fire, 
dovedindu-se astfel în mod vădit şi firea. Căci era cu neputinţă ca 
Fecioara să dea lapte fără să nască şi era cu neputinţă să se hrănească cu 
lapte un trup care nu s-a născut mai înainte prin fire. Acest trup a fost 
tăiat-împrejur în a opta zi, pe acesta l-a primit în brațe Simeon; acesta a 
fost în stare de pruncie şi a crescut, a ajuns la vîrsta de 12 ani şi de 30 de 
ani. Căci nu s-a tăiat-împrejur ființa Cuvîntului, preschimbîndu-se, cum 
au născocit unii. Fiindcă ea este neschimbabilă şi cu neputinţă de prefă- 
cut. Căci Insuşi Mântuitorul zice: «Vedeţi, că sînt Eu şi nu Mă schimb» 

2. Opinia din ultimele două propoziţii este o opinie nestoriană. Ceea ce s-a afirmat în 
propoziţiile anterioare e o opinie monofizită, întrucît, după combaterea ce i-o face sfintul 
Atanasie, trupul luat din Maria nu e real. Dacă ar fi real, ar fi o opinie panteistă. Astfel spre 
sfîrşitul vieţii sfintul Atanasie va preciza învățătura Bisericii şi faţă de abaterile hristolo- 
gice ce se vor defini mai tîrziu în erezia monofizită şi nestoriană, care amîndouă înseamnă 
o anulare a valorii creaţiei şi o lăsare a ei în starea nemiîntuită, sau un dualism de nedepăşit 
şi o mărginire a dumnezeirii. Numai credința creştină vede pe Dumnezeu ca Dumnezeu 
adevărat, dar totodată şi valoarea eternă a creațiunii, asigurată prin atotputernicia iubi- 
toare a lui Dumnezeu. Sfintul Atanasie a fost ochiul clar văzător al creştinismului în acel 
moment de răscruce al lui, cind avea să se limpezească raportul lui cu folosofiile panteis- 
țe şi dualiste ale lumii păgâne, care degradau pe Dumnezeu într-o esenţă impersonală sau 


îi mărgineau, luîndu-l puterea Dumnezeului creator şi mîntuitor, sau a Dumnezeului ade- 
vărat, suficient Sieşi, dar şi atotputernic şi iubitor. 

(Mal. 3, 6). lar Pavel scrie: «lisus Hristos ieri şi astăzi şi în veci Acelaşi» 
(Evr., 13, 8). Dar în trupul tăiat-împrejur, purtat, care mînca şi bea şi obo- 
sea şi a fost pironit pe lemn şi a pătimit, era Cuvîntul netrupesc al lui 
Dumnezeu. Acest trup a fost pus în mormînt, cînd Cuvîntul însuşi a ple- 
cat, fără să se despartă de el, ca să vestească şi duhurilor din închisoare, 
cum a zis Petru (1 Petru, 3, 19). 


VI 


Ceea ce arată şi mai mult nebunia celor ce spun că Cuvîntul S-a prefă- 
cut în oase şi carne, e aceasta: Dacă ar fi fost aşa, nu ar fi fost trebuință de 
mormânt, căci trupul ar fi plecat prin sine însuşi să vestească duhurilor 
din iad. Dar a plecat Cuvîntul însuşi să vestească, iar trupul înfăşurat de 
Iosif în giulgiu a fost depus în Golgota (Matei, 15, 1). Aşa s-a arătat tutu- 
ror că trupul nu era Cuvîntul, ci era trupul Cuvîntului. Pe acesta, înviat 
din morți, l-a pipăit Toma şi în el a văzut urmele cuielor (Ioan, 20, 25), pe 
care le-a răbdat însuşi Cuvîntul, văzîndu-le pironite în trupul propriu şi 
pe care putînd să ie împiedice nu le-a împiedicat, ba Cuvîntul netrupesc 
Şi-a şi făcut proprii ca ale Sale cele proprii trupului (Eavro5). De fapt cînd 
trupul Lui e lovit de slujitor, a zis ca Cel ce suferea El însuşi: «Pentru ce 
Mă loveşti?»* (loan, 18, 23). Şi Cuvîntul fiind de nepipăit în firea Lui, 


3. Avem aci termenul «idonoitro» (Şi-a făcut proprii cele ale trupului), pe care şi l-a 
însuşit sfîntul Ciril din Alexandria, ca explicaţie a relației dintre ipostasul divin şi firea 
omenească asumată de El. Sfîntul Atanasie pune astfel baza combaterii teologice a nesto- 
rianismului şi monofizismului. Prin aceasta se salvează pentru gîndirea teologică taina 
întrupării sau unirii după ipostas a Cuvîntului dumnezeiesc cu firea omenească. E o taină 
pentru înţelegere felul în care pe de o parte nu Cuvintul e străpuns de cuie, ci trupul; dar 
pe de alta, că trupul e al Cuviîntului şi Cuvîntul Îşi face ale Sale pătimirile trupului Său pe 
care Şi l-a făcut propriu. Nu sufletul nostru e tăiat în timpul unei operaţii, dar sufletul 
sirnte ca durere a sa ceea ce se săvîrşeşte cu trupul. Se afirmă astfel atit distincţia lui Dum- 
nezeu de creatură, cît şi asumarea de către Dumnezeu a vieții creaturii, ca şi îndumnezei- 

. rea ei de către EI. Dar cine poate lămuri felul cum se realizează această «însuşire» de 
către Dumnezeu a vieţii noastre? Cine poate explica în ce constă această punte de la una la 
alta şi cum e ea posibilă? Dacă o explicație pentru însuşirea de către om a celor dumne- 
zeieşti ar putea da faptul că omul e după chipul lui Dumnezeu, cum Îşi poate însuşi Dum- 
nezeu cele omeneşti? Poate în baza faptului că acestea Îl au pe EI ca Creator? 

'Teologia apuseană contemporană găseşte inacceptabilă ideea patristică a «nepătimi- 
rii» (âr&dew) lui Dumnezeu, vrînd să-L vadă pe Dumnezeu participînd la durerile ome- 
neşti. Dar pentru justa împăcare a ideii că Dumnezeu nu e supus din neputinţă durerilor 
cu ideea că totuşi le poate suporta prin voia Sa iubitoare, ar trebui stăruit în analizarea 
sensului ideii de «însuşire» de către Dumnezeu a celor omeneşti. La noi, dar şi la Hristos, 
e implicată aci taina unităţii persoanei, care nu poate despărți de experiența sa cele ale 
trupului de cele ale sufletului, sau cele ale dumnezeirii de cele ale umanităţii (la Hristos). 
Unitatea persoanei care trăieşte în această unitate experienţele ei venite prin suflet şi trup 
sau trăite de dumnezeire şi de unmanitatea asumată, se exprimă prin «eu» trăit la nomi- 
nativ şi la acuzativ. Fiul lui Dumnezeu S-a spălat E! însuşi, sau a fost bătut El însuşi, deşi 
Şi-a spălat sau I-a fost bătut trupul. Dumnezeu coboară la cele ale noastre pînă acolo că El 
le trăieşte ca pe ale Sale. Dar cum e posibil aceasta să o simtă aceasta ceilalți oameni al 
căror ipostas e numai omenesc? Sau poate e într-un anumit fel, ca orice om, în raport cu 
ceilalţi? Căci după intrupare a intrat în circuitul uman al oamenilor în general. Ştiinţa 
poate cunoaşte prin metoda ci părţile despărțite, dar nu taina unității dintre ele. 

totuşi a zis: «Spatele Meu L-am dat spre biciuiri şi obrajii Mei spre loviri. 
Şi fața Mea n-am întors-o de la ruşinea scuipărilor» (Isaia, 1, 6). Căci cele 
ce le pătimea trupul omenesc al Cuvintului, acelea, fiind Cuvîntul 
împreună cu el, le referea la Sine însuşi, ca să putem participa la dumne- 
zeirea Cuvântului“. Şi era un lucru minunat (un paradox: o unire a contra- 
riilor), că Acelaşi era şi Cel ce pătimea şi Cel ce nu pătimea. Pătimea, 
pentru că pătimea trupul Lui, şi era în el care pătimea Cel ce nu pătimea, 
pentru că Cuvîntul,fiind prin fire Dumnezeu, e nepătimitor (ânadfc). Şi 
Însuşi Cel netrupesc era în trupul ce pătimea. Iar trupul avea în sine pe 
Cuvîntul nepătimitor, desființînd (&pavitovza) neputințele trupului“. Şi a 
împlinit-o aceasta şi S-a făcut aşa, ca primind El însuşi ale noastre şi 
aducîndu-Se jertfă, să le desființeze”, şi de aci înainte, noi îmbrăcindu-ne 
în ale Sale, să facă pe Apostolul să zică: «Se cade ca acest stricăcios să se 
îmbrace în nestricăciune şi muritorul acesta să se îmbrace întru nemu- 
rire» (1 Cor., 15, 53). 


VII 


Nu s-au făcut acestea pentru închipuire, cum au socotit unii. Să nu 
fie! Ci Mîntuitorul, făcîndu-Se om cu adevărat, prin aceasta S-a făcut 
mântuirea întregului om. Căci dacă Cuvîntul ar fi fost în trup prin închi- 


puire, cum zic aceştia, iar ceea ce se spune prin închipuire e o nălucire, 
rămîne o părere şi mîntuirea şi învierea oamenilor, potrivit prea necre- 


4. Numai pentru că Şi-a făcut cele ale noastre proprii, ele s-au împărtăşit de curăţia şi 
puterea Lui dumnezeiască şi acestea au putut trece şi la noi. Căci făcindu-Se Unul dintre 
noi, sau de o fire cu noi, El S-a făcut oarecum centrul ipostatic înnoitor al nostru, al tutu- 
ror, dacă Îi deschidem lăuntric poarta spre noi. 

5. Deci dintr-un anumit punct de vedere chiar Cuvîntul nepătimitor pătimea. 

6. O împăcare a pătimirii şi nepătimirii aceluiaşi subiect divin ce purta trupul cu sufe- 
rințele lui, rămînînd totuşi nepătimitor ar putea consta în faptul că El copleşea suferin- 
ţele, suportîndu-le cu tăria răbdării, nu evitîndu-le. Trebuia să fie în ele ca să se poată 
dovedi mai tare ca ele. Cine fuge de lup şi nu-l biruie şi luptă cu el, n-a scăpat pe oameni de 
el şi nu se dovedeşte mai tare ca el. 

1. Suferindu-le pînă la moarte, S-a adus jertfă. Dar prin aceasta le-a copleşit, le-a 
biruit şi le-a desființat. Chiar în a suferi pînă la capăt e o putere, care e mai tare ca sufe- 
Tința şi îi ia acesteia puterea pentru viitor. Avem iarăşi aci un paradox: dacă S-ar fi oprit în 
suportarea lor cu un moment înainte de moarte, nu le-ar fi suportat pînă la capăt, deci nu 
le-ar fi biruit. Dar suportînd moartea, a biruit-o, Dacă n-ar fi suportat-o, ar fi fost EI biruit 
de moarte. Aşa ar fi fost dacă n-ar fi fost şi Dumnezeu care nu Şi-a sfirşit plinătatea vieții 
ca subiect purtător de suferințe omeneşti la capătul suportării lor. E de remarcat aspectul 
jertiei ca suportare a pătimirilor omeneşti pentru a le birui, sau aspectul ei ontologic, de 
desăvârşire prin aceasta a existenței omeneşti. Desigur moartea Lui e jertfă şi pentru că v 
suportă ca om ascultind de Dumnezeu pînă la capăt, nelăsîndu-se abătut de frica pătimirii, 
prin ceea ce a realizat calitatea Lui de om fidel împlinitor al rînduirii dumnezeieşti, care 
vrea ca omul să se realizeze, nelăsîndu-se oprit de slăbiciune în actualizarea puterilur şi 
valorilor ascunse în firea umană. 

8. Această idee era o prelungire a dochetismului din primele timpuri creştine, a ideii 
că Hristos a avut numai un trup aparent. Din acest dochetism a rămas ceva în monofizism. 

dinciosului Maniheu?. Dar nu e tantedie miîntuirea noastră, nici numai a- 
trupului; ci mântuirea cu adevărat a întregului om, a sufletului şi a trupu- 
lui, s-a săvirşit în Însuşi Cuvîntul. După dumnezeieştile Scripturi, ceea 
ce s-a luat din Maria era omenescul prin fire şi trupul Domnului era ade- 
vărat. Era adevărat, pentru că era acelaşi cu al nostru. Căci Maria a fost 
sora noastră, fiindcă toţi sîntem din Adam. Despre aceasta nu se poate 
îndoi cineva, dacă îşi aminteşte de cele scrise de Luca. Căci după ce a 
înviat din morţi, părîndu-li-se unora (6onobvruyv rwâv) că văd pe Domnul 
nu în trupul cel din Maria, ci că în trupul acesta văd un duh, El a zis: 
«Vedeţi miinile Mele şi picioarele Mele şi urmele cuielor Mele, căci sînt 
Eu însumi. Pipăiți-Mă şi vedeţi că duhul carne şi oase nu are, precum Mă 
vedeți pe Mine avînd. Şi acestea zicînd, le-a arătat lor miinile şi picioa- 
rele» (Luca, 24, 39-40). Din acestea se pot respinge şi cei ce îndrăznesc să 
spună că Domnul însuşi S-a prefăcut în carne şi oase. Căci n-a zis Dom- 
nul: «Vedeţi că sînt carne şi oase», ci «avînd», ca să nu se creadă că Însuşi 
Cuvîntul S-a prefăcut în acestea, ci avîndu-le acestea să se creadă că este 
Acelaşi şi înainte de moarte şi după înviere". 


VIII 


Acestea avîndu-şi astfel dovada lor, e de prisos a ne mai atinge şi de 
altele şi de a ne mai ocupa cu ceva din cele ale trupului, în care era Cuvîn- 
tul. El nu era de o ființă cu dumnezeirea, ci născut cu adevărat din Maria; 
si Cuvîntul nu S-a prefăcut E! însuşi în oase şi carne, ci a fost în trup. Căci 
spusa de la Ioan: «Cuvîntul trup. S-a făcut» are acest înţeles, cum se 
poate afla aceasta şi din locul asemănător scris de Pavel: «Hristos S-a 
făcut pentru noi blestem» (Gal., 3, 13). Căci precum, deşi nu S-a făcut 
EI însuşi blestem, ci a primit blestemul pentru noi, s-a spus totuşi că S-a 
făcut blestem, la fel, fără să Se prefacă în trup, se spune că S-a făcut trup, 
pentru că a luat trup viu pentru noi şi S-a făcut om. De fapt spusa: «Cu- 


9. Am remarcat la nota 2 că monofizismul (ca şi nestorianismul de altfel) aveau la bază 
un dualism etern între Dumnezeu şi lume. Lumea nu poate fi cu adevărat mîntuită sau 
ridicată în viața dumnezeiască. Dumnezeu Se face numai aparent trup, suferă moartea 
numai aparent. Omul real rămîne aşa cum e: destinat morţii eterne. Acest dualism a fost 
luat din parsism de Maniheu. Dar el avea o bază şi în platonism, de care a fost influențat şi 
Origen. Căci şi acesta socotea materia ca ceva contrar spiritelor şi destinată să rămînă în 
veci nemintuită, netransfigurată. În toate Dumnezeu era văzut ca mărginit, deci nu ca 
«Dumnezeu» adevărat. Dar monofizismul putea avea şi un sens panteist. 

10, După Apolinarie, care începuse să scrie spre sfirşitul vieții sfîntului Atanasie, 
Cuvintul a luat trup real, dar nu şi sufletul rațional. Căci rațiunii umane îi ținea locul Logo- 
sul divin. Se elimina astfel de la mîntuire o altă parte a omului: sufletul rațional. Sau se 
identifica Cuvîntul cu raţiunea umană. 

11.'Trupul real al lui Hristos este şi un semn al identităţii Lui înainte de moarte şi după 
înviere, adică o dovadă că a înviat cu adevărat şi prin aceasta a învins moartea. Altfel n-am 
avea nici o siguranţă despre aceasta; am fi victimele unor năluciri. Nimic n-ar fi sigur. 
N-am şti care e realituteu sigură. Trupul are şi în privința aceasta un rost pozitiv. 


CĂTRE EPICTET 


vîntul trup S-a făcut» este egală cu spusa: «Cuvintul om S-a făcut», cum 
s-a scris la 1oel: «Voi vărsa din Duhul Meu peste tot trupul» (Ioel, 2, 28). 
Căci nu s-a întins făgăduinţa pînă la animalele necuviîntătoare, ci numai 
la oameni, pentru care S-a şi făcut Domnul om. Acest înțeles avîndu-l 
spusa aceasta, cu dreptate se vor contrazice între ei toţi cei ce zic că tru- 
pul luat din Maria a fost dinainte de aceasta, sau că Cuvintul a avut 
înainte de aceasta oarecare suflet omenesc şi a fost în el pururea înainte 
de venirea Lui'”. Vor tăcea însă şi cei ce spun că trupul nu este capabil de 
moarte, ci că acesta era de fire nemuritoare. Căci dacă n-a murit, cum a 
predat Pavel corintenilor ceea ce a primit şi el «că Hristos a murit pentru 
păcatele noastre, după Scripturi»? (1 Cor., 15, 3). Şi cum a înviat, dacă n-a 
şi murit? Dar se vor ruşina cu totul cei ce gîndesc în general că Trei- 
mea ar deveni pătrime, dacă s-ar zice că trupul e din Maria. Căci dacă 
spunem, zic, că trupul e de o ființă cu Cuvîntul, rămîne Treimea Treime, 
neintroducîndu-se nimic străin în Treime, adus de Cuvîntul'?. Dar dacă 
spunem că trupul din Maria este omenesc, în mod necesar trupul fiind 
străin după ființă şi Cuvîntul fiind în El, Treimea se face pătrime prin 
adaosul trupului. 
IX 


Spunîndu-le acestea astfel, ei nu înțeleg că se luptă cu ei înşişi. Căci 
chiar dacă nu spun că trupul e din Maria, ci că e de o ființă cu Cuvîntul, 
după cugetarea lor se vor dovedi nu mai puţin admiţînd o pătrime (chiar 
dacă se prefac că nu cugetă cum socotesc). -Căci după această cugetare, 
precum Fiul, după Părinţi, deşi e de o ființă cu Tatăl, nu e totuşi El însuşi 
Tatăl, ci se spune că e Fiul de o ființă cu Tatăl, la fel trupul de o ființă cu 
Cuvîntul nu este el însuşi Cuvîntul, ci altul în raport cu Cuvîntul. lar fiind 
altul, după ei Treimea lor va fi pătrime'*. Dar adevărata şi cu adevărat 


12. Se confunda prin aceasta în sens panteist umanul cu divinul. Sau se afirma o apa- 
riţie a umanului lui Hristos.printr-o evoluţie, deşi acest uman ieşit dintr-o virtualitate a 
Cuvîntului nu e una cu umanul real. 

13. Un trup care n-ar fi de o ființă cu Cuvîntul ar fi, după cei ce susțineau această 
absurditate, o altă persoană divină. Era o concepţie politeist-panteistă. Consecvent ar fi 
fost ca ei să spună că nici una din persoanele divine nu e de o ființă cu celelalte. Se afirmă 
pe de o parte un panteism care confunda natura cu divinitatea, pe de alta nu se vedea o 
unitate în natura constituită din esențe sau naturi diferite. Apoi nu se înțelegea aparte- 
nenţa trupului la o persoană, care e constituită şi din spirit, nu numai din trup, sau se 
separa prea mult între suflet şi trup, sau se confundau prea mult între ele. Sfintul Atanasie 
văzînd trupul ca aparținind Persoanei Cuvîntului introduce ideea unirii după ipostas a 
celor două firi ale lui Hristos. 

14. Trupul dacă ar fi de o ființă cu Cuvîntul, fiind deosebit ca persoană de Acela, ar 
- adăuga la Treime o altă persoană. Numai dacă trupul nu e de o ființă cu Cuvintul, nu e o 
persoană deosebită, ci aparține Persoanei Cuvîntului. Caracterul de «de o ființă» nu-l 
poate avea decit o persoană în raport cu altă persoană. Deşi trupul e de altă substanţă, nu 
e o persoană. Şi dacă ar fi o persoană, iarăşi nu ar reprezenta o nouă persoană în Treime, 
pentru că nu e de o ființă cu Persoanele Treimii. 

desăvirşita şi nedespărțita Treime nu primeşte adaos, ci numai cea năs= 
cocită de ei. Şi cum oare mai sînt creştini cei ce inventează un alt «dum- 
nezeu» decit Cel ce este? 

Dar se poate vedea multă nebunie şi în altă sofismă a lor. Dacă pentru 
că trupul Mintuitorului este din Maria şi omenesc, precum se zice în 
Scripturi, ei socotesc că pot zice în loc de Treime, pătrime, întrucât se 
produce un adaos din pricina trupului, rătăcesc mult, fiindcă fac făpturile 
deopotrivă cu Făcătorul şi socotesc că dumnezeirea poate primi un adaos 
şi ignoră că nu pentru un adaos la dumnezeire s-a făcut Cuvîntul trup, ci 
ca să învie trupul; nici ca să se îmbunătățească Cuvîntul S-a născut El din 
Maria, ci ca să răscumpere neamul oamenilor. Dar cum socotesc că tru- 
pul răscumpărat (mîntuit) şi ridicat la viaţa adevărată prin Cuvîntul poate 
aduce un adaos dumnezeirii Cuvântului care îi dă viaţă?” Mai degrabă s-a 
făcut trupului omenesc un mare adaos din comuniunea şi unirea Cuvîn- 
tului cu el. Căci din muritor l-a făcut nemuritor şi fiind sufletesc l-a făcut 
duhovnicesc şi, alcătuit fiind din pămînt, a trecut prin porțile cereşti. Deci 
'Treimea, chiar luînd Cuvintul trup din Maria, rămîne Treime, neprimind 
vreun adaos şi nepierzînd ceva'f. Ci e pururea desăvîrşită şi se cunoaşte 
ca o dumnezeire în Treime şi aşa se propovăduieşte în Biserică un Dum- 
nezeu, Tatăl Cuvântului. 


X 


Aceasta va face să tacă şi pe cei ce spuneau înainte că Cel născut din 
Fecioara nu este Hristos şi Domnul Dumnezeu'”. Căci dacă n-a fost Dum- 
nezeu în trup, cum oare S-a numit îndată ce S-a născut din Maria, 
Emanuel, care se tălmăceşte «Cu noi este Dumnezeu» (Matei, 1, 23)? 
Dacă n-a fost Cuvîntul în trup, cum a scris şi Pavel romanilor: «Cel ce 
este peste toate, Dumnezeu binecuvîntat în veci, Amin» (Rom., 9,5)? Să 


15. În teoria că Cuvintul Se întrupează ca să adauge ceva Treimii, sau dumnezeirii, e 
implicată ideea unui Dumnezeu care are nevoie de această împlinire, a unui Dumnezeu 
supus unei legi a sporirii prin evoluţie, a unei identități de esenţă între Dumnezeu şi lume. 
Nu se mai menține distinctă creaţiunea de un Dumnezeu desăvîrşit în E] însuşi, care ca 
atare o şi poate mîntui pe aceasta fără s-o topească în E]. În această teorie întruparea nu se 
mai face pentru oameni, pentru a-i scăpa din nedesăvirşirea vieții lor, sau din relativitatea 
şi non-sensul existenţei în lumea aceasta. Se vede în trupul omenesc şi în lume mai 
degrabă ceva de care are nevoie dumnezeirea. Sau propriu-zis nici dumnezeirea şi nici 
lumea nu sînt suficiente în ele însele. Avem din nou aci o altă formă a panteismului. Dar 
cum se poate împlini dumnezeirea prin ceva atit de relativ, de imperfect, de trecător cum e 
trupul omenesc şi lumea aceasta? Sau cum pot câştiga desăvîrşirea prin unirea între ele 
cele nedesăvîrşite? Unde e atunci scăparea de relativitate şi de non-sensul lumii acesteia, 
dacă nu se uneşte cu un Dumnezeu desăvîrşit în El însuşi? Aceasta înseamnă că nu e nimic 
cu adevărat desăvirşit şi care poate desăvirşi. Non-sensul şi moartea care stăpînesc în lumea 
aceasta sînt o fatalitate de care nu există scăpare. Nu există nici o mîntuire din acestea. 

16. În acest caz Treimea n-ar fi desăvirşită şi atunci cum ne-ar putea mîntui? Avem aci 
o doctrină panteistă, care nu cunoaşte nici un absolut care să scape lumea de insuficienţa ei. 

17. Aceştia cruu predecesorii nestorianismului. 


CĂTRE FPIUTET 


mărturisească deci şi cei ce tăgăduiau înainte că Cel răstignit a fost Dum- 
nezeu, că au greşit, ascultîind de dumnezeieştile Scripturi; şi mai ales de 
'Toma, care, după ce a văzut în El urmele cuielor, a strigat: «Domnul meu 
şi Dumnezeul meu» (loan, 20, 28). Căci fiind Dumnezeu şi Domnul slavei, 
era totuşi în trupul pironit fără slavă şi fără cinste. Iar trupul pătimea 
pironit pe lemn şi din coasta Lui curgea sînge şi apă. Iar trupul fiind 
templu al Cuvîntului, era plin de dumnezeire. De aceea soarele, văzînd 
pe Creatorul său răbdînd în trupul batjocorit, şi-a reținut razele şi a întu- 
necat pămîntul. Iar trupul însuşi, avind o fire muritoare, a înviat mai 
presus de firea lui, pentru Cuvîntul ce era în el. Şi a pierdut stricăciunea 
cea după fire. Căci, îmbrăcîndu-l Cuvîntul mai presus de om, s-a 
făcut nestricăcios. 


XI 


Iar despre închipuirea celor ce zic că precum s-a întîmplat cu fiecare 
dintre prooroci, aşa a venit Cuvîntul şi peste un om oarecare născut din 
Maria, e de prisos a mai lungi vorba, nebunia lor respingîndu-se prin ea 
însăşi. Căci dacă a venit aşa, pentru ce S-a născut Acesta din fecioară şi 
nu S-a născut şi El dintr-un bărbat şi o femeie? Căci aşa s-a născut fie- 
care dintre sfinți. Sau pentru ce, dacă Cuvîntul a venit astfel, nu se spune 
de moartea fiecăruia că a fost pentru noi, ci numai de a Acestuia? Şi 
pentru ce, dacă Cuvîntul a venit la fiecare dintre prooroci, spuneţi că 
numai peste Cel născut din Maria a venit o singură dată la sfîrşitul veacu- 
rilor? Sau pentru ce, dacă a venit peste el cum a venit peste sfinţii 
dinainte, toţi ceilalți murind încă n-au înviat, iar Cel născut din Maria sin- 
gur a înviat? Sau pentru ce dacă Cuvîntul a venit la fel peste ceilalţi, | se 
spune numai Celui din Maria Emanuel? Desigur fiindcă numai trupul 
născut din Ea a fost plin de dumnezeire. Căci Emanuel se tălmăceşte «Cu 
noi este Dumnezeu». Sau pentru ce dacă a venit astfel, deşi a mîncat, a 
băut, a obosit şi a murit fiecare dintre sfinți, nu se zice că Cuvântul a mîn- 
cat, a băut, a obosit şi a murit în fiecare, ci numai de Cel din Maria? 
Pentru că cele ce le pătimea acest trup, s-au spus că le pătimea El. Şi dacă 
de toţi ceilalţi se spunea numai că s-au născut, numai despre Cel născut 
din Maria se spune: «Şi Cuvîntul trup S-a făcut» (loan, 1, 14)? 


XII 


Din acestea se arată că la toți ceilalți a venit Cuvîntul ca ei să prooro- 
cească. Dar din Maria, Însuşi Cuvîntul luînd trup S-a născut ca om, 
fiind prin fire şi ființă Cuvîntul lui Dumnezeu, iar după trup, făcîndu-Se 
om din sămînţa lui David şi din trupul Mariei, cum a spus Pavel. Pe 
Acesta L-a arătat şi Tatăl şi în Iordan şi în Munte zicînd: «Acesta este Fiul 
Meu cel iubit, întru Care am binevoit» (Matei, 3, 17). Pe Acesta arienii 

L-au tăgăduit, iar noi recunoacîndu-L 1 ne închinăm, nedespărțind pe 
Fiul şi pe Cuvîntul, ci pe însuşi Cuvîntul ştiindu-L că este Fiul, prin Care 
toate s-au făcut şi prin Care noi am fost răscumpăraţi. De aceea ne şi 
mirăm, cum s-a ivit în voi îndoiala despre cele atît de vădite? 

Dar mulțumindu-l lui Dumnezeu, că pe cât ne-am întristat, citind 
aceste Memorii, pe atît ne-am bucurat de rezultat. Căci au fost respinşi în 
deplin acord de toți şi oamenii s-au liniştit în mărturisirea dreptei cre- 
dinţe. Aceasta m-a îndemnat şi pe mine, după ce mai înainte am stat mult 
la gînduri, să scriu aceste puţine rînduri, cugetînd ca nu cumva, tăcînd 
noi, acestea în loc de bucurie să pricinuiască întristare celor ce ne-au ofe- 
rit prin acordul lor prilej de bucurie. Rog deci întii Evlavia îa, în al doi- 
lea rînd, pe cei ce le aud, să primiţi acestea cu bună conştiinţă. Şi de mai 
lipseşte ceva din cele de trebuință spre dreapta credință, să îndreptați şi 
să-mi arătaţi. Iar dacă din simplitatea cuvîntului nu s-au scris cum tre- 
buie, sau în mod desăviîrşit, să ne ierte toţi slăbiciunea cuvîntului. Salută 
pe toți fraţii care se află cu tine. Iar pe tine te salută toți cei împreună cu 
noi. Să fii sănătos în Domnul, Iubite şi Prea dorite îrate! 


EPISTOLĂ CĂTRE EPISCOPUL ADELFIE, 
IMPOTRIVA ARIENILOR! 


(col. 1072 - 1082) 


I 


Citind epistola Binecredincioşiei tale, ne-am bucurat de dreapta ta 
credinţă întru Hristos şi în primul rînd am slăvit pe Dumnezeu care ţi-a 
dăruit un astfel de har, ca să ai cugetul drept şi să cunoşti, pe cît e cu 
putinţă, meşteşugirile diavolului. Pe de altă parte ne-am mirat văzînd 
vicleana cugetare a ereticilor căzuți în prăpastia necredinţei aşa de mult, 
că nu şi-au mai putut păstra simțirea firească şi au ajuns la o totală stri- 
care a înțelegerii. Această pornire le este insuflată de diavolul, dar este şi 
o imitație a iudeilor celor fără de lege. Căci precum aceia, respinşi în 
toate, au născocit argumente contrare chiar lor, numai ca să tăgăduiască 
pe Domnul şi să arate cele proorocite ca protivnice lor, la fel şi aceştia, 
văzîndu-se de pretutindeni puşi la zid şi erezia lor urâtă de toți, născocesc 
mereu alte argumente urîte, ca neîncetînd lupta lor împotriva adevărului, 
să rămînă cu adevărat duşmani ai lui Hristos. 

Căci de unde le-a venit şi această răutate? Cum au îndrăznit să ros- 
tească această nouă ocară împotriva lui Hristos? Cu adevărat mult vicle- 
şug este în necredincios şi în cel nestatornic în ale credinței. Căci tăgă- 
duind la început dumnezeirea Unuia Născut Fiului lui Dumnezeu, dar 
prefăcîndu-se că recunosc venirea Lui în trup, acum, coborînd treptat, au 
căzut şi din această aparenţă şi s-au făcut cu totul necredincioşi, încît 
nu-L. mai recunosc pe EI nici ca Dumnezeu, nici că S-a făcut om. Căci 
dacă ar crede aceasta, nu ai mai rosti astfel de lucruri ca cele ce le-a scris 
evlavia ta împotriva lor. 


II 


Tu deci, iubite şi cu adevărat prea dorite, ai făcut cele cuvenite tradi- 
ției bisericeşti şi dreptei credințe în Domnul, respingând, îndemniînd şi 
mustrînd pe unii ca aceştia. Dar fiindcă înfuriat de tatăl lor diavolul «n-au 


1. Scrisă în jurul anului 371 (P. G. 26, col. 1074, nota 77). 

cunoscut, nici n-au priceput», după cum s-a scris (Ps. 81, 5), ci umblă în 
întuneric, să înveţe de la binecredincioşia ta că această urită cugetare a 
lor este proprie lui Valentin, lui Marcion şi lui Maniheu. Dintre aceştia, 
unii în loc de adevăr au introdus aparenţa, iar alţii, despărțind cele 
nedespărțite, au tăgăduit că «Cuvîntul trup S-a făcut şi S-a sălăşluit întru 
noi» (loan, 1, 14). 

Pentru ce deci, cugetînd ale acestora, nu se fac şi moştenitorii nume- 
lor lor? Căci se cuvine să aibă şi numele celor a căror urîtă cugetare o pri- 
mesc, deci să se numească valentinieni şi marcioniţi şi maniheişti. Dar 
poate, ruşinîndu-se de răul miros al numelor, vor putea să înțeleagă în 
ce adînc al necredinței au căzut. S-ar cuveni ca acestora nici să nu |i se răs- 
pundă, după îndemnul Apostolului: «Pe omul eretic după întiia şi a doua 
sfătuire, ocoleşte-l,ştiind că unul ca acesta s-a abătut şi păcătuieşte, osîn- 
dindu-se pe sine însuşi» (Tit, 3, 10-11); mai ales că şi proorocul zice 
despre aceştia: «Nebunul va grăi cele nebune şi inima lui va cugeta cele 
deşarte» (Isaia, 32, 6). Căci aceştia, asemenea căpeteniei lor, umblă şi ei 
împrejur ca leii, căutînd să înghită pe careva din cei simpli (1 Petru, 5, 8). 
De aceea am simţit trebuinţa să răspundem evlaviei tale, ca învățînd fraţii 
iarăşi din sfatul tău, să disprețuiască şi mai mult deşarta vorbărie a acelora. 


TI 


Nu ne închinăm creaturii. Nicidecum! Această rătăcire este a păgînilor 
şi a arienilor. Ci ne închinăm. Domnului zidirii răstignit, Cuvântului lui 
Dumnezeu. Căci deşi şi trupul în sine este o parte a creaturilor, dar s-a 
făcut trup al lui Dumnezeu. De aceea nu ne închinăm nici trupului în sine, 
despărțindu-l de Cuvintul, nici Cuvântului despărțit de trup. Ci ştiind, 
precum am spus înainte, că «Cuvîntul trup S-a făcut», ÎI recunoaştem pe 
Acesta ca Dumnezeu şi după ce S-a făcut trup. Căci cine e aşa de nebun 
ca să spună Domnului: «Desparte-Te de trup ca să ne închinăm Ție»? 
Sau cine e aşa de necredincios ca să-l spună, cu iudeii lipsiţi de minte, din 
pricina trupului: «Pentru ce Tu, om fiind, Te faci pe Tine Dumnezeu?» 
(Luca, 10, 33). Dar n-a făcut aşa leprosul, ci se închina lui Dumnezeu 
care era în trup şi recunoştea că e Dumnezeu, zicînd: «Doamne, de 
voieşti, poţi să mă curăţeşti» (Matei, 8, 2). Şi nu socotea, din pricina tru- 
pului, pe Dumnezeu, creatură; nici nu disprețuia, dat fiind că Cuvîntul e 
Creatorul a toată zidirea, trupul în care era îmbrăcat. Ci se închina Crea- 
torului tuturor ca într-un templu creat şi de aceea a fost curățit. Aşa şi 
femeia ce suferea de curgerea sîngelui s-a vindecat crezind, prin 


2. Se combate de aci, ca şi în ultima parte a Epistolei către Epictet, ideea nestoriană, 
care despărțeau în !lristos pe om de Dumnezeu. Se vede că spre sfîrşitul vieţii sfântului 
Atanasie începuse sa ne dezvolte această erezie. 


CĂTRE EPINCOPUL ADELFIE 


simpla atingere a ciucurelui hainei (Matei, 9, 20), lar marea agitată de 
valuri a ascultat de Cuvîntul întrupat şi furtuna a încetat (Matei, 8, 26). Şi 
orbul din naştere a fost vindecat de Cuvintul cu scuipatul trupului (loan, 
9, 6). Şi lucru şi mai mare şi prea minunat (poate de aceea i-a smintit pe 
cei necredincioşi) este că, chiar atîrnat Domnul pe cruce (căci al Lui era 
trupul şi în El era Cuvîntul), soarele s-a întunecat şi pămîntul s-a cutre- 
murat, pietrele s-au despicat şi catapeteasma templului s-a rupt şi multe 
trupuri ale sfinților adormiţi au înviat (Luca, 23, 43; Matei, 26, 51). 


IV 


Acestea s-au întîmplat şi nimeni nu s-a îndoit, cum îndrăznesc arienii 
acum, de trebuie să creadă Domnului întrupat. Ci chiar văzîndu-L om, 
L-au recunoscut ca fiind Creatorul lor. Şi auzind glas omenesc n-au spus, 
din pricina firii omeneşti, că Cuvîntul e creatură?. Ci s-au cutremurat şi 
mai mult, recunoscînd nu mai puțin decit că grăia EI însuşi din templul 
sfint. Cum deci nu se tem aceşti necredincioşi că, pentru că «n-au încer- 
cat să aibă pe Dumnezeu întru cunoştinţă, vor fi predaţi unei minţi necer- 
cate, făcând cele ce nu se cuvin» (Rom., 1, 28)? Căci creatura nu se 
închină creaturii, nici nu refuză a se închina Domnului ei din pricina tru- 
pului, ci L-a văzut pe Creatorul ei în trup. «Şi întru numele lui lisus tot 
genunchiul s-a plecat şi se va pleca, al celor cereşti şi al celor pămiînteşti şi 
al celor de sub pămînt şi toată limba va mărturisi», chiar dacă nu le place 
arienilor, «că Domn este lisus Hristos întru slava lui Dumnezeu Tatăl» 
(Filip., 2, 10-11). Căci n-a adus trupul vreo lipsă de slavă Cuvîntului. Să 
nu fie! Ci mai degrabă EI S-a slăvit prin trupt. Prin faptul că Fiul, Care 
este în chipul lui Dumnezeu, a luat chip de rob (Filip. 2, 7-8), nu S-a mic- 
şorat în dumnezeire, ci mai vîrtos S-a făcut eliberatorul a tot trupul şi a 
toată creațiunea. Şi faptul că Dumnezeu a trimis pe Fiul Lui născut din 
femeie (Gal., 4, 6), nu I-a adus ruşine, ci mai degrabă slavă şi mare har. 


3. E prea mare taină ca să înțelegem cum grăieşte Dumnezeu însuşi prin grai omenesc. 
Aceasta arată că omul e făcut după chipul lui Dumnezeu, că glasul lui prin care exprimă 
sensuri raționale şi simţiri conştiente, poate fi însuşit de Dumnezeu ca al Său, ca să expri- 
me prin sensurile cugetate de om conţinuturi superioare şi simţiri superioare, dar necon- 
trare celor omeneşti. E prea mare taină ca să înțelegem cum sunetul materia! al trupului 
poate deveni expresie a sensurilor umane, dar a celor dumnezeieşti cu mult mai înalte. 

4. Trupul n-a acoperit slava Cuvîntului şi în acest sens nu L-a privat de slavă, ci mai 
vîrtos s-a făcut un transparent al slavei Cuvântului. Căci prin trup grăia Cuvintul şi săvir- 
şea faptele Sale minunate. Şi e o slavă şi pentru Dumnezeu şi pentru trup, ca Dumnezeu 
să grăiască şi să lucreze prin el. E o slavă şi pentru Dumnezeu şi pentru rațiunea 
umană şi pentru cuvîntul omului, ca Dumnezeu să-Şi arate inteligibilitatea prin ele şi să 
comunice cu omul prin ele. E o slavă pentru Dumnezeu şi pentru om ca iubirea lui Dum- 
nezeu să ia forma accesibilă simţirii omeneşti, ca măreția dumnezeiască să atrăluceașcă în 
smerenia omenească. 


NEÎN'PUL, ATANASIE CEI, MARE 


Căci S-a făcut om, ca pe noi să ne îndumnezeiască întru Sine. Şi S-a 
făcut din femeie şi S-a născut din Fecioară , ca naşterea noastră rătăcită 
să o readucă la Sine" şi să devenim la sfirşit neam sfint şi părtaşi firii 
dumnezeieşti, cum a scris fericitul Petru (II Petru, 1, 4). Şi «ceea ce era cu 
neputinţă legii, fiind slabă prin trup, a săvirşit Dumnezeu trimițind pe 
Fiul Său în asemănarea trupului păcatului şi pentru păcat a osîndit păca- 
tul în trup» (Rom., 8, 3). 


V 


Cum deci nu se arată nemulțumitori şi vrednici de toată osînda cei ce 
dispreţuiesc trupul luat de Cuvîntul pentru a-i elibera pe toţi oamenii şi: 
a-i învia pe toţi din morţi şi a-i răscumpăra din păcat, sau cei ce defaimă 
pe Fiul lui Dumnezeu, din pricina trupului luat, declarîndu-L creatură? 
Căci numai că nu strigă către Dumnezeu: «Să nu trimiţi pe Fiul Tău Cel 
Unul Născut, în trup! Să nu-L faci să ia trup din fecioară ca să ne răscum- 
pere pe noi din moarte şi păcat! Nu voim să fie în trup, ca să nu primească 
moarte pentru noi, ca nu Se facă în trup Mijlocitorul nostru spre intrarea 
noastră la Tine şi spre sălăşluirea noastră în locaşurile cereşti! Să se 
închidă porțile cerurilor” ca nu cumva, prin catapeteasma trupului Lui, 
Cuvintul Tău să ne înnoiască nouă calea spre ceruri»?. 


Acestea sint cuvintele ce le îndreaptă aceia cu îndrăzneală diavolească 
prin reaua cugetare pe care au născocit-o. Căci cei ce nu voiesc să se 
închine Cuvîntului făcut trup se arată nemulțumitori pentru întruparea 
Lui. Şi cei ce despart Cuvîntul de trup nu se gîndesc ei oare că nu are loc 


5, Atit în faptul că S-a făcut om, cit şi în acela că prin aceasta ne-a îndumnezeit, se 
arată capacitatea omului, dată lui de Dumnezeu prin creaţie, ca Dumnezeu însuşi să Se 
facă om, fără să înceteze de a fi şi Dumnezeu, şi omul să fie ridicat la treapta de Dumnezeu 
prin har. Omul n-a fost creat ca o ființă despărțită de Dumnezeu, «aruncat în lume» cu 
dispreț, de Dumnezeu, ca să se piardă în ea, cum zice Heidegger. În om a binevoit să Se 
altoiască Dumnezeu, ca omul însuşi să fie altoit în Dumnezeu. Insuşirile omului sînt capa- 
bile să fie mijloace folosite de Dumnezeu pentru manifestarea Lui şi ca prin ele omul să se 
adîncească tot mai mult în Dumnezeu şi să crească tot mai mult ca om adevărat. 

6. Pofta ne-a dus la o naştere tot mai puţin legată de lucrarea lui Dumnezeu în ea. Prin 
naşterea din Fecioara, liberă de orice poftă, Dumnezeu a readus deplin naşterea omului 
sub puterea spirituală a Lui. : 

7. Firii omeneşti asumate de ipostasul Cuvîntului, unită prin aceasta cu firea dumne- 
zeiască, i s-au deschis porțile cerului sau ale vieții în dumnezeirea infinită. Ea n-a rămas 
într-o simplă alăturare la firea dumnezeiască. Prin aceasta a fost scăpată de moarte şi, 
dată fiind comunicarea între ea şi firea purtată de ipostasurile umane, aceste porți s-au 
deschis tuturor; j 

8. Trupul omenesc a putut deveni în Hristos catapeteasma spre Sfînta Sfintelor unde 
este Dumnezeu. Trupul se face în Hristos străveziu prin spiritualizare. Chiar prin trupul 
semenului intrăm în legătură cu sufletul lui, cum prin trupul nostru facem cunoscut altora 
sufletul nostru şi ni-l comunicăm lui. Trupul nostru e un bun conducător al sufletului şi 
spre suflet. Aceasta ne dă să înțelegem cum a fost făcută umanitatea şi chiar trupul ome- 
nesc pentru Dumnezeu. Acestea le spune sfîntul Atanasie celor ce, din dispreţ faţă de trup 
şi de om, credeuu câ e imposibil ca Dumnezeu să Se facă om. 


CATRE FPINCOPUL ADELE, 


altfel nici o răscumpărare de păcat, nici o desființare a morții? Unde vor 
lăsa necredincioşii trupul pe care l-a luat Mintuitorul ca să îndrăznească 
să spună: «Nu ne închinăm Domnului cu trupul, ci despărţind trupul şi 
numai Lui ne vom închina»? Fericitul Ştefan a văzut pe Domnul în ceruri 
stînd de-a dreapta Tatălui (Fapte, 7, 55). lar îngerii au spus ucenicilor: 
«Aşa va veni cum L-aţi văzut plecînd la ceruri» (Fapte, 1, 11). Şi Însuşi 
Domnul a spus, grăind Tatălui: «Voiesc ca, unde sînt Eu, să fie şi ei tot- 
deauna cu Mine» (Ioan, 17, 24). Şi în general, dacă trupul e nedespărțit de 
Cuvântul, cum nu e necesar ca aceştia sau să lepede rătăcirea şi să 
se închine Tatălui în numele Domnului nostru lisus Hristos, sau, neînchi- 
nîndu-se Cuvântului venit în trup, să fie scoşi afară şi să nu mai fie socotiți 
creştini, ci să se numere cu iudeii? 
VI 


Aceasta e nebunia şi îndrăzneala acelora, precum am spus înainte. lar 
credința noastră e dreaptă, căci porneşte de la învăţătura apostolică şi de 
la Tradiţia Părinților, întărită de Noul şi Vechiul Testament. Căci proo- 
rocii zic: «Trimite Cuvîntul Tău şi adevărul Tău» (Ps. 42, 3) şi: «lată 
Fecioara în pîntece va avea şi va naşte Fiu şi vor chema numele Lui Ema- 
nuel, care se tălmăceşte: «Cu noi este Dumnezeu» (Isaia, 7 14; Matei 1, 
23). Dar ce este aceasta decît că Dumnezeu S-a făcut trup? Iar Tradiţia 
apostolică ne învaţă la fel. Fericitul Petru zice: «Hristos a pătimit în trup 
pentru noi»-(I Petru, 4, 1). Iar Pavel scrie: «Aşteptînd fericita nădejde şi 
arătarea slavei marelui Dumnezeu şi Mintuitorului nostru Iisus Hristos, 
Care S-a dat pe Sine pentru noi ca să ne răscumpere pe noi de tot păca- 
tul şi să-Şi curăţească Sieşi popor ales, rîvnitor de fapte bune» (Tit, 2, 
13). Dar cum S-ar fi dat pe Sine pentru noi, dacă n-ar fi purtat trup? Căci 
S-a dat pentru noi, aducîndu-l pe acesta, ca, primind moartea în el, să 
surpe pe cel ce are stăpînirea morţii, adică pe diavolul (Evr., 2, 14). De 
aceeă şi mulțumim totdeauna în numele lui Iisus Hristos şi nu desființăm 
harul venit la noi prin El. Căci prezența Miîntuitorului în trup s-a făcut 
izbăvire de moarte şi mîntuire a toată zidirea. Drept aceea, iubite şi prea 
dorite,-cei ce iubesc pe Domnul să țină minte acestea. Iar cei ce imită pe 

; Iuda şi părăsesc pe Domnul, ca să urmeze lui Caiafa, să înveţe din acestea 
dacă nu vor să se facă de ruşine. Şi să ştie că închinîndu-ne Domnului 
lisus, nu ne închinăm creaturii, ci Creatorului care a îmbrăcat trupul 
creat, precum am spus înaințe. ' 


Am voi ca Evlavia ta să afle de la ei aceasta: Cînd, împlinind o 


poruncă, Israel se suia la Ierusalim, ca să se închine în templul Domnului 
unde era chivotul, şi deasupra lui Heruvimii slavei care acopereau altarul 

ispăşirii, făceau bine sau nu? Dacă zic că făceau rău, pentru ce cei ce 
nesocoteau această lege sufereau pedeapsa? Căci s-a scris: «Cel ce va 
nesocoti şi nu se va sui se va nimici din popor» (Deut., 16, 16). Iar dacă zic 
că făceau bine, căci prin aceasta se făceau bine plăcuţi lui Dumnezeu, 
oare nu sînt vrednici de osîndă arienii sceleraţi şi mai urîţi decît toţi ereti- 
cii că, aprobînd poporul de odinioară pentru cinstirea dată templului, nu 
voiesc să se închine Domnului, Cel ce este în trup ca în templu? Căci deşi 
templul de odinioară era alcătuit din pietre şi aur, era ca o umbră, iar 
venind adevărul, a încetat chipul şi n-a mai rămas, după cuvîntul Dom- 
nului, din el, piatră pe piatră (Matei, 24, 2) care să nu se dărîme. Totuşi 
nici templul din pietre privindu-l aceia nu socoteau creatură pe Domnul, 
Care vorbea în; el, nici aflîndu-se departe Domnul nu I se închinau, dis- 
prețuind templul, ci I se închinau lui Dumnezeu, potrivit legii, cel de 
departe, ca Celui ce se afla în el. Aceasta aşa fiind, cum nu e vrednic de 
închinare trupul Domnului, cu adevărat prea sfint şi prea cinstit, de 
Arhanghelul Gavriel binevestit, iar de Duhul Sfint alcătuit (niaorâv) şi de 
Cuvîntul făcut vestmînt? De fapt întinzînd Cuvîntul mîna, a ridicat pe cea 
bolnavă de friguri (Luca, 4, 26 urm.) şi rostind cuvînt omenesc a sculat pe 
Lazăr din morţi (loan, 11, 42)*. Şi iarăşi întinzînd miinile pe cruce a biruit 


8 a. Numai luînd trupul nostru, sau numai prin el ne eliberează Dumnezeu de păcat şi 
de moarte. Trupul ţine de om. Prin el păcătuim şi murim, prin el ne scapă Dumnezeu de 
păcat şi de moarte. el e instrumentul lui Dumnezeu pentru această eliberare. A răbda în 
trup înseamnă a te întări cu sufletul şi a învinge păcatul şi moartea. Prin trup putem face 
tot binele, precum şi răul. Spiritul omenesc nu se întăreşte decît în trup, precum se şi slă- 
beşte prin el. : 

8 b. Dumnezeu Cuvîntul nu e una din creaturi, ci e transcendent tuturor, dar stînd 
la temelia tuturor e prezent în toate. Sînt patru grade ale prezenţei Lui: e prezent la baza 

„ cosmosului lipsit de conştiinţa acestei prezenţe transcendente; e prezent în mine, mai ales 
cînd am conştiinţa acestei prezențe transcendente şi aspir spre tot mai multă unire 
cu EI; e prezent în semenul meu, tot ca transcendent, fiind şi el şi eu conştienţi de această 
prezenţă. 

Dar cel mai înalt grad de prezență a Cuvîntului lui Dumnezeu în creatură, e prezența 
Lui în umanitatea lui Hristos. Aci omul nu mai face distincţie între eu-ul propriu şi Dum- 
nezeu. Zicînd Eu ca om, El zice totodată Eu ca Dumnezeu. ar în acest semen central al 
meu, eu nu mai trebuie să transcend de la Tine la Dumnezeu din Tine, ci Însuţi Tu eşti 
trăit de mine în Dumnezeu. Fără să se anuleze creatura, Dumnezeu Şi-a făcut-o aci atit de 
proprie, căci a devenit ca Dumnezeu «Eu-ul» ei. Transcenderea în Hristos nu se mai face 
ca de la un subiect creat la Subiectul divin transcendent, ci acelaşi Subiect e şi imanent şi 
transcendent. În Hristos eu trăiesc pe Tu ca semen imanent şi ca Dumnezeu transcendent, 
ca Tu uman şi ca Tu divin, ca ultimul vîrt mai presus de creaţie, dar înlăuntrul creaţiei, 
prin care există creaţia şi spre care tinde fără să se poată identifica în ființă cu el. Aci crea- 
tura e pe de o parte templu, în care se aduce închinarea, pe de alta Subiect dumnezeiesc 
căruia i se aduce închinarea. În Hristos avem între oameni un eu sau un tu, care nu e 
numai eu sau tu uman, ci Eu-ul sau Tu-ul divin. Pînă aci a venit Dumnezeu în unirea cu 
creaţiunea prin om. Subiectul dumnezeiesc s-a făcut om, fără să desființeze pe om, ci folo- 
sindu-Se Dumnezeu însuşi de organele trupului şi de simţirile sufletului omenesc, aseme- 
nea unui om. dar fiind în acelaşi timp Dumnezeu. 


CĂTRE EVINCOPUL ADELEIE 


«pe stăpinitorul văzduhului”, care lucrează acum în fiii neascultării» 
(Efes., 2, 2) şi ne-a pregătit calea curată spre ceruri. 


VIII 


Deci cel ce necinsteşte templul necinsteşte pe Domnul cel din tem- 
plu. Şi cel ce desparte pe Cuvîntul de trup respinge harul dat nouă prin 
el!'. De aceea arienii, maniaci şi prea necredincioşi, să nu socotească şi pe 
Cuvîntul creatură, fiindcă trupul e creat, nici să nu birfească trupul 
Cuviîntului, fiindcă Cuvîntul nu e creatură'!. Ne mirăm de vicleşugul 
cugetării lor, pentru că le încurcă şi le amestecă pe toate şi născocesc pre- 
texte numai ca să numere pe Creatorul între creaturi. 

Dar să audă: dacă Cuvîntul ar fi fost creatură, n-ar fi luat trupul creat 
ca să-l facă viu'?. Căci ce ajutor vor primi creaturile de la o creatură avînd 
şi ea nevoie de creatură? Numai pentru că Cuvîntul, fiind Creator, a fost 
EI însuşi Făcătorul creaturilor, a îmbrăcat la sfîrşitul veacurilor El însuşi 
creatul, ca Creator, ca să-l poată învia". Căci creatura n-ar putea fi nici- 


9. Chiar în braţele trupului Său răstignit era o putere biruitoare a răului. Puterea 
iradia prin el departe, în tot universul, ca un cîmp de raze nu simplu magnetice, ci mai pre- 
sus de puterea acestora. Puterea aceasta poate fi în parte înțeleasă ca putere aflătoare în 
smerenia Celui puternic, sau ca puterea smereniei însăşi, cînd Cel ce se smereşte nu o face 
din neputinţă, ci din iubire nemărginită şi nu ajunge la moartea definitivă. E o putere care 
nu stă în mândrie, în care se manifestă totdeauna teama cuiva de neputinţă, sau frica de a 
nu i se vedea slăbiciunea, frică ce-l caracterizează pe cel mîndru. 

10. Numai în terupiu, prin care Dumnezeu intră în legătură cu creaţiunea, ni se dă 
harul, sau puterea Lui. În acest sens Dumnezeu-Cuvîntul sfințeşte totul, fie el din piatră, 
fie trup omenesc. 

11. Arienii nu puteau gîndi că Dumnezeu însuşi Şi-a făcut trupul veşmîntul Său, sau că 
Dumnezeu însuşi S-a putut face om. De aceea afirmau că nu poate să fie Dumnezeu purtă- 
torul trupului lui Hristos. Ei nu puteau înţelege că Creatorul lumii şi al omului nu poate 
considera ca un lucru nedemn de El de a Se face şi E! însuşi subiect al trupului creat de El. 
Ei nu puteau înțelege că odată ce Dumnezeu Cuvintul e permanent un fel de subiect susţi- 
nător şi cîrmuitor al creației întregi, de ce n-ar putea fi un subiect mai intim al unei forme 
proprii a firii umane, ca punct central mai eficient în mijlocul creaţiei şi al umanității 
asupra întregii umanități. De aceea arienii sau declarau pe Cuvintul prezent în Hristos 
creatură, sau, luînd forma nestoriană, declarau că Cuvîntul dumnezeiesc nu-Şi face cu 
adevărat propriu trupul, ci rămîne cu el în legătura în care este cu trupurile altor oameni. 

12. Dacă nu S-ar fi întrupat Fiul lui Dumnezeu însuşi, întruparea ar fi fost inutilă. Căci 
numai Dumnezeu însuşi, luînd trupul, îl poate învia şi poate asigura oamenilor nemurirea. 
Dacă s-a întrupat ca om o piesă a creațiunii, totul rămîne cum a fost, oamenii născând şi 
murind definitiv în mod succesiv, fără nici un rost. Numai dacă cel întrupat este o per- 
soană dumnezeiască, nemuritoare, fiecare om va primi o existenţă eternă în comuniune 
cu Persoanele Sfintei Treimi prin persoana dumnezeiască făcută om. Sfîntul Atanasie nu 
poartă o luptă pentru o teorie, ci pentru mintuirea persoanelor umane, singura care dă 
sens existenţei. 

13. Unii teologi protestanți spuneau nu de mult (şi poate că unii mai spun şi acum) că 
mântuirea în Hristos nu are nici o legătură cu învăţătura despre Dumnezeu Creatorul şi 
deci s-ar putea elimina partea întîi din Simbolul credinţei. Dar o lume care nu e creată de 
Dumnezeu, ci există prin sine, nu poate fi nici ridicată din non-sensul planului în care se 
află, deci nu poate fi nici mintuită. Însă odată ce e creată de Dumnezeu nu e fără rost şi 
nedemn de Dumnezeu de a Se fi făcut Subiectul creatului, ca sa-l ridice la viața veşnică în 

cînd miîntuită de către altă creatură, precum nici nu s-ar fi creat creaturile 
de către o creatură, deci dacă Cuvîntul n-ar fi fost Creator. Deci să nu 
redea în mod mincinos învățătura dumnezeieştilor Scripturi, nici să nu 
smintească pe frații mai simpli. Şi dacă voiesc, să se pocăiască şi ei şi să 
nu se mai închine zidirii, în locul lui Dumnezeu, Creatorul tuturor (Rom., 
1, 25). Iar de vor să stăruie în teoriile necredinţei lor, să se hrănească 
numai ei cu ele şi să scrîşnească din dinți asemenea tatălui lor, diavolul, 
pentru că credința Bisericii universale cunoaşte ca Creator şi Făcător al 
tuturor pe Cuvîntul lui Dumnezeu; pentru că ştim că: «La început era 
Cuvîntul şi Cuvîntul era la Dumnezeu» (Ioan, 1, 1); iar făcîndu-Se şi om 
pentru mîntuirea noastră, ne închinăm Lui nu ca unuia egal venit în egal, 
ci ca Stăpînului care a luat chip de rob (Filip., 2, 7) şi ca Făcătorului şi 
Creatorului venit în creatură, ca în ea să elibereze toate şi să aducă lumea 
'Tatălui şi să împace toate, cele din ceruri şi cele de pe pămînt (Col., 1, 20). 
Căci astfel recunoaştem şi dumnezeirea Lui cea de la Tatăl şi ne închi- 
năm şi Lui cel prezent în trup, chiar dacă se rup de noi arienii din mînie. 
Salută pe toți cei ce iubesc pe Domnul nostru Iisus Hristos. Ne rugăm să 
fii sănătos şi să ne pomeneşti, iubite şi cu adevărat prea-dorite. Dorim ca, 
de e nevoie, să citeşti acestea şi presbiterului Hieracas. 


unire cu Sine. Au ştiut Sinoadele de la Niceea şi Constantinopo. ce fac (pe baza unor Sim- 
boluri mai vechi, începînd din primele timpuri creştine) atunci cînd au pus la începutul 
Crezului mărturisit la botez învăţătura despre Dumnezeu-Creatorul. 


CĂTRE MAXIM FILOSOFUL: 
IUBITULUI ŞI PREA DORITULUI 
FIU MAXIM FILOSOFUL, 
ATANASIE, BUCURIE IN DOMNUL 


(col. 1083 - 1089) 


I 


Citind cele scrise de tine, am lăudat evlavia ta. lar despre îndrăzneala 
celor care «nu înţeleg nici cele ce le spun, nici cele pentru care dau adeve- 
rire» (| Tim., 1, 7), mifîndu-mă mult, aş fi voit de fapt să tac. Căci a răs- 
punde despre lucruri atît de evidente şi mai clare ca lumina, nu înseamnă 
nimic altceva decît a da prilej de neruşinare celor atit de nelegiuiți. 
Aceasta am învăţat-o de la Mîntuitorul. Căci după ce Pilat şi-a spălat mii- 
nile şi a primit calomnia iudeilor de atunci, nu i-a mai răspuns nimic, ci i-a 
vestit mai degrabă soţiei lui, ca Cel judecat să fie crezut că e Dumnezeu 
nu prin mijlocirea cuvântului, ci a puterii (Matei, 27, 24, 19). Iar flecăriei 
lui Caiafa nu i-a răspuns, El care prin făgăduinţă i-a trecut pe toţi la 
cunoştinţă (Matei, 26, 63). 

„Dar gîndindu-mă mult şi văzînd vorbăria celor fără ruşine, m-am 
supus rîvnei tale pentru adevăr. Dar n-am spus nimic mai mult decit cele 
scrise de tine, cărora le-a răspuns adversarul, ca, fiind convins în sfîrşit 
de acestea, limba lui să înceteze de la rău şi buzele lui să nu mai grăiască 
vicleşug. Şi fie ca aceştia să nu mai defaime împreună cu iudeii predece- 
sori de atunci pe Cel atîrnat pe lemn. Căci de e Fiul lui Dumnezeu, Acela 
îi va miîntui pe ei (Matei, 27, 40). Iar dacă nu se vor ruşina nici aşa, tu, 
amintindu-ţi de porunca apostolică, pe omul eretic, după întiia şi a doua 
sfătuire, ocoleşte-l, ştiind că unul ca acesta s-a abătut şi păcătuind se 
osîndeşte singur (Tit, 3, 10-11). Căci dacă sînt elini sau dintre iudaizanţi 
cei ce îndrăznesc acestea, ca iudei n-au decît să socotească crucea lui 
Hristos sminteală, iar ca elini, nebunie (| Cor., 1, 23). lar dacă se prefac 
că sînt creştini, să înveţe că Hristos cel răstignit e Domnul slavei (1 Cor., 2 
8) şi puterea lui Dumnezeu şi înțelepciunea lui Dumnezeu (1 Cor., 1, 24) 


1. Scrisă în jurul anului 371 (P. G. 26, 1083, nota 2). 

II 


Iar dacă se îndoiesc că e şi Dumnezeu, să se ruşineze de Toma, care a 
pipăit pe Cel răstignit şi a spus că E! e Domnul şi Dumnezeul lui (loan, 20, 
28). Şi să se teamă de Domnul, Care după ce a spălat picioarele ucenici- 
lor, a zis: «Voi Mă numiţi pe Mine Domnul şi Învățătorul şi bine faceți, 
căci sînt» (Ioan, 13, 13). Căci în trupul în care, aflindu-Se, a spălat picioa- 
rele, în acela ne-a ridicat păcatele pe lemn (I Petru, 2, 24); în acela a fost 
mărturisit ca Stăpîn al creațiunii de soarele care şi-a retras razele şi de 
pămîntul care se cutremura şi de pietrele ce se despicau şi de mulțimile 
care-L recunoşteau pe Cel răstignit că e cu adevărat Fiul lui Dumnezeut. 
Căci trupul nu era al unui om oarecare, ci al lui Dumnezeu, aflîndu-Se în 
el şi cînd a fost răstignit şi cînd (S-a) sculat din morţi. De aceea nu e bună 
îndrăzneala lor, care spune că Cuvîntul lui Dumnezeu a venit la un oare- 
care om sfint. Căci aceasta s-a întîmplat cu fiecare dintre prooroci şi 
dintre alți sfinți. Aceasta ar lăsa părerea că se naşte în fiecare, ca să şi 
moară iarăşi în fiecare“. Dar nu este aşa. Să nu fie! Ci o singură dată, la 
sfirşitul veacurilor, Cuvîntul S-a făcut trup spre desființarea păcatului şi 
S-a născut din Maria Fecioara ca om asemenea nouă, cum a zis şi către 
iudei: «Pentru ce căutați să Mă ucideţi pe Mine, omul care v-am grăit 
adevărul?» Şi nu ne îndumnezeim, împărtăşindu-ne de trupul vreunui 
om oarecare, ci primind însuşi trupul Cuvântului. 


TII 


M-am mirat şi de aceea, cum au putut măcar să şi cugete că S-a făcut 
om urmînd unei legi a naturii? Căci dacă ar fi fost dşa, ar fi de prisos să se 


2. În slăbiciunea Sa Şi-a arătat Fiul lui Dumnezeu puterea Sa care ne-a eliberat de 
păcate. Numai că Eu-ul, care era pe de o parte Eu uman, solidar cu noi, pe de alta Eu-ul 
divin, care ne cuprindea pe toţi, a putut lua toate păcatele noastre şi a biruit moartea prin 
puterea răbdării omenşti, hrănită de puterea dumnezeiască, pentru că a rămas personal 
străin de păcat şi a trecut dincolo de pedeapsa care venea de pe urma păcatului. Dacă nu 
era şi om şi Dumnezeu, nu putea face aceasta. Omul nu se putea ridica la această tărie 
decît prin coborîrea lui Dumnezeu în slăbiciunea omului. Nu se putea ridica la slava 
aceasta decit prin acceptarea smereniei ascultătoate de Dumnezeu, din puterea smeririi 
Fiului lui Dumnezeu. Taina cea mai măreaţă e existenţei stă în smerenie, a cărei putere 
vine de la Dumnezeu. Această taină e indisolubil unită cu paradoxul. 

3. Prin coborîrea Sa la slăbiciunea omenească, Cuvîntul lui Dumnezeu Şi-a frânat atât 
de mult puterea L.ui, încît soarele a fost lipsit de puterea dătătoare de lumină, şi pămîntul, 
de puterea mişcării lui obişnuite. În efectele nemanifestării puterii Lui, a arătat că prin pute- 
rea Lui se ţin toate. Toate mor, lăsînd pe omul din Sine să moară. Dar tot EI învinge această 
stare de supremă slăbiciune în care e lăsată firea. Iar prin această slăbiciune a pus capăt şi 
păcatului, în care se manifestă mîndria creaţiei, închipuirea creației că e ceva prin sine. 

4. În acest caz Dumnezeu n-ar fi atotputernic, căci n-ar putea să mîntuiască pe toți 
oamenii printr-o singură şi adevărată întrupare. Ar fi un Dumnezeu care moare mereu cu 
fiecare om, fără să poată mintui pe toţi printr-o singură moarte, Ar fi tot o formă de pan- 
teism sau o natură lipsita de desăvirşire. 


CĂTRE MAXIM FILOSOFUL 


amintească de Maria. Fiindcă nu ştie natura ca o fecioară să nască fără 
bărbat. De aceea prin bunăvoirea Tatălui, fiind Dumnezeu adevărat şi 
Cuvântul prin fire şi Înţelepciunea Tatălui, S-a făcut om cu trup pentru 
mântuirea noastră, ca avînd ce să aducă pentru noi, «să ne mîntuiască pe 
toți cei care de frica morții erau supuşi pururea robiei» (Evr., 2, 15,). Căci 
nu s-a dat un om oarecare pe sine pentru noi. Fiindcă tot omul este supus 
morții”. Căci cuvîntul: «Pămînt eşti şi în pămînt vei merge» (Fac., 3, 19) 
s-a spus prin Adam tuturor. Deci nici vreuna din creaturi. Fiindcă toată 
zidirea creată este supusă stricăciunii. Ci Însuşi Cuvîntul Şi-a dat pro- 
priul trup pentru noi, ca să nu fie credința şi nădejdea noastră într-un 
om, ci ca să avem credinţa în Dumnzeu însuşi. Căci chiar făcîndu-Se El 
om, vedem slava Lui, slavă ca a Unuia Născut din Tatăl, plin de har şi de 
adevăr (loan, 1, 14). 
IV: 

Căci cele ce le răbda prin trup, acelea le împodobea cu mărire, ca 
Dumnezeu. Flămînzea cu trupul, dar sătura dumnezeieşte pe cei ce flă- 
mînzeauf. Şi de se sminteşte cineva pentru cele trupeşii, să creadă în 
cele ce le lucrează dumnezeieşte. Întreabă omeneşte unde e aşezat Lazăr, 
dar îl învie pe el dumnezeieşte. De aceea, să nu rîdă cineva zicînd că a fost 
prunc, arătînd vîrsta şi creşterea şi că a mîncat, a băut şi a pătimit. Aces- 
tea s-au spus ca nu cumva, tăgăduind unii cele proprii trupului, să tăgă- 
duiască deplina Lui întrupare pentru noi. Şi precum nu S-a făcut om prin 
legea naturii, aşa se cuvenea să se arate că, luînd El trup, a luat cele pro- 
prii trupului, ca să nu aibă crezare afirmarea lui Maniheu că întruparea a 
fost părută. Se cuvenea iarăşi ca, vieţuind El în trup, să nu ascundă cele 
ale trupului, ca să nu afle samosateanul motiv să spună că altul a fost 
omul decît Dumnezeu-Cuvîntul. 

5. Nici un om nu se dă propriu-zis morții pentru altul; şi cu atît mai puţin pentru toți. 
Fiinacă fiecare moare ca unul ce e supus legii morții. Numai moartea lui Hristos ca desă- 
vârşit benevolă e semnul iubirii desăvirşite şi poate învinge moartea, pentru că nu moare 
învins cu necesitate de ea. Aci ni se arată că există undeva o adevărată libertate, care se dă 
şi firii noastre. Dar numai prin trupul lui Hristos, dus pînă la răstignire, se manifestă pute- 
rea lui Dumnezeu biruitoare de păcat şi de moarte. Cu atît mai mult prin trupul Lui înviat. 
Căci era trupul ipostasului dumnezeiesc al Cuvintului. Mîntuirea se obţine ontologic, ca 
întărire a firii noastre prin ridicarea mai presus de fire, prin puterea lui Dumnezeu lucră- 
toare în trupul asumat de EI, nu juridic datorită valorii pe care o are acest trup, ca trup al 
lui Dumnezeu-Cuvîntul. 

6. Se mărea prin ele, pentru că ele erau semne ale răbdării ca putere. În stăpînirea de 
sine e mai multă putere decit în stăpînirea asupra altora. Dar puterea aceasta o arăta mai 
ales pentru că, în timp ce răbda în Sine, revărsa prin aceasta putere spre alții, arătînd că ar 
fi putut evita să rabde acele slăbiciuni. Răbda foamea ca să biruiască tirania ei, dar sătura 


cu şapte piini mii de oameni. Prin trupul ţinut în friu şi subțiat astfel se revărsa îmbelşugat 
puterea Duhului. 

V 


Necredinciosul, înțelegîndu-le acestea să înveţe că, fiind prunc în 
iesle, îi avea supuşi pe magi care-l aduceau închinare. Şi coborînd ca 
prunc în Egipt, a oprit închinarea la idolii făcuți de miini. Şi răstignit cu 
trupul, a sculat pe morții putreziți de multă vreme. Şi aşa S-a arătat tutu- 
ror că nu pentru Sine, ci pentru noi a răbdat toate, ca noi, îmbrăcînd prin 
Patimile Lui nepătimirea şi nestricăciunea, să dobîndim viaţa veşnică”. 


VI 


Acestea le-am dictat pentru tine pe scurt, din ale tale, pe care, cum am 
spus înainte, le-am primit de la tine. Nu le-am făcut nici o prelucrare, ci 
am amintit doar cele despre cruce, ca în cele ce s-au smintit cei fără de 
grijă, în acelea schimbîndu-şi gindirea, să se închine Celui răstignit. lar tu 
convinge cu stăruință pe cei ce nu cred. Poate că vor veni de la neştiinţă la 
cunoştinţă şi vor crede aşa cum se cuvine. Şi deşi ajung cele scrise de tine, 
totuşi e bine ca pentru a-i face să le ţină şi mai bine minte, să le adaugi şi 
acestea celor iubitori de vrajbă, nu pentru ca, dați pe față în cele ce au 
îndrăznit, să se facă de ruşine, ci ca readucîndu-li-se aminte, să nu uite de 
adevăr. Să se țină cele mărturisite de Părinţi la Niceea. Căci sînt drepte şi 
îndestulătoare pentru surparea a toată erezia atotnecredincioasă şi mai 


ales a celor ariene, care defăimează pe Cuvîntul lui Dumnezeu şi, ca 
urmare necesară, pe Duhul Lui cel Sfint. Salută pe toți cei ce cugetă 
drept. Te salută toți cei ce sînt cu noi. 


1. Dacă ar fi pătimit pentru Sine, n-ar fi fost nimeni mai presus de necesitatea pătimi- 
rii, a suportării pasive, involuntare, a coruperii şi a morții. Şi n-ar fi dovedit nimeni o 
iubire desăvirşită prin răbdarea morții exclusiv pentru alţii. Totul s-ar fi arătat supus pro- 
cesului de apariţie şi dispariţie a noi indivizi umani relativi. Totul s-ar fi arătat supus unei 
legi oarbe, fără nici o explicaţie şi fără nici un rost. Fiul iui Dumnezeu a îmbrăcat tru- 
pul nostru ca să rabde prin el pătimirea şi moartea noastră din iubire desăvîrşită, în scopul 
de a le birui. Sfintul Atanasie expune nu numai învățătura despre dumnezeirea Fiului, ci şi 
pe cea despre mîntuirea noastră prin El. Din dumnezeirea Lui întrupată decurge mintui- 
rea noastră. Numai Dumnezeu putea să biruiască starea de neputinţă în care a căzut firea 
omenească. Numai El a putut scoate lumea din non-sensul relativităţii în care se află. 


VIAȚA CUVIOSULUI PĂRINTELUI NOSTRU 
ANTONIE 


Scrisă şi trimisă monahilor din străinătate 
de către cel întru sfinți 
Părintele nostru Atanasie, 
episcopul Alexandriei' 

(col. 835 - 976) 


Cuvânt înainte 


I 


Bună întrecere ați început cu monahii din Egipt, hotărîndu-vă fie să 
ajungeţi deopotrivă cu ei, fie să vă ridicaţi mai presus de ei prin nevoința 
voastră întru virtute. Căci sînt şi la voi de acum sălaşuri (minăstiri) de 
vieţuire singuratice şi se cinsteşte numele de monah. Drept aceea cu 
dreptate ar lăuda cineva hotărîrea voastră pe care, prin rugăciunile 
voastre, Dumnezeu o va duce la desăvîrşire. 

Iar fiindcă aţi vrut şi de la mine să vă scriu despre viețuirea fericitului 
Antonie, voind să aflați cum şi-a început nevoința şi cine era el înainte de 
ea, şi care a fost sfîrşitul vieții lui, şi dacă sînt adevărate cele ce se spun 
despre el, ca să vă călăuziţi pe urmele lui, cu multă tragere de inimă am 
primit porunca voastră. Căci şi mie îmi este mare câştig chiar şi numai 
a-mi aminti despre Antonie. Dar ştiu că voi auzind despre el, după ce vă 
veţi minuna de om, veţi voi să-i urmaţi vieţuirea. Căci viaţa lui este 
monahilor o puternică pildă spre nevoinţă. 

Cele ce le-aţi auzit despre el de la cei ce le-au vestit să nu şovăiţi a le 
crede. Socotiţi însă că aţi auzit prea puţine de la ei. Căci deşi au spus 
multe, de abia au putut să istorisească puţine din cele mult mai multe. 
Dar şi eu, îndemnat de voi, nu pot să vă trimit decît puţine, oricîte voi 
însemna în epistolă, din cele ce-mi amintesc despre el. 

1. Sfintul Antonie a murit la anul 356 în virstă de 105 ani. «Viaţa» aceasta a lui se soco- 


teşte că a fost scrisă la anul 357 pentru monahii din Occident (O. Bardenhewer, op. cit. 
Band. III, p. 66-67). 

De aceea, nu încetați să întrebaţi şi pe alţii din cei ce vin cu corabia de 
aici. Căci de abia spunînd fiecare ceea ce ştie, se va putea alcătui istorisi- 
rea cuvenită despre el. 

Primind scrisoarea voastră, aş fi voit să trimit după unii monahi din 
cei ce au obişnuit să fie mai des lingă el, ca,aflînd ceva mai mult, să vă 
scriu şi vouă mai multe. Dar fiindcă timpul plecării corăbiei se apropia şi 
purtătorul scrisorii se grăbea, m-am grăbit şi eu să scriu evlaviei voastre 
ceea ce cunosc (căci l-am văzut de multe ori) şi cele ce le-am putut afla 
de-a dreptul de la el. Căci l-am urmărit nu puțină vreme din atât de mare 
apropiere, încît îi turnam şi apa pe mîini cînd se spăla. Dar am avut tot- 
deauna grija de adevăr. Căci n-am voit nici să audă cineva ceva mai mult 
decît a fost şi prin aceasta să se primejduiască să nu creadă, nici să afle 

mai puține decit se cuvine şi prin aceasta să disprețuiască pe om. 


N 


Antonie a fost de neam egiptean, din părinți de neam bun, cu stare 
îndestulătoare. Fiind ei creştini a fost crescut şi el creştineşte. Cît a fost 
copil a fost învățat de părinţi să nu ştie nimic altceva decât de ei şi de casa 
lor. Iar cînd, crescînd, a ajuns băiat şi a înaintat în vîrstă n-a dorit să 
meargă să înveţe carte, vrînd să rămînă în afară de obişnuința cu băieţii. 
Era stăpînit cu totul de dorinţa de a rămîne neprimejduit de influenţe rele 
în casa lui, precum s-a scris despre Iacov (Fac., 25, 27). Mergea cu părinţii 
la biserică. Nu se lenevea în aceasta nici de copil şi nu disprețuia aceasta 
nici după ce a înaintat în vîrstă. Asculta de părinţi şi lua aminte la cele ce 
se citeau şi păstra folosul din ele. Aflindu-se de copil într-o casă cu o stare 
materială îndestulătoare, nu supăra pe părinţi cu dorințe de mîncare cos- 

„tisitoare şi de multe feluri, nici nu cerea plăceri de la ei. Se îndestula cu 
cele ce se găseau şi nu căuta nimic mai mult. 

După moartea părinţilor a rămas singur cu o soră foarte mică. Fiind 
„aproape de optsprezece ani, sau poate de douăzeci, se îngrijea singur de 
casă şi de surioară. Aşa au trecut şase luni de la moartea părinților. Mer- 
gînd după obicei la biserică şi adunîndu-şi mintea se gîndi odată pe drum, 
cum au părăsit apostolii toate şi au urmat Mintuitorului, sau cum cei din 
Fapte, vînzînd ale lor, duceau prețul lor şi-l puneau la picioarele apostoli- 
lor spre a-l împărți celor ce aveau trebuinţă (Fapte, 4, 35). Se mai gîndi ce 
şi cît de mare nădejde îi aşteaptă pe ei în ceruri. Gîndindu-se la acestea, 
a intrat în biserică. Si s-a întîmplat să se citească tocmai atunci Evanghe- 
lia în care a auzit pe Domnul zicînd bogatului: «De voieşti să fii desăvîrşit, 
mergi, vinde avuţiile tale şi venind urmează Mie. Şi vei avea comoară în 
ceruri» (Matei, 19, 21). Antonie, ca şi cînd i-ar fi fost trimisă lui amintirea 

sfinților şi parcă simțind că pentru el s-a citit aceaată Evanghelie, ieşind 
îndată din biserică a dăruit bunurile ce le avea de la strămoşi (erau trei 
sute de pogoane roditoare şi foarte bune) oamenilor din sat, ca să nu-i 
mai pricinuiască griji lui şi surorii lui. Iar bunurile mişcătoare ce le aveau, 
vînzîndu-le toate şi adunînd o sumă frumoasă de bani, a dat-o săraci- 
lor, ținînd doar puţini pentru sine şi pentru sora lui. 


III 


Apoi cînd, intrînd iarăşi în biserică, a auzit pe Domnul zicînd: «Nu vă 
îngijiți de ziua de miine» (Matei, 6, 34), nerăbdînd să mai aştepte, a ieşit 
şi-a dat şi ceea ce mai avea săracilor, iar pe sora încredinţind-o unor 
fecioare cunoscute şi credincioase şi dînd-o să viețuiască într-un aşeză- 
mint de fecioare, el a început în fața casei o viață de nevoinţă, luînd 
aminte la sine şi înfrînîndu-se cu asprime. Căci încă nu erau în Egipt săla- 
şuri dese de retragere (mînăstiri), nici nu ştia monahul de pustia depăr- 
tată, ci oricine voia să ia aminte la sine se mulțumea să se nevoiască sin- 
gur nu departe de satul său. Dar era atunci în satul vecin un bătrîn, care 
se nevoia din tinereţe cu viața singuratică. Pe acesta văzîndu-l Antonie, 
căuta să-i urmeze în bunătatea vieții. Mai întii a început şi el să viețuiască 
în locuri din apropiere de sat şi de acolo de auzea de vreun sîrguitor în 
nevoinţă, se ducea să-l caute ca albina înțeleaptă. Şi nu se întorcea la 
locul său înainte de a-l vedea şi de a lua de la el un fel de merinde pentru 
drumul său spre virtute. Deci făcîndu-şi începuturile acolo, şi-a întărit 
cugetarea ca să nu se întoarcă spre cele ale părinților, nici să-şi amin- 
tească de rude, ci să-şi aibă toată sîrguinţa spre întărirea în nevoinţă. 
Lucra cu miinile, ținînd seama de cuvîntul: «lar cel ce nu lucrează, nici să 
nu mănînce» (II Tim., 3, 10). Şi o parte din piinea câştigată o folosea 
pentru el, alta o da celor ce aveau nevoie. Dar se şi ruga necontenit învă- 
țînd că trebuie să se roage de unul singur neîncetat (Matei, 6, 61; 1 Tes., 5, 
17). Lua aminte la cele citite, ca nimic din cele scrise să nu cadă alături de 
sine, ci să ţină toate şi aşa să-i fie amintirea în loc de cărți”. 


IV 


Călăuzindu-se pe sine astfel, Antonie era iubit de toți. Iar el se supu- 
nea cu sinceritate celor sîrguincioşi la care mergea şi-şi însuşea ceea ce 
avea fiecare mai mult decât el în sîrguință şi nevoinţă. La unul descoperea 
dulceaţa sufletului, la altul încordarea în rugăciuni. Cugeta la nemînie- 


2. Rugăciune neîncetată, muncă pentru pîinea proprie şi pentru ajutorarea altora, 
păstrarea în minte în mod continuu a celor citite la auzul lui, cu acestea îşi umplea timpul 
şi viața Antonie. Ele au rămas o tradiţie a monahilor. Ocupată astfel, mintea nu mai e 
liberă pentru alte gînduri care tulbură şi întunecă pe om. 

rea unuia şi la iubirea de oameni a altuia. Lua aminte la cel ce priveghea 
şi la cel ce grăia cu prietenie. Se minuna de răbdarea unuia şi de posturile 
şi de culcarea pe jos a altuia. Lua seama la blîndețea unuia şi la îndelunga 
răbdare a altuia. Lua aminte la dreapta credinţă în Hristos a unuia şi la 
iubirea de oameni a altuia. Şi umplut astfel se întorcea la locul nevoinței 
sale. Iar adunînd la sine cele ale fiecăruia se sîrguia să le arate în sine pe 
ale tuturor. Şi la cel deopotrivă cu el în vîrstă nu privea cu altă dorință 
decît numai ca să nu fie al doilea faţă de ei în cele bune. Şi aceasta o făcea 
aşa ca să nu supere pe nimeni, ci ca să-i facă şi pe aceia să se bucure de 
el. De aceea toți cei de bine iubitori din satul lui, cu care se cunoştea, 
văzîndu-l că este aşa, îl numeau iubitor de Dumnezeu. Şi unii îl îmbrăți- 
şau ca pe un fiu, alţii ca pe un frate. 


vV 


Dar diavolul pizmaş şi urîtor de cele bune nu suferea să vadă în iînăr o 
astfel de năzuinţă. Ci cele ce le-a plănuit şi mai înainte să le facă, încerca 
să le facă şi împotriva lui. Şi întîi a încercat să-l coboare din nevoinţă, 
aducîndu-i în minte avuția, ocrotirea surorii, datinile neamului, iubirea 
de arginţi, iubirea de slavă, plăcerea de multe feluri de mîncări şi celelalte 
desfătări ale vieţii. Apoi îi înfățişa asprimea virtuţii şi cât de mare e oste- 
neala cerută de ea; pe de altă parte slăbiciunea trupului şi lungimea tim- 
pului trebuitor dobiîndirii virtuţii. Şi peste tot îi aducea în minte multul 
praf al gîndurilor”, voind să-l despartă de dreapta lui hotărîre. Iar cînd 
s-a văzut vrăjmaşul pe sine mai slab decît hotărîrea lui Antonie şi mai 
degrabă el biruit de tăria aceluia şi răsturnat de multa credinţă şi doborit 
de rugăciunile necontenite ale aceluia, încrezîndu-se în armele sale plă- 
cute pîntecelui şi lăudîndu-se cu acestea (căci acestea sînt primele curse 
ale lui împotriva celor mai tineri), tăbăra împotriva tînărului noaptea fră- 
raîntîndu-l, iar ziua tulburîndu-! în aşa fel, că şi cei ce-l priveau simțeau 
lupta ce se da între amîndoi. Acela arunca în el gînduri spurcate, iar 

„acesta le fugărea prin rugăciuni. Acela încerca să trezească în trup furni- 
cări, acesta ruşinîndu-se ridica în fața trupului zidurile credinţei, ale 
rugăciunilor şi posturilor. Diavolul stăruia, ticălosul, şi noaptea lua chipul 
femeii şi o imita în tot felul, numai ca să-l înşele pe Antonie. Iar acesta 
gîndind la Hristos şi la curăţia insuflată de EI şi, cugetînd la sufletul nema- 
terial, stingea jarul aceluia. Vrăjmaşul făcea să apară iarăşi în el dulceața 
plăcerii, iar el se miînia şi se supăra gîndindu-se la amenințarea focului şi 
la muşcătura viermelui. Şi opunîndu-i-le acestea, trecea nevătămat peste 
acelea. Şi toate acestea se făceau spre ruşinarea vrăjmaşului. Şi aşa cel ce 


3. Gîndurile sînt un prai alcătuit din multe firişoare de griji; un prat care se aşterne ca 
o ceață pe văzul înțeleperii. 

a socotit să se facă asemenea lui Dumnezeu era făcut de ris de câtre un 
tînăr. Şi cel ce se lăuda cu puterea sa împotriva trupului şi sîngeelui era 
surpat de un om purtător de trup. Căci îi era împreună-lucrător Domnul, 
Care a purtat trup pentru noi şi a dat trupului biruința împotriva diavolu- 
luit, încît fiecare din cei ce luptă cu adevărat poate zice: «Nu eu, ci harul 
lui Dumnezeu care este cu mine» (1 Cor., 15, 10). 


VI 


La sfîrşit, fiindcă dracul n-a putut să doboare în acest chip pe Antonie, 
ci s-a şi văzut alungat din inima lui, scrîşnind din dinţi, după cum s-a scris 
(lov, 16, 9) şi ca ieşit din sine, i se arată, cum e la minte aşa şi în nălucire,ca 
un copil negru. Căci după ce vicleanul a fost biruit în multe feluri, nu l-a 
mai ispitit prin gînduri, ci folosindu-se de chip şi glas omenesc, a zis: «Pe 
mulți am înşelat şi pe foarte mulți am doborit. Dar acum, luptind cu tine şi 
cu ostenelile tale ca şi cu mulți alții, am slăbit». lar Antonie întrebîndu-l: 
«Cine eşti tu, care îmi spui acestea mie?», îndată acela a rostit cu un glas 
plingăreţ: «Sînt prietenul curviei. Eu am primit însărcinarea să întind 
cursele acestea şi să gidil pe tineri şi mă numesc duhul curviei. Pe câți 
doritori de curăţie nu i-am înşelat. Pe cîţi înfrînați nu i-am biruit prin 


mîngiieri şi gidilări. Eu sînt cel pentru care proorocul mustră pe cei căzuți 
zicînd: «Aţi fost amăgiţi de duhul curviei» (Osea, 4, 12). Prin mine au fost 
biruiţi aceia. Eu sînt cel ce, necăjindu-te de multe ori, am fost tot de 


4. Hristos a fost cel dintii care a făcut din trupul nostru mijloc de biruire asupra diavo- 
lului. Dumnezeu poate lucra prin trupul nostru slab. Aceasta justifică pe Dumnezeu 
pentru crearea trupului. Trupul nu e rău prin sine, ca în platonism, ca în parsism, ca În 
maniheism şi în origenism. Materia şi trupul sînt create şi ele de Dumnezeu. Şi nimic din 
cele create de Dumnezeu nu e rău. Poate fi biruită chiar şi ființa pur spirituală a diavolului 
de către omul purtător de trup. Întruparea Domnului a pus în lumină valoarea veşnică a 
trupului şi capacitatea lui de a fi făcut mijloc de biruință asupra răului. Şi nu un mijloc 
pasiv, ci un participant activ la lupta împotriva spiritului netrupesc, devenit rău. Vedem 
cum sfintul Atanasie uneşte învăţătura despre mintuirea în Hristos cu cea despre rostul 
nevoinţei împotriva păcatului. Chiar împotriva spiritului propriu poate lupta omul cînd cu 
o altă parte a lui hotărită pentru bine luptă prin trup pentru a curăți şi partea din spirit 
înclinată spre rău. 

Arianismul închidea lumea în ea însăşi ca şi nestorianismul şi monofizitismul, despăr- 
ţind persoana lui Dumnezeu Cuvîntul de om sau declarînd că Cuvîntul are doar un trup 
aparent. Se resping aci teoriile despre non-sensul lumii acesteia. Dincolo de non-sensul 
ei, sau de închipuirea a tot felul de sensuri insuficiente, e un sens absolut, un adevăr desă- 
vîrşit. Numai în Hristos s-a deschis poarta din lumea acestor presupuneri la adevărul 
absolut, la sensul deplin mulțumitor ai existenţei, la Logosul real, Care e totodată viața 
lumii. Logosul întrupat e «uşa» prin care a străpuns adevărul ca viaţă, sau adevărul crea- 
tor de viaţă, sensul transcendent a toate explicator. Prin trupul lui Hristos vine viața, e 
învinsă moartea,prin trupul lui Hristos intrăm în viață. Prin trupul lui Hristos vine pute- 
rea. El e ca o catapeteasmă care ne introduce în Sfinta Sfintelor. Cuvîntul dumnezeiesc 
întrupîndu-Se a dat un astfel de mare rol trupului: l-a făcut mijlocul puterii dumnezeieşti. 
ze pi cu Hristos, facem şi noi din trupul nostru un mijloc care ne introduce în Sfînta 
Sfintelor. 

atitea ori respins». Atunci Antonie mulțumind Domnului şi îndrăznină 
împotriva aceluia, i-a zis: „Atunci eşti vrednic de mult dispreţ, căci eşti 
negru la minte şi ca un copil nevolnic. N-am nici o frică de tine. Pentru 
că «Domnul este ajutorul meu şi voi disprețui pe vrăjmaşii mei» (Ps. 117, 
1)”. Acestea auzindu-le înnegritul acela, a fugit îndată cu glasul topit, 
temindu-se să se mai apropie de bărbat. 


VII 


Aceasta a fost prima biruinţă a lui Antonie împotriva diavolului. Mai 
bine-zis, a fost o biruinţă în Antonie a Miîntuitorului, Care a osîndit păca- 
tul în trup, ca să se împlinească dreptatea legii în noi care «nu umblăm 
după trup, ci după duh» (Rom., 8, 3-4). 

Dar nici Antonie n-a rămas fără griji şi n-a disprețuit pe demon, şi nici 
vrăjmaşul, odată biruit, n-a încetat să uneltească. Căci umbla iarăşi 
împrejur ca un leu căutînd un prilej împotriva lui (1 Petru, 5, 8). Iar Anto- 
nie, cunoscând din Scripturi că multe sînt meşteşugirile vrăjmaşului, se 
folosea cu încordare de nevoință, socotind că şi acela n-a reuşit să-i 
înşele inima prin plăcerea trupului, va încerca, fără îndoială, să-l prindă 
în cursă prin vreun alt meşteşug. Căci demonul e mult iubitor de păcat. 
Drept aceea îşi acoperea tot mai mult şi mai mult trupul şi-l purta ca pe 


un rob ca nu cumva biruind în unele să fie tras în jos în altele. Hotărăşte 
aşadar să se deprindă pe sine cu o şi mai aspră viețuire. Mulţi se minunau 
de el, dar el purta cu şi mai multă uşurinţă osteneala. Căci rîvna sufletului 


5. Precum a biruit Hristos păcatul în trupul propriu, primind moartea pe care a biruit-o 
prin răbdare, ca urmare cumplită a păcatului, aşa biruie El păcatul şi în trupul nostru 
dindu-ne şi nouă această putere. Căci în lupta noastră prin înfrînare şi răbdare Îl avem 
luptind pe Hristos, Care are în tăria biruitoare a morţii trupului Său, ca trup purtat de 
Dumnezeu, un izvor pentru lupta Lui biruitoare în noi, luptă pe care El o poartă şi în noi, 

„pentru a ne întări şi pe noi la luptă. Hristos Cel răstignit şi înviat Se face oarecum şi un 
suport ipostatic al ipostasurilor noastre, fără să ne anuleze pe noi ca ipostasuri, ci întărin- 
du-ne. Astfel se împlineşte şi în noi dreptatea legii, conform căreia nu putem scăpa de 
ii fără să luptăm împotriva lui pînă la moarte. «Implinirea» legii are două înțelesuri: 

plinirea condiţiei prin care putem scăpa de păcat, dar şi împlinirea umanităţii noastre 
spre care vrea Dumnezeu să ne ducă prin împlinirea legii adevărate a existenţei noastre, 
împlinire la care noi însă nu putem ajunge fără Hristos. Legea se arată împlinită în cei ce 
umblă «după Duh». Sfintul Atanasie vede în biruirea păcatului prin nevoinţă aplicată 
învățătura apărată de el despre Hristos ca Cuvîntul lui Dumnezeu care a luat trupul nostru 
ca să biruiască păcatul şi moartea din el şi deci să-l curețe ca mijloc de comunicare. În aria- 
nism nu putea fi biruit păcatul, pentru că omul nu putea depăşi condiția sa de creatură 
supusă legilor relativității şi morții cu ajutorul altei creaturi. In arianism legea nu poate fi 
împlinită în sensul depăşirii ei şi împlinirii noastre. 

6. «Îşi umbrea trupul» şi «4l ducea ca pe un rob». Expresia a doua a devenit obişnuită 
în ascetica monahilor răsăriteni. Trupul nu trebuie să devină stăpîn al omului, ci trebuie 
condus ca un rob. Atunci poate fi eliberat de patimi şi poate fi făcut mijloc de împlinire a 
binelui. Iar prin expresia «îşi umbrea trupul» se arată că Antonie nu-şi punea trupul în 
evidenţă, nu-i dădea importanţă, nu ținea seama de pretenţiile lui, îl ţinea în poziția 
modestă care i se cuvine. Dar prin aceasta îl şi apăra. E un alt sens al acoperirii lui în fața 
vrăjmaşului. 

stăruind multă vreme în el, întipărea în el tot mai mult deprinderea cea 
bună. Prin aceasta luînd ca prilej chiar cel mai mic bine văzut la alții, arăta 
multă sîrguinţă în a şi-l însuşi. Priveghea atît de mult că de multe ori 
petrecea toată noaptea fără să doarmă şi aceasta făcînd-o nu o dată, ci de 
multe ori, se minunau toţi de el. Minca o singură dată pe zi după apusul 


soarelui. Dar se întîmpla să mănînce şi numai o dată la două zile, iar de 
multe ori la patru. lar mîncarea lui era pîine şi sare; şi băutura, numai 


apă. De carne şi vin e de prisos chiar şi a vorbi, cînd nici la alți sîrguitori 
nu se afla aşa ceva. Pentru dormit se îndestula cu o rogojină. Dar de cele 
mai multe ori se întindea pe pămînt. Nu voia să se ungă cu ulei, zicînd că 
tinerilor se cuvine să iubească mai mult nevoința şi să nu caute cele ce 
moleşesc trupul; ci să-l obişnuiască mai degrabă cu ostenelile, gîndindu- 
se la spusa Apostolului: «Cînd slăbesc, atunci sînt tare» (II Cor., 12, 10). 
Căci zicea că atunci se întăreşte sufletul în vigoare când se împuţinează 
plăcerile trupului”. Era şi acesta un gînd cu adevărat minunat al lui: nu 
trebuie măsurată cu timpul calea virtuții, nici cu retragerea pentru sine, ci 
cu dorința şi cu voinţa mereu treze. De aceea nu-şi amintea de timpul tre- 
cut, ci fiecare zi socotind-o ca început al nevoinţei, se ostenea şi mai mult 
pentru înaintare, spunîndu-şi necontenit cuvîntul lui Pavel: «Cele dina- 
poi uitîndu-le, spre cele dinainte tind» (Filip. 3, 14). Dar îşi amintea şi de 


cuvântul proorocului Ilie care zice: «Viu este Dumnezeu înaintea căruia 
mă voi întfățişa azi» (III Regi, 18, 15). Căci ia seama că zicînd: azi, nu 
măsura timpul trecut, ci ca unul ce pune pururea început, în fiecare zi se 
silea să se înfățişeze aşa cum trebuie lui Dumnezeu, cu inima curată şi 
gata să asculte de voia Lui şi de nimeni altul?. Zicea în sine că nevoitorul 


7. Ideea aceasta este reluată şi dezvoltată de sfîntul Maxim Mărturisitorul în Răspun- 
suri către Talasie, trad. rom. în Filocalia vol. III, 58, p. 310. 

8. Această idee a format tema doctrinei despre «epectaze» a sfintului Grigorie de 
Nyssa. Dar în text se dă o interpretare nouă cuvîntului sîîntului apostol Pavel, anume că 
trebuie să socoteşti că timpul trecut în nevoinţă nu te asigură că ai adunat un capital de 
desăvîrşire în care te poți încrede, ci trebuie să socoteşti fiecare clipă ca un început, ca şi 
cînd n-ai făcut nimic. Altfel te moleşeşti. În fiecare clipă trebuie să îimprospătezi gindul că 
te arăţi în fața lui Dumnezeu. Acesta e «începutul continuu». 

9. A vorbit şi poetul francez Charles Peguy de «l'6ternel commencement», înțelegind 
prin aceasta că de fiecare dată cînd mergi spre acelaşi loc, te gîndeşti la altceva, ca unul ce 
ai uitat cele ce le-ai gîndit de atitea ori făcînd acest drum. Dar sfîntul Atanasie vede în 
aceasta putinţa de a pune mereu un început cu totul nou în săltarea ta peste țoate cele din 
lume spre Dumnezeu, cu uimirea că de fiecare dată vezi că Îl cugeți altfel, Îl simţi altfel, 
mereu ca nou, însă totodată cu sentimentul că de-abia acum te-ai lepădat de toate cele 
pămînteşti şi relative, că de-abia acum eşti la începutul curățirii de ele. Prin aceasta pe 
de o parte parcă repeţi ceea ce ai făcut mereu şi totuşi eşti mereu nou, mereu mai sus. E 
„mişcarea stabilă» sau «stabilitatea mobilă» (motus stabilis, status mobilis), de care vor- 
beşte sfîntul Grigorie de Nyssa. Cel ce nu se mişcă în statornicie adoarme spiritual, cum se 
descompune cel ce se mişcă în nestatornicie şi prin aceasta nu înaintează în infinitatea 
identică şi mereu nouă pentru noi a lui Dumnezeu, trăită ca atît de nouă că parcă acum ar fi 
descoperită pentru prima dată. 

trebuie să înveţe din viețuirea marelui Ilie să-şi vadă pururea ca într-o 
oglindă viața lui. 
VIII 


Astfel, stăpînindu-se pe sine tot mai mult, Antonie a plecat la mor- 
mintele ce se aflau departe de sat şi rugînd pe un cunoscut să-i aducă la 
mai multe zile pîinea trebuitoare a intrat într-unul din morminte şi închi- 
zînd uşa lui, a rămas singur înăuntru. Nerăbdînd aceasta vrăjmaşul, ba şi 
temîndu-se ca nu cumva Antonie să ia pe încetul în stăpînire pustiul cu 
nevoința lui, venind într-o noapte cu o mulțime de draci, atita l-a umplut 
de răni prin lovituri, încât l-a lăsat zăcînd jos din pricina chinurilor. Şi 
zicea că atit de cumplite i-au fost durerile încât nu puteau fi pricinuite de 
răni de la oameni. Dar purtarea de grijă a lui Dumnezeu (căci nu trece 
Domnul cu vederea pe cei ce îşi pun nădejdea în El) a făcut ca a doua zi să 
vină cunoscutul să-i aducă piinile. Acesta deschizind uşa şi văzîndu-l jos 
ca mort, luîndu-l pe spate l-a dus la biserica din sat şi l-a pus pe pămînt. 
Şi multe din rudenii şi din oamenii din sat şedeau lingă Antonie ca lin- 
gă un mort. Dar pe la miezul nopții venindu-şi în sine şi ridicîndu-se 
puțin, cînd i-a văzut pe toţi dormind şi numai pe acel cunoscut prive- 
ghind, făcîndu-i semn să vină la el, l-a rugat să-l ia iarăşi pe spate şi să-l 
ducă la morminte, fără să trezească din somn pe nimeni. 


IX 


Fiind dus de acela acolo şi închizînd acela uşa după obicei, a rămas 
iarăşi singur înăuntru. Şi neputînd să stea în picioare din pricina rănilor, 
se ruga zăcînd întins. Şi după rugăciune zicea strigînd: «Sînt aci eu, Anto- 
nie! Nu fug de rănile voastre. Căci chiar de-mi veți pricinui mai multe, 

„nimic nu mă va despărți de dragostea lui Hristos» (Rom. 8, 35). Apoi ros- 
tea din Psalmi: «De se va rîndui în jurul meu tabără, nu se va înfricoşa 
inima mea» (Ps. 26, 5). Nevoitorul cugeta şi zicea aceasta. Dar vrăjmaşul 
binelui mirîndu-se că a îndrăznit să vină aci şi după rănile primite, che- 
mîndu-şi câinii, le-a zis plin de furie: «Vedeţi că nu l-am biruit nici prin 
duhul curviei, nici prin răni. Ba s-a umplut şi de îndrăzneală împotriva 
noastră. Să-l atacăm şi altfel». Căci e uşor diavolului să născocească şi 
alte feluri de răutăți. Deci făcură în acea noapte prin lovituri un astfel de 
zgomot, încât părea că tot locul se cutremură. Şi parcă desfăcînd cei patru 
pereţi ai micii încăperi, demonii intrau prin ei prefăcuţi în năluci de fiare 
şi şerpi. Şi locul întreg era plin de năluciri de lei, de urşi, de leoparzi, de 
tauri, de şerpi, de aspide, de scorpioni şi lupi. Şi fiecare din aceştia se 
mişca în felul său. Leul mugea, voind să intre fără să poată, taurul părea 

“ia în coarne, şarpele se tîra şi nu ajungea şi lupul repezindu-se era 
finut pe loc. Şi zgomotele tuturor erau înspăimîntătoare şi furiile 

lor,cumplite. Iar Antonie, lovit şi înțepat de ei, simțea un şi mai mare chin 
în trup. Dar rămînea fără să tremure şi priveghind şi mai mult cu sufletul. 
Gemea de durerea trupului, dar veghea cu mintea. Şi bătîndu-şi joc de ei, 
zicea: «Dacă aţi avea vreo putere în voi, ar fi fost destul să vină numai 
unul din voi. Dar fiindcă v-a slăbit Domnul, încercaţi să mă speriaţi prin 
mulțime. E un semn al neputinței voastre că luaţi chipurile animalelor», 
Şi îndrăznind iarăşi zicea: «De sînteți tari şi ați luat putere împotriva 
mea, nu zăboviţi, ci năvăliți. Iar de nu puteţi, pentru ce vă tulburaţi în 
zadar? Nouă ne este pecete şi zid de apărare credinţa în Domnul nostru». 
Dar aceia, încercînd multe, scrîşneau din dinţi, încît se făceau mai 
degrabă pe ei de rîs, decit pe el. 


x 


Căci Domnul n-a uitat nici acum de nevoința lui Antonie, ci a venit în 
ajutorul lui. Fiindcă privind el în sus, a văzut acoperişul ca deschizîn- 
du-se şi o rază de lumină coborînd spre el. Şi dracii s-au făcut dintr-odată 
nevăzuţi. lar durerea trupului îndată a încetat şi casa s-a luminat 
întreagă. Iar Antonie simțind ajutorul şi răsuflînd mai bine, uşurat de 
dureri, se ruga vedeniei arătate, zicînd: «Unde erai? Pentru ce nu Te-ai 
arătat de la început, ca să-mi opreşti durerile?» Şi s-a făcut glas către el: 


«Antonie, eram aci, dar am aşteptat să văd lupta ta. Deci fiindcă ai răbdat 
şi nu te-ai lăsat biruit, îți voi fi pururea ajutor şi voi face numele tău 
cunoscut pretutindeni». Auzind acestea, s-a sculat la rugăciune. Şi s-a 
întărit atît de mult, că a simţit că are mai multă putere în trup, decit a avut 
înainte. Şi era atunci aproape de treizeci şi cinci de ani. 


XI 


A doua zi, dornic de o vieţuire şi mai plină de rîvnă, a mers la acel 
bătrân amintit, rugîndu-i să locuiască cu el în pustie. Dar acela neprimind 
din pricina vîrstei şi pentru că nu avea un astfel de obicei, Antonie a por- 
nit îndată singur spre munte. Dar vrăjmaşul iarăşi, văzîndu-i sîrguința şi 
vrînd s-o împiedice, i-a pricinuit pe cale nălucirea unui mare disc de 
argint. Antonie înțelegînd uneltirea urîtorului de bine, s-a oprit şi privind 
la disc a dat pe faţă pe diavolul din el, zicînd: «De unde poate fi un disc în 
pustie? Calea aceasta nu e bătătorită şi nu e pe ea vreo urmă de oameni 
care să umble pe aici. Şi dacă ar fi căzut, nu s-ar fi putut ascunde, fiind 
foarte mare. Deci cel ce l-ar fi pierdut, întorcîndu-se şi căutindu-l l-ar fi 
putut afla, pentru că locul e pustiu. Aceasta e o meşteşugire a diavolului. 
Nu-mi vei împiedica prin aceasta rîvna, diavole! Aceasta va fi spre piei- 
rea ta». Şi spunînd Antonie aceasta, discul s-a mistuit ca fumul de fața 
focului. 

XII 


Apoi plecînd, iarăşi a văzut nu o nălucire, ci aur adevărat aruncat în 
drum. De i-a arătat vrăjmaşul, sau cineva cu o putere mai mare spre a 
întări pe nevoitor şi a-i arăta diavolului că nu dă atenţie nici aurului ade- 
vărat, n-a spus-o nici el şi n-am aflat nici noi. Ştim numai că ceea ce s-a 
arătat a fost aur adevărat. Antonie minunîndu-se de mulțimea lui, dar 
sărind, peste el ca peste foc, l-a trecut fără să se întoarcă măcar să 
privească. Ba s-a grăbit aşa de mult că nu a mai văzut locul. Deci întă- 
rindu-şi tot mai mult hotărîrea, a înaintat spre munte. Şi dincolo de un 
rîu a aflat o clădire pustie de atîta vreme, că era plină de tîritoare. Şi tre- 
cînd rîul, s-a sălăşluit în ea. Iar tîritoarele ca alungate de cineva au plecat 
îndată. Desctizînd intrarea şi aşezînd înăuntru piini pentru şase luni (căci 
aceasta o fac tebeii şi ele rămîn un an întreg nestricate) şi avînd şi apă, 
coborînd ca în nişte pivnițe neumblate, a rămas singur înăuntru, nemai- 
ieşind de acolo şi nemaivăzînd pe vreunul dintre cei ce veneau. A rămas 
astfel multă vreme acolo nevoindu-se. Primea numai de două ori pe an 
piinile aduse în încăperea de sus. 


XIII 


Iar cunoscuții care veneau la el, deoarece nu le îngăduia să intre şi de 
aceea rămiîneau zile şi nopți afară, auzeau înăuntru ca nişte mulţimi zgo- 
motoase, care rosteau cuvinte plîngăreţe şi strigau: “Pleacă din aceste 
locuri ale noastre. Ce este între tine şi pustie? Nu primeşti ispitele 
noastre». Cei dinafară crezură la început că sînt nişte oameni care se 
luptă cu el şi care au coborit pe scări la el. Dar cînd privind prin gaura 
cheii n-au văzut pe nimeni, socotind că sînt demoni s-au înspăimîntat şi 
au strigat la Antonie. Dar acesta îi auzea mai mult pe aceştia, decît se 

„îngrijea de aceia. Şi venind aproape de uşă, îi îndemna pe oameni să 
plece şi să nu se teamă. Căci zicea că dracii pricinuiesc năluciri mai ales 
celor ce se tem. «Dar voi pecetluiți-vă pe voi şi plecaţi cu curaj şi lăsați-i 
pe aceştia să se facă ei înşişi de ris». Deci aceia plecau împrejmuindu-se 
ca şi cu un zid cu semnul crucii. Iar el rămînea şi nu era întru nimic vătămat 
de aceia. Dar nici nu se obosea luptînd. Căci sporirea vederii de sus şi slăbi- 
ciunea vrăjmaşilor îi aducea şi multă odihnă şi îi sădea şi mai multă rîvnă. De 
fapt cunoscuţii care veneau necontenit socotind să-l găsească mort, îl 


10. Sfintul Atanasie vorbeşte de multe ori de obiceiul creştinilor din vremea lui Anto- 
nie (din sec. III), moştenit de la predecesori, de a se însemna cu semnul crucii, prin care 
ridicau în fața lor un zid de apărare împotriva răutăților de tot felul şi luau puterea lui 
Hristos pentru cele bune. Era o «pecete», pe care nu o putea rupe vrăjmaşul nevăzut, căci 
ea îi arăta pe creştini că sînt ai lui Hristos şi precum l-a biruit El prin Cruce pe acela, aşa va 
fi alungat prin cruce şi de la aceştia. Căci unde este Crucea lui Hristos, este El însuşi, cu 
puterea Lui lucrătoare. 


VIAȚA CUVIOSULUI PĂRINTELUI NOSTRU ANTONIE 


auzeau psalmodiind: «Să învie Dumnezeu şi să se risipească vrăjmaşii 
Lui şi să fugă de la fața Lui cei ce-L urăsc pe El. Precum se topeşte ceara 
de fața focului, aşa să piară păcătoşii de la fața lui Dumnezeu» (Ps. 67, 
2-3). Şi iarăşi: «Toate neamurile m-au înconjurat şi cu numele Domnului 
i-am înfrânt pe ei» (Ps. 117, 12) 


XIV 


Deci a petrecut aproape douăzeci de ani nevoindu-se astfel fără să 
iasă şi fără să fie văzut de vreunii. Dar după aceea, dorind şi voind mulţi. 
să-i urmeze în nevoinţă şi venind şi alți cunoscuți şi forțind uşa şi împin-, 
gînd-o, Antonie a ieşit ca dintr-un altar în care se afla scufundat în taine şi 
era purtat de Dumnezeu. Atunci s-a arătat întiia oară din clădire celor țe- 
veneau la el. lar aceia privindu-l s-au minunat văzînd trupul lui avînd 
aceeaşi înfăţişare, nici umflat prin nemişcare, nici subțiat de posturi şi de 
lupta cu demonii. Era la fel cum îl ştiau şi înainte de retragere. Iar sufletul. 
arăta aceeaşi curăţie în purtări. Nici închis în sine, din înfrînare, nici 
revărsîndu-se din plăcere, nici stăpînit de ris, nici copleşit de tristeţe; nu 
s-a tulburat văzînd mulțimea, nici nu s-a veselit văzindu-se primit Cu 

" bucurie de atîta lume. Ci era întreg egal cu sine, ca unul ce era călăuzit. de» . 
dreapta judecată şi statornicit în ceea ce e propriu firii". Şi pe mulți din. . 
cei de față care pătimeau cu trupul i-a vindecat Domnul prin el, iar pe: alți 
i-a scăpat de demoni. Domnul îi dădea har lui Antonie şi în vorbire. Prin 
aceasta mîngiia pe mulţi întristați, iar pe alții care se duşmăneau între ei îî' . 
împăca făcându-i prieteni. Pe toţi îi îndemna să nu pună nimic din lume - 
înaintea dragostei față de Hristos. Le spunea şi le cerea să se gîndească la 
bunătățile viitoare şi la iubirea de oameni arătată nouă de Dumnezeu; 
Care n-a cruțat nici pe Fiul Său, ci L-a dat pe El pentru noi toți» (Rama. 
8, 32). Convingea pe mulţi să aleagă viața monahicească şi aşa s-au ivit în 
munți lăcaşuri de viețuire singuratică (miînăstiri) şi pustia s-a umplut de 
monahi, care au părăsit toate ale lor şi şi-au însuşit viețuirea cerească. |. 

XV 


“su 


Ivindu-se trebuinţa să treacă peste rîul lui Arsenit (căci trebuia să vizi=+ 
teze pe fraţi), acesta era plin de crocodili. Dar rugîndu-se doar, a păsitie? , 


11. «Viaţa» cuiva descrisă de altcineva este în mare parte o operă literară a cehi pă 
urmă. Căci cât talent nu se cere pentru a descrie complexitatea sufletească a cuiva? ŞI cine 
poate reda exact acea complexitate? Ea e în mare parte o construcţie a celui ce o descrie, 
silindu-se totuşi să se apropie tot mai mult de ceea ce constituie viaţa celui înfățigat. Viaţa 
lui Antonie, descrisă de sfîntul Atanasie, este în mare parte o operă proprie în care a 
expus concepția sa, dar şi concepția general creştină, care se formase despre drumul unei 
vieți duhovniceşti şi: pe care îl urma într-un grad de maximă intensitate şi Antonie. Punina 
preț mai mult pe această construire a unui chip duhovnicesc, datele istorice nu sînt pre= 
zentate totdeauna cu precizie şi în strictă înşirare cronologică, ci cu oarecare aproximație 
şi în mod amestecat. 

şi toţi cei împreună cu el şi au trecut nevătămați. Apoi întorcîndu-se la' 
lăcaşul de la început al singurătăţii sale (mînăstire), şi-a continuat 'ace- 
leaşi osteneli cuvioase din tinerețe. Prin vorbiri continui făcea să spo- 
rească rivna celor ce erau de mai înainte monahi, iar pe cei mai mulţi 
dintre ceilalți îi mişca spre dragostea de nevoinţă. Şi aşa, prin puterea 
cuvîntului, s-au înființat foarte multe lăcaşuri de viețuire singuratică 
(miînăstiri) şi pe toate le călăuzea ca un părinte. 


XVI 


Astfel ieşind într-una din zile, şi toți monahii apropiindu-se de el şi 
rugîndu-l să audă de la el un cuvînt, le-a grăit în limba egipteană 
acestea: 

Ajung Scripturile spre învățătură. Iar noi facem bine să ne îndemnăm 
unii pe alţii în credinţă şi să ne întărim prin cuvinte. Deci voi aduceţi ale 
voastre ca nişte fii părintelui, spunînd cele ce le ştiţi. Şi eu ca mai bătrîn în 
vîrstă decît voi, vi le dau ale mele pe care le ştiu şi pe care le-am cercat. 
Să ne fie întii de toate sîrguința comună a tuturor, ca din cele ce le-am 
început să nu dăm înapoi, nici să descurajăm în osteneli, nici să nu zicem: 
«Ne nevoim de multă vreme». Ci mai degrabă să ne sporim rîvna, ca şi 
cînd am începe în fiecare zi. Căci viața omenească întreagă e foarte 
scurtă, asemănată cu veacurile viitoare. Drept aceea şi timpul nostru e 
nimic faţă de viaţa veşnică“. Şi tot lucrul din lume se vinde cu prețul 
valorii lui şi egalul se schimbă pe egal. Dar făgăduinţa vieţii veşnice se 
cumpără cu foarte puțin'?. Căci s-a scris: «Zilele vieţii noastre şaptezeci 


12. Un alt temei pentru a socoti fiecare zi ca un început.în viaţa noastră duhovni- 
cească, pe lîngă cel al necontenitei noutăţi a bogăției nesfirşite a lui Dumnezeu, din care 
penileni cîte ceva: scurtimea timpului vieții păminteşti faţă de veşnicia vieții viitoare în 

Jumnezeu. Toată viața de aici, adunată la un loc, e doar o clipă. Nici în toată viața luată la 
un loc nu izbutim să punem un început în gustarea nesfirşitului dumnezeiesc. O zi din 
clipa care e toată viața noastră pămîntească e a zecea mia parte dintr-o clipă. Nu trebuie să 
ne legăm de ea. Nici nu ne-am trezit bine la ceea ce s-a întimplat şi a şi trecut. Ne lunecă 
viața aceasta ca o clipă, ca o clipă care lunecă fără măcar să ne dăm seama de cea mai mare 
parte a ei. că e o clipă care lunecă. 

13, Trebuie pe de altă parte să avem grijă de timp, tocmai pentru că e foarte scurt şi 
trece repede. Căci, pe de altă parte, cu el putem câştiga eternitatea. Dumnezeu acordă tim- 
pului şi chiar clipei, oricît de scurte sînt, o valoare nemăsurată şi deci trebuie să fim 
şi noi foarte atenți la ele. O clipă trăită pentru Dumnezeu o preţuieşte EI atît de mult, că ne 
vinde pentru ea veşnicia vieţii în El,sau nesfîrşitul ei. Dar numai dacă nu vrem să ne lipim 
de clipă ca şi cînd ar fi în ea însăşi suprema realitate. De aceea trebuie să avem grijă de fie- 
care clipă. Trebuie să fim cu mare luare-aminte la ea, să fim într-o continuă luare-aminte, 
cum spun nevoitorii răsăriteni; trebuie să trăim fiecare clipă conştienţi că de ea depinde 
veşnicia noastră. Lucrurile se schimbă între ele egal cu egal, pentru că toate sînt pieri- 
toare. Dar cu un lucru pieritor dat lui Dumnezeu putem cumpăra veşnicia. Lucrurile între 
ele au o egală «valoare» pieritoare. Dar folosite pentru cumpărarea veşniciei, ele dobîn- 
desc o valoare egală cu veşnicia. Dumnezeu e cel mai bun, cel mai generos partener de 

. comerț cu noi. Dar să-l dăruim în fiecare clipă altceva ca şi cînd nu I-am dat nimic înainte. 
Căci altfel rămînem închişi în crusta egoismului care ne duce la moarte. Antonie le-a dat 

de ani, iar de vor fi în putere optzeci de ani; şi ce este mai mult decit aceş- 
tia, osteneală şi durere» (Ps. 89, 10). Cînd deci în toţi cei optzeci de ani, 
sau chiar în o sută, vom fi stăruit în nevoință, nu vom împărăți numai ani 
egali cu cei o sută de ani, ci în loc de cei o sută vom împărăți în vecii veci- 
lor. Şi dacă am luptat pe pămînt, nu vom avea moştenire pe pămînt, ci 
avem făgăduinţele celor din ceruri. Şi după ce am depus trupul stricăcios 
îl vom primi iarăşi nestricăcios. 


XVII 


Deci, fiilor, să nu ne moleşim, nici să nu socotim să zăbovim prea 
mult timp în acestea, crezînd că facem ceva mare. «Căci nu sînt vrednice 
pătimirile timpului de acum de slava viitoare ce ni se va descoperi» 
(Rom., 8, 18). Nici să nu socotim, privind la lume, că am renunţat la nişte 
lucruri mari. Căci tot pămîntul e foarte mic faţă de cerul întreg. Deci chiar 
dacă am fi stăpîni peste tot pămîntul şi am renunța la el întreg, n-ar fi 
vrednic de Împărăţia cerurilor. Căci precum dacă cineva ar disprețui o 
drahmă de aramă, ca să câştige o sută de drahme de aur, ar fi prea puțin 
ceea ce părăseşte, aşa cel ce fiind stăpîn peste tot pămîntul ar renunța la 
el, puțin ar părăsi şi ar lua însutit. lar dacă nici tot pămîntul nu e vrednic 
de ceruri, cel ce lasă puţine pogoane e asemenea celui ce n-a lăsat nimic. 
Dar chiar dacă părăseşte casa, sau aur mult, nu trebuie să se laude, sau să 
se moleşească încrezut în sine. De altfel trebuie să cugetăm că dacă nu le 
lăsăm pentru virtute, murind mai pe urmă le lăsăm chiar celor ce nu 
voim, cum a arătat Eclesiastul (Ecl., 4, 8). Deci pentru ce să nu le părăsim 
pentru virtute, ca să moştenim Împărăţia?! Pentru aceea să nu se lase 
cucerit careva dintre noi de pofta de a dobîndi. Căci ce cîştig avem din a 
dobîndi cele ce nu le ducem cu noi? Pentru ce să nu dobîndim acelea pe 
care putem să le şi ducem cu noi, care sînt cuminţenia, dreptatea, cum- 
pătarea, bărbăţia, înțelegerea, dragostea, iubirea de săraci, credința în 
Hristos, nemiînierea, iubirea de străini? Dobîndindu-le acestea le vom 
afla ajunse înaintea noastră şi primindu-ne în pămîntul celor blinzi'*, 


toate de la început, ieşind din această crustă. Prin aceasta a intrat în eternitate, căci a 
intrat oarecum în deoființimea cu alţii, ca Persoanele Sfintei Treimi între Ele, şi din pute- 
rea iubirii între Ele. Trebuie să-l iubesc pe altul ca pe mine. Sau să mă iubesc pe mine, 
iubind pe altul. Sîntem una fără să ne confundăm. Nouă, celor de rînd, ni se va sfărima, 
nădăjduim, crusta cînd vom trece din viața aceasta, măcar fără voie, dacă am tins aici să 
ieşim din egoismul nostru. 

14. Vom moşteni bogăţia nesfirşită a Împărăției, sau vom fi împărați peste toate, dacă 
am dat în viață măcar unele din puţinele lucruri pieritoare ținute în mod egoist. Toţi ni se 
vor dărui, în acest caz, în viața viitoare cu tot ce au, din dragostea lor, dacă ne-am dăruit şi 
noi prin ceea ce le-am dat lor. 

15. Bunătăţile sufletului cîştigat aici ne trag spre Împărăţia iubirii sau ne gătesc calea 
spre ea. Deci într-un fel a-uu dua înaintea noastră acolo. Cele bune ne trag înainte. Numai 
egoismul ne trage înapoia a ceen ce sîntem, spre o stare tot. mai egoistă, tot mai înehircită, 

XVIII 


Drept aceea, să ne încredințăm şi din acestea că nu trebuie să fim 
nepăsători, mai ales cugetînd că sîntem slujitorii lui Hristos şi că sîntem 
datori să slujim Stăpiînului. Sluga nu va cuteza să spună: «Odată ce am 
lucrat ieri, nu mai lucrez azi». Nici nu măsoară timpul trecut, ca să înce- 
teze de a lucra în zilele următoare, ci arată în fiecare zi, cum s-a scris în 
Evanghelie, aceeaşi rîvnă, ca să placă stăpînului său şi să nu se primej- 
duiască. La fel şi noi să stăruim în fiecare zi în această nevoinţă, ştiind că 
de vom nesocoti-o într-o singură zi, nu ne va ierta pentru timpul trecut, 
ci se va supăra pe noi pentru nepăsarea noastră. Căci aşa am auzit şi la 
Iezechiel (lez., 18). Iar Iuda a pierdut pentru o singură noapte toată oste- 
neala timpului trecut'f. 


XIX 


Să stăruim deci, fiilor, în nevoinţă şi să nu ne moleşim. Că în aceasta 
avem şi pe Domnul împreună-lucrător, precum s-a scris că Dumnezeu îi 
este împreună-lucrător spre bine tot celui ce a ales binele (Rom., 8, 28). 
Iar spre a nu ne face nepăsători, e bine să cugetăm la spusa Apostolului: 
«Mor în fiecare zi» (1 Cor., 15, 31). Căci dacă am trăi şi noi ca cei ce mor în 
fiecare zi, n-am păcătui. lar ceea ce se spune prin aceasta trebuie s-o 
înțelegem aşa: sculîndu-ne în fiecare zi, să socotim că nu vom rămîne în 
viață pînă seara şi cînd ne culcăm să socotim că nu ne vom mai scula. Căci 
viața noastră e prin fire nesigură şi ne e măsurată în fiecare zi de Provi- 
denţă". Cugetînd şi trăind astiel nu vom păcătui, nici nu vom potti ceva 
pe pămint, nici nu ne vom minia pe cineva, nici nu vom aduna comori pe 
pămint, ci viețuind ca unii ce aşteptăm în fiecare zi 'să murim, vom fi ca 
unii care nu avem aci nimic şi le vom da toate tuturor'*. Nu vom fi stăpîniți 
deloc nici de pofta femeii, nici a altei plăceri murdare, ci le vom ocoli ca pe 
ceva trecător, simţindu-ne mereu în preajma morții şi avînd în faţa vede- 


tot mai săracă, tot mai neputincioasă. Săvîrşind o faptă egoistă, sau nesăvirşind faptele de 
dragoste, vom vedea mai tîrziu rezultatul însingurării noastre, sau al crispării noastre, al 
întunecării noastre, sau răspunsul altora ca părăsirea noastră de către ei, ca absenţă a 
razelor luminoase de viaţă dătătoare venite de la ei. Egoismul ne trage mai jos din putinţa 
de a fi oameni, putință cu care am venit pe lume. 

16. Este o idee pe care de asemenea a reluat-o sfîntul Grigorie de Nyssa, arătînd că cel 
ce se opreşte o clipă din urcuş nu rămîne pe loc, ci cade. Ca să stai pe linia unde eşti, tre- 
buie să te sileşti să urci necontenit. Statornicia se menţine prin mişcare în sus (status 
mobilis), Oprirea din urcuş e moleşeală. Şi moleşeala stinge focul din suflet. Cînd cineva 
opreşte pentru un moment alimentarea focului iubirii, l-a slăbit, a slăbit căldura sufletului. 

17. Viaţa noastră nu stă prin ea însăşi şi nu ne e ştiută durata ei. Durata ei e ştiută 
numai de Dumnezeu. Căci Providența Lui ne-o prelungeşte în fiecare zi, măsurîndu-ne 
cîte o bucată scoasă din nimic. 

18. În preajma morții nu-ți mai trebuie nimic din cele ce ai. Toate îşi pierd valoarea. 
De trăiegti mereu cu sentimentul că eşti în preajma morţii, nu vei căuta să ai şi să dobiîn- 
deşti nimic, socotindu-le toate fără nici o valoare. Le dai toate fără nici o părere de rău. 

rii ziua judecății. Căci frica şi mai înainte vederea chinurilor topeşte dul- 
ceața plăcerii şi ridică sufletul aplecat spre cele de jos”. 


XX 


Drept aceea odată ce-am început şi am pornit pe calea virtuții, să ne 
întindem şi mai mult spre ea, ca să ajungem la cele dinainte (Filip., 3, 
14). Şi nimeni să nu se întoarcă spre cele dinapoi ca soția lui Lot (Fac., 19, 
26). Mai ales pentru că Domnul a zis: «Nimeni punînd mîna pe plug şi 
întorcîndu-se spre cele dinapoi, nu este vrednic de Împărăţia cerurilor» 
(Luca, 9, 62). ar a se întoarce nu înseamnă nimic altceva, decit a se răz- 
gîndi şi a cugeta iarăşi la cele lumeşti. Nu vă temeţi deci, auzind despre 
virtute, nici nu vă miraţi de numele ei. Căci nu e departe de noi, nici nu ia 
fiinţă în afară de noi, ci este un lucru cu putință de împlinit de către noi şi 
un lucru uşor, numai să voim. Păgînii (elenii) călătoresc departe şi străbat 
mări ca să înveţe carte. Dar noi nu avem nevoie să călătorim departe 
pentru Împărăţia cerurilor, nici să străbatem marea pentru virtute. Căci 
venind Domnul a spus: «Împărăţia cerurilor este înlăuntrul vostru» 
(Luca, 17, 21). Deci virtutea are nevoie numai de voința voastă. Fiindcă 
este în voi şi ia ființă din voi. Căci sufletul avînd prin fire puterea cugetă- 
toare, din aceasta se naşte virtutea. Şi o are prin fire ca să rămînă cum a 
fost făcut. Şi a fost făcut bun şi foarte drept”. De aceea Isus al lui Navi i-a 
poruncit poporului zicînd: «<Îndreptaţi inima voastră spre Domnul Dum- 
nezeul lui Israel» (los., 24, 23). Iar Ioan îndemna: «Drepte faceţi cărările 
voastre» (Matei, 3, 4). Iar în dreptatea sufletului se arată felul înțelegător 
al lui, aşa cum a fost creat. De aceea cînd se abate şi se strîimbă de la sta- 
rea lui cea după fire, se spune că aceasta e răutatea sufletului. Deci nu e 
greu lucrul virtuţii. Căci sîntern în virtute dacă rămînem aşa cum am fost 
făcuți. Iar dacă cugetăm cele rele, vom fi judecaţi ca răi. Dacă lucrul ar 
trebui căutat în afară de noi, ar fi cu adevărat greu. Dar dacă e în noi, să 
ne păzim de gînduri murdare şi sufletul luat de la Domnul ca un dar spre 


19. Păcatul se naşte din prea marea alipire la cele din lume şi la viața legată de ele. 
Dacă ne-am simți alipiți de Dumnezeu şi de viaţa veşnică ce o vom avea de la EI, ni s-ar 
slăbi aplecarea spre păcat. 

20. Se condiționează naşterea virtuţii pe de o parte de voinţă, pe de alta, de puterea 
cugetătoare a sufletului. Nu există înțelegere fără voință, sau invers. La ce-ar înțelege 
sufletul deosebirea dintre fapte, dacă n-ar avea voința ca să aleagă între ele? Sau cum s-ar 
putea manifesta o voinţă, fără înţelegere? Dar de caracterul înțelegător şi voluntar al 
sufletului ține pe de altă parte tendinţa (sau voinţa), să rămînă aşa cum este, adică bun, sau 
să aleagă în temeiul înțeleuerii importanţei lui pentru om, binele. Dar de voinţă ţine şi 
putinţa de a voi şi contrar binelui. Însă alegerea răului nu mai ține pe om în cadrul firii lui, 
ci o perverteşte pe uceustu, aduce slăbirea şi dezordinea în om şi între oameni. E firesc 
omului să vreu binele. Dar ceva ce e firesc omului se împlinegte cu voin lui cea adevărată. 


SFINTUL ATANASIE CEL MARE 


păstrare, să-l păzim pe seama Domnului, ca El să recunoască făptura Lui: 
ca păstrată astfel precum a făcut-o”. 


XXI 


Să luptăm ca să nu ne tiranizeze miînia, nici să ne stăpînească pofta. 
«Miînia omului nu lucrează dreptatea lui Dumnezeu» (Iacov, 1, 20). «lar 
pofta, zămislind, naşte păcatul. lar păcatul săvîrşit aduce moartea» 
(Iacov 1, 15). Vieţuind astfel, să priveghem cu luare aminte şi, precum s-a 
scris, să ne păzim inima cu toată grija. Căci avem vrăjmaşi cumpliți şi 
vicleni, pe demonii cei răi. Şi împotriva lor ne este lupta cum a zis Apos- 
tolul: «Căci lupta noastră nu este împotriva sîngelui şi a trupului, ci împo- 
triva căpeteniilor şi a stăpîniilor şi a stăpînitorilor întunericului acestui 
veac, împotriva duhurilor răutăţii în cele din văzduh». (Efes., 6, 12). 
Fiindcă e mare mulțimea lor în văzduhul nostru şi nu sînt departe de noi. 
Şi e mare deosebirea între ei”. Despre firea lor şi despre deosebirea lor 
s-ar putea vorbi mult, dar descrierea aceasta o lăsăm pe seama altora 
mai mari ca noi. Ceea ce ne trebuie nouă e să cunoaştem meşteşugirile 
lor împotriva noastră. 


XXII 


Deci aceasta s-o cunoaştem întîi, că dracii n-au fost creaţi ca cei ce 
poartă numele de draci. Căci nimic rău n-a făcut Dumnezeu. Ci au fost 


21. Sufletul ne e dat ca un dar spre a-l păstra pentru a cugeta, simţi, lucra prin voia 
noastră, dată şi ea de Domnul odată cu sufletul, pentru E! şi prin aceasta şi pentru buna 
dezvoltare a noastră. Sufletul e un dar de la Dumnezeu, însă de acest dar e legată şi dato- 
ria de a-l folosi cum se cuvine pentru Dumnezeu şi pentru noi. Voia noastră însăşi este un 
dar, însă folosind-o aşa cum se cuvine, facem şi noi ceva ce place Domnului şi în acelaşi 
timp ne face fericiţi şi pe noi. Ceea ce vine de la Domnul este al Lui, însă şi al nostru, ca 
dezvoltîndu-l, să se bucure şi El ca de un dar dat de noi Lui, să se bucure de dezvoltarea 
creațiunii Lui. Voim datorită iui Dumnezeu, dar totuşi a voi se datoreşte şi nouă. Şi voim 
cu adevărat pentru noi, cînd voim pentru El. Cînd vrem să fim numai ai noştri, să voim 
numai pentru noi, ne împuţinăm existenţa. Am primit existența prin El din nimic; ne-o 
menţinem şi o sporim şi noi prin voia noastră, cînd voim să o menţinem şi s-o sporim prin El. 

22. In capitolul acesta (21) se vorbeşte de «trupurile subțiri» ale demonilor, de alerga- 
rea lor mai repede dintr-un loc în altul, de mişcarea lor <în văzduh». La baza acestora s-ar 
putea vedea acest înțeles: duhurile nu viețuiesc într-o nespaţialitate totală, care le-ar face 
posibilă o atotprezenţă. Ei au o nespaţialitate asemenea sufletului nostru care e legat 
totuşi de un trup format de el ca un organism din materia lumii. Deci au şi ele o anumită 
legătură, nu cu un trup organic, format de ele, ci cu un înveliş trecător format din aerul 
cosmosului, sau cu ceea ce corespunde acestuia în spaţiile interplanetare, sau dintre siste- 
mele planetare. Ele sînt astfel «în văzduh» cu acest înveliş subțire, pe care-l pot şi schimba 
cu uşurinţă. Astfel ele se pot mişca foarte repede, ca nişte virtejuri mai mari sau mai mici, 
mai sirnţite sau mai puțin simţite, de vînt. În baza acestei legături cu aerul cosmic, sau cu 
ceea ce îi corespunde lui în spaţiile interplanetare, ele îşi pot da cu uşurinţă şi anumite 
forme trecătoare asemănătoare trupurilor de oameni sau de animale. De asemenea pot 
intra în lucruri, în plante, în animale, chiar în oameni şi pot stărui mai mult în anumite 
locuri. Din convingerea aceasta se explică rugăciunile de sfințire a tuturor lucrurilor, locu- 
rilor şi persoanelor, ca şi de alungare a duhurilor din ele, săvîrşite de Biserică. Teolo- 

făcuţi şi ei buni. Dar căzînd de la cugetarea cerească şi învirtindu-se în 
jurul pămîntului, i-au amăgit pe păgâni cu năluciri. Iar pe noi, creştinii, 
pizmuindu-ne, toate le mişcă voind să ne împiedice în suişul spre cer, ca 
să nu ne urcăm acolo de unde au căzut ei. De aceea e nevoie de multă 
rugăciune şi nevoinţă, ca primind cineva prin Duhul darul deosebirii 
duhurilor, să poată cunoaşte cele ale lor: care dintre ei sînt mai puţin răi, 
care mai răi decît aceia şi în ce uneltire se străduieşte fiecare dintre ei şi 
cum poate fi învins şi scos fiecare din bine. Căci multe sînt meşteşugirile 
lor şi multe cursele lor. Fericitul Apostol şi cei ce le-au cunoscut ca el pe 
acestea, zic: «Nu ne sint necunoscute gîndurile lui» (11 Cor., 2, 14). Iar noi 
din cele ce le-am pătimit de la ei, trebuie să ne îndreptăm prin ele unii pe 
alții. Eu avînd o parte din cercarea acestora, vă grăiesc ca unor fii. 


XXIII 


Deci aceştia, cînd văd pe oricare creştin, dar mai ales pe monahi, oste- 
nindu-se şi înaintînd, încearcă întîi să-l ispitească, ridicînd multe sminteli 
în cale. Iar smintelile sînt gîndurile rele. Dar nu trebuie să ne temem de 
momelile lor. Căci acelea sînt doborite îndată prin rugăciuni şi postiri şi 
prin credinţa în Domnul. Dar nici doboriţi ei nu încetează, ci vin îndată 
iarăşi cu viclenie şi meşteşugire. Căci cînd nu pot să înşele inima pe față 
cu o plăcere murdară, vin iarăşi în alt chip şi se silesc să sperie pricinuind 
alte năluciri, prefăcîndu-se şi imitînd femei, fiare, reptile, trupuri de 
uriaşi şi mulțime de ostaşi. Dar nu trebuie să ne temem nici de nălucirile 
acestea. Căci nu sînt nimic, ci se mistuiesc îndată, mai ales dacă omul se 
întăreşte cu credința şi se împrejmuieşte cu semnul crucii. Dar sînt plini 
de îndrăzneală şi de neruşinare. Căci de sînt biruiţi, ne atacă, iarăşi, în alt 
chip. Se prefac că ghicesc şi că ne spun de mai înainte ceea ce va veni 
după multe zile, se arată înalți ajungînd pînă la acoperiş şi groşi, ca pe cei 
ce nu i-au putut amăgi prin ginduri să-i răpească prin astfel de năluciri. 
Iar de vor afla sufletul şi astfel neclătinat în credință şi în cugetarea nădej- 
dii, aduc pe căpetenia lor. 


XXIV 


Iar de acela zicea că de multe ori apare aşa cum l-a descris Domnul 
pe diavolul lui Iov, zicînd: «Ochii lui chip de luceafăr. Din gura lui por- 
nesc ca nişte făclii aprinse, ce scapără ca nişte săgeți de foc. Din nările lui 
iese ca un fum de cuptor arzînd de focul unor cărbuni aprinşi. Sufletul lui, 
cărbuni aprinşi. Din gura lui iese o flacără» (lov, 41, 9-11). Aşa apărînd 


gul grec Yannaras vorbeşte de o «metafizică a trupului». S-ar putea spune că există şi o 
metafizică a aerului, a apei şi a tuturor lucrurilor şi organismelor animale şi vegetale. În 
acest spațiu «metulizie», dar creat, se mişcă duhurile. 


SFINTUL ATANASIE. CEL MARE 


căpetenia dracilor, înspăimîntă, precum am spus înainte, grăind viclea- 
nul lucruri mari, cum iarăşi l-a dat pe față Domnul, spunînd lui lov: 
«Socoteşte fierul ca paiele şi arama ca lemnul putred. Marea o socoteşte 
ca un vas de unsoare şi pe portarul adîncului ca pe un rob. Socoteşte 
_adincul ca un loc de plimbare» (lov, 41, 17-22). Iar prin proorocul a spus: 
„Zis-a vrăjmaşul: gonind îi voi prinde» (leş., 15, 9); şi iarăşi prin altul: 
«Toată lumea o voi lua în mînă ca pe un cuib şi ca pe nişte ouă părăsite le 
voi ridica» (Isaia, 10, 14). Şi încearcă să se fălească cu unele ca acestea şi 
le vesteşte acestea, ca să amăgească pe cinstitorii de Dumnezeu. Dar noi 
credincioşii nu trebuie să ne speriem nici de nălucirile acestea, nici să 
luăm aminte la cuvintele lui. Fiindcă minte şi nu spune nimic adevărat. 
Căci grăind cu îndrăzneală acestea şi atitea altele, balaurul a fost atras ca 
' într-o undiţă de Mîntuitorul şi ca o vită a primit căpăstrul în jurul botului; 
şi ca unui cal i-au fost prinse nările în belciug şi buzele i-au fost găurite cu 
„o sulă. Şi a fost legat de Domnul ca o vrabie ca să ne putem bate joc de el 
(lov, 40, 19-24). Atât el cât şi demonii cei împreună cu el au fost doboriţi la 
pămint ca nişte scorpii şi şerpi, spre a fi călcaţi în picioare de noi, creşti- 
răi. Şi dovada acestui fapt e că noi vieţuim protivnic lui. Căci cel ce se 
lăuda să sece marea şi să cuprindă lumea, iată că nu poate să împiedice 
acum nevoința voastră şi nici pe mine să grăiesc împotriva lui *. Să nu 
luăm deci seama la cele ce le spune, căci minte, nici să nu ne speriem de 
nălucirile lui, fiind şi acestea mincinoase. Căci nu e lumină adevărată cea 
care se arată în ele, ci mai degrabă acestea poartă în ele începuturile şi 
"chipurile focului gătit lor, în care vor arde. Cu ele încearcă să înspăimînte 
pe oameni. Ele apar, dar se şi mistuiesc de la sine, nevătămiînd pe nici 
„unul dintre credincioşi, ci purtînd asemănarea focului viitor ce-i va primi 
pe aceia. De aceea credincioşii nu se cuvine să se înfricoşeze. Căci toate 
meşteşugirile lor sînt nimic în faţa harului lui Hristos. 


XXV 


Sint vicleni şi gata să se prefacă şi să se preschimbe în toate înfăţişă- 
rile. Adeseori se prefac chiar a cînta psalmi, măcar că nu se arată amin- 
tindu-şi de cuvintele din Scripturi. Se întîmplă că şi cînd citim noi, să ros- 


23. Lumea duhurilor poate să devină transparentă celor ce printr-o asceză accentuată 
s-au desprins total de lumea văzută şi stăruie în această despărțire printr-un mare efort 
spiritual, de care noi nu ne-am apropiat. Ei provoacă la o luptă mai îndirjită pe demoni, 
luptă de care nu au nevoie pentru cei ce le stau în braţe ca o pradă uşoară prin viața 
stăpinită de patimi. Acestora le lasă impresia că sînt stăpini pe ei înşişi, că nu fac nimic rău, 
sau că răul în care se complac e opera lor. Deci apariţiile ce se arată celor ce stăruie într-o 
nevoință încordată au şi ceva real în ele: mirosurile, fierbințelile, chipurile animalice ce li 
se arată ca forme ispititoare ale patimilor urite, în noroiul cărora se scaldă demonii, care 
sînt şi nişte chinuri pentru ei şi pentru cei ce se molipsesc de ele, avînd să ia proporţii 
înfricogătoare în iadul definitiv, în care vor fi şi demonii şi cei ce le-au urmat pilda prin 
lipsa lor de credinţă şi prin viețuirea lor. 

tească adeseori îndată,ca pe un ecou, cele ce au fost citite. Ba dormind 
noi, ne scoală la rugăciuni. Şi aceasta o fac des, aproape neîngăduindu-ne 
nici să dormim. Se mai întîmplă uneori să ia şi chipuri de călugări, prefă- 
cîndu-se că vorbesc ca nişte oameni evlaviogi, ca să amăgească prin ase- 
'mănarea înfățişării şi să atragă pe cei amăgiți de ei unde voiesc. Dar.nu 
trebuie să fie luaţi în seamă chiar dacă ne scoală la rugăciune, chiar dacă 
ne sfătuiesc să nu mîncăm deloc, chiar dacă se prefac că ne pîrăsc şi ne 
osîndesc de cele la care ne-au îndemnat odată. Căci nu o fac aceasta din 
evlavie şi de dragul adevărului, ci ca să ducă pe cei simpli la deznădejde şi 
să le spună că nevoința nu le este de folos şi să facă pe oameni să simtă că 
viața monahală este împovărătoare şi foarte grea şi să se plictisească de 
ea şi să-i împiedice să viețuiască potrivnic lor?*. 
XXVI 


Proorocul trimis de Domnul i-a deplîns pe ei, zicînd: «Vai celui ce 
adapă pe aproapele cu băutura tulbure a pieirii» (Avac., 2, 15). Căci acest 
fel de meşteşugiri şi gînduri fac să se piardă calea ce duce la virtute. Iar 
Domnul însuşi astupa gura dracilor chiar cînd spuneau adevărul, zicînd: 
«Tu eşti Fiul lui Dumnezeu» (Luca, 4, 41) şi-i împiedica să grăiască, ca nu 
cumva în adevărul spus să-şi semene și răutatea lor, şi ca să ne obiş- 
nuiască şi pe noi să nu le dăm crezare acestora niciodată, chiar dacă par 
să spună adevărul. Căci nu se cuvine, avînd noi dumnezeieştile Scripturi 
şi libertatea de la Mîntuitorul să ne lăsăm învățați de diavolul care nu şi-a 
păzit locul său, ci a cugetat altele în locul celor ce se cuveneau. De aceea 
Domnul îl opreşte chiar şi cînd spune cuvinte din Scriptură zicând: «lar 
Dumnezeu a spus celui păcătos: Pentru ce povesteşti dreptățile Mele şi 
iei legămîntul Meu prin gura ta?» (Ps. 19, 16). Căci toate le fac şi le grăiesc 
şi le tulbură şi în toate se prefac şi pe toate le amestecă ca să amăgească 
pe cei simpli. Şi pricinuiesc lovituri şi rîd nebuneşte şi şuieră; iar de nu-i 
ia cineva în seamă pling şi se văicăresc ca nişte biruiți. 


24. Se preţuieşte în toate scrierile duhovniceşti din Răsărit, începînd cu aceasta, 
dreapia măsură sau cumpăna. Nu trebuie să fim nici nepăsători față de păcatele trecute, 
dar nici să ne lăsăm cuprinşi de deznădejde, care poate duce uneori tot la nepăsarea prici- 
nuită de sentimentul neputinței şi al resemnării. Să ne căim de cele rele săvirgite în trecut 
şi să ne oprim de la repetarea lor, dar să nu disperăm uitînd de mila lui Dumnezeu. Şi 
chiar dacă nu putem duce o viață cu totul curată de păcat, să nu părăsim orice efort. Ci să 
ne silim să facem mereu atita cît putem. Căci prin aceasta înaintăm treptat spre o 
stare mai bună. 

25. Ascultind pe diavol, ne facem robii lui, lăsîndu-ne stăpiniți de patimile de la el. 
Ascultînd de Domnul, ne păstrăm libertatea cu care ne-a înzestrat şi sporim în ea. Căci 
cele bune le săvirgim în libertate, arătată în efortul nostru, pe cînd cele rele le săvirgim ată- 
pîniți de patimi. 

XXVII 


Astiel Domnul ca Dumnezeu le-a închis gura dracilor. lar noi, învă- 
țînd de la sfinţi, trebuie să facem ca aceia şi să urmăm pilda bărbăţiei lor. 
Căci şi aceia văzînd acestea ziceau: «Cînd a stătut păcătosul împotriva 
mea, am amuţit şi m-am smerit şi am tăcut de cele bune» (Ps. 38, 2). Şi 
iarăşi: «lar eu ca un surd n-am auzit şi ca un lipsit de grai, n-am deschis 
gura mea. Şi m-am făcut ca un om care nu aude» (Ps. 37, 14). Deci şi noi 
Să nu-i auzim pe ei ca unii ce sîntem străini de ei, nici să ascultăm de ei 
chiar de ne scoală la rugăciune şi chiar de ne vorbesc despre posturi. Iar 
în privința hotărîrii de-a ne nevoi, să luăm aminte mai degrabă la noi 
înşine şi să nu ne lăsăm amăgiţi de ei, care toate le fac cu viclenie. Pe de 
altă parte nu trebuie să ne temem de ei, chiar dacă par că dau năvală 
asupra noastră, chiar de ne ameninţă cu moartea, căci sînt slabi şi nu pot 
nimic, decât numai să ne amenințe. 


XXVIII 


Am vorbit despre aceasta pînă acum în trecere. Dar nu ne va fi greu să 
vorbim acum mai pe larg. Căci reamintirea lor vă va fi spre întărire. 
Venind Domnul la noi, a căzut vrăjmaşul şi au slăbit puterile lui. Dar 
nemaiputînd face nimic, totuşi ca un tiran ce este, chiar căzut, nu se liniş- 
teşte, ci ameninţă fie măcar şi numai prin cuvinte. Să se gîndească fiecare 
din voi la aceasta şi va putea să disprețuiască pe demoni. Dacă ar fi legați 
de acelaşi fel de trupuri cum sîntem noi, le-ar fi cu putință să spună: 
fiindcă oamenii ne sînt ascunşi, nu-i aflăm, dar cînd îi aflăm îi vătămăm. 
Căci în acest caz am putea să ne ascundem de ei, închizînd uşile în fața 
lor. Însă fiindcă nu sînt aşa, pot intra chiar de le sînt uşile închise şi întiiul 
dintre ei, diavolul, se află în tot văzduhul. Pe lîngă aceea, sînt pururea 
voitori de rău şi gata spre vătămare şi, cum a zis Mîntuitorul, «diavo- 
lul este, de la început, ucigător de oameni» şi «tatăl răutății» (loan, 8, 44). 
Dar noi totuşi trăim vieţuind contra lui. Prin aceasta se fac vădiţi că nu 
pot nimic. Căci nu-i împiedică de la uneltire nici distanţa, nici nu ne soco- 
tesc prieteni ai lor, ca să ne cruţe, nici nu sînt de bine iubitori, ca să ne 
îndrepteze, ci sînt mai vîrtos răi şi nimic nu le stă mai mult la inimă decît 
să vatăme pe cei iubitori de virtute şi cinstitori de Dumnezeu. Deci numai 
pentru că nu pot face nimic, nu fac nimic decît să ne amenințe. Căci dacă 
ar putea n-ar întîrzia, ci îndată ar face răul, avînd totdeauna voința gata 
spre aceasta, mai ales împotriva noastră. lată şi acum adunîndu-ne grăim 
împotriva lor şi ştiu că sporind noi (în nevoinţă) ei slăbesc. Dacă ar avea 
deci putere, nu ne-ar lăsa pe nici unul dintre noi, creştinii, să viețuim 
după Dumnezeu. Căci păcătosului îi este scîrbă de cinstirea lui Dumne- 
zeu. Deci pentru că nu pot nimic, se rod şi mai mult pe ei înşişi, că nu pot 

face nimic din cele cu care ne ameninţă. 

Apoi trebuie cugetat şi aceea, spre a nu ne teme: dacă le-ar îi fost cu 
putinţă să ne vatăme, n-ar fi venit cu zgomot, nici n-ar îl iscat năluciri, 
nici n-ar fi uneltit prin schimbarea înfăţigării. Ci le-ar fi fost destul numai 
să vină, ca să facă ceea ce pot şi voiesc. Fiindcă oricine are putere nu 
omoară cu nălucirea, nici nu sperie prin zgomote, ci se foloseşte el însuşi 
de putere precum voieşte. Însă dracii, neputând nimic, joacă ca pe scenă, 
schimbîndu-şi chipurile şi speriind copiii, prin nălucirea zgomotelor şi 
prin înfățişări prin care se dovedesc mai degrabă vrednici de disprețuit 
ca unii ce sînt neputincioşi. Căci îngerul adevărat, trimis de Domnul 
împotriva asirienilor, n-a avut nevoie de zgomote, nici de năluciri din 
afară, nici de lovituri, nici de ciocănituri. Ci s-a folosit liniştit de puterea 
sa şi a omorit îndată o sută optzeci şi cinci de mii (IV Regi, 19, 35). Iar dra- 
cii nu pot nimic, chiar dacă încearcă să înspăimînte prin năluciri. 


XXIX 


Dar dacă cineva, cugetînd la cele întîmplate cu Iov, ar putea întreba: 
“Pentru ce diavolul atacîndu-l pe acela a putut face toate împotriva lui? 
Cum l-a sărăcit de toate avuțţiile, i-a omorit fiii şi pe el l-a lovit cu bubă 
rea?» (lov, 1, 15-22; 2, 1-7), să ştie că nu diavolul a putut face acestea, ci 
Dumnezeu care l-a predat lui spre cercarea lui Iov. De fapt diavolul 
neputînd face nimic a cerut putere de la Dumnezeu şi primind-o a făcut 
acelea. Deci şi din aceasta poate fi disprețuit diavolul şi mai mult, că deşi a 
voit, n-a avut nici o putere împotriva unui om drept. Şi cerînd nu o dată, 
ci şi a doua oară, se arată şi din aceasta slab şi neputînd face nimic”. Şi nu 
e de mirare că n-a avut putere asupra lui Iov, când nu s-a putut face nici 
nimicitorul animalelor, decât îngăduindu-i Dumnezeu. Nu are putere nici 


26. Dumnezeu le dă toate şi de aceea numai El le poate şi lua. E] lasă să vină greută- 
ţile peste cei drepţi, vrînd să-i facă şi mai tari prin răbdarea lor. Dumnezeu nu vrea să țină 
pe om în puful moale care moleşeşte, ci îngăduie să vină pentru el împrejurări aspre, ca 
să-i întărească bărbăţia. Îl vrea pe om ridicat la treapta unui partener demn de El. Desigur 
că sînt şi necazuri care vin din depărtarea de Dumnezeu, izvorul vieții. Dar şi din acestea 
poate cîştiga omul, ca din nişte avertismente. Pe de altă parte, Dumnezeu nu iasă pe om 
greutăți mai mari ca cele pe care le poate răbda. Nu-l lasă să fie copleşit de ele. Dar tocmai 
mărimea greutăților îngăduite să vină peste om, arată ce resurse de putere zac ascunse în 
el, resurse pe care greutăţile îi dau prilejul să ie pună în lucrare. Pe de o parte, totul are 
omui de la Dumnezeu; pe de alta, e lăsat în situația ca să şi le facă proprii prin răbdarea cu 
care suportă ameninţarea venită asupra celor dăruite. Faptul că omul ar putea pierde 
bunurile dăruite, nerăbdind greutăţile păstrării lor, arată că el capătă prilejul de a şi le 
însuşi oarecum, la rîndul său, prin elortul său. Dar omul le cîştigă oarecum el însuşi alipin- 
du-se totuşi de Dumnezeu, cu preţul renunţării la toate. Prin aceaata el vede că în Dumne- 
zeu a aflat izvorul tuturor: a aflat infinit mai mult decii în ele. lar alipirea omului de Dum- 
nezeu nu poate fi un rezultat al greutăților suferite de om de silă. Acenata trebuie să fie 
opera voinței lui. 

asupra porcilor. Căci Îl rugau, cum s-a scris în Evanghelie, pe Domnul, 
zicînd: «Îngăduie-ne să mergem în porci» (Matei, 8, 24). Iar dacă n-au 
putere nici asupra porcilor, cu atît mai mult nu au împotriva oamenilor 
făcuți după chipul lui Dumnezeu. 


XXX 


Deci numai de Dumnezeu trebuie să ne temem, disprețuindu-i pe 
aceştia şi netemîndu-ne deloc de ei. Ci cu cât mai mult încearcă să facă a- 
cestea, cu atît mai mult să ne încordăm nevoinţa împotriva lor. Căci mare 
armă este împotriva lor viaţa dreaptă şi credința în Dumnezeu. Căci se 
tem de post, de priveghere, de rugăciuni, de blîndeţe, de linişte, de neiu- 
birea de arginți, de neiubirea de slava deşartă, de smerita cugetare, de 
iubirea de săraci, de milostenii, de nemiîniere şi în primul rînd de dreapta 
credinţă în Hristos a nevoitorilor. Pentru aceea fac toate, ca să nu-i vadă 
călcîndu-i în picioare. Fiindcă cunosc harul dat de Mîntuitorul celor ce 
cred, împotriva lor, odată ce El însuşi a zis: «lată v-am dat vouă 
putere să călcaţi, peste şerpi şi scorpii şi peste toată puterea vrăj- 
maşului» (Luca, 10, 19). 


XXX 


Iar dacă se prefac că prevestesc să nu socotească cineva aceasta un 
motiv de a se încrede în ei. De fapt de multe ori ei spun de unii fraţi că 
vor veni peste cîteva zile. Şi aceia vin cu adevărat. Dar o fac aceasta nu 
de dragul auzitorilor, ci ca să-i convingă să creadă în ei, şi aşa, supunîn- 
du-şi-i, să-i piardă. De aceea să nu li se dea atenţie, ci chiar spunînd astfel 
de lucruri, trebuie să-i respingă zicînd: nu avem nevoie de acestea. Căci 
ce e de mirare, dacă folosindu-se de trupuri mai subțiri decît ale oameni- 
lor şi văzindu-i pe cei ce au pornit la drum, le-o iau înainte în alergare şi 
vestesc că vin? Aceasta o prevesteşte şi cel ce călăreşte cu un cal, luînd-o 

„înaintea celui ce călătoreşte pe jos. Deci nu trebuie să ne mirăm de ei 
nici cînd fac aceasta. Căci nu cunosc nimic din cele ce nu s-au făcut. Ci 
singur Dumnezeu este cel ce le ştie toate înainte de facerea lor (Dan., 13, 
42). Aceştia, ca nişte furi, alergînd înainte vestesc cele ce le văd. Cîtora le 
istorisesc cele ale noastre, că adică ne-am adunat şi grăim împotriva lor, 
înainte de a le vesti careva plecînd de la noi. Aceasta o poate face şi un 
copil iute de picior, luînd înaintea celui ce întîrzie. Aşa trebuie înţeles 
ceea ce spun: dacă a pornit cineva la drum de la Tebaida, sau din alt 
ținut, înainte de a îi plecat, ei nu ştiu de va pleca. Dar după ce l-au văzut 
plecînd aleargă înainte şi vestesc venirea aceluia înainte de a ajunge 
acela. Şi aşa se întimplă că aceia sosesc după cîteva zile. Dar adeseori 
întorcîndu-se cei ce au plecat la drum, aceştia au mințit. 


XXXII 


Aşa se întîmplă uneori că flecăresc şi despre apa rfurilor. Căci după ce 
au văzut ploi mari care au fost în părțile Etiopiei şi ştiind că din acelea se 
va umple riul, înainte de-a ajunge apa în Egipt, alergînd înainte o ves- 
tesc aceasta. Dar aceasta au spus-o şi oamenii care au putut să alerge aşa 
de repede ca şi aceia. Şi precum trimisul lui David, urcîndu-se la înăl- 
ţime vede mai înainte pe cel ce vine decit cel rămas jos, şi cel ce a alergat 
înainte a spus înaintea altora, nu cele ce încă nu s-au întîmplat, ci cele ce 
sînt pe drum şi se fac, aşa şi aceştia se ostenesc şi le spun altora, numai ca 
să-i amăgească. Dar dacă providenţa hotărăşte între timp altceva despre 
ape sau despre cei ce vin pe drum (căci poate aceasta), dracii au minţit şi 
cei ce le-au dat atenţie au fost înşelați. 


XXII 


Aşa s-au născut oracolele elinilor (păgânilor) şi aşa au fost mai înainte 
amăgiți de draci. Dar aşa a şi încetat rătăcirea. Căci a venit Domnul care a 
surpat pe draci împreună cu uneltirea lor, Fiindcă nu cunosc nimic de la 
ei înşişi, ci, ca nişte furi, cele ce le văd la alții acelea le spun. Dar sînt şi 
oameni care îşi dau cu socoteala (care spun cu probabilitate) fără să fie 
preştiutori. De aceea chiar dacă unele din cele ce le spun sînt adevărate, 
nici atunci nu trebuie să se minuneze cineva de ei. Căci şi doftorii avînd 
experiența unor boli, cînd, văd la alţii aceeaşi boală adeseori spun de mai 
înainte, dîndu-şi cu socoteala (cu probabilitate), cum va decurge boala, pe 
temei de obişnuinţă. Şi cîrmacii de corăbii şi mulţi agricultori, văzînd sta- 
rea aerului spun de mai înainte din obişnuinţă de va fi furtună sau vreme 
senină. Dar nu va spune cineva, din pricina aceasta, că ei au o preştiință 
de insufiare dumnezeiască, ci din cercare şi obişnuinţă. De aceea dacă şi 
dracii spun aceasta uneori, dindu-şi cu socoteala (cu probabilitate), nu 
trebuie să se minuneze cineva de ei, din pricina aceasta, nici nu trebuie să 
le dea atenție. Căci ce folos au auzitorii să ştie de la aceştia cu cîteva zile 

înainte cele ce vor veni? Sau la ce s-ar sîrgui cineva să cunoască astfel de 
lucruri, chiar dacă le-ar cunoaşte cu adevărat? Căci acest lucru nu e pri- 
cinuitor de virtute, nici de vreo deprindere bună. Şi nimenea nu e judecat 
pentru ceea ce nu ştie şi nimenea nu e fericit pentru ceea ce a aflat şi a 
cunoscut. Ci fiecare e judecat dacă a păstrat în acestea credința şi a păzit 
din inimă poruncile. 
XXXIV 


Deci nu trebuie să ne îngrijim prea mult de acestea. Nici nu trebuie să 
ne nevoim şi să ne ostenim pentru ele, ca să le cunoaştem, ci ca să plăcem 
lui Dumnezeu pentru buna viețuire. Şi trebuie să ne rugăm nu ca să 
cunoaştem de mai înainte, nici ca să cerem plată pentru această nevoință; 
ci ca Domnul să ne fie împreună-lucrător în biruința asupra diavolu- 

lui. Iar dacă vrem vreodată şi să cunoaştem ceva de mai înainte, să ne cu- 
rățim înțelegerea. Căci eu cred că sufletul care e curăţit în toate privinţele 
şi care stă în cele ale firii, făcîndu-se străvăzător, poate vedea mai multe 
şi mai departe decît demonii, avînd în sine pe Domnul care i le 
descoperă”. Aşa a fost sufletul lui Elisei, care vedea cele privitoare la 
Ghiezi (IV Regi, 4, 26) şi privea puterile (oştirile) ce stăteau în jurul 
lui (IV Regi, 6, 17). 


i XXXV 


Cind deci vin noaptea la voi şi voiesc să vă grăiască cele viitoare şi 
spun: «Noi sîntem îngeri», nu le daţi atenţie, căci mint. Şi chiar de laudă 
nevoința voastră şi vă fericesc, nu-i ascultați şi nu-i credeți. Ci pecetlui- 
ți-vă (cu semnul crucii) mai degrabă pe voi înşivă şi casa şi vă rugaţi. Şi-i 
veţi vedea făcîndu-se nevăzuți căci sînt |aşi şi se tem foarte mult de sem- 
nul crucii Domnului, fiindcă prin ea i-a dezbrăcat Mîntuitorul, dîndu-i pe 
față”. Iar dacă totuşi stăruiesc cu şi mai multă obrăznicie jucând teatru şi 
schimbînd nălucirile, nu vă înfricoşaţi, nici nu vă lăsaţi uimiţi, nici nu le 
daţi atenție ca unora ce-ar fi buni. Căci prezenţa celor buni şi răi poate fi 
cunoscută uşor cu ajutorul lui Dumnezeu. Fiindcă vederea sfinților nu 
are nimic tulbure în ea%. «Acela nu se va sfădi, nu va striga, nici nu va 
auzi cineva glasul din ea» (Isaia, 42, 2). Ci e aşa de liniştită şi de blîndă, că 
îndată aduce în suflet bucuria noastră, şi puterea lui Dumnezeu Tatăl. 
Căci gîndurile produșe de el rămîn netulburate şi neînviforate şi sufletul 
luminîndu-se priveşte prin sine însuşi pe cele care se arată şi e cuprins de 
dorul de cele dumnezeieşti şi de cele viitoare şi de voința de a.se uni cu ei. 
Şi chiar dacă unii, ca oameni, se tem de vederea celor bune, cei ce se j 


21. Sufletul împătimit e închis între zidurile patimilor sau păcatelor sale, sau al egois- 
mului său. Nu vede în mod real cum sînt ceilalţi, în valoarea lor reală, cum sînt lucrurile în 
micimea valorii lor, nu iese din cămara întunecoasă a simţurilor şi a înţelegerii superficia- 
lizate prin patimi. Sufletul curăţit, ieşit din această cămară, vede departe şi adînc. Vede în 
lumină posibilitățile şi intenţiile pozitive, creatoare ale celorlalţi şi ce e pe cale să facă Dum- 
nezeu prin ei. Vede mai real, mai obiectiv şi mai departe decit dracii îngustaţi de patimi. 

28. Chipurile văzute imprimînd în aerul din jur starea lor spirituală, sau mai degrabă 
una prefăcută, îi dau acestuia forma care o exprimă. Nălucirile au astfel o 'oarecare bază 
obiectivă, încît sufletul curăţit de patimi luminîndu-se, vede pe aceia care se arată în 
aceste forme, Iar duhurile cînd îşi văd descoperită prefăcătoria lor, se opresc din arătarea 
ei, fiind făcuţi de ruşine. Prefăcătoria lor e biruită mai ales de semnul crucii. Pentru că în 
ea s-a manifestat extrema smerenie a lui Dumnezeu însuşi, opusă mândriei şi golului min 
cinos al satanei. Cînd omul arată că-şi însuşeşte prin semnul crucii această smerenie, 
satana îşi vede învinsă mindria egoistă şi goală. Chiar bunătatea neprefăcută a feței unui 
om se poate distinge uşor de bunătatea prefăcută, în cazul că cel ce-o priveşte nu are în 
sine însuşi ceva dornic de a fi lăudat, care trece cu vederea prefăcătoria. Căci în bunătatea 
prefăcută a cuiva se vede o oarecare tensiune, sau grija de a nu se da pe față bunătatea lui 
ca prefăcută, un fel de luptă interioară sau o duplicitate ce se reflectă pe față. Iar cînd li se 
arată prefăcuţilor o împotrivire îşi dau pe față răutatea din suflet. 

29. Privirea celor buni cunoaşte şi prin liniştea ei minciuna care-i tulbură pe robii ei. 

arată depărtează de la ei temerea prin însăși iubirea lor, cum a făcut 
Gavriil cu Zaharia (Luca, 1, 12) şi îngerul ce s-a arătat femeilor la mor- 
mînt (Matei, 28, 5) şi cel ce a spus păstorilor în Evanghelie: «Nu vă 
temeţi» (Luca, 2, 10). De aceea temerea lor nu e din frica sufletului, ci din 
recunoaşterea prezenţei celor înalte. Aşa este vederea de care se împăr- 
tăşesc sfinţii. 


XXXVI 

Iar năvala şi nălucirea pricinuită de cei răi e cu bătăi, cu sunete şi cu 
strigăte, ca mişcarea tinerilor fără minte şi a tilharilor. Din acestea îndată 
se naşte frica sufletului, tulburarea şi neorînduiala gîndurilor, tristețea, 
ura față de cei ce se nevoiesc, plictiseala, supărarea, amintirea rudeniilor, 
frica de moarte; şi apoi pofta de cele rele, lipsa de îndemn pentru virtute, 
nestatornicia moravurilor. Cînd deci privind unele vedenii vă temeți, 
dacă frica încetează îndată şi în locul ei vine o bucurie negrăită şi o bună 
simţire a sufletelor şi curaj şi împrospătare şi netulburarea gîndurilor şi 
celelalte cîte le-am spus înainte, bărbăţie şi dragoste de Dumnezeu, 
îndrăzniţi şi vă rugați. Căci bucuria, simțirea cea bună a sufletului arată 
sfinţenia celui ce se bucură. Astfel Avraam văzînd pe Domnul s-a bucurat 
(loan, 8, 56). Iar loan, auzind glasul Născătoarei de Dumnezeu Maria, a 
săltat (Luca, 1, 41). Dar dacă arătarea unora e însoțită de tulburare şi de 
zgomot din afară şi de vreo nălucire lumească şi de ameninţarea cu 
moartea, şi celelalte cîte le-am spus înainte, cunoaşteţi că e o arătare a 
celor răi. 


XXXVI 


Să vă fie însă şi aceasta un semn. Cînd sufletul stăruie în frică e semn 
al prezenţei vrăjmaşului. Căci dracii nu desființează frica aceasta, cum a 
făcut marele Arhanghel Gavriil cu Maria şi cu Zaharia şi cel arătat femei- 
lor la mormînt. Ci cînd îi văd pe unii înfricaţi le măresc şi mai mult năluci- 
rile, ca să-i îngrozească şi mai mult, şi năvălind îşi bat joc de ei, zicînd: 
«Căzînd, închinaţi-vă» (Matei, 4, 9). Aşa i-au amăgit pe păgâni (elini). Căci 
aşa au fost socotiți de ei zei cu nume mincinos. Dar pe noi nu ne-a lăsat 
Domnul să fim amăgiți de diavolul. Căci certînd pe cel ce îi pricinuia astfel 
de năluciri”, i-a zis: «Mergi înapoia Mea, Satano! Căci s-a scris: Dom- 
nului Dumnezeului tău să te închini şi Lui singur să-l slujegti» (Matei, 
4, 10)”. Deci să-l disprețuim pe vicleanul tot mai mult şi mai mult. Căci 


30. Aci e arătat un alt sens al nălucirii: îmbrăcarea lumii, sau a puterii lumeşti în haina 
aparentă a unei durate fără sfîrşit şi a capacității de a satisface deplin plăcerile omului. Ei | 
se potriveşte mai mult numele de fantezie, Numai puterea lui Dumnezeu nu-i o simplă 
părere şi numai El ne poate da viața şi mulțumirea adevărată. 

31. E propriu celui rău să fie totodată foarte (ricon. Face răul din îrica de a nu i ae răpi 
puterea, Bau situația uvuntajată pe care o are, Simte sub el un teren nesigur. Cel algur pe 

ceea ce a făcut Domnul a făcut pentru noi; ca auzind şi de la noi dracii 
aceste cuvinte să fie biruiți pentru Domnul care i-a certat prin acestea. 


XXXVIII 


Dar scoțind pe draci, nu trebuie să ne fălim. Nici să nu ne mîndrim cu 
vindecarea bolilor, Nici să nu ne minunăm de cel ce scoate draci, iar pe 
cel ce nu-i scoate să-l disprețuim. Ci să cunoască cineva nevoința fiecă- 
ruia şi fie să o imite şi să o rîvnească, fie să se îndrepteze. Căci nu este al 
nostru a face semne. Aceasta aparține Mîntuitorului. Căci a spus ucenici- 
lor: «Nu vă bucuraţi că vi se supun dracii, ci că numele voastre s-au scris 
în ceruri» (Luca, 10, 20). Căci faptul de-a ni se fi scris numele în cer e o 
mărturie a virtuții şi vieții noastre. Iar a scoate dracii e un dar dat de 
Mintuitorul. De aceea celor ce nu se laudă cu virtutea, ci cu semnele, spu- 
nînd: «Doamne, oare nu cu numele Tău am scos draci şi nu cu numele 
Tău am făcut multe puteri?»,le-a răspuns: «Amin zic vouă, nu vă ştiu pe, 
voi» (Matei, 7, 22-23). Căci nu ne cunoaşte Domnul căile celor lipsiți de 
evlavie. Mai ales trebuie să ne rugăm, precum am spus înainte, ca să pri- 
mim darul deosebirii duhurilor ca, precum s-a scris, să nu credem 
oricărui duh. ; 


XXI 


Mi s-a arătat odată un demon foarte înalt în scornirea nălucirii şi a 
îndrăznit să spună: «Eu sînt puterea lui Dumnezeu» şi: «Eu sînt provi- 
dența. Ce doreşti să-ţi dăruiesc?» Iar eu am suflat şi mai mult împotriva 
lui, chemiînd numele lui Hristos şi am încercat să-l lovesc. Şi mi s-a părut 
că l-am lovit şi îndată acesta, cît era de mare, a dispărut cu toţi dracii lui, 
întru numele lui Hristos. Şi a venit altă dată vicleanuli, cînd posteam, cu 
înfăţişare de monah, aducînd nălucirea unor piini. Şi mă sfătuia zicînd: 
+Mănîncă şi opreşte-te din multele osteneli. Eşti om şi tu; şi vei slăbi». 
Iar eu pricepînd uneltirea lui, m-am sculat să mă rog. lar acela n-a putut 
răbda. Ci s-a mistuit şi a dispărut ieşind prin uşă ca un fum. De cîte ori 
nu mi s-a arătat în pustie nălucirea aurului, cerîndu-mi doar să-l] ating şi 
să văd. Dar eu rosteam împotriva lui un cuvînt din psalmi şi el se topea. 
De multe ori mă loveau pricinuindu-mi răni, iar eu ziceam: «Nimic nu mă 
va despărţi de dragostea lui Hristos» (Rom., 8, 35). Şi ei, după aceea, se 
loveau mai mult între ei. Nu eu eram cel ce îi oprea pe ei şi îi alunga, ci 
Domnul, Care zice: «Am văzut pe Satana ca un fulger din cer căzind» 
(Luca, 10, 18). Iar eu, fiilor, amintindu-mi de spusa Apostolului, le 
înscriam acestea în mine, ca să învățați că nu trebuie să slăbiți întru 
nevoinţă, nici să vă temeţi de nălucirile diavolului şi ale dracilor lui. 


sine n-are nevoie să-şi ia măsurile de apărare, slăbind pe alții sau arătîndu-şi lăcomia 
de lauda ior. Şi sigur în exiatență se ştie în Dumnezeu, izvorul nesecat al existenței. 


XL 


"Dar fiindcă n-am făcut fără de minte povestind, primiţi-o şi aceasta 
spre întărirea şi scăparea voastră de teamă. ŞI! credeți mie. Căci nu mint. 
A bătut odată cineva la uşa mea, în locagul singuratic. Şi ieşind am văzut 
pe cineva mare şi înalt la arătare. Şi întrebînd eu: «Cine eşti?», a zis: «Eu 
sînt Satana». Apoi zicînd eu: «De ce ai venit aci?», acela a răspuns: 
“Pentru ce mă ocărăsc în deşert monahii şi toţi ceilalţi creştini? De ce mă 
blestemă în fiecare ceas?» Iar eu zicînd: «Pentru ce îi stinghereşti pe ei?», 
a răspuns: «Nu eu sînt cel ce-i stingheresc pe ei, ci ei se tulbură între ei. 
Căci eu am slăbit. N-au citit că: «Vrăjmaşului i-au lipsit săbiile de tot şi 
cetăţile i-au sfărîmat» (Ps. 9, 7)? Nu mai am deci loc, nici săgeată, nici 
cetate. Pretutindeni s-au făcut creştini. În sfirşit s-a umplut şi pustia de 
călugări. Să-şi vadă de ei înşişi şi să nu mă blesteme în zadar». Atunci 
minunîndu-mă eu de harul Domnului, am zis către el: «Deşi eşti puru- 
rea mincinos şi niciodată nu spui adevărul, ceea ce-ai spus acum fără să 
vrei, e adevărat. Căci Hristos, venind, te-a slăbit şi doborîndu-te te-a 
dezgolit». Acela, auzind numele Mintuitorului şi nerăbdînd arsura lui, 
s-a făcut nevăzut. 

XU 


Dacă deci şi diavolul însuşi mărturiseşte că nu poate nimic, se cuvine 
să-l disprețuim cu totul pe el şi pe dracii lui. Vrăjmaşul şi cîinii lui sînt în 
stare de aceste uneltiri. Dar noi,cunoscînd slăbiciunea lui, putem să-i dis- 
prețuim. De aceea să nu cădem de mai înainte cu mintea, nici să nu ne 
lăsăm sufletul înfricat şi nici să ne pricinuim nouă temere, ci să zicem: 
«Să nu vină demonul să mă surpe, să nu mă doboare aruncîndu-mă, sau 
apărînd deodată să mă tulbure». Să nu gîndim nicidecum la unele ca 
acestea, nici să nu ne întristăm ca unii ce pierim. Ci mai degrabă să 
îndrăznim şi să ne bucurăm pururea ca unii ce ne mîntuim. Şi să cugetăm 
în suflet că Domnul, Care i-a biruit şi le-a luat puterea, e cu noi. Şi să 
înţelegem şi să gîndim că fiind Domnul cu noi, nimic nu ne vor putea face 
vrăjmaşii. Căci venind, aşa cum ne vor afla, aşa se vor face şi ei față de noi 

- şi-şi vor potrivi nălucirile pe potriva gîndurilor ce le vor afla la noi. De ne 
vor afla fricoşi şi tulburați, îndată, ca nişte furi, aflînd locul nestrăjuit, vor 
năvăli în el. Şi ceea ce gîndim despre noi, aceasta o sporeşte cu un adaos. 
Dacă ne văd pe noi înfricați şi ternători ne fac mai mare frica prin năluci- 
rile amenințătoare pricinuite de ei. Prin acestea e chinuit nenorocitul de 
suflet. Iar dacă ne află bucurindu-ne în Domnul şi cugetînd la bunătăţile 
viitoare şi gîndind la cele ale Domnului şi înțelegînd că toate sînt în mîna 
Domnului şi că demonul nu poate face nimic împotriva creştinului, nu au 
peste tot nici o putere împotriva noastră, ci văzînd sufletul întărit prin 

astfel de gînduri, se întorc ruşinaţi. Văzîndu-! vrăjmaşul pe Iov înconjurat 
de astfel de întărituri, a plecat de la el, Dar pe Iuda văzindu-l gol de aces- 
tea, l-a făcut prizonier al său. Deci de voim să disprețuim pe vrăjmaş, să 
gîndim pururea la cele ale Domnului şi sufletul să ni se bucure pururea 
prin nădejde. Şi vom vedea cursele dracilor risipindu-se ca un fum şi pe 
ei mai degrabă fugind decît prigonindu-ne. Căci sînt, precum am spus 
înainte, foarte fricoşi, aşteptînd pururea focul gătit lor. 


- XLII 


Şi aceasta să-ţi fie semnul netemerii tale de ei: cînd se iveşte vreo 
nălucire, nu te lăsa cuprins îndată de frică, ci, oricare ar fi, întreabă întâi 
cu îndrăzneală: cine eşti tu şi de unde? Şi de e o vedenie (6nraoia) a sfinți- 
lor, aceştia îţi vor da o încredere şi vor preface frica ta în bucurie; iar de e 
diavolească, îndată va slăbi văzînd mintea întărită. Deci e un semn al 
netulburării a întreba: Cine eşti şi de unde? Astfel (Isus) al lui Navi între- 
bînd a aflat (Isaia, 5, 13). Iar vrăjmaşul nu s-a putut ascunde de Daniel, 
care l-a întrebat (Dan., 10, 18-19). 


XLIII 


Acestea gîndindu-le Antonie, toți se bucurau. Şi iubirea de virtute a 
unora creştea şi lipsa de curaj a altora era alungată, iar judecata greşită de 
mai înainte a altora înceta. Şi toți se convingeau să disprețuiască unelti- 
rea. diavolească, minunîndu-se de harul deosebirii duhurilor dat lui 
Antonie de Domnul. Şi erau sălaşuri singuratice de vieţuire (mînăstirile) 
în munți pline de cete dumnezeieşti care cîntau psalmi, purtau convor- 
biri, posteau, se rugau, se veseleau de nădejdea celor viitoare şi lucrau ca 
să facă milostenii, avînd dragoste şi bună înţelegere întreolaltă. Putea fi 
socotit cu adevărat ca un ţinut al credinței în Dumnezeu şi al dreptății. Nu 
se afla acolo vreunul care nedreptăţeşte şi altul nedreptăţit, nici disprețul 
celui ce încasează dajdia, ci o mulțime de nevoitori. Şi unul era gîndul 
tuturor: cel al virtuţii. Astfel văzînd cineva lăcaşurile acestea (mînăstirile) 
şi această rînduială a monahilor, putea exclama şi spune: «Cît de îru- 
moase sînt casele tale, Iacove, corturile tale, Israele! Ca nişte sălaşuri 
umbroase şi ca un rai lîngă rîu, ca niste corturi pe care le-a înfipt Domnul 
şi ca nişte cedri lîngă ape» (Num., 24, 5-6). 


XLIV 


Iar el, după obiceiul lui, retrăgîndu-se în casa sa (mînăstirea sa), întă- 
rea nevoința din zi în zi şi suspina gîndindu-se la sălaşurile din cer, fiind 


32. Cel ce întreabă şi examinează arată că-şi menţine o poziție proprie celui stăpîn pe 
sine, că nu se predă ca o pradă uşoară minat de prima impresie. 

plin de dorul lor, cînd privea la viața zilnică a oamenilor. De fapt se 
ruşina să mănince şi să doarmă şi să împlinească celelalte trebuinţe ale 
trupului, gîndindu-se la partea înțelegătoare a sufletului. De aceea ade- 
seori cînd avea să mănînce cu ceilalți monahi, aducindu-şi aminte de 
hrana duhovnicească, se retrăgea şi pleca departe de ei, socoţind că se va 
ruşina de va fi văzut de alții mîncînd. Minca deci retras pentru nevoia 
trupului, dar de multe ori şi cu fraţii, ca văzut de ei să se ruşineze, dar şi 
ca să-i încurajeze prin cuvinte folositoare. Şi zicea că monahul trebuie să 
se ocupe mai mult de suflet decît de trup. Să se dea şi grijii de trup puțin 
timp, pentru trebuințele lui, dar tot celălalt timp să se dea mai degrabă 
grijii de suflet, şi să se caute folosul lui, ca să nu fie atras de plăcerile tru- 
pului, ci mai degrabă să fie condus trupul de el, ca un rob. Căci acesta 
este înțelesul celor spuse de Mîntuitorul: «Nu vă îngrijiţi de sufletul 
vostru, ce veţi mînca, nici de trup, cu ce vă veţi îmbrăca. Şi nu căutaţi ce 
veţi mînca sau ce veţi bea; şi nu fiţi îngrijoraţi. Căci toate acestea le caută 
oamenii lumii. Dar Tatăl vostru ştie că aveți trebuinţă de toate acestea. 
Căutaţi mai întii Împărăţia lui Dumnezeu şi toate acestea se vor adăuga 
vouă» (Luca, 12, 29-31). Ă 
XLV 


După aceasta s-a pornit asupra Bisericii prigoana lui Maximin. Şi 
fiind aduşi la Alexandria sfinții mucenici, le-a urmat şi el, lăsînd mînăsti- 
reas?. Căci zicea: «Plecăm şi noi ca să luptăm pentru credinţă de vom fi 
chemaţi, sau să privim pe cei ce luptă». Şi avea dorința să se facă martir. 
Dar nevrînă să se predea el însuşi, slujea celor ce mărturiseau în lanțuri 
şi în închisori. Şi arăta multă sîrguinţă în tribunal întărind rîvna celor ce 
îşi afirmau credința, şi însoţind pe cei ce primeau să fie mucenici, pînă ce 
se desăvîrşeau prin mucenicie. Judecătorul văzînd lipsa de frică a lui şi a 
celor împreună cu el şi sirguinţa lor în aceasta, a poruncit ca să nu se mai 
îngăduie nici unui monah să se arate în tribunal, nici să mai petreacă 
în oraş. Ceilalţi toți au hotărit în ziua aceea să se ascundă. Dar Antonie a 
dat atita atenţie poruncii că şi-a spălat şi mai bine haina de deasupra şi a 
doua zi a venit la locul cel înalt şi s-a arătat cu chip luminat prefectului. 
Minunîndu-se toți de aceasta şi prefectul văzîndu-l cînd trecea cu suita 
sa, el stătea fără să tremure arătînd rîvna noastră, a creştinilor. Căci, cum 
am spus înainte, dorea şi el să se facă martir. De aceea se arătă întristat că 
n-a fost dus la mucenicie. Dar Domnul l-a păzit spre folosul nostru şi al 
altora ca să fie multora învăţător întru nevoința pe care el a învățat-o din 
Scripturi. De fapt numai privind purtarea lui, mulţi se sîrguiau să fie 


33. Prigoana u început în anul 303, cînd au lost aduşi toți clerleti gi închigi în 
Alexandria. Petru, ajuna urhlepincop în anul 300, a murit moarte de martir în 311. 

următori viețuirii lui. Deci slujea iarăşi, după obicei, mărturisitorilor şi 
legat fiind de ei se ostenea în slujirile lui. 


XLVI 


După ce a încetat prigoana şi fericitul episcop Petru a primit muceni- 
cia, a plecat şi s-a retras iarăşi în mînăstirea lui. Şi acolo mărturisea în fie- 
care zi cu conştiinţa sa şi lupta pentru biruinţa credinței. Dar se folosea şi 
de multă şi tot mai încordată nevoinţă. Căci postea pururea. Iar haina îi 
era pe dinăuntru din păr, iar pe deasupra din piele. Pe aceasta a păstrat-o 
pînă la moarte nespălindu-şi nici trupul cu apă pentru murdărie şi nici 
picioarele, ba nevrînd nici să intre simplu cu ele în apă dacă nu era vreo 
trebuinţă. Ba nu l-a văzut cineva nici dezbrăcat şi nici cu trupul gol, decît 
cînd, murind, a fost înmormîntat. 


XLVII 


Retregîndu-se deci iar în singurătate şi hotărîndu-se ca pentru o 
vreme nici să nu iasă, nici să nu primească pe cineva, a venit la el un oare- 
care Martinian, căpetenie de baste, care l-a stingherit pe Antonie. Căci 
avea o fiică bîntuită de demon. Stăruind acesta mult să bată la uşă şi 
cerînd să-l primească şi să se roage lui Dumnezeu pentru copilă, Antonie 


nu-i deschide, ci uitîndu-se pe deasupra, îi zice: «Omule, ce mă tot strigi? 
Sint om şi eu ca şi tine. Dar de crezi în Hristos, Căruia Îi slujesc, mergi şi 
roagă-te lui Dumnezeu precum crezi şi dorinţa ţi se va împlini». Crezînd 
acela plecă, rugînd pe Hristos, şi îndată avu pe fiica lui curățită de demon. 
Dar şi multe alte a făcut prin el Domnul, Care a zis: “Cereţi şi se va da 
vouă» (Luca, 11, 9). Căci mulți din cei ce pătimeau de vreo boală se cură- 
țau chiar fără să le deschidă el uşa, dormind numai afară de chilia în care 
vieţuia singuratic crezînd şi rugîndu-se. 


XLVINI 


Dar văzîndu-se tulburat de mulţi şi nelăsat în retragerea voită de el, 
temîndu-se ca nu cumva prin cele ce le face Domnul prin el să se tru- 
fească, sau să se socotească mai mult decât este, chibzuind a plecat să urce 
la Tebaida de sus, unde vieţuiau cei ce nu ştiau de el. Şi primind pilini de la 
fraţi, se aşeză la malul rîului privind de nu cumva trece vreo corabie, ca 
suindu-se în ea să urce cu cei din ea. Gîndindu-se la aceasta, 's-a făcut 
către el un glas oarecare de sus, care-i zise: «Antonie, unde pleci şi 
pentru ce?» Iar el netulburîndu-se, ci ca unul ce era obişnuit să i se vor- 
bească de multe ori astfel, ascultind, a răspuns: «Fiindcă mulțimile 


34, Prin conştiinţa puternic sensibilizată de Dumnezeu care-i vorbeşte, cuvîntul lui 
Dumnezeu capătă o putere oarecum sonoră. 

oamenilor nu-mi îngăduie să mă liniştesc, voiesc să urc la Tebaida de sus, 
din pricina multelor tulburări ce mi se fac şi mai ales pentru că cer de la 
mine lucruri peste puterea mea». La aceasta glasul îi spuse: «Fie că te vei 
urca la Tebaida, fie că te cobori la cîmpul de păşuni, vei avea de îndurat o 
oboseală şi mai mare, sau îndoită. De voieşti să te linişteşti cu adevărat, 
urcă în pustia cea mai dinăuntru». Antonie întrebînd: «Şi cine îmi va ară- 
ta mie calea? Căci n-o cunosc», glasul i-a arătat îndată pe nişte saracini 
care se pregăteau să urce pe drumul acela. Venind deci şi apropiindu-se 
de ei, Antonie se rugă să-i dea voie să meargă cu ei în pustie. Iar aceia, ca 
la o poruncă a Proniei, îl primiră cu dragă inimă. Şi călătorind trei zile şi 
trei nopți cu ei, a ajuns la un munte foarte înalt, dedesubtul căruia era o 
apă foarte limpede, dulce şi foarte rece. Iar alături de munte era un şes şi 
cîțiva finici sălbatici. 
XLIX 


Antonie,ca mişcat de Dumnezeu, prinse dragoste de acest loc. Acesta 
era locul de care-i spusese cel ce-i grăise la malul rîului. Primind mai întii 
nişte plini de la cei ce-au călătorit împreună cu el, a rămas singur în 
munte fără să aibă pe nimeni lîngă dînsul. Îşi socoti îndată locul acesta ca 
o casă a lui. Saracinii înşişi văzînd alipirea lui Antonie la el, treceau dina- 
dins pe acel drum şi-i aduceau bucuroşi piîini. Avea şi de la finici puțină 
mîngiiere. După aceea, aflind fraţii de acest loc, îşi aduceau aminte de el 
ca nişte fii de tatăl lor şi se îngrijeau să-i trimită (piini). Dar văzînd Anto- 
nie că, pe motiv că-i aduc pîine, se obosesc, cruțindu-i şi de astă dată pe 
monahi, se gîndi în sine şi rugă pe unii care au venit la el să-i aducă un tir- 
năcop, o secure şi puţin grîu. După ce le-a primit acestea, străbătind 
pămîntul din jurul muntelui şi aflind un petec de pămînt potrivit, l-a săpat 
şi, avînd în apa din apropiere udătură din belşug, l-a semănat. Şi făcînd în 
fiecare an aceasta, avea din el pîinea trebuincioasă, bucurindu-se că nu 
va mai fi spre grija altora şi nu va mai împovăra pe nimeni. Dar după 
aceea, văzînd iarăşi pe unii venind, a cultivat şi puţine legume ca cel ce 
vine să aibă puţină mîngiiere pentru osteneala drumului greu, făcut pînă 
la el. La început animalele sălbatice din pustie venind să se adape, adu- 
ceau adeseori stricăciune semănăturii şi muncii sale. Iar el prinzînd pe 
una zise cu blîndețe tuturor: «Pentru ce mă vătămaţi, cînd eu nu vă 
vatăm pe voi? Plecaţi şi în numele Domnului nu vă mai apropiați de acest 
loc». Şi de atunci parcă temîndu-se de poruncă, nu s-au mai apropiat 
de acel loc. 


L 


Deci era singur înlăuntirul muntelui, îndeletnicindu-se cu rugăciuni şi 
cu nevoinţă. Iar frații care-i slujeau îl rugau să le îngăduie să vină o dată 
pe lună să-i aducă măsline, legume şi untdelemn. Căci de acum ers 
bătrîn. De la cei ce se duceau la el am cunoscut cîte lupte îndura viețuinc 

acolo. Căci, potrivit cu ceea ce s-a scris, nu era lupta lui împotriva sînge- 
lui si a trupului (Etes., 6, 22), ci împotriva demonilor vrăjmaşi. Fiindcă 
auzea şi acolo zgomote şi glasuri multe şi bubuituri ca de arme. Şi noap- 
tea vedeau muntele umplindu-se de fiare şi pe el îl zăreau luptîndu-se ca 
şi cu nişte vrăjmaşi văzuţi şi rugîndu-se împotriva lor. Pe cei ce veneau la 
e] îi încuraja, iar el însuşi se lupta în genunchi şi rugîndu-se Domnului. Şi 
era cu adevărat un lucru minunat că fiind singur într-o astfel de pustie nu 
se înspăimînta nici de dracii care năvăleau şi nu se temea nici de sălbăti- 
cia altor fiare cu patru picioare şi a tîritoarelor, ci, cu adevărat, precum 
s-a scris, dorea pe Domnul ca muntele Sionului (Ps. 124, 1), avînd mintea 
neclătinată şi neînviforată, încît mai degrabă fugeau dracii, iar fiarele săl- 
batice, precum s-a scris, trăiau în pace cu el (Iov, 5, 23). 


LI 


Diavolul, precum cîntă David (Ps. 34, 16), se uita la Antonie şi scrîşnea 
din dinți. Dar Antonie era mîngiiat de Mîntuitorul, rămînînd nevătămat 
de viclenia şi uneltirea de multe feluri a aceluia. Căci în vremea priveghe- 
rii lui de noapte acela slobozea tunete. Şi aproape toate hienele din pus- 
tiul acela ieşind din vizuinele lor îl înconjurau, iar el se afla singur în mij- 
locul lor. Şi cum fiecare ameninţa să-l sfişie, el, pricepînd meşteşugul 
vrăjmaşului, le zicea tuturor: «Dacă aţi luat putere împotriva mea sînt 
gata să mă las mîncat de voi; dar dacă aţi fost trimise de demoni, nu mai 
zăboviţi, ci plecați. Căci sînt robul lui Hristos». Iar spunînd acestea Anto- 
nie, acelea fugeau ca alungate de biciul cuvîntului?. i 


LII 


Puţine zile după aceea, în vreme ce lucra (căci el avea grijă să şi mun- 
cească), oprindu-se cineva la uşă i-a întrerupt şirul lucrului. Fiindcă 
împletea coşuri pe care le dădea celor ce veneau în schimbul celor ce i se 
aduceau”. Sculindu-se el, văzu o fiară semănînd cu un om pînă la coapse, 
iar coapsele şi picioarele avîndu-le asemenea unui măgar. Antonie s-a 
pecetluit numai cu semnul crucii şi a zis: «Sînt robul lui Hristos. De ai fost 
trimis împotriva mea, iată sînt de față». Dar fiara împreună cu demonii ei 


* 


35. Într-un tel oarecare animalele prind simţirea condusă de un gînd sau altul al omu- 
lut, mai ales cînd ea devine mai accentuată prin cuvintele proprii prin care li se adresează 
în mod direct. Şi dacă simt în ea puterea spirituală a celui ce le grăieşte, se supun. Dar 
puterea cea mare iradiază din om, cînd în ea e prezentă puterea lui Dumnezeu. Astfel 
omul e prin spirit, în deosebi cînd acesta e unit cu puterea spirituală a lui Hristos, stăpinul 
animalelor. Aşa se explică îmblînzirea unora din ele de către om. Dacă ar fi în om mai 
multă putere spirituală prin prezența puterii lui Hristos în el, toate animalele ar putea fi 
îmbiînzite. 

36. De observat că Antonie nu primea nimic fără să dea ceva în schimb, produs de 
munca lui. 

a fugit aşa de iute că de iuțimea fugii a căzut şi a murit. lar moartea fiarei a 
fost una cu căderea dracilor. Astfel deşi se străduiau să facă orice ca să-l 
facă să coboare din pustie, n-au izbutit. 


i LII 


Fiind rugat odată de monahi să coboare la ei şi să-i cerceteze o vreme 
pe ei şi locurile lor, a pornit la drum în tovărăşia lor. Iar o căruţă le purta 
piinile şi apa. Căci toată pustia aceea este uscată şi nu se găseşte în ea 
deloc apă de băut, decit numai în muntele acela de unde au pornit la 
drum, în care se afla şi sălaşul vieţuirii lui singuratice”. Dar pe drum sfir- 
şindu-se apa deoarece era o arşiță foarte mare, toţi se aflau în primejdie. 
Căci străbătînd locurile şi neaflînd apă , nu mai putură să umble, ci 
zăceau pe pămînt. Şi cuprinşi de deznădejde lăsară cămila să plece. 
Atunci bătrânul, văzîndu-i pe toți în primejdie, s-a întristat foarte şi sus- 
pinînd s-a depărtat puţin de ei îngenunchind şi întinzindu-şi mîinile, s-a 
rugat. Şi îndată Domnul a făcut să izvorască apă în locul unde se afla 
rugîndu-se. Şi aşa bînd toți, s-au întremat. Şi după ce au umplut burdu- 
furile, au căutat cămila şi au aflat-o. Căci se întimplase ca funia să se înfă- 
şoare după o piatră şi aşa să fie ținută pe loc. Aducînd-o deci şi adăpînd-o, 
au pus pe ea burdufurile şi au străbătut drumul nevătămaţi. Şi cînd au 
ajuns la sălaşurile (mînăstirile) din afară ale vieţuitorilor în singurătate, 
toţi văzîndu-l l-au îmbrăţişat ca pe un părinte. lar el, ca unul ce le-a adus 
merinde din munte,i-a ospătat pe ei cu cuvintele lui şi le-a împărtăşit cele 
de folos. Şi iarăşi a fost bucurie în munți şi rîvnă de propăşire şi mîngiiere 
prin credința ce şi-o împărtăşeau unii altora. Dar se bucura şi el văzînd 
rîvna monahilor şi pe sora lui îmbătrinită, ajunsă şi ea îndrumătoare a 
celorlalte fecioare. 


LIV 


După cîteva zile se întoarse iarăşi în munte. Şi de atunci veniră la el. 
Ba au îndrăznit să vină chiar şi unii ce pătimeau de boli. Şi tuturor mona- 
hilor ce veneau la el, le dădea neîncetat acest sfat: să creadă în Domnul şi 
să-L, iubească pe El, iar pe ei să se păzească de gîndurile întinate şi de plă- 
cerile trupeşti; şi, precum s-a scris în Pilde, să nu se amăgească cu sătura- 
rea pîntecelui; să fugă de slava deşartă, să se roage neîncetat, să cânte 
psalmi înainte de-a adormi şi după trezire şi să pună la inimă poruncile 
din Scripturi şi să-şi amintească de faptele sfinților, pentru ca sufletul, 
cugetînd la acele porunci, să se umple de o rîvnă asemănătoare cu a lor, îi 
sfătuia mai ales să cugete neîncetat la spusa Apostolului: «Soarele să nu 


31, În toată scrierea aceasta, prin cuvîntul grec «minăstire» se exprimă sălaşul în care 
trăia singuratic cel retras, De-abia ceva mai tirziu Pahomie i-a adunat pe trăitorii singu- 
rateci (monahi) în «minăntiri» de obşte, aşa cum s-a înțeles cuvintul acesta mai tirziu. 

apună peste minia voastră» (Efes., 4, 26); şi să cugete că toate poruncile o 
spun îndeobşte aceasta: nu numai peste minie să nu apună soarele, dar 
nici peste orice alt păcat al nostru. Căci e bine şi de trebuință ca nici soa- 
rele să nu ne osîndească pentru vreo răutate de peste zi, nici luna pentru 
vreun păcat de peste noapte, sau pentru vreun gînd oarecare. lar ca să 
fim miîntuiţi de acestea, e bine să auzim şi să păzim spusa Apostolului 
care zice: «Cercetaţi-vă pe voi înşivă şi vă cercaţi» (Il Cor., 13, 5). Să 
cugete fiecare în gînd în orice zi la faptele de peste zi şi de peste noapte; şi 
„dacă a păcătuit, să înceteze de a mai păcătui, iar de n-a păcătuit să nu se 
fălească, ci să stăruie în bine şi să nu cadă în nepăsare. Nici pe altul să 
nu-l judece, nici pe sine să nu se îndreptățească, cum a spus fericitul 
apostol Pavel, pînă ce va veni Domnul care cercetează cele ascunse 
(I Cor., 4, 5). Căci de multe ori ne rămînem şi nouă înşine ascunşi în cele 
ce le facem şi nu le cunoaştem. Dar Domnul toate le pătrunde“. Lăsînd 
deci judecata în seama Lui, să suferim împreună unii pentru alții şi să ne 
purtăm greutăţile unii altora (Gal., 6, 2). Dar să ne judecăm pe noi înşine 
şi cele în care ne vedem cu lipsuri să ne străduim să le împlinim”. Ba să 
luăm seama şi la aceasta spre a ne asigura împotriva păcătuirii: fiecare 
din noi să ne însemnăm şi să scriem faptele şi mişcările sufletului, ca şi 
cînd am avea să le vestim unii altora. Şi fiți încredințați că dîndu-ne 
seama că ne vom ruşina de vor fi cunoscute, ne vom opri de-a le săvîrşi 
ca de la nişte păcate şi în general de la orice gînd rău“. Căci cine ar voi să 
fie văzut cînd păcătuieşte, sau cine, dacă a păcătuit nu minte mai,degrabă 
voind să se ascundă? Precum nu am desfrîna privindu-ne unii pe alții, 


38. De foarte multe ori nu ştim dacă ceea ce am făcut e bine sau rău. De-abia cu vre- 
mesa ni se face vădit că anumite fapte ale noastre din trecut, socotite înainte ca bune, nu au 
fost bune. Se cunoaşte aceasta din urmările lor, care apar uneori după o vreme îndelun- 
gată. Vedem atunci că cel puţin ne-am făcut vinovaţi de o hotărîre grăbită, nu îndestul de 
serios cumpănită. Cu atît mai mult ne va descoperi Domnul la sfîrşitul întregii vieți indivi- 
duale şi la sfârşitul istoriei adevărata calitate a multora din faptele noastre. Domnul le va 
Aaicopari calitatea în contextul general al istoriei de obşte. 

39. Domnul ne opreşte să judecăm pe alţii. Căci şi noi sîntem păcătoşi. Dar nu ne 
opreşte să ne judecăm pe noi înşine, nu ca unii care am avea dreptul să ne absolvim noi 
înşine, sau ca unii care socotim că dacă ne-am condamnat noi nu ne va putea absolvi Dom- 
nul. Noi ne putem judeca numai în sensul de a ne recunoaşte păcatele, care altora le pot 
rămîne ascunse. Căci noi ne ştim mai mult decât oricare altul partea slabă şi latura întune- 
coasă a faptelor noastre, care altora poate părea luminoasă. Judecata ce ne-o facem noi 
înşine e de folos spre vindecarea noastră de ceea ce e încă slab în noi, spre umplerea 
noastră cu cele ce vedem că ne lipsesc. Dacă eşti mulţumit cu tine însuţi, rămii pe loc. Dar 
şi slăbeşti comuniunea cu ceilalți prin mândrie. Pe alții n-avem dreptul să-i judecăm. Dar 
aceasta nu trebuie să ne îndemne la năpăsarea faţă de ei. E bine să suferim nu numai 

entru greutăţile lor, ci chiar pentru ceea ce ne pare că e păcat la ei. Şi să-i ajutăm nu prin 
judecată, ci prin comunicare umană şi pilduitoare cu ei. 

40. Un siat preţios pentru pregătirea spovedaniei: să nu o facem prin declaraţii gene- 
rale. Aceasta nu ne va fi de mare folos. Ea ne va ajuta să nu mai păcătuim de vom însemna 
toate mişcările sufleteşti de care ne dăm seama că ne vor ruşina cînd le vom spune, Acesta 
e un semn prin care recunoaştem că sînt păcătoase şi ne vom feri de ele în viitor. 

aşa, dacă scriem gîndurile noastre pentru a le vesti unii altora, ne vom 
înfrîna mai cu putere de la gîndurile urite odată ce ne ruşinăm de ele cînd 
sînt cunoscute. Deci să ne fie scrisul lor ca nişte ochi ai celor ce se 
nevoiesc împreună cu noi“, Scrisul lor ne ruşinează ca şi cînd ar fi văzute, 
încât nici nu vom mai gîndi la cele rele. Dacă ne vom întipări un astfel de 
chip al vieţuirii, vom putea să purtăm trupul ca pe un rob şi să plăcem 
Domnului, călcînd peste uneletirile vrăjmaşului. 


LV 


Aceste sfaturi le dădea celor ce-l cercetau. Iar cu cei ce pătimeau de 
vreo boală, pătimea împreună şi se ruga împreună cu ei. Şi de multe 
ori şi în multe cazuri Domnul îl asculta. Dar nici cînd era auzit nu se tru- 
fea, nici cînd nu era auzit nu cîrtea. Ci pururea el mulțumea Domnului, 
iar pe cei ce pătimeau îi îndemna la îndelungă răbdare şi le făcea cunoscut 
că tămăduirea nu vine nici de la el şi în general nu de la oameni, ci numai 
de la Dumnezeu, Care o âă cînd voieşte şi celor ce voieşte. Cei ce conti- 
nuau să pătimească primeau astfel ca pe un leac cuvintele bătrînului, 
învăţînd să nu se descurajeze, ci mai degrabă să fie cu îndelungă răbdare; 
iar cei ce erau vindecați erau învăţaţi să nu mulțumească lui Antonie, ci 
numai lui Dumnezeu. 

LVI 


Un anume Fronton ce trăia la Curte şi suferea de o boală cumplită, sfi- 
şiindu-şi limba cu dinții, şi fiind în primejdie să-şi piardă vederea, venind 
la munte, ceru lui Antonie să se roage pentru el. Iar acesta rugîndu-se, 
zise lui Fronton: «Du-te căci te vei vindeca». Dar acela stăruind să mai 
rămînă câteva zile, Antonie îi răspunse zicînd: «Nu vei putea să te vinderci, 
rămînînd aici. Du-te şi ajungînd în Egipt, vei vedea minunea făcută cu 
tine». Acela crezînd, plecă şi de-abia văzu Egiptul, şi boala îi încetă. Şi 
s-a făcut omul sănătos după făgăduinţa lui Antonie, pe care, rugîndu-se, 
a primit-o de la Domnul. 


LVII 


Aşijderea, o fecioară oarecare din Busiris, de la Tripole, suferea de o 
boală grea şi foarte urîtă. Căci lacrimile ei şi scursorile nasului şi nişte 
sucuri ce-i ieşeau din urechi se umpleau îndată de viermi; iar trupul îi era 
paralizat, iar ochii nu-i erau cum trebuie. Părinţii ei aflînd de monahii 
care mergeau la Antonie şi crezînd în Domnul care a vindecat pe femeia 
ce suferea de curgerea sîngelui (Matei, 9, 20), îi rugară să primească să 
meargă cu ei şi fiica lor. Aceştia nevrînd, părinții fetei au rămas în afara 


41. Dacă nu le scriem, le facem să se evaporeze din amintirea noastră. Dar dacă le 
scriem şi le citim des, rămin fixate în faţa noastră şi ne ruginează. 

muntelui la Pafnutie Mărturisitorul şi monahul. Şi intrînd aceia la Anto- 
nie, cînd voiau să-i spună despre fecioara, el le-a luat-o înainte şi le 
descrise boala copilei şi cum au călătorit ei. Apoi rugindu-l aceştia să 
îngăduie şi acelora să intre, nu îngădui aceasta, dar zise: «Duceţi-vă şi de 
n-a murit, o veţi afla vindecată. Căci nu-mi este încuviințată mie isprava, 
ca să vină la un om sărman ca mine, ci vindecarea aparține Domnului, 
Care face în tot locul mila Lui cu cei ce-L, cheamă pe El. Ci fata rugîndu-se, 
iată că Domnul a ascultat-o, şi mie mi-a făcut cunoscută iubirea Lui de 
oameni, care va vindeca boala ei, fiind încă ea acolo». Şi s-a făcut minu- 
nea. Căci ieşind ei au aflat pe părinți bucurîndu-se şi pe copilă sănătoasă. 


LVIII 


Iar doi frați oarecare mergînd spre el, li s-a isprăvit apa pe drum. Şi 
unul a murit, iar celălalt era pe cale să moară. Nemaiputînd umbla, s-a 
aşezat şi el jos aşteptînd să moară. Antonie, şezînd în munte, chemă doi 
monahi (căci se întîmpla ca aceştia să fie acolo) şi zorindu-i le-a zis: 
«Luaţi un ulcior cu apă şi alergaţi pe drumul spre Egipt. Căci venind 
încoace doi oameni, unul a murit adineaori, iar altul are să moară de nu 
vă grăbiţi. Aceasta mi s-a arătat acum pe cînd mă rugam». Plecînd l-au 
„aflat pe unul zăcînd mort şi l-au îngropat, iar pe celălalt i-au întremat dîn- 
du-i să bea apă şi l-au adus la bătrîn. Şi era cale de o zi. Şi dacă ar întreba 
cineva, pentru ce n-a făcut aceasta înainte de a muri celălalt, nu ar pune 
cu dreptate această întrebare. Căci hotărîrea morții aceluia n-a fost a lui 
Antonie, ci a lui Dumnezeu, Care a hotărît aşa despre acela şi a descope- 
rit aceasta. Singurul lucru minunat făcut prin Antonie a fost că el şezind 
în munte şi avînd inima în stare de veghe, Dorhnul i-a arătat lui cele de 
departe”. 

LIX 


Şi iarăşi, şezînd în munte şi ridicîndu-şi ochii văzu pe cineva purtat în 
văzduh şi pricinuind multă bucurie celor ce-l întîmpinau. Şi minunîndu-se 
de această ceată şi fericind-o, se rugă să afle ce este aceasta. Şi îndată 
veni la el un glas care îi spuse că aceasta este sufletul lui Amun, a mona- 
hului din Nitria. Acesta rămăsese în nevoință pînă ia bătrîneţe. Şi depăr- 
tarea de la Nitria pînă la muntele unde era Antonie era ca de treisprezece 
zile de drum. Cei ce erau cu Antonie, văzînd pe bătrân minunîndu-se, l-au 


„42. O inimă în stare de veghe prin rugăciunea care o uneşte cu Dumnezeu are o sensi- 
bilitate deosebită pentru a primi de la Dumnezeu cunoştinţa unor lucruri ce se petrec 
departe şi care lui Dumnezeu, Cel ce toate le vede, îi sînt cunoscute. Cel ce e total adincit în 
Dumnezeu poate să simtă şi unele lucruri ce se întîmplă oamenilor, chiar dacă el se intere- 
sează de ele ca de unele ce stau în ele însele despărțite de Dumnezeu. Cel ce caută pe 
Dumnezeu poate cunoaşte în EI şi lucruri ce se petrec în creațiunea pe care o susține 
Dumnezeu, sau de care Dumnezeu nu rămîne străin. 

rugat să le spună cine este. Și au auzit: «S-a sârşit Amun». Căci îi era 
cunoscut fiindcă venea des la el, şi se făcuseră multe minuni prin el. Una 
din ele este şi aceasta: Fiind odată nevoie să treacă el un rîu, numit Lycus 
(cînd era învolburat de ape), l-a rugat pe Teodor care era cu el, să se 
depărteze de sine, ca să nu se vadă unul pe altul goi la trecerea apei. Şi 
plecînd Teodor, iarăşi s-a ruşinat să se vadă pe sine gol. Dar în vreme ce 
se gindea la ruşine şi era frământat de acest gînd a fost luat deodată şi tre- 
cut dincolo. Teodor, care era şi el bărbat evlavios, apropiindu-se şi 
văzîndu-l că i-a luat înainte şi a trecut neudat cîtuşi de puţin de apă, se 
rugă să afle în ce chip a trecut. Şi cum îl vedea pe acela nevoind să-i arate, 
prinzîndu-l de picioare, îi spuse că nu-l va lăsa să-i scape pînă ce nu va 
afla aceasta de la el. Văzînd deci Amun stăruința lui Teodor şi mai ales 
auzind cuvîntul lui, ceru şi el să nu-i spună nimănui pînă ce nu va muri el. 
Şi aşa i-a arătat lui că a fost luat şi aşezat pe malul celălalt al rîului, fără să 
treacă prin apă, ceea ce nu e cu putință oamenilor, decît numai Domnului 
şi celor ce le-ar îngădui El, cum a făcut cu marele Apostol Petru. Deci 
Teodor a povestit aceasta după moartea lui Amun. lar monahii, cărora 
le-a spus Antonie despre moartea lui Amun, au însemnat ziua. Şi suind 
nişte fraţi din Nitria după treizeci de zile i-au întrebat şi au cunoscut că 
Amun a adormit în acea zi şi în acel ceas în care bătrînul a văzut suflețul 
lui ridicat în văzduh. Şi foarte s-au minunat şi aceştia şi aceia de curățe- 
nia sufletului lui Antonie, care aflase de aceasta îndată ce se petrecuse 
sfîrşitul lui de la depărtare de treisprezece zile de drum, şi văzuse sufletul 
lui purtat în sus“. 


LX 


Dar şi comitele Arhelaos, aflîndu-l pe el odată în afară de munte, i-a 
cerut să se roage în chip deosebit pentru Policraţia, minunata şi purtă- 


43. Despre Amun se scrie în Historia monachorum în Aegypto, textul grec, editat de 
A. J. Festuguere, subsidia Hagiographica, 34, Bruxelles, 1961, tradusă în engleză de Nor- 
man Russel în cartea: The Lives of the Desert Fathers, London & Oxford, 1980, p. 111: 
«Înainte de Macarie a fost un monah nitrian numit Amun, al cărui suflet l-a văzut Antonie 
ridicat la cer, EI a fost primul monah care s-a aşezat în Nitria. E] a fost de neam nobil şi a 
avut părinți bogaţi, care l-au silit să se căsătorească fără voia lui. Cînd a fost împins să facă 
aceasta, şi-a convins soția în camera nupțială să-şi păstreze fecioria în secret. Citeva zile 
mai tirziu a plecat spre Nitria, iar ea şi-a îndemnat toate slujitoarele să îmbrăţişeze viața 
de necăsătorie şi şi-a transformat casa ei într-o miînăstire. Textul grec a fost scris de nişte 
monahi din Palestina, care au vizitat Egiptul înainte de anul 375. Despre Nitria, monahia 
Benedicta Ward (în SLC) scrie în notele la această carte: «Nitria era un promontoriu 
deşert ce se întindea la nord, în Delta Nilului, 40 mile sud de Alexandria» (p. 136). 

Macarie a fost un ucenic al lui Antonie. Vederea celor ce se petrec la distanţă sau a 
celor viitoare de către sfinți nu se explică aşa cum se explică vederea de mai înainte a 
demonilor. Aceştia pot anunța venirea altora prin iuțimea alergării lor de la locul de unde 
s-a pornit cineva pină la locul unde va ajunge. Sfinţii văd la distanță, sau de mai înainte 

toarea de Hristos fecioară din Laodiceea. Căci suferea cumplit de stomac 
şi de coapse din pricina nevoinţei şi era slăbită în tot trupul. Antonie s-a 
rugat. Iar comitele şi-a însemnat ziua în care s-a făcut rugăciunea. Şi ple- 
cînd din Laodiceea a găsit pe fecioară sănătoasă. Întrebînd cînd şi în ce zi 
a încetat durerea, a scos hiîrtia în care însemnase ziua rugăciunii. Şi 
aflind-o a arătat îndată însemnarea de pe hirtie. Şi toţi s-au minunat 
cunoscînd că chiar atunci a pus Domnul capăt durerilor ei, cînd se ruga 
Antonie şi cerea bunătatea Lui pentru ea. 


LXI 


Şi vestea cu câteva zile înainte sosirea celor ce veneau la el, ba uneori 
şi cu o lună înainte; ba spunea şi pricina pentru care veneau, unii pentru 
vreo boală, alţii pentru pătimirea din partea dracilor. Şi nimeni nu se 
plingea şi nu socotea ca o pagubă osteneala drumului. Căci se întorcea 
fiecare acasă simțind un folos. Văzînd şi spunînd ei acestea el cerea fiecă- 

„ruia să nu se minuneze de el pentru aceasta. Ci mai vîrtos să se minune- 
ze de Domnul, că ne-a dăruit nouă oamenilor puterea să-L cunoaştem. 


LXII 
Coborînd odată iarăşi la sălaşurile din afară ale vieţuitorilor în sin- 
__gurătate şi rugat să se suie într-o corabie şi să se roage cu monahii, singur 
A simţit un miros urit şi foarte greu. Cei din corabie spuseră că mirosul 
ville de la peştele şi de la mîncările aflate în corabie. Dar el spuse că alta 
„„este pricina mirosului puturos. Şi încă grăind el, un tînăr stăpinit de 
demon, care se ascunsese în corabie, a strigat îndată. Şi fiind certat 
demonul în numele Domnului nostru lisus Hristos, a ieşit, şi omul s-a 
făcut sănătos. Astfel toți au cunoscut că putoarea venea de la demon. 


LXIII 


Dar şi un alt om vestit bîntuit de demon fu adus la el. Iar dracul acela 
era aşa de cumplit, că cel stăpînit de el nu ştia că e adus la Antonie. Ba 
încă îşi mînca şi mădularele trupului său. Cei ce-l aduseră, i-au cerut lui 
Antonie să se roage pentru el. lar Antonie suferind împreună cu tînărul, 
s-a rugat. Şi toată noaptea a privegheat împreună cu el. Spre ziuă tînărul, 
năpustindu-se deodată asupra lui Antonie, îl împinse. Cei ce veniseră 
împreună cu el mîniindu-se, Antonie le-a spus: «Nu vă mîniaţi pe tînăr. 
Căci nu el o face aceasta, ci demonul din el. Căci certat fiind demonul şi 
poruncindu-i-se să se ducă pe pustii, acesta, cuprins de turbare, a făcut 
aşa. Slăviţi deci pe Domnul. Căci repezindu-se el astfel împotriva mea, vi 


prin faptul că sînt în Dumnezeu. Dar nu fură din Dumnezeu ca dintr-o esenţă ceva ce a 
Început să se facă (cum e în ghicituri, vrăji), ci primesc de la Dumnezeu Cel atoateştiutor 
cunoştinţa a ceea ce va face sau a făcut cineva, datorită comunicării personale iubitoare cu El. 

s-a dat un semn al ieşirii demonului». Şi spunînd Antonie aceasta, îndată 
tînărul s-a făcut sănătos. Şi venindu-şi în minți, şi-a dat seama unde era 
şi l-a îmbrățişat pe bătrîn mulțumind lui Dumnezeu. 


LXIV 

Dar şi multe altele de felul acesta au spus foarte mulţi monahi, fără să 
se deosebească în spusele lor, că s-au săvirşit de el. Dar acestea nu sînt 
atît de minunate ca altele, care sînt mai minunate ca ele. Aşa, vrind să 
mănînce odată şi ridicîndu-se să se roage pe la ceasul al nouălea (3 d.m.), 
s-a simţit pe sine răpit cu mintea. Şi ceea ce-i minunat e că aflindu-se aşa, 
s-a văzut pe sine ca ajuns în afară de sine şi călăuzit de multe fiinţe prin 
văzduh. Apoi a simțit nişte vrăjmaşi amarnici şi cumpliți stînd în văzduh 
şi voind să-l împiedice să treacă“. Dar fiinţelor care-l călăuzeau, luptind 
împotriva lor, aceia le cereau să li se dea voie să afle dacă Antonie nu le e 
supus lor prin ceva. Deci cerîndu-i aceia socoteală de păcatele lui, înce- 
pînd de la naşterea lui, cei ce conduceau pe Antonie îi împiedicară spu- 
nîndu-le: «Păcatele lui începînd de la naşterea lui le-a şters Domnul, iar 
de cînd s-a făcut monah şi s-a făgăduit lui Dumnezeu, poate să dea soco- 
teală». Atunci învinovăţindu-l ei, dar neputindu-l dovedi ca vinovat, i s-a 


făcut calea slobodă şi neîmpiedicată. Apoi îndată s-a văzut pe sine întor- 
cîndu-se în sinea sa şi stînd în ea şi fiind iarăşi cu totul Antonie. Dar 
uitînd să mănînce, a rămas restul zilei şi toată noaptea suspinînd şi rugân- 
du-se, Căci rămăsese copleşit aflînd cu câți vrăjmaşi trebuie să luptăm şi 
cîte spaime are să suporte cineva cînd va avea să treacă prin văz- 


44, Duhurile se mişcă în văzduh după sfîntul apostol Pavel (Efes., 2, 2), putindu-se 
sălăşlui unde găsesc loc deschis pentru ei. Dar de aci vedem că Părinţii socotesc că şi sufle- 
tul cînd se înalță spre Dumnezeu trebuie să treacă prin văzduh, unde duhurile rele caută 
să-l împiedice în tot chipul să treacă mai departe. Se cer eforturi pentru această trecere 
printre ei. Se cere biruirea mîndriei, care pindeşte pe cel ce se înalță chiar pentru acest 
fapt. Se cere biruirea părerii de rău pentru dulceţurile părăsite ale trupului. Sântul Anto- 
nie trăieşte însă anticipativ încercarea demonilor de a-l împiedica în trecerea prin cele de 
la mijloc spre Dumnezeu, prin socoteala ce i-o cer despre cele săvirşite în viață. Va simți 
atunci fiecare dintre noi cea mai adîncă solicitare de a-şi face cea mai subtilă cercetare a 
întregii sale vieți. E o solicitare simțită ca venind de Ia cel rău. Omul se va simţi aproape 
gata să se prăvălească în disperare de mulțimea a tot felul de gregeli, chiar de neglijențele 
din viaţa sa, care vor lua proporții în fața conştiinţei sale nu fără o conlucrare a demonilor, 
care voiesc să-l convingă pe om de o vinovăţie îngrozitoare, care îi face cu neputinţă 
absolvirea. Faptul că omul e împins în starea aceasta şi prin demoni se arată şi în aceea că 
mulțimea păcatelor ce-i apar îl fac să nu se gindească la început la mila lui Dumnezeu. 
Cindva omul va avea să-şi facă această analiză existenţială, ca să-şi dea seama în mod 
complet şi cît mai sincer de sine însuşi. Cine a găsit în el măcar o cumpănă între cele bune 
şi cele rele, va avea în sine mintuirea. Cine n-a găsit şi o oarecare mingiiere pentru oare- 
care fapte bune, ci numai uriciunea răului, va fi ros de chinuri total şi veşnic. Numai con- 
ştiinţa duratei eterne a chinurilor pentru răutate şi a fericirii eterne pentru bunătate, sus- 
Finută de credinţa creştină, dă paihicului uman o adincime şi o vibrație serioasă în 
cursul vieţii. 

duh“. Şi-şi amintea că aceasta e ceea ce a spus Apostolul: «Potrivit stăpi- - 
nitorului puterilor văzduhului» (Efes., 2, 2). Căci în aceasta stă puterea 
vrăjmaşului: în a se război şi a încerca să împiedice pe cei ce trec. Pentru 
aceasta şi îndeamnă: «Luaţi toate armele lui Dumnezeu, ca să-i puteţi sta 
împotrivă în ziua cea rea» (Efes., 6, 13), ca vrăjmaşul, «neavînd să spună 
nimic rău împotriva noastră, să fie dat de ruşine» (Tit, 2, 8). lar noi, care 
am aflat aceasta, să ne aducem aminte de Apostolui care zice: «Fie în 
trup, nu ştiu, fie afară de trup, nu ştiu, Dumnezeu ştie» (II Cor., 12, 2). 
Dar Pavel a fost răpit pînă la al treilea cer şi auzind cuvinte de negrăit a 
coborit. Iar Antonie s-a văzut pe sine ajuns numai pînă în văzduh, unde 
s-a luptat pînă ce s-a eliberat“. 


LXV 


Dar Antonie avea şi această harismă (acest dar): şezînd în munte sin- 
gur, dacă avea vreodată în sine vreo îndoială despre vreun lucru, acesta i 
se descoperea de către Duhul rugîndu-se. Căci fericitul era, după cum s-a 
scris, învățat de Dumnezeu (Isaia, 6, 45). Astfel vorbind odată cu unii 
care veniseră la el despre starea sufletului şi despre locul lui după pleca- 
rea de aici, în noaptea următoare i-a grăit cineva de sus care îi spune: 
“Antonie,scoală-te, ieşi, şi vezi». leşind deci (căci ştia de cine să asculte)“ - 
şi ridicîndu-şi privirea a văzut pe cineva foarte mare, slut şi înfricoşător, 
stînd în picioare şi ajungînd pînă la nori; şi pe unii urcînd ca înaripaţi. Şi 
acela, întinzîndu-şi miinile, pe unii îi vedea împiedicaţi de el, iar pe alţii 
zburînd mai sus şi, după ce treceau, înălțîndu-se fără grijă. Pentru aceştia 
uriaşul acela scrişnea din dinți, iar de cei ce cădeau se bucura. Şi îndată 
s-a făcut un glas către Antonie: «Înţelege ceea ce vezi!». Şi deschizindu-i-se 
mintea, a înțeles că aceasta e trecerea sufletelor; lar uriaşul care stă în 
cale este vrăjmaşul care pizmuieşte pe cei credincioşi şi pe cei vinovați şi 
deci supuşi lui îi prinde şi-i împiedică să treacă, iar pe cei ce n-au ascultat 
de el nu-i poate opri şi deci trec peste el. 

Văzînd-o şi aceasta şi amintindu-şi de ea, se lupta şi mai mult să înain- 
teze spre cele dinainte, în fiecare zi. Şi acestea le vestea şi altora fără să 


45. Chiar Antonie a ieşit copleşit din acea stăruitoare examinare care aduce în con- 
ştiinţă, mărindu-le, cele mai subţiri umbre de întuneric şi de necurăţie din gîndurile 
noastre şi toate urmările faptelor noastre de neatenție, de neajutorare a altora. 

46. Sufletul are să înfrunte atitea spaime câtă putere are vrăjmaşul din văzduh, care 
totuşi nu e fără margini. Cel ce-şi păstrează în conştiinţă credința în Dumnezeu şi-şi aduce 
aminte de mila Lui, învinge aceste spaime şi greutăți ce-i sînt aduse în faţă de diavoli. 

41. Demonii din văzduh (din spațiul spiritual între lume şi Dumnezeu) nu lasă sufletul 
să treacă pînă nu răspunde la toate învinovățirile. Adică în suflet apar în această fază de 
extremă sensibilizare tot ce a făcut şi gîndit în viaţa lui. Şi pînă nu găseşte o cumpănire a 
celor rele cu cele bune, sau pînă ce nu scapă de apăsarea celor rele prin marea credinţă în 
mila lui Dumnezeu, nu poate scăpa din această situaţie şi nu se poate apropia, prin elibe- 
rarea de ele, de limanul bunătăţii lui Dumnezeu. 

48. De demoni nu asculta. Şi ştia cînd îi cereau aceştia ceva. 

vrea. Căci zăbovind mult timp în rugăciuni şi minunindu-se de ele, iar cei 
ce erau împreună cu dînsul întrebîndu-l despre ele cu stăruință, era silit 
să le spună ca un tată ce nu le poate ascunde copiilor, dar şi ca unul ce 
socotea că ceea ce ştie e curat, iar istorisirea lor le va fi acelora spre folos, 
putînd să înveţe că rodul nevoinței este bun, iar vedeniile vin adeseori ca 
o mîngiiere pentru osteneli. 


LXVI 


Pe lingă aceasta era şi blînd şi plin de smerită cugetare. Şi fiind aşa, 
cinstea rînduiala Bisericii şi mai presus de orice socotea pe orice cleric 
mai presus de sine în cinste. Nu se ruşina să-şi plece capul în fața episco- 
pilor şi preoţilor. Iar de venea vreodată vreun diacon la sine pentru 
vreun folos, cele de folos i le spunea, iar rugăciunea o lăsa pe seama lui. 
Şi nu se ruşina să înveţe şi el de la alţii. De aceea adeseori întreba şi îi 
ruga pe cei de față să-i spună ceva; şi mărturisea că s-a folosit, dacă 
cineva spunea ceva. Dar şi faţa lui arăta multă mulțumire şi minunare de 
ceea ce i se spunea. Mai avea şi acest dar (această harismă) de la Mîntui- 
torul: de se afla împreună cu o mulțime de monahi şi cineva care nu-l 
cunoscuse mai înainte şi voia să-l vadă, venind îndată, trecea peste alții şi 
alerga la acela, ca atras de privirea lui. Şi nu prin înălțime, nici prin 
mărime se deosebea de alții, ci prin purtări şi prin curăția sufletului. Căci 
fiindu-i sufletul netulburat, netulburate îi erau şi simțurile din afară. Şi 
bucuria sufletului se vedea şi în seninătatea feţei. Şi din mişcările trupu- 
lui se simțea şi se cunoştea starea sufletului, după cum s-a scris: «Cînd 
inima e veselă, înfloreşte. Iar cînd e întristată, se întunecă» (Pilde, 15, 13). 
Aşa a cunoscut Iacov pe Laban că-i întinde o cursă şi a zis către soții: 
«Faţa tatălui vostru nu este ca ieri şi alaltăieri» (Fac., 31, 5). Aşa a cunos- 
cut Samuil pe David. Căci avea ochi frumoşi şi dinţi albi ca laptele. Aşa se 
cunoştea şi Antonie. Căci niciodată nu se tulbura, avînd sufletul senin; şi 
niciodată nu se întuneca, avînd mintea bucuroasă. 


LXVII 


Minunat era şi în credinţă şi evlavie. Căci nu voia să fie în comuniune 
cu schismaticii meletieni, cunoscînd viclenia şi apostasia lor de la 
început“, nici cu maniheiştii sau cu alți eretici nu vorbea prieteneşte, ci 
doar îi îndemna să-şi schimbe gîndurile şi să se întoarcă la dreapta cre- 
dință. Socotea şi spunea că prietenia şi convorbirea cu ei aduce vătămare 
şi pierzanie sufletului. Era scîrbit şi de erezia arienilor şi poruncea tutu- 
ror ca nici măcar să nu se apropie de ei şi să nu-şi însuşească credinţa lor 
rătăcită. Venind odată la el unii care sufereau de boala ariană, cerce- 


48. Aceştia nu recunoşteau ca creştini pe cei ce fugiseră de mucenicie în timpul prigou- 
nei. Pe urmă N-au împăcat cu Biserica, 

tîindu-i şi cunoscînd necredința lor, i-a alungat din munte, spunînd că 
cuvintele lor sînt mai rele ca otrava. 


LXVIII 


Şi minţind odată nişte arieni că el cugetă aceleaşi ca ei, s-a supărat | 
gi s-a mîniat împotriva lor. Apoi,rugat de episcopi şi de toți fraţii, a cobo- 
rit din munte şi venind în Alexandria, i-a dat pe faţă în predici pe arieni, 
spunînd că erezia lor e cea mai rea şi înainte mergătoarea lui Antihrist. Şi 
învăță poporul că Fiul nu este făptura lui Dumnezeu, nici n-a fost făcut 
din cele ce nu sînt, ci că e Cuvîntul veşnic şi Înţelepciunea fiinţei Tatălui. 
Pentru aceea este necredincios lucru a spune: «Era cîndva cînd nu era». 
Căci Cuvintul a fost pururea existînd împreună cu Tatăl. «De aceea să nu 
aveţi nici o comuniune cu preanecredincioşii arieni. Căci lumina nu are 
nimic comun cu întunericul. Voi sînteţi creştini binecredincioşi; iar aceia, 
spunînd că Fiul şi Cuvîntul cel din Tatăl este făptură, nu se deosebesc 
întru nimic de păgâni, închinîndu-se făpturii în locul Creatorului Dumne- 
zeu (I Cor., 6, 14). Credeţi că şi zidirea însăşi e scîrbită de ei, că numără pe 
Ziditorul şi Domnul tuturor, întru Care toate s-au făcut, între cele 
făcute». 

i LXIX 

Poporul întreg se bucura auzind dată anatemei erezia duşmană lui 
Hristos de un astfel de bărbat. Şi toţi cei din cetate alergau să vadă pe 
Antonie. Veneau şi păginii şi preoţii lor la biserică zicînd: «Dorim să 
vedem pa omul lui Dumnezeu». Căci aşa îl numeau toţi. Şi aşa a curăţit 
Domnul şi acolo prin el pe mulți de demoni şi le-a vindecat mintea bol- 
navă. Doreau şi unii dintre păgâni să se atingă măcar de bătrîn, crezînd că 
se vor folosi. Şi aşa mulți a făcut creştini în acele puţine zile, câți n-ar 
putea cineva să facă într-un an întreg. Iar unii socotind că aşa de mare 
mulțime l-ar tulbura şi de aceea îi îndepărtau de la dînsul, el spunea că nu 
e tulburat. Căci nu sînt mai mulţi aceştia decât aceia cu care se luptă vie- 
ţuind în munte. 

LXX 

Iar cînd a plecat şi noi îl însoțeam, cînd am ajuns la poarta (oraşu- 
lui), o femeie striga din urmă: +«Aşteaptă, omule al lui Dumnezeu, fiica 
mea e greu bîntuită de demon. Aşteaptă, te rog, ca să nu mă primejduiesc 
şi eu alergînd». Auzind bătrînul şi rugat şi de noi, s-a hotărît să se 
oprească. Iar cînd s-a apropiat femeia s-a aruncat la pămînt; iar Antonie 
rugindu-se şi chemînd numele lui Hristos, copila s-a sculat sănătoasă, 
dracul cel necurat ieşind din ea. ar maica ei binecuvînta pe Dumnezeu şi 
toți mulțumeau. Şi ei bucurîndu-se a plecat la munte, ca la casa lui. 


LXXI 


Dar era şi foarte înțelept şi era lucrare de mirare că, fără să fi învăţat 
carte, era ascuțit la minte şi pătrunzător. Aşa au venit odată la el doi filo- 
sofi socotind că-l pot încerca. El se afla atunci în muntele din afară. Şi 
cunoscînd pe oameni de pe față, ieşindu-le înainte le-a zis printr-un tăl- 
maci*: «Pentru ce v-aţi ostenit atita, voi filosofilor, să veniți la un om 
prost?» Iar aceia zicînd că nu e prost ci foarte înțelept, el le-a răspuns: 
«Dacă aţi venit la un prost, v-ţi ostenit în zadar; iar de socotiți că sînt înțe- 
lept, faceți-vă ca mine. Căci se cuvine să se urmeze celor bune. Dacă aş fi 
venit eu la voi, aş fi urmat pilda voastră; dar dacă voi ați venit la mine, 
faceţi-vă ca mine. lar eu sînt creştin». Aceia minunîndu-se au plecat. Căci 
vedeau că şi demonii se temeau de Antonie. 


LXXII 


Venind iarăşi unii asemenea acestora la el în muntele din afară şi gîn- 
dindu-se că-l iau în rîs că nu învățase carte, Antonie zise către ei: “Ce cre- 
deți? Ce e mai întîi: mintea sau cartea? Şi care din ele e pricina celeilalte: 
mintea a cărţii, sau cartea a minţii?» Iar aceia răspunzînd că întîi e mintea 
şi că ea a născocit cartea, Antonie le zise: «Deci cel cu mintea sănătoasă 

„n-are nevoie de carte». Aceasta i-a uimit atît pe aceia, cât şi pe cei de 


faţă. Deci au plecat minunîndu-se că au văzut atîta deşteptăciune la un 
om simplu. Căci deşi trăise în munte şi îmbătrînise acolo, nu avea purtări 
de sălbatic. Ci era blind şi cuviincios. lar cuvîntul îi era dres cu sarea 
dumnezeiască aşa încît nimeni nu pleca nemulţumit, ci mai degrabă toți 
cei ce veneau aveau prilej de bucurie. 


LXXU 

După aceasta veniră iarăşi unii, care erau dintre cei socotiți la elini 
înţelepţi. Ei cerură temeiuri pentru credința noastră. Căci încercau să 
supună judecăților minţii propovăduirea dumnezeiască a crucii, voind să 
ridă de ea. Antonie răbdînd puţin, apoi plingîndu-le mai întii neştiința, le 
zise printr-un tălmaci priceput: «Ce e mai bine? Să se mărturisească cru- 
cea, sau să se pună pe seama celor numiţi la voi zei, curvia şi stricarea 
copiilor? Ceea ce se laudă la noi e semnul bărbăţiei şi dovada disprețuirii 
morţii. Iar vorbele voastre laudă patimile desfrînării. Apoi ce e mai bine? 
A spune că Cuvîntul lui Dumnezeu nu S-a schimbat, ci rămînînd acelaşi a 
luat pentru mîntuirea şi pentru binele oamenilor trup omenesc, ca 
făcîndu-Se părtaş al firii omeneşti, să-i facă pe oameni părtaşi ai firii 
dumnezeieşti şi spirituale, sau a asemăna pe Dumnezeu cu cele necuvîntă- 


60. Se vede că Antonie nu ştia limba greacă. Deci sfintul Atanasie vorbea cu el egip- 
teana, ceea ce i-a făcut pe unii să creadă că era şi el, foarte probabil, egiptean. 

toare şi ca urmare a aduce închinare animalelor cu patru picioare, tirîtoa-. 
relor şi chipurilor omeneşti? Căci aceştia sînt zeii voştri, ai înţelepților. Şi 
cum îndrăzniți să rideți de noi care spunem că Hristos S-a arătat om, 
cînd voi trăgînd sufletul din cer spuneţi că a rătăcit şi a căzut din bolta 
cerului în trup?" Şi dacă s-ar fi coborit numai la trup omenesc şi n-ar fi 
trecut şi căzut şi în animale cu patru picioare şi în şerpi! Credinţa spune 
că venirea lui Hristos s-a făcut spre mîntuirea oamenilor. lar voi rătăciţi 
cînd vorbii de sufletul nenăscut”. Noi,cunoscînd puterea şi iubirea de 
oameni a Proniei, înțelegem că nici venirea lui Hristos nu e cu neputinţă 
la Dumnezeu:?. Iar voi, spunînd că sufletul e chipul minţii, legaţi de el 
căderile şi-l mărturisiți schimbător. Dar prin aceasta faceți şi mintea 
schimbătoare din pricina sufletului. Căci precum este chipul, aşa trebuie 
să fie aceia al cărui chip este. Iar cînd cugetaţi acestea despre minte“, gîn- 
diți-vă că îndreptaţi hula şi spre Tatăl însuşi al chipului”. 


LXXIV 


Iar în privința crucii ce am putea face mai bine: să răbdăm crucea cînd 
ne vin încercările de la cei răi şi să nu ne temem de moartea care ne 
vine oricum, sau să primim miturile despre rătăcirile lui Osiris şi Isis, 
despre vicleniile lui Tifon, despre fuga lui Cronos şi despre mîncarea 


copiilor şi uciderea părinților? Acestea sînt învăţăturile voastre cele înțe- 


51. Aceasta era teoria platonic-origenistă. 

52. Teoria veche şi nouă a reîncarnărilor afirmă de fapt eternitatea sufletului, neadu- 
cerea lui la existenţă prin creaţia lui Dumnezeu. El se reîncarnează mereu din veci şi pînă 
în veci, fără să scape din planul relativ care-l lasă veşnic nedeplin satisfăcut. E o teorie 
panteistă, în care toate se modifică mereu în acelaşi plan, fără o ţintă finală absolută, fără o 
origine care a dat celor ce sînt un sens cînd le-a creat. E o morişcă ce se mişcă etern, fără să 
se ştie cine a făcut-o şi fără să aibă o ţintă finală spre care se mişcă. Sufletul reîncarnat 
mereu n-are în nici una din reîncarnările lui conştiinţa propriei identități, cu formele sale 
de existență anterioară. Conştiinţa unui suflet care nu ştie de identitatea sa viitoare 
eternă, dependentă de felul vieţuirii sale de aici, n-are nici un suport serios al responsabi- 
lităţii sale. O lege mai presus de el, cu totul impersonală şi ea - ceea ce o face şi pe ea inex- 
piisapulA - dispune de el. EI nu are propriu zis un caracter personal, căruia îi sînt proprii 

bertatea şi responsabilitatea. 

53. Deosebirea esenţială între creştinism şi oricare filosofie panteistă este că atribuie 
lui Dumnezeu nota cea mai înaltă a existenţei: caracterul personal şi deci puterea iubirii 
conştiente şi libertatea. Iar aceasta face pe Dumnezeu în stare să Se facă om şi să-l mîn- 
tuiască pe om, sau să asigure fiecărei persoane identitatea eternă. Numai El acordă o 
valoare eternă persoanei umane. 

54. Era o teorie în care panteismul se arăta şi mai vădit. Toate sufletele ar fi nişte spi- 
rite născute din mintea unică. Era iarăşi proprie platonismului, reflectat şi în origenism, 
afirmarea că în pleroma dumnezeiască şi în esența divină sînt o mulţime de minţi (v6ec) 
sau spirite. Prin cădere, unele ar îi devenit suflete de oameni, altele demoni, altele îngeri, 
suferind anumite modificări pe măsura căderii. La restaurarea lor finală, după multe reîn- 
carnări, ar redeveni toate minți, dar iar ar începe reîncarnările. Dar dacă sufletele ca minţi 
căzute ieşite din mintea supremă pot cădea, atunci şi mintea supremă poate cădea. 

55. Sufletul ar fi, în teoria platonică, egal cu Fiul, iar mintea cu Tatăl. Căci sufletele 
erau socotite ca fiind din esenţa divină. 

lepte. Dar cum, rîzînd de cruce nu vă minunați de înviere? Căci şi despre 
aceasta au scris cei ce au vorbit despre aceea. Sau pentru ce, pomenind 
de cruce, treceţi sub tăcere pe morții înviaţi şi pe orbii care şi-au căpătat 
vederea, pe slăbănogii vindecaţi, pe leproşii curățiți, umblarea cu picioa- 
rele pe mare şi celelalte semne şi minuni care arată că Hristos nu e om, ci 
Dumnezeu? Mi se pare că sînteţi tare nedrepţi cu voi înşivă, necitind cu 
sinceritate Scripturile noastre. Dar citiți-le cum se cuvine şi veți vedea că 
cele ce le-a făcut Hristos Îl dovedesc ca Dumnezeu, Care a venit la noi 
pentru mîntuirea oamenilor. 


LXXV 


Spuneţi şi voi ale voastre". Dar ce aţi putea spune despre animale, 
decît că sînt necuvîntătoare şi sălbatice? Dacă, precum aud, vreți să spu- 
neţi că acestea se grăiesc la voi în chip mitic şi că vorbiţi alegoric de răpi- 
rea Persefonei, înțelegînd prin ea pămîntul, şi de şchiopătarea lui Hefais- 
tos; şi prin Hera înţelegeţi aerul, iar prin Apolo soarele, iar prin Arte- 
misa luna şi prin Poseidon marea, nu e mai puțin adevărat că nu vă închi- 
naţi lui Dumnezeu, ci slujiţi zidirii în locul lui Dumnezeu care toate le-a 
zidit”. Dacă aţi cugeta unele ca acestea pentru frumusețea creațiunii ar 
trebui să vă opriți la minunarea despre ele, şi să nu îndumnezeiţi făptu- 
rile, ca să nu daţi cinstea Făcătorului celor făcute. Dar fiindcă voi treceţi 
cinstea ziditorului asupra casei făcute de el, sau a căpeteniei oştirii la 
ostaş, ce răspundeţi la aceasta, ca să ştim dacă e ceva vrednic de 
rîs în cruce?»* 


LXXVI 


Iar aceia şovăind şi întorcîndu-se într-o parte şi în alta, Antonie zîm- 
bind a zis iarăşi prin tălmaci: «Acestea (că lumea nu e Dumnezeu) se dove- 
desc chiar prin arătarea lor. Dar fiindcă voi vă bizuiți mai mult pe argu- 
mente raționale şi avînd meşteşugul acesta, voiţi ca şi noi să ne întemeiem 


56. Arătaţi şi voi, păgînilor, ce vă aduce credința voastră? Ce însănătoşire a moravuri- 
lor, ce nădejde pentru viața viitoare? 

57. Spre deosebire de toate religiile şi filosofiile care socotesc că lumea aceasta e 
suprema realitate, deci e dumnezeu, creştinismul cunoaşte pe Dumnezeu ca transcendent 
lumii, nesupus legilor ei, care produc şi pierd individuațiunile umane într-o înşiruire fără 
rost, neexistînd nicăieri o conştiinţă şi o libertate mai presus de toate, care toate le-a creat 
şi pe toate le conduce în infinitatea dragostei lui Dumnezeu. Ideea lumii, ca creație, a fost 
puternic accentuată de sfintul Atanasie. 

58. A cinuti crucea înseamnă a nu socoti creațiunea ca suprema realitate; înseamnă a 
vedea că viața în lumea aceasta e legată de dureri şi de moarte. Dar înseamnă totodată a 
vedea că prin acestea se trece spre o existenţă superioară în Dumnezeu. Deci înseamnă şi 
a cred: într-un Dumnezeu personal superior lumii, însă iubitor al lumii create, căreia îi 
trimite pe Fiul Lui cu, însuşindu-Şi durerile noastre, să le învingă şi să ne ajute şi pe noi să 
le viii vIdicindu-ne la viața Lui dumnezeiască. Numai în creştinism durerile au un 
sens pozitiv. 

credinţa în Dumnezeu pe dovedirea rațională, spuneți mai întîi voi: Cum 
se poate ajunge la cunoaşterea sigură a lucrurilor şi mai ales a lui Dumne- 
zeu: prin dovedire rațională sau prin lucrarea credinței? Şi ce e mai întii: 
lucrarea credinței sau dovedirea rațională?» Iar aceia răspunzînd că mai 
întîi e lucrarea credinței şi aceasta e cunoştinţa sigură, Antonie a zis: 
«Bine ați spus. Căci credinţa se naşte din simţirea sufletului, iar argu- 
mentarea rațională, din meşteşugul celor ce construiesc. Drept aceea, cei 
ce au iucrarea credinţei nu au nevoie de dovedirea rațională sau poate că 
le e de prisos. Şi de fapt, ceea ce noi înțelegem prin credinţă, voi încercaţi 
să construiți prin judecăţi. Şi de multe ori voi nici nu puteţi exprima ceea 
ce înțelegem noi. Deci mai bună şi mai sigură e lucrarea credinței decât 
silogismele voastre sofistice**. 


LXXVII 


Deci taina noastră, a creştinilor,nu este în înțelepciunea judecăților 
eline, ci întru puterea credinţei, dăruită nouă de la Dumnezeu prin lisus 
Hristos (1 Cor., 1, 17). Că acest cuvînt e adevărat, se vede şi din aceea că 
noi, fără să fi învăţat carte, credem în Dumnezeu, cunoscînd din făpturile 
Lui providenţa Lui în toate. Şi că credința noastră e lucrătoare se vede 
din aceea că noi ne rezemăm pe credinţa în Hristos, iar voi pe lupte sofis- 
tice de cuvinte. Şi voi prin silogisme şi sofisme nu convingeți pe oameni 
să treacă de la creştinism la elenism. Noi însă propovăduind credința 
creştină, slăbim superstiția voastră, recunoscînd toți că Hristos este 
Dumnezeu şi Fiul lui Dumnezeu. Voi prin frumuseţea vorbirii voastre nu 
împiedicaţi răspîndirea învățăturii lui Hristos; iar noi, pomenind numele 
lui Hristos cel răstignit, punem pe fugă pe toți dracii de care voi vă temeți 
ca de nişte zei. Şi unde se face semnul crucii, slăbeşte vrăjitoria şi farme- 
cele nu au nici o putere. 


LXXVIII 


Spuneţi unde sînt acum oracolele voastre? Şi descîntecele egipteni- 
lor? Unde sînt nălucirile vrăjitorilor? Cînd au încetat şi s-au făcut nepu- 
tincioase toate acestea, dacă nu cînd s-a arătat crucea lui Hristos? E deci 
vrednică de rîs aceasta,şi nu mai degrabă cele desființate şi dovedite fără 
putere de ea? Dar şi aceasta trezeşte mirarea: că cele ale voastre n-au fost 
niciodată prigonite, ci sînt cinstite şi de oameni din oraşe”. lar credincio- 
şii lui Hristos sînt prigoniţi,şi totuşi cele ale noastre înfloresc şi sporesc 


58a. Se pate că argumentarea aceasta are ca autor mai degrabă pe Atanasie, versat în 


doctrinele filosofice, decît pe Antonie, care vorbea mai mult dintr-o experienţă, nefiind 
obişnuit cu terminologia filosofică. Se reiau aci idei din opera lui Atanasie Contra Gentes. 

59. în general păgînismul şi-a avut ultimii adepţi ia sate (pagus — păgîni = săteni). Dar 
mai rămăseseră şi unii adepți ai lui prin oraşe. 

mai mult decît ale voastre. Ale voastre, lăudate şi sărbătorite, se strică; 
iar credința lui Hristos şi învățătura Lui, luată în ris de voi şi prigonită 
adeseori de împărați, a umplut lumea. Căci cînd a strălucit atit de mult 
cunoştinţa de Dumnezeu? Sau cînd s-a văzut atît de mult cumpătarea şi 
fecioria? Sau cînd a fost atit de disprețuită moartea, decit de cînd s-a ivit 
crucea lui Hristos? Nimeni nu se îndoieşte de aceasta, văzînd pe mucenici 
disprețuind moartea pentru Hristos şi fecioarele păzindu-şi trupurile 
curate şi neîntinate pentru Hristos. 


LXXIX 


Sînt destule aceste dovezi ca să arate că credinţa în Hristos este sin- 
gura credință adevărată în Dumnezeu. Dar voi nu credeți, căutînd argu- 
mente raţionale. Noi însă nu căutăm dovezi «în cuvinte convingătoare ale 
înțelepciunii elineşti» (1 Cor., 2, 4), cum a zis Învățătorul nostru, ci sîntem 
convinşi prin credinţa care o ia înaintea argumentării raționale“. Iată sînt 
de față aci unii care sufereau din partea dracilor; sînt unii chinuiți acum 
de dracii care au venit la ei». Punîndu-i pe ei în mijloc, Antonie a zis: «Sau 
curăţiţi-i pe aceştia prin silogismele voastre, ori chemînd prin orice meş- 
teşug sau vrăjitorie (magie) pe idolii voştri, sau, dacă nu puteți, lăsaţi-vă 
de lupta voastră împotriva noastră şi veţi vedea puterea crucii lui Hris- 
tos»f!. Şi zicînd acestea, a chemat pe Hristos, a pecetluit pe cei ce păti- 
meau, prin semnul crucii de două şi de trei ori. Şi îndată s-au ridicat 
oamenii cu toții şi mulțumeau Domnului. Şi aşa-zişii filosofi se mirară şi 
s-au umplut cu adevărat de uimire pentru credința lui Antonie şi pentru 
semnul făcut. Iar Antonie a zis: «Pentru ce vă miraţi de aceasta? Nu noi 
sîntem cei care am făcut-o, ci Hristos este cel ce face acestea, prin cei ce 
cred în El. Credeţi deci şi voi şi veţi vedea că nu avem vreun meşteşug de 
cuvinte, ci credinţa cea în Hristos, lucrătoare prin iubire (Gal., 5, 6). Pe 
aceasta de veți avea-o şi voi, nu veți mai căuta dovedire prin raționa- 
mente, ci veţi socoti îndestulătoare credința în Hristos». Acestea au fost 


60. Credinţa e o intuiție anterioară deducţiei raționale. Aceasta poate aduce şi ea pe 
urmă sprijinul ei. Dar în credinţă e un fel de întilnire directă cu puterea dumnezeiască, sau 
cu prezența lui Dumnezeu. 

61. Credinţa creştină nu e numai o teorie, ci o legătură cu Dumnezeu cel real şi viu şi 
mai presus de legile naturii, deci putînd da omului o putere care-l scapă de neajunsurile 
în care-l ține natura mărginită cu legile ei, care duc pe om, printr-un proces inevitabil, la 
boli şi la moarte. Dumnezeul credinţei creştine e un Dumnezeu transcendent naturii şi în 
acelaşi timp venit din iubire la noi prin întruparea pe veci a Fiului Său ca om, în comu- 
niune cu oamenii. Zeii păgîni sînt forțe oarbe ale naturii, care nu ne pot scăpa de legile ei, 
pentru că n-au nici o putere superioară lor şi nici o conştiinţă capabilă de iubire. 

În crucea lui Hristos s-a arătat iubirea lui Dumnezeu față de noi, dar şi puterea Lui, 
care a învins pînă şi moartea, cea mai mare neputinţă a naturii. Cregtinismul protestant a 
scos minunile din credința creştină, lăsind-o o pură teorie, ca alte sisteme filosofice. 
Aceasta pentru că a eliminat asceza, sau crucea, din viața creştină. Dar trebuie întărit 
mun) su cut stăpîn al trupului prin înfrînare şi răbdare pentru a se manifesta în om pute- 
rea lui Hristos. 

cuvintele lui Antonie. Iar aceia minunîndu-se de ele, plecară îmbrăţişin- 
du-l şi recunoscînd că au avut folos de la el. 


LXXX 


Vestea despre Antonie a ajuns chiar pînă la împărați. Şi aflîind Con- 
stantin împăratul şi fiii lui Constantin, i-au scris lui ca unui părinte, rugîn- 
du-l să le scrie. Dar acela nu dădea importanţă nici cărților şi nu s-a simțit 
măgulit nici de scrisorile lor. A rămas acelaşi şi după ce i-au scris împăra- 
ţii. Cînd i-au adus scrisorile a chemat pe monahi şi le-a zis: «Nu vă mirați 
că ne scrie împăratul, căci este om şi el. Ci vă mirați mai vîrtos că Dumne- 
zeu a scris oamenilor o lege şi ne-a grăit nouă prin Fiul Său». Şi n-a voit 
să primească epistolele zicînd că nu ştie ce să răspundă la acestea. Dar la 
îndemnul monahilor care spuneau că împărații sînt creştini şi s-ar putea: 
să se smintească, de sînt respinse scrisotile lor, a îngăduit să se citească. 
Şi le-a răspuns lăudîndu-i că se închină lui Hristos. Apoi i-a sfătuit să nu 
socotească cele de faţă ca lucruri mari, ci să le folosească spre mîntuire, 
gîndindu-se mai mult la judecata viitoare şi să ştie că Hristos este singu- 
rul împărat adevărat şi veşnic. Le cerea şi lor să fie iubitori de oameni şi 
să se îngrijească de dreptate şi de săraci. Iar aceia primind scrisoarea se 
bucurară. Aşa era de iubit de toți și toți îl rugau să le fie părinte. 


LXXXI 


Făcîndu-se astfel cunoscut şi răspunzîndu-le astfel celor ce veneau la 
el, se întorcea iarăşi la muntele dinăuntru. Şi îşi continua obişnuita 
nevoinţă. Şezînd adeseori cu: cei ce veneau la el şi plimbîndu-se cu ei, 
amuţea deodată, cum s-a scris lă Daniel (Dan., 4, 10). Şi după un ceas 
continua să grăiască cele ce urmau cu frații care se aflau cu el. Iar cei ce 
erau cu el simțeau că are vreo vedenie. De fapt, aflindu-se în munte de 
multe ori vedea cele ce se întirnplau în Egipt şi le povestea episcopului 
Serapion, care se afla cu el'şi vedea pe Antonie scufundat în vedenie. 
Odată şezînd şi lucrând, fu răkit într-o vedenie (într-un extaz) şi gemea 
scufundat în ea. Apoi după vteun ceas s-a întors la cei de față gemînd şi 
tremurînd. Şi îndoindu-şi genunchii s-a rugat mult timp aşa. Şi ridicîn- 
du-se bătrînul, plîngea. Cei ce se flau cu el, cuprinşi şi ei de cutremur şi 
temîndu-se foarte, cereau să afle e Ia el ce se petrecuse. Şi au stăruit 
mult pînă ce, silit de ei, le spuse continuînd să geamă: «O, fiilor, ar fi fost 
mai bine să mor decît să se întîmple cele din vedenie». Iar aceia rugîndu-l 
iarăşi, zicea lăcrimînd: «Mare urgie ăe va abate peste Biserică. Se va 
preda unor oameni asemenea rima necuvîntătoare. Căci am văzut 
masa Domnului înconjurată de jur împrejur de catîri care loveau cele 
dinăuntrul cu copitele în aşa fel, că păreau nişte animale care săreau în 
neorînduială. Aţi auzit cum gemeam. Căci auzeam un glas care zicea: 

«Altarul Meu se va întina». Acestea le-a văzut bătrinul, Şi după doi ani s-a 
întimplat năvala de acum a arienilor şi răpirea bisericilor, cînd vasele 
sfinte, răpite cu sila, au fost date păginilor să le folosească. Căci au silit şi 
pe păginii din atelierele lor să se adune cu ei la liturghie. Şi fiind aceia de 
faţă, au făcut pe masă ce au voit. Atunci noi toți am cunoscut că loviturile 
catîrilor prevesteau prin Antonie cele ce le fac acum arienii ca nişte ani- 
male“. După ce a avut această vedenie, bătrînul i-a rugat pe cei împreună 
cu el, zicînd: «Nu vă pierdeţi curajul, fiilor! Căci precum s-a mîniat Dom- 
nul, aşa va şi vindeca. Şi Biserica va primi iarăşi curînd podoaba ei şi va 
lumina ca de obicei. Şi veţi vedea pe cei alungați aduşi iarăşi la locurile lor 
şi necredinţa retrăgîndu-se în vizuinile ei, iar dreapta credinţă propovă- 
duindu-se cu curaj şi cu toată libertatea pretutindeni. Numai să nu vă 
înnebuniţi cu arienii. Căci aceasta nu este învățătura Apostolilor, ci a 
demonilor şi a tatălui lor, diavolul. Şi e mai degrabă neroditoare şi nera- 
țională şi rodul unei cugetări strimbe, cum neraționali sînt catârii»"». 


LXXXII 


De felul acesta au fost faptele lui Antonie. Şi nu trebuie să ne îndoim 
că s-au săvîrşit atîtea minuni printr-un om. Căci Însuşi Mîntuitorul a făgă- 
duit zicînd: «De veţi avea credinţă cît un grăunte de muştar, veți zice 
muntelui acesta: «Mută-te de aci» şi se va muta. Şi nimic nu va fi vouă cu 
neputinţă» (Matei, 17, 19). Şi iarăşi: «Amin zic vouă. De veți cere ceva Ta- 
tălui întru numele Meu, vă va da vouă. Cereţi şi veţi lua» (loan, 16, 23-24). 


62. Se ştie că aceasta s-a întîmplat după moartea lui Antonie, cînd a scris sfântul Ata- 
nasie Viaţa lui. 

62 a. Pe de o parte se dovedea cunoaşterea rațională a lui Dumnezeu mai prejoa de 
credinţă, pe de alta, se considera cugetarea diavolului nerațională (&Aoyos), asemenea 
celei a catirului. Dar raţiunea celor ce nu cunosc pe Dumnezeu, ea e un fragment din 
rațiune, sau o părută raționalitate. E o rațiune strîmbată. Argumentarea care s-a modelat 
după legile lumii acesteia căzute, în care vedem o raționalitate care sfirşeşte în cea mai 
absurdă şi tragică iraţionalitate a morții, nu e o raționalitate deplină. Ce sens este în apari- 
ţia continuă a altor şi altor persoane umane care sfirşesc în moartea definitivă? Nu trăleac 
ei chiar în aceasta o lipsă de rost a raţiunii lor? Dacă n-ar şti de moarte, ar mai merge, Ar 
muri fără să fie chinuiți de perspectiva morții, asemenea animalelor. Concilierea între 
conştiinţa rațională şi moartea total iraţională este imposibilă. Rațiunea deplină o dă exin- 
tenţei umane numai Logosul întrupat, Care a scăpat pe om de moarte. Numai acceptind pe 
Hristos omul cunoaşte rostul existenței sale aşa cum îl cere rațiunea sa. Fără Hristos 
oamenii - dacă ar cugeta pînă la capăt — ar cunoaşte prin rațiune domnia absurdului; ar 
trebui să socotească raționalitatea lor lipsită de rațiune. 

Din învăţătura creştină, care afirmă că Dumnezeu a creat lumea prin Logosul Său 
personal, rezultă că oamenii, creaturi raţionale, nu pot sfîrşi în moartea definitivă, care e 
iraţională, Dacă ei sint supuşi totuşi morții e datorită libertăţii lor, prin care se despart de 
Dumnezeu. Dumnezeu, creîrd pe oameni, nu se putea să-i creeze nici muritori, nici lip- 
siți de libertate. Ie uceea admite moartea lor, neanulindu-le libertatea; dar nu o moarte 
definitivă. Cei din iud nu nînt nici ei morţi cu totul. Sfintul loan Damaschin spune că chiar 
existența demonilor e mai bună decit nimicul. Dar în Hrintox omul îşi recapătă plinătateu 
vieţii şi raţiunea drenptă, 


SFINTUL ATANASIE CEL MARE 


Şi El însuşi a spus ucenicilor şi tuturor celor ce cred în El: «Pe bolnavi vin- 
decaţi, pe draci îi scoateţi; în dar aţi luat, în dar să daţi» (Matei, 10, 8). 


LXXXIUI 


Nu poruncind vindeca Antonie, ci rugîndu-se şi chemînd numele lui 
Hristos, spre a fi tuturor vădit că nu era el cel ce făcea aceasta, ci Domnul, 
Care Îşi arăta iubirea de oameni prin Antonie şi vindeca pe cei ce păti- 
- meau%, A lui Antonie era numai rugăciunea şi nevoinţa, de dragul căreia 
şezind în munte, se bucura de vederea celor dumnezeieşti, dar se întrista 
cînd era stingherit de mulţi şi atras spre muntele din afară. Şi îl rugau şi 
toţi judecătorii să coboare din munte, fiindcă nu le era cu putinţă să urce 
acolo, din pricina celor judecaţi de ei, care îi urmau. De aceea îl rugau să 
vină ca măcar să-l vadă. Iar el le îngăduia acest lucru nevrînd să facă el 
drumul la ei. Dar aceştia stăruiau, şi-i trimiteau şi pe cei vinovaţi, sub 
paza ostaşilor, ca să coboare şi de dragul acelora. Silit deci de această 
nevoie şi văzindu-i pe aceştia îndurerați, venea la muntele cel din afară. 
Şi nu era fără folos osteneala lui. Ci venirea lui era multora de folos şi 
spre multă binefacere. Iar pe judecători îi folosea, sfătuindu-i să pună 
dreptatea mai presus de toate şi să se teamă de Dumnezeu şi să ştie că, cu 
ce judecată vor judeca, cu aceia vor fi judecaţi (Matei, 7, 2). Dar mai mult 
decît toate iubea întoarcerea în munte. 


LXXXIV 


De aceea, cînd uneori era supus la o adevărată silă din partea celor ce 
aveau vreo nevoie, se cobora; dar după ce împlinea rugămintea, se gră- 
bea să se înapoieze. Aşa odată o căpetenie de oaste rugîndu-l mult să 
coboare, veni şi după ce vorbi despre cele ale mîntuirii şi despre cele de 
trebuinţă se grăbea să se întoarcă. Amintitul comandant rugîndu-l să mai 
întârzie, el spuse că nu poate zăbovi cu ei şi l-a convins.pe acesta cu o fru- 
moasă pildă, zicînd: «Precum peştii dacă întîrzie pe uscat mor, aşa şi 
monahii dacă întîrzie printre voi şi petrec la voi se destramă. Deci aşa 
cum se grăbeşte peştele spre mare, aşa trebuie să ne grăbim noi spre 
munte ca, nu cumva întârziind, să uităm de cele dinăuntru». Auzind căpe- 
tenia de oaste de la el acestea şi alte multe, minunîndu-se a zis: «Cu ade- 
vărat robul lui Dumnezeu este acesta. Căci de unde ar avea un om simplu 
o astfel şi atîta minte, dacă n-ar fi iubit de Dumnezeu?». 


83. Cine cheamă numele lui Hristos cu credință neclintită pentru alții se depăşeşte pe 
sine şi se pune în legătură cu Dumnezeu cel transcendent, dar în acelaşi timp în comu- 
niune cu semenii săi. Cine face speculaţii raționale rămîne în cadrul imanenţei sale raţio- 
nale şi individuale. Nu cunoaşte prin experienţă planul mai presus de lume al puterilor 
dumnezeieşti şi nu iese din închisoarea egoismului său. 


LXXXV 


O altă căpetenie de oaste, cu numele Valahie, ne prigonea amarnic pe 
noi creştinii, din rivna ce-o avea pentru blestemaţii de arieni. Era aşa de 
crud că bătea şi pe fecioare şi dezbrăca şi bicliuia pe monahi. Antonie îi 
scrise şi îi trimise o scrisoare cu acest conţinut: «Văd venind asupra ta o 
mare urgie. Încetează deci a prigoni pe creştini, ca să nu te ajungă minia. 
” Căci a pornit spre tine». Valahie, rîzînd, aruncă scrisoarea la pămînt şi o 
scuipă, iar pe cei ce o aduseseră, i-a înjurat porouncindu-le să vestească 
lui Antonie acestea: «Fiindcă te îngrijeşti de monahi, voi face şi cu tine la 
„ tel». Dar n-au trecut cinci zile şi a venit peste el minia. Lucrul s-a întîm- 
plat astfel: Valahie şi Nestorie, eparhul Egiptului, plecară la prima mînăs- 
tire din Alexandria, numită Hereu, călare amîndoi pe cai. Caii erau ai lui 
Valahie şi erau cei mai blânzi dintre toți cei hrăniți de el. Dar înainte de a fi 
ajuns ei la acel loc, caii începură să se joace între ei. Şi deodată cel mai 
blînd pe care-l călărea Nestorie, muşcîndu-l pe Valahie l-a trîntit la 
pămînt. Şi repezindu-se la el, îi sfişie coapsa cu dinții în aşa fel că, fiind 
dus în otaş, în trei zile muri. Şi toţi se minunară că cele prezise de Anto- 
nie s-au împlinit aşa de repede. 


LXXXVI 


Aşa mustra pe cei mai cruzi. lar pe cei care veneau la el îi sfătuia ast- 
fel, că uitau îndată să mai judece şi fericeau pe cei ce se retrăgeau din 
viața aceasta. Şi îi apăra aşa de mult pe cei nedreptățiţi, încît părea că nu 
ei, ci el este cel ce suferă. Şi era în stare să facă atit de mult pentru alții, că 
mulţi ostaşi şi din cei ce aveau bogății mari lepădau poverile vieții şi se 
făceau monahi. Era dăruit de Dumnezeu în întregime Egiptului ca un 
doftor. Căci cine, ducîndu-se la el întristat, nu se întorcea bucurîndu-se? 
Cine, venind la el plîngînd pentru cei morți ai săi, nu lepăda îndată plîn- 
sul? Cine, venind plin de mînie, nu pleca prefăcut în prieten? Ce sărac 
venind la el descurajat, auzindu-l şi văzîndu-l, nu pleca disprețuind bogă- 
ţia şi simțindu-se mîngfiat în sărăcia lui? Care monah, slăbit în rîvnă, 
venind la el, nu pleca maâi întărit? Care tînăr, venind în munte şi văzind 
pe Antonie, nu respingea îndată plăcerile şi nu iubea curăția? Cine, 
venind la el ispitit de demoni, nu căpăta odihnă? Cine, venind tulburat de 
gînduri, nu se liniştea cu cugetul? 


LXXXVII 


Dar şi acesta era un mare rod al nevoinței lui Antonie, ca avind, pre- 
cum am spus înainte, darul deosebirii duhurilor, cunoştea mişcările lor; 
şi nu era lipsit de cunoştinţa țintei spre care îi era îndreptată strădania şi 
pornirea. Şi nu numai el nu putea fi înşelat de acele duhuri, dar şi pe cei 

tulburaţi de ele prin gînduri îi întărea, învățîndu-i cum pot să scape de 
uneltiriie acelora, arătîndu-le slăbiciunile şi vicleşugurile lor. Astfel, fie- 
care om pregătit de ei pornea cu îndrăzneală la luptă împotriva gînduri- 
lor diavolului şi demonilor lui. Şi cîte fecioare avînd logodnici, după ce au 
văzut măcar de departe pe Antonie, nu au rămas fecioare pentru Hris-. 
tos? Veneau la el şi unii din țări din afară. Şi se întorceau împreună cu toți 
cu folos, ca de la părintele lor. Ba şi după adormirea lui, toți, ca unii ajunşi 
orfani de tatăl lor, sînt mîngiiaţi de simpla amintire a lui păstrînd odată 
cu aceasta sfaturile şi îndemnurile lui. 


LXXXVIII 


Dar se cade să-mi amintesc şi eu şi să auziți şi voi, precum doriţi, cum 
a fost şi sfîrşitul vieţii lui. Căci şi în aceasta se cuvine să-i urmăm pilda. 
Ducîndu-se după obicei să cerceteze pe monahii din muntele de afară şi 
afiînd de la pronie despre sfirşitul lui, le grăi fraţilor, zicînd: «Vă fac 
această vizită din urmă şi m-aş mira să ne mai vedem vreodată unii pe 
alţii în viața aceasta. Căci mi-a venit şi mie timpul să plec. Fiindcă sînt 
aproape de o sută cinci ani». Aceia, auzind, au început să plingă şi să 
îmbrățişeze pe bătrîn sărutîndu-l. Iar el, parcă plecând dintr-o cetate 
străină, în cetatea sa, le vorbea cu bucurie. Şi le-a poruncit să nu se des- 
curajeze în osteneli, nici să nu slăbească întru nevoință; ci să trăiască ca 
unii ce mor în fiecare zi. Şi precum a spus înainte, să se silească să-şi 
păzescă sufletul de ginduri spurcate şi să rivnească a urma sfinților. Să 
nu se apropie de melețienii schismatici, a căror voinţă vicleană şi urîtă o 
cunosc. Să nu aibă vreo legătură cu arienii a căror necredinţă e vădită 
tuturor. Chiar dacă vedeţi pe judecători că îi ocrotesc, nu vă tulburaţi. 
Căci va înceta. Fiindcă puterea lor e închipuită şi muritoare. Păziţi-vă 
deci pe voi curaţi şi păstraţi predania Părinților şi în primul rînd dreapta 
credinţă în Domnul nostru lisus Hristos, pe care aţi învăţat-o din Scrip- 
tură şi pe care v-am adus-o în minte de multe ori. 


LXXXIX 


Iar silindu-l frații să rămînă la ei şi să-şi dea sfîrşitul acolo n-a primit, 
dînd pe lîngă alte motive şi pe acela că, precum le da de înţeles prin 
tăcere, egiptenii au obiceiul să facă slujba pentru trupurile celor credin- 
cioşi şi mai ales pentru ale sfinților martiri şi să le înfăşoare în giulgiuri, 
dar să nu le ascundă sub pămint, ci să le aşeze pe nişte pături şi să le 
păstreze în case la ei, socotind că prin aceasta cinstesc pe cei plecaţi. 
Antonie rugase în privința aceasta adeseori pe episcop să înveţe popo- 
rul şi la fel îndemnase pe mireni şi mustrase pe femei, spunînd că nu e 
nici drept, nici cuvios acest lucru. Căci trupurile monahilor şi ale prooro- 
cilor se păstrează pînă acum în morminte. Şi însuşi trupul Domnului s-a 

aşezat în mormint, unde o piatră pusă deasupra l-a ascuns pină cea 
înviat a treia zi. Spunind acestea arăta că se abate de la lege cel ce nu 
ascunde după moarte trupurile celor morți,chiar dacă sînt sfinte. Căci ce 
trup e mai mare sau mai sfint decit trupul Domnului? Astfel mulți auzin- 
du-l au început să ascundă trupurile sub pămint şi mulțumeau Domnului 
pentru buna învățătură primită. 


XC 


Deci el, cunoscînd aceasta şi temîndu-se să nu facă şi cu trupul lui aşa, 
s-a grăbit, după ce şi-a luat rămas bun de la monahii din muntele de 
afară, să se întoarcă în muntele dinăuntru unde obişnuia să viețuiască şi 
unde după puţine luni se îmbolnăvi. Şi chemînd pe cei ce erau cu el (erau 
doi, care viețuiau înăuntru, nevoindu-se de cinsprezece ani şi slujindu-i 
din pricina bătrîneţii), le zise: «Eu, precum s-a scris, pornesc pe drumul 
părinţilor. Căci mă văd chemat de Domnul. Iar voi privegheați şi nu pier- 
deţi roada nevoinţei voastre de mulţi ani, ci, ca şi cînd acum aţi începe, 
siliți-vă să vă păstraţi rîvna voastră. Cunoaşteţi pe demonii uneltitori, 
cunoaşteţi cât de sălbatici sînt, dar şi cât de slabi în putere. Nu vă temeți 
deci de ei, ci mai degrabă respiraţi pe Hristos şi credeţi Lui. Şi trăiţi ca 
unii ce mor în fiecare zi“, luînd aminte voi înşivă şi aducîndu-vă aminte 
de câte ați auzit din îndemnurile mele. Să n-aveţi nici o legătură cu shis- 
maticii, nici cu arienii eretici. Căci ştiţi cum i-am făcut şi eu de ruşine 
pentru erezia lor duşmană lui Hristos şi străină de dreapta credinţă. Sili- 
ți-vă mai degrabă să vă uniţi mai întîi cu Hristos şi apoi cu sfinţii, ca după 
moarte să vă primească şi ei în corturile veşnice, ca pe nişte prieteni şi 
cunoscuţi”. Gîndiţi-vă la aceasta, cugetaţi la aceasta! Şi dacă ţineţi la 
mine şi mă pomeniţi ca pe un tată, nu lăsaţi pe vreunii să ia trupul în 
Egipt, ca să mă aşeze vreodată în case. Căci de aceea am întirziat în 
munte şi am venit aci. Ştiţi cum îi înfruntam pe cei ce făceau aceasta şi 
cum le-am poruncit să înceţeze cu acest obicei. Înmormîntaţi deci trupul 


64. Creştinul moare cu Hristos legii păcatului, stării la care a ajuns pentru a trece la 
una superioară (Rom., 6, 4). Precum pe planul vieţii pământeşti cel ce se naşte, chiar din 
acea clipă începe să moară, pe planul vieții în Hristos viața mereu înnoită e în acelaşi timp 
o moarte mereu înnoită. i 

65. Împărăţia cerurilor nu constă numai într-o comuniune iubitoare cu Hriatoa, ci şi cu 
toţi cei ce au crezut în Ei, Dar aşa cum trebuie să cultivăm încă de aici iubirea-pentru Hris- 
tos ca să fim obişnuiţi cu ea cind vom trece din viața aceasta, aşa trebuie să cultivăm şi 
iubirea şi respectul față de toți semenii noştri. Trebuie să cregtem mai ales spre nivelul 
iubirii sfinților față de Hristos, care se arată şi în iubirea lor de oameni. Trebuie să ne 
facem şi no! capabili să răspundem acestei iubiri gi să-i urmăm pilda, să ne obişnuim cu 
iubirea față de oameni. De altfel încă de aici, dind atenție sfinţilor, ne putem îmbogăţi cu 
cunoştinţa şi cu rivna multor moduri de manifestare a iubirii lui Hristos de către oameni, 
potrivit cu unicitatea fiecărei persoane. Flecare sfint e un punct de iradiere a altei forme 
de iubire « lui Hirinton şi de putere care sporeşte rîvna de a imitu modul iubirii lui. Cinnti- 
rea afinților nu ne desparte de Hristos, ci ne unegte şi mal mult cu EI în lubire, 

meu şi ascundeți-l sub pămint. Păziţi cuvîntul meu, ca nimeni să nu 

cunoască locul (unde este înmormîntat), decit numai voi. Căci la învierea 

morților îl voi primi iarăşi nestricăcios de la Miîntuitorul. Împărțiţi hai- 

nele mele. Daţi episcopului Atanasie o rasă şi mantaua cu care mă înve- 

leam şi pe care am căpătat-o nouă de la el, iar la mine s-a învechit. Epis- 

copului Serapion dați-i cealaltă rasă. Iar voi ţineţi haina de păr. Şi rămi- 
„ neţi cu bine, fiilor! Căci Antonie se mută şi nu va mai fi cu voi». 


XCI î 


Spunind acestea şi aceia sărutîndu-l pe el, întinzîndu-şi picioarele 
privi vesel ca la nişte prieteni la cei ce veniseră la el. Căci stînd întins fața 
îi era plină de bucurie. Şi aşa şi-a dat duhul şi s-a alăturat la părinţi. lar 
frații, precum li s-a poruncit, i-au înfăşurat trupul şi l-au ascuns sub 
pămînt şi nimeni nu ştie pînă azi unde a fost ascuns, decît numai cei doi. 
Şi fiecare din cei ce au primit cîte o rasă de-a fericitului Antonie şi man- 
taua lui tocită, o păstrează ca pe un lucru de mare preț. Căci priveşte la 
ea ca şi cînd ar vedea pe Antonie. Iar cînd se îmbracă cu ea, e ca şi cînd ar 
purta cu bucurie sfaturile lui. 

: i XCII 

Acesta a fost sfârşitul vieții în trup a lui Antonie şi al nevoinţei lui. Şi 
măcar că istorisirea aceasta este scurtă faţă de virtutea lui, dar din ea pu- 
teţi înțelege cum a fost acest om al lui Dumnezeu, Antonie, care de la 
tinereţe şi pînă la o vîrstă aşa de înaintată a păstrat aceeaşi rîvnă întru 
nevoinţă. N-a fost biruit, nici din pricina bătrîneții, de dorința unei hrane 
mai alese şi nici slăbirea trupului nu'l-a făcut să-şi schimbe felul îmbrăcă- 
minţii, sau să-şi spele măcar picioarele cu apă. Şi totuşi a rămas în toate 
cu sănătatea nevătămată. Avea ochii limpezi şi întregi şi vedea bine. Nu-i 
căzuse nici un dinte, ci doar pe lingă gingii îi erau tociți de bătrîneţea 
înaintată. Rămăsese cu picioarele şi miinile tefere şi arăta mai nevestejit 
şi mai viguros decît toţi cei ce se folosesc de multe feluri de mîncare, de 
băi şi de veşminte felurite. Iar o dovadă a virtuții şi a sufletului lui iubitor 
de Dumnezeu era vestea despre el răspîndită pretutindeni şi faptul că toți 
se minunau de el, fiind dorit chiar şi de cei ce nu-l văzuseră. Era cunoscut 
nu prin scrieri, nici pentru înțelepciunea cea din afară (laică), nici pentru 
vreo măiestrie oarecare, ci numai pentru evlavia lui. Şi nimeni n-ar putea 
tăgădui că aceasta era darul lui Dumnezeu. Căci cum s-ar fi auzit despre 
el în Spania, în Galia, la Roma, în Africa, cîtă vreme şedea ascuns în 
munte, fără lucrarea care face cunoscuţi pretutindeni pe oamenii săi şi 
care a început să facă aceasta şi cu Antonie chiar de la început? Fiindcă 
chiar dacă aceştia lucrează în ascuns, chiar dacă voiesc să rămînă necu- 
noscuți, Domnul îi arată ca pe nişte sfeşnice, ca şi în felul! acesta cei ce aud 

să cunoască cîtă putere dau poruncile lui Dumnezeu cu să fie împlinite şi 
să se aprindă şi ei de rîvnă pentru a porni pe calea virtuții. 


XCIII 


Drept aceea, citiți acestea celorlalți frați, ca să afle cum trebuie să fie 
"viața monahilor şi să se convingă că Domnul şi Miîntuitorul nostru lisus 
Hristos slăveşte pe cei ce-L slăvesc şi că pe cei ce slujesc Lui pînă la sfirgit 
nu numai că îi duce în Împărăţia cerurilor, ci îi face şi aici, pe cei ce se 
ascund şi se străduiesc să viețuiască în retragere, arătaţi şi vestiți pentru 
virtutea lor şi pentru folosul altora. Iar de e nevoie citiţi-le şi păginilor, ca 
şi aceştia să cunoască şi astfel nu numai că Domnul nostru lisus Hristos 
este Dumnezeu şi Fiul lui Dumnezeu, ci că şi creştinii care Îi slujesc din 
inimă şi cred în EI în chip drept, îi dovedesc şi pe draci, pe care păginii îi 
socotesc zei, că nu sînt zei; ba îi şi calcă în picioare şi îi alungă, ca pe unii 
ce amăgesc şi strică pe oameni, în Hristos lisus Domnul nostru, Căruia fie 
slava în vecii vecilor, Amin. 

tăiere - împrejur: E 2 

Teodor: Sin. 25; VA 60 

'Teodot: Sin. 12, 17 

'Teodul: Sin..12 

Teofronie (episcopul 'Tyanelor): Sin. 24 

'Teognost: S IV 9, 11 

teologhisi (a —): S 1 28 

'Thalia: Sin. 15, 36 

Tir: Sin. 12 

“Treime: SI 2, 10, 11, 17, 21,28, 29, 30, 33; 

unge (a se -): 3123, 24; SII 93 

unitate: -a lui Dumnezeu: 3 1 2 

unsul: 31 3, 9; SIV 19 

Unul-Născut: S 1 16, 20; Sin, 16, 23, 27, 30, 
55; A 1; - Domn lisus Hristos: Sin 23 

Uraniu: Sin. 12 i 

urs: VA 9 

Ursachie: Sin. 1, 3, 8, 9, 11,28; E1 

Valachie: VA 87 

Valena: Sin. 1, 3, 8, 9, 11,28; £1 

Valentin: S 1 10; Sin. 52; A 2; - din Frigia: 
Sin. 13 

Vasile (din Ancyra): Sin. 41 

Vechiul Testament: S 15; A 6 

vedenie: VA 43; -ile: VA 66 


veghea (a -): VA 9 

Veselei!: 3 11 8 

viață: - monahicească: VA 14; — vegnioă: 
VA 16 

viclean: VA 24, 37 

viețuire (bună -): VA 34 

virtute: VA 7, 20, 93 

vrăjitor: S IV 22 

Zaharia: VA 37 

CUPRINS 


Introducere , 

Epistola întiia către Serapion, Episcopul de Thmuis, împotriva celor care 
hulesc şi spun că Duhul Sfînt este creatură .: 

Epistola a doua către acelaşi Episcop Serapion, împotriva celor care declară 
pe Fiul creatură 

Despre Sfîntul Duh. Epistola aceluiaşi, către acelaşi Episcop Serapion. 

Despre Sfîntul Duh, către acelaşi episcop Serapion 

Epistola despre sinoadele ce s-au ţinut la Rimini, în Italia şi la Seleucia, în 


Către Epietet, Episcopul Corintului 

Epistolă către Episcopul Adelfie, împotriva arienilor . 
Către Maxim Filosoful 

Viaţa Cuviosului Părintelui nostru Antonie 

Indice scripturistic 

Indice real şi onomastic, . 


Redactor: ŞTEFAN GĂNCEANU 
'Tehnoredactor: Preot VALENTIN BOGDAN 


Dat la cules 20.11.1986. Bun de tipar 
20.XI[.1987. Format 16/70x100. Coli de 
tipar 16. Comanda nr. 241. - 


TIPOGRAFIA INSTITUTULUI BIBLIC ŞI DE MISIUNE 
AL BISERICII ORTODOXE ROMÂNE 


